
ĮVADAS 


Šiame leidime teksto turinys išliko nepakeistas. Pra- 
ėjus ketvirčiui amžiaus, esu linkęs išsaugoti esmines šios 
knygos sandarą formuojančias analizes ir perspektyvas. 
Naujas požiūris į sociologijos istoriją — būtent vadovau- 
jantis elementariomis idėjomis, o ne tradiciniais biografi- 
niais ir sisteminiais metodais — susilaukė ne tik labai 
palankių vertinimų, bet ir kritinių pastabų dėl daugelio 
dalykų. Aš vėliau trumpai grįšiu prie šios kritikos ir ne- 
sutarimų. Pirmiausia galbūt verta paaiškinti, kaip ir ko- 
dėl knyga buvo parašyta. 

Berklio universitete 1930-aisiais, mano studijų metais, 
nebuvo dėstoma sociologija, kaip ji tuomet buvo supran- 
tama didžiojoje šalies dalyje. Nepasakyčiau, kad man jos 
trūko. Prabėgomis perskaityti visuotinai pripažinti socio- 
logijos darbai manęs nesudomino ir tuo labiau nieko ne- 
išmokė. Pirmiausia, man atrodė, kad dauguma šių knygų 
buvo paprasčiausi įvadiniai vadovėliai, kurių kiekvienas 
pretendavo į kokią nors paslaptį apie sociologiją. Vienur 
sociologijos objektu buvo laikoma kultūra — tarsi etnolo- 
gija Amerikoje ir Anglijoje nuo seno nebūtų tyrusi šios 
žmogaus elgesio srities. Kitur tai galėjo būti socialinė inte- 
rakcija, nesigilinant į pirmuosius veikalus Amerikos psi- 
chologijoje nuo Williamo Jameso. Dar kitur toks objektas 


11 


ĮVADAS 

galėjo būti integruotas požiūris, kuris iš tiesų reiškė ne 
mokslo srities nušvietimą, bet veikiau psichologijos, po- 
litikos mokslo, ekonomikos, geografijos nuotrupas — at- 
liekas nuo šių sričių, kaip parodė griežta, tačiau teisinga 
kritika, o ne savarankišką sociologijos sritį. Atrodė, kad 
daugelio knygų autoriai išgyveno nepilnavertiškumo jaus- 
mą, tarsi būtų priklausę kokiai nors mažumos grupei. Iš 
esmės beveik nebuvo sociologijoje tokios srities, kuri bū- 
tų galėjusi prilygti chemijai, politiniam mokslui ar eko- 
nomikai: veikiau siauras ir trapus argumentų už sociolo- 
giją tinklas, o ne visuma elementarių principų, panašių į 
tuos, kuriuos galima rasti kitų modernaus universiteto 
disciplinų įvadinėse knygose. 

Daugelis šių knygų dvelkė ir senamadišku pakilimu, 
socialiniu darbu ir socialiniu reformizmu. Nemažą Ame- 
rikos sociologijos dalį daugelį metų norėta padaryti vos 
ne socialine Biblija. Nenustebau sužinojęs, kad daug so- 
ciologų, ypač vidurio vakarų ir pietiniuose koledžuose 
bei mokyklose, buvo persimetėliai protestantų pastoriai, 
Dievą iškeitę į visuomenę, o prigimtinę nuodėmę — į 
ydingą socialinę santvarką. Priesaga -ologija Amerikos so- 
ciologijoje apie ketvirtąjį dešimtmetį neabejotinai buvo kil- 
dinama iš šv. Pauliaus logos, o ne iš Darwino, Mendelio 
ir Pasteuro. 

Kiti socialiniai mokslininkai nelabai gerbė sociologi- 
ją. „Svaigalai, kanalizacijos vamzdžiai ir skyrybos“ — ši- 
taip buvo apibūdinamos Amerikos sociologijos kursų ir 
vadovėlių temos. Sociologija buvo vadinama „Atliekų 
mokslu“ ir „Organizuotu diletantizmu“ dėl eklektiško, iš 
iškarpų suklijuoto įvadinių sociologinių tekstų turinio. 
Joks kitas socialinis mokslas nebuvo toks provincialus, 
uždaras kaip Amerikos sociologija iki ketvirtojo dešimt- 
mečio pabaigos. Ji apsiribojo Amerikos institucijomis, 
idėjomis, kaimais ir miestais bei jų problemomis. Kiek- 

vienas studentas, užsirašęs į antropologijos, politinių 
mokslų ar ekonomikos kursus, galėjo tikėtis kosmopoliti- 
nių, lyginamųjų, į pasaulį orientuotų paskaitų ir tekstų. 
Tik ne Amerikos sociologijoje! Priešingai kitiems sociali- 
niams mokslams, čia nebuvo net garbingos istorijos*. 

Nuo 1940-ųjų prasidėjo modernus Amerikos sociolo- 
gijos renesansas. Kartu su šiuo renesansu sparčiai nyko 
provincializmas, socialinio darbo ir socialinės pažangos 
dvasia, taip pat ir save žeminantis Amerikos sociologų 
stilius. Sociologijos Žurnaluose pradėta supažindinti su 
viso pasaulio, ypač Europos, sociologija. Nuorodų į Durk- 
heimą, Weberį, Simmelį ir kitus akivaizdžiai daugėjo, plė- 
tėsi ir sociologijos kaip mokslo, arba potencialaus moks- 
lo, samprata, pakeitusi sociologiją kaip socialinio darbo ir 
socialinės pažangos šaką. 

Renesansą nulėmė keletas veiksnių. Harvardo univer- 
sitetas pagaliau įsileido sociologiją, 0 Žmogus, ją išpopu- 
liarinęs, buvo Pitirimas Sorokinas, labai išsilavinęs rusų 
emigrantas, tobulai susipažinęs su Europos sociologija. 
Taip pat 1930 m. Harvarde pradėjo dėstytojauti Talcottas 
Parsonsas. Jo Socialinio veiksmo struktūra ketvirtajame de- 
šimtmetyje buvo gana įtakinga savo srityje. Prie Harvar- 
do prestižo augimo, Sorokino bei Parsonso idėjų ir įžval- 
gų atnaujinimo prisidėjo nepaprastai talentinga karta 
aspirantūros studentų, tarp kurių buvo Robertas Merto- 
nas, Georgas Homansas, Kingsley'us Davisas, Wilbertas 


* Reikia padaryti bent dalinę išimtį šiame Amerikos sociologijos 
padėties iki ketvirtojo dešimtmečio pabaigos apibūdinime. Turiu ome- 
nyje sociologiją Čikagos universitete šio amžiaus pradžioje. Tokie moks- 
lininkai, kaip Albionas Smallas, W. I. Thomas ir Robertas Parkas, buvo 
persiėmę Europos, ypač Vokietijos, idėjomis. O kaimyniniame antropo- 
logijos departamente Radcliffe-Brownas ir Robertas Redfieldas daug pa- 
sidarbavo, diegdami prancūzų, labiausiai Durkheimo, idėjas ir meto- 
dus. 

Moore'as. Penktojo dešimtmečio pradžioje šie gerai pa- 
ruošti jauni sociologai pradėjo dirbti savarankiškai, Mer- 
tonas išvyko į iki tol sociologijoje niekuo nepasižymėjusį 
Kolumbijos universitetą, kuriame jis greitai tapo tuo, kuo 
Parsonsas buvo Harvardo universitetui. Nuo 1940-ųjų 
Harvardas ir Kolumbija, daugiau nei kiti universitetai, 
išskyrus Čikagą, spartino modernų renesansą. 

Antras didelis veiksnys, gelbėjęs Amerikos sociologiją 
nuo uždarumo ir etnocentrizmo, buvo Hitlerio sukelta 
didžioji emigracijos banga. Dėl jo antisemitinių doktrinų 
ir veiksmų tiek iš Vokietijos, tiek iš visos Europos daug 
meno ir mokslo įžymybių persikėlė per Atlantą ir apsigy- 
veno Jungtinėse Amerikos Valstijose. Ypač Amerikai pa- 
sisekė socialiniuose moksluose, ir migracijos pasekmės 
šioje srityje 1930—1940 m. buvo labai teigiamos. Pagar- 
bos nusipelno Naujoji socialinių tyrimų mokykla, ypač 
jos aspirantūros centras, kuris tapo, kaip buvo plačiai ma- 
noma, Tremties universitetu. Netrukus apie tai sužinojau 
ir aš, sujaudintas šių naujų srovių Amerikos intelektuali- 
niame gyvenime, baigiantis ketvirtajam dešimtmečiui, tuo 
metu, kai rašiau doktoratą apie F. J. Teggartą Berklio uni- 
versitete. F. J. Teggartas nebuvo sociologas tuo metu Ame- 
rikoje vyravusiu supratimu — iš tiesų jis niekino patį šį 
žodį, — tačiau buvo kruopštus visuomenės ir jos institu- 
cijų, taip pat jos istorijos ir palyginamųjų kiekvieno mokslo 
pagrindų tyrinėtojas. Disertacija, kurią parašiau, savo po- 
būdžiu buvo sociologinė — bent jau europietiška šio žo- 
„džio prasme — ir joje aš atkreipiau dėmesį į prancūzų 
sociologus, ypač Emile'į Durkheimą. Taigi buvau vienas 
iš daugelio jaunų socialinių mokslininkų, ryžtingai nusi- 
teikusių išplėsti, praturtinti, žodžiu, sueuropinti Ameri- 
kos sociologiją. Man atrodė, kad išgyvenau Amerikos so- 
ciologijos nuosmukį ir dabar galėjau tikėtis išvysti kai ką 
labai skirtingo. 

Naršydamas po bibliotekos knygų saugyklas ir tikė- 
damasis atrasti ką nors apie sociologiją, susidūriau su kai 
kuo kitu; tai buvo Europos konservatizmas, taip pat ir 
Europos sociologija. Suvokiau esant paradoksą: savo ver- 
žlumu modernistinė, liberali iki radikalumo savo tempe- 
ramentu Europos sociologija, kaip buvo galima matyti iš 
jos istorijos, iš esmės buvo labai konservatyvi. Sociologija 
kilo ne iš Švietimo aštuonioliktame amžiuje, bet veikiau 
iš Antišvietimo, kurį sukėlė Edmundo Burke'o knyga Ap- 
mąstymai apie revoliuciją Prancūzijoje, pasirodžiusi 1790 m. 
ir padariusi įtaką tokioms ryškioms Europos figūroms, 
kaip de Maistre'as, Bonaldas, Adamas Mūleris, Savigny, 
Hegelis ir kiti devynioliktojo amžiaus pradžioje. Būtent 
šis labai konservatyvus sąjūdis turėjo lemiamą įtaką Au- 
gustui Comte'ui, modernios sociologijos kūrėjui. Išskyrus 
pažangos teoriją, Comte'as beveik arba visai nieko nepe- 
rėmė iš Švietimo amžiaus filosofų darbų. Jo pagarbos su- 
silaukė „retrogradų mokykla“, konservatoriai ir reakcio- 
nieriai. Comte'as buvo iš dalies susižavėjęs Bonaldo 
idėjomis; jį Comte'as vertino kaip socialinės tvarkos ana- 
tomijos, Comte'o vadinamos socialine statika, pradininką. 

Buvo be galo įdomu atrasti Europos konservatizmo 
savitumus, įžvalgas ir idėjas. Turint omenyje Amerikos 
sociologų daugumos liberalumą, lyg skeletai spintelėje 
atrodė tokie mąstytojai, kaip de Maistre'as ir Bonaldas, jų 
akivaizdi, lengvai atsekama įtaka sociologijos pradžiai. 

Trečia svarbi intelektualinė jėga, pastūmėjusi parašyti 
šią knygą, buvo „elementarių idėjų“ (unit-ideas) sampra- 
ta, kurią suformulavo žymus filosofas ir idėjų istorikas 
Arthuras O. Lovejoy'us. Būdamas aspirantas, aš susipaži- 
nau su jo ankstyvuoju veikalu Didžioji būties grandinė. Šios 
knygos tema buvo tęstinumo ir pilnatvės idėjų Vakaruo- 
se istorija, kurią Lovejoy us apžvelgia, pradėdamas anks- 
tyvaisiais graikais ir per Romą bei krikščionybę pasiek- 


15 


ĮVADAS 


damas dabartinį amžių. Tačiau, kaip parodysiu pačioje 
šios knygos pradžioje, elementari idėja nebūtinai apsiri- 
boja Lovejoy'aus tęstinumo gamtoje ir visuomenėje teori- 
ja. Kaip idėjų tyrimo metodas elementarių idėjų suvoki- 
mas ir analizė gali būti išplėsta beveik į kiekvieną 
intelektualinę sferą, taip ir, kaip aš kartą supratau, į so- 
ciologiją. Buvo parašyta daugybė sociologijos istorijų, ta- 
čiau beveik visos jos, be išimties, buvo pagrįstos arba pa- 
grindinių sociologų biografijų, arba tokių sistemų, kaip 
pragmatizmas ar utilitarizmas, tyrinėjimais. Nors tokios 
asmenybės, kaip Comte'as, Tocgueville'is, Weberis ir 
Durkheimas, negali būti neįvertintos, vis dėlto, kaip pa- 
tyriau iš Lovejoy'aus knygos, galima ne tik tyrinėti biog- 
rafijas arba analizuoti sistemas, bet ir konstruoti intelek- 
tualines visumas, apimančias visus mano pasirinktus 
sociologus. 

Tai, ką aš turėjau atrasti, vis iš naujo skaitydamas klasi- 
kinius Europos sociologijos veikalus, buvo pluoštas idėjų, 
kurias parengė ir savo darbuose išplėtojo didieji sociolo- 
gai. Tačiau vėliau taip pat paaiškėjo, kad, sekant Love- 
joy'aus elementarios idėjos samprata, šias idėjas galima 
rasti ne tik sociologų darbuose, bet ir visoje Vakarų Euro- 
pos kultūroje, to amžiaus menuose ir literatūroje. Pasak 
Lovejoy'aus, būtina atrasti „specifinių elementarių idėjų 
manifestacijas didelių asmenų grupių kolektyvinėje min- 
tyje, ne vien tik keleto didžių mąstytojų ir žymių rašytojų 
doktrinose ir pažiūrose“. Tai nulėmė knygos struktūrą, 
kokią aš ją pateikiau, arba, kaip būčiau linkęs manyti, 
atradau visose pagrindinėse humanistinės minties srityse 
devynioliktojo amžiaus Europoje. Bendruomenės, autori- 
teto, statuso, šventybės ir susvetimėjimo elementarios idė- 
jos kartu su jų antitezėmis — visuomene, valdžia, ekono- 
mine klase, pasaulietiškumu ir progresu — pagaliau man 
tapo aiškios. Žinojau apsispręsdamas dėl šių idėjų ir prie- 

šingų idėjų, kad, knygai pasirodžius, kils daugybė prieš- 
taringų vertinimų, prieštaraujančių pačiai elementarių idė- 
jų sąvokai ir kitoms fundamentalioms mano knygos sąvo- 
koms. Tačiau, mano pasitenkinimui, buvo ir pritariančių 
atsiliepimų. 

Atsiliepimai apie knygą iš esmės buvo palankūs ir, o 
tai dar svarbiau, tikrai labai įdomūs. Negalėčiau skųstis 
knygos priėmimu. Kaip retai kuriai sociologijos knygai 
New York Times Book Review paskyrė daug vietos ir puikų 
apžvalgininką — Lewisą Coserį. The American Sociological 
Review, oficialus visuomenės žurnalas, skyrė jai vieną sa- 
vo grupinių apžvalgų, todėl turėjau garbės perskaityti ir 
Talcotto Parsonso, ir Morriso Janowitzo atsiliepimus. Jie 
abu kritiškai vertino kai kuriuos knygos aspektus, tačiau 
buvo ir labai pagarbūs. The American Journal of Sociology 
išspausdino apie šią knygą vedamąjį, kurį parašė kitas 
autoritetingas apžvalgininkas — Guentheris Rothas. Jis 
taip pat turėjo kritinių pastabų dėl knygos naujos struk- 
tūros, bet paaiškino ir tai, kas jam knygoje patiko. Man 
buvo malonu skaityti daugiausia palankius politinės kai- 
rės atsiliepimus New Society Anglijoje ir Dissent šioje ša- 
lyje. Vis iš naujo įsitikindavau, kad man labai sekėsi. 

Kaip minėjau, buvo ir gana įdomios kritikos. Talcottas 
Parsonsas išsakė susirūpinimą, kad knyga gali daryti „Ža- 
lingą“ poveikį kai kuriems jauniems sociologams, įsitrau- 
kusiems į „problemų sprendimą“ ir besivadovaujantiems 
ortodoksine metodologija. Parsonsas pajuto, kad mano 
knyga, kurioje laikomasi pažiūros, jog Europos didieji, nu- 
lipdyti iš genijų molio ir savo didžiąsias išvadas darantys 
intuityviai ir griežtai filosofinėmis priemonėmis, gali su- 
kelti jaunesniems sociologams abejonių dėl jų reguliaraus 
empirinių-mokslinių tyrinėjimo technikų vartojimo vertės 
ir efektyvumo. Aš į tai tegaliu atsakyti, kad, praėjus ket- 
virčiui amžiaus, man neteko sutikti nė vieno sociologo, 

atsisakiusio savo darbo dėl mano knygos ar kito panašaus 
poveikio. Bet Parsonsui vis dėlto tai užkliuvo. Taip pat jis 
nesutiko su manimi dėl tinkamumo įtraukti Simmelio vei- 
kalus į didžiųjų plejadą. Parsonsas manė, kad Simmelio 
darbuose būta per daug individualizmo, kad jį būtų ga- 
lima intelektualiai sieti su Durkheimu, Tėnniesu ir kitais. 

Morrisas Janowitzas, parodęs pagarbą knygoje atsi- 
skleidusiai erudicijai, buvo net griežtesnis už Parsonsą 
dėl knygos įtakos šiuolaikiniams sociologams. „Nisbetą, — 
rašė jis, — mažesniųjų pastangos veikiau užteršia nei gau- 
sina“. Suprantu, kaip Janowitzas priėjo tokią išvadą, ir, 
be abejonės, šiame kaltinime yra dalis tiesos. Apsvarstęs 
galiu tik atsakyti, kad, jei „užteršti“ yra per daug stiprus 
žodis sociologams atsisakyti įgimto vertinimo dėl taip daž- 
nai ribojančių, marinančių tyrimo technikų, tai aš laikau- 
si požiūrio, kad sociologija, kaip ir poezija ar tapyba, yra 
menas, ir kad kiekvienas, kuris neigia savo įgimtas intui- 
cijas ir menines įžvalgas, kad galėtų sudarinėti statistines 
lenteles, nėra dvasiškai artimas durkheimams, vėberiams 
ir simeliams. 

Buvau kritikuojamas ir dėl to, kad kai kuriems ap- 
žvalgininkams atrodė, jog mano knygoje yra per daug 
citatų iš įžymybių veikalų. Žinoma, jeigu rašyčiau knygą 
dabar, citatų skaičių sumažinčiau. Bet ne per daug. Šiaip 
ar taip, visi apžvalgininkai sutiko dėl knygos argumenta- 
vimo naujoviškumo. Kadangi aš šiam argumentavimui 
teikiau didelę reikšmę, tai turėjau stengtis, kad jis būtų 
kuo aiškesnis; daugiausia aiškumo buvo pačių didžiųjų 
sociologų sakiniuose ir paragrafuose. Galbūt ir perlen- 
kiau lazdą, bet vis dėlto išvengiau to, kas būtų panašu į 
mano paties ipse dixits eilę. Trumpam grįšiu prie Parson- 
so kritikos dėl Simmelio priskyrimo prie tokių sociologų, 
kaip Durkheimas ir Weberis, bei nesugebėjimo atitrūkti 
nuo garsiosios Tonnieso dichotomijos tarp Germeinschaft ir 


18 


ĮVADAS 


Gesellschaft. Parsonsas savo apžvalgoje argumentavo, kad 
Simmelis buvo individualistinės mokyklos Europos min- 
tyje atstovas. Tačiau Simmelis toks nebuvo, ir aš citavau 
iš jo darbų daugiau negu iš bet kurio kito iš didžiosios 
tradicijos. Aš ir dabar manau, kad kažkuriuo skyriumi ir 
eilute man pavyko Simmelį priskirti tam pačiam mentali- 
te, kuriam kiti taip akivaizdžiai priklausė. Simmelis buvo 
mikrosociologas, mėgęs tyrinėti intymiausius santykius, 
diadą, triadą, mažą grupę ir pan. Tačiau jis nebuvo devy- 
nioliktojo amžiaus individualistas utilitarine šio žodžio 
prasme. Regis, tai buvo Everettas Hughes'as iš Čikagos, 
ne be pagrindo prilyginęs Simmelį Freudui iš pagrindinės 
grupės. 

Manau, kad sunkiausia kiekvienam apžvalgininkui, 
ypač jaunesniam ir labiau ideologizuotam, buvo pripa- 
žinti sociologijos paradoksą — ankstyvųjų konservatorių 
svarbą sociologijos pradžiai. Keliose apžvalgose — arba 
vėlesnių knygų apie didžiuosius sociologus komentaruo- 
se — visiškai buvo neigiama bet kokia konservatizmo 
įtaka pagrindinei sociologijos krypčiai devynioliktame am- 
Žiuje. Jaučiau didžiulį palaikymą, kai New Society Alas- 
dairas MacIntyre'as parašė: „Negali būti geresnės kny- 
gos, kuri paaiškintų sociologijos kilmę iš konservatyvios 
tradicijos; būtina įsisąmoninti šią kilmę, jei norime išsi- 
laisvinti iš jos nukrypimų ir ribotumo“. O Anglijoje Joh- 
nas Goldthorpe'as, ne konservatorius, rašė: „Šie argumen- 
tai yra provokuojantys ir naudingi, turint omenyje 
dabartinę tendenciją, labiau išryškėjusią Europoje nei 
Amerikoje, nekritiškai siejant sociologiją su socialiniu ir 
politiniu radikalizmu“. 

Pateikęs keletą mane pateisinančių nuomonių, norė- 
čiau pabrėžti, kad aš daugumą mano knygos apžvalgi- 
ninkų, net ir tuos, kurie galbūt įsižeidė dėl sąsajų tarp 
sociologijos ištakų ir pagrindinių konservatorių idėjų, di- 

džiai gerbiu už jų kritikos subtilumą, pagarbią ir manda-. 
gią laikyseną. 

Kaip knygą sociologai priims šį kartą, aš galiu tik spė- 
ti. Nemanau, kad priėmimas bus toks švelnus, mandagus 
ir supratingas, koks buvo prieš dvidešimt penkerius me- 
tus. Praėjo daug laiko, ir tarp dabartinės sociologijos ir 
tos, kuri buvo prieš ketvirtį amžiaus, yra gana didelis 
skirtumas. Tuomet sociologija, kaip jau minėjau, išgyve- 
no spartų augimo ir plėtimosi laikotarpį Amerikos poli- 
tikoje. Tai buvo laikotarpis, kai Harvardas, Prinstonas, 
Berklis, Virdžinija ir daugelis kitų, taip pat ir kai kurie 
elitiniai liberaliųjų menų koledžai, iki tol taip ilgai neįsi- 
leidę sociologijos, buvo priversti ją įtraukti į savo moky- 
mo programas. 

Šiuo metu sociologijai yra pavojus išnykti tarp dauge- 
lio akademinių institucijų. Nei ekonomikos, nei politinio 
mokslo, nei antropologijos ar kokio kito sociologijai gimi- 
niško mokslo egzistencijai toks pavojus negresia. Kaip tik 
dabar socialinių mokslų padėtis yra daug geresnė nei so- 
ciologijos klestėjimo metais. Tik sociologija, kaip mums 
skausmingai teko patirti, yra išmesta už borto ar bent jau 
sumažėjo jos apimtis ir biudžetas. 

Galima patetiškai pasakyti, kad sociologijos tradicijų, 
kylančių iš Tocgueville'o ir pratęstų Weberio, Dūrkhei- 
mo bei kitų darbuose, padėtis dabar yra sunki, kaip ir 
sociologijos apskritai. Irvingas Louisas Horowitzas nese- 
niai straipsnyje „Sociologijos suirimas“ aiškiai ir, mano 
nuomone, nepaneigiamai išdėstė šio suirimo prigimtį. „So- 
ciologijos irimas prasidėjo tuomet, kai ši didi tradicija ta- 
po ideologinio mąstymo dalimi... Taigi sociologija tapo 
nepasitenkinimo reiškėja, individų su specifiniais intere- 
sais, nuo gėjų ir lesbiečių teisių iki liberaliosios teologijos, 
tribūna... Ideologų ir specialių interesų antplūdžio pasek- 
mė buvo mokslininkų, kuriems visuomenės tyrimai yra 

empirinė disciplina, nutekėjimas“. Profesoriaus Horowit- 
zo esė visiškai atitinka tradiciją, kurią taip puikiai aprašė 
Maxas Weberis savo straipsniuose „Politika kaip pašau- 
kimas“ ir „Mokslas kaip pašaukimas“. 

Tikiuosi, kad šis Sociologijos tradicijos leidimas bus nau- 
dingas tiems sociologams, kurie rūpinasi išsaugoti didžią 
savo mokslo tradiciją. 

Robert A. Nisbet 


PRATARMĖ 


Šioje knygoje aš norėjau išdėstyti tai, kas sociologijos 
tradicijoje yra konceptualiai esminga ir istoriškai išskirti- 
na. Nors joje nagrinėjami kai kurie tie patys klausimai, 
kurie yra keliami sociologinės minties istorijoje, vis dėlto 
tai yra ne tas pats. Ši knyga yra kartu ir siauresnė, ir 
platesnė: siauresnė, nes aš į ją neįtraukiau daugelio var- 
dų, kuriuos formaliai reikėtų priskirti sociologijos istori- 
jai; platesnė, nes aš nedvejojau pabrėžti tų asmenybių, 
kurie nei formaliai, nei turinio požiūriu nėra sociologai, 
tačiau jų ryšys su sociologijos tradicija yra gyvybingas. 

Kiekvienos intelektualinės tradicijos pagrindas yra idė- 
jų branduolys, kuris perduodamas iš kartos į kartą ir iš- 
saugo tradicijos tapatumą su kitomis humanitarinėmis ir 
mokslinėmis disciplinomis. Dėl priežasčių, kurias nuro- 
džiau pirmame skyriuje ir išsamiai aptariau pagrindinėje 
knygos dalyje, aš pasirinkau penkias idėjas kaip sudeda- 
muosius sociologijos elementus: bendruomenę, autorite- 
tą, statusą, šventybę ir susvetimėjimą. Manau, kad šios 
idėjos, funkciškai susijusios viena su kita, sudaro sociolo- 
ginės tradicijos branduolį. 

Savaime suprantama, aš visai nemanau, kad šios pen- 
kios idėjos, nors įtakingos ir patrauklios, nusako visą so- 
ciologiją: jos įvairialypius interesus, metodologijas ir sąvo- 

kas. Aš tik laikausi nuomonės, kad šios idėjos sudaro 
sociologinės tradicijos branduolį, suteikdamos jai tęstinu- 
mą ir nuoseklumą jau daugiau kaip šimtą metų. Kitaip 
tariant, penkios idėjos gali būti palygintęs su filtru, kuris 
iki sociologinės esmės išgrynina bendresnes ir platesnes 
savo reikšme idėjas, būdingas visiems socialiniams moks- 
lams: struktūrą, kultūrą, individualumą, procesą, vysty- 
mąsi, funkciją ir t. t. Didžiuoju savo formavimosi laiko- 
tarpiu — 1830—1900 m. — būtent šių penkių idėjų 
sampyna nulėmė, kad sociologija atsiskyrė nuo moralės 
filosofijos, kuri seniau apėmė visų socialinių mokslų ele- 
mentus. 

Šios knygos skyriuose bus įvertinti be galo svarbūs 
Tocgueville'io ir Marxo vaidmenys. Kiekvienu su šia kny- 
ga susijusiu aspektu Tocgueville'is ir Marxas yra dvi teo- 
rinės priešingybės. Sociologinė tradicija iš tiesų gali būti 
suprantama kaip magnetinis laukas tarp dviejų traukos 
polių — Tocgueville'io ir Marxo. Daugelį metų Tocgue- 
ville'io įtaka sociologijos tradicijai buvo didesnė. Dar prieš 
baigiantis devynioliktam amžiui, Tėnnieso, Weberio, 
Durkheimo ir Simmelio — keturių mąstytojų, kurie, ben- 
dru visų supratimu, daugiausia nuveikė sistemindami mo- 
dernią sociologinę teoriją, darbai iš esmės reiškė tokviliš- 
kojo visuomenės ir jos vystymosi eigos įvaizdžio triumfą 
prieš Marxo įvaizdį. 

Šitai jokiu būdu nereiškia, kad reikia prisidėti prie 
Marxo niekinimo choro, kuris pastaruoju metu yra per- 
smelkęs Vakarų minties atmosferą. Marxas, kaip ir Toc- 
gueville'is, išlieka vienu iš įtakingiausių ir kūrybiškiau- 
sių devyniolikto amžiaus visuomenės mąstytojų. Be 
intelektualinės įtampos, kurią sukūrė didžiulė priešinga 
Marxo, tikro Švietimo epochos vaiko, jėga, kažin ar Toc- 
gueville'io visuomenės vizija būtų turėjusi tokią lemiamą 
įtaką. Idėjų istorijoje įtakoms visada reikalingos jas mai- 

tinančios priešingos įtakos. Ir visais atvejais niekas negali 
garantuoti, kad Marxo veikalai (vis dar autoritetingi dau- 
gelyje ne Vakarų pasaulio šalių) ateinančiais dešimtme- 
čiais Vakaruose nepakeis dabartinio Tocgueville'io domi- 
navimo. Idėjų ir vertybių ritmai istorijoje nėra lengvai 
apibendrinami. 

Tocgueville'io ir Marxo vaidmenų priešinimą atitinka 
konfliktuojančios tradicionalizmo ir modernizmo temos. 
Sociologijos, vienintelės iš visų socialinių mokslų, sąvoki- 
nės struktūros ir pagrindinių prielaidų įtampa tarp tradi- 
cinių ir moderniųjų vertybių yra labai ryški. 

Sociologija, kitaip nei kuri nors kita mokslinė discip- 
lina, konfliktus tarp tradicionalizmo ir modernizmo Eu- 
ropos kultūroje išreiškė analitinėmis ir interpretatyvio- 
mis sąvokomis. Weberį ar Tėnniesą, Durkheimą ar 
Simmelį vadinti tradicionalistais (juo labiau politiniais 
konservatoriais) būtų absurdiška. Tačiau visiškai realu 
tvirtinti, kad jų raštai, daug labiau nei kitų pagrindinių 
socialinių mokslininkų devynioliktame amžiuje, pasižy- 
mi vertybių ir perspektyvų įtampomis, kurios labiau po- 
lemiškuose darbuose iškyla kaip sudedamieji devyniolik- 
to ir dvidešimto amžių ideologijų elementai. 

Šiandien visiškai aišku, kad reikšmingiausi ideologi- 
niai konfliktai per praėjusius šimtą penkiasdešimt metų 
buvo tarp bendruomenės, moralinio autoriteto, hierarchi- 
jos bei šventumo ir individualizmo, lygybės, moralinio 
liberalumo ir racionalių organizacijos bei galios technikų. 
Geriausia ir kūrybiškiausia sociologija iškėlė šiuos kon- 
fliktus iš ideologinės kontraversijos srovių, kuriose šie 
skendėjo industrinių ir demokratinių revoliucijų amžiuje, 
juos atnaujino įvairiais teoriniais, empiriniais, metodolo- 
giniais būdais ir pakeitė į problemas ir sąvokas, kurios 
dabar suteikia sociologijai unikalią poziciją, suprantant 
ne tik modernios Europos vystymąsi, bet ir procesus ki- 

tose šalyse, šiuo metu išgyvenančiose iš dalies tuos pa- 
čius pokyčius, kurie Europai ir Jungtinėms Amerikos Vals- 
tijoms buvo būdingi ankstesnėse kartose. 

Tol, kol šie konfliktai išliks, sociologijos tradicija bus 
gyva ir vaisinga kaip ir prieš daugiau nei šimtą metų. 


Robert A. Nisbet 


Pirma dalis 

IR 

ELEMENTARIOS SOCIOLOGIJOS 
IDĖJOS 


Idėjos ir antitezės 

Minties istoriją galima rašyti vienu iš dviejų būdų. Pir- 
muoju, seniausiu, galima pradėti nuo dramatis personae, 
pačių mąstytojų, kurių veikalai sudaro minties istorijos 
bibliografinį turinį. Už šį būdą galima surasti daug argu- 
mentų. Jis yra būtinas, norint suprasti intelektualinę isto- 
riją motyvuojančias jėgas: suvokimus, įžvalgas, atradimus, 
kurie kyla tik iš pavienių asmenų. Vis dėlto toks požiūris 
turi ir trūkumų. Svarbiausias iš jų yra lengvabūdiškas 
minties istorijos pakeitimas vien tik minties biografija. Idė- 
jos laikomos atskirų individų pratęsimais ir šešėliais, o 
ne savarankiškomis reikšmės, perspektyvos ir priklauso- 
mybės struktūromis — tokios akivaizdžiai yra daugelis 
idėjų civilizacijos istorijoje. Idėjoms, kaip ir institucijoms, 
būdingi nepriklausomi ryšiai bei tęstinumai, tad labai 
lengva jų nepastebėti, sutelkus dėmesį tik į biografijas. 

Antrasis požiūris yra orientuotas ne į Žmogų, O į sis- 
temą, mokyklą arba -izmą. Ne bentamai ir miliai, bet uti- 
litarizmas, ne hegeliai ir bredliai, bet idealizmas, ne mark- 
sai ir prudonai, bet socializmas atsiduria dėmesio centre. 
Toks požiūris yra vertingas; minties istorija iš tiesų yra 
sistemų istorija: tai lygiai galioja ir sociologijai, ir metafi- 
Zzikai. Prielaidos, idėjos ir padariniai susilydo į sistemas, 

kurios dažnai jų sekėjams turi tokią pačią galią kaip ir 
religijos. Sistemos gali būti prilygintos psichologų Gestal- 
ten; mes įsisaviname idėjas ir faktus ne atomistiškai, bet 
minties pavyzdžiuose, kurie sudaro didelę mūsų aplinkos 
dalį. Tačiau šio požiūrio pavojai gerai Žinomi. Labai daž- 
nai sistemos yra suvokiamos kaip neredukuojamos, o ne 
kaip atskirų ar netgi atskiriamų idėjų ir prielaidų konste- 
liacijos, nors jos iš tikrųjų tokios yra: jas galima išardyti, 
pergrupuoti į kitokias sistemas. Be to, sistemos praranda 
gyvybingumą; tai, kas jaudina vieną kartą ar šimtmetį, 
kitame yra tik įdomi seniena. Tereikia prisiminti socializ- 
mą, pragmatizmą, utilitarizmą ir, daug anksčiau, nomi- 
nalizmą bei realizmą. Tačiau kiekvienos iš šių sistemų 
atskiri sudedamieji elementai yra tiek pat gyvi, nors ir 
kitokia forma, kaip ir tada, kai šios sistemos formavosi. 
Būtų apmaudu nepastebėti šių elementų. 

Šitai veda mus prie trečiojo požiūrio, nukreipto ne į 
Žmogų ir ne į sistemą, o į idėjas, kurios yra sistemų ele- 
mentai. Niekas aiškiau ir autoritetingiau neaprašė šio po- 
žiūrio už Arthurą A. Lovejoy'ų, ir man telieka pacituoti 
pastraipą, kurioje jis šį požiūrį pristato. 

„Idėjų istorija, — rašo Lovejoy'us, — aš vadinu tai, 
kas yra labiau specifiška ir mažiau griežta nei filosofijos 
istorija. Ji suskirstyta pirmiausia pagal vienetų, su kuriais 
ji susijusi, pobūdį. Nors dažniausiai ji tyrinėja tą pačią 
sritį kaip ir kitos minties istorijos šakos ir labai priklauso 
nuojų ankstesniųjų darbų, idėjų istorija suskirsto medžia- 
'gą ypatingu būdu, iš naujo sugrupuoja ir susieja jos dalis, 
įvertina ją tam tikro tikslo aspektu. Galima sakyti, kad jos 
pirminės procedūros yra kai kuo panašios į analitinės che- 
mijos procedūras (nors su šia paralele reikia būti atsar- 
giems). Pavyzdžiui, filosofinių doktrinų istorijoje ji įsi- 
brauna į individualių sistemų branduolius ir savo pačios 

tikslams juos suskaldo į sudedamuosius elementus — į 
tai, kas galėtų būti pavadinta elementariomis idėjomis“!. 

Lovejoy'aus Didžiojoje būties grandinėje matome, kaip 
galima įsibrauti į tokias sudėtingas ir nepanašias viena į 
kitą sistemas, kaip Platono idealizmas, viduramžių scho- 
lastika, sekuliarusis racionalizmas bei romantizmas, ir at- 
skleisti tokias galingas, plačiai paplitusias elementarias 
idėjas, kaip tęstinumas ir pilnatvė, tokiu būdu, kad būtų 
atsižvelgta ir į sistemas, ir į filosofus, nuo Platono iki 
Švietimo amžiaus, kurie šias sistemas sukūrė. Matome ne 
tik sudedamuosius elementus, elementarias idėjas, bet ir 
naujas žmonių bei idėjų grupes, jų santykius; pastebime 
ne tik giminingumus, bet ir opozicijas, apie kurių egzis- 
tavimą iki šiol nenumanėme. 

Mano knygos apimtis, be abejo, yra daug mažesnė nei 
profesoriaus Lovejoy'aus ir, kad ir kaip būtų, negaliu pre- 
tenduoti prilygti jo metodui su visu įstabiu jo įtaigumu. 
Tačiau ši knyga taip pat yra apie elementarias idėjas: bū- 
tent apie kai kurias elementarias idėjas Europos sociolo- 
gijoje jos formavimosi periodu, 1830—1900 metais, kai 
tokie mąstytojai, kaip Tocgueville'is, Marxas, Weberis ir 
Durkheimas, klojo šiuolaikinės sociologinės minties pa- 
matus. 

Šitai pabrėžiu, įspėdamas skaitytoją dėl to, ką jis gali 
ir ko negali tikėtis rasti šioje knygoje. Pavyzdžiui, jis ne- 
aptiks pastangų atskleisti Marxo reikšmę, Tocgueville'io 
esmę ar Durkheimo vientisumą. Šią užduotį, nors ji būtų 
ir labai svarbi, teks spręsti kitiems. Knygoje nėra aptaria- 
mos ir akivaizdžios sistemos, atrandamos devyniolikto 
amžiaus sociologų darbuose: dialektinis materializmas, 
funkcionalizmas ar utilitarizmas. Mes domėsimės elemen- 
tariomis idėjomis, kurios, mano nuomone, teikia sociolo- 
gijai fundamentalų, konstituojantį turinį, bendrą visiems 
iš pažiūros skirtingiems autoriams, idėjas, kurios vyrauja 

klasikiniame modernios sociologijos amžiuje, tiesą sakant, 
siekdamos dabartinį metą. 

O dabartis ir yra mūsų išeities taškas. Istorija, kaip 
buvo gerai pasakyta, atskleidžia savo paslaptis tik tiems, 
kurie pradeda dabartimi. Dabartis, pasak Alfredo Northo 
Whiteheado posakio, yra šventasis pagrindas. Visos šioje 
knygoje aptariamos elementarios idėjos šiandien yra ly- 
giai regimos ir lygiai veikia intelektualinės pastangas, kaip 
ir tuomet, kai Tocgueville'io, Weberio, Durkheimo ir Sim- 
melio darbai įtvirtino šias idėjas kaip kertinius šiuolaiki- 
nės sociologijos akmenis. Mes gyvename — ir neturime 
to pamiršti — vėlyvojoje klasikinio sociologijos amžiaus 
stadijoje. Pašalinus iš šiandieninės sociologijos perspek- 
tyvas ir kontūrus, kuriuos nubrėžė tokie Žmonės, kaip 
Weberis ir Durkheimas, liks ne ką daugiau, negu negy- 
vos duomenų ir atsitiktinių hipotezių krūvos. 

Kokie yra kriterijai, pagal kuriuos atrenkame kurios 
nors disciplinos elementarias idėjas? Svarbiausi yra ketu- 
ri. Tokios idėjos turi būti visuotinės: t. y. jos turi būti įžvel- 
giamos daugumos pagrindinių amžiaus mąstytojų, o ne 
tik atskirų individų ar grupių, darbuose. Antra, joms turi 
būti būdingas tęstinumas: jos privalo būti aptinkamos tiek 
ankstyvojoje, tiek vėlyvojoje kurio nors laikotarpio fazėje, 
būti reikšmingos tiek dabarčiai, tiek praeičiai. Trečia, idė- 
jos turi būti charakteringos: prisidėti prie to, kas discipliną 
daro visiškai skirtingą nuo kitų disciplinų.Tokios idėjos, 
kaip „individas“, „visuomenė“, „tvarka“, čia yra nenau- 
"dingos — nors ir labai jos būtų vertingos, — nes šie ele- 
mentai yra visų socialinės minties disciplinų elementai. 
Ketvirta, jos turi būti idėjos tikrąja šio žodžio prasme: 
t. y. daugiau nei pamėkliškos „įtakos“, daugiau nei peri- 
feriniai metodologijos aspektai. Jos turi būti idėjos antiki- 
ne ir patvaria vėlesne vakarietiška žodžio prasme, kurio- 

je Platonas ir Johnas Dewey galėtų rasti bendrą reikšmę. 
Idėja yra perspektyva, kontūras, kategorija (kantiškąja 
prasme), kurioje susijungia vizija ir faktas, kurioje įžval- 
ga ir stebėjimo duomenys susipina. Idėja, pasak Whitehe- 
ado, yra prožektorius; jis apšviečia dalį horizonto, kitką 
palikdamas šešėlyje arba tamsoje, nesvarbu, ar mūsų ga- 
lutinė idėjos samprata yra platoniška ar pragmatiška, nes 
idėja, kaip aš šį Žodį vartoju šioje knygoje, gali būti api- 
brėžta ir kaip archetipas, ir kaip veikimo planas. 

Kokios yra esminės elementarios sociologijos idėjos, 
kurios užvis labiausiai išskiria sociologiją iš kitų sociali- 
nių mokslų? Mano nuomone, jos yra penkios: bendruome- 
nė, autoritetas, statusas, šventybė ir susvetimėjimas. Detalų 
šių idėjų išdėstymą pateiksiu tolesniuose knygos skyriuo- 
se. Dabar tik trumpai jas apibūdinsiu. Bendruomenė aprė- 
pia ir pranoksta vietinę bendruomenę, apimdama religi- 
ją, darbą, šeimą, kultūrą; ji nurodo socialinius ryšius, 
apibūdinamus emocine priklausomybe, gelme, tęstinumu 
ir pilnatve. Autoritetas yra struktūra arba vidinė asociaci- 
jos — politinės, religinės ar kultūrinės — tvarka ir yra 
legitimuojamas socialinės funkcijos, tradicijos arba pri- 
klausomybės. Statusas yra individo pozicija prestižo ir įta- 
kos hierarchijoje, būdinga kiekvienai bendruomenei ar 
asociacijai. Šventybė aprėpia papročius, neracionalius, re- 
liginius ir ritualinius elgesio būdus, kurie yra vertingi, 
nesvarbu, kokia jų praktinė nauda. Susvetimėjimas yra is- 
torinė perspektyva, iš kurios žmogus, nutrūkus bendruo- 
menės ir moralinio tikslingumo saitams, atrodo atitolęs, 
anomiškas, praradęs šaknis. 

Kiekviena iš šių idėjų paprastai susiejama su sąvokine 
priešybe, tam tikra antiteze, nuo kurios daug priklauso 
idėjos reikšmė sociologinėje tradicijoje. Taigi bendruome- 
nės idėjai yra priešinama visuomenės (Gesellschaft, Tonnie- 

so prasme) idėja, nurodanti didelio masto, beasmenius, 
sutartinius ryšius, kurie dažnai bendruomenės sąskaita 
plėtojosi moderniame amžiuje. Sąvokinė autoriteto prie- 
šybė sociologinėje mintyje yra galia, identifikuojama su 
karine ar politine jėga arba su biurokratine administraci- 
ja, ir kuri, kitaip nei autoritetas, kylantis tiesiogiai iš so- 
cialinės funkcijos ir asociacijos, iškelia legitimacijos pro- 
blemą. Statuso sąvokinė priešybė sociologijoje yra ne 
populiari lygybės idėja, o nauja ir sofistikuota klasės, kuri 
yra sykiu ir labiau specializuota, ir kolektyvinė, idėja. 
Šventybės idėjai priešingas yra utilitarumas, profanybė 
(pasak svarbios Durkheimo formuluotės) arba sekuliaru- 
mas. Ir pagaliau susvetimėjimas — bent jau kaip sociolo- 
ginė perspektyva — gali būti laikomas progreso inversija. 
Remdamiesi tomis pačiomis prielaidomis istorinio vysty- 
mosi moderniojoje Europoje prigimties atžvilgiu — in- 
dustrializacija, sekuliarizacija, lygybe, liaudies demokra- 
tija ir t. t., — tokie mąstytojai kaip Tocgueville'is ir Weberis 
konstatavo ne socialinį ir moralinį progresą, o baisesnę 
išvadą apie Žmogaus susvetimėjimą kitiems Žmonėms, 
vertybėms ir sau pačiam; susvetimėjimą, sukeltą tų pačių 
jėgų, kurias jų amžininkai sveikino kaip progresyvias. 

Bendruomenė—visuomenė, autoritetas—galia, statusas— 
klasė, šventybė—sekuliarumas, susvetimėjimas—progresas yra 
plačios devyniolikto amžiaus minties temos. Mąstomos 
kaip susijusios antitezės, jos sudaro pačius sociologinės 
tradicijos apmatus. Visiškai skyrium nuo jų sąvokinio 
reikšmingumo sociologijoje jas galima suvokti kaip san- 
traukas konflikto tarp tradicijos ir modernizmo, tarp se- 
nos tvarkos, kurią sugriovė industrinės ir demokratinės 
revoliucijos, ir naujos tvarkos, su neaiškiomis apybraižo- 
mis irgi dažnai keliančiomis tiek susirūpinimą, tiek paki- 
limą ar viltį. 

Žinoma, šios idėjos ir antitezės neatsirado staiga de- 
vynioliktame amžiuje. Viena ar kita forma šias idėjas ga- 
lima aptikti antikiniame pasaulyje: pavyzdžiui, Platono 
Atėnuose, kai Graikija, kaip Europa po dviejų tūkstančių 
metų, ieškojo naujų tvarkos pagrindų, kad pakeistų karo, 
revoliucijos ir stasis sugriautą tvarką. Platono dėmesys 
bendruomenei, susvetimėjimui, autoritetui, hierarchijai, 
šventybei, taip pat socialinei generacijai ir degeneracijai 
yra įdėmus, ir neperdedant galima pasakyti, kad visi es- 
miniai vėlesnio Vakarų socialinio mąstymo elementai ga- 
li būti aptikti, pirma, šių idėjų išplėtojime Platono dar- 
buose ir, antra, Aristotelio atsakymuose į jas. Tas pačias 
idėjas galima atrasti, nors ir modifikuota forma, Romos 
moralės filosofų raštuose pirmame amžiuje pr. Kr., kai 
dar kartą buvo suardyta tradicinė socialinė tvarka dėl 
užsitęsusio karo, socialinės revoliucijos, moralinio nuos- 
mukio, ypač dėl Respublikos žlugimo bei jos pakeitimo 
karine Augusto imperija. Po keturių amžių vėl matome 
šias idėjas darbuose tų krikščionių filosofų, kurie, kaip ir 
jų pagoniški amžininkai, buvo susirūpinę Žmogaus su- 
svetimėjimu, palaimintos bendruomenės, autoriteto šven- 
tumo paieška ir Žmogaus tikrąja vieta hierarchinėje bū- 
ties grandinėje, kurios viršūnė buvo Dievo valstybė. 

Nors šios idėjos iš tiesų yra amžinos ir universalios, 
jos, kaip visos pagrindinės Žmogaus ir visuomenės idė- 
jos, išgyveno savus nuosmukius ir pakilimus, stoką ir per- 
teklių. Buvo amžių, kai šios idėjos nebuvo labai svarbios, 
amžių, kai jos atsidūrė visiškai kitokių idėjų ir požiūrių 
dėl žmogaus likimo ir vilties šešėlyje. Taigi nė viena iš 
šių idėjų, kurias mes aptariame šioje knygoje, neturėjo 
reikšmės Proto amžiuje, kuris apėmė septynioliktą ir aš- 
tuonioliktą šimtmečius, pasiekdamas savo viršūnę Švie- 
timo amžiuje Prancūzijoje ir Anglijoje. 

Tuomet moralinius ir politinius tikslus apibrėžė kiti 
žodžiai ir idėjos: individas, progresas, sutartis, prigimtis, pro- 
tas. Dominuojantis amžiaus tikslas, nuo Bacono Novum 
Organum iki Condorset Žmogiško istorinio proto paveikslo 
eskizo, buvo išlaisvinimas: individo išlaisvinimas iš seno- 
viškų socialinių ryšių, proto išlaisvinimas iš gniuždančių 
tradicijų. Visą laikotarpį vainikavo universalus tikėjimas 
natūraliu individu — jo protu, jo įgimtu charakteriu, sa- 
ve išsaugančiu stabilumu. 

Septyniolikto ir aštuoniolikto amžių individualistinio 
racionalizmo idėjos ir vertybės, Žinoma, neišnyko ir de- 
vynioliktame amžiuje. Anaiptol. Individualizmo etosas iš- 
liko kritiniame racionalizme, filosofiniame liberalizme, kla- 
sikinėje ekonomikoje ir utilitaristinėje politikoje — kartu 
su socialinės tvarkos, pagrįstos racionaliu interesu, vizija. 

Tačiau priešingai tarp amžiaus istorikų plačiai paplitu- 
siam požiūriui, individualizmas tebėra devyniolikto šimt- 
mečio minties periferijoje. Iš tiesų visiškai pagrįsta many- 
ti, kad praėjusio amžiaus individualizmas, pasiekęs savo 
zenitą, sužydėjo ir ėmė vysti. Ir, kaip mes pamažu imame 
suprasti, labiausiai išskirtina ir intelektualiniu požiūriu 
vaisinga devyniolikto amžiaus mąstyme yra ne individu- 
alizmas, bet reakcija į individualizmą: reakcija, kurią ge- 
riausiai atspindi šios knygos pagrindą sudarančios idėjos. 

Šios visos idėjos — bendruomenė, autoritetas, statusas, 
šventumas, susvetimėjimas — lemia tokį patį staigų Euro- 
pos minties perorientavimą, kaip ir labai skirtingas, net 
priešingas, minties persiorientavimas, žymėjęs viduram- 
žių smukimą ir Proto amžiaus iškilimą. Tuomet individu- 
alistinis racionalizmas sukilo prieš viduramžišką korpora- 
tyvizmą ir autoritetą. Dabar, ankstyvajame devynioliktame 
amžiuje, yra atvirkščiai: tradicionalizmo reakcija prieš ana- 
litinį protą; bendruomeninio — prieš individualizmą; ne- 
racionalumo — prieš gryną racionalumą. 

Reakcija yra plačiai paplitusi; ją galima aptikti litera- 
tūroje, filosofijoje ir teologijoje, taip pat ir jurisprudencijoje, 
istoriografijoje ir sistemiškiausiai sociologijoje. Praplatė- 
jusiose minties sferose devynioliktame amžiuje matome, 
kad racionalistinį individualizmą (labiausiai palaikomą, 
žinoma, utilitaristų, kurių doktrinos sudaro negatyvią pa- 
mainą daugeliui sociologinių sąvokų) ėmė atakuoti teori- 
jos, kurios remiasi tradicija ir kurios būtų nepriimtinos 
tiek Descartes'ui arba Baconui, tiek Locke'ui arba Rous- 
seau. Matome, kad istorinei įgimto individo stabilumo 
prielaidai iššūkį metė socialinė psichologija, kuri asme- 
nybę bandė kildinti iš artimų visuomenės kontekstų ir 
kuri Žmogaus išvadavimo iš šių kontekstų kaina laikė 
susvetimėjimą. Jeigu Proto amžius šlovino prigimtinę tvar- 
ką, tai dabar tokių savo pažiūromis skirtingų socialinių 
filosofų, kaip Coleridge'as, Marxas ir Tocgueville'is, išei- 
ties tašku tampa institucinė tvarka — bendruomenė, gi- 
minystė, socialinė klasė. Nuo aštuoniolikto amžiaus iš es- 
mės optimistinės tautos suvereniteto vizijos pereiname 
prie devyniolikto amžiaus tironijos, kuri gali kilti iš tau- 
tinės demokratijos, jei nepaisoma institucinių ir tradici- 
nių ribų, nuojautų. Pagaliau net progreso idėja įgyja nau- 
ją reikšmę: ji remiasi ne išsivadavimu iš bendruomenės ir 
tradicijos, o naujų moralinės ir socialinės bendruomenės 
formų paieškomis. 


Liberalizmas, radikalizmas, konservatizmas 


Šis socialinės minties perorientavimas, kurio tokia svar- 
bi stadija yra sociologijos iškilimas, nėra grynai intelek- 
tualinių, nelabai „mokslinių“, amžiaus srovių rezultatas. 
Kaip pažymėjo Seras Isaiah'as Berlinas ir kaip jo paties 
istorinės studijos vaizdžiai iliustruoja, idėjos niekada ne- 
gimdo idėjų taip, kaip drugeliai gimdo drugelius. Klai- 

dinga genetinė nuostata taip dažnai minties istorijas per- 
darė į abstrakčias „gimdymų“ sekas. Ypač politinėje ir 
socialinėje mintyje turime nuolat suvokti kiekvieno am- 
nulemtus didžiųjų socialinės tvarkos pokyčių. 

Mums rūpimos idėjos yra nesuprantamos be ideologi- 
nių kontekstų, kuriuose jos susiformavo, terminų. Pagrin- 
diniai šimtmečio sociologai, nuo Comte'o ir Tocguevil- 
le'io iki Weberio ir Durkheimo, buvo priklausomi nuo 
trijų didžiųjų devyniolikto ir dvidešimto amžiaus pradžios 
ideologinių srovių: liberalizmo, radikalizmo ir konserva- 
tizmo. Kitame skyriuje aptarsime dvi revoliucijas — in- 
dustrinę ir demokratinę, — suteikusias formą tiek ideolo- 
gijoms, tiek fundamentalioms sociologijos idėjoms. 
Pirmiausia svarbu identifikuoti šias tris ideologijas. 

Skiriamasis individualizmo bruožas yra pasišventimas 
individui, ypač jo politinėms, pilietinėms ir pagaliau so- 
cialinėms teisėms. Kartu, kas konservatoriui yra tradicija, 
o radikalui — valdžios naudojimas, tas liberalui yra indi- 
viduali autonomija. Iš tiesų yra milžiniškas skirtumas tarp 
Mančesterio liberalų, kuriems laisvė iš esmės reiškė eko- 
nominio produktyvumo atpalaidavimą nuo įstatymų ir 
papročių grandinių, ir ketvirtojo dešimtmečio Paryžiaus 
liberalų, kuriems minties išlaisvinimas iš klerikalizmo bu- 
vo pagrindinis tikslas. Tačiau, atsižvelgus į skirtumus, 
bendras visiems liberalams buvo valstybės ir ekonomi- 
kos esminės struktūros pripažinimas (jie nelaikė, kaip ra- 
dikalai, revoliucijos būtinu laisvės pagrindu, nors, atsira- 
dus progai, galėjo revoliuciją paremti) ir, antra, tikėjimas, 
kad progresas glūdi Žmogaus proto ir dvasios išlaisvini- 
me iš religinių ir tradicinių senos tvarkos saitų. Liberalai 
devynioliktame amžiuje paveldėjo iš Švietimo tikėjimą sau 
pakankama individualybės prigimtimi, kartą išlaisvinus 

ją iš kaustančių ir gniuždančių institucijų. Žinoma, yra ir 
tokių, kaip Tocgueville'is, Johnas Stuartas Millis ir Lor- 
das Actonas — juos tikrai reikia priskirti, kaip jie patys 
save ir priskyrė, liberalams, — kuriems institucijos ir tra- 
dicijos iš dalies tebebuvo svarbios kaip ir konservatoriams, 
tačiau tik tiek, kiek šios visumos stiprino individualybę. 
Kriterijus buvo individuali laisvė, 0 ne socialinis autori- 
tetas. Utilitarinis liberalizmas, kuris tęsiasi nuo Jeremy 
Benthamo iki Herberto Spencerio, laikėsi tokio požiūrio į 
bažnyčią, valstybę, parapiją, gildiją, šeimą ir moralinę tra- 
diciją, kuris niekuo ypatingai nesiskyrė nuo ankstyvųjų 
Švietimo amžiaus pažiūrų. Macaulay'aus, Buckle'io ir 
Spencerio raštuose atskiro, save motyvuojančio ir stabili- 
zuojančio individo samprata yra pirminė. Institucijos ir 
tradicijos yra antrinės: geriausiu atveju — jo šešėliai; blo- 
giausiu — savęs įtvirtinimo barjerai. 

Radikalizme, kuris dažnai kyla iš liberalizmo ir yra su 
juo gretinamas, galima aptikti visiškai skirtingą mąstymo 
būdą. Jeigu yra nors vienas elementas, kuris išskiria de- 
vyniolikto ir dvidešimto amžių radikalizmą, tai, mano 
manymu, yra išganymo galimybių, kurios glūdi politinė- 
je valdžioje, pojūtis: jos užgrobimas, apvalymas ir beri- 
bis, net teroristinis, naudojimasis ja Žmogaus ir institucijų 
reabilitacijai; beveik neribotas, susijęs su valdžia tikėji- 
mas protu, formuojant naują socialinę tvarką. 

Iki aštuoniolikto amžiaus maištai prieš socialinę tvar- 
ką, kurie buvo gana dažni net viduramžiais, buvo neat- 
siejami nuo religijos. Husitų, anabaptistų, levelerių, ša- 
kerių ir kitų, kurie kartkartėmis pakildavo prieš 
viešpataujantį autoritetą, tikslai buvo religiniai. Sociali- 
nės ir ekonominės sąlygos, aišku, padėdavo šiems maiš- 
tams įsiliepsnoti, ir maištų metu leidžiamose brošiūrose 
ir manifestuose tikrai būdavo nuorodų į kančią ir skurdą. 

Tačiau svarbu tai, kad šios nuorodos buvo įvardijamos 
religiniais terminais, buvo apeliuojama į prarastą apašta- 
lų krikščionybės grynumą arba į fundamentalią antrojo 
Kristaus atėjimo viltį. 

Pagrindinė devyniolikto amžiaus radikalizmo linija yra 
visiškai pasaulietinė. Maišto fakelą perėmė tie, kurie re- 
gėjo Europos ir žmonijos viltį ne religinėje, bet politinėje 
visuomenės kovoje. Aukso amžiaus siekimas neišnyko, 
išnyko tik jo krikščioniškas turinys. Devyniolikto amžiaus 
radikalizmui (jakobinizmui, Viešojo saugumo komitetui, 
ypač Briumero 18-osios coup d etat) neabejotinai buvo bū- 
dingas revoliucinis chiliazmas, kuris kilo iš tikėjimo ab- 
soliučia valdžia; ne valdžia dėl jos pačios, bet dėl racio- 
nalistinio ir humanitarinio Žmogaus išlaisvinimo iš 
tironijos ir nelygybės (taip pat ir religinės), kurios jį slėgė 
tūkstantmečiais. 

Konservatizmo atvejis yra sudėtingesnis. Kadangi iš 
visų trijų ideologijų jis buvo mažiausiai aptartas, 0 tarp 
principinio filosofinio konservatizmo dogmų ir vienijan- 
čių sociologijos idėjų yra nepaprastai glaudus ryšys, to- 
dėl konservatizmą reikia patyrinėti plačiau.. 

Modernus konservatizmas, bent jau savo filosofine for- 
ma, yra Industrinės ir Prancūzijos revoliucijų kūdikis: jų 
protagonistų nelauktas ir nekenčiamas, bet vis dėlto kū- 
dikis. Tai, ką abi revoliucijos griovė, tokių žmonių, kaip 
Burke'o, Bonaldo, Hallerio ir Coleridge'o, konservatizmas 
gynė. O tai, ką abi revoliucijos iškėlė — tautinę demokra- 
tiją, technologiją, sekuliarizmą ir t. t., — konservatizmas 
puolė. Centrinis liberalizmo etosas yra individualus išsi- 
laisvinimas, o radikalizmo — politinės valdžios ekspan- 
sija, siekiant socialinių ir moralinių tikslų, o konservatiz- 
mo etosas yra tradicija, iš esmės viduramžiška tradicija. 
Konservatyvus socialinės tradicijos gynimas pabrėžė 

bendruomenės, giminystės, hierarchijos, autoriteto ir reli- 
gijos vertybes, taip pat perspėjo dėl socialinio chaoso, ku- 
rį galėtų sukelti absoliuti valdžia, jeigu liberalizmo ir ra- 
dikalizmo jėgos atpalaiduotų individus nuo šių vertybių 
kontekstų. 

Priešingai Švietimo filosofams, konservatoriai pradėjo 
nuo institucinės tvarkos, kurią jie paveldėjo iš istorijos, 
absoliutaus tikrumo. Jiems „prigimtinė“ tvarka, kurią at- 
skleidė grynasis protas, tvarka, kuria philosophes grindė 
savo triuškinančias atakas prieš tradicinę visuomenę, ne- 
turėjo jokio tikroviško pagrindo. Konservatyvus mąsty- 
mas visiškai pakeitė požiūrį į problemą. Konservatoriai 
būtent teikė pirmenybę visuomenei ir jos tradicinėms ins- 
titucijoms, o ne individui, šitaip pagrįsdami savo puoli- 
mą prieš Švietimo prigimtinės teisės, prigimtinio įstaty- 
mo ir savarankiško proto idėjas. 

Konservatoriai devyniolikto amžiaus pradžioje sufor- 
muoja Antišvietimą. Nėra konservatyviame renesanse nė 
vieno veikalo, nė vienos reikšmingos idėjos, kuri nebūtų 
siekusi paneigti philosophes idėjų. Vieni, pavyzdžiui, Cha- 
teaubriand'as, mėgdavo pasiremti kuriuo nors iš švietėjų, 
jeigu prireikdavo užsipulti kitą — dažniausiai Voltaire'ą, 
kurio meistriškos atakos prieš krikščionybę ypač erzino 
krikščionių konservatorius. Net Burke'as randa gerų Žo- 
džių, jeigu tik šie gali sukelti prieštaravimus ir susiskai- 
dymą Švietimo stovykloje. Tačiau neapykanta Švietimui, 
ypač Rousseau, filosofiniame konservatizme yra funda- 
mentali. 

Praeities pranašai, šitaip ne be pagrindo buvo vadina- 
mi konservatoriai, vargu ar galėjo paveikti pagrindines 
Europos gyvenimo ir mąstymo sroves. Tačiau mūsų su- 
pratimas apie tai, kas devynioliktame amžiuje buvo reikš- 
minga ir gilu, labai nukentėtų, jeigu konservatoriams teik- 
tume tik antikvarinę reikšmę. Visose minties istorijose 

Burke'o, ypač Hegelio, didžiulė įtaka yra neabejotinai pri- 
pažinta, nors dažniausiai jie aptariami kaip pavieniai mąs- 
tytojai, o ne kaip idėjų sąjūdžio, pranokstančio jų akiratį, 
atstovai. Juos, be abejo, reikia vertinti, kaip ir Voltaire ą 
bei Diderot Švietime, kaip individus, bet ir kaip du iš 
daugelio mąstytojų, kurių bendros pažiūros suformuoja 
amžinų idėjų modelį. 

Prancūzų konservatoriai galbūt labiausiai iš jų visų 
buvo pamiršti. Bonaldas, Maistre'as, Chateaubriand'as vi- 
suotinai laikomi keistomis, beveik gotikinėmis figūromis 
„romantizmo“ istorijoje, nors, išgirdę apie tokią kategori- 
zaciją, bent pirmieji du tikrai apsiverstų karstuose; talen- 
tingojo Lamennais konservatyvią jaunystę visiškai užgožė 
jo vėlyvoji, radikali, veikla. Tačiau prancūzų konservato- 
rių įtaka socialinei minčiai buvo neabejotina. Tereikia 
žvilgtelėti į kai kuriuos sociologus, kad šitai paaiškėtų. 
Štai Saint-Simonas ir Comte'as nešykštėjo pagyrų „ret- 
rogradų mokyklai“, kaip ji vėliau buvo pavadinta. Ši „ne- 
mari Maistre'o vadovaujama grupė, — rašė Comte'as, — 
ilgam susilauks pozityvistų dėkingumo“. Saint-Simonas 
tvirtino, kad Bonaldas inspiravo jo susidomėjimą „kriti- 
niais“ ir „organiniais“ istorijos laikotarpiais ir darė įtaką 
jo pasiūlymams „stabilizuoti“ industrializmą ir demokra- 
tiją. Viena karta vėliau Le Play savo Europos darbininkų 
klasėse sutėikė mokslinę išraišką Bonaldo ankstyvajam po- 
leminiam darbui apie šeimą. Nekyla klausimų dėl kon- 
servatizmo įtakos Tocgueville'iui; jo atsargus, neviena- 
reikšmis pritarimas demokratijai tiesiogiai kilo iš 
konservatizmo. Pagaliau amžiaus pabaigoje nereligingo 
ir politiškai liberalaus Durkheimo raštuose atrandame 
prancūzų konservatizmo idėjas, išverstas į kai kurias es- 
mines jo sisteminės sociologijos teorijas: kolektyvinę są- 
monę, funkcinį institucijų ir idėjų pobūdį, pagalbines aso- 
ciacijas, taip pat ir jo bendrą nuostatą prieš individualizmą. 

Prieš ką sukyla konservatizmas? Pirmiausia prieš Re- 
voliuciją, bet ne vien tik prieš ją. Manau, kad geriausia 
suprasti konservatizmą kaip plačią ataką prieš moderniz- 
mą ir jo politinius, ekonominius ir kultūrinius elementus. 
Revoliucija buvo išeities taškas, tačiau visiems konserva- 
toriams Revoliucija turėjo tik simbolinę ir istorinę reikš- 
mę. Jie laikė ją neišvengiama esminių modernios Euro- 
pos istorijos tendencijų kulminacija, tendencijų, kurių 
pasekmė buvo tokia siaubinga. Nedaug kas žengė taip 
toli kaip Bonaldas, kuris Terorą laikė Dievo skirta baus- 
me Europai už jos pasaulietinės ir individualistines ere- 
zijas, tačiau, be išimties, visi konservatoriai giliai tikėjo, 
kad tai, kas Europos istorijoje po Reformacijos buvo la- 
biausiai išskirtina ir modernu, buvo arba blogis, arba blo- 
gio preliudija. 

Kai konservatoriai rekonstravo Europos istoriją, jie pir- 
miausia aptiko protestantišką individualaus tikėjimo at- 
siskyrimą nuo bažnyčios disciplinos, kuris neišvengiamai 
vedė prie nuolatinių nesutarimų. Nuo čia tebuvo mažas 
žingsnis iki įžūlaus Bacono ir Descartes'o reikalavimo 
baigtiniui individui suteikti intelektualines galias ir paži- 
nimą, kuris priklausė Dievui ir visuomenei. Atsiradus pa- 
saulietinio individualizmo erezijai, argi nebuvo logiškai 
nuoseklu, kad žmonės ėmė žvelgti į visuomenę kaip ir į 
fizinę gamtą, pritaikydami jai savo pačių išrastus mecha- 
nizmus, ją perdarydami, formuodami pagal įgeidžius? Pa- 
galiau iš viso to tegalėjo kilti pavojingas romantinis įvaiz- 
dis Žmogaus, iš prigimties gero, nepajudinamai stabilaus, 
kurio instinktus be jokio reikalo represavo institucijos ir 
vyriausybė. Būtent toks buvo konservatorių požiūris į Re- 
voliucijos ir modernizmo ištakas. 

Yra ir kitų konservatyvaus modernizmo vaizdo ele- 
mentų, kuriuos galima kildinti tiesiogiai iš Prancūzijos 
revoliucijos. Lygiava ir centralizuota valdžia, kuri remia- 

si liaudimi, galbūt yra svarbiausi elementai, tačiau su jais 
glaudžiai susiję ir kiti: tradicijos ir pamaldumo discipli- 
nos pakeitimas jausmais ir aistra religijoje, politikoje ir 
mene; šventų, iracionalių vertybių pakeitimas beasmenė- 
mis ir efemeriškomis sutarties ir naudos normomis; tiek 
religinio ir socialinio, tiek politinio, autoriteto nuosmu- 
kis; laisvės praradimas, laisvės, kurią konservatoriai su- 
prato viduramžiška šio žodžio prasme ne kaip nepriklau- 
somybę ir savivalę, bet kaip principinę teisę dieviškame 
įstatyme ir tradicijoje; kultūros nuvertinimas kaip jos ma- 
sinio išplitimo pasekmė; pagaliau visa kita sau pajun- 
gianti progresyvistinė deterministinė galvosena, kuri pra- 
eitį, dabartį ir ateitį tvirtai susiejo su etinėmis blogo, 
geresnio ir geriausio kategorijomis. 

Ši elementų plejada kyla iš bendros konservatizmo 
nuostatos dėl moderniojo pasaulio, kurį parengė Refor- 
macija, kapitalizmas, nacionalizmas ir protas ir kurį pa- 
gimdė Revoliucija. Nėra sunku atrasti visus šiuos ele- 
mentus Burke'o reakcijoje į Prancūzijos revoliuciją, jie 
ryškūs ir kitų Europos, taip pat ir Amerikos konservato- 
rių veikaluose. Jeigu konservatorių idėjos niekada nepri- 
gijo Amerikoje, tai ne todėl, kad keli genialūs mąstytojai, 
pvz., Johnas Randolphas iš Roanoko, Jamesas Fenimo- 
re'as Cooperis, Johnas C. Calhounas ir kiti, nebandė jų 
įdiegti Amerikos politiniame mąstyme. Taip buvo todėl, 
kad Jungtinės Amerikos Valstijos, stokojančios viduram- 
žių institucinės patirties, nelabai kuo galėjo jas maitinti, 
padaryti jas būtinas ir pritaikyti Amerikos scenovaizdžiui. 
Tačiau Europoje viduramžių praeitis iš karto po Prancū- 
zijos revoliucijos tapo jausmus žadinančių simbolių 
sistema. 

Naujas viduramžių — jų institucijų, vertybių, temų ir 
struktūrų — atradimas yra reikšmingas įvykis devynio- 
likto amžiaus intelektualinėje istorijoje?. Nors pirmiausia 

jis yra reikšmingas Europos konservatizmui, nes, galima 
sakyti, jis formuoja konservatyvaus geros visuomenės 
įvaizdžio modelį, vis dėlto šis atradimas turi reikšmę ir 
sociologiniam mąstymui, nes paruošia sąvokinę jo atsako 
modernizmui medžiagą. Labiau nei bet kuris kitas pavie- 
nis įvykis, viduramžių atradimas lėmė akivaizdų skirtu- 
mą tarp Švietimo tipinės istorijos rekonstrukcijos ir stan- 
dartinio devyniolikto amžiaus istorijos rašymo. Prancūzų 
philosophes, taip pat tokie anglų racionalistai, kaip Gibbo- 
nas, Adamas Smithas ir Benthamas, kategoriškai smerkė 
Tamsos amžius, daugiau nei tūkstančio metų laikotarpį 
nuo Romos žlugimo iki Proto amžiaus pradžios. 

Dabar viduramžiai yra įvertinti humanistiniu požiū- 
riu: iš pradžių Hallerio, Savigny, Bonaldo ir Chateaub- 
riand'o, kuriems šis periodas yra didžiai įkvepiantis, raš- 
tuose; vėliau ir platesniame kontekste — teisininkų, 
istorikų, teologų, romanistų ir kitų veikaluose. Viduram- 
žiai sukūrė devyniolikto amžiaus atmosferą taip pat, kaip 
klasikinė mintis — Renesansą. Istorinės mokyklos socia- 
liniuose moksluose iškilimas buvo pagrįstas istorine ir 
institucine medžiaga, kuri visų pirma, buvo viduramžiš- 
ka. Būtent viduramžių visuomenė sudarė lyginamąją at- 
svarą modernizmui jo kritikų darbuose. Jeigu aštuonio- 
liktame amžiuje buvo populiaru naudoti primityvių 
kultūrų medžiagas (pavyzdžiui, buvo madinga „egzoti- 
ka“, kuri stipriai paveikė prigimtinio įstatymo modelius), 
norint parodyti jų kontrastą su dabartimi, tai devyniolik- 
tame amžiuje lyginamiesiems tikslams imta naudoti vi- 
duramžišką medžiagą. Žinoma, tai buvo daugiau nei pa- 
lyginimas. Kaip akivaizdu iš monumentalių Gierke'o, 
Fustelo de Coulanges, Rashdallio ir Maitlando studijų, 
susidomėjimas viduramžiais buvo pajungtas moksliniams 
institucinių Europos ekonomikos, politikos ir kultūros 
pradmenų tyrinėjimams. Viduramžiai buvo idealizacijos 

ir utopijos devynioliktame amžiuje šaltinis (Chateaub- 
riand'o, Sero Walterio Scotto ir kitų iki pat Williamo Mor- 
riso raštuose), tačiau jie taip pat buvo daugelio reikšmin- 
gų tyrimų istorijoje ir socialiniuose moksluose telkinys. 

Medievelizmo ir sociologijos ryšys yra gana glaudus. 
Jau minėjome Comte'o susižavėjimą konservatoriais, ku- 
ris nulėmė analogišką pagarbą viduramžiams. Nedaug 
kas prilygo Comte'ui liaupsėmis; medievelizmas yra, be 
abejonės, tikrasis jo sociologinės utopijos Pozityviojoje vals- 
tybėje modelis. Tiesa, į jo venas Comte'as įleido pozity- 
vizmo, pakeitusio katalikybę, kraujo, tačiau nekelia abe- 
jonių jo susižavėjimas viduramžių visuomenės struktūra 
arba jo troškimas atstatyti tos visuomenės esmę, kurią 
užteršė „mokslas“. Viduramžių visuomenė su jos lokaliz- 
mu, hierarchija ir religine sandara yra pastovus atskaitos 
taškas Tocgueville'io, tiek Amerikos demokratijos, tiek 
modernaus režimo Europoje studijose. Le Play atvirai grin- 
dė savo išgirtąją „giminę“ viduramžių šeima ir skelbė 
viduramžius (o ne „netinkamas primityvias ir antikines 
visuomenes“) tikruoju dėmesio objektu „lyginamosiose 
socialinių faktų studijose“. Tonniesas visą savo Gemeins- 
chaft tipologijos turinį kildino iš viduramžių kaimo, šei- 
mos ir klano. Durkheimas, siūlydamas pagalbines profe- 
sines asociacijas, rėmėsi viduramžių gildijomis, žinoma, 
nurodydamas šių visuomeninių darinių skirtumus, nes 
kritikai labai dažnai jį kaltindavo tuo, kad jis grindžia 
savo visuomenės mokslą korporatyvizmo, organicizmo ir 
metafizinio realizmo vertybėmis. 

Šituo aš nenoriu tvirtinti, kad sociologų nuotaika ati- 
tiko viduramžius. Sunku būtų atrasti kitą tokį „moder- 
nų“ savo socialinėmis ir politinėmis pažiūromis mąstyto- 
ją kaip Durkheimas. Durkheimo socialinės teorijos dvasia 
iš esmės yra racionalistinė-pozityvistinė, daugiausia pa- 
veldėta iš Descartes'o, kuris triuškino scholastiką labiau 

nei kuris nors kitas septyniolikto amžiaus filosofas. Tą 
patį galima pasakyti apie Tonnies'ą, Weberį ir Simmelį. 


Ideologija ir sociologija 

Svarbu aptarti asmenines sociologų, kuriems skirsime 
pagrindinį dėmesį, ideologijas. Mes ką tik svarstėme ideo- 
logijas abstrakčiai, suvokdami jas kaip dirvą šimtmečio 
doktrinoms ir sąvokoms. Žvelgiant į asmenybes, vaizdas 
nėra toks aiškus ir lengvai išskaidomas. Tiesa, yra gana 
lengva Le Play, Marxą ir Spencerį priskirti jų reprezen- 
tuojamoms ideologijoms. Le Play buvo konservatorius par 
excellence, Marxas buvo radikalizmo devynioliktame am- 
žiuje įsikūnijimas. Ir Spenceris pagal visus to meto stan- 
dartus buvo liberalas. Tačiau su kitais yra sunkiau. Com- 
te'ą galima laikyti radikalu, turint galvoje jo Pozityvios 
valstybės bei jos totalaus Vakarų visuomenės pertvarky- 
mo plano utopizmą. Vis dėlto daugeliui jo amžininkų, 
ypač Johnui Stuartui Milliui, Comte'as dėl savo nuosai- 
kaus pritarimo mokslui, pramonei ir pozityvizmui buvo 
liberalas; o didžiai konservatyvus jo naujo mokslo sąvo- 
kų užtaisas yra neabejotinas — šios sąvokos tikrai užtik- 
rina Comte'ui ypatingą vietą prancūzų konservatyvioje 
mintyje nuo pat Action Francaise, taip pat ir Amerikos 
pietų mintyje iki Pilietinio karo. Tocgueville'io pavyzdys 
galbūt aiškesnis: susijungęs liberalizmas ir konservatiz- 
mas. Jis asmeniškai palaikė ryšius su savo meto liberalais 
ir vaidino įtakingą vaidmenį 1848-ųjų revoliucijoje, todėl 
nėra pagrindo manyti, kad Tocgueville'is norėjo atgai- 
vinti praeitį. Jam demokratija yra vienas iš negrįžtamų 
istorijos posūkių. Tačiau jo demokratijos vertinimas ir kri- 
tika yra pabrėžtinai konservatyvi. 

Dar sudėtingesnės yra kitų titanų ideologinės pažiū- 
ros. Tonniesą būtų galima priskirti prie konservatorių 

jau vien dėljo kilmės ir akivaizdaus atsidavimo Gemeins- 
chaft gyvenimo būdui. Tačiau Tonniesas nelaikė savęs kon- 
servatoriumi, ir jo politinės simpatijos buvo neginčijamai 
liberalios. Ar Simmelis, Weberis, Durkheimas buvo libe- 
ralai? Atsakymas tikriausiai būtų: taip. Radikalai? Ne; net- 
gi Durkheimas, kuris kartais ne savo noru yra priskiria- 
mas prie socialistų. Konservatoriai? Jokia politine tam 
laikotarpiui būdinga prasme. Jie visi — Weberis, Durk- 
heimas ir Simmelis — buvo atsiskyrę nuo konservatorių 
politikoje ir ekonomikoje. 

Tačiau šitaip pabaigti būtų netikslu. Yra ne tik požiū- 
rio konservatizmas, bet ir sąvokos bei simbolio konserva- 
tizmas. Žvelgiant iš šių dienų perspektyvos, visų trijų 
mąstytojų raštuose galima aptikti gilias konservatizmo 
sroves, nukreiptas prieš atviro politinio užsiangažavimo 
srautą. Kiekvieno iš jų mintyje galima įžvelgti elementus, 
kurie beveik tragiškai kirtosi su pagrindinėmis liberaliz- 
mo ir modernizmo tendencijomis. Visas Weberio gyveni- 
mas buvo kova tarp jo liberalių nuostatų ir supratimo, 
kad modernizmas, racionalizuodamas kultūrą ir mąsty- 
mą, griauna Europos kultūros vertybes. Šis vidinis kon- 
fliktas paaiškina melancholiją, kuri persmelkia kai ku- 
riuos Weberio darbus ir kuri net sustabdydavo trumpam 
jo kaip mokslininko veiklą. Nei Simmelis, nei Durkhei- 
mas tokios melancholijos neišgyveno, tačiau negalime ne- 
paisyti jų darbuose tos pačios įtampos tarp politinio libe- 
ralizmo ir humanistinio arba kultūrinio konservatizmo, 
nors patys mąstytojai šito ir nepripažintų. 

Sociologijos paradoksas — ir, kaip matome, kūrybin- 
gas paradoksas — yra tas, kad sociologija, savo tikslais ir 
politinėmis bei mokslinėmis pagrindinių atstovų verty- 
bėmis būdama modernistinė, vis dėlto savo pagrindinė- 
mis sąvokomis ir perspektyvomis yra artimesnė, papras- 
tai tariant, filosofiniam konservatizmui. Bendruomenė, 

autoritetas, tradicija, šventybė praėjusiame amžiuje buvo 
prioritetinės konservatorių problemos, aptinkamos toje in- 
telektualinėje gijoje, kuri driekiasi nuo Bonaldo ir Halle- 
rio iki Burckhardto ir Taine'o. Jai priklauso ir susvetimė- 
jimo, totalitarinės valdžios, galinčios kilti iš masinės 
demokratijos ir kultūros nuosmukio, nuojautos. Bergž- 
džiai ieškotume šių idėjų bei nuojautų poveikio svarbiems 
amžiaus politiniams mokslininkų, psichologų ir etnologų 
interesams. Tačiau sociologijoje jos, žinoma, pakeistos pa- 
gal racionalius ir mokslinius sociologų tikslus sudaro pa- 
čią disciplinos šerdį. 


Sociologinės vaizduotės šaltiniai 


Reikia pabrėžti du paskutinius aspektus: pirma, mo- 
ralinį modernios sociologijos pagrindą ir, antra, intuity- 
vią arba meninę minties, kurioje reiškiasi pagrindinės so- 
ciologijos idėjos, formą. 

Pagrindinės socialinių mokslų idėjos yra tvirtai įsišak- 
nijusios moralinėje pasaulėžiūroje. Nors ir labai abstrak- 
čios būtų šios idėjos, nors ir labai neutralios jos atrodytų 
mokslininkams ir teoretikams, jos niekada iš tiesų neatsi- 
ribojo nuo savo moralinio šaltinio. Tai tinka ir šios kny- 
gos idėjoms. Jos kilo ne iš elementaraus, moraliniu po- 
žiūriu bešališko grynojo mokslo teorizavimo. Mes 
nenuvertiname mokslo didybės, kai teigiame, jog Webe- 
rio ir Durkheimo darbams intelektualinę žaliavą — ver- 
tybes, sąvokas ir teorijas — teikė devynioliktame amžiuje 
siautę moraliniai konfliktai. Kiekviena iš šių idėjų pirma 
pasirodo neužmaskuota, nedviprasmiška moralinio teigi- 
mo forma. Iš pradžių bendruomenė yra moralinė verty- 
bė, ir tik pamažu šios sąvokos sekuliarizacija įsitvirtina 
sociologiniame šimtmečio mąstyme. Tą patį galima pasa- 
kyti ir apie susvetimėjimą, autoritetą, statusą ir kitas idėjas. 

Moralinis šių idėjų kontekstas niekada visiškai nepraran- 
damas. Net moksliniuose Weberio ir Durkheimo darbuo- 
se, praėjus šimtui metų po to, kai šios idėjos pirmą kartą 
pasirodė, moralinis elementas tebėra gyvas. Didieji socio- 
logai niekada nenustojo būti moralės filosofais. 

Ir niekada nenustojo būti menininkais!* Svarbu turėti 
omenyje, bent kaip profilaktiką prieš vulgarųjį scientiz- 
mą, kad nė viena iš mūsų aptariamų idėjų — jos tebėra 
šiuolaikinio sociologinio mąstymo centre — neatsirado 
kaip rezultatas to, ką šiais laikais esame linkę vadinti „pro- 
blemas sprendžiančiu“ mąstymu. Be išimties, kiekviena 
iš šių idėjų yra mąstymo procesų — vaizduotės, vizijos, 
intuicijos, — būdingų tiek menininkui, tiek mokslininkui, 
rezultatas. Aš noriu šitai pabrėžti tik todėl, kad mes gy- 
vename amžiuje, kai visi geranoriški ir iškalbingi sociolo- 
gijos bei kitų socialinių mokslų mokytojai nuolat teigia, 
jog tai, kas jų disciplinoje yra moksliška (taigi svarbu!), 
yra vien tik problemas apibrėžiančio ir sprendžiančio mąs- 
tymo pasekmė. 

Ar kas galėtų patikėti, kad Tėnnieso Gemeinschaft ir 
Gesellschaft tipologija, Weberio racionalizacijos vizija, Sim- 
melio metropolio įvaizdis ir Durkheimo anomijos perspek- 
tyva kilo iš loginės empirinės analizės, kaip ji supranta- 
ma šiais laikais? Klausti — tai Žinoti atsakymą. Tiesiog 
šie Žmonės nesusidūrė su ribotomis, aiškiomis problemo- 
mis. Jie apskritai nebuvo problemų sprendėjai. Kiekvie- 
nas iš jų savo gilia intuicija ir subtilia vaizduote atsiliepė 
į Jį supantį pasaulį kaip menininkas ir kaip menininkas 
objektyvavo vidines ir tik iš dalies sąmoningas proto bū- 
senas. 

Aptarkime vieną pavyzdį: visuomenės ir Žmogaus 
sampratą didžiojoje Durkheimo studijoje apie savižudy- 
bę. Iš esmės tai yra tiek pat menininko, kiek ir mokslinin- 
ko požiūris. Fonas, detalės ir charakteristika susilieja į 

tai, kas suteikia pavidalą visai socialinei tvarkai. Kaip 
Durkheimas atrado savo pagrindinę idėją? Galime būti 
tikri: jis jos neatrado, studijuodamas gimimų ir mirčių 
Europoje statistines lenteles, — tai būtų mokslinis pasa- 
kojimas, kaip ir Darwinas nesuprato natūralios atrankos 
iš stebėjimų kelionės „Beagle“ laivu metu. Kai jis tyrinėjo 
statistines lenteles, Savižudybės idėja, planas ir išvada jau 
buvo jo galvoje. Tuomet, iš kur Durkheimas paėmė šią 
idėją, galime tik spėlioti. Galbūt jis aptiko ją skaitydamas 
Tocgueville'į, kuris perėmė ją iš Lamennais, šiam perė- 
mus ją iš Bonaldo ar Chateaubriand'o. Arba ji galėjo su- 
siformuoti iš asmeninės patirties — iš atsiminto Talmudo 
fragmento, iš intuicijos, kurią nulėmė asmeninis vienišu- 
mas ir kitoniškumas, gyvenimo Paryžiuje fragmentas. Kas 
gali žinoti? Tačiau aišku viena. Kūrybiškas Savižudybės 
pagrindą sudarančių idėjų mišinys, kuriuo mes tebesi- 
naudojame savo moksliniuose darbuose, buvo paruoštas 
tokiu būdu, kuris labiau panašus į menininko, o ne į duo- 
menų procesoriaus, logiko ar technologo naudojamą būdą. 

Tą patį galima pasakyti apie Simmelio, daugeliu po- 
„žiūrių kūrybiškiausio ir nuoširdžiausio iš sociologų, idė- 
jas ir perspektyvas. Jo baimės, meilės, konvencionalumo, 
valdžios ir draugystės traktuotės byloja apie menininko- 
eseisto mąstyseną, todėl visai teisingai jį galima gretinti 
su tokiais meistrais kaip Montaigne'as ir Baconas. Paša- 
linkite iš nepažįstamojo, diados ir slaptumo vaidmens 
sampratų meninę viziją, ir jose nebeliks gyvybės. Simme- 
lis išlaiko nuostabią įtampą tarp estetinio konkretumo ir 
filosofinės bendrybės, ir tai byloja apie genialumą. Sim- 
melio darbe yra estetinis elementas, kuris neleidžia su- 
traukti viso sociologinio turinio į anoniminę, sistemišką 
teoriją. Norint iš tiesų suprasti, būtina grįžti prie paties 
Simmelio. Kaip ir Darwino bei Freudo atveju, visada bus 
galima sužinoti iš paties kūrėjo ką nors reikšmingo, ko 

negalima rasti beasmeniuose sociologinės teorijos teigi- 
niuose. 

Mūsų priklausomybė nuo šių idėjų ir jų sumanytojų 
yra panaši į menininko priklausomybę nuo menininkų, 
kurie kūrė iki jo. Kaip romanistas visuomet galės moky- 
tis vis iš naujo studijuodamas Dostojevskio ir Jameso vei- 
kalus — išmokti veiksmo vystymo ir formos pojūčio, taip 
pat pasisemti įkvėpimo iš kūrybinio šaltinio, — taip so- 
ciologas visada galės daug sužinoti, skaitydamas Webe- 
rio ir Simmelio darbus. 

Būtent šis bruožas skiria sociologiją nuo kai kurių gam- 
tos mokslų. Jaunas fizikas, skaitydamas Newtoną, gali 
išmokti ko nors naujo tik iki tam tikros ribos. Kartą suvo- 
kęs esmines Principia problemas, jis nelabai ką naujo su- 
žinos perskaitęs knygą dar kartą (nebent jis būtų mokslo 
istorikas). Visiškai kitoks yra sociologo santykis su Sim- 
meliu arba Durkheimu. Visuomet tiesioginis skaitymas 
bus informatyvus, plės akiratį ir žadins kūrybiškumą. Pa- 
našiai šiuolaikinis menininkas nuolat sugrįžta prie vidu- 
ramžių architektūros studijų, Elžbietos laikų soneto, Ma- 
tisse'o tapybos. Tokia yra meno istorijos esmė, ir todėl 
sociologijos istorija labai skiriasi nuo mokslo istorijos. 


2 
DVI REVOLIUCIJOS 


Senosios tvarkos žlugimas 


Fundamentalias Europos sociologijos idėjas geriausiai 
suprasime kaip atsaką į tvarkos problemą, kurią sukūrė 
devyniolikto amžiaus pradžioje senąjį režimą ardę indust- 
rializmo ir revoliucinės demokratijos gūsiai. Pažvelgus į 
idėjų pobūdį, veikalų, kuriuose jos pasirodė, prigimtį ir 
idėjų bei veikalų ryšį su amžiumi, tegalima padaryti tik 
tokią išvadą. Intelektualiniai sociologijos elementai atspin- 
di visiškai tas pačias jėgas ir įtampas, kurios nubrėžė ir 
šiuolaikinio liberalizmo, konservatizmo bei radikalizmo 
kontūrus. 

Senosios tvarkos Europoje žlugimas — tvarkos, pa- 
remtos giminyste, žeme, socialine klase, religija, vietine 
bendruomene ir monarchija, — kad ir kaip ten būtų, iš- 
laisvino įvairius galios, turto ir statuso elementus, kurie, 
nors ir netvirtai, buvo tarpusavyje susipynę nuo pat vi- 
duramžių. Galima regėti šiuos revoliucijos išblaškytus, 
industrializmo ir demokratijos jėgų suardytus elementus, 
besiritančius per visą devyniolikto amžiaus politinį Euro- 
pos žemėlapį, taikančius į naujus ir labiau tinkamus kon- 
tekstus. | 

Jei devyniolikto amžiaus politikai rūpi praktinės žmo- 
nių pastangos šiuos elementus iš naujo suvienyti, tai sO- 
cialinės minties istorijai svarbios yra teorinės pastangos 

vėl juos sutelkti, ty. suderinti su naujojo amžiaus filoso- 
finėmis ir mokslinėmis perspektyvomis. Bendruomenės 
prigimtis, galios išsidėstymas, turtų ir privilegijų stratifi- 
kacija, individo vaidmuo augančioje masinėje visuome- 
nėje, sakralių vertybių suderinimas su politinėmis ir eko- 
nominėmis realijomis, Vakarų visuomenės vystymosi 
kryptis — tai plačios devyniolikto amžiaus Žmogaus 
mokslo temos. Jos tiek pat plačiai svarstomos turguje, par- 
lamento rūmuose ir neretai barikadose. 

Dvi savo reikšme monumentalios jėgos suteikė impul- 
są šioms temoms: Industrinė revoliucija ir Prancūzijos re- 
voliucija. Devynioliktame amžiuje būtų sunku rasti bent 
vieną mąstymo ir rašymo sritį, kurios nebūtų paveikę vie- 
nas ar abu šie įvykiai. Kiekvieno iš jų stichiškumas yra 
pakankamai akivaizdus, jeigu patikėsime pergyvenusių 
revoliucijas ir jų tiesiogines pasekmes liudijimais. Šian- 
dien per daug lengva išdildyti abiejų revoliucijų tapatu- 
mą ilgalaikiuose pokyčių procesuose; mes esame linkę 
pabrėžti tęstinumą labiau nei netolydumą, evoliuciją la- 
biau nei revoliuciją. Tačiau to meto intelektualams, tiek 
radikalams, tiek konservatoriams, pokyčiai reiškė tūks- 
tantmečio šuolį. Kontrastas tarp dabarties ir praeities at- 
rodė absoliutus — gąsdinantis arba teikiantis vilčių, nely- 
gu, koks buvo santykis su senąja tvarka ir ją palaikiusiomis 
jėgomis. 

Šiame skyriuje labiau aptarsime ne šių revoliucijų įvy- 
kius ir pokyčius, bet įvaizdžius ir vertinimus, kuriuos 

galima aptikti devyniolikto amžiaus socialinėje mintyje. 
„Mums nerūpi aktuali istorinė Industrinės ar Prancūzijos 
revoliucijų prasmė, jų konkretus santykis su praeitimi ir 
ateitimi. Mus domina idėjos, o ryšys tarp įvykių ir idėjų 
niekada nebūna tiesioginis; į jį visados įsiterpia įvykių 
suvokimas. Taigi lemiamas yra moralinio įvertinimo, po- 
litinės ideologijos vaidmuo. 

Industrinė revoliucija, buržuazijos galia ir proletariato 
iškilimas gal ir neturėjo tokios reikšmės, kurią šioms są- 
vokoms priskyrė Marxas, tačiau aišku, kad be jų suvokimo 
nėra kito būdo atsižvelgti į galbūt svarbiausią intelektu- 
alinį ir socialinį judėjimą vėlesnėje Vakarų istorijoje. Tą 
patį galima pasakyti ir apie Prancūzijos revoliuciją. Al- 
fredas Cobbanas neseniai nurodė Prancūzijos revoliucijos 
„mitą“, turėdamas omenyje, kad ne tik Revoliucijos stai- 
gumas, bet ir jos reikšmė buvo perdėta. Tačiau kai kurių 
sociologijos kūrėjų — Comte'o, Tocgueville'io, Le Play — 
nuomone, Prancūzijos revoliucija buvo mitas visiškai kita 
prasme, veikiau ta, kurią šiam Žodžiui priskyrė Sorelis. 
Šiems mąstytojams — ir daugeliui kitų — Prancūzijos 
revoliucija savo beribiu stichiškumu atrodė beveik kaip 
dieviškas aktas. Joks kitas įvykis nuo pat Romos žlugimo 
penktame amžiuje, galbūt išskyrus dvidešimto amžiaus 
bolševikų revoliuciją, nesukėlė tokių intensyvių emocijų, 
taip nepritraukė dėmesio ir netapo daugybės dogmų ir 
perspektyvų Žmogaus ir jo ateities atžvilgiu pagrindu. 

Žodžiai, kaip neseniai pažymėjo E. J. Hobsbawnas, daž- 
nai geriau liudija už dokumentus. Laikotarpis, apimąs 
paskutinį aštuoniolikto amžiaus ketvirtį ir pirmąją devy- 
niolikto amžiaus pusę, yra vienas vaisingiausių žodžių 
formavimosi laikotarpių istorijoje. Atkreipkime dėmesį į 
žodžius, kurie arba buvo šiuo laikotarpiu sukurti, arba — 
o tai yra tas pats — įgavo savo dabartinę reikšmę: pramo- 
nė, pramoninis, demokratija, klasė, vidurinė klasė, ideologija, 
intelektualas, racionalizmas, humanitaras, atomisHinis, masės, 
komercializmas, proletariatas, kolektyvizmas, egalitarinis, libe- 
ralas, konservatorius, mokslininkas, utilitaristas, biurokratija, 
kapitalizmas, krizė!. Nors yra ir kitų žodžių, tačiau šie yra 
pagrindiniai, ir būtent juos mes aptarsime šiame skyriuje. 


55 


1. IDĖJOS IR KONTEKSTAI 


Aišku, šie žodžiai nebuvo tik paprasti langeliai abst- 
rakčių samprotavimų apie visuomenę ir jos pokyčius žai- 
dime. Visi kaip vienas jie yra prisodrinti moralinio inte- 
reso ir šališkos identifikacijos. Ir šitai devyniolikto amžiaus 
pabaigai tinka ne mažiau nei pradžiai, kai šie Žodžiai 
pirmą kartą pasirodė. Toks tvirtinimas nereiškia, kad pa- 
neigiamas jų vėlesnis efektyvus vartojimas objektyviuose 
visuomenės tyrimuose ar juo abejojama. Visi pagrindi- 
niai minties amžiai kultūros istorijoje yra charakterizuo- 
jami pagal naujų žodžių ir žodžių reikšmių gausėjimą. 
Ar yra kitas būdas nutraukti intelektualinio konvencialu- 
mo ryšius, jei ne naujų žodžių, kurie tik vieni pajėgūs 
suteikti išraišką naujoms jos pasigendančioms jėgoms ir 
vertybėms, aštrumu? Per daug lengva pirmą kartą pasi- 
rodžiusius žodžius apšaukti „Žžargonu“ ir „lingvistiniu 
barbarizmu“ — nors kai kurie iš tiesų užsitarnauja šių 
epitetų ir susilaukia bausmės vėliau būti užmirštiems, — 
tačiau minties istorija byloja, kad retas kuris iš pagrindi- 
nių žodžių humanistiniame Žmogaus ir visuomenės tyri- 
me atsiranda kitaip, o ne kaip moralinės aistros ir ideo- 
loginio intereso pagimdytas neologizmas. 


Industrializmo temos 

Niekur kitur negalima jų geriau pamatyti kaip povei- 
kyje, kurį Industrinė revoliucija padarė devyniolikto am- 
žiaus mąstymui. Nors Industrinės revoliucijos jėgą tiks- 
liausiai atskleidžia anglų mintis ir tekstai — tiek 
literatūriniai, tiek moksliniai, — jau vien dėl to, kad ši 
revoliucija yra išskirtinai angliška, kaip ir politinė revo- 
liucija, prasidėjusi 1789-aisiais, yra prancūziška, indust- 
rializmo prielaidos nebuvo dingusios iš prancūzų ir vo- 
kiečių mąstytojų akiračio. Platus atgarsis, kurio visoje 
Europoje susilaukė 1776-aisiais išleista Adamo Smitho 

Tautų turtas, net didžiausius mokslo atsiskyrėlius įspėjo, 
kokios gali būti Industrinės revoliucijos pasekmės. Anks- 
čiau nei frazė „Industrinė revoliucija“ pateko į apyvartą, 
rašto žmonės Vokietijoje ir Prancūzijoje vartojo Žodžius 
„Anglijos sistema“ norėdami aprašyti teisinio individua- 
lizmo ir ekonomizmo jėgų derinį, pakeitusį Anglijos vi- 
suomenę. Kaip pamatysime kituose skyriuose, bendruo- 
menės, statuso ir autoriteto problemas sociologai, nuo 
Comte'o iki Weberio, tyrė beveik tuose pačiuose konteks- 
tuose tų pokyčių, kuriuos Europos visuomenėje sukėlė 
darbo pasidalijimo, pramoninio kapitalo ir naujų versli- 
ninko bei darbininko vaidmenų jėgos. 

Kokie Industrinės revoliucijos aspektai susilaukė dau- 
giausia dėmesio iš sociologų, turėjo daugiausia įtakos, 
formuojant sociologines problemas ir sąvokas? Galime 
teigti, kad lemiamą reikšmę turėjo penki aspektai: darbo 
sąlygos, nuosavybės transformacija, pramoninis miestas, tech- 
nologija ir fabrikų sistema. Sociologija apskritai gali būti 
laikoma atsaku į šių sąlygų mestą iššūkį, o jos sąvokos — 
jų poveikio tokiems mąstytojams, kaip Tocgueville'is, Mar- 
xas ir Weberis, subtilizacijomis. 

Be abejonės, aktualiausias ir plačiausiai aptariamas iš 
šių aspektų buvo darbininkų klasės padėtis. Pirmą kartą 
Europos minties istorijoje darbininkų klasė (aš skiriu „dar- 
bininkų klasę“ nuo skurdžių, prispaustųjų ir pažemintų- 
jų, kurių, žinoma, netrūko visais laikais) devynioliktame 
amžiuje tampa tiek moralinio, tiek analitinio tyrimo sub- 
jektu. Naujausi moksliniai tyrimai parodė, kad darbinin- 
kų klasės padėtis net pradinėse industrializmo stadijose 
buvo geresnė nei prieš du šimtus metų. Tai galbūt ir tie- 
sa. Tačiau retas kuris iš nepriklausomų tyrėjų šitaip ma- 
nė devyniolikto amžiaus pradžioje. Ir radikalų, ir konser- 
vatorių manymu, darbo atplėšimas nuo apsauginių 
gildijos, kaimo ir šeimos kontekstų buvo neabejotina dar- 

bo degradacija, fundamentaliausia, sukrečianti naujos 
tvarkos savybė. Bendruomeninio darbininko statuso nuos- 
mukis, nekalbant apie amatininką, yra tiek konservato- 
rių, tiek radikalų kaltinimų taikinys. Kontinentinėje Eu- 
ropos dalyje ir Bonaldas, ir Hegelis su pasibjaurėjimu 
kalbėjo apie „Anglijos sistemą“, kuriai būdingas bendras 
visuomenės nestabilumas, kaip būtinas Žmogaus darbo 
šaknų šeimoje, parapijoje ir bendruomenėje praradimo pa- 
darinys. Jau 1807 metais Anglijoje Robertas Southey'us 
grindė savo naujos manufaktūrų sistemos kritiką labiau- 
siai remdamasis plačių gyventojų sluoksnių nuskurdimu. 
Po devynerių metų Kolokvijose jis rašė: „Kai kurie žmonės 
būna per daug turtingi; kadangi komercinės, ypač manu- 
faktūrinės, sistemos tendencija yra kaupti turtą, o ne jį 
švaistyti..., didieji kapitalistai tampa panašūs į lydekas 
tvenkinyje, ryjančias smulkesnes Žuvis; ir puikiai Žino- 
ma, kad vienų žmonių skurdas didėja taip sparčiai, kaip 
kitų žmonių pelnas“*. Southey'us pabrėžtinai supriešina 
savąjį amžių su ankstesniais laikais. „Net ir tokie blogi 
feodaliniai laikai, — Southey'us cituoja savo pagrindinį 
oratorių Thomasą More'ą Kolokvijose, — buvo mažiau ža- 
lingi geriems ir kilniems žmogaus prigimties jausmams“. 

Pažvelkime į gabiausio iš to paties laikotarpio Angli- 
jos radikalų Williamo Cobbetto, kurio nekentė ir kurį ne- 
gailestingai persekiojo valdžios jėgos, darbus. Jo naujos 
ekonomikos kritikos pagrindas nedaug kuo skiriasi nuo 
Southey'aus; Cobbettas yra įsitikinęs darbininko statuso 
nuosmukiu. Naujoji sistema „beveik visiškai sunaikino 
smulkiųjų valstiečių luomą; visoje Anglijoje namai, ku- 
riuose anksčiau gyveno smulkieji ūkininkai ir jų laimin- 
gos šeimos, virto griuvėsiais su užkaltais, išskyrus vieną 
kitą, langais, kur šviesos pakanka tik tam, kad koks nors 
darbininkas, galbūt smulkiojo ūkininko sūnus, pamatytų 
savo pusnuogius ir pusbadžius vaikus...“* 

„Norėčiau pamatyti, — rašė Cobbettas, — Anglijos 
vargšus, kokie jie buvo, man tik gimus; ir nuo siekio šį 
norą įgyvendinti mane sustabdo tik jo neįmanomumas“. 
Visur aplink Cobbettas regėjo, kaip „tradiciniai, saugumą 
teikiantys santykiai virsta dulkėmis, kaip amatininkai ir 
fermeriai tampa „parankiniais“, priklausančiais nuo „Su- 
kimo senjorų, Verpimo Mašinos suverenų, Siūlų jome- 
nų... Kol gyvavo šeimininko ir žmogaus sąvokos, viskas 
buvo savo vietoje, ir visi buvo laisvi. Dabar iš tiesų teliko 
šeimininkai ir vergai“". 

Panašumas tarp konservatoriaus Southey'aus ir radi- 
kalo Cobbetto atspindi tam tikrą panašumą tarp konser- 
vatizmo ir radikalizmo, kuris truko visą šimtmetį. (Turiu 
omenyje, žinoma, industrializmą ir jo šalutinius produk- 
tus. Politinėje sferoje nebuvo beveik jokio panašumo.) Ką 
rašė tokie konservatoriai, kaip Tocgueville'is, Taine'as ir 
amerikietis Hawthorne'as, su pasibaisėjimu reaguodami 
į padėtį Mančesteryje ir kitose Vidurio Anglijos Žemėse, 
aprašymo pobūdžiu ir emociniu intensyvumu nesiskyrė 
nuo to, ką rašė Engelsas. Būtent Mančesteris tapo, taip 
sakant, konservatyvios ir radikalios reakcijos į naująją pra- 
monę ir darbininkų klasės atitraukimą nuo kaimo aplin- 
kos „idealiuoju tipu“. 

Net Marxas, kurio pasibjaurėjimas kaimiškumu buvo 
beribis kaip ir jo neapykanta praeičiai, Komunistų partijos 
manifeste supriešino „feodalinius, patriarchalinius, idiliš- 
kus santykius“ su tais, kurie „nepaliko tarp Žmonių jokio 
kito ryšio, tik pliką interesą, beširdį „gryną pinigą“. In- 
dustrializmas „lediniame savanaudiškumo išskaičiavimo 
vandenyje paskandino „šventąjį religinės ekstazės, rite- 
riško entuziazmo, miesčioniško sentimentalumo virpulį“*. 
Iš tiesų Marxas laikėsi ciniško požiūrio į praeities patriar- 
chalizmą, įžvelgdamas jame šydą, kuris dengia tikrą iš- 
naudojimą. Tačiau jo terminologija nedvejojant galėjo bū- 

ti pripažinta daugelio to meto konservatorių. Už nuorodą 
į „piniginį ryšį“ turime būti skolingi visų pirma ne radi- 
kalams ar liberalams, bet Carlyle'iui, kurio Laikų ženklai, 
išleisti 1829-aisiais, iškalbingai ir aistringai aptarinėjo ko- 
mercializmą, kuris, kaip jautė Carlyle'is, griovė Europos 
kultūrą“. Prancūzijoje konservatorius Balzacas rašys: „Nė- 
ra šeimos, tik tūkstančio frankų banknotas“. O anksčiau 
už jį Bonaldas savo esė apie šeimą kaime ir mieste ko- 
mercializmą laikė svarbiausia savybe, dėl kurios jis ne- 
kentė modernizmo. 

Būtent todėl konservatoriai devynioliktame amžiuje ka- 
pitalizmą smerkė daug griežčiau nei socialistai. Jeigu pas- 
tariesiems bent jau atrodė, kad kapitalizmas yra būtinas 
žingsnis iš praeities į ateitį, tai tradicionalistai buvo linkę 
visiškai jį neigti, laikydami kiekvieną jo masinės indust- 
rinės prigimties vystymosi apraišką — ar kapitalizme, ar 
ateities socializme — besitęsiančiu nutolimu nuo prana- 
šesnių krikščioniškosios feodalinės visuomenės dorybių. 
Socialistams buvo priimtini tokie kapitalizmo reiškiniai — 
jo technologija, organizacijos būdai ir urbanizmas, — kurių 
konservatoriai nekentė labiausiai. Jėgose to, ką Burke'as 
vadino Žmogaus dvasios „užeigomis ir poilsiavietėmis“, 
Bonaldas — „les liens sociales“, o Southey'us — „prisiriši- 
mo saitais“, jie regėjo dezintegracijos priežastis. 

Antroji tema, kilusi iš Industrinės revoliucijos, apėmė 
nuosavybę ir jos įtaką socialinei tvarkai. Kaip pažymėsi- 
me vėliau, niekas Prancūzijos revoliucijoje nesiutino kon- 
servatorių labiau už nuosavybės konfiskavimą ir institu- 
cinių nuosavybės ramsčių silpnėjimą. Nuosavybė bei jai 
priskiriamas vaidmuo visuomenėje labiau nei bet kuris 
kitas požymis skiria konservatorių nuo radikalo devy- 
nioliktame amžiuje. Konservatoriams nuosavybė buvo ne- 
pakeičiamas šeimos, bažnyčios, valstybės ir visų kitų pa- 
grindinių grupių visuomenėje pagrindas. Radikalams 

nuosavybės, iš kurios liktų tik miglotas kolektyvinis jaus- 
mas, panaikinimas ilgainiui tapo pagrindiniu jų aspiraci- 
jų tikslu. 

Vis dėlto tarp konservatoriaus ir radikalo, kaip ir dėl 
požiūrio į darbininkų klasės padėtį, yra įdomus panašu- 
mas. Iš dalies jis buvo interpretatyvus. Marxas ir Le Play 
visiškai sutarė dėl nekintančio ekonominio šeimos pagrin- 
do istorijoje ir abu būtų galėję sutikti su šiais daug ką 
paaiškinančiais žodžiais, kuriuos užrašė dvidešimto am- 
žiaus konservatorius Lewisas Namieras: „Žmonių grupių 
santykiai su žemės sklypais, organizuotų bendruome- 
nių — su teritorijos vienetais sudaro esminį politinės is- 
torijos turinį: socialinės stratifikacijos ir konvulsijos, visų 
pirma kylančios iš žmonių santykių su žeme, sudaro di- 
desnę, ne visuomet iki galo įsisąmonintą, tautų vidinės 
istorijos dalį, ir net miesto bei pramonės sąlygomis žemės 
nuosavybė turi daugiau reikšmės negu paprastai mano- 
ma“?. Joks konservatorius nebūtų galėjęs suabejoti šių žo- 
džių tiesa; taip pat ir joks radikalas, nors liberalams jie 
galėjo pasirodyti abejotini. 

Tačiau panašumas tarp konservatorių ir radikalų tuo 
nesibaigė. Jis išplito iki neapykantos tam tikram nuosa- 
vybės tipui: plataus masto pramoninei nuosavybei, ypač 
abstrakčiam ir beasmeniam nuosavybės tipui, kuriam at- 
stovavo perkamos ir parduodamos gėrybės rinkoje. Spe- 
kuliantas, kuris, konservatoriaus manymu, labiausiai ati- 
tiko naująją ekonominę tvarką, yra ypatingas Burke'o 
paniekos objektas. Burke'o vadinamų „naujaisiais pir- 
kliais“ — spekuliantų žeme ir nuosavybe, biržos pirkėjų 
ir pardavėjų — žalinga įtaka nuolat vaizduojama jo vei- 
kalų puslapiuose. Burke'as tiesiai apie tai kalba. Jis kaip 
tik ir baiminasi, kad žemės kapitalui būdinga politinė galia 
atiteks kitoms kapitalo formoms. Tačiau už šios baimės 
slypėjo Burke'o giliai įsišaknijęs įsitikinimas, kad visa tvar- 

ka, kuriai jis taip aištringai save priskyrė, rėmėsi žemės 
nuosavybe. Naujoje ekonominėje tvarkoje jis regėjo nuo- 
savybės fragmentaciją, atomizaciją ir jos virtimą beasme- 
nėmis gėrybėmis, kurios niekada nesukels priklausomy- 
bės jausmo ir neskatins stabilumo. Ir Burke'as, Žinoma, 
buvo teisus. Dar vienas dvidešimto amžiaus konservato- 
rius, ekonomistas Josephas Schumpeteris, kuris šiai pro- 
blemai skyrė daugiausia dėmesio savo veikale Kapitaliz- 
mas, socializmas ir demokratija, darydamas išvadą, kad tauta, 
kurioje žemės nuosavybę pakeitė beasmenės biržos akci- 
jos, net ir nepastebės perėjimo, jam įvykus, nuo kapitaliz- 
mo prie socializmo. 

Devynioliktame amžiuje konservatoriai ir radikalai pa- 
našiai nepasitikėjo pramoniniu ir finansiniu kapitalu. Ta- 
čiau jei radikalai po Marxo vis labiau linko laikyti šią 
nuosavybės formą esminiu žingsniu evoliucijoje į socializ- 
mą, ojos kapitalistines ydas — kaip išgydomas, pašalinus 
nuosavybės privatumą revoliuciniu būdu, tai konserva- 
toriai manė, kad pati tokio kapitalo prigimtis yra nesta- 
bilumo ir gyventojų susvetimėjimo židinys, nesvarbu, ar 
ši nuosavybė yra privati ar visuomeninė. Anksčiau be- 
veik kiekvienoje šalyje vienu ar kitu metu žemės nuosa- 
vybė priklausė paveldėjimo ir pirmagimystės teisei. Tiek 
valstietijai, tiek aristokratijai nuosavybės išsaugojimas ir 
tęstinumas buvo svarbesnis už visas vertybes, išskyrus 
religines, ir šitaip nuosavybė tapo neribotų ambicijų, go- 
dumo ir protekcionizmo objektu. Žemė tapo konservaty- 
vios ideologijos kertiniu stulpu. 

Trečioji tema, kilusi iš Industrinės revoliucijos, buvo 
urbanizmas. Kaip ir socialinė darbininkų klasės padėtis, 
socialinė miesto padėtis pirmą kartą tapo ideologinės aist- 
ros objektu. Iki devyniolikto amžiaus miestas, kiek jis bu- 
vo aptariamas humanistiniuose raštuose, buvo laikomas 
pilietinių gėrybių ir dorybių saugykla. Tuo metu, kaip ir 

Montaigne'io Esė arba Rousseau Išpažintyje, mieste buvo 
galima aptikti pasibjaurėjimo išraiškų, tačiau jas labiau 
nulėmė ne miesto prigimtis (net ne mieste pasitaikantis 
skurdas ir vargas), o nukrypimai, kuriuos kartais sukel- 
davo jo gerovė ir aktyvesnis intelektualinis gyvenimas. 
Tačiau tikrą pasibaisėjimą miestu kėlė jo kaip kultūrinės 
jėgos baimė ir bloga nuojauta dėl jį lydinčių psichologi- 
nių sąlygų — šios būsenos vargu ar buvo žinomos anks- 
čiau nei devynioliktame amžiuje. Kaip dar kartą pamaty- 
sime, būtent miestas formuoja daugumą sociologinių 
teiginių, dezorganizaciją, susvetimėjimą ir psichinę izo- 
liaciją — visus bendruomenės ir narystės praradimo po- 
žymius. Tiesą sakant, daugelis dalykų patvirtindavo blo- 
gio nuojautas. Vėl grįžkime į Mančesterį: tarp 1801-ųjų ir 
1850-ųjų jame gyventojų padaugėjo nuo septyniasdešimt 
tūkstančių iki daugiau nei trijų šimtų tūkstančių. Gyven- 
tojų skaičiaus augimas, žinoma, sukėlė tokį skurdą, kurį 
Ruskinas vadino „liga“, — protrūkį, kurio Europoje žmo- 
gus nebuvo patyręs ir kurio nesitikėjo. Kaip ir kitose dvie- 
jose mūsų aptartose temose kontrastas buvo neišvengia- 
"mas: kontrastas tarp gana paprastų, stabilių ir apjuostų 
sienomis miestų, kuriuos galima buvo pamatyti daugelyje 
išlikusių graviūrų apie viduramžių miestų gyvenimą, ir 
išsiplėtusių, be plano, be ribų agregatų, kurie atsiverdavo 
žvilgsniui naujuose Vidurio Anglijos miestuose. Anglijos 
miestai buvo blogiausi urbanizmo pavyzdžiai — taip at- 
rodė tiek Prancūzijos, tiek Vokietijos humanistams, — bet, 
kaip paaiškėjo iš Balzaco, Victoro Hugo ir vėliau Zola 
romanų, Paryžiaus fenomenas taip pat žadino vaizduotę. 

Iš pradžių radikalai ir konservatoriai beveik vienodai 
bjaurėjosi urbanizmu. Kaimiškos praeities nostalgija bū- 
dinga ir Cobbetui, ir Burke'ui. Tačiau per ilgus amžius 
negalima nepastebėti pamažu ryškėjančio „miestiško“ 

radikalizmo pobūdžio. Turiu omenyje ne tik demogra- 
fines beveik visų devyniolikto amžiaus radikalių sąjūdžių 
šaknis mieste, bet ir urbanistinį radikalizmo pobūdį, mies- 
tui būdingą vertybių hierarchiją, kuria pasižymi radika- 
lioji mintis. 

Marxas laikė urbanizmą viena iš kapitalizmo teigia- 
mybių, kuri turėtų būti išsaugota ir ateities socializme. Iš 
esmės „miestiškas“ modernios radikalios minties pobū- 
dis (kartu ir jos teorinis ir taktinis nepasiruošimas įvertinti 
valstietijos vaidmenį dvidešimtame amžiuje) dažniausiai 
lėmė Marxo požiūrį į kaimiškumą kaip atgyvenusį reiški- 
nį. Įdomu pažymėti, kad Engelsas, kurio studijoje apie 
Anglijos darbininkų klasę buvo daugiau optimizmo nei 
griežtame marksizme, irgi sielvartavo dėl plintančio ur- 
banizmo. „Ir nors mes Žinome, — rašė jis, — kad šis kiek- 
vieno atskirumas, šis siauras egoizmas visur yra svar- 
biausias šiuolaikinės mūsų visuomenės principas, vis dėlto 
šie bruožai niekur neiškyla taip begėdiškai nuogi ir tokie 
išdidūs, kaip čia, didmiesčio maišatyje“?. Jo žodžiai gali 
būti sulyginti su Tocgueville'io žodžiais, kuriuos jis ištarė 
po apsilankymo Mančesteryje: „Iš šios dvokiančios duo- 
bės didžiulis žmogiškos pramonės trąšų srautas aplieja 
visą pasaulį. Iš purvino atmatų vamzdžio teka grynas 
auksas. Čia žmonija yra pasiekusi savo vystymosi pilnat- 
vę ir savo beprotybę, čia civilizacija stebina savo stebuk- 
lais ir civilizuotas žmogus virsta beveik laukiniu“!?. Kon- 
servatoriai pabrėžė mastą, kuriuo Europos kultūra — nuo 
jos moralinių ir dvasinių idealų iki jos amatų, dainų, li- 
teratūros — rėmėsi į kaimo ritmą, metų laikų kaitą, gam- 
tinių elementų perdirbimą ir glaudų ryšį tarp Žmogaus ir 
žemės. Kai žmogus atsiskyrė nuo šio ritmo ir pasidavė 
dirbtiniam miesto spaudimui, jis liko be šaknų ir susve- 

timėjęs. Modernaus radikalizmo galvosena yra urba- 
nistinė, o konservatizmo — iš esmės kaimiška. 

Reikia paminėti dvi paskutines temas, vienodai aktu- 
alias, vienodai ideologizuotas, aistringai aptariamas de- 
vyniolikto amžiaus mąstyme: technologiją ir fabrikų sis- 
temą. Dėl pirmosios poveikio ir antrosios suvaržymų ir 
konservatoriai, ir radikalai galėjo regėti pokyčius, kurie 
palietė istorinius santykius tarp vyro ir moters, grasino 
(ar žadėjo) sugriauti tradicinę šeimą, naikino senus kul- 
tūrinius skirtumus tarp miesto ir kaimo ir pirmą kartą 
istorijoje padarė galimą Žmogaus kūrybinės energijos iš- 
laisvinimą iš apribojimų, kuriuos buvo nustačiusi gamta 
ir tradicinė visuomenė. 

Technologija ir fabrikai tapo begalinių traktatų, pa- 
mokslų ir prakalbų, taip pat ir mokslinių darbų devynio- 
liktame amžiuje temomis. Tarp radikalų paplito dvipras- 
miškas požiūris į abi temas. Darbininko priklausymas nuo 
mašinos, anoniminis įtraukimas į grupės darbotvarkę, pa- 
laikomą fabriko skambučio ir prižiūrėtojo, jo statuso pro- 
letarizavimas yra plačiai aptariami radikalų raštuose. 
Tačiau ir šiuo atveju konservatorių atsakas yra funda- 
mentalus. Kadangi tuomet, kai Marxas regėjo vergijos for- 
mą ir darbo susvetimėjimo manifestaciją mašinoje, jis pa- 
mažu ėmė tapatinti šią vergiją ir susvetimėjimą su 
privatine nuosavybe, o ne su mašina. O dėl fabrikų dis- 
ciplinos, tai Engelso žodžiai, kaip atsakas į anarchistinę 
panieką fabrikų sistemai, atspindi beveik universalią ra- 
dikalų amžiaus pabaigoje nuostatą: „Norėti panaikinti au- 
toritetą stambiojoje pramonėje, reiškia panaikinti pačią 
pramonę, panaikinti verpiamąją mašiną, kad grįžtume prie. 
ratelio“!!. Pripažinus fabriko ir jo mechaniškai skatinamo 
darbo padalijimo istorinę būtinybę, liko tik trumpas žings- 
nis iki tokio fabriko ir mašinos idealizavimo, kurį aptin- 

kame dvidešimto amžiaus pradžios radikalų raštuose ir 
mene. 

Konservatoriai nepasitikėjo fabrikais ir ją mechaniniu 
darbo pasidalijimu kaip ir bet kuria kita sistema, kuri, jų 
manymu, pačia savo prigimtimi griauna valstiečio, ama- 
tininko gyvenimą, taip pat šeimą ir vietinę bendruomenę. 
Besisukančiame garo variklyje, skraidančioje šaudyklėje 
ar verpimo mašinoje buvo lengva įžvelgti tironijos Žmo- 
nių protams formą ir moralinės degradacijos įrankį. At- 
rodė, kad tarp žmogaus ir mašinos įvyko, pirma, jėgos ir 
vikrumo, antra, protinių sugebėjimų perdavimas, atnešęs 
nelaimes būtybėms, sukurtoms pagal Dievo paveikslą ir 
panašumą. Visiškai tuo pačiu būdu, kuriuo fabrikas (Bent- 
hamui rodęsis modeliu visiems Žmonių tarpusavio santy- 
kiams) Coleridge'ui, Bonaldui ir Halleriui tapo ekonomi- 
nės disciplinos, kuri anksčiau tebuvo žinoma kareivinėse 
ir kalėjimuose, archetipu. Lygiai taip mašina jiems buvo 
tobulas pokyčių Žmonių protuose ir kultūroje simbolis. 

Carlyle'is kalbėjo ir konservatorių, ir radikalų vardu, 
rašydamas: „Ne tik išorinė ir fizinė sritis paklūsta maši- 
noms, bet taip pat ir vidinė bei dvasinė... Tas. pats įprotis 
reguliuoja ne tik mūsų veiklą, bet ir mūsų mąstymą bei 
jausmus. Žmonių protai ir širdys darosi mechaniškos, kaip 
ir jų rankos. Žmonės prarado tikėjimą individualiomis 
pastangomis ir visokių rūšių prigimties galia. Jų viltys ir 
kova krypsta ne į vidinį tobulėjimą, bet į išorines kombi- 
nacijas ir potvarkius, į institucijas, konstitucijas — į vie- 
"nokį ar kitokį Mechanizmą. Visos jų pastangos, ryšiai, 
požiūriai arba virsta mechanizmu, arba įgyja mechaninį 
pobūdį“!*. Ta pati dvasia būdinga ir šiems Carlyle'io žo- 
džiams: „Mechanizmas suleido savo šaknis į pačius inty- 
miausius, pirminius Žmogaus įsitikinimų šaltinius; ir per 
visą jo aktyvų gyvenimą išleidžia be galo daug daigų — 

tiek vaisingų, tiek nuodingų“ !?. O Tocgueville'is mašino- 
je ir ją lydėjusiame darbo pasidalijime regėjo baisesnius 
žmogaus degradacijos įrankius, nei bet kurioje senovės 
tironijoje. Visa, kas buvo priskiriama mašinai, tobulinant 
meistriškumą ir vadovavimą, kaip manė Tocgueville'is, 
buvo atimta iš Žmogaus esmės, paliekant jį silpną, ribotą 


ir priklausomą.,„Amatai tobulėja, amatininkas atsilieka“ '*. 


Demokratija kaip revoliucija 


Prancūzijos revoliucijos poveikis išpuoselėtoms dog- 
moms ir tradicijoms buvo ne mažiau triuškinantis. Poli- 
tinė revoliucija Prancūzijoje turėjo tai, ko iš esmės stigo 
ekonominei revoliucijai — pasišventusius emisarus ir jų 
mokinius, sukėlusius pirmą didelę ideologinę revoliuciją 
Vakarų istorijoje. Dar ilgai bus ginčijamasi, ar politiniai 
Prancūzijos revoliucijos pokyčiai buvo lemtingesni vėles- 
nei Europos — ir pasaulio — istorijai už ekonominius 
Industrinės revoliucijos pokyčius. Tačiau pati Prancūzi- 
jos revoliucijos prigimtis pasižymėjo staigumu ir drama- 
tišku intensyvumu, visiškai nebūdingais Industrinei revo- 
liucijai. Jaudinanti Žmogaus teisių deklaracija, neturintys 
precedento įstatymai, priimti tarp 1789-ųjų ir 1795-ųjų, 
apėmę beveik visus socialinės struktūros Prancūzijoje as- 
pektus — nepabrėžiant kruvinų Revoliucijos veiksmų, 
ypač tų, kuriuos įkūnijo Teroras, pakako, kad Revoliucija 
įgautų epochinę reikšmę, taptų svarbiausiu šimtmečio įvy- 
kiu Prancūzijos politinėje ir intelektualinėje istorijoje. Kas 
anglų literatūrai, socialiniams judėjimams ir įstatymų lei- 
dybai devynioliktame amžiuje buvo industrializmas, pran- 
cūzams buvo demokratinė Prancūzijos revoliucija aštuo- 
niolikto amžiaus pabaigoje. 

Šiandien kiekvienas moksleivis žino, kad Prancūzijos 
revoliucija nepradėjo centralizacijos, egalitarizmo, naciona- 

listinio kolektyvizmo, sekuliarizmo ir biurokratijos pro- 
cesų, kuriuos iš pradžių jai priskyrė abiejų stovyklų at- 
stovai. Anksčiau nei įsibėgėjo devynioliktas amžius, isto- 
rikai, iš kurių Žymiausias buvo Tocgueville'is, parodė 
gilias šių procesų šaknis Prancūzijos istorijoje. Tačiau Eu- 
ropos sąmonė pasidavė Revoliucijos įtakai anksčiau, ne- 
gu istorinė analizė atskleidė šias šaknis. Nesvarbu, kaip 
klostėsi Revoliuciją parengę įvykiai, niekas negalėjo ati- 
traukti žvilgsnio nuo jaudinančio reginio, kurį sukūrė ne- 
didelė grupė Žmonių, tarp kurių buvo liberalių reforma- 
torių, politinių intelektualų, finansinių spekuliantų, 
svajotojų ekonomistų, moralės fanatikų — Revoliucijos 
metu klestėjusių tipų, kurie laikė save ir kuriuos laikė 
kiti abiejuose Atlanto krantuose pašauktais kurti naują 
socialinę tvarką. Taine'as, dėl kurio erudicijos ir pažiūrų, 
tik ne dėl jo įžvalgumo, galima suabejoti, neklydo apra- 
šydamas Revoliuciją kaip svarbiausią istorinį įvykį Euro- 
pos istorijoje po Romos žlugimo. 

Dabar galime tik užsiminti apie Revoliucijos įtakos Eu- 
ropos mąstymui užmojį ir intensyvumą. Pakaks žvilgte- 
lėti į sociologus. Be išimties jie visi, nuo Comte'o iki Durk- 
heimo, tiesiogiai juos dominusių socialinių sąlygų 
formavime Prancūzijos revoliucijai skyrė lemiamą vaid- 
menį. Būtent paveldėtą iš Revoliucijos socialinę netvarką 
Comte'as nurodė kaip jo paties veikalų šaltinį. Comte'o 
manymu, Revoliucijos „klaidingos dogmos“ — egalita- 
rizmas, tautinis suverenitetas ir individualizmas — net 
labiau už naują industrinę sistemą, buvo kaltos dėl mo- 
ralinės dezorganizacijos Europoje. Tocgueville'iui vaide- 
nosi Revoliucija; ji yra pagrindinė jo studijos apie Ame- 
rikos demokratiją tema, ir jis planavo didelį veikalą vien 
tik apie Revoliucijos pasekmes. Le Play įžvelgia Revoliu- 
cijoje pagrindines priežastis dėl varganų darbininkų kla- 

sės sąlygų amžiaus viduryje, taip pat švietimo sekuliari- 
zacijos, nuosavybės individualizacijos bei jo taip nemėgs- 
tamos biurokratijos iškilimo. Šimtmečio pabaigoje Durk- 
heimas vis dar yra susirūpinęs tuo, ką jis vadina 
Revoliucijos nulemtu „korporatyvinio egoizmo“ pakeiti- 
mu „individualiuoju egoizmu“. Intelektualinis Revoliuci- 
jos poveikis Vokietijoje kažin ar buvo menkesnis. Pakan- 
ka dokumentų, bylojančių apie Hegelio susižavėjimą 
Revoliucija, o dramatiškas teisės racionalizavimas, kurį 
įgyvendino revoliucionieriai, be abejonės, buvo tiesiogi- 
nis Savigny'aus tyrinėjimų impulsas. Otto von Gierke'as 
daugiausia įkvėpimo savo monumentaliam valstybės ir 
asociacijos Europos istorijoje studijai sėmėsi iš destrukty- 
vaus Revoliucijos poveikio tokioms tarpinėms asociaci- 
joms, kaip vienuolynas, gildija ir komuna. Leo Straussas 
neabejotinai yra teisus tvirtindamas, kad Maxo Weberio 
pagrindinės tradicinio, racionalaus ir charizmatinio auto- 
riteto kategorijos daug kuo skolingos Revoliucijai ir jos 
poveikiui senajai tvarkai!?. Mosca, giliai paveiktas Tai- 
ne'o darbų, iš Revoliucijos kildino pagrindinius savo ga- 
lios teorijos elementus. Ne mažiau buvo jos paveiktas ir 
Michelsas, formuluodamas savo „oligarchijos dėsnį“ bei 
„demokratinio centralizmo“ kritiką. 

Kas tinka sociologijai, tą galima pasakyti ir apie dau- 
gelį kitų šimtmečio minties sričių: istoriografiją, juris- 
prudenciją, moralės filosofiją, politinį mokslą. Visos šios 
disciplinos aptarė klausimus, kuriuos dramatiškai iškėlė 
Revoliucija: tradicija prieš protą ir įstatymą, religija prieš 
valstybę, nuosavybės prigimtis, socialinių klasių, admi- 
nistracijos, centralizacijos, nacionalizmo ir galbūt labiau- 
siai egalitarizmo tarpusavio santykis. Jas visas vienijo Žo- 
dis „demokratija“, savo šiuolaikine forma kilęs tiesiogiai 
iš Prancūzijos revoliucijos. „Tik po Prancūzijos revoliuci- 

jos, — rašo E.Weekley'us, — demokratija nustojo būti pa- 
prastas literatūrinis žodžis ir tapo politinio žodyno da- 
limi“ 16, 

Kodėl Revoliucija, kaip jokia kita revoliucija anksčiau, 
visam šimtmečiui pritraukė Žmonių protus, dominuoda- 
ma daugelyje minties sričių, paveikdama Žmonių savęs 
tapatinimo ir jų santykio su politika ir morale kategori- 
jas? Išsamiai atsakyti būtų sunku, tačiau vienas svarbus 
aspektas gali mums pasitarnauti. Prancūzijos revoliucija 
buvo pirma tikra ideologinė revoliucija. Šis tvirtinimas ne- 
sumažina Amerikos revoliucijos, kuri savo Nepriklauso- 
mybės deklaracija jaudino Europos protus, vertės. Tačiau 
Amerikos revoliucijos tikslai buvo riboti, jie iš esmės ap- 
siribojo nepriklausomybe nuo Anglijos, ir niekaip negalė- 
tume aptikti, kad kuris nors iš jos lyderių — net ir Tomas 
Paine'as — būtų laikęs Revoliuciją priemone socialiniams 
ir moraliniams pertvarkymams, apimantiems bažnyčią, 
šeimą, nuosavybę ir kitas institucijas. 

Prancūzijos revoliucija buvo visiškai kitoks reiškinys. 
Praėjus keliems mėnesiams nuo jos pradžios, moraliniai 
principai tapo svarbiausi ir, Revoliucijai įsibėgėjant, be- 
veik visuotiniai. Galima kiek tik nori nurodinėti ekono- 
mines priežastis, neideologizuoto verslininko ir valstybės 
tarnautojo vaidmenį, grynų administracinių procesų svar- 
bą ir vidines užsienio karų, į kuriuos buvo įsitraukusi 
Revoliucija, pasekmes. Tačiau pakanka panagrinėti įsta- 
tymų, kurie buvo leidžiami nuo 1790-ųjų, preambules, 
debatus, vykusius Konvento Asamblėjoje, traktatus ir 
pamtletus, platinamus visoje Prancūzijoje, ir bus aiškų, 
kad, nepaisant įvairių jėgų įtakos, moralinės raiškos, ide- 
ologinės priklausomybės, tvirtų, aistringų politinių įsiti- 
kinimų galia trumpam pasiekė neturintį precedento isto- 
rijoje lygį, išskyrus nebent religinius karus ir maištus. 
Ideologinis aspektas yra gana aiškus Žmogaus teisių de- 

klaracijoje ir ankstyvuosiuose debatuose apie religijos vie- 
tą, tačiau Liaudies Saugumo Komiteto laikais ideologijos 
intensyvumas tampa beveik apokaliptinis („Išgelbėjimas“, 
pasak Alberto Guerard'o, yra tik ekspresyvesnis prancū- 
ziškojo „Salut“ vertimas.). 

Konservatoriai, pradedant Burke'u, pirmieji atkreipė 
dėmesį į ideologinį Prancūzijos revoliucijos pobūdį. Bur- 
ke'as buvo aštriai puolamas dėl 1790-aisiais pareikšto 
požiūrio, kad Revoliucijos tikslai iš esmės skiriasi nuo 
Amerikos revoliucijos tikslų. Jis buvo kaltinamas išdavęs 
principus, kurie paskatino jį apkaltinti Rytų Indijos kom- 
paniją ir ginti Amerikos kolonistus. Tačiau Burke'as regė- 
jo Prancūzijos revoliucijoje, jo manymu, unikalią jėgą, kuri 
sutelkė politinę galią, pasaulietinį racionalizmą bei mora- 
linę ideologiją. Ir Burke'as buvo teisus. Nepaisant išanks- 
tinio nusistatymo dėl įvykių ir įstatymų, nepaisant senti- 
mentalaus požiūrio į Prancūzijos monarchiją bei piktų 
kaltinimų turintiems revoliucinę valdžią, galima su tam 
tikra ironija konstatuoti, kad 1794-aisiais tokie Žmonės, 
kaip Robespierre'as ir Saint-Justas, būtų turėję Burke'o 
Revoliucijos reikšmės įvertinimą laikyti artimesniu tikro- 
vei nei liberalo Richardo Price'o, kuris, kaip žinome, su- 
teikė tiesioginį impulsą Burke'o Apmąstymams. Price'as 
nematė jokių kitų politinių Revoliucijos tikslų, o tik tuos, 
kurie buvo deklaruojami, o Burke'as įžvelgė paslėptą žo- 
dinį, kvazireliginį tuos tikslus įforminusio politinio racio- 
nalizmo intensyvumą. Racionalizmo filosofai su tikru 
misionierišku užsidegimu patikėjo Revoliucijai tai, ką Re- 
voliucijos laikais perėmė iš nekenčiamos krikščionybės. 

Vėlesnės kartos atstovas Tocgueville'is tik kitais Žo- 
džiais persakė Burke'o įvertinimą: „Joks ankstesnis poli- 
tinis perversmas, nors būtų ir labai stiprus, nesukėlė to- 
kio aistringo entuziazmo; mat Prancūzijos revoliucijos 
idealas nebuvo tik paprastas pokytis Prancūzijos siste- 

moje, tai buvo visos Žmonijos atgimimas. Jis sukūrė mi- 
sionieriškos aistros atmosferą ir iš tiesų įgavo visus reli- 
ginio atgimimo aspektus — didžiuliam šiuolaikinių ste- 
bėtojų siaubui. Galbūt būtų teisingiau pasakyti, kad 
Revoliucija išsivystė į tam tikrą religijos rūšį, nors ir ne- 
tobulą, nes joje nebuvo Dievo, ritualo ar pomirtinio gyve- 
nimo pažado. Nepaisant to, ši keista religija, kaip ir isla- 
mas, pasklido po visą pasaulį su savo apaštalais, kariais 
ir kankiniais“ !!. 

Būtent ideologinis Revoliucijos pobūdis nulėmė, kad 
vėlesniais dešimtmečiais Revoliucija tapo intelektualų ma- 
nija. Tikri įvykiai, net ir tokie, kaip nuvertimas nuo sosto, 
ekspropriacija, galvos nukirtimas, neteikia vilčių dauge- 
lio kartų romantikams, idealistams ir vizionieriams ir ne- 
sukelia būgštavimų tradicionalistams. Reikalingos dog- 
mos ir erezijos, o šių Revoliucija turėjo su kaupu. Būtent 
Revoliucija įnešė į Vakarų Europos sąmonę sampratą apie 
politinį gėrį ir blogį, kurie anksčiau buvo priskiriami re- 
ligijos ir demonologijos sričiai. 

Visas politikos ir intelektualų vaidmens politikoje po- 
būdis pakito kartu su valstybės ir jos santykio su sociali- 
niais ir ekonominiais interesais struktūra. Dabar politika 
tapo intelektualiniu ir moraliniu gyvenimo būdu, nesi- 
skiriančiu nuo to, kurį Išpažintyjė aprašė Rousseau: „Aš 
pamačiau, kad viskas itin glaudžiai susiję su politika, ir, 
nors ir kokios būtų dedamos pastangos tai pakeisti, kiek- 
viena tauta visada bus tik tokia, kokią ją padaro jos 
valstybinės santvarkos pobūdis“ !š. 

Savo veikale Samprotavimas apie politinę ekonomiją Rous- 
seau rašė: „Jeigu yra neblogai mokėti elgtis su žmonėmis 
tokiais, kokie jie yra, dar geriau būtų pakeisti žmones 
pagal poreikį, kokie jie turėtų būti. Aukščiausias autorite- 
tas įsismelkia į žmogiškos būtybės vidų ir paveikia ne tik 
jo veiksmus, bet ir valią... Jei norite, kad būtų įgyvendin- 

ta bendroji valia, suderinkite su ja individualias valias; 
kitaip tariant, jei dorybė būtent ir yra individualių valių 
suderinimas su bendrąja valia, įsteikite dorybės valdžią“ ?. 

Rousseau santykis su Revoliucija yra įdomus. Laikyti 
jį viena iš Revoliucijos „priežasčių“, žinoma, būtų absur- 
diška. Jis buvo per mažai skaitomas, per mažai gerbia- 
mas ikirevoliucinėje Prancūzijoje. Net ir 1789-aisiais, Re- 
voliucijai prasidėjus, nebuvo akivaizdu, kad jo idėjos 
turėtų labai didelę reikšmę. Tačiau 1791-aisiais, praėjus 
trylikai metų po jo mirties, Rousseau tapo pilkuoju Revo- 
liucijos kardinolu: labiausiai garbinamu, labiausiai cituo- 
jamu ir labiausiai įtakingu iš visų philosophes. Jo jaudi- 
nanti individualistinio egalitarizmo (tokio ryškaus 
samprotavimuose apie menus, mokslus ir nelygybės pri- 
gimtį) ir bendrosios valios, kuri pateisino absoliučią po- 
litinę valdžią (šitai Rousseau aiškina Samprotavime apie 
politinę ekonomiją ir Visuomenės sutartyje), kombinacija bu- 
vo ypač paranki revoliuciniams siekiams. 

Iš pradžių buvo didinga Žmogaus teisių deklaracija, 
kuri aiškiai apibrėžė, kad „tauta yra kiekvieno suvereni- 
teto šaltinis; joks Žmogus, joks asmuo negali naudotis au- 
toritetu, kuris tiesiogiai nekyla iš tautos“. Ir toliau: „Įsta- 
tymas yra bendrosios valios išraiška. Visi piliečiai turi 
teisę asmeniškai ar per atstovus dalyvauti įstatymų leidi- 
me. Įstatymas turi vienodą galią apsaugoti ir bausti. Visi 
piliečiai, būdami lygūs prieš įstatymą, turi lygias teises į 
visas viešąsias tarnybas ir pareigas pagal savo sugebėji- 
mus, dorybes ir talentus“. 

Dauguma Revoliucijos metu priimtų įstatymų atitinka 
šias sąvokas??. 1791-ųjų kovo 2—17 d. įstatyme nekenčia- 
mos gildijos ir darbo korporacijos buvo panaikintos vie- 
nu ypu visiems laikams ir paskelbta užimtumo laisvė (Ii- 
berte du travail). Praėjus trims mėnesiams po šio įstatymo, 
buvo panaudota griežtesnė priemonė, birželio 14—17 d. 

Loi Le Chapelier, kuris ne tik patvirtino gildijų panaikini- 
mą, bet ir uždraudė steigti panašių formų naujas asocia- 
cijas. „Nuo šiol valstybėje nėra jokių korporacijų; yra tik 
atskiras kiekvieno individo interesas ir bendras intere- 
sas...“ Vienu mostu demokratiniai susirinkimai sugebėjo 
sutelkti visą svarbiausią valdžią, eliminuodami tariamai 
absoliučią valdžią turinčių karalių pastangas. Rousseau 
neigiamas požiūris į „dalines asociacijas“ valstybės vidu- 
je buvo įgyvendintas įstatymų leidyboje. „Tam tikrų pro- 
fesijų piliečiams neturi būti leidžiama organizuotai ginti 
savo tariamų interesų“. Valstybė, kuri yra „visiškai lais- 
va“, kaip sakė vienas įstatymų leidėjas, „neturėtų pakęsti 
jokios korporacijos, net ir tokios, kuri daug nusipelnė ša- 
liai, apmokydama liaudį“. Labdaringos draugijos ir tar- 
pusavio paramos asociacijos tapo neteisėtomis ar bent jau 
įtartinomis. Le Chapelier, kreipdamasis į susirinkimą, skel- 
bė: „Tautos ir pareigūnų, veikiančių tautos vardu, valioje 
yra suteikti tarnybą tiems, kuriems jos reikia, ir padėti 
negalios ištiktiesiems“. Jeigu senosios korporacijos dėl ben- 
drosios valios iškraipymo yra nepriimtinos, kodėl turėtų 
būti leista kurtis naujoms? „Kadangi visų rūšių piliečių 
korporacijų pagal padėtį ir interesus panaikinimas yra 
vienas iš pamatinių Prancūzijos konstitucijos principų, 
draudžiama jas iš naujo de facto steigti jokiu pretekstu“. 

Napoleono vėlyvieji įsakai dėl asociacijų tik papildė ir 
sustiprino tai, ką Revoliucija pradėjo savo demokratinėje- 
liberalioje fazėje, ir istorikai, kurie pabrėžia „reakcinį“ Na- 
poleono santykį su Revoliucija, kartais yra linkę šito ne- 
įvertinti. Žinoma, jo įstatymai turėjo didesnę galią, ir jų 
įgyvendinimą užtikrino policinė sistema, kurios nebuvo 
1791-aisiais. Tačiau Napoleonas įstatymų nekūrė; jis tik 
juos išplėtė ir susistemino. Antai 1810-aisiais prie jau eg- 
zistuojančių įstatymų buvo prijungti nauji straipsniai, ku- 
rie uždraudė asociacijas, turinčias daugiau nei dvidešimt 

narių. Nors visuomenės protestai privertė 1812-aisiais 
šiuos apribojimus sušvelninti, trys kartos turėjo laukti ašt- 
rios politinės polemikos dėl asociacijų pabaigos, kai pa- 
galiau, baigiantis devynioliktam amžiui, buvo atšaukti jas 
draudžiantys ir varžantys įstatymai. Galima pamatyti, kad 
Comte'as, Le Play ir Tocgueville'is, ir ne tik jie, buvo 
labai susirūpinę asociacijų laisvės suvaržymo padariniais 
visuomenei. | 

Revoliucijos metu šeima taip pat išgyveno esminius 
teisinio statuso pokyčius*!. Kaip ir philosophes, revoliuci- 
niams įstatymų leidėjams atrodė, kad patriarchaliniai pa- 
pročiai ir santuokos ryšio neišardomumas „prieštarauja 
prigimčiai ir protui“. 1792 m. įstatyme santuoka buvo 
įteisinta kaip civilinė sutartis ir įtvirtinta skyrybų įvai- 
riais atvejais teisė. Tokie potvarkiai buvo nuolat grindžia- 
mi prigimtiniu įstatymu ir dažnomis filosofijos citatomis. 
Kad kai kuriuose rajonuose šitoks įstatymų sušvelnėji- 
mas nebuvo nepageidaujamas, matyti iš to, jog šeštaisiais 
Respublikos metais skyrybų skaičius Paryžiuje viršijo san- 
tuokų skaičių. Tačiau dar sparčiau buvo vykdoma šei- 
mos reforma. Buvo įvesti tėvo galios apribojimai, o tėvo 
valdžia visais atvejais pasibaigdavo, vaikams sulaukus 
įstatyme nustatyto amžiaus. 1793-aisiais dvidešimt vie- 
neri metai buvo įtvirtinti kaip pilnametystės amžius. Tais 
pačiais metais vyriausybė neteisėtiems vaikams pripaži- 
no paveldėjimo teisę. Įstatymų leidėjų požiūris į tradici- 
nės šeimos solidarumą užtikrinančius papročius buvo at- 
virai priešiškas. Lepelletier'as ir Robespierre'as, ypač 
remdamiesi Rousseau priesakais (Samprotavime apie politi- 
nę ekonomiją), reikalavo, kad valstybė turėtų pirmenybę 
auklėjant jaunąją kartą. Įstatymų leidėjai manė, kad šei- 
moje, kaip ir visur kitur, turi viešpatauti lygybės ir indi- 
vido teisių idealai. Šeima buvo suprantama kaip maža 
respublika (une petite rėpubligue), kurioje tėvas negalėjo 

turėti „monarcho“ valdžios. Santykiai tarp šeimos ir jai 
priklausančių namiškių, pavyzdžiui, tarnų, turėjo būti 
įtvirtinti sutartimi. Taigi patriarchalinė šeimos vienybė, 
bent jau įstatymiškai, buvo išardyta laikantis bendros po- 
litikos visų grupių atžvilgiu. 

Revoliuciniai įstatymų leidėjai taip pat visapusiškai 
reformavo nuosavybę 2. Iki Revoliucijos paprotys ir įsta- 
tymas palaikė tokią paveldėjimo sistemą, kurioje tiek di- 
deli, tiek maži dvarai nebuvo dalijami, bet išsaugojami iš 
kartos į kartą tose pačiose šeimose. Dabar tapo sunku 
išsaugoti visą šeimos nuosavybę. Vyriausybė, laikydamasi 
požiūrio, kad nuosavybė priklauso visiems šeimos na- 
riams, skelbė partage force, t. y. tėvas buvo teisiškai įparei- 
gotas lygiai padalyti nuosavybę savo vaikams. Apribojus 
tėvo testamentinę laisvę ir įvedus lygų nuosavybės pada- 
lijimą, susilpnėjo ekonominis šeimos solidarumas. Šitai, 
kaip vėliau pažymėsime, labiau nei bet kurios kitos Re- 
voliucijos pasekmės jaudino Le Play ir iš tiesų nulėmė 
didžiulį jo veikalą apie šeimą ir nuosavybę. 

Dar viena pasiryžimo išlaisvinti individus iš senovės 
autoritetų išraiška buvo vyriausybės 1793 m. perimta švie- 
timo kontrolė?. Anksčiau pradinis švietimas buvo šei- 
mos ir bažnyčios rūpestis. Universitetai Prancūzijoje bu- 
vo pusiau autonomiškos bažnytinės institucijos. Eilinės 
revoliucinės vyriausybės, kartu su Dantonu tikėdamos, 
kad „švietimas yra beveik toks pat svarbus Žmonių po- 
reikis kaip ir duona“, išleido daugybę potvarkių, kurių 
tikslas buvo tuo pačiu metu ir centralizuoti, ir išplėsti 
švietimą, padarant jį ne tik visų piliečių teise, bet ir po- 
litine pareiga. Šį įstatymų leidybos planą galingai parė- 
mė Napoleonas, kuris atvirai laikė švietimą mechanizmu 
efektyviems ir paklusniems individams rengti. „Steigiant 
mokymo struktūras, — pažymėjo jis, — mano pagrindi- 
nis tikslas yra parengti priemones, kuriomis būtų galima 

veikti politines ir moralines nuostatas; jeigu žmonės nuo 
pat vaikystės nebus rengiami būti respublikonais arba mo- 
narchistais, katalikais arba laisvamaniais, valstybė nesu- 
formuos savo tautos“**. Nepaisant skirtingos motyvaci- 
jos, šiuos žodžius būtų galėjęs ištarti tiek Rousseau, tiek 
kuris nors iš jakobinų. 

Religija taip pat buvo smarkiai paveikta, ir šio povei- 
kio ryšys tarp Švietimo ir Revoliucijos, yra galbūt aiškiau- 
siai matomas. Abatas Raynalas, kurio antibažnytiniai raš- 
tai susilaukė bažnyčios cenzūros, galėjo pavėluotai 
atsikeršyti Konvento laikais, kai jo žodžiai buvo garsiai ir 
entuziastingai skaitomi. „Ne valstybė yra sukurta religi- 
jai; religija yra sukurta valstybei. Valstybė yra aukščiau 
visų kitų dalykų; visoks skirtumas tarp pasaulio galios ir 
dvasinės galios yra akivaizdi nesąmonė, ir negali būti dau- 
giau nei viena įstatyminė tvarka ten, kur reikia siekti vie- 
šosios naudos arba ją apsaugoti“??. Revoliucijos pradžioje 
nebuvo reiškiamas noras panaikinti krikščionybę, tačiau 
buvo aiškiai trokštama ją visiškai kontroliuoti. Jeigu ir 
būtų bažnyčia, ji privalo atspindėti naujos politinės tvar- 
kos pobūdį. Libertė vardu susirinkimas uždraudė visus 
amžinus vienuoliškus įžadus ir visus religinius ordinus. 
Švietimo ir labdaros funkcijos, kurios priklausė bažnyčiai 
ir įvairiems jos ordinams, buvo perduotos valstybei. Vys- 
kupai ir parapijų kunigai pradedami rinkti kaip ir pa- 
prasti tarnautojai. Buvo nustatyta, kad, norėdami gauti 
valstybės išlaikymą, dvasininkai privalo duoti ištikimy- 
bės valstybei priesaiką, o tie, kurie prisiekti atsisakydavo, 
būdavo skelbiami liaudies priešais. 

Tačiau smarkiausias smūgis buvo kirstas tuomet, kai 
valstybė konfiskavo bažnyčiai priklausiusią nuosavybę. 
Įstatymui pavaldžių socialinių grupių ir asociacijų pri- 
gimties požiūriu pagrindinis šio akto interesas glūdi dis- 
kusijose dėl korporatyvinės bažnyčios prigimties. Ne vie- 

nas susirinkimo narys kėlė klausimą, ar bažnyčia dėl sa- 
vo korporatyvinės prigimties neturėtų būti apdrausta nuo 
ekspropriacijos. Net ir esant tokiai padėčiai, senosios kor- 
poratyvinės įstatymų leidybos idėjos dar buvo gyvybin- 
gos. Tačiau jos paskendo sraute tų argumentų, kurie rėmė 
prigimtinį įstatymą, ir skelbė, kad nei kitokie asmenys, 
nei individai iš tiesų neegzistuoja, ir visos teisės, kurių 
galėtų reikalauti bažnyčia, nublanksta prieš suverenios 
valstybės teises. Thouret, kreipdamasis į įstatymų leidė- 
jus pareiškė: „Individai ir korporacijos skiriasi savo teisė- 
mis. Individai egzistuoja pirmiau įstatymo, ir jie turi pri- 
gimtinės neatimamas teises, pavyzdžiui, nuosavybės teisę; 
kita vertus, visos korporacijos egzistuoja tik įstatymo dė- 
ka ir jų teisės priklauso nuo įstatymo“. Ir užbaigė lakiu 
posakiu: „Korporacijos sugriovimas nėra žmogžudystė“. 

Taigi daugeliu atvejų Revoliucija gali būti supranta- 
ma iš įvaizdžio, kurį apie ją susidarė vėlesnės intelektu- 
alų kartos — kaip apie išsilaisvinimo, lygybės ir raciona- 
lizmo kūrinį. Tocgueville'is rašė, kad egalitarizmas, 
prigesus pirmajam libertarizmo jauduliui, greitai tapo pri- 
valomu moraliniu Revoliucijos etosu. Tačiau neturėtume 
pamiršti jos racionalizmo ir patrauklumo, paveikusio vi- 
sus tuos, kurie, sekdami Platonu, tikėjo racionaliais. tei- 
singos valstybės pagrindais. Geometrinės vienybės ir si- 
metrijos aistra Revoliucijos įstatymų leidėjų galvose vedė 
juos nuo tokių palyginti menkų dalykų, kaip valiutų sis- 
temos reforma ir svorių bei matų standartizacija, prie la- 
biau jaudinančios erdvės ir laiko vienetų, kuriuose gyve- 
no žmonės, racionalizacijos. Tradicinės provincijos buvo 
panaikintos, pakeistos geometriškai tobulais politinės ad- 
ministracijos vienetais ir subvienetais, nukreiptais į savo 
centrą — Paryžių. Buvo reformuotas kalendorius, įgavęs 
naujus dienų ir mėnesių pavadinimus vien tam, kad žmo- 

nėms nuolat primintų apie atsiskyrimą nuo senojo reži- 
mo. Juk jeigu Žmonės yra laisvi ir protingi, jie turi atsi- 
kratyti senų prisiminimų ir prietarų, įsikūnijusių tradici- 
nėse asociacijose ir simboliuose. Panaikinus tradicinius 
švietimo centrus, turėjo būti sukurti nauji centrai, sufor- 
muotos naujos propagandos žinybos tam, kad Žmonės 
galėtų išsilaisvinti, Rousseau žodžiais tariant, iš „savo tė- 
vų prietarų . 

Revoliucija taip pat buvo galios kūrinys; ne paprastos 
mechaninės jėgos, kurią vyriausybė pritaiko Žmonėms, 
siekiantiems savo tikslų, galios prasme, bet tos galios, 
kuri kyla iš žmonių ir pertvarkyta pagal libertarinius, ega- 
litarinius ir racionalistinius tikslus taip, kad pagaliau tam- 
pa nebe galia, o tik pačių Žmonių valios išraiška. Tokia 
buvo Rousseau ir daugelio kitų svajonė Revoliucijos metu. 

Revoliucijai epochinę reikšmę jos lyderių ir, maža to, 
devyniolikto amžiaus revoliucionierių, kurie buvo tiesiog 
apsėsti Revoliucijos idėjos, protuose suteikė jai būdingas 
unikalus galios ir laisvės, galios ir lygybės, galios ir bro- 
lybės bei galios ir proto mišinys. Grynai intelektualiniu 
požiūriu šie panašumai daugmaž atitiko Revoliucijos vys- 
tymosi fazes. Kaip kitaip jei ne masine žmonių galia, at- 
stovaujama susirinkimo ir Konvento, paskui Komiteto ir 
pagaliau vieno žmogaus, galėjo būti pasiekta milijonų ken- 
čiančių ir prislėgtųjų laisvė nuo nekenčiamų bažnyčios, 
aristokratijos, gildijos ir monarchijos autoritetų? Nuo ga- 
lios, suvoktos kaip išlaisvinimas, tebuvo vienas žingsnis 
iki galios kaip lygybės. Jei kiekvienas Prancūzijos pilietis 
pagal apibrėžimą buvo naujos politinės tvarkos dalyvis, 
ar tai nereiškė galios lygybės, pačios svarbiausios lygy- 
bės formos? O tautos, kuri nuo pat pradžių buvo skelbia- 
ma vieninteliu teisėtu autoriteto Respublikoje šaltiniu, 
struktūroje glūdėjo tokia brolybės forma, šalia kurios vi- 
sos ankstesnės formos atrodė pasenusios ir diskrimi- 


/9 


I. IDĖJOS IR KONTEKSTAI 


nacinės. Pagaliau kaip kitaip galėjo būti sunaikinta iš fe- 
odalizmo paveldėta politinė, socialinė ir ekonominė mai- 
šatis ir sukurta nauja socialinė sistema, jei ne įgyvendi- 
nant galią, tiek pat racionalią, kiek ir neribotą? 

„Prispaustos tautos perėjimas į demokratiją, — skelbė 
Viešojo saugumo komitetas, — prilygsta aktui, kuriuo 
gamta atsirado iš nieko. Turite visiškai pakeisti liaudį, 
kurią norite išlaisvinti — sugriauti jos prietarus, pakeisti 
įpročius, apriboti būtiniausius poreikius, išrauti ydas, iš- 
gryninti troškimus“ /. 

Negalima pamiršti ir Revoliucijoje kylančios politinio 
moralizmo, kartais totalaus moralizmo gaidos, kuri pa- 
pildo liberalizmo, lygybės, proto ir galios temas. Rousse- 
au nutiesė joms kelią savo Samprotavime apie politinę eko- 
nomiją ir Visuomenės sutartyje. Galia be moralės yra 
tironija; moralė be galios yra bevaisė. Taigi, vykstant Re- 
voliucijai, griežčiausios vyriausybės priemonės buvo pare- 
miamos vis dažnesne apeliacija į dorybę. Kartu su mora- 
lizmu neišvengiamai buvo manifestuojama nauja religinė 
sąmonė. „Kaip gali Žinoti, kad esi respublikonas?“, — 
klausė Barėre'as de Vieuzacas. Jo atsakymas galėjo iš- 
plaukti tiesiai iš Rousseau skyriaus apie pilietinę religiją 
Visuomenės sutartyje. Jūs jį pažinsite, skelbė Barėre'as, iš 
to, kad jis kalba apie savo šalį su „religiniu jausmu“, 0 
apie suverenumą — su „religiniu atsidavimu“. Ne be pa- 
grindo istorikai šiuolaikinį nacionalizmą kildino tiesiai iš 
Revoliucijos. Politinis jausmas virto liepsna, sulydžiusia 
visus socialinius santykius ir simbolius, kurie buvo įsiter- 
pę tarp piliečių ir une et indivisible Prancūzijos tikslo. 

Būtent jakobinizmas vėlesniais dešimtmečiais pasiro- 
dė esąs išraiškingiausias unikaliame racionalizmo, mora- 
lizmo ir absoliučios galios Revoliucijoje mišinys. Nesvar- 
bu, ką nauji tyrinėjimai atskleidė apie daugumos jakobinų 
klubų narių kilmę iš vidurinės klasės, aiškius ekonomi- 

nius tikslus ir debatų klubų technikas, jakobinizmo įvaiz- 
dis, įkvėpęs radikalus ir kėlęs siaubą konservatoriams, 
buvo daug artimesnis dvidešimto amžiaus revoliucinės 
politikos tikrovei nei bet kuris kitas liberalios, buržuazi- 
nės devyniolikto amžiaus visuomenės reiškinys. Istorikas 
Robertas Palmeris, rašydamas apie jakobinus, samprotavo 
panašiai: 

„Jų demokratinė Respublika buvo vieninga, tvirta, vi- 
suotinė, joje individas buvo ištirpęs visuomenėje, o pilie- 
tis — tautoje. Tautinis suverenitetas buvo individualių 
teisių kriterijus, bendroji valia — aukščiau už privačias 
reikmes. Siūlydama socialines paslaugas, valstybė kišosi 
į Žmonių reikalus pačių žmonių labui; ji planavo ir regu- 
liavo šalies institucijas leisdama įstatymus, kad pagelbė- 
tų paprastiems žmonėms. Ji buvo labiau panaši į dvi- 
dešimto, o ne į devyniolikto amžiaus valstybes... 
"Vyriausybės funkcija“, Nivėso 5-ąją teigė Robespierre'as, 
"yra valdyti moralines ir fizines tautos jėgas“ 2. 

Nuo galios iki teroro yra tik vienas žingsnis. Revoliu- 
cijoje, kuri verta savo vardo, šis žingsnis turi būti ženg- 
tas. Robespierre'as teigė: „Jei liaudies vyriausybės pagrin- 
das taikos metu yra dorybė, tai liaudies vyriausybės 
pagrindas revoliucijos metu yra dorybė ir teroras: dory- 
bė, be kurios teroras būtų kruvinas, teroras, be kurio do- 
rybė būtų bejėgė“*?. Be abejonės, tam tikras susižavėji- 
mas ir savęs pateisinimo jausmas, kuris apimdavo 
krikščionis, stebinčius, kaip deginami bedieviai ir eretikai 
inkvizicijos laikais, buvo būdingas ir politinių kontrrevo- 
liucionierių, ir išdavikų giljotinavimų revoliuciniame 1794- 
ųjų Paryžiuje žiūrovams. Būtent teroro kontekste susifor- 
mavo specifines šiuolaikinės išdavystės ir ardomosios 
veiklos sąvokos: kiekviena sąvoka yra tiek pat neatskiria- 
ma nuo šiuolaikinės masinės demokratijos, kiek ir erezija 
nuo viduramžių bažnyčios. Saint-Justui, įkvėptam dva- 

singo, disciplinuoto viduramžių inkvizitoriaus žiaurumo, 
teroras galėjo atrodyti kaip prideginimo procedūra — bū- 
tina, nors ir skausminga, priemonė politinei infekcijai pa- 
šalinti. Šiomis sąvokomis tokie devyniolikto amžiaus re- 
voliucionieriai, kaip Bakuninas, teisino terorą. Šis 
pateisinimas siekia ir dvidešimtą amžių — jis randamas 
Lenino ir Trockio, Stalino, Hitlerio ir Mao raštuose. Žinoma, 
yra didžiulis skirtumas tarp Prancūzijos revoliucijos tik- 
rovės ir dvidešimto amžiaus totalitarizmo tikrovės, ta- 
čiau vis dėlto, kaip pabrėžė tokie šių dienų mokslininkai, 
kaip J. L. Talmonas ir Hannah Arendt, remdamiesi Toc- 
gueville'io, Burckhardto ir Taine'o įžvalgomis, esminis ry- 
šys išlieka. 


Individualizacija, abstrakcija, generalizacija 


Jeigu vertintume abi revoliucijas pagal esmingiausius 
ir plačiausiai paplitusius procesus, kuriuos jos įkūnijo, 
ypač galėtume išskirti tris. Pavadinsiu juos individualiza- 
cija, abstrakcija ir generalizacija. Visos kartu šios sąvokos 
apima didelę dalį to, ką revoliuciniai pokyčiai reiškė de- 
vyniolikto amžiaus filosofams ir socialiniams mokslinin- 
kams. Kiekvieno iš jų svarba yra akivaizdi ir dvidešimta- 
me amžiuje. 


Individualizacija. Visur šiuolaikiniame pasaulyje is- 
torija linko atskirti individus nuo bendruomeninių ir kor- 
poratyvinių struktūrų: nuo gildijos, kaimo bendruome- 
nės, istorinės bažnyčios, kastos ar socialinės klasės ir 
apskritai nuo patriarchalinių ryšių. Kai kurie žmonės (gal- 
būt dauguma) laikė šį atskyrimą pažangiu išsilaisvinimu 
iš slegiančių tradicijų. Kiti, patyrę naujo tipo visuomenės, 
kurioje dominavo moralinis egoizmas ir socialinis ato- 
mizmas, iškilimą, šį atskyrimą vertino niūriau. Tačiau tiek 
progreso, tiek nuosmukio perspektyvos šalininkai, tokie 

skirtingi filosofai, kaip Benthamas, Coleridge'as, Tocgue- 
ville'is, Marxas, Spenceris ir Taine'as, vieningai pripaži- 
no: ne grupė, bet individas paveldėjo istoriją; ne gildija, 
bet įmonininkas; ne socialinė klasė, bet pilietis; ne korpora- 
tyvinė ar liturginė tradicija, bet individualus protas. Vis 
labiau visuomenė buvo regima kaip didžiulis, beasmenis, 
beveik mechaninis balsuotojų, prekeivių, pardavėjų, pir- 
kėjų, darbininkų, maldininkų darinys — trumpai tariant, 
veikiau kaip visuomenės vienetas, o ne kaip organinės 
sistemos dalys. Tiesa, buvo tokių, pvz., Marxas, kurie 
įžvelgė kartu su senos hierarchijos ir autoriteto išsiskai- 
dymu naujo tipo — pramoninės sistemos — susiformavi- 
mą, tačiau tai netrukdė Marxui individą laikyti šio proce- 
so paveldėtoju, kada nors galutinai išsilaisvinsiančiu iš 
privačios pramoninės nuosavybės tironijos. 


Abstrakcija. Ji yra susijusi su individualizacija, tačiau 
nurodo visų pirma moralines vertybes. Daugelį devynio- 
likto šimtmečio protų gąsdino istorinių vertybių tenden- 
cija ne tiek tapti labiau pasaulietiškomis, labiau utilitari- 
"nėmis, kiek pamažu atsiskirti nuo konkrečių šaknų, kurios 
per amžius teikė joms simbolinį išskirtinumą ir realizaci- 
jos priemones. Kaip parodė Tocgueville'is puikiame 
veikalo Apie demokratiją Amerikoje skyriuje, garbė, taip pat 
ir lojalumas, draugystė, etiketas, — visos šios vertybės 
kilo iš specifinių lokalumo ir zonalinės padėties konteks- 
tų. Nors jos neprarado savo patrauklumo kaip žodžiai, 
simboliai, kontekstai, kuriuose jų reikšmė ir kryptis per 
amžius buvo perduodama Žmogaus mąstymui ir elge- 
siui, iš esmės pasikeitė. Daugelio šių vertybių poveikis 
priklausė nuo žmogaus tiesioginės gamtos patirties: jos 
ritmų, augimo ir nuosmukio, šalčio ir šilumos, šviesos ir 
tamsos ciklų. Dabar į žmogaus ir gamtos būklės vienovę 
įsiterpė mąstymo ir elgesio technologinė sistema. Dar ki- 

tos vertybės priklausė nuo patriarchalizmo, pirminės ir 
uždaros asociacijos, šventybės jausmo, kuris rėmėsi reli- 
gine arba užkerėta pasaulėžiūra, saitų. Dabar šios verty- 
bės dėl technologijos, mokslų ir politinės demokratijos 
procesų tapo abstrakčiomis, atitrūkusiomis nuo to, kas 
specifiška ir konkretu. Ir vėl daugeliui šitai galėjo atrody- 
ti kaip progresas, o kitiems — kaip kultūrinis nuosmukis. 


Generalizacija. Tauta ir net tarptautinė sfera vis daž- 
niau imtos laikyti esminėmis žmogaus mąstymo ir pri- 
klausomybės sritimis. Nuo šeimos ir vietinės bendruo- 
menės prie tautos, demokratijos, tarptautinės tvarkos 
vizijų — tokia buvo amžiaus mąstymo eiga. Kartu su in- 
teresais ir funkcijomis išsiplėtė įsipareigojimai. Pakito ir 
suvokimas. Žmonės ėmė labiau suvokti vieni kitus ne 
kaip atskirus individus, bet kaip bendros visumos arba 
klasės narius. Ostrogorskis rašė: „Išskaidydama tai, kas 
konkretu, faktų, taip pat ir idėjų logika atvėrė duris tam, 
kas bendra. Kaip ir visur kitur pirmąjį impulsą suteikė 
industrializmas. Manufaktūros savininko akyse Žmonių, 
triūsiančių fabrike, masės buvo tik darbininkai, o darbi- 
ninką su fabrikantu siejo tik kapitalisto arba šeimininko idėja. 
Tiesiogiai nesusitikdami, jie susikurdavo vienas kito vaiz- 
dinį, pašalindami specifines individualias savybes ir iš- 
saugodami tik tai, kas yra bendra visiems tos klasės na- 
riams“*?. Tai, ką Industrinė revoliucija įgyvendino 
ekonominėje sferoje, revoliucinė demokratija atliko poli- 
tinėje. Kiekvienu senos tvarkos partikuliarizmo atveju ten- 
dencija mąstyti konkretaus, identifikuojamo turtingumo ar- 
ba galingumo, skurdo arba bejėgiškumo kategorijomis 
išnyko kartu su jos lokalizmu. Tendencija mąstyti sąvo- 
komis „darbininkų klasė“, „vargingieji“, „kapitalistai“ il- 
gainiui pasireiškė mąstyti sąvokomis „rinkėjai“, „biuro- 
kratija“, „pilietinė visuomenė“ ir kt. 

Savo Apmąstymuose apie revoliuciją Prancūzijoje Burke'as 
rašė: „Daugelyje Europos šalių viešpatauja netvarka. Ki- 
tose girdėti duslūs požeminiai garsai, jaučiami nestiprūs 
svyravimai, kurie kada nors prasiverš visuotiniu žemės 
drebėjimu politiniame pasaulyje“?!. 

Tačiau net Burke'o nuojauta nepajėgė numatyti, koks 
visuotinis ir beribis bus žemės drebėjimas, prasidėjęs Va- 
karų Europoje, išplitęs kitoje Europos ir Vakarų pusrutu- 
lio dalyje devynioliktame amžiuje, ir kuris tebevyksta 
dvidešimtame amžiuje Tolimuosiuose Rytuose, Artimuo- 
siuose Rytuose, Lotynų Amerikoje ir Afrikoje. 


Antra dalis 


ELEMENTARIOS 
SOCIOLOGIJOS 
IDĖJOS 


3 
BENDRUOMENĖ 


Naujas bendruomenės atradimas 


Svarbiausia ir toliausiai siekianti iš elementarių socio- 
logijos idėjų yra bendruomenė. Naujas bendruomenės at- 
radimas neabejotinai yra labiausiai išsiskiriantis devynio- 
likto amžiaus socialinės minties reiškinys; jis peržengė 
sociologinės teorijos ribas ir išplito tokiose srityse kaip 
filosofija, istorija ir teologija, tapdamas viena iš pagrindi- 
nių šimtmečio kūrybinio rašymo temų. Vargu ar įmanoma 
sugalvoti kitą idėją, kuri taip aiškiai atskirtų devyniolikto 
amžiaus socialinę mintį nuo ankstesnio Proto amžiaus. 

Bendruomenės idėja yra tokia pat svarbi devyniolik- 
tam amžiui, kaip sutarties idėja buvo svarbi Proto am- 
žiui. Tuomet filosofai rėmėsi racionalia sutartimi, įteisin- 
dami socialinius santykius. Sutartis buvo modelis visko, 
kas visuomenėje buvo gera ir verta išsaugoti. Tačiau aki- 
vaizdu, kad devynioliktame amžiuje sutartis užleidžia sa- 
vo vietą iš naujo atrastam bendruomenės simbolizmui. 
Daugelyje minties sferų bendruomeniniai ryšiai — tikri 
arba įsivaizduoti, tradiciniai arba sukurti — ėmė formuo- 
ti geros visuomenės įvaizdį. Bendruomenė tampa tokių 
skirtingų asociacijų, kaip valstybė, bažnyčia, prekybinės 
sąjungos, revoliucinis judėjimas, profesija ir susivieniji- 
mas, įteisinimo priemone. 

Suprantu bendruomenę plačiau, o ne tik kaip vietinę 
bendruomenę. Devyniolikto ir dvidešimto amžiaus min- 
tyje, šis Žodis apima visas didelio asmeninio intymumo, 
emocinės gelmės, moralinio įsipareigojimo, socialinio ry- 
šio ir tęstinumo santykių formas. Bendruomenės pagrin- 
das yra vientisas Žmogus, o ne vienokį ar kitokį vaidme- 
nį socialinėje tvarkoje atliekantis Žmogus. Ji semiasi 
psichologinės jėgos iš motyvacijos lygmenų, gilesnių nei 
paprasti norai ir interesai, ir įgyja išbaigtumą, ištirpdyda- 
ma individualią valią, o tai neįmanoma nauda ar raciona- 
liu susitarimu pagrįstose sąjungose. Bendruomenė yra 
jausmo ir mąstymo, tradicijos ir įsipareigojimo, narystės 
ir norėjimo lydinys. Ją, arba jos simbolinę išraišką, galima 
aptikti lokalume, religijoje, tautoje, rasėje, profesijoje arba 
kryžiaus žygyje. Jos istorinis ir kartu simbolinis archeti- 
pas yra šeima, ir beveik kiekviename tikros bendruome- 
nės tipe galima atrasti šeimos požymių. Glaudus bendruo- 
menės ryšys esmingai palaikomas tikros ar įsivaizduotos 
antitezės, kurią toje pačioje socialinėje aplinkoje sufor- 
muoja nebendruomeniniai konkurencijos ar konflikto, nau- 
dos ar sutartinio pritarimo santykiai. Šie savo santykiniu 
beasmeniškumu ir anonimiškumu paryškina artimus as- 
meniškus bendruomenės saitus. 

Sociologinėje tradicijoje nuo Comte'o iki Weberio yra 
ryškus sąvokinis kontrastas tarp bendruomeniškumo ir 
nebendruomeniškumo. Būtent Tėnniesas, baigiantis 
devynioliktam amžiui, suteikė jam pastovią Gemeinschaft 
ir Gesellschaft terminologiją, tačiau kontrastas nemažiau 
akivaizdus kitų ankstesnių ir vėlesnių sociologų darbuo- 
se. Tik Marxas gerokai nutolsta nuo vertybinių išvadų, 
išplaukiančių iš šio kontrasto. 

Būtų vienpusiška ir netikslu sakyti, kaip daro dauge- 
lis istorikų, kad išskirtinis sociologijos iškilimo devynio- 
liktame amžiuje bruožas yra „visuomenės“ idėja. Tai ir 

per daug, ir per mažai. Viena ar kita forma visuomenė 
kaip sąvoka niekada nenustojo būti filosofinio dėmesio 
objektas — net ir Proto amžiuje bei Švietimo laikais, kai 
buvo paplitusios individualizmo doktrinos. Kaip Seras 
Ernestas Barkeris teisingai pažymėjo, visa pasaulietinė pri- 
gimtinio įstatymo teorija nuo 1500 iki 1800 m. būtent ir 
siekė pateikti ne ką kita, o visuomenės teoriją. Tačiau šiuo 
laikotarpiu po racionaliu visuomenės įvaizdžiu visuomet 
buvo galima aptikti pirmesnį įvaizdį iš prigimties laisvų 
individų, kurie sąmoningai pajungė save specifinei ir ri- 
botai asociacijos formai. Svarbiau buvo Žmogus; santy- 
kiai — ne tokie svarbūs. Institucijos buvo fiksuotų, ato- 
mizuotų Žmogui įgimtų jausmų projekcijos. Valia, 
pritarimas ir sutartis — šios sąvokos prigimtinio įstaty- 
mo požiūriui į visuomenę buvo pagrindinės. 

Grupės ir asociacijos, kurios negalėjo būti pateisintos 
šiomis sąvokomis, buvo išmestos į istorijos šiukšlyną. Tik 
kelios tradicinės bendruomenės septynioliktame ir aštuo- 
nioliktame amžiuje išlaikė prigimtinio įstatymo filosofų 
egzaminą. Žinoma, labiausiai buvo pritariama šeimai, nors 
galime rasti, kad Hobbesas naudojosi nebylios sutarties 
idėja, norėdamas pateisinti tėvų ir vaikų santykius, 0 šimt- 
mečiu vėliau Rousseau flirtavo su šeimos ištirpdymo Ben- 
drojoje Valioje idėja. Bažnyčia taip pat buvo išimtinis at- 
vejis, tačiau septyniolikto amžiaus pabaigoje ji pamažu 
prarado savo ankstesnę reikšmę. Jeigu pažvelgtume į ki- 
tas asociacijas, tai joms nerodoma jokio pasigailėjimo. Gil- 
dija, korporacija, vienuolynas, komuna, gentis, kaimo ben- 
druomenė — nebuvo laikoma, kad bent viena iš jų 
atsiremtų į prigimtinio įstatymo pagrindą. Racionali vi- 
suomenė, kaip ir racionalus Žinojimas, turi būti visiškai 
priešinga tradicinei. Ji turi remtis ne žmogumi kaip gildi- 
jos, bažnyčios nariu, bet prigimtiniu Žmogumi, ir ji turi 
būti suvokiama kaip specifinių, savo noru pasirinktų san- 


91 


II: ELEMENTARIOS SOCIOLOGIJOS IDĖJOS 


tykių, kuriuos laisvai ir sąmoningai vienas su kitu suku- 
ria žmonės, rezginys. Toks visuomenės modelis išliko ir 
Švietimo amžiuje Prancūzijoje. 

Šis modelis atitiko philosophes politinius tikslus. Ben- 
druomeniniai feodalizmo santykiai tiek moraliniu, tiek 
politiniu požiūriu jiems atrodė atstumiantys, ir jei buvo 
galima parodyti, kad tokiems santykiams stinga prigim- 
tinio įstatymo ir proto sankcijos, kodėl gi to nepadarius? 
Prancūzija, jų manymu, buvo soti nuo korporatyvinio ir 
bendruomeninio pobūdžio santykių. Buvo pasigendama 
socialinės tvarkos, pagrįstos protu ir instinktu, kurią ri- 
botų tik labai laisvi ir neasmeniški saitai. Kaip tiksliai 
išdėstė Rousseau, iškilo problema „sukurti tokią asociaci- 
jos formą, kuri, pasitelkusi savo turimą jėgą, gintų ir sau- 
gotų kiekvieno jos nario asmenį ir gėrybes, ir kurioje kiek- 
vienas, tebebūdamas susijęs su visais, galėtų priklausyti 
vien tik nuo savęs paties, išlikti toks pat laisvas kaip ir 
anksčiau“!. Tačiau tokia valstybė negalėjo būti įsteigta iki 
tol, kol buvo tvirta paveldėta visuomenės struktūra. So- 
cialinės blogybės pirmiausia, buvo glaudžios tarpusavio 
priklausomybės pasekmė. „Vieną kartą Žmogui prireikė 
kito Žmogaus pagalbos; nuo tada, kai pasirodė naudinga, 
kad vienas Žmogus aprūpintų kelis, išnyko lygybė, atsi- 
rado nuosavybė, darbas tapo privalomas, didžiuliai miš- 
kai virto žydinčiais laukais, kuriuos Žmogus laistė savo 
prakaitu ir kur netrukus kartu su javais sudygo ir išaugo 
vergovė bei skurdas“. Tik visuotinė blogio institucijų de- 
strukcija būtų suteikusi pirminį impulsą, kurio reikėjo so- 
Cialinei sutarčiai. Ankstesnių reformų trūkumas buvo tai, 
kad „jos tik užtaisinėjo skyles, kai tuo tarpu pirmiausia 
būtų reikėję išvalyti vietą darbui, pašalinti senų konstruk- 
cijų likučius, kaip Likurgas padarė Spartoje...“ Tiesą sa- 
kant, ne visi philosophes būtų sutikę su Rousseau išvado- 
mis, kurias nulėmė jo pateikta radikali individualizmo ir 

politinio absoliutizmo kombinacija, tačiau senosios tvar- 
kos iracionalumu, aišku, niekas neabejojo. Iš čia — be- 
kompromisė Švietimo opozicija visoms tradicinėms ir ben- 
druomeninėms asociacijoms. W. H. Riehlis rašė: „Nė 
vienas laikotarpis taip nesulėtino bendruomeninės dva- 
sios vystymosi kaip aštuonioliktas amžius; viduramžių 
visuomenė buvo suardyta, o moderni dar nesusikūrusi... 
To laikmečio satyrinėje literatūroje avigalvis buvo vaiz- 
duojamas kaip burmistras, o kvailių susirinkimas — kaip 
miesto taryba...“ Švietimo epocha „buvo laikotarpis, kai 
žmonės ilgėjosi žmoniškumo, bet visiškai nesirūpino sa- 
vo artimais žmonėmis; jie filosofuodavo apie valstybę, 
pamiršdami bendruomenę“. 

Intelektualinę neapykantą tradicinei bendruomenei ir 
jos etosui ypač sustiprino, kaip matėme, dvi revoliucijos, 
kuriose įstatymų leidybos bei ekonominės jėgos, ardžiu- 
sios iš viduramžių paveldėtas grupes ir sąjungas, buvo 
laikomos Progresu, įgyvendinančiu tai, ką buvo nurodę 
ir numatę racionalieji filosofai, pradedant Hobbesu. De- 
vyniolikto amžiaus mintyje nusistatymą prieš tradicinę 
bendruomenę geriausiai atspindi filosofų radikalų, vado- 
vaujamų žymiojo Jeremy Benthamo, raštai (ir praktiški 
darbai). Benthamas ir jo sekėjai atmetė Prancūzijos švie- 
tėjų tikėjimą prigimtinėmis teisėmis ir prigimtiniu dės- 
niu, tačiau, kaip pabrėžė Halevy, jų doktrinų apie natū- 
ralią harmoniją ir racionalų egoistinį interesą pasekmės 
kooperatinėms bendruomenėms, įsiterpusioms tarp Žmo- 
gaus ir suverenios valstybės, buvo tokios pačios. Bentha- 
mo neapykanta tradicinei bendruomenei apėmė bendrąją 
teise, teisminę sistemą, miestelius ir net senuosius uni- 
versitetus. Racionalizmas, kuris savo dekartiška forma nu- 
šlavė prietarus ir Apreiškimą, privalo taip pat nušluoti ir 
bendruomeniškumo likučius*. Komercija, industrializaci- 
ja ir administracinė valstybės teisė būtų priemonės įgy- 

vendinant šį radikalų tikslą. Jų pagalba būtų įgyvendinti 
socialiniai racionalizmo tikslai. 

Devyniolikto amžiaus įstatymų leidėjai, vis labiau atsi- 
žvelgdami į naujų verslininkų ir administratorių porei- 
kius, labai žavėjosi utilitaristų nuo Benthamo iki Herber- 
to Spencerio traktatais. Nebuvo sunku pereiti nuo 
filosofinės abstrakcijos prie valstybės reikmių, kai ben- 
dras priešas buvo tvirtos atgyvenusios ir stabdančios tiek 
ekonominį vystymąsi, tiek administracines reformas ben- 
druomenės tradicijos. Ir neatsitiktinai beveik nuo pat In- 
dustrinės revoliucijos pradžios komercijos ir pramonės 
veikėjai politinėmis ir administracinėmis reformomis do- 
mėjosi taip pat, kaip ir naujos ekonominės sistemos plėtra. 

Taigi galima išskirti dvejopas Benthamo mokinių nuo- 
statas dėl ekonominio individualizmo ir politinių refor- 
mų — pastarosios dažnai įgyja tuomet siūlytą ir labai 
aktualią administracinės centralizacijos formą. Santykiai 
tarp industrializmo ir administracinės centralizacijos bu- 
vo glaudūs visą šimtmetį. Mančesterio retorikos apie lais- 
sez-faire gausa neretai užgoždavo įstatymų leidėjų politi- 
nių veiksmų įtaką, tačiau ši įtaka išliko. Ir ekonomizmo, 
ir apskaičiuotos politikos reikėjo gigantiškam uždaviniui 
atlikti — pašalinti viduramžių bendruomenės liekanas. 


Bendruomenės įvaizdis 

Tai tiesa, tačiau devynioliktame amžiuje galime pa- 
matyti ir aštrią intelektualų reakciją į šiuos reiškinius. Re- 
akciją pradėjo konservatoriai. Nekęsdami modernizmo, 
jie stengėsi pabrėžti tuos senojo režimo elementus, į ku- 
riuos modernizmas rėmėsi mažiausiai. Ypač svarbus tarp 
šių elementų buvo tradicinė bendruomenė. 

Burke'as parodė nepagarbą reformatoriams, kurie sie- 
kė, pasak jo, „sutraukyti į gabalus pavaldumu grindžia- 
mos bendruomenės pančius ir ištirpdyti ją asocialiame, 

necivilizuotame, nerišliame elementarių principų chao- 
se“?. Burke'o pagrindinis indėlis į politinę mintį remiasi 
istorinės bendruomenės (nesvarbu, kolonijose, Indijoje ar 
Prancūzijoje) etiniu pranašumu, palyginti su „patvirtin- 
tomis neegzistuojančių individų teisėmis“ arba su centra- 
lizuotos politikos šalininkų „geometriniu paskirstymu ir 
aritmetiniais padalijimais“. „Korporatyviniai dariniai yra 
įsteigti tam, kad rūpintųsi savo narių gerove, o ne tam, 
kad juos baustų“, — rašė jis, aštriai reaguodamas į Revo- 
liucijos vadovų Prancūzijoje išleistus individualistinius 
įstatymus“. 

Visų konservatorių veikaluose ypač svarbūs tampa iš 
naujo atrastos tradicinės bendruomenės pranašumai. Kon- 
servatoriai matė kontrastą tarp bendruomenės ir beasme- 
nio individualizmo. Prancūzijoje Bonaldas paskelbė, kad 
pagrindinis laikmečio reikalavimas yra atstatyti bendruo- 
menines bažnyčios, šeimos ir kitų ikirevoliucinių jungi- 
nių, tarp jų gildijų bei komunų, garantijas. Kontrastas tarp 
šių darinių teikiamų patriarchalinių garantijų ir naujos 
tvarkos nesaugumo yra nuolatinė Bonaldo veikalų tema. 
Halleris savo mokslo apie visuomenę šerdimi laikė vieti- 
nę bendruomenę ir jos prigimtinę autonomiją. Carlyle'o 
„mechanizmo“ demaskavimai buvo pagrįsti, bent iš da- 
lies atitraukiant „mąstymo ir jausmų formas“ nuo jų isto- 
rinio bendruomeninio konteksto. Nė vienas neišdėstė kon- 
servatyvių pažiūrų taip iškalbingai kaip Disraelis. Veikale 
Sibilė jis rašo: „Anglijoje nėra bendruomenės: yra tik nuo 
susiklosčiusių aplinkybių, kurios daro ją ne tiek vienijan- 
čią, kiek skaidančią, priklausanti visuma... Visuomenę su- 
daro tikslinga bendruomenė... Be tikslo žmonės galėtų 
būti įtraukti į tam tikrus santykius, bet iš esmės jie liktų 
izoliuoti“. Labiausiai intensyvi ir pragaištinga ši žmonių 
būsena yra miestuose. „Dideliuose miestuose Žmones su- 
telkia pelno troškimas. Jie nebendradarbiauja, bet, siek- 

dami turtų, izoliuojasi; ir galiausiai jiems visai nerūpi ar- 
timieji. Krikščionybė moko mus mylėti savo artimą kaip 
patį save; šiuolaikinė visuomenė nepripažįsta artimųjų“*. 

„Šiuolaikinė visuomenė nepripažįsta artimųjų“. Šie 
Disraelio žodžiai galėjo būti tema daugeliui devyniolikto 
amžiaus mąstytojų — radikalų ir konservatorių, literatų 
ir empirikų. Arba įsiklausykime į Williamo Morriso, ku- 
ris kritikavo šiuolaikinį individualizmą ir aukštino vidur- 
amžių pranašumus, žodžius: 

„Kur bičiuliai, ten rojus, o kur bičiulių nėra, ten pra- 
garas; kur bičiuliai, ten gyvenimas, o kur jų nėra, ten 
mirtis; ir visa, ką darome šioje žemėje, darome dėl bičiu- 
lystės, ir gyvenimas bičiulystėje bus amžinas, ir kiekvie- 
nas iš jūsų bus jo dalis“?. 

Bičiulystė, kaimynystė, bendruomenė kiekviena savaip 
kuria naują utopijos modelį. Tai, apie ką svajojo anksty- 
vieji utopistai, dabar, antroje devyniolikto amžiaus pusėje, 
tapo tikrove — trumpalaike, dažnai nuviliančia, bet vis 
dėlto tikrove. Roberto Oweno Naujasis Lanarkas, aišku, 
neturėjo praktiško poveikio daugelio žmonių gyvenimui, 
tačiau jo idėjos buvo žinomos. Daugiau žmonių pritrauk- 
davo religinių utopistų bendruomenės šiame amžiuje. Jų 
motyvus sudarė tiek ekonominio bei politinio egoizmo 
atsižadėjimas, tiek pastangos grąžinti krikščionybei jos 
apaštališkąjį ir pranašišką grynumą. Bendruomeniškumas 
kaip etika devyniolikto amžiaus religijoje bei daugelyje 
kitų sričių yra galinga jėga. Socializme marksistai visiš- 
kai nusigręžė nuo visokio modelio, pagrįsto lokalizmu ir 
tradicija, atrasdami „didžiojoje tautos asociacijoje“ ir fa- 
brikuose pakankamas struktūras Žmonijos etiniam išga- 
nymui. Kiti socialistai mąstė kitaip: Proudhonas, kurio 
socialistinio mąstymo specifiką sudarė patriarchalinės šei- 
mos, lokalizmo ir regionalizmo gynimas; anarchistai, ku- 
rių dauguma naujos tvarkos elementus matė išplėstinėse 

kaimo bendruomenėse ir žemės ūkio kooperatyvuose, vi- 
siškai išlaisvintuose nuo žemvaldžių, monarchijos ir, Ži- 
noma, klasių. Didelį impulsą kooperatiniam ir savitarpio 
pagalbos judėjimui suteikė pastangos grąžinti visuome- 
nei viską, kas buvo prarasta kartu su kaimo bendruome- 
nėmis ir gildijomis. Daugybėje to meto traktatų ir pamfletų 
išnykusių kaimo bendruomenių ir gildijų solidarumas yra 
priešpriešinamas amžiaus egoizmui ir. godumui. Kartais 
juose buvo siūlomos radikalios priemonės — panaikinti 
privačią nuosavybę ir socialines klases, — kartais kon- 
servatyvios, pasireiškusios keistomis tokių Žmonių kaip 
Williamas Morrisas pastangomis atstatyti arba išsaugoti 
praeities bendruomenę ir rankų darbą. Kartais bendruo- 
meniškumas įgydavo grynai antikvarinės formas klubuo- 
se, žurnaluose ir mėgėjiškuose tyrinėjimuose. Tokios pa- 
stangos jokiu būdu nebuvo bergždžios, nes kylantis miestų 
planavimo ir pilietinio atsinaujinimo judėjimas devynio- 
liktame amžiuje buvo iš dalies pagrįstas piktinančiu kon- 
trastu tarp šiuolaikinių miestų ir išlikusių viduramžių kai- 
mo ir miesto vaizdų. 

Tačiau bendruomenė yra subtilesnis ir labiau intelek- 
tualus modelis. Moralinės ir socialinės filosofijos persio- 
rientavimą daugiausia nulėmė naujos bendruomenės at- 
radimo istorinėje ir sociologinėje mintyje poveikis, kuris 
visiškai pakeitė šios filosofijos perspektyvą. 

Regime bendruomenės idėjos įtaką esminėms šio šimt- 
mečio politinėms pažiūroms. Abstrakčios, beasmenės ir 
kusios tariamą prioritetą bendruomenei, tradicijoms ir sta- 
tusui. Tokie mokslininkai, kaip seras Henry Maine'as, Otto 
fon Gierke'as ir didysis F. W. Maitlandas, pačioje am- 
žiaus pabaigoje šiuolaikinio suvereniteto, preskriptyvinės 
teisės ir pilietybės pagrindus kildino ne iš individualios 
valios ir pritarimo, tuo labiau ne iš kokios nors mistinės 

sutarties, bet suvokė juos kaip istorinius vedinius, suirus 
viduramžiškai bendruomenei ir korporacijai. Buvo paveik- 
tas pats valstybės įvaizdis. Nors Johno Austino darbuose 
abstraktus, individualistinis požiūris į valstybę ir suvere- 
nitetą buvo iškalbingai ir galingai išreikštas, tačiau su juo 
taip pat konkuravo požiūriai — kai kurie iš jų grėsmin- 
gi — į valstybę kaip bendruomenę, kurios tauta politine 
prasme būtų teisėtas bažnyčios, reikalaujančios individua- 
laus lojalumo, įpėdinis. 

Bendruomenės spinduliai neaplenkė ir religinės am- 
žiaus minties. Aštuoniolikto amžiaus religinis individua- 
lizmas ir racionalistinė teologija — tiesioginės Lutherio ir 
Calvino pradėtos veiklos pasekmės — puolami daugelyje 
frontų: kanoniniame, liturginiame, moraliniame ir politi- 
niame. Lamennais savo įtakingoje knygoje Esė apie abejin- 
gumą, išleistoje 1817 metais, laikė, kad Žmogus, atskirtas 
nuo bendruomeninio ir korporatyvinio religijos pobūdžio, 
patenka tik į ateistinę neviltį. Pradžioje, pasak jo, buvo 
bendruomenė, 0 ne žodis: žmogaus ir Dievo, žmogaus ir 
žmogaus bendruomenė. Šita mintis apėmė vis daugiau 
devyniolikto amžiaus protų, palietė visų Vakarų šalių te- 
ologus ir suformavo galbūt pirmą reikšmingą atkirtį pro- 
testantiškam individualizmui Europoje nuo pat kontrre- 
formacijos laikų. Vyksta tikras liturginių ir kanoninių temų 
atgimimas — temų, kurios, be abejo, savo turiniu yra in- 
telektualinės ir religinės, tačiau jos taip pat yra ryškūs 
bendruomeninės nuotaikos, kuri persmelkia daugelį de- 
vyniolikto amžiaus minties sferų, aspektai. Religinio kor- 
poratizmo politinė išraiška ryškiausiai matoma tokių 
žmonių, kaip Dollingeris Vokietijoje, Lacordaire Prancū- 
zijoje, Actonas Anglijoje, religinės autonomijos ir pliura- 
lizmo idėjose. Jei bažnyčia faktiškai buvo bendruomenė, 
o ne paprastas individų susibūrimas, tuomet ji nusipelnė 
teisingos autoriteto dalies visuomenėje ir teisės būti lai- 

koma lygiaverte valstybei tose srityse, kurios atitinka jos 
prigimtį. Tikrąsias politinio pliuralizmo šaknis, kurias vė- 
liau savo raštuose įkūnijo F. W. Maitlandas, J. N. Figgisas 
ir jaunasis Haroldas Laskis, galima rasti devyniolikto am- 
žiaus religiniame komunalizme. 

Filosofijoje bendruomenės idėja plėtojama daugybe as- 
pektų: ne tik socialiniu ir moraliniu, bet ir epistemiologi- 
niu, net metafiziniu, nes puolimai, pradėti prieš sensua- 
listines ir atomistines tikrovės perspektyvas, pirmiausia 
Hegelio, o po to tokių mąstytojų, kaip Bradley's Anglijoje 
ir Bergsonas Prancūzijoje, — kurių viršūnė buvo Durk- 
heimo samprotavimai apie Žmogaus visatos suvokimo ir 
žinojimo bendruomeninę kilmę, — yra dalis tos pačios 
bendruomeninės perspektyvos, kuri ryškesnė filosofijos 
socialinėse ir politinėse sferose. Imkime Coleridge'ą ir He- 
gelį. Pirmasis savo žymiajame veikale Valstybės ir bažny- 
čios sandara, puldamas utilitarųjį racionalizmą, religinį in- 
dividualizmą ir Ilaissez-faire industrializmą, rėmėsi 
bendruomenės vizija. Kaip bendruomenė yra Coleridge'o 
geros visuomenės modelis, taip tradicija yra jo puolimo 
„prieš intelektualųjį ir literatūrinį modernizmą pagrindas. 

Kalbant apie Hegelį, bendruomeniškumo idėjos įtaka 
ryškiausiai regima jo veikale Teisės filolosofija, kuris labiau 
už kitus atskirus veikalus devyniolikto amžiaus pradžios 
vokiečių filosofijoje sukūrė efektyvias sąlygas vėliau atsi- 
rasti vokiečių sociologijai. Teisės filosofija yra esė apie ra- 
cionalizmą, bet tai visiškai kitokia racionalizmo atmaina 
nei Švietime — ir Vokietijoje, ir Prancūzijoje. Hegelis bu- 
vo konservatorius, ir jo socialinės minties konservatyvu- 
mą iš esmės nulėmė dominuojantis vaidmuo, kurį jis pri- 
skyrė bendruomenės įvaizdžiui. Jo prigimtinių teisių, 
individualizmo, tiesioginio suvereniteto kritika, Prancū- 
zijos revoliucijos egalitarizmo atmetimas ir sutarties kaip 
žmonių santykių modelio kritika remiasi požiūriu į vi- 

suomenę, kuri, kaip ir viduramžių visuomenė, yra kon- 
centriška: sudaryta iš susipynusių asociacijos sferų — šei- 
mos, profesijos, vietinės bendruomenės, socialinių klasių, 
bažnyčios, — kurių kiekviena, kiek leidžia jos funkcinė 
reikšmė, yra autonomiška, kiekviena yra būtinas indivi- 
dualumo šaltinis bei pastiprinimas, ir kurios visos kartu 
suformuoja teisingą valstybę. Teisinga valstybė, pasak He- 
gelio, yra communitas communitatum, o ne individų san- 
kaupa, kaip valstybę suvokė Švietimo epocha. 

Pagaliau galime pažymėti naujo bendruomenės atra- 
dimo įtaką visai devyniolikto amžiaus istoriografijai. Jei- 
gu koks nors požymis — be galbūt vis didėjančio moks- 
linio jo objekto pobūdžio — ir skiria istorijos rašymą 
devynioliktame amžiuje nuo ankstesnių amžių, tai bū- 
tent kilęs didžiulis mokslinis susidomėjimas bendruome- 
nine ir tradicine Europos praeitimi regimas begalėje dar- 
bų apie dvarą, kaimo bendruomenę, gildijas, grafystę, 
miestelį, apygardą ir panašiai. Kartu devyniolikto am- 
žiaus istoriografija atmetė aštuoniolikto amžiaus „prigim- 
tinės“, „spėjamos“ ir „hipotetinės“ istorijos tyrinėjimus, 
pagrįstus tiesiog proto šviesa, o ne istoriniais archyvais. 
Ji taip pat atmetė ir priešiškumą viduramžiams, dėl kurio 
Voltaire, Gibbonas ir Condorcėt išbraukė iš istorijos visą 
šį laikotarpį kaip barbarišką pertrūkį Žmonijos progrese. 
Užtenka tik paminėti Stubbso, Freemano, Maitlando, Fus- 
telo de Coulanges, Savigny ir von Gierke'o vardus, kad 
suprastume, kaip to amžiaus aukščiausios kategorijos is- 
torikai buvo atsidavę viduramžių bendruomenių ir insti- 
tucijų studijoms. Devynioliktas amžius net ir šiandien yra 
nepranokstamas savo institucijų istorijomis, kurios yra da- 
lis to paties bundančio susidomėjimo viduramžių ben- 
druomenėmis, turėjusio įtakos ir sociologijos iškilimui. 
Didelis antagonizmas, kurį aštuoniolikto amžiaus istori- 

kai įžvelgė tarp viduramžių institucijų ir moderniųjų elek- 
toratų, susirinkimų ir laisvių, dabar įgyja priešingą 
prasmę; devyniolikto amžiaus istorikai ieško demokra- 
tijos pradmenų anksčiau nevertintuose liaudies susirinki- 
mų, dvarų ir grafysčių susirinkimų kontekstuose. 


Moralinė bendruomenė — Comte 

Vis dėlto mums labiausiai rūpi sociologija ir jos įtaka 
bendruomenės idėjai. Ši įtaka buvo labai plati. Bendruo- 
menė nulemia ne tik empirinius sociologų interesus — 
tuo galima įsitikinti iš giminystės, lokalumo ir gildijos 
tyrinėjimų, — bet ir perspektyvą, metodologiją, kuri su- 
daro sąlygas religijos, autoriteto, įstatymo, kalbos, asme- 
nybės tyrimams ir atveria naują sferą amžiaus senumo 
organizacijos ir dezorganizacijos problemai. Sociologija 
labiau nei kitos amžiaus disciplinos teikė pirmenybę so- 
cialumo sąvokai. Tačiau reikia pabrėžti, kad „socialumo“ 
referentas beveik visuomet buvo bendruomeniškumas. 
Communitas, o ne societas su savo labiau beasmenėmis ko- 
notacijomis yra tikrasis etimologinis žodžio „socialumas“ 
vartojimo sociologiniuose asmenybės, giminystės, ekono- 
mikos ir valstybinės santvarkos tyrinėjimuose šaltinis. 

Niekur kitur šimtmečio pradžioje bendruomenės vizi- 
ja nebuvo labiau akinanti nei Augusto Comte'o, kuris su- 
teikė sociologijai vardą ir padėjo jai įsitvirtinti filosofijos 
ir mokslo pasaulyje, mąstyme ir darbuose. Comte'o var- 
das mums asocijuojasi su „trijų stadijų dėsniu“, su „moks- 
lų hierarchija“ ir, gana neaiškiai, su pozityvizmu, kuris 
Comte'ui reiškė beveik tą patį, ką iš pradžių mokslas, o 
vėliau, senatvėje, reiškė nauja religija, kuri, Comte'o ma- 
nymu, turėjo pakeisti krikščionybę. Tačiau pozityvizmas 
yra tik metodas, o trijų stadijų dėsnis ir mokslų hierarchi- 
ja iš tiesų mažai ką turėjo bendro su sociologijos sistema, 

kaip ją suprato Comte'as; jie yra tik šios sistemos įran- 
kiai; kitaip tariant, argumentai, kuriais pagrindžiamas 
naujo visuomenės mokslo būtinumas ir neišvengiamu- 
mas. Jeigu norime sužinoti, kaip pats Comte'as suprato 
savo sisteminę sociologiją, turime atkreipti dėmesį ne į 
Pozityviąją filosofiją (neabejotinai labiau įtakingą filosofi- 
niu ir kitais požiūriais jo darbą), bet į Pozityviąją valstybę, 
kurios paantraštė yra „Traktatas apie sociologiją“. Šiame 
darbe bendruomenei skiriama didžiulė reikšmė. 

Bendruomenė — prarasta; bendruomenę reikia atkur- 
ti: šios temos suteikia kryptį tiek jo socialinei statikai (tvar- 
kos mokslui), tiek socialinei dinamikai (progreso moks- 
lui). Progresą Comte'as supranta tiesiog kaip tvarkos 
įgyvendinimą ir, be abejonės, iki jam pasiekiant savo min- 
ties viršūnę, socialinė statika Comte'ui atrodė svarbesnė 
už socialinę dinamiką. Comte'as teigia, kad socialinė di- 
namika remiasi vystymosi įžvalgomis, kurios kilo iš „me- 
tafizinių“ Švietimo mąstytojų doktrinų; kita vertus, jis at- 
virai pripažįsta, kad socialinė statika grindžiama idėjomis, 
perimtomis iš „teologinės“ arba „retrogradų“ mokyklos, 
kurioje, Comte'o požiūriu, išsiskyrė Maistre'as, Bonaldas 
ir Chateaubriand'as. Teoriškai Comte'as atsiribojo nuo 
abiejų mokyklų, tačiau neįmanoma skaityti piktų jo Žo- 
džių apie Voltaire'ą ir Rousseau („giljotinos daktarai“, 
kaip jis juos vadina, priskirdamas šiems mąstytojams ide- 
ologines teroro šaknis) ir švelnesnių, beveik teigiamų Žo- 
džių apie konservatorius, nesupratus, kodėl nekatalikiš- 
ka, galbūt respublikoniška ir į progresą orientuota 
Comte'o filosofija galėjo visą devynioliktą amžių 
imponuoti prancūzų tradicionalistams ir reakcionieriams 
iki pat Action Frangaise. 

Comte'o sociologinį susidomėjimą bendruomene ir iš 
to susidomėjimo kilusį konservatizmą nulėmė tos pačios 
aplinkybės — tradicinių susivienijimo formų irimas. Tai 

reikia pabrėžti, nes dažnai sakoma, kad sociologijos iški- 
limas buvo tiesioginis atsakas į daugėjančias naujas aso- 
ciatyvaus gyvenimo Vakarų Europoje formas, kurias įgy- 
vendino industrializmas ir socialinė demokratija, arba jų 
atspindys. Comte'as jomis domėjosi (kitaip nei konserva- 
toriai, jis bent jau žodžiais sveikino pramonę, mokslą ir 
respublikonizmą), tačiau nėra sunku parodyti, kad jo pir- 
muosius sociologinius apmąstymus nulėmė ne naujovių 
išgyvenimas, bet veikiau skausmingas pojūtis dėl praei- 
ties nykimo ir „anarchijos, kuri diena po dienos vis la- 
biau apima visuomenę“ kaip to nykimo pasekmė. Tradi- 
cinės bendruomenės šmėkla, nors ir ne taip akivaizdžiai, 
sklando virš visos jo sociologijos taip pat, kaip ir Tocgu- 
eville'io, Le Play'aus ir jų sekėjų darbuose. 

Comte'ui bendruomenės restauravimas yra moralinio 
būtinumo klausimas. Jo mąstymui Revoliucija buvo ne 
daugiau kaip politinės tironijos vykdoma socialinė dez- 
organizacija. Comte'as kartu su konservatoriais bjaurėjo- 
si tiek Švietimu, tiek Revoliucija. Individualios teisės, lais- 
vė, lygybė Comte'ui yra „metafizinės dogmos“?, kurioms 
stinga konkrečiai socialinei tvarkai būdingo turinio. Tik 
savo istorijos filosofija Comte'as iš esmės skiriasi nuo kon- 
servatorių. Pagarba praeičiai nereiškia kategoriško mo- 
dernizmo atmetimo arba pesimistinio požiūrio į ateitį, kaip 
tai būdinga konservatoriams. Kaip ir Marxas, jis netgi 
laikė Švietimą ir Revoliuciją istoriškai būtinomis perėji- 
mo į pozityvizmą fazėmis. Jei Marxas sveikino kapitaliz- 
mą kaip istoriškai būtiną feodalizmą sugriovusį veiksnį 
ir, o tai svarbiau, kaip technologinių bei organizacinių 
socializmo kontekstų susiformavimo priemonę, tai Com- 
te'as pagarbiai atsiliepė apie Švietimą, nes šis „visiems 
laikams palaidojo pasenusius teologinės-feodalinės siste- 
mos priesakus“. Tik philosophes doktrinos, nors ir labai 
atgrasios, jo manymu, galėjo visam laikui sugriauti atgy- 

venusią socialinę sistemą, kuri klestėjo viduramžiais, ir 
atverti kelią naujai iš sociologijos mokslo kilsiančiai so- 
cialinei tvarkai. 

Vis dėlto, įsigilinę į aktualų naujojo mokslo turinį ir 
principus bei skrupulingą naujosios tvarkos aprašymą, 
Comte'o išdėstytą Pozityviojoje valstybėje, aptinkame visiš- 
kai kitokį mąstymo temperamentą negu Marxo darbuose. 
Nebūtų netikslu pasakyti, kad Marxui socializmas (savo 
struktūra) yra tiesiog kapitalizmas be privatinės nuosa- 
vybės. Marxas, nors ir miglotai, suvokia socializmą, kaip 
kilusį iš organizacinių kapitalizmo kategorijų — pramo- 
ninio miesto, fabriko, mašinos, darbininkų klasės ir kt. — 
ir su jomis suderintą. Tačiau, pažvelgę į ateities pozity- 
vistinės visuomenės vaizdą, kurį pateikia Comte'as, at- 
randame tvarką, nepaprastai tiksliai atitinkančią ne to me- 
to pramoninę demokratinę tikrovę, o, priešingai, iki jos 
egzistavusią krikščionišką feodalinę sistemą. Nebūtina 
kartoti dar pirmame skyriuje išsakytų minčių apie socio- 
loginės tradicijos kūrėjų simpatijas medievelizmui. Terei- 
kia pabrėžti, kad kuo labiau Comte'as gilinosi į analiti- 
nius savo sociologijos elementus ir į struktūrines savo 
numatomos sociologinės utopijos detales, tuo idėjos ir ver- 
tybės, kurias jis perėmė iš Bonaldo, Maistre'o ir pirmiau- 
sia iš savo tėvų, nuoširdžių katalikų ir rojalistų, jam atro- 
dė būtinėsnės. Taigi į viduramžių butelius buvo pilamas 
pozityvistinis vynas. Jei socializmas Marxui yra kapita- 
lizmas be privatinės nuosavybės, tai pozityvi visuomenė 
Comte'ui yra tiesiog medievelizmas be krikščionybės. 
"Daugelį kartų Pozityviojoje valstybėje Comte'as aiškina, kaip 
pozityvizmo principai, dogmos, ritualai ir formos gali būti 
sėkmingai pagrįsti viduramžiais suformuotais modeliais. 

Pozityvistinėje visuomenėje verslininkų klasė pakei- 
čia dvarininkiją, mokslas — religiją, respublikinė forma — 
monarchiją; nepaisant šių pokyčių, pozityvistinė visuo- 

menė turi daug daugiau bendrų bruožų su dvasinėmis ir 
socialinėmis viduramžių visuomenės kategorijomis nei su 
bet kuria kita visuomenės forma po protestantiškos Re- 
formacijos (kurią, kaip ir individualizmą, prigimtines tei- 
ses ir sekuliarizmą, Comte'as niekino). Retai kada utopija 
buvo kuriama su tokiu atsidavimu hierarchijai, narystei, 
pareigai, korporatyvizmui, liturgijai ir ritualui, funkciniam 
atstovavimui ir dvasinės galios autonomijai. Comte'as net 
duoda nurodymus bei pasiūlymus dėl drabužių kunigams 
sociologams, altoriaus pobūdžio, naujo pasninko dienų 
kalendoriaus ir garbinimo būdų. Taip pat pateikia ben- 
driausius pozityvistinės šeimos, bažnyčios, miesto, gildi- 
jos ir klasės bruožus. Juose visuose, kiekviename sociali- 
nės piramidės lygmenyje, gyvas Comte'o moralinės 
bendruomenės troškimas. 

Vis dėlto būtume neteisūs vieno labiausiai apsišvietu- 
sių ir kūrybingų devyniolikto amžiaus mąstytojų atžvil- 
giu, jeigu Comte'o susidomėjimą bendruomene priskirtu- 
me tik utopijai. Pozityviojoje valstybėje (taip pat ir kai 
kuriuose ankstyvosios Pozityviosios filosofijos poskyriuose 
ir dar ankstesnėse jo esė) požiūris į bendruomenę ir jos 
savybes yra sociologinis ta prasme, kurią šiam žodžiui 
teikė Durkheimas. Comte'as, kaip ir Durkheimas, visa, 
kas žmogiška ir yra daugiau nei gryna fiziologija, kildina 
iš visuomenės, 0 visuomenę regi tarsi bendruomenę iš 
didžiosios raidės. Comte'ui nepriimtina Švietimo visuo- 
menės kaip individų sankaupos, o institucijų kaip indivi- 
do vidaus projekcijų samprata. Jam nepriimtinas ir po- 
žiūris, kurį išpopuliarino Benthamas ir jo sekėjai, kad 
visuomenė yra didžiulė susipynusių individualių intere- 
sų arena. Comte'ui visuomenė yra esminis ir pirmaeilis 
dalykas; visuomenė logiškai ir psichologiškai yra pirmes- 
nė už individą, ji suteikia jam formą. Žmogus, kokį mes 
pažįstame, be savo vaidmenų visuomenėje nesugeba net 

mąstyti. Genamas filosofinės aistros, Comte'as visuome- 
nę ima garbinti kaip pozityvizmo „Aukščiausiąją būtį“. 
Tačiau po šiuo religingumo šydu glūdi gilus asmenybės, 
kalbos, moralumo, įstatymo ir religijos socialinių šaltinių 
supratimas. 

Comte'o sociologijos pagrindą sudaro visiškas indivi- 
do kaip perspektyvos atmetimas. Individas, rašo jis, per- 
imdamas sąvokas tiesiogiai iš Bonaldo, yra abstrakcija, 
tam tikra metafizinio samprotavimo konstrukcija. „Visuo- 
menė išsiskaido į individus ne daugiau, nei geometrinis 
paviršius į tieses arba tiesė į taškus“. Visuomenę tegali- 
ma traktuoti kaip elementus, kurie sudaro jos esmę, t.y. 
kaip socialines grupes ir bendruomenes. Žinoma, svar- 
biausia iš jų yra šeima!“, 

Comte'o dėmesys bendruomenei aiškus iš jo raštų apie 
kalbą ir mąstymą, moralę ir religiją, ekonomiką ir klasę, 
valstybę ir įstatymą. Tačiau tik detalioje šeimos studijo- 
je — kurią mes tik trumpai galime apžvelgti — akivaiz- 
džiai regime, kad jo mąstymas krypsta į tą visuomenės 
sritį, kuria mažai domėjosi racionalistai ir utilitaristai. Pa- 
sak Comte'o, šeima turi būti išlaisvinta iš negatyvių kon- 
tekstų, į kuriuos ją įpainiojo modernusis mąstymas. Svar- 
biausia iš naujosios sociologijos pareigų yra paskleisti 
pozityvią arba mokslinę šeimos sampratą, kuri pakeistų 
nuo šešiolikto amžiaus racionalistų išplatintus „sofizmus““. 

Kuo pasižymi Comte'o šeimos teorija? Per daug leng- 
va užmiršti turinį ir sutelkti dėmesį į sentimentalias, nos- 
"talgiškas ir romantiškas pastabas, beveik visuomet puo- 
šiančias rimtesnes jo įžvalgas. Tačiau toks požiūris būtų 
klaidingas, nes Comte'as pateikia, nors neretai ir iškreip- 
tą utopinio sentimentalumo ir pozityvistinio žargono, pir- 
mąjį modernų, sistemišką ir teorinį šeimos kaip santykių 
ir statusų vienovės pagrindimą!!. 

Pasak Comte'o, šeimą tyrinėti galima dviem požiū- 
riais: moraliniu (kuris, kaip matysime, Comte'ui yra socia- 
linis) ir politiniu. Pirmasis nurodo individo parengimą di- 
desnei bendruomenei, jo socializacijos procesą. Moraliniais 
Comte'as laiko šeimą konstituojančius ryšius: tarp tėvų ir 
vaikų, tarp brolių, tarp sutuoktinių. Kiekvieną iš jų Com- 
te'as išsamiai analizuoja, nuolat pabrėždamas asmenybės 
formavimąsi nuo šių trijų ryšių tipų priklausančioje ben- 
droje terpėje. Iš tėvų ir vaikų santykių kyla moralumo 
kontekstui ypač svarbi pagarba aukštesniajam autorite- 
tui; iš vaiko pagarbos tėvams vėliau išauga lojalumas ki- 
tiems visuomenės autoritetams. Ryšys tarp brolių skatina 
ankstyviausią socialinio solidarumo ir simpatijos jausmą; 
šį jausmą philosophes klaidingai laikė instinktyviu, būdin- 
gu individualiai prigimčiai. Trečiasis yra santuokinis ry- 
šys. Comte'ui (bent jau iki Valstybės parašymo) šis ryšys 
galbūt yra svarbiausias iš visų. Kaip visuomenės audi- 
nys, jis yra toks lemiamas, kad Comte'as pasmerkia vi- 
sus, kurie, nuo Lutherio iki philosophes, teisino skyrybas. 
Galime jo raštuose aptikti mintį, kad skyrybos yra viena 
pagrindinių šiuolaikinę visuomenę persmelkiančios „anar- 
chistinės dvasios“ manifestacijų. Pozityvizmo stadijoje 
skyrybų nebus. Yra ir kiti vaidmenys bei santykiai, ku- 
riuos aptaria Comte'as, — tarp jų ir tėvo vaidmuo bei 
šeimininko ir tarno santykiai, — visus juos Comte'as tiria 
platesniame jų socialinių savybių kontekste ir stengiasi 
apsaugoti nuo atomizuojančių, sekuliarizuojančių savo 
meto įtakų. 

Antruoju, politiniu, požiūriu Comte'as aiškina vidinę 
šeimos struktūrą: pirma, jos monogaminę prigimtį; antra, 
autoritetą, kuris natūraliai priskiriamas tėvui (Comte'o 
viduramžiškas mąstymo pobūdis atsiskleidžia, kai jis sten- 
giasi visiškai atstatyti Revoliucijos sugriautą patriarchali- 
nį autoritetą šeimoje). Jį taip pat domina vidinė šeimos 

hierarchija bei „būtina“ jos narių nelygybė; suprantama, 
Comte'as pažeria daug aštrių žodžių egalitariniams Re- 
voliucijos reformatoriams ir socialistams, kurie, pasak jo, 
nori „į pačią šeimos širdį įdėti savo anarchistines lygia- 
vos doktrinas“. Pagaliau tuo pačiu požiūriu jis aptaria 
šeimos santykius su bendruomene, mokykla ir vyriausybe. 


Empirinė bendruomenė — Le Play 


Ne Comte'as, o Frėdėricas Le Play pradeda esminius 
empirinius bendruomenės tyrinėjimus devynioliktame 
amžiuje. Iš visų pagrindinių mąstytojų Le Play dėl savo 
darbų pobūdžio yra mažiausiai pripažintas. Jo mąstymo 
stiliui nebūdingos tankios utopizmo, romantizmo ir sen- 
timentalumo klostės, po kuriomis Comte'as paslėpė dau- 
gelį savo sociologinių įžvalgų. Le Play pradėjo savo kar- 
jerą kaip kalnakasybos inžinierius, ir ši profesija leido 
jam apkeliauti didžiąją dalį Eurazijos žemyno. Visur, kur 
tik nuvykdavo, jis žymėdavosi pastabas apie žmones ir 
socialines organizacijas, su kuriomis susidurdavo. Paleng- 
va šis jo pomėgis pakeitė susidomėjimą kalnakasyba ir 
nulėmė, kad Le Play galų gale atsisakė savo profesijos ir 
likusį gyvenimą paskyrė moksliniams visuomenės tyri- 
nėjimams. Le Play nevadino savęs sociologu; jo laikais šis 
žodis dar asocijavosi su Comte'o pozityvizmu, kuris Le 
Play mažai rūpėjo. Tačiau Europos darbininkų klasės!2 yra 
tikras sociologinis veikalas, pirmas iš tiesų mokslinis so- 
ciologijos veikalas devynioliktame amžiuje. Kiti, tokie kaip 
Fourier, Saint-Simonas ir Comte'as, naudojosi mokslo ter- 
minologija, varijavo visuomenės mokslo tema. Dar kiti, 
pavyzdžiui, Oueteletas, pradėję nuo aštuoniolikto amžiaus 
„politinės aritmetikos“, rinko sociologinės statistikos kie- 
kybinius duomenis, nurodydami santykius arba „pavyz- 
džius“ ir puoselėdami savo darbų kiekybinį tikslumą. Ta- 
čiau Le Play žengė daug toliau, nes jis aiškiai išdėstė 

problemą ir griežtu, kartais radikaliu metodu pateikė ob- 
jektyvias išvadas. Durkheimo Savižudybė paprastai yra lai- 
koma pirmuoju „moksliniu“ sociologijos darbu, tačiau nė 
kiek nesumenkintume Durkheimo reikšmės, jei pripažin- 
tume, kad būtent Le Play giminystės ir bendruomenės 
tipų Europoje tyrinėjimuose daug anksčiau Europos so- 
ciologijoje pabandė, laikydamasis patvirtintų mokslo kri- 
terijų, susieti empirinius stebėjimus su galutinėmis išva- 
domis. Žinoma, Le Play konservatyvios politinės ir 
katalikiškos nuostatos („un Bonald rajeuni“, kaip jį vadino 
Sainte-Beuve'as) nuspalvino tolesnį rezultatų apibendri- 
nimą, tačiau, jei sutelktume dėmesį tik į jo pagrindinį 
šešių tomų veikalą Europos darbininkų klasės, pasižymintį 
stulbinančia duomenų ir faktų sankaupa, beliks stebėtis, 
kaip šis darbas, nepaisant jo trūkumų, galėjo būti užmirš- 
tas sociologijos istorijoje. 

Europos darbininkų klasės, be abejonės, yra geriausias 
tradicinės bendruomenės, jos struktūros, santykių su ap- 
linka, sudedamųjų elementų ir dezorganizacijos ekono- 
minėmis ir politinėmis šiuolaikinės istorijos jėgomis tyri- 
nėjimų devynioliktame amžiuje pavyzdys. Daugeliui kitų 
šio amžiaus mąstytojų taip pat rūpėjo reali bendruome- 
nė: Tocgueville'iui — miesto bendruomenė Jungtinėse 
Valstijose ir kaimo bendruomenė viduramžių Europoje; 
von Maurerui — Vokietijos markė; von Gierke'ui — tei- 
sinė viduramžių bendruomenės struktūra ir jos atomiza- 
cija, veikiama šiuolaikinio prigimtinės teisės individua- 
lizmo; Maine'ui — kaimo bendruomenė Indijoje, Rytų 
Europoje ir ankstyvojoje Anglijoje; Laveleye — Rusijos ir 
Šveicarijos bendruomenės; Seebohmui — Anglijos kaimo 
bendruomenė ir Weberiui — viduramžių miestas. Buvo 
ir daugybė kitų, tačiau nė vienas neprilygo Le Play dar- 
bui nei sumanymo pobūdžiu, nei metodo kūrybiškumu. 

Le Play rašė: „Mano darbo išeities taškas ir nuolatinis 
indukcijų šaltinis yra prieš pusę amžiaus pradėti tyrimai, 
kuriuos nuo to laiko mano jaunesnieji draugai perkėlė į 
Europą, gretimus Azijos regionus ir, visiškai neseniai į 
kitas pasaulio šalis. Kiekvieno tyrimo objektas yra darbi- 
ninkų klasės šeima, vietovė, kurioje ji gyvena, ir ją val- 
danti socialinė struktūra... Gyventojų sluoksnius sudaro 
ne individai, bet šeimos. Stebėjimo užduotis būtų miglo- 
ta, neapibrėžta ir neįtikima, jei kiekvienoje vietovėje būtų 
stebimi skirtingo amžiaus ir lyties individai. Ji tampa aiš- 
ki, apibrėžta ir įtikima, kai jos objektas yra šeima“. 

Joks trumpas aprašymas negali išsemti Europos darbi- 
ninkų klasių turinio. Veikalas žavi intensyvumo ir eksten- 
syvumo mikro- ir makrosociologiškumo kombinacija. 
Kiekvieno individualaus tyrimo didesniame darbe esmi- 
nis objektas yra konkreti, tikra šeima. Šią grupę laikyda- 
mas savo tyrimo išeities tašku, Le Play sistemiškai apta- 
ria vidinius šeimos požymius, atsižvelgdamas ir į jos 
santykį su aplinkinėmis bendruomenėmis, kurias jis va- 
dina socialine struktūra. Būtent ją aiškindamas jis vartoja 
savo žymiąją biudžetinę techniką. Ar galima geriau ir 
tiksliau paaiškinti, kas yra šeima, jei ne tiriant jos paja- 
mas ir išlaidas? Dar svarbiau, kad, naudojantis šeimos 
biudžetu kaip schema, įmanomas palyginamasis ir kie- 
kybinis šeimos tyrimas!“. 

Palyginimas yra Le Play metodo esmė. „Socialinių fak- 
tų stebėjimas“ yra sąvoka, kurią jis vartojo aprašydamas 
savo metodą, tačiau svarbu, kad šis stebėjimas yra paly- 
ginamasis. Keturiasdešimt penkios šeimos iš visos Euro- 
pos — nuo pusiau nomadinių baškirų piemenų Rytų Ru- 
sijoje iki kompozitoriaus ir jo šeimos Belgijoje — buvo 
atskirai ir nuodugniai ištirtos. Tyrimus galima skirstyti į 
dvi grupes. Pirmojoje Le Play domino šeimos tipai, ku- 
riems būdingas didelis stabilumas, priklausomybė tradi- 

cijai ir individo saugumas. Šios grupės pavyzdžiai, ku- 
riuos jis naudoja savo tyrimui, yra Orenburgo valstietis, 
Uralo metalo gamyklos darbininkas, Šefeldo peiliakalys, 
Derbšyro metalo liejikas, Žemutinės Britanijos kaimietis; 
Žemutinio Provanso muilo gamintojas. Kaip akivaizdu iš 
šios pavyzdžių sekos, Le Play, iškodamas stabilumo ir 
saugumo, neapsiriboja tik kultūriškai atsilikusiomis 
sritimis. 

Dviejuose paskutiniuose savo veikalo tomuose Le Play 
aptaria dezorganizaciją patyrusias šeimos sistemas. Jo nau- 
dojami atvejai, dažniausiai paimti iš Prancūzijos, daugiau- 
sia iš Paryžiaus, nes būtent Prancūzijoje, pasak Le Play, 
kaip Revoliucijos padarinys, buvo iš esmės suardyti tra- 
dicijos ir bendruomeninio saugumo pagrindai. Iš jo Mor- 
vano žemės ūkio darbininko, Paryžiaus dailidės ir Žene- 
vos laikrodininko analizių galime regėti nuosavybės 
fragmentacijos, teisinio tėvo autoriteto ir santykių tarp 
šeimos ir tradicijos nutrūkimo, kurį nulėmė šiuolaikinis 
individualizmas ir sekuliarizmas, rezultatus. 

Le Play giminystės tyrimai atvedė jį prie išvados, kad 
pasaulyje galima atrasti tris pagrindinius šeimos tipus!?. 
Jo klasifikacija susilaukė pripažinimo. Pirmasis tipas yra 
patriarchalinė šeima, dažniausiai pasitaikanti stepių kraš- 
te, kur ekonominės ir politinės sąlygos sudaro galimybes 
funkcionuoti didelei patriarchalinei šeimai; kadangi čia 
beveik nėra jokios išorinės politinio ir socialinio autorite- 
to formos, todėl jis priklauso patriarchalinei šeimai. Ta- 
čiau šis šeimos tipas, nors ir tinkamas piemenų visuo- 
menės sąlygomis, daro išvadą Le Play, nepriimtinas 
šiuolaikinei politinei ir ekonominei tvarkai. Antras yra 
„nestabilus“ šeimos (Ia famille instable) tipas. Šį tipą aiš- 
kiausiai galima pastebėti porevoliucinėje Prancūzijoje, ta- 
čiau jo pavyzdžių galima rasti ir kitais istoriniais am- 
Žiais — Atėnuose, išgyvenusiuose pražūtingą karą su 

Sparta, vėlyvojoje Romos imperijoje ir t. t. Būdingi nesta- 
bilios šeimos bruožai yra jos griežtas individualizmas, . 
sutartinis pobūdis, neturėjimas paveldimos nuosavybės 
ir bendra nestabili struktūra, pereinant iš vienos kartos į 
kitą. Būtent šis šeimos tipas, tvirtina Le Play, yra atsakin- 
gas už nesaugumą ir dvasinę nežinomybę Prancūzijoje. 
Trečiąjį šeimos tipą Le Play vadina stiebine šeima (stem 
family, la famille souche). Jos gyvybingiausia ir sėkmingiau- 
sia forma gali būti aptikta Skandinavijoje, Hanoveryje, 
Šiaurės Italijoje ir tam tikru mastu Anglijoje. Ją taip pat 
galima rasti šiuolaikinėje Kinijoje. Stiebinėje šeimoje vai- 
kai negyvena kartu su tėvais visą gyvenimą kaip patriar- 
chalinėje šeimoje; suaugę jie laisvai gali palikti tėvus. Su 
retomis išimtimis vaikai atsiskiria nuo tėvų ir sukuria sa- 
vo pačių „šakines“ šeimas. Tačiau tas, kuris pasilieka na- 
muose, tampa pilnateisiu paveldėtoju: šeimos nuosavybė 
nedalijama, ir teisiniu požiūriu ji atitenka jam vienam. 
Stiebinė šeima visuomet priglobia tuos, kurie pasigenda 
jos teikiamo saugumo, tačiau sistema skatina asmeninę 
autonomiją ir naujų ūkių, įmonių ir nuosavybės formų 
plėtojimąsi. Kitaip tariant, ji suderina tai, kas yra geriau- 
sia patriarchalinėje šeimoje, su nestabilaus tipo individu- 
alizmu. | 

Le Play dėmesys bendruomenei nėra paprasta šeimos 
tipų analizė. Kiekvienas jų yra mikrokosmas, pagrindinis 
bendruomenės elementas, tačiau Le Play svarbu susieti 
šeimą su kitais bendruomenės institucijų tipais. Labiau- 
siai jį domina šeimos vaidmuo socialinėje tvarkoje. Ry- 
šiai, siejantys šeimą su kitomis bendruomenės dalimis: 
religija, darbdaviu, vyriausybe, mokykla ir kt., yra pa- 
grindinis Le Play tyrimų tikslas. Jis aptaria kiekvienos 
šeimos fizinės aplinkos prigimtį, ją supančius religinius 
ir moralinius papročius, jos vietą bendruomenės hierar- 

chijoje, apsirūpinimą maistu, pastoge, laisvalaikio pralei- 
dimą ir, žinoma, profesiją. 

Pastaroji Le Play turi lemiamą reikšmę. Net jo amži- 
ninkas Marxas nepajėgė pranokti Le Play dėmesiu eko- 
nominiam šeimos ir bendruomenės gyvenimo pagrindui. 
Pasak Le Play, mes tiriame socialinį gyvenimą, pirma, 
vietos, kuri apima tiek prigimtinius išteklius, tiek topo- 
grafiją, tiek klimatą, antra, profesijos, kuri tik viena sutei- 
kia reikšmę Žmogaus aplinkai, atžvilgiu. Kai kurie tyri- 
nėtojai laikė Le Play geografiniu deterministu. Tačiau jis 
apskritai nebuvo deterministas (jo determinizmo kritika 
pirmame Europos darbininkų klasių tome tebėra verta dė- 
mesio), o jei ir buvo, tai daug tiksliau jį vadinti ekonomi- 
niu deterministu. 

Jam rūpi profesinio statuso lygiai tarp darbininkų kla- 
sės šeimų, 0 žemiau pateikta subtili ir skvarbi klasifika- 
cija yra pagrindas vėlesniems tyrimams tiek Europoje, tiek 
Amerikoje!“. 

Šeimos gali būti suskirstytos bendruomenės statuso 
hierarchijoje, Le Play teigimu, pagal tris požymius: 1) pa- 
gal profesiją arba amatą; 2) pagal rangus profesijoje; 3) pa- 
gal sutarties, kurią kiekvienas darbininkas pasirašo su 
savo darbdaviu, prigimtį. 

Jis padalija profesijas į devynias grupes, pradėdamas 
žmonėmis, visiškai priklausomais nuo natūralių žemės 
išteklių, per piemenų, žvejų ir gavybos ekonomikas iki 
žemdirbystės, manufaktūrų, komercijos ir, aukščiausiu 
lygmeniu, laisvųjų menų ir profesijų. Šitaip nupiešęs sa- 
vąjį darbininkų klasės vaizdą, Le Play atkreipia dėmesį į 
šioms profesijų grupėms būdingus socialinius rangus. 

Beveik kiekvienoje profesinėje grupėje galima rasti še- 
šis statuso rangus. Skalės apačioje yra šeimininko namuose 
gyvenantys tarnai, kuriems mokamas atlyginimas tiek na- 
tūra, tiek pinigais. Aukščiau yra padieniai darbininkai, 

turintys nuosavą ūkį, su kuriais kartais atsiskaitoma pini- 
gais, kartais natūra arba iš karto abiem būdais. Treti yra 
vienetininkai, gaunantys pastovų užmokestį už nustatytą 
darbo vienetą, ir kurių statusas laikomas aukštesniu už 
darbo, kuris priklauso tik nuo laiko, statusą. Ketvirtoje 
vietoje yra žemvaldžio nuosavybe besinaudojantys nuo- 
mininkai; jų statusas toli gražu nėra homogeniškas, nes 
gali apimti tiek tarno, turinčio teisę kartu su savo šeimi- 
ninko gyvuliais ganyti ir savus, ūkį, tiek klestinčius meist- 
rus, nuomojančius dirbtuvę savo verslui. Penkti yra savi- 
ninkai, kuriems nereikia iš savo pelno išskaičiuoti nuomos 
ir kuriems nuosavybė išugdo taupumo ir turto kaupimo 
įpročius. Šeštas, socialiniu požiūriu aukščiausias darbi- 
ninkų klasėje, yra meistrų, nuomininkų arba savininkų 
statusas. Meistrai turi savo klientus, savo standartus ir 
atlyginimo sistemą, jiems padeda dažnai samdyti darbi- 
ninkai, todėl, be abejonės, meistrus galima laikyti esan- 
čius tarpinėje pozicijoje tarp darbininkų ir darbdavių 
klasių. 

Trečią aplinkybių, skiriančių vieną darbininkų grupę 
nuo kitos, daugumą sudaro sutarties tarp darbininko ir 
darbdavio statusas. Le Play teigia, kad jis labiau priklau- 
so ne nuo mokamos algos dydžio, bet nuo pačios sutar- 
ties. Ten, kur yra žemės perteklius, paplitę privalomi pa- 
stovūs įsipareigojimai, ir ši sistema (kaip feodalizme) 
skatina savininkų atsakomybę už žmones, priklausomus 
nuo jų ir šių žmonių lojalumą savininkams. Neretai, pa- 
žymi Le Play, savininkams ekonomiškai yra naudingiau 
nutraukti šį pastovų ryšį nei jų pavaldiniams, kuriems 
tokio ryšio nutraukimas reikštų išmetimą į beasmenę rin- 
ką. Kai žemės nepakanka, privalomi pastovūs įsipareigo- 
jimai keičiami savanoriškais, kurie ilgainiui įgyja aukš- 
tesnę socialinę vertę tarp gyventojų. Pagaliau, mažėjant 
dirbamos žemės plotams, šiuos įsipareigojimus gausumu 

pranoksta laikini, samda pagrįsti santykiai. Ši sistema le- 
mia senojo šeimininko ir pavaldinio solidarumo nuosmu- 
kį, o tokiam industrializmo tipui, taip dažnai pasitaikan- 
čiam Prancūzijoje, būdingi streikai, lokautai ir kiti 
patologiniai konfliktų simptomai. 

Kartu su giminyste ir vietine bendruomene Le Play 
tyrė ir kitus bendruomeninės asociacijos tipus, ypač vals- 
tietijos įsteigtus techniniams ir ekonominiams tikslams, 
kurių nei šeima, nei vietinė bendruomenė pati viena ne- 
galėjo įgyvendinti. Jį taip pat domino tokios skirtingos 
socialinės formos, kaip gildija, kooperatyvas ir vienuoly- 
nas. Šiems ir panašiems vienetams jis paskyrė sąvoką coni- 
munautės. Jie turėjo ekonominę vertę tradicinėse visuo- 
menėse (vienu metu ir Europoje), tačiau šiuolaikinėje 
Europoje jų vertė mažėja. Taip pat yra grupės, kurias jis 
vadina korporacijomis. Jis apibrėžia jas kaip atskiras nuo 
pramonės asociacijas, kurios suteikia individams pramo- 
nėje socialinės, moralinės ir intelektualinės prigimties 
funkcijas. Jis nurodo neturtingųjų tarpusavio pagalbos aso- 
ciacijas, draudimo bendroves, kultūrines asociacijas, sie- 
kiančias išsaugoti ir plėtoti menus bei amatus. Le Play 
šias korporatyvines asociacijas vertina mažiau nei Durk- 
heimas; Le Play manymu, šių asociacijų neprireiktų, jei- 
gu egzistuotų stabili šeimos sistema, tačiau jis neneigia jų 
svarbos. Le Play buvo labai susidomėjęs intelektualinė- 
mis ir profesinėmis asociacijomis. Jos, pasak Le Play, pri- 
klauso išskirtiniams Anglijos pasiekimams ir paaiškina, 
kodėl Anglija pirmauja intelektualiniame gyvenime, ypač 
mokslų srityje!/. 


Pastaba apie Le Play ir Marxą 


Ir įdomu, ir nauja palyginti Le Play su Marxu. Pagrin- 
dinis abiejų mąstytojų tyrinėjimo objektas buvo darbinin- 

kų klasė — Le Play svarbesni buvo kaimo, o Marxui — 
pramonės darbininkai. Abu manė, kad, pagerinus darbi- 
ninkų klasės padėtį, pagaliau bus galima patobulinti ir 
sukilninti visuomenę. Abu bjaurėjosi buržuazine demo- 
kratija, kuri kilo iš Revoliucijos; abu įžvelgė joje ne išsi- 
laisvinimą ir klestėjimą, kuo tikėjo dauguma liberalų, bet 
korupcijos ir tironijos formas. Abu svajojo apie tokią so- 
cialinę tvarką, kuri būtų kuo laisvesnė nuo konkurencijos 
ir kovos. Le Play kartais vadinamas „buržuazijos Karlu 
Marxu“, tačiau šis žodžių Žaismas yra apgaulingas. Le 
Play ne ką daugiau kaip Marxas vertina buržuazijos Pran- 
cūzijoje kuriamą visuomenės formą. Negailestingi Balza- 
co nutapyti šios visuomenės vaizdai puikiai atitinka jo 
skonį. Ekonominis individualizmas, statuso vaikymasis 
ir masiniai rinkėjų kontingentai taip pat nebuvo patrau- 
klūs Le Play kaip ir Marxui. 

Tačiau panašumą labai sumenkina dideli Le Play ir 
Marxo istorinės perspektyvos bei etinio vertinimo skirtu- 
mai. Marxui istorinio metodo esmė yra geležinio vysty- 
mosi dėsnio, išaiškinsiančio ryšį tarp praeities, dabarties 
ir ateities, atradimas. Marxas yra deterministas tikrąja de- 
vyniolikto amžiaus istorinio determinizmo prasme. Le 
Play bjaurisi visokios rūšies istoriniu determinizmu. Isto- 
rine medžiaga tegalima naudotis palyginamuoju tikslu, 
atsižvelgiant į specifines problemas; jos paskirtis yra em- 
pirinių išvadų, panašių į tas, kurios rūpėjo Le Play kaip 
inžinieriui, formulavimas. Jis kritikuoja visas pastangas 
kreipti istoriją kuria nors viena kryptimi, nesvarbu, „pro- 
gresyvia“ ar „regresyvia . 

Ir Le Play, ir Marxas buvo dėmesingi instituciniam 
aspektui istorijoje, tačiau šis bendras panašumas dengia 
absoliutų kontrastą. Marxui pagrindinė institucija yra so- 
cialinė klasė. Le Play — giminystė: visuomenės struktū- 
ros skiriasi pagal jas grindžiantį šeimos tipą. Marxas bjau- 

rėjosi privačia nuosavybe; Le Play skelbė ją būtinu socia- 
linės tvarkos ir laisvės pagrindu. Marxas religiją laikė ne- 
reikalinga Žmogaus elgesio supratimui, o savo pasekmė- 
mis ji tebuvo jam opiumas. Le Play religija turi esminę 
reikšmę Žmogaus psichiniam ir moraliniam gyvenimui, 
kaip ir šeima jo socialinei organizacijai. Marxui kaimiška 
tvarka savo poveikiu Žmogaus mąstymui prilygo silpna- 
protystei. Le Play, nors sąmoningai pritaria pramonei, ne- 
abejotinai labiau vertina kaimišką visuomenę, regėdamas 
joje prieglobstį, kurį dėl pačios savo prigimties suardo 
miesto gyvenimas. Marxas buvo socialistas; Le Play laiko 
socializmą kartu su masine demokratija, sekuliarizmu ir 
egalitarizmu pagrindinėmis savojo laikmečio blogybė- 
mis — akivaizdžiais socialinės degeneracijos ženklais. 
Pagaliau yra bendruomenės aspektas. Tiesiog Marxas, 
visų pirma, buvo susidomėjęs darbininkų klasės pasauly- 
je solidarumu pagrįsta bendruomene ir, antra (kaip tech- 
nika, revoliucijai nuvertus privataus kapitalo galią, priar- 
tinančia socializmą), bendruomenės rūšimi, atitinkančia 
tai, ką jis vadino „didžiąja tautos asociacija“ !Š. Tačiau tai 
nėra bendruomenė, kurią pabrėžė Le Play, ir kai kurie 
kiti sociologai arba šiuo klausimu kai kurie Marxo amži- 
ninkai socialistai. Marxo panieka praeičiai, „virtuvės re- 
ceptams“ ir galiausiai jo reikalavimas, kad pagrindines 
organizacines problemas turi spręsti istorija, o ne dalinės 
reformos, visiškai atskyrė jį nuo Le Play minties visumos. 
Marxo požiūrį į tradicinę bendruomenę galime suvokti 
iš kaimo bendruomenės Indijoje aprašymo 1853-aisiais. 
Kaip ir Le Play ar Maine'as, jis taip pat aiškiai matė, kad 
dėl Anglijos okupacijos įvyko tai, ko „jokie pilietiniai ka- 
rai, invazijos, revoliucijos, užkariavimai, badai“ nepajėgė 
padaryti, t. y. „suardyti visą Indijos visuomenės struktū- 
rą be jokių atkūrimo galimybės požymių“. Marxas su ste- 
binančiu įžvalgumu rašo: „Senojo pasaulio netekimas 

neįsigyjant naujo suteikia šiuolaikiniams Indijos gyventojo 
vargams ypač liūdną pobūdį ir nutraukia Britanijos val- 
domo Indostano ryšius su visomis jo senosiomis tradici- 
jomis, su visa jo buvusia istorija“ !?. 

Tačiau koks yra Marxo požiūris į visiško atkūrimo 
prigimtį? Žinoma, neleistina remtis senovės tradicijomis. 
Štai ką jis teigia apie kaimo bendruomenę: „Tačiau kad ir 
kaip liūdnas grynai Žmogiškųjų jausmų požiūriu yra šių 
dešimčių tūkstančių darbščių, patriarchalinių, taikių so- 
cialinių organizacijų irimo ir žlugimo vaizdas, kad ir kaip 
skaudu matyti jas įmestas į vargo prarają, o kiekvieną iš 
jų narių tuo pat metu netekusį tiek savo senųjų civiliza- 
cijos formų, tiek ir savo paveldėtų pragyvenimo šaltinių, 
mes vis dėlto neturime užmiršti, kad šios idiliškos kaimo 
bendruomenės, kad ir kaip nepavojingos jos atrodytų iš 
pirmo žvilgsnio, visados buvo tvirtas Rytų despotizmo 
pagrindas, kad jos apribodavo žmogaus protą siauriausiais 
rėmais, darydamos iš jo paklusnų prietarų įrankį, paverg- 
damos jį tradicinėmis taisyklėmis, atimdamos iš jo bet 
kurį išdidumą, bet kurią istorinę iniciatyvą <...> Mes ne- 
turime užmiršti, kad šios mažutės bendruomenės nešiojo 
kastinių skirtumų ir vergijos atspaudą, kad jos pajungdavo 
žmogų išorinėms aplinkybėms, užuot padariusi jį šių ap- 
linkybių valdovu, kad jos pavertė jo savaime besivystan- 
čią visuomeninę būklę nekintamu, iš anksto gamtos 
nulemtu likimu...“20 

Be to, tęsia Marxas, Angliją Indijos ir jos tradicinių 
kaimynių atžvilgiu veikti skatina tik „šlykščiausi intere- 
sai“ ir „jai kaip visada pakanka bukaprotiškumo jiems 
įgyvendinti“. Tačiau ši problema, teigia Marxas, įžvelg- 
damas skirtumą tarp trumpalaikės ir ilgalaikės, „istori- 
nės“, naudos, „nėra svarbiausia“. 

Svarbiausias klausimas: „ar gali žmonija atlikti savo 
paskirtį be pagrindinės revoliucijos socialinėje Azijos 

būklėje. Jeigu ne, tai Anglija, kad ir kokie būtų buvę jos 
nusikaltimai, darydama šią revoliuciją, buvo nesąmonin- 
gas istorijos įrankis“2!. 

Tai, ką Marxas rašo apie kaimo bendruomenę Indijoje, 
tobulai atitinka požiūrį į Europos situaciją, kurį jis su di- 
deliu analitiniu įžvalgumu išdėstė savo ankstyvojoje esė 
„Žydų klausimas“. Jis rašė apie „politinę revoliuciją“, kuri 
prasidėjo šešioliktame amžiuje ir pirmą kartą aiškiai iš- 
reiškė „bendrąjį rūpestį žmonėmis“. Politinė revoliucija „ci- 
vilinę visuomenę suskaidė į paprastas sudedamąsias jos 
dalis, viena — į individus ir, antra — į materialinius ir 
dvasinius elementus, kurie sudaro šių individų gyvenimo 
turinį, pilietinę padėtį. Ji išlaisvino politinę dvasią, kuri 
buvo tartum išskaidyta, išbarstyta, išsisklaidžiusi po 
įvairius feodalinės visuomenės užkampius“??. Šie užkam- 
piai, pasak Marxo, yra šeima, įvairūs profesijų tipai, kas- 
tos ir gildijos. Marxo pasibjaurėjimas visu komunalizmu 
ir korporatyvizmu, paveldėtais iš istorijos, leido jam pa- 
lyginti Prancūzijos revoliuciją su „didžiąja šluota“, nušla- 
vusia juos į istorijos šiukšlyną. 

Iš Marxo raštų neatrodo, kad kiek nors pasikeitė jo 
požiūris į bendruomenę. Galima pastebėti visišką atitiki- 
mą tarp jo minčių apie kaimo bendruomenę Indijoje ir 
pozicijos, kurią — nors ir po ilgų svarstymų — užėmė 
bolševikai dėl tokių tradicinių bendruomeninių instituci- 
jų Rusijoje, kaip mirai ir valstiečių kooperatyvai. Tiesa, 
Engelsas 1875-aisiais numatė socialistinės revoliucijos ga- 
limybę ne ardant šias grupes, o jomis pasiremiant. 

„Bendruomeninė nuosavybė Rusijoje jau seniai išgy- 
veno savo klestėjimo laikus ir, kaip iš visko matyti, pra- 
deda irti. Vis dėlto negalima neigti, kad šią visuomeninę 
formą galima paversti aukštesne, jei tik ji išliks tol, kol 
subręs tam sąlygos, ir jeigu ji galės vystytis ta prasme, 
kad valstiečiai ims dirbti žemę jau ne atskirai, bet bendrai; 

be to, šis perėjimas į aukštesnę formą turės būti 
įgyvendintas, Rusijos valstiečiams nepereinant per tarpi- 
nę buržuazinės parcelinės nuosavybės pakopą. Bet tai ga- 
li įvykti tik tuo atveju, jei Vakarų Europoje, dar prieš 
galutinai suyrant šiai bendruomeninei nuosavybei įvyks 
pergalinga proletarinė revoliucija, kuri Rusijoje valstiečiui 
suteiks reikalingas sąlygas tokiam perėjimui <...> Jeigu 
kas nors gali dar išgelbėti Rusijos bendruomeninę nuosa- 
vybę ir įgalinti ją virsti nauja, tikrai gyvybinga forma, tai 
tik proletarinė revoliucija Vakarų Europoje“. 

Tačiau priešingai Engelso žodžiams, paėmusių valdžią 
Rusijos revoliucionierių debatuose dėl valstiečių institu- 
cijų nugalėjo griežta, „istorinė“ linija. Bolševikai gana 
anksti nusprendė nepalikti vietos jokios grupės, kurią su- 
kūrė feodalinis despotizmas, — kaimo bendruomenės, gil- 
dijos ar kooperatyvo, — net modifikuotai formai. Buržua- 
zinio kapitalizmo stadija galėjo būti aplenkta, tačiau 
nesiremiant tokiu praeities palikimu kaip mirai. 

Ne visi Europos radikalai laikėsi Marxo požiūrio, kad 
vietinės ir gimininės institucijos yra pasenusios. Toli gra- 
žu. Proudhoną nuo Marxo ir abiejų mąstytojų toleruoja- 
mas tradicijas — decentralizuotą, pliuralistinį anarchiz- 
mą ir centralizuotą, nacionalistinį socializmą — būtent ir 
skiria priešingos nuostatos dėl šių institucijų. Proudho- 
nui, nepaisant jo neapykantos privatinei nuosavybei, baž- 
nyčiai, socialinei klasei ir valstybei, neabejotinai būdin- 
gas tradicionalistinis tonas. Be to, kitaip nei Marxas, 
Proudhonas nevengia būti utopistu, t. y. pateikti detalų 
savo numatomos ir trokštamos anarchistinės Europos 
vaizdą. Tokia Europa turi būti grindžiama lokalizmu, ku- 
rio esminis elementas būtų nedidelė — kaimo arba pra- 
moninė — bendruomenė. Proudhonas ir Le Play turi pa- 
našumo, kuris nesieja nė vieno iš jų su Marxu, — 
apimančio net šeimos struktūrą. Iš tiesų šiuo požiūriu 


120 


3. BENDRUOMENĖ 


Proudhonas pasirodo esąs didesnis tradicionalistas už Le 
Play, nes palaiko patriarchalinę šeimąė*. 

Tačiau Europos radikalizme nugalėjo Marxo tradicija, 
ypač po to, kai Prūsija sutriuškino Prancūziją 1870-aisiais, 
ir nuo tada pagrindinė radikalizmo srovė tapo taip pat 
priešiška lokalizmui, bendruomenei ir kooperacijai, kaip 
ir utilitaristinis liberalizmas nuo Jameso Millio iki Her- 
berto Spencerio. 


Bendruomenė kaip tipologija — Tonnies ir Weber 


Nuo bendruomenės kaip substancijos pereiname prie 
bendruomenės kaip tipologijos. Tėonnieso darbai čia turi 
didžiulę reikšmę. Niekur sociologijos indėlis į modernią- 
ją socialinę mintį nebuvo toks vaisingas, pritaikomas ki- 
tuose socialiniuose moksluose, ypač šiuolaikiniuose neiš- 
sivysčiusių šalių tyrinėjimuose, kaip tipologiniam 
bendruomenės sąvokos vartojimui. Šioje tipologijoje stai- 
gus istorinis devyniolikto amžiaus visuomenės perėjimas 
nuo iš esmės bendruomeninio ir viduramžiško pobūdžio 
į moderniąją industrializuotą ir politizuotą formą įgavo 
bendrą, pritaikomą analogiškiems perėjimams kitais am- 
žiais ir kitose pasaulio srityse analizės struktūrą. 

Kaip ką tik pažymėjau, bendruomenės tipologinio var- 
tojimo ribas galima rasti tiek amžiaus pradžios konserva- 
torių, tiek radikalų raštuose; jie yra dalis didesnio kon- 
trasto tarp modernizmo ir tradicionalizmo, kurį puikiai 
atskleidė tiek poleminė, tiek filosofinė analizė. Burke'o 
Apmąstymai apie Revoliuciją Prancūzijoje (taip pat ir kai ku- 
rie kiti jo darbai, pavyzdžiui, kreipimasis į Amerikos ko- 
lonistus ir į Indiją) esmingai supriešina „teisėtą visuome- 
nę“, sudarytą iš giminystės, klasės, religijos, lokalumo ir 
sutvirtintą tradicijos, su nauju visuomenės tipu, kurį jis 
regėjo bekylantį tiek Anglijoje, tiek Europos kontinente ir 

kuris, jo manymu, buvo demokratinės lygiavos, nevaržo- 
mo komercializmo ir bešaknio racionalizmo prognozuoja- 
mas nestabilus rezultatas. Hegelio priešprieša tarp „šei- 
mos visuomenės“ ir „pilietinės visuomenės“ akivaizdžiai 
apima šią tipologiją; ji iš esmės neturi poleminio konteks- 
to. Taip pat įprasta cituoti Bonaldo esė „Šeima žemės ūkyje 
ir pramonėje“, išleistą 1818-aisiais, kurioje jis aptaria kon- 
trastingus mąstymo, jausmo ir socialinio santykio būdus 
kaimo ir miesto visuomenėje. Panašiai Coleridge'o, Sout- 
hey'aus, Carlyle'io ir kitų, visų, kuriuos anksčiau siejome 
su bendruomenės etosu, darbuose vyrauja ta pati prieš- 
prieša. Šie autoriai įžvelgia kontrastą tarp viduramžių ben- 
druomeniškumo ir apgailėtinų atomizacijos ir sekuliariz- 
mo šiuolaikiniame pasaulyje padarinių. 

Atmetus ideologinius raštus, devyniolikto amžiaus vi- 
duryje galima rasti tris svarbiausius mokslinius darbus, 
kurie labiau nei kiti, mano manymu, suteikė įspūdingą 
foną tipologiniam „bendruomenės“ sąvokos vartojimui, 
kuris būdingas Tėonniesui ir visai sociologinei tradicijai. 

Pirmasis yra Otto von Gierke'o veikalas Das Deutsche 
Genossenschaftsrecht, pradėtas leisti 1868-aisiais ir ėjęs ke- 
letą dešimtmečių. Atsižvelgiant į to meto konstitucinę si- 
tuaciją Vokietijoje — ją geriausiai apibūdina konfliktas 
tarp „romantinės“ ir „vokiškos“ įstatymų interpretaci- 
jos, — buvo akivaizdu, kad von Gierke'o darbas, atstova- 
vęs vokiškam požiūriui, pritraukė nemažą dėmesį ne tik 
teisės sferoje, bet ir platesnėje visuomenės tyrimų srityje. 
"Jo mąstymo šerdį sudaro ryškus, tarpinius darinius pa- 
naikinantis kontrastas tarp viduramžių socialinės struk- 
tūros, pagrįstos priskirtu statusu, naryste, organine visų 
bendruomeninių ir korporatyvinių grupių vienybe prieš 
įstatymą, teisine decentralizacija ir fundamentaliu valsty- 
bės ir visuomenės atskyrimu, ir modernios tautinės valsty- 
bės, besiremiančios, pirma, politinės valdžios centralizaci- 

ja ir, antra, individu. Fundamentali yra priešprieša tarp 
Genossenschaft ir Herrschaft. Niekas devynioliktame am- 
žiuje kruopščiau už von Gierke'ą netyrinėjo viduramžių 
visuomenės bendruomeninių pagrindų ir labiau neišryš- 
kino kontrasto tarp viduramžių bendruomenės bei šiuo- 
laikinės visuomenės. Jo veikalas buvo plačiai skaitomas 
ne tik Vokietijoje, bet ir kitose pasaulio šalyse; vieną jo 
skyrių išvertė F. W. Maitlandas, o vėliau — Ernestas 
Barkeris. 

Antrasis veikalas, išleistas 1861-aisiais, yra Maine'o An- 
tikinė teisė. Parašyta vienu iš puikiausių prozos stilių de- 
vynioliktame amžiuje, ši nedidelė knyga beveik iš karto 
buvo pripažinta klasika, taip pat svarbia tiek politikai ir 
sociologijai, tiek ir teisės mokslui, kuriam ji buvo skirta. 
Maine'as bendruomenės tipologiją grindė „sutarčiai“ prie- 
šingu „statusu“. Abi sąvokas jis apibrėžia, atsižvelgda- 
mas į privačią teisę, nors jų reikšmės tikrai apima dau- 
giau — pačią visuomenės tipų priešpriešą. Priešprieša tarp 
visuomenių ir amžių, besiremiančių visų pirma priskirtu 
statusu ir tradicija, ir kitų, besiremiančių sutartimi ir įgy- 
tu statusu, atskleidžia ne tik tai, ką Maine'as vadina vys- 
tymosi dėsniu (jis rašo, kad visos visuomenės pereina nuo 
statuso prie sutarties), bet ir, o tai svarbiau, tipų klasifi- 
kaciją. Maine'as šią priešpriešą padarė įrankiu įvairių vi- 
suomenių supratimui: pavyzdžiui, Rytų Europos, Indijos 
ir Kinijos kaip priešingų Vakarų Europos visuomenei. Ji 
taip pat buvo įrankis, tinkamas tirti ankstesniems istori- 
jos laikotarpiams, pavyzdžiui, antikinei Romos patria po- 
testas istorijai nuo Respublikos „statuso“ visuomenės iki 
vėlyvosios Imperijos „sutarties“ visuomenės. Mainė'as sa- 
vo veikale norėjo parodyti, kad neįmanoma suprasti šiuo- 
laikinės teisės sąvokų, neįvertinus perėjimo nuo statusu 
pagrįstos socialinės sistemos prie sutartimi grindžiamos 
sistemos, tačiau šios dvi sąvokos buvo plačiai vartojamos 

(šitaip jas vartojo ir pats Maine'as) neišsivysčiusių ir mo- 
dernių, kaip dabar pasakytume, visuomenių kategoriza- 
cijai. Tonniesas buvo gerai susipažinęs su Maine'o darbu. 

Trečioji knyga, savo stiliumi prilygstanti Maine'o kū- 
riniui, yra 1864-aisiais išleista Fustelo de Coulanges An- 
Hikinis miestas. Šiai knygai skirsiu daugiau dėmesio kita- 
me skyriuje, nes ji turi esminę reikšmę religinės šventybės 
perspektyvos formavimuisi. Dabar pakanka paminėti, kad 
šis įtaigus senovės Graikijos ir Romos miestų-valstybių 
tyrinėjimas taip pat apima ir bendruomenės formavimosi 
bei dezintegracijos procesus. Fustelo kontrastas tarp sta- 
bilios, uždaros bendruomenės, būdingos ankstyvajai Atė- 
nų ir Romos istorijai, bei individualizuotos, atviros vi- 
suomenės vėlyvojoje istorijoje tapo klasikinės kultūros ir 
jos pokyčių sociologinės interpretacijos pagrindu, kuris 
tebėra ryškus kaip ir knygos parašymo laikotarpiu. 

Šios trys knygos pasirodė septintame devyniolikto am- 
žiaus dešimtmetyje ir darė tiesioginę įtaką Europos mąs- 
tymui. Tuo metu, kai Tonniesas rašė Gemeinschaft und Ge- 
sellschaft, šiuose trijuose veikaluose išreikštos idėjos buvo 
gerai žinomos ir neabejotinai paveikė Tonnieso darbą. Iš 
tiesų, pasigilinę į Tonnieso veikalą, pamatysime, kad ja- 
me pateikiama bendruomenės tipologija dažniausiai yra 
lydinys von Gierke'o, Maine'o ir Fustelo de Coulanges 
pagrindinių temų: 1) Vakarų valstybės perėjimo iš korpo- 
ratyvizmo ir komunalizmo į individualizmą ir racionaliz- 
mą; 2) Vakarų socialinės organizacijos — nuo priskirto 
statuso prie sutarties; 3) Vakarų idėjų — nuo šventybės— 
bendruomenės prie sekuliarumo—-asociacijos. Tonniesas 
suteikė šioms trim temoms teorinę artikuliaciją, ir nors jis 
pirmiausia rėmėsi Vakarų Europos perėjimo iš medieve- 
lizmo į modernizmą šaltiniais, jo tipologiniam šių šalti- 
nių vartojimui galima rasti universalų pritaikymą. 

Ne visuomet atkreipiamas dėmesys į tai, kad Tonnie- 
sas savo knygą pabaigė, būdamas tik trisdešimt dvejų 
metų, ir anksčiau nei pasirodė pagrindiniai Weberio, 
Durkheimo bei Simmelio darbai, ir kad po šio veikalo 
mokslininkas dar ilgai gyveno, palikdamas pėdsaką dau- 
gelyje teorijos ir istorijos sričių. 

Dažnai buvo sakoma, kad Tėnniesas, rašydamas savo 
knygą, nostalgiškai ilgėjosi bendruomeninės praeities ir 
kad jis buvo priešiškas liberalioms moderniojo amžiaus 
tendencijoms. Apie įspūdį, kurį šie kaltinimai paliko 
Tonniesui, byloja pratarmė paskutiniam Gemeinschaft und 
Gesellschaft leidimui: „Tarp kitko norėčiau pridurti, kad 
nei dabar, nei prieš penkiasdešimt metų neturėjau min- 
ties šioje knygoje pateikti etinį ar politinį traktatą. Dėl to 
pabrėžtinai savo pirmoje pratarmėje perspėjau, kad ma- 
no idėjos nebūtų neteisingai interpretuojamos ir gudriai, 
tačiau klaidingai pritaikomos“. Šiame teiginyje yra pa- 
toso, turint omenyje, kad jis buvo užrašytas tuo laiku, kai 
nacių radijo stotys visam pasauliui skleidė vulgarias dok- 
trinas apie rase ir nacija paremtos „bendruomenės“ šven- 
tumą. Neabejotina, kad Tonnieso Gemeinschaft und Gesel- 
Ischaft tam tikru mastu išreiškia nostalgiją visuomeninėms 
bendruomenėms, kuriose, būtent Šlezvige, gimė ir pats 
autorius, nors kažin ar ji pranoksta Weberio ir Durkhei- 
mo nostalgiją. Šiek tiek nostalgijos turi ir pati devyniolik- 
to amžiaus sociologijos struktūra. Visais atvejais ši visata 
yra toli nuo nacių doktrinų. 

Pažvelkime į dvi Gemeinschaft ir Gesellschaft sąvokas. 
Pirmąją lengvai galima išversti kaip bendruomenę — jos 
prasmė visiškai atitinka šiame skyriuje vartojamo žodžio 
prasmę. Su antrąja yra sunkiau. Bendriausias vertimas 
yra „visuomenė“, kuris iš pažiūros beveik nieko nepasa- 
ko, nes pagaliau bendruomenė pati yra visuomenės dalis. 
Gesellschaft įgyja savo tipologinę svarbą tuomet, kai lai- 

kome ją ypatingu žmogiškų santykių tipu: jam būdingas 
individualizmas, beasmeniškumas, kontraktualizmas ir 
kilmė iš valios akto arba aiškaus intereso, o ne iš afekty- 
vių būsenų, įpročių ir tradicijų komplekso, kuris apibūdi- 
na Gemeinschaft. 

Europos visuomenė, teigia Tonniesas, vystėsi nuo Ge- 
meinschaft sąjungų iki Gemeinschaft asociacijų, po to iki Ge- 
sellschaft asociacijų ir pagaliau iki Gesellschaft sąjungų. Šį 
Europos vystymosi apibendrinimą Tėonniesas paverčia kla- 
sifikacine tipologija bet kokios — praeities ar dabarties, 
europietiškos ar neeuropietiškos — visuomenės analizei. 
Pirmosios trys vystymosi fazės atspindi augančią žmo- 
giškųjų santykių individualizaciją, pamažu įsigalint be- 
asmeniškumui, konkurencijai ir egoizmui. Ketvirtoji fazė 
atitinka modernios visuomenės pastangas — Žmogiškųjų 
santykių, socialinio saugumo ir profesinio draudimo prie- 
monėmis — Gesellschaft pobūdžio privačių arba viešų kor- 
poracijų fone atstatyti kai kurias bendruomenines anks- 
tesnės visuomenės garantijas. Taigi ketvirtoji fazė gali būti 
prilyginta pseuido-Gemeinschaft su jos griežčiausiomis ma- 
nifestacijomis. 

Pateikę istorinius kontūrus, įdėmiau pažvėlkime į pa- 
čias sąvokas. Pradėsime nuo Gemeinschaft ir dviejų jos 
fazių. „Visų Gemeinschaft sąjungų prototipas yra šeima. 
Nuo pat gimimo Žmogus susaistomas šiais ryšiais: laisva 
racionalia valia jis gali apsispręsti pasilikti šeimoje, ta- 
čiau pats ryšio buvimas nepriklauso vien tik nuo jo racio- 
nalios valios. Visus tris Gemeinschaft stulpus — kraują, 
vietovę (žemę) ir protą arba giminystę, kaimynystę ir drau- 
gystę — apima šeima, tačiau pirmasis iš šių elementų yra 
lemiamas“. Kita vertus, Gemeinschaft asociacijos „geriau- 
siai apibūdinamos kaip draugystė, dvasios ir proto Ge- 
meinschaft, pagrįsta bendru darbu, pašaukimu ar bendrais 
įsitikinimais“. Tarp daugelio Gemeinschaft asociacijos ma- 

nifestacijų yra gildijos, menų ir amatų draugijos, bažny- 
čios ir šventieji ordinai. „Juose visuose glūdi šeimos idė- 
ja. Gemeinschaft asociacijos prototipas tebėra šeimininko 
ir tarno arba veikiau šeimininko ir mokinio santykiai...“ 
Tiesiog Gemeinschaft sąjungų ir asociacijų derinys, kurį 
mums pateikia Tonniesas, yra ne kas kita kaip viduram- 
žių Europos socialinis eskizas, nors jo prasmė driekiasi 
už Europos ribų. 

Atvirkščiai, Gesellschaft savo abiejomis — sąjungos ir 
asociacijos — formomis atspindi Europos visuomenės mo- 
dernizaciją. Nuolat svarbu turėti omenyje, kad Gesellschaft 
yra ne vien tik esmė, bet ir procesas. Tonniesas pateikia 
šiuolaikinės Europos istorijos santrauką. Grynojoje Gesell- 
schaft, kurią Tonniesui simbolizuoja modernus verslas ir 
jį įtvirtinančių teisinių bei moralinių santykių tinklas, ap- 
tinkame asociacijas, kurios neturi nei giminystės, nei drau- 
gystės formos. „Skiriasi tik tuo, kad visą šios asociacijos 
veiklą riboja aiškus tikslas ir aiškios jo pasiekimo priemo- 
nės, jeigu tikslas yra pagrįstas, t. y., jeigu jis atitinka aso- 
ciacijos narių valią“*?. Gesellschaft esmė yra racionalumas 
ir kalkuliacija. Kita ištrauka puikiai paaiškina Tonnieso 
įvestą skirtį tarp Gesellschaft ir Gemeinschaft: 

„Gesellschaft teorija apima dirbtinį Žmogiškųjų būty- 
bių agregato konstruktą, kuris iš pažiūros atitinka Ge- 
meinschaft tol, kol individai taikingai gyvena kartu. Ta- 
čiau, nepaisant visų skiriančių faktorių, Gemeinschaft jie išlieka 
esmingai susiję, tuo tarpu kai Gesellschaft, nepaisant vienijan- 
čių faktorių, jie yra iš esmės atskiri. Gesellschaft priešindami 
Gemeinschaft, neaptinkame jokių veiksmų, kurie galėtų būti 
išvedami iš a priori ir būtinai egzistuojančios vienybės; 
taigi jokių veiksmų, kurie išreikštų vienybės, net jeigu ji 
būtų įsteigta individo, valią ir dvasią; jokių veiksmų, ku- 
riuos individas atliktų kieno nors su juo susijusio vardu. 
Gesellschaft tokie veiksmai neegzistuoja. Priešingai, kiek- 

vienas yra pats su savimi ir izoliuotas, įtampos, nukreip- 
tos prieš visus kitus, būklėje“. 

Būtų klaidinga manyti, kad Tonniesas esminę, empiri- 
nę žmogiškųjų ryšių prieštarą laiko tokia pat griežta, kaip 
gali atrodyti iš Gemeinschaft ir Gesellschaft sąvokų. Nors 
kiekvienos įtaka apskritai atitinka jo mąstyme dvi didžią- 
sias Europos istorijos fazes — tradicinę ir moderniąją, — 
nepaisant to, jis naudojasi šiomis sąvokomis kaip tam tik- 
ros rūšies idealiais tipais, ir todėl gali lengvai atrasti tiek 
Gesellschaft elementus tradicinėje šeimoje, tiek ir Gemein- 
schaft elementus šiuolaikinėje korporacijoje. Šis aspektas 
Tėonnieso darbuose dažnai yra neįvertinamas. Jį išplėtojo, 
paruošė Weberis, nors šis aspektas būdingas ir Tonnieso 
sociologijai. 

Visada ir visur, pažymi Tonniesas, apibūdinant du or- 
ganizacijos tipus, yra svarbus moralinis elementas. Ge- 
meinschaft ir visi jos atitikmenys laikomi „gerais“, t. y. 
nurodoma kokios nors blogos „asociacijos“ ar „visuome- 
nės“, tačiau niekada „blogos bendruomenės“. Visos iš- 
puoselėtos visuomeninės sąmonės stichiškos būsenos — 
meilė, lojalumas, garbė, draugystė ir kt. — yra Gemein- 
schaft emanacijos. Kaip matysime, Simmelis daug ką tuo 
paaiškina, nors tiesiogiai nenurodo Tėonnieso sąvokų. Ge- 
meinschaft yra moralės prieglobstis, dorybės sostas. Stipri 
yra ir jos įtaka darbui. „Gemeinschaft tiek, kiek yra pajėgi, 
pakeičia visą darbą tam tikra meno rūšimi, suteikdama 
jam stilių, kilnumą ir žavesį, sutvarkydama jį pagal pašau- 
kimo ir garbės rangus“. Pasak Tėonnieso, būtent Gemein- 
šchaft darbininkas — menininkas, amatininkas ar profesio- 
nalas — be išlygų atsiduoda savo darbui, neskaičiuodamas 
laiko ir atlygio. „Tačiau dėl darbo užmokesčio pinigais, 
taip pat ir dėl gatavų produktų laikymo pardavimui vyks- 
ta atvirkštinis procesas, transformuojantis individą su šia 
psichine nuostata į tam tikros rūšies asmenybę. Gesell- 

schaft... tokia asmenybė savo prigimtimi ir sąmone yra 
verslininkas arba pirklys“. 

Laikantis šios tipologijos, teigia Tonniesas, netgi pato- 
gu atskirti lytis. Moteriai iš prigimties labiau priimtinos 
Gemeinschaft veiklos formos ir vertybės. „Iš to galima su- 
prasti, kokia priešinga moters protui ir prigimčiai yra pre- 
kyba“. Nekelia abejonių, kad moterys, kaip žinome iš Eu- 
ropos istorijos, gali įgyti ir ne kartą įgydavo Gesellschaft 
vaidmenis. Šis reiškinys yra siejamas su moterų emanci- 
pacija. Tačiau moteriai įsitraukus į mūšį dėl pragyveni- 
mo, „tampa aišku, kad moters darbininkės, kaip sutarties 
dalininkės ir pinigų savininkės, komercinė veikla, laisvė 
ir nepriklausomybė išlavins jos racionalią valią, įgalins ją 
mąstyti skaičiuojant, net jei fabriko darbo atveju toks mąs- 
tymas bus nereikalingas. Moteris tampa apsišvietusi, šal- 
takraujiška, sąmoninga. Nieko nėra labiau svetimo ir pa- 
vojingo jos autentiškai prigimčiai, nepaisant visų vėlesnių 
modifikacijų. Niekas geriau neapibūdina Gesellschaft for- 
mavimosi ir Gemeinschaft destrukcijos proceso“??. Būtent 
Gemeinschaft elementas, kurį turi moteris, taip pat ir vai- 
kas, pasak Tėonnieso, paaiškina dažną moterų ir vaikų 
išnaudojimą pirmuosiuose fabrikuose. Abi grupės iš es- 
mės buvo labiau pažeidžiamos nei suaugę vyrai. 

Ar visa tai reiškia, kad nėra jokių pozityvių moralinių 
elementų Gesellschaft? Visiškai ne. Be Gesellschaft ir jos 
ypatingų socialinių ir intelektualinių elementų plejados 
nebūtų galėjęs iškilti modernusis liberalizmas ir daugelis 
moderniosios kultūros pranašumų. Miestas yra Gesellschaft 
buveinė. „Miestas taip pat yra mokslo ir kultūros, Žžen- 
giančių koja kojon su komercija ir pramone, centras. Jame 
menai turi sudaryti sąlygas pragyvenimui: jie eksploa- 
tuojami kapitalistiškai. Mintys sklinda ir keičiasi stebi- 
nančiu greičiu. Pranešimai ir knygos, masiškai vartoja- 
mos, tampa toli siekiančios svarbos stimulu“. Tačiau, 

plečiantis Gesellschaft ir jos kultūriniam blizgesiui, neiš- 
vengiamai skaidosi Gemeinschaft. Šiuo požiūriu Tėnnieso 
pozicija yra pabrėžtinai aiški. Neteko regėti kitos tokios 
ištraukos, kuri taip puikiai iliustruotų moralinius, socio- 
loginius ir istorinius jo knygos argumentus kaip pastaro- 
ji. Ji akivaizdi specifiniame Tėonnieso tipologijos pritaiky- 
mo Romos istorijai ir Imperijos kūrimuisi kontekste, tačiau 
gali būti priskirta bet kuriam kitam Tėnnieso veikalo 
skyriui. 

„Šia nauja, revoliucine, išskaidančia ir sulyginančia 
prasme bendroji ir prigimtinė teisė iš esmės yra Gesell- 
schaft apibūdinanti, grynu pavidalu išreikšta komercinėje 
teisėje tvarka. Iš pradžių ji nekelia jokio pavojaus, reiškia 
tik progresą, atsinaujinimą, tobulėjimą ir įvairius paleng- 
vinimus; ji atstovauja teisingumui, protui ir švietimui. Šioji 
forma vyravo net Imperijos nuosmukio laikotarpiu. Daž- 
nai būdavo aprašomos abi tendencijos, tiek įstatymų pa- 
rengimas, universalizavimas bei galutinis sisteminimas ir 
kodifikacija, tiek gyvenimo ir skirtingų jo apraiškų nuos- 
mukis, lydintis politinį triumfą, gabią administraciją, efek- 
tyvią ir liberalią įstatymų leidybą. Tačiau ne kiekvienas 
sugebėjo įžvelgti būtiną šių dviejų tendencijų ryšį, vieny- 
bę ir tarpusavio priklausomybę. Net žinovai ne visada 
pajėgūs įveikti prietarus ir susidaryti nešališką, griežtai 
objektyvų socialinio gyvenimo fiziologijos ir patologijos 
vaizdą. Jie žavisi Romos imperija ir Romos teise; jie bjau- 
risi šeimos ir kitų sričių nuosmukiu. Tačiau jie nesugeba 
įžvelgti priežastinio ryšio tarp šių dviejų reiškinių“?V. 

Gemeinschaft ir Gesellschaft, kaip sąvokos, įkūnija arba 
atspindi daugelį dalykų: teisinius, ekonominius, kultūri- 
nius ir intelektualinius, net, kaip matėme, pasiskirstymą 
tarp lyčių. Tačiau kiekvienos sąvokos šerdį sudaro socia- 
linio ryšio tipo ir juslinių bei valios elementų, atitinkamai 
būdingų Gemeinschaft ir Gesellschaft, sąmonėje įvaizdis. 

Tonnieso tipologijos atitikmenys buvo Tocgueville'io aris- 
tokratija ir demokratija: Le Play patriarchaliniai ir nesta- 
bilūs šeimos tipai; Marxo feodaliniai ir kapitalistiniai eko- 
nominės gamybos būdai. Kiekvienu atveju abstrahuojamas 
paskiras platesnės socialinės tvarkos aspektas, jam sutei- 
kiama dinaminė reikšmė ir, galima sakyti, sukuriama vi- 
suomenės evoliucijos causa efficiens. 

Tonnieso veikale yra svarbi ne tik klasifikacinė anali- 
Zė; jis nėra skirtas tik paprastai istorijos filosofijai. Svarbu 
yra tai, kad Gemeinschaft ir Gesellschaft kaip socialinės or- 
ganizacijos tipų diferenciacija ir istorinis bei palyginama- 
sis šių tipų naudojimas sociologiškai paaiškina kapitaliz- 
mo, modernios valstybės ir bendros modernistinės 
nuotaikos kilmę. Jeigu kitiems rūpėjo ekonominės, tech- 
nologinės ar karinės priežastingumo sritys, tai Tonniesas 
apsiribojo socialine sfera: bendruomenės ir jos sociologi- 
nio pakeitimo nebendruomeninėmis organizacijomis, tei- 
sės ir valstybės formomis sfera. Kapitalizmo iškilimas ir 
moderni tautinė valstybė yra fundamentalaus socialinio 
pokyčio, kurį Tonniesas identifikuoja Gemeinschaft ir Ge- 
sellschaft terminais, aspektai. Tai yra pagrindinis Tonnie- 
so knygos pasiekimas. Jeigu, pavyzdžiui, Marxas bendruo- 
menės netekimą laiko kapitalizmo pasekme, Tėonniesui 
pats kapitalizmas yra bendruomenės netekimo — Gemein- 
schaft perėjimo į Gesellschaft — rezultatas. Taigi Tonniesas 
atima iš bendruomenės priklausomo kintamojo statusą, 
kurį jai apskritai buvo linkę priskirti ekonomistai ir kla- 
sikiniai individualistai, ir suteikia jai nepriklausomą, net 
priežastinį statusą. Šioji Tonnieso tipologinio bendruome- 
nės vartojimo esmė buvo perkelta į Durkheimo veikalus, 
kuriuose Tonnieso kritika ir atvirkštinė terminologija nega- 
li nuslėpti giminiškumo tarp „mechaninio“ ir „organinio“ 
solidarumo tipų ir Tonnieso sąvokų. Tą pačią tiesioginę 

esmę galima įžvelgti Simmelio, kuriam „metropolis“ tam- 
pa fundamentalia modernizmo sąvoka, darbuose ir paga- 
liau Amerikos sociologijos skirtyje tarp „pirminių“ ir „ant- 
rinių“ asociacijos tipų, kurią pirmasis įvedė Charlesas 
HR. Cooley. 

Tačiau niekur kitur Tonnieso tipologija nepasireiškė 
labiau ir kūrybiškiau nei Maxo Weberio darbuose. Gema- 
lines Weberio „tradicinio“ ir „racionalaus“ autoriteto ir 
visuomenės tipų sąvokas aptarsime kitame skyriuje. Pa- 
kanka pažymėti, kad šie du tipai beveik idealiai atitinka 
Tėnnieso sąvokas. Šiuo metu mane labiau domina, kaip 
pats Weberis vartoja bendruomenės tipologiją. Jos empi- 
rines šaknis galima aptikti Weberio susidomėjime (kurį 
sukėlė 1890-aisiais pasirodęs žemdirbystės sąlygų Rytų 
Vokietijoje tyrinėjimas Verein fiir Sozialpolitik leidinyje) 
valstiečio darbo transformacija nuo „statuso“ prie „sutar- 
ties“ sąlygų. Tačiau šiam susidomėjimui suteikta forma 
Weberio didelio masto palyginamajame visuomenės tyri- 
me tikrai yra nemaža dalis Tonnieso teorinių konstruktų 
poveikio. 

Bendruomeninė etika Weberiui yra esminė. Kaip ir 
Tėnniesas, Weberis laikė Europos istoriją tam tikru atsi- 
traukimu nuo patriarchalizmo ir brolybės, būdingų vidu- 
ramžių visuomenei. Tonniesas šį atsitraukimą išreiškė Ge- 
sellschaft sąvoka, kuri buvo suprantama (paties Tonnieso) 
kaip procesas. Weberiui šis atsitraukimas buvo „raciona- 
lizacijos“ proceso rezultatas. Tačiau abu procesai yra be 
galo panašūs. 

Galime taip pat atkreipti dėmesį į T6nnieso tipologijos 
pasekmes Weberio socialinio veiksmo ir socialinių ryšių 
prigimties traktuotei. Weberio požiūris yra subtilesnis ir 
iš esmės rafinuotesnis, tačiau jis neabejotinai įsišaknijęs 
Tonnieso dviejų asociacijos tipų skirtyje. 

Šitai akivaizdžiai matyti iš žymiosios Weberio keturių 
socialinio veiksmo tipų charakterizacijos pagal orientaci- 
ją: 1) į tarpasmeninius tikslus, 2) į absoliučias vertybes, 
3) į emocines ir afektines būsenas, 4) į tradiciją ir konven- 
ciją. Šią Weberio klasifikaciją galime suprasti kaip nori- 
me, tačiau jos ryšys su Tonnieso dviejų valios tipų ir so- 
cialinių normų bei vertybių analize yra neišvengiamas. 
Tą patį pasakytume ir apie Weberio socialinio ryšio tipų 
analizę. Weberio teikiama loginė pirmenybė institucinėms 
struktūroms, kuriose aptinkami ekonominiai, politiniai, 
religiniai ir kt. socialinio ryšio tipai, byloja apie galią, 
kuria pasižymi Tonnieso valios ir ryšio tipų pirmenybės 
samprata. Visoje Weberio socialinio veiksmo, socialinio 
veiksmo orientacijos formų ir socialinės tvarkos „legiti- 
macijos“ sampratoje glūdi priešprieša tarp Gemeinschaft ir 
Gesellischaft. 

Tačiau pažvelkime į paties Weberio vartojamas „ben- 
druomenės“ ir jos antitezės sąvokas. Jų yra Weberio „so- 
lidaraus socialinio ryšio“ tipų sampratoje, apimančioje 
skirtį tarp „bendruomeniškumo“ ir „asociatyvumo““. Šiuos 
tipus Weberis atranda visoje Europos istorijoje, jie jam 
tampa — kaip ir Gemeinschaft bei Gesellschaft Tonniesui — 
idealiais tipais. Pasak Weberio, ryšys yra bendruomeni- 
nis, kai jis pagrįstas šalių tarpusavio priklausomybės, vie- 
nas kito totalios egzistencijos įprasminimo jausmu. Pa- 
vyzdžiais galėtų būti glaudžiai sutelkta karinė grupuotė, 
profesinė sąjunga, religinė brolija, meilės sąjunga ir mo- 
kykla arba universitetas; jie papildytų tokius akivaizdžius 
tipus, kaip šeima, parapija ir kaimynystė. 

Ryšys Weberiui yra asociatyvus, kai jis grindžiamas 
„racionaliai motyvuotu interesų reguliavimu arba pana- 
šiai motyvuotu susitarimu“. Nesvarbu, ar jis nukreiptas į 
tikslingumą ar į moralines vertybes; jis yra asociatyvus, 
jei kyla iš racionalaus interesų apskaičiavimo ar valios, o 

ne iš emocinio susitapatinimo. Gryniausius asociatyvių 
ryšių pavyzdžius galima aptikti laisvoje rinkoje arba at- 
viroje visuomenėje. Jose gali būti aptinkamos asociacijos, 
išreiškiančios kompromisą tarp priešingų ir vienas kitą 
papildančių interesų, taip pat savanoriškos asociacijos, 
grindžiamos savanaudišku interesu arba pasitikėjimu ir 
susitarimu; jas galima įžvelgti ne tik ekonominėje, bet ir 
religinėje, pedagoginėje ir politinėje elgsenoje. 

Būtent šiuos du ryšio tipus Weberis atranda Žmonių 
visuomenėje. Weberiui jie yra perspektyvūs, idealūs ti- 
pai, ir dažniausiai jų sampratos bruožas yra galimybė 
priklausyti tai pačiai socialinei struktūrai. „Kiekvieną so- 
cialinį ryšį, pranokstantį betarpiškų bendrų tikslų sieki- 
mą, išliekantį ilgesnį laiką, sudaro palyginti pastovūs so- 
cialiniai ryšiai tarp tų pačių asmenų, kurie nėra ribojami 
vien tik būtinos techninės veiklos“?!. Taigi net ekonomi- 
niuose santykiuose, grindžiamuose sutartimi, jeigu šie 
trunka ilgesnį laiką, pradeda klostytis labiau bendruome- 
niškas santykių pobūdis. „Priešingai, socialinis ryšys, ku- 
ris iš pradžių laikomas bendruomenišku, gali apimti to- 
kią dalies ar net visų bendruomenės narių veiklą, kuri iš 
dalies remiasi racionaliu tikslingumu. Pavyzdžiui, labai 
skiriasi mastas, kuriuo šeimos nariai išgyvena interesų 
bendrumą ir, kita vertus, išnaudoja šį ryšį savo pačių tiks- 
lams“?2. 

Weberis peržengia paprastą skirtį tarp bendruomeniš- 
kumo ir asociatyvumo, kad galėtų aprašyti tai, ką jis va- 
dina atvirais ir slaptais ryšiais: 

„Socialinis ryšys, nesvarbu, ar jis savo pobūdžiu yra 
bendruomeninis ar asociatyvus, gali būti vadinamas „at- 
viru“ pašaliečiams tiek, kiek jo tvarkos sistema sudaro 
galimybes visiems, kurie to nori ir gali pagal savo pozi- 
ciją dalyvauti bendroje socialinėje veikloje. Priešingai, ry- 
šys bus vadinamas „uždaru“, jeigu jo subjektyvi prasmė 

ir tvarkos taisyklės riboja ar kitaip veikia tam tikrų žmo- 
nių dalyvavimą“??. 

Ryšio atvirumas ar uždarumas visiškai nepriklauso 
nuo to, ar jis yra bendruomeninis ar asociatyvus. Yra aso- 
ciatyvūs ryšiai — pavyzdžiui, verslo grupės, rinktiniai 
klubai, — kurie yra taip pat uždari kaip ir labiausiai izo- 
liuotos tradicinės gimininės bendruomenės. Trumpai ta- 
riant, uždarumo priežastys gali būti tradicinės, emocinės 
arba pagrįstos grynu išskaičiavimu. Tačiau būtent ben- 
druomeninis ryšio tipas dažniausiai išreiškia socialines ir 
moralines uždaros tvarkos savybes. Kadangi ryšys yra 
asociatyvus, t. y. intereso ir valios, o ne tradicijos ar gimi- 
nystės produktas, darosi sunkiau pritaikyti uždaros tvar- 
kos kriterijus. 

Geriausiai šitai atskleidžia žymioji Weberio studija apie 
miestą. Net pagal šiuolaikinius standartus palyginamoji 
Weberio miesto struktūros ir elgesio analizė yra reikš- 
mingas pasiekimas, toks pat svarbus kapitalizmo tyrinė- 
jimams kaip ir jo darbas apie protestantišką etiką, nors 
Weberio kritikai šio fakto dažnai neįvertina. Weberio tei- 
gimu, pagrindinis skirtumas tarp antikinio pasaulio ir eu- 
ropietiškųjų viduramžių miestų atsiranda dėl to, kad pir- 
mieji daugiausia buvo bendruomenių asociacijos, sudarytos 
iš tankiai sumegztų ir neišardomų etninių ar gimininių 
grupių, tuo tarpu viduramžių miestai nuo pat pradžių 
buvo individų asociacijos (suprantama, krikščionių indi- 
vidų, nes žydams nebuvo suteiktos piliečių teisės dėl jų 
negalėjimo dalyvauti mišiose), kuriose jie prisiekdavo 
miestui kaip individai, o ne kaip genčių ar kitų grupių 
nariai. Kiekvienas viduramžių miestas pirma buvo „indi- 
vidualių tikinčiųjų konfesinė, o ne giminystės grupių ri- 
tualinė asociacija“. 

Kaip įžvalgiai pažymi Weberis, iš šio fakto išplaukia 
dvi skirtingos, gerai žinomos išvados. Viena vertus, asocia- 

cijos narystės individualizmas, t. y. teisinis individualių 
jos narių atskyrimas nuo kitų socialinių grupių, kurį nu- 
lėmė paties viduramžių miesto augantis bendruomeniš- 
kumas ir autonomija. Iš pradžių tai buvo bendruomenė 
beveik tokia pačia prasme kaip ir vienuolynas ar gildija. 
Tačiau narystės individualizmas taip pat numatė struk- 
tūrinį polinkį asociatyvumui, dar labiau įtvirtinančiam 
individų teises, kad pašaliniai nesunkiai galėtų būti pri- 
pažinti miestų piliečiais ir būtų mestas iššūkis gildijoms 
ir kitoms uždaroms grupėms miesto viduje šitaip paspar- 
tinant kapitalizmo ir modernaus pasaulietinio racionalu- 
mo vystymąsi““. 


Bendruomenė kaip metodologija — Durkheim 


Durkheimas bendruomenės sąvoką vartoja ne tik sub- 
stanciškai kaip Le Play, ne tik tipologiškai kaip Tonnie- 
sas, bet ir metodologiškai. Durkheimo rankose bendruo- 
menė tampa analizės schema, kurioje tokie dalykai, kaip 
moralė, įstatymas, sutartis, religija ir net Žmogaus proto 
prigimtis, įgyja naujas supratimo dimensijas. 

Nepaisant tiesioginės Durkheimo įtakos sociologijai, 
jo bendruomenės sąvokos vartojimas įkvėpė daugelį moks- 
lininkų tokiose tolimose sociologijai srityse kaip klasiki- 
nė istorija, jurisprudencija ir kinų kultūros tyrinėjimai. 
Gustavo Glotzo senovės Atėnų tyrinėjimuose galime re- 
gėti, kaip Atėnų bendruomenės integracija ir dezintegra- 
cija tapo filosofijos ir meno, kultūros ir valstybės analizės 
perspektyva. Tą patį galima pasakyti apie Leono Duguito 
filosofinius darbus jurisprudencijos srityje, J. Declareuil'o 
Romos teisės istorijos interpretaciją ir Marcelio Granet su- 
dėtingas ir subtilias kinų kultūros interpretacijas. Šiuose 
ir daugelyje kitų darbų bendruomenė iš paprasto kolek- 
tyviškumo, substantyvaus Žmogiško ryšio tipo virsta žmo- 
gaus minties ir elgesio analizės priemone. 

Durkheimas kartu su Freudu dažniausiai yra atsakin- 
gas už tai, kad šiuolaikinė socialinė mintis klasikines ra- 
cionalistines norėjimo, valios ir individualios sąmonės ka- 
tegorijas iškeitė, griežtai tariant, į nevalingus ir 
neracionalius aspektus. Freudo įtaka buvo kur kas dides- 
nė. Tačiau visiškai pagrįstai Durkheimo reakciją į indivi- 
dualistinį racionalizmą galima laikyti fundamentalesne ir 
daugiau apimančia nei Freudo. Galų gale Freudas nieka- 
da nesuabejojo asmeninių ir tarpasmeninių jėgų pirme- 
nybe savo žmogaus elgesio analizėje. Freudo interpreta- 
cijoje neracionalūs impulsai kyla iš paties individo 
pasąmonės, net jeigu ją genetiškai nulemia rūšies praei- 
tis. Trumpai tariant, Freudo mąstyme galutinė tikrovė yra 
individas. Tuo tarpu Durkheimas pirmine tikrove laiko 
bendruomenę, iš kurios būtent ir išplaukia esminiai sam- 
protavimo elementai. 

Pravartu pažymėti, kad Durkheimas apverčia indivi- 
dualistinio mąstymo hierarchiją. Jei individualistinė per- 
spektyva tradicinius ir korporatyvinius elementus visuo- 
menėje redukavo į tvirtus, nekintančius individualaus 
proto ir jausmo atomus, tai Durkheimas, priešingai, pas- 
taruosius laikė pirmųjų manifestacijomis. Taigi susidu- 
riame su tam tikru atvirkščiuų redukcionizmu, kuris svar- 
biausias individualumo būsenas, pavyzdžiui, religinį 
tikėjimą, proto kategorijas, valią, savižudybės impulsą, 
paaiškina sąvokomis, kurios nėra individualios, — ben- 
druomene ir moraline tradicija. Net tokias neabejotinas 
racionalias ryšio formas kaip sutartį ir politinį sprendimą 
Durkheimas traktuoja kaip ikiracionalias ir ikiindividua- 
lias bendruomeninio ir moralinio konsensuso būsenas. 
Nusikaltimas, pamišimas, religija, moralė, ekonominė kon- 
kurencija ir teisė yra aiškinami, remiantis metodologija, 
kuri teikia pirmenybę bendruomenei. 

Tai, ką anksčiau minėjome apie pakitusią „socialumo“ 
Europos sociologijoje reikšmę, ypač tinka Durkheimui. Jo 
utilitarinio individualizmo kritikos griežtumas iš dalies 
pagrįstas, pasak Durkheimo, individualistinio požiūrio į 
visuomenės — beasmenių interesų ir susitarimų pleja- 
dos — prigimtį neadekvatumu. Pats Durkheimas šitaip 
visuomenės niekada neaiškintų. Jo mąstyme žodžio „vi- 
suomenė“ šaknys glūdi ne societas, bet communitas. „Vi- 
suomenė negali būti įtakinga, jeigu ji nėra veikli, o ji nėra 
veikli, jei visuomenę sudarantys individai nėra susitelkę 
ir neveikia bendrai. Būtent bendroje veikloje visuomenė 
save įsisąmonina ir suvokia savo poziciją; aktyvus ben- 
dradarbiavimas yra svarbiau už ką nors kitą““". 

Iš šio bendruomeninio visuomenės prigimties įsivaiz- 
davimo kyla labai svarbi kolektyvinės sąmonės sampra- 
ta, kurią Durkheimas apibrėžia kaip „bendras nuomones 
ir jausmus“. Toks požiūris į socialinę organizaciją nedaug 
ką turi bendro su devyniolikto amžiaus utilitaristais. Šie, 
kaip ir plilosophes iki jų, rašydami apie visuomenę, nesą- 
moningu referentu laikė societas. Jiems Durkheimo sam- 
prata būtų atrodžiusi per daug korporatyvinė. Durkhei- 
mo mąstymas buvo labai paveiktas bendruomenės 
vertybių ir požymių atgimimo devynioliktame amžiuje — 
bendruomenės kaip grupių, susidariusių intymumo, emo- 
cinio ryšio, gelmės ir tęstinumo pagrindu. Durkheimui 
visuomenė tiesiog yra bendruomenė iš didžiosios raidės. 

Svarbu pažymėti, kad pirminis Durkheimo susidomė- 
jimas metafizinėmis visuomenės savybėmis kilo iš jo ban- 
dymo įrodyti, kad tradiciniuose, istoriniuose socialinės 
organizacijos tipuose įkūnytos prievartos ir disciplinos 
formos neatitinka šiuolaikinio gyvenimo sąlygų. Darbo pa- 
sidalijimas beveik pažodžiui buvo suprantamas kaip įro- 
dymas, kad darbo pasidalijimo funkcija šiuolaikinėje 
visuomenėje yra individų, turinčių papildomas ir simbio- 

tines specializacijas, integracija. Todėl pirmą kartą istori- 
joje tampa galimas tradicinių socialinės prievartos me- 
chanizmų panaikinimas. Darbo pasidalijimo funkcija yra 
socialinė: būtent integracija. Integracija lemia naujus ry- 
šius ir naujus įstatymus. Tradiciniai ryšių ir teisės tipai — 
grindžiami represija ir bendruomeninėmis sankcijomis — 
pamažu išstumiami. Tokia buvo šios knygos motyvacija, 
tačiau ne galutinė išvada. | | 

Darbo pasidalijime Durkheimas skiria du socialinio so- 
lidarumo tipus: mechaninį ir organinį. Pirmasis būdingas 
visai žmonių visuomenės istorijai. Jį, grindžiamą morali- 
niu ir socialiniu homogeniškumu, sustiprina mažos ben- 
druomenės disciplina. Šioje schemoje dominuoja tradici- 
ja, nėra jokio individualizmo, teisingumas visiškai 
nukreiptas į individo pajungimą kolektyvinei sąmonei. 
Nuosavybė yra bendruomeninė, religija neatskiriama nuo 
kulto ir ritualo, o individualią mintį ir elgesį determinuo- 
ja bendruomenės valia. Viskam pagrindą teikia giminys- 
tės, lokalizmo ir šventybės saitai. 

Antra solidarumo forma, kurią Durkheimas vadina or- 
ganine, grindžiama darbo pasidalijimu. Vystantis techno- 
logijai ir asmenybei atsiskiriant nuo praeities apribojimų, 
pirmą kartą Žmonijos istorijoje tampa įmanoma, siekiant 
socialinės tvarkos, atsiremti ne į mechaninį vieningumą 
ir kolektyvinę represiją, bet į organinę laisvų individų, 
atliekančių skirtingas funkcijas, tačiau susijusių vienas kitą 
papildančiais vaidmenimis, artikuliaciją. Organinio soli- 
darumo forma žmogus gali būti išlaisvintas iš tradicinių 
giminystės, klasės lokalizmo ir generalizuotos socialinės 
sąmonės apribojimų. Teisingumas atstato, o ne baudžia; 
įstatymas praranda savo represinį pobūdį, mažėja baus- 
mės poreikis. Heterogeniškumas ir individualizmas pa- 
keičia homogeniškumą ir komunalizmą, darbo pasidaliji- 
mas suteikia viską, ko reikia vienybei ir tvarkai. 

Toks buvo pradinis Darbo pasidalijimo sumanymas, 
lengvai pastebimas įvadiniuose knygos skyriuose, ypač 
turint omenyje tai, ką Durkheimas rašė trejus ar ketve- 
rius metus iki knygos pasirodymo. Beveik neabejotina, 
kad progresyvaus, individualistinio racionalizmo tema 
stipriau veikė Durkheimo mąstymą, pradėjus rašyti kny- 
gą, o ne ją baigiant. Jeigu perėjimas iš vieno visuomenės 
tipo į kitą iš esmės būtų progresyvios prigimties, kaip 
Durkheimas buvo numatęs savo darbo pradžioje, jo išva- 
dos būtų stebėtinai panašios į Herberto Spencerio, nes 
Spenceris pabrėžė progresyvų pobūdį tų saitų, kurie grin- 
džiami atlyginamosiomis sankcijomis ir darbo pasidaliji- 
mu, o ne įsišaknijimu tradicijoje ir bendruomenėje. 

Tačiau Durkheimas žengė toliau. Išskirtinis Darbo pa- 
sidalijimo indėlis yra tas, kad, net aiškindamas pradinę 
savo darbo tezę, jis suvokė esmines savo argumentų sil- 
pnybes, atsirandančias loginėse išvadose, ir atsižvelgda- 
mas į jas subtiliai, bet ryžtingai šią tezę perdirbo. Kaip ir 
Weberis, Durkheimas matė, kad konceptualūs skirtumai 
tarp abiejų solidarumo ar asociacijos tipų, nors ir buvo 
realūs, antrojo institucinis stabilumas turėjo būti giliai vie- 
na ar kita forma įsišaknijęs pirmojo pratęsimė. To meto 
progresyvieji racionalistai veikiau manė, kad vienas tipas 
keičiamas kitu. Durkheimas anksčiau net už Weberį pa- 
rodė, kad toks pakeitimas iš tiesų vestų prie sociologijos 
išsigimimo. 

Nėra lengva išnarplioti šią Durkheimo įvestą painiavą 
(kuri teikia Darbo pasidalijimui daugiau žavesio negu ku- 
riai nors kitai Durkheimo knygai). Iš tiesų šia prasme 
knyga yra tam tikras palimpsestas, ir paprasto išradingu- 
mo nepakanka, norint atskirti, kada antriniai argumentai 
pradeda nustelbti pradinę tezę. 

Atidžiai išnagrinėjus, antrinius argumentus, aptinka- 
mus knygos viduryje, geriausiai išreiškia ši ištrauka: „Dar- 

bo pasidalijimas gali atsirasti tik nesusiformavusioje vi- 
suomenėje. Socialinis gyvenimas gali vykti, nesvarbu, koks 
yra darbo pasidalijimas, tačiau šį nulemia socialinis gy- 
venimas. Šitai paaiškėja, parodžius, kad yra visuomenių, 
pagrįstų tikėjimo ir jausmų bendrumu, iš kurių būtent ir 
iškilo visuomenės, o šių vienybę užtikrina darbo pasida- 
lijimas““. | 

Ši ištrauka ypač svarbi, tačiau Durkheimas nėra visiš- 
kai atviras. Nors teisinga, kad jam rūpėjo mechaniniu va- 
dinamas ryšio tipas: Durkheimas tyrė jo įstatymų, papro- 
čių ir tikėjimų formas, bet kažin ar jis pabrėžė, kad 
šiuolaikinei organinei visuomenei būtų nuolat reikalingi 
mechaninio pobūdžio stabilumo saitai. Sutarties ir būtinų 
sutarties šaknų nesutartinėse autoritetų ir ryšio formose 
trumpa analizė, galima sakyti, žymėjo takoskyrą Durk- 
heimo mąstyme. 

Svarbu pabrėžti šį Darbo pasidalijimo aspektą — Durk- 
heimo pozicijos „pasikeitimą“. Jis yra svarbiausias, no- 
rint suprasti Durkheimo gyvenimą ir kūrybą, ir vieninte- 
lis būdas, kuriuo vėlesnieji jo darbai gali būti su šiuo 
suderinti. Be abejo, verta pažymėti, kad Durkheimas sa- 
vo vėlyvuosiuose darbuose niekuomet nenaudojo nei dvie- 
jų skirtingų solidarumo tipų, nei darbo pasidalijimo kaip 
ryšio formos, nei konflikto ir anomalijos visuomenėje ra- 
cionalizacijos kaip „patologinių darbo pasidalijimo for- 
mų“. Visuomenės rūšys, prievarta ir solidarumas, kuriuos 
jis aptarė visuose savo vėlesniuose veikaluose, tiek teori- 
ne, tiek praktine prasme neturi nieko bendro su požy- 
miais, Darbo pasidalijime priskirtais organinei, ir (galbūt) 
negrįžtamai, moderniai visuomenei. Priešingai, visuome- 
nė — visais savo pavidalais, funkcijomis ir istoriniais vaid- 
menimis — Durkheimui yra socialinių ir psichologinių 
elementų, kuriuos jis anksčiau įžvelgė liaudiškoje arba 
primityvioje visuomenėje, mišinys. Kaip jis vėliau pa- 


141 


II. ELEMENTARIOS SOCIOLOGIJOS IDĖJOS 


skelbs, normali visuomenė yra grindžiama tokiais bruo- 
žais, kaip kolektyvinė sąmonė, moralinis autoritetas, ben- 
druomenė ir šventybė, tačiau vienintelis tinkamas atsa- 
kas yra šių bruožų sustiprinimas moderniomis sąlygomis. 
Tik šiuo būdu galima sumažinti savižudybes, ekonomi- 
nius konfliktus ir kankinančius anominio gyvenimo ne- 
patogumus““. 

Sociologinio metodo taisyklėse, kurios chronologiškai įsi- 
terpia tarp Darbo pasidalijimo ir Savižudybės, Durkheimas 
perkėlė mechaninio solidarumo požymius į apskritai pa- 
stovią socialinių faktų charakteristiką. Šitaip tik buvo su- 
stiprinta jo ankstesnė išvada, kad nesvarbu, kokie Žmo- 
gaus elgesio tyrimų rezultatai, socialinės aplinkos, 
prievartos ir tradicijos faktai — pirminiai mechaninio so- 
lidarumo elementai — yra vieninteliai, kurie galėtų do- 
minti sociologus. Esminė šio nedidelio darbo tezė yra ta, 
kad socialiniai duomenys negali būti išskaidyti nei į indi- 
vidualią psichologinę ar biologinę informaciją, nei į pa- 
prastas geografinio ar klimatinio turinio refleksijas*“. 

Tuo metu, kai buvo išleistos Sociologinio metodo taisyk- 
lės — ultraindividualistiniame socialinio mokslo amžiu- 
je, — negalėjo atsirasti nieko daugiau už absoliutaus so- 
cialinio proto viziją, scholastines sudaiktinimo pratybas. 
Atsigręžus atgal į tą laikotarpį, aišku, kad tuomet buvo 
tiek pat sociologų, sugebėjusių Durkheimo svarbiausius 
argumentus pajungti individualistinėms savo mąstymo 
kategorijoms, kaip ir keliais dešimtmečiais vėliau fizikų, 
mechanikos paskaitose klasikinėmis kategorijomis aiški- 
nusių Einsteino reliatyvumo teoriją. Šiandien rūpestingai 
perskaitę Durkheimo Taisykles, nekreipdami dėmesio į po- 
leminius akcentus ir išraiškos užgaidas, atrodo, mažai ką 
rasime iš to, kas neatitinka įprastų sociologų nuostatų dėl 
socialinės tikrovės prigimties jų empiriniuose institucio- 
nalizuoto elgesio tyrinėjimuose. Vis dėlto aprašomieji ste- 

reotipai socialinės minties istorijoje yra tokie tvirti, kad 
pirmųjų atsiliepimų į Durkheimo Taisykles sukelta kritika 
plačiai išplito, nors ją suformavusį analitinio individua- 
lizmo klimatą jau seniai pakeitė iš esmės Durkheimo me- 
todologinėms vertybėms artima atmosfera. 

Tai, kas užgimė Darbo pasidalijime ir buvo pakrikštyta 
Sociologinio metodo taisyklėse, vėliau buvo įtvirtinta Savižu- 
dybėje ir Elementariose religinio gyvenimo formose. Ilgą laiką 
Durkheimo studentai atkakliai laikėsi požiūrio, kad šie 
darbai paklūsta skirtingoms intelektualinėms kategori- 
joms, tarsi jie priklausytų netolydžioms Durkheimo gy- 
venimo kūrybos fazėms. Iš tikrųjų yra priešingai: Sociolo- 
ginio metodo taisyklėse pabrėžiama metodologija yra giliai 
įsišaknijusi Darbo pasidalijime. Taip pat akivaizdu, kad tiek 
konkretus empirinis Savižudybės turinys, tiek toli siekian- 
ti mokslinė Elementarių religinio gyvenimo formų esmė 
randasi iš Taisyklėse abstrakčiai išdėstytų įžvalgų ir pa- 
siūlymų. Trumpai tariant, Durkheimo minties nereikėtų 
skirstyti į kintančias ir atsietas viena nuo kitos fazes — 
evoliucinę, metafizinę, empirinę ir funkcinę-institucinę — bei 
"tvirtinti, kad jos ta pačia tvarka atitinka keturis jo išspaus- 
dintus darbus. 

Visiems keturiems darbams — taip pat ir knygoms, 
išleistoms po mirties, bei straipsniams, pasirodžiusiems 
L'Annee ir kitur, — bendra yra socialinė metafizika ir me- 
todologija, įsišaknijusi įsitikinime, kuris susiformavo, 
Durkheimui rašant Darbo pasidalijimą, kad visas Žmogaus 
elgesys, kiek jis nepriklauso fiziologijos sričiai, turi būti 
kildinamas iš visuomenės, t. y. grupių, normų ir institu- 
cijų visumos, kurioje nuo pat gimimo sąmoningai ir ne- 
sąmoningai egzistuoja kiekviena individuali žmogiška bū- 
tybė — arba būti nuo jos priklausomas. Socialiniai 
instinktai, nevalingi kompleksai, prigimtiniai jausmai — 
visi jie yra būdingi žmogui (Durkheimas niekuomet ne- 

neigė jų egzistavimo), tačiau, palyginti su lemiamu vi- 
suomenės veiksniu moralinio, religinio ir socialinio elge- 
sio sferose, jų įtaka nereikšminga ir yra tik organinis pa- 
grindas. Kiekvienu atveju jų neįmanoma tirti sociologiškai, 
kol nėra ištirtos visos galimos socialumo pasekmės. Šios 
svarbios tiesos neįvertino devyniolikto amžiaus indivi- 
dualistai ir utilitaristai, iš tikrųjų daugelis neatsižvelgia į 
ją net ir šiandien. 

Be abejonės, gana lengva sugriauti kai kurias Durk- 
heimo metafizines konstrukcijas, ir daugelis kritikų tam 
skiria daug dėmesio. Svarstant abstrakčiai, ar ilgai pajėg- 
tų tokios sąvokos, kaip kolektyvinė sąmonė, kolektyviniai vaiz- 
diniai ir absoliuti visuomenės autonomija, atlaikyti kritinio 
empirizmo, lingvistinės analizės antpuolius ir kitas ne- 
gailestingo persekiojimo manifestacijas šiuolaikinėje filo- 
sofijoje prieš tai, kas nėra konceptualiai atomistiška? Ga- 
lima iš karto pripažinti: neilgai. 

Tačiau Durkheimas bus nesuprastas, jeigu apsiribosi- 
me tik tokių sąvokų, kaip kolektyviniai vaizdiniai, indivi- 
dualūs vaizdiniai ir anomija, apibrėžimais arba bandysime 
Durkheimo darbų sudėtingumą ir subtilumą pagrįsti, tar- 
kime, struktūros ir funkcijos sąvokomis. Reikia atsižvelg- 
ti į aktualias, empirines problemas, kuriomis Durkhei- 
mas buvo susidomėjęs ir kurias bandė paaiškinti. Toks 
būdas yra geriausias, norint suprasti, kurios iš prielaidų, 
teoriškai laikytinų metafizinėmis „beprasmybėmis“, ky- 
lančios išvados yra esminės. 

Pirma, pažvelkime į Durkheimo moralės prigimties ir 
esmės analizę. Durkheimui niekada nenusibodo nuolat 
primygtinai pabrėžti moralumo svarbą. Visi socialiniai fak- 
tai kartu yra ir moralės faktai. Paskutiniuose Darbo pasi- 
dalijimo puslapiuose jis rašė: „Visuomenė nėra... svetima 
moraliniam pasauliui ar jo atžvilgiu antrinė... Jeigu pra- 
nyktų visas socialinis gyvenimas, neliktų ir moralinio, nes 

šis nebeturėtų jokio objekto““?. Dar stipriau jis pabrėžė 
šią mintį Moraliniame auklėjime: „Vieną faktą istorija įrodė 
nepaneigiamai — kad kiekvieno Žmogaus moralė yra tie- 
siogiai susijusi su ją praktikuojančios tautos socialine 
struktūra. Ryšys yra toks glaudus, kad iš bendro tam tik- 
rai visuomenei būdingos moralės pobūdžio... galima spręs- 
ti apie tos visuomenės prigimtį, jos struktūros ir organi- 
zavimo būdo elementus. Nurodykite man santuokos 
modelius, moralės taisykles, pagal kurias tvarkomas šei- 
mos gyvenimas, ir aš galėsiu nusakyti svarbiausias tos 
visuomenės organizacijos savybes“. 

Užuot socialinę moralę laikęs abstrakcija, Durkheimas 
pabrėžia, kad būtent individuali moralė yra abstrakcija, 
nes kur kitur, jei ne bendruomenėje, galima atrasti mora- 
linį gyvenimą? „Moralinis gyvenimas visomis savo for- 
momis gali būti matomas tik visuomenėje. Jo įvairovė 
priklauso tik nuo socialinių sąlygų... Individo pareigos 
sau pačiam iš tiesų yra pareigos visuomenei“*!. 

Moralinis auklėjimas teikia galimybę detaliai suvokti, 
kaip Durkheimas naudojosi bendruomenės perspektyva, 
aiškindamas moralę. (Daugiau nei pusė šio reikšmingo 
po mirties išleisto veikalo skirta paaiškinti būdams, ku- 
riais vaiko sąmonė įsisavina moralinius kodus. Šis svars- 
tymas, be abejonės, yra pagrindinė veikalo tema.) Yra trys 
esminiai moralės elementai. 


1. Disciplinos dvasia. Visas moralinis elgesys „atitin- 
ka iš anksto nustatytas taisykles. Elgtis moraliai — tai 
paklusti normai.... Ši moralės sritis yra pareigos sritis; pa- 
reiga yra nurodymui pavaldus elgesys“. Koks yra šio 
preskriptyvumo šaltinis? Žinoma, ne gemalinė plazma. 
Tų, kurie atsako „Dievas“, nuopelnas bent jau toks, kad 
jie mato ne vien individą, bet ir autoritetą, pajėgų įsaki- 
nėti. Tačiau Durkheimui Dievas yra tik visuomenės mis- 

tifikacija; taigi jo atsakymas yra „Visuomenė“. Tik vi- 
suomenė — savo giminyste, religiniais, ekonominiais ko- 
dais, savo saistančiomis tradicijomis ir grupėmis — turi 
autoritetą, kuris žodžio privalėti prasmei (kuri, kaip Durk- 
heimas nuolat tvirtina, negali būti vertinama, kaip pa- 
prastas interesas ar nauda) suteikia žmonių gyvenime di- 
džiulę direktyvinę jėgą. Šis nepakeičiamas moralės ryšys 
su „privalėjimu“, su disciplina, kurios negalima redukuoti 
į paprastus vidinius žmogaus instinktus, atveda Durk- 
heimą prie logiškos, nors ir dramatiškos išvados, kad „ne- 
pastovūs, nedisciplinuoti žmonės yra moralės požiūriu 
netobuli“*2. 


2. Moralės tikslai. Disciplinos nepakanka; kad ji būtų 
efektyvi, kad jos funkcijos įgytų išraišką ir sprendžiamąją 
galią, moralei reikalingi tikslai. Jie visada yra neasmeniš- 
ki, nes veikla, orientuota vien tik į asmeninius tikslus, — 
kad ir kokie būtų jos pranašumai, — yra moralinės veik- 
los priešybė. Iš kur kyla beasmeniškumas, kuris indivi- 
dui yra prieinamas per discipliną? Iš visuomenės, iš indi- 
vido atsidavimo visuomenei: „[Moralę] sudaro individo 
atsidavimas toms socialinėms grupėms, kurių narys jis 
yra. Taigi moralė reiškiasi tik tuomet, kai mes priklauso- 
me Žmonių grupei, nesvarbu, kokia ji yra. Kadangi iš 
tiesų Žmogus yra užbaigtas tik priklausydamas įvairioms 
visuomenėms, pati moralė bus užbaigta tik tiek, kiek mes 
tapatiname save su skirtingomis grupėmis, su kuriomis 
esame susiję — šeima, sąjunga, firma, klubu, politine par- 
tija, šalimi, Žmonija““. Taigi narystė socialinėje grupėje 
suteikia būtiną tarpinį kontekstą, kuriame tikslai tampa 
beasmeniais, iškeliant autoritetą, kuris iš tikrųjų palaiko 
discipliną. 

3. Savęs apibrėžtumo autonomija. Šis trečiasis ele- 
mentas neturi nieko bendro su kantiškąja autonomija, ir 
Durkheimas skiria nemažai dėmesio tam, kad parodytų, 
jog į individą nukreipto Kanto kategorinio imperatyvo 
nepakanka. Asmeninė autonomija, t. y. atsakomybė sau 
pačiam, iš tiesų yra lemiamas moralinio elgesio elemen- 
tas, tačiau Durkheimas įrodinėja, kad jis yra ne menkesnė 
visuomenės dalis, kaip disciplina ar narystė grupėje. Au- 
tonomija tiesiog yra racionalus žinojimas, kokios yra žŽmo- 
giškos būtybės veiklos, paklūstančios disciplinos ir atsi- 
davimo impulsams, priežastys: „Kad veiktume moraliai, 
nepakanka — nuo šiol nepakanka — tik paklusti discip- 
linai ir įsipareigoti grupei. Be šių sąlygų, taip pat ir be 
pagarbos taisyklei arba atsidavimo kolektyvinei idėjai, mes 
dar privalome žinoti, kuo aiškiau ir geriau suprasti mūsų 
elgesio priežastis. Toks suvokimas suteikia mūsų elgesiui 
autonomiją, kurios viešoji sąžinė nuo šiol reikalauja iš 
kiekvienos tikrai ir visiškai moralios būtybės. Taigi gali- 
me sakyti, kad trečiasis moralės elementas yra jos supra- 
timas“**. Vystantis žmonių visuomenei, žmogaus supra- 
timas tampa vis aštresnis ir jautresnis. Disciplinos ir 
priklausymo poreikis tebėra toks pat stiprus kaip ir anks- 
čiau. (Tai yra atsakymas šiuolaikiniams individualistams, 
skelbusiems naują moralę, kurioje Žmogus visiems lai- 
kams būtų išlaisvintas iš socialinių disciplinų ir priklau- 
symų bei galėtų laisvai pats save valdyti.) Tačiau savo 
protu Žmogus gali suvokti, ką jis daro, ir šitaip įgyti in- 
telektualinės (bet ne socialinės) autonomijos formą, neži- 
nomą primityviam žmogui. 

Antrasis ir ne mažiau įtakingas bendruomenės per- 
spektyvos pritaikymas yra sutarties analizė. Ji pradeda- 
ma Darbo pasidalijime ir išsamiai plėtojama vėlyvojoje Pro- 
fesinėje etikoje ir pilietinėje moralėje. Daugeliu atžvilgių 
sutarties tyrinėjimą galima priskirti puikiausioms šiuo- 

laikinės socialinės analizės tours de force. Išeities taškas 
yra paneigimas Spencerio pozicijos, pasak kurios, sutar- 
tis laikoma paprastu, atominiu dviejų ar daugiau indivi- 
dų, siekiančių protu įsisąmonintų asmeninių interesų, są- 
jungos sudarymo aktu. Tačiau būtų klaidinga tuo apriboti 
Durkheimo sutarties tyrinėjimą. Apskritai Durkheimo ana- 
lizė yra stiprus smūgis septynioliktame amžiuje nuo Hob- 
beso ir jo amžininkų prasidėjusiai, Švietime pratęstai ir 
sudariusiai devyniolikto amžiaus utilitaristinio judėjimo 
esmę minties gijai“. Šioje gijoje sutartis yra visų sociali- 
nių ryšių sudėtinis modelis. Hobbesas norėjo racionali- 
zuoti net šeimyninį saitą kaip besąlygišką sutartį tarp 
vaiko ir tėvų. Aštuoniolikto ir devyniolikto amžių racio- 
nalistinėje utilitaristinėje tradicijoje buvo įtartina visa, ko 
nebuvo galima racionalizuoti — legitimizuoti — sutarti- 
mi, tikra ar įsivaizduota. Vienintelė tikrovė ir kartu vie- 
nintelis tikras mokslinio dėmesio objektas kyla iš paties 
žmogaus, jo instinktų ir proto. Socialinė sąjunga, nors ji 
būtų įmanoma paprastam suvokimui, iš tikrųjų yra tam 
tikros sutarties formos produktas. Trumpai tariant, šiuo 
požiūriu sutartis yra visuomenės mikrokosmas, Žmogiš- 
kų ryšių provaizdis. 

Būtent šio provaizdžio ir atsižada Durkheimas. Sutar- 
tis, kaip jis įrodinėja, jeigu ji laikoma istoriškai ar logiškai 
pirmaprade, yra netikra ir nepatvari. Kaip galima, klau- 
sia Durkheimas, tikėtis iš Žmonių, kad jie gerbs sutartį, 
jeigu ji remiasi tik individualiais interesais arba ją taria- 
mai sukeliančiomis fantazijomis? „Kai interesai yra vie- 
nintelė dominuojanti jėga, individai atsiduria karo vienų 
su kitais būklėje, nes niekas nepajėgia suminkštinti sub- 
jektų, jokios paliaubos negali trukti ilgai. Nėra nieko ne- 
pastovesnio už interesus. Šiandien jie jungia mane su ta- 
vimi, rytoj jie mane padarys tavo priešu. Dėl tokios 

priežasties ryšiai gali būti tik trumpalaikiai, o asociacijos 
laikinos“. 

Visokio tipo sutartis negaliotų net trumpai, tvirtina 
Durkheimas, jeigu ji nebūtų grindžiama konvencijomis, 
tradicijomis, kodais, numatančiais aukštesnio už sutar- 
tį — autoriteto — idėją. Sutarties kaip ryšio tarp Žmonių 
galimybės idėja atsiranda vėlyvojoje Žmonių visuomenės 
vystymosi stadijoje. Ir ji įgyvendinama tik jau esant suve- 
reniems saitams, kurie jokiomis vaizduotės pastangomis 
negali būti tapatinami su egoistiniais interesais. Šie saitai 
atsiranda ir plėtojasi bendruomenėje, o ne individualaus 
sąmoningumo būsenose. 

Trečiasis Durkheimo bendruomenės perspektyvos pri- 
taikymo pavyzdys yra garsusis savižudybės tyrimas. Ja- 
me Durkheimo perspektyva yra įžūliai empirinė. Mesti 
pirštinę racionalistiniam sutarties stabui buvo pakanka- 
mai drąsu. Tačiau savižudybę, intymiausią ir labiausiai 
individualų iš visų veiksmų, priskirti visuomenės meto- 
dologijai — šitai iš tiesų anų dienų utilitaristai sunkiai 
galėjo pakęsti. Tai, kas Darbo pasidalijime buvo teigiama 
"apie savižudybę, t. y. jos santykį su socialinės dezinteg- 
racijos periodais, dabar tapo tyrinėjimo objektu tiksliai 
pagal Sociologinio metodo taisyklėse išdėstytą metodologiją. 

Žinoma, yra keletas šalutinių šio darbo motyvų. Aki- 
vaizdžiausias motyvas yra mokslinis. Savižudybės pro- 
blema daugelis itin domėjosi; ji buvo tyrinėjama, ir buvo 
daug prieinamos demografinės medžiagos. Durkheimas 
pripažįsta: „Kaip tyrimo objektas greta kitų objektų, ku- 
riuos turėjome galimybę tirti mūsų mokslinės karjeros lai- 
kotarpiu, buvo pasirinkta savižudybė, nes nedaug yra taip 
tiksliai nustatomų reiškinių, taip pat ir dėl to, kad savižu- 
dybės tyrimas mums atrodė labai savalaikis; netrūko net 
tyrimui būtinos išankstinės medžiagos“*. 

Tačiau taip pat yra du kiti šalutiniai motyvai, kurie 
buvo mažiau pastebėti. Pirma, teigia Durkheimas, „so- 
ciologijos, kaip atskiros tyrimo srities galimybė“, taps la- 
biau akivaizdi, atradus dėsnius, veikiančius savižudybę 
ir kylančius tiesiai iš išskirtinio sociologijos objekto, t. y. 
iš visuomenės ir socialinių faktų. Trumpai tariant, Durk- 
heimas niekada neatsižada praktinio, profesionalaus tiks- 
lo, kurį galima rasti nuolatinėse nuorodose Savižudybėje. 

„Sociologinis metodas, kaip mes jį naudojame, visiš- 
kai remiasi pagrindiniu principu, kad socialiniai faktai 
turi būti tiriami kaip daiktai, t.y. kaip individui išoriškos 
tikrovės. Nėra kito principo, dėl kurio būtume sulaukę 
tiek daug kritikos; tačiau joks kitas principas nėra labiau 
fundamentalus“. Kad būtų įmanoma sociologija, ji priva- 
lo turėti,tik jai vienai būdingą objektą. Ji turi suvokti tik- 
rovę kitokiu negu kiti mokslai būdu. Jei nėra tikrovės už 
individualios sąmonės, tuomet sociologija neturi savo sri- 
ties. Tuomet vienintelis galimas stebėjimo objektas yra 
individo psichinės būsenos; tačiau jos priklauso psicholo- 
gijos sričiai. Psichologiniu požiūriu, pavyzdžiui, santuo- 
kos, šeimos ar religijos esmė yra individualūs poreikiai, 
kuriuos atitinka šios institucijos: tėviškas prisirišimas, sū- 
naus meilė, seksualinis potraukis, vadinamasis religinis 
instinktas. „Su pretekstu suteikti mokslui solidesnį indi- 
vido psichologinės konstitucijos pagrindą iš sociologijos 
atimamas vienintelis jos objektas. Neįsisąmoninama, kad 
negali būti sociologijos be visuomenės; tačiau negali būti 
visuomenių, jeigu yra tik individai“**. Taigi šitaip meta- 
fizika išverčiama į praktinę metodologiją. Kažin ar gali- 
ma tai padaryti efektyviau. 

Pateisinęs savižudybės tyrimą demografinėmis ir me- 
todologinėmis priežastimis, galima sakyti, kad kiekvienu 
atveju sociologiniame mąstyme pabrėžiama socialumo au- 
tonomija, — Durkheimas savo darbą pateisina ir morali- 

niu požiūriu. Savižudybė, teigia jis, priklauso tų pačių 
kategorijų grupei, kaip ir ekonominis konfliktas, nusikal- 
timas ir skyrybos, ir byloja apie patologinę šiuolaikinės 
visuomenės būklę. Taigi reikia siūlyti priemones, kurios 
sumažintų savižudybių, taip pat ir kitų socialinės dezin- 
tegracijos formų mastą. Iš šios praktinės, moralinės pozi- 
cijos Durkheimas pateikia „kai kuriuos pasiūlymus, kaip 
ir kokiomis priemonėmis Europos visuomenės galėtų 
įveikti bendrąją šiuolaikinę krizę“. Jis pabrėžia, kad savi- 
žudybė šiais laikais „yra viena iš formų, kuriomis per- 
duodama kolektyvinė liga; taigi ji padės mums šią ligą 
suprasti“*. 

Šiame reikšmingame veikale Durkheimo padarytos iš- 
vados net ir šiandien gali būti laikomos sėkmingu rezul- 
tatų, abstrakčiai numatytų Sociologinio metodo taisyklėse, 
demonstravimu. Durkheimas šiame darbe nuolat kalba 
apie visuomenę, 0 ne apie individą, ir tai visiškai patvir- 
tina duomenimis bei hipotezių verifikacija. Jis pats reziu- 
muoja grafiškai: „Palikę individą ir pradėję ieškoti kiek- 
vienos visuomenės polinkio savižudybei priežasčių pačių 
visuomenių prigimtyje, gavome visiškai kitokius rezulta- 
tus. Savižudybės santykis su tam tikromis socialinės ap- 
linkos būsenomis yra toks pat tiesioginis ir pastovus, koks 
netikras ir dviprasmiškas buvo laikomas jos santykis su 
biologinio bei fizinio pobūdžio faktais““?. 

Kokiais specifiniais būdais visuomenė tampa pagrin- 
dine tokio individualaus veiksmo kaip savižudybė sąly- 
ga? Yra trys būdai: 


Egoistinė savižudybė. Ji gali įvykti tuomet, kai ryšys 
tarp Žmonių grupėse susilpnėja tiek, kad daugiau nebe- 
gali teikti įprastos paramos žmogaus ego. „Savižudybė, — 
skelbia Durkheimas viename savo žymiausių teiginių, — 
yra atvirkščiai proporcinga socialinės grupės, kuriai pri- 

klauso individas, integracijos laipsniui“. Kai visuomenė 
yra labai integruota, ji varžo individus, verčia juos tar- 
nauti jai ir „šitaip kliudo jiems savarankiškai disponuoti 
savimi“. Tuose šiuolaikiniuose gyventojų sluoksniuose, 
kuriuose asociatyvūs saitai yra palyginti silpni, — pro- 
testantų, miesto gyventojų, pramonės darbininkų, profe- 
sionalų — savižudybių rodikliai yra aukštesni nei prie- 
šingo pobūdžio junginiuose"?!. 


Anominė savižudybė. Panaši į egoistinę savižudybę 
yra anominė savižudybė, kurią sukelia staigus normaty- 
vinių sistemų sutrikimas, viso gyvenimo vertybių perkai- 
nojimas arba konfliktas tarp trokštamų tikslų ir sugebėji- 
mo juos pasiekti. Ne skurdas yra postūmis į savižudybę. 
Durkheimas nurodo „stebėtiną neturtingų šalių imunite- 
tą“: „ĮSkurdas], pats būdamas suvaržymas, apsaugo nuo 
savižudybės. Kita vertus, gerovė dėl jos teikiamos galios 
mus klaidingai įtikina, kad priklausome tik nuo savęs 
pačių. Sumažindama daiktų keliamą pasipriešinimą, ji įtei- 
gia neriboto jų užvaldymo galimybę. Kuo menkiau jau- 
čiamos ribos, tuo labiau nepakenčiami atrodo visi apribo- 
jimai“?2. Trumpai tariant, anomija yra toks pat moralinės 
bendruomenės suirimas, kaip egoizmas yra socialinės ben- 
druomenės suirimas. 


Altruistinė savižudybė. Trečia savižudybės forma yra 
ne mažiau socialinė dėl aplinkybių, nei kiti du tipai, ta- 
čiau ji gali įvykti tuomet, kai socialinis ryšys yra toks 
stiprus, jog individas nutraukia savo gyvenimą, būdamas 
įsitikinęs tam tikro savo veiksmo gėdingumu socialiniam 
ryšiui. Iš esmės tokia savižudybė, kaip pažymi Durkhei- 
mas, yra ne išsivadavimas, o savęs baudimas. Nors šį 
savižudybės tipą labiau tikėtina aptikti primityviose vi- 
suomenėse (nors ne visada ir jose), kur absoliučią galią 

turi gentinis konsensas, retkarčiais ji pasitaiko ir tokiose 
modernios visuomenės srityse, kaip reguliarių karinių or- 
ganizacijų karininkų korpusai, kuriuose dominuoja ir ku- 
riuos persmelkia tradicija“?. 

Pasak Durkheimo, „kiekvienai žmonių visuomenei bū- 
dingas didesnis ar mažesnis polinkis į savižudybę; išraiš- 
ka remiasi dalykų prigimtimi. Kiekvienai socialinei gru- 
pei iš tiesų būdingas kolektyvinis palinkimas į šį veiksmą, 
ir toji grupė yra veikiau individualių polinkių, o ne jų 
rezultatų šaltinis. Joje teka egoizmo, altruizmo ar anomi- 
jos srovės, iš kurių visuomenėje kyla išglebusios melan- 
cholijos, aktyvaus išsižadėjimo ar nervingo nuovargio ten- 
dencijos. Šios visam socialiniam kūnui būdingos 
tendencijos, paveikdamos individus, tampa savižudybės 
priežastimi. Asmeninės patirtys, paprastai laikomos tie- 
sioginėmis savižudybės priežastimis, yra susijusios tik su 
moraliniu aukos nusistatymu ir tik atkartojančiu visuo- 
menės moralinę būklę“?*. 

Ši atsieta nuo konteksto ištrauka, kurią sudaro griež- 
tos analitinės sąvokos, gali lengvai tapti tos pačios kriti- 
"kos, kurią patyrė kitos Durkheimo veikalų ištraukos ir 
sąvokos, objektu. Ar gali žmonių visuomenė turėti „po- 
linkį“ — grupei, „kolektyvinį polinkį“ — savižudybei? 
Ar gali socialiniam kūnui būti būdinga „išglebusios me- 
lancholijos“ tendencija ir pan.? Per keletą amžių sukaup- 
tos Vakarų individualizmo nuostatos pabrėžtinai siūlytų 
atsakymą „Ne“, ir Durkheimo laikais būtent toks atsaky- 
mas ir buvo pateiktas. Tačiau pakaks dar kartą stebėtis 
analitinio individualizmo, kuris užkirto kelią Žmogaus, 
koks jis yra, pažinimui, svarbiomis pasekmėmis Vakarų 
mąstymui ar bandyti apsaugoti Durkheimą nuo įprastų 
kaltinimų problemos sureikšminimu. Tokie argumentai 
beveik visuomet būtų bergždi ir vienpusiški. Verčiau pa- 
brėžkime tik šį faktą: būtent remdamasis ką tik pacituotoje 

ištraukoje apibendrintu požiūriu į visuomenę, Durkhei- 
mas išplėtojo savo metodologiją bei kritiškai patikrino iš- 
vadas (labai tikslias išvadas!) apie savižudybių visuome- 
nėje mastą, kurios, praslinkus septyniasdešimčiai metų 
po Savižudybės pasirodymo, menkai tebuvo pakeistos. S1- 
vižudybė tebėra vienas iš pustuzinio didžiųjų mokslinių 
darbų sociologijoje; šitaip spręsti galima, netgi nevarto- 
jant žodžio „klasikinis“. 

Ketvirtasis, ir galų gale pats esmingiausias, Durkhei- 
mo metodologinio bendruomenės vartojimo pavyzdys yra 
jo Žmogaus prigimties traktuotė. Šiais laikais, kuriuos nuo 
Durkheimo skiria dvi socialinės psichologijos kartos, ne 
daug kas patrauktų dėmesį Durkheimo socialinių savas- 
ties šaltinių traktavime. Tačiau tuomet toks požiūris bu- 
vo gana originalus, kad būtų nesuprastas ir susilauktų 
emocingos kritikos. Individualistinė savasties, proto ir as- 
menybės perspektyva buvo tiek įsišaknijusi, kad Durk- 
heimo kritikų (jų lyderis buvo Tarde, teigęs, kad „imita- 
cija“ kaip esminis procesas remiasi abstrakčiais individais, 
kurie, galima sakyti, turi iš anksto nustatytus socialinius 
tikslus) antpuoliuose kaltinimai „grupiniu protu“ ir „so- 
cialiniu realizmu“ buvo pagrindiniai. Tuomet buvo pla- 
čiai paplitęs kaltinimas (jo atgarsiai išlikę iki šių dienų), 
kad individas Durkheimo sociologijoje visiškai pranyksta. 

Tačiau pažvelgus į tai, ką Durkheimas iš tiesų rašė 
apie individualybę ir asmenybę formuojančių procesų pri- 
gimtį, nelabai ką šiems laikams ypatingo galima aptikti. 
Durkheimas pasirūpino parašyti, kad visuomenė „egzis- 
tuoja tik individuose ir per individus“. 

„Tegul tik individų protuose užgęsta visuomenės idė- 
ja, tegul tik Žmonės nustoja suvokti, kas yra tikėjimas, 
tradicijos, kas yra bendrystės siekiai, nustoja visu tuo 
naudotis, ir visuomenė mirs. Taigi, kalbant apie visuo- 

menę, galima pakartoti tą patį, ką anksčiau sakėme apie 
dievybę: ji reali tiek, kiek užima vietos Žmogaus sąmonė- 
ja 5, 

Dažniausiai toks požiūris yra teisingas, tačiau iš jo ne- 
išplaukia, kad individas yra pirminė ir sau pakankama 
utilitarinio mąstymo realybė. Priešingai, žmogus yra dve- 
jopas: biologinis ir socialinis. 

„Jame yra dvi būtybės: individuali būtybė, kurios pa- 
grindai glūdi organizme ir kurios veiklos ratas dėl to yra 
griežtai ribotas, ir socialinė būtybė, atstovaujanti stebėji- 
mu patiriamai aukščiausiai tikrovei intelektualinėje ir mo- 
ralinėje tvarkoje — būtent visuomenei. Mūsų prigimties 
dualumo pasekmė praktinėje tvarkoje yra moralinio ide- 
alo nesuprastinamumas iki utilitarinių motyvų, o mąsty- 
mo tvarkoje — proto nesuprastinamumas iki individua- 
lios patirties. Individas tiek, kiek jis priklauso visuomenei, 
peržengia save patį ir mąstydamas, ir veikdamas“. 

Dar kitur Durkheimas rašo: „Socialinis žmogus per- 
smelkia fizinį žmogų. Socialinio Žmogaus būtina prielai- 
da yra visuomenė, kurią jis išreiškia ir kuriai tarnauja. 
Jeigu ji yra suardoma, jeigu daugiau nebejaučiame jos 
mūsų ir mus pranokstančioje egzistencijoje ir veikloje, mū- 
sų socialumas netenka jokio objektyvaus pagrindo. Tebėra 
tik dirbtinė apgaulingų vaizdinių kombinacija, fantasma- 
gorija, kuri dingsta po menkiausios refleksijos, t. y. nėra 
nieko, kas mūsų veiklai suteiktų tikslą. Tačiau šis socia- 
linis žmogus yra civilizuoto Žmogaus esmė; jis yra egzZis- 
tencijos šedevras“**. 

Taigi Durkheimo požiūris į individą yra toks pat radi- 
kaliai socialus kaip ir jo požiūris į moralę. Žmogaus ne- 
įmanoma pažinti, bent jau socialiniam mokslininkui, ki- 
taip kaip bendruomenės manifestacijos, jos sankirtos taško. 
Proto ir charakterio disciplina tėra grupę formuojančios 

disciplinos personalizacija. Normali asmenybė yra nor- 
malios integracijos grupėje atspindys. Nenormali asme- 
nybė yra šios grupinės integracijos suirimo atspindys. 

Durkheimas įneša bendruomenės perspektyvą ir į in- 
dividualaus proto nukrypimus. Yra proto autoritetas, ta- 
čiau iš kur šis autoritetas atsiranda? „Visuomenės autori- 
tetas, visuomenės, bendraujančios tam tikrais mąstymo 
būdais, kurie laikomi būtina bet kurios bendros veiklos 
sąlyga. Būtinybė, verčianti mus pripažinti kategorijas, nėra 
paprastų įpročių, kurių naštą nesunkiai galėtume nusi- 
mesti, rezultatas; juo labiau tai ne fizinė ir metafizinė bū- 
tinybė, nes kategorijos kinta priklausomai nuo vietos ir 
laiko; tai yra ypatinga moralinė būtinybė, kuri intelektu- 
aliniam gyvenimui tokia svarbi, kokia valiai svarbi mora- 
linė priedermė“*?. 

Bendruomeninės disciplinos atspindys yra ne tik pro- 
to disciplina, bet ir tokios proto kategorijos, kaip laikas, 
erdvė, priežastingumas ir jėga, kurios yra bendruomenės 
atspindžiai. Žinoma, čia Durkheimas atsiduria labai gin- 
čytinoje epistemologinėje teritorijoje, ir būtų kvaila tvir- 
tinti, kad šios jo nuostatos sulaukė panašaus pripažinimo 
kaip kiti jo mąstymo aspektai. Tačiau juo labiau jas verta 
paminėti. Empirikai kartu su Hume'u bandė paaiškinti 
šias kategorijas individualios patirties sąvokomis; aprio- 
ristai kartu su Kantu teigė, kad šios kategorijos turi būti 
laikomos įgimtomis pačios sąmonės struktūros dalimis. 
įrodinėdamas, jog kiekviena kategorija yra tik bendruo- 
menės atspindys. Taigi, tvirtina Durkheimas, laiko idėja 
kilo iš socialinio religinių pasninko dienų minėjimo ir ka- 
lendorių, kurių pirminė reikšmė buvo religinių ritualų 
žymėjimas. Tik religinės bendruomenės ir jos ritualų ga- 
lia buvo pajėgi įspausti žmogaus sąmonėje bendrąją laiko 
idėją. Panašiai yra ir su kitomis proto kategorijomis. Erd- 

vės sąvokas pirmykščiai žmonės, pasak Durkheimo, vi- 
suomet suvokia iš to, kaip išdėstyti jų socialiniai dariniai: 
pavyzdžiui, koncentriškai arba stačiakampiškai. Jėgos idė- 
ja suvokiama kaip gentinio ar kokio nors kito kolektyvi- 
nio vieneto galios padidėjimas. Ir taip toliau. Aišku, kad 
Durkheimas yra ne tik bendruomenės sociologas; jis yra 
ir epistemologas bei metafizikas. 

Faktas, kad Durkheimo pastangos paaiškinti sąmonės 
„kategorijas“ nebuvo labai svarbios epistemologijai, ku- 
rioje jos niekada nebuvo labai rimtai vertinamos, yra ma- 
žiau svarbus už tą, kad jos nuostabiai pasitarnavo žino- 
jimo ir kultūros sociologijos perspektyvoms. 


Molekuliarinė bendruomenė — Simmel 


Paskutinė forma, kuria sociologinėje tradicijoje reiš- 
kiasi bendruomenės perspektyva, glūdi mikrosociologi- 
nėje sferoje: smulkių intymių ryšių modeliuose, kurie sly- 
pi matomose visuomenės grupėse ir asociacijose. Žinoma, 
čia turime omenyje Simmelį. 

Simmelis yra visuomenės mikroskopistas. Jis be galo 
žavisi smulkiais ir intymiais dalykais. Tai, kas dažnai bu- 
vo vadinama jo formaliąja sociologija, yra daugiau nei 
paprastos pastangos suklasifikuoti elgesio normas. Jis ty- 
rė tokias visuomenės grupes, kaip diados arba triados, 
bei tokius socialinius ryšius, kaip draugystė, paklusnumas 
ir lojalumas, ir šiuos jo tyrimus reikia suprasti kaip paieš- 
ką visuomenės molekulinių elementų: mažiausių galimų 
vienetų, sudarančių tiriamas institucijas ir susivienijimus. 

Jis domisi trumpalaikiais procesais tiek, kiek ir struk- 
tūromis. Diadų arba triadų tarpusavio sąveika, kuri reiš- 
kiasi kooperacija, pasitikėjimu, slaptumu, domino jį kaip 
ir pats ryšys. Kartu jį domino tokie negatyvūs elementai, 
kaip konfliktas ir konkurencija, elementai, kurie, jam ne- 
buvo sunku įrodyti, buvo tiek pat gyvybiškai svarbūs 

kaip ir pozityvūs meilės ir kooperacijos, sutelkiant in- 
dividus bei jų grupes, elementai. Simmelio mikroskopi- 
nis žvilgsnis prasiskverbia pro istorijos ir susitarimo 
sluoksnius ir suteikia jo stebėjimams amžinumą ir uni- 
versalumą. Simmelis žinojo, kad esminiai asociacijų ele- 
mentai išlieka per amžius; nesvarbu, kokie didžiuliai bū- 
tų skirtumai tarp skirtingų institucijų ir kultūrų įvairiais 
amžiais, tokios struktūros, kaip diados ir triados, išlaiko 
tapatumą ir nekintamą įtaką didesnėms ir labiau mato- 
moms visuomenės formoms. 

Everettas Hughes'as vadino Simmelį visuomenės Freu- 
du, ir ši analogija yra priimtina. Lygiai kaip Freudas pa- 
šventė save individo sąmonę valdančių pasąmonės būse- 
nų ir procesų tyrimams, taip ir Simmelis buvo atsidavęs 
socialinės tvarkos „pasąmoninių“ ryšių: diadų, triadų ir 
kitų amžinų sudedamųjų visuomenės sąrangos elemen- 
tų, tyrimui. Jie, kaip ir individo pasąmonė, turi didžiulę 
įtaką didesnių asociacijų visuomenėje struktūroms ir po- 
kyčiams. 

Simmelio reakcija į analitinį arba utilitaristinį indivi- 
dualizmą yra tokia pat aštri ir visuotinė kaip ir Durkhei- 
mo reakcija, nors mažiau akivaizdi, ir iš jos išraiškos kar- 
tais galima klaidingai spręsti apie Simmelio darbų 
individualistinį pobūdį. Neabejotina, kad Simmelis turėjo 
aiškią ir nuoseklią individualybės sampratą. Tai, ką jis 
vadino „talpia ir toli siekiančia kolizija tarp visuomenės 
ir individo“, veikė tiek Simmelio etinius jausmus, tiek ir 
jo sociologinius tyrimus. Sąvokinei tikrovei Simmelis su- 
teikia individualumą, kurio labai trūksta kitų sociologų, 
kuriuos mes aptarėme, darbuose. Vis dėlto yra labai daug 
skirtumų tarp Simmelio ir utilitaristų darbuose esamų in- 
divido vaizdinių. Simmelio vaizdinys kyla iš analogiškos 
durkheimiškajai visuomenės koncepcijos, kurią nusako ši 
citata: „Visuomenė gyvena savo gyvenimą, kuriame de- 

rinasi abstraktumas ir konkretumas, ir kiekvienas indivi- 
das įneša į ją dalį savo charakterio ir jėgos; visuomenė 
auga dėl individų įnašų, tuo tarpu individai savo ruožtu 
formuojasi kaip individualybės arba bando save tokiomis 
formuoti“?š. 

Simmelis nebuvo abejingas didesnėms visuomenės jė- 
goms ar jas formuojančioms istorinėms tendencijoms. Tik- 
rai ne. Jis gal ir buvo mikroskopistas,. tačiau nenustojo 
būti anatomas ir ekologas. Jo darbai, beveik kaip ir We- 
berio ar Tonnieso, rėmėsi dviejų revoliucijų sukeltu di- 
džiuoju poslinkiu visuomenės prigimtyje. Simmelis buvo 
gerai susipažinęs su istorinėmis jėgomis, dauguma jo 
iliustracijų ir aliuzijų yra paimtos iš kitų istorinių amžių. 
Pavyzdžiui, Simmelio esė apie grupinius ryšius jaučiami 
tie patys istoriniai kontrastai tarp viduramžių ir šiuolai- 
kinės visuomenės kaip ir kitų sociologų darbuose. Iš tik- 
rųjų kontrastas yra pagrindas jo individualumo perspek- 
tyvos, kuri remiasi Žmogaus istoriniu išsilaisvinimu iš 
viduramžių bendruomenės. „Viduramžiais ryšys su gru- 
pe įtraukdavo visą žmogų. Jis turėjo ne tik objektyvų trum- 
palaikį tikslą. Veikiau tai buvo visų, susijungusių dėl šio 
tikslo, asociacija, kuri apimdavo visą kiekvieno savo na- 
rio gyvenimą““?. Tai nereiškia, kad viduramžių žmogus 
buvo slegiamas narystės. Individo kaip socialinės būty- 
bės „praturtinimas“ „viduramžių pavyzdžiu buvo reikš- 
mingas, nes to, ką individas gaudavo, įsijungęs į didesnę 
grupę, niekaip nebuvo galima įgyti betarpiškose grupė- 
se... Šis koncentrinis modelis yra sistemiškas ir taip pat 
dažnas istorinis etapas, kuris yra ankstesnis už situaciją, 
kai grupės, į kurias asmenys yra įsijungę, liečiasi ir susi- 
kerta tame pačiame asmenyje““?. Moderni visuomenė la- 
bai skiriasi nuo viduramžių koncentriško jungimosi į gru- 
pes modelio, ir būtent organizaciniai skirtumai lemia 
šiuolaikinio individo išskirtinumą, iškilų išskirtinumą, ku- 

ris yra modernių individualizmo filosofijų istorinis fonas. 
Kitaip nei viduramžiškoje, šiuolaikinėje visuomenėje be- 
veik nėra suvaržymų individui jungtis į grupes. „Nesvar- 
bu, kokia grupių, į kurias įsitraukęs individas, prigimtis, 
pakanka paprasto įsijungimo į grupę fakto, kad individas 
geriau suvoktų savo individualybę ir galėtų bent pasi- 
priešinti tendencijai priimti savo pirminės grupės ryšius 
kaip savaime suprantamus““!. Taigi Simmelis — beveik 
kaip ir Durkheimas — individualizmui suteikia laiko per- 
spektyvą. 

Panašiai ir jo Žymioji esė Metropolija ir psichinis gyve- 
nimas yra skirta iš esmės Europos istoriniam perėjimui 
nuo griežtų tradicinių bendruomenės formų prie anoni- 
miškų industrinių miesto kompleksų. Savo esė Simmelis 
pabrėžia šviesiąsias miesto puses, bet priverčia mus pa- 
matyti ir šešėlius, kuriuos paliko nykstanti bendruomenė 
ir tradicijos. Metropolijos gyvenimo sudėtingumui, ano- 
nimiškumui, uždarumui priešpriešinami tradicinės ben- 
druomenės paprasti, betarpiški ir šilti santykiai. 

Tą pačią priešpriešą, išdėstytą sistemiškiau, galime rasti 
ir jo traktate apie pinigus“?. Pinigai yra ne tik kokybinių 
santykių pakeitimo kiekybiniais, bet ir individų išlaisvi- 
nimo iš ikipramoninės Europos bendruomeninio konteksto 
simbolis. Tik Spenglerio Vakarų saulėlydis pateikia mums 
tokį detalų ir vaizdingą pinigų ir kredito paveikslą kaip 
prizmę, per kurią Vakarų mąstysena transformuojasi iš 
metafizinės ir socialinės į kiekybę ir įvairius jos aspektus. 
Simmelis parodo, kaip pinigų, kurie yra mainų priemonė 
ir matas, daugėjimas Italijos miesto-valstybės, o paskui ir 
visos Europos ekonomikoje, padėjo rastis pasaulėžiūrai, 
kurioje organiškumas paprasčiausiai pakeičiamas kieky- 
biškumu ir mechaniškumu tiek visuomenėje, tiek filoso- 
fijoje ir moralėje. Simmelio rankose socialinė, moralinė ir 
intelektualinė Europos istorija iš tikrųjų yra individualių 

nukrypimų nuo viduramžių bendruomenės ir tradicijų 
išdava — tai galima pastebėti monarchų iškilime, versli- 
ninkų, bankininkų, menininkų ir intelektualų atsiradime. 
Viduramžių bendruomenės silpnėjimas ir individualybių 
iškilimas nebūtų galimas, jei nebūtų atsiradę nuasmenin- 
ti vertės matai, atitinkantys nuasmenintų įstatymų aplin- 
ką ir kurių pagalba individai gali tiesiogiai palaikyti ry- 
šius vienas su kitu. 

Tačiau Simmelis nepasitenkino suteikęs Europos so- 
cialinei transformacijai šį platesnį perėjimo iš tradicinės 
bendruomenės į nuasmenintą visuomenę aspektą. Jis ieš- 
kojo trumpalaikių išraiškų ir pirminių pokyčio elementų. 
Simmelio pabrėžtinas dėmesys pirminėms visuomenišku- 
mo formoms buvo iš dalies paieška tokio išskirtinio so- 
ciologijos objekto, kuris nesidubliuotų su kitais sociali- 
niais mokslais ir kuris atleistų sociologiją nuo pareigos 
būti vien tik „omnium-gatherum“. Tačiau dažniausiai ji at- 
spindi norą išskaidyti jėgas, dalyvaujančias Europos vi- 
suomenės transformacijoje, į jas sudarančius specifinius 
socialinius elementus. 

Jo esė apie religiją yra puiki ištrauka, kuri šitai iliust- 
ruoja. Jis rašo: „Socialinis gyvenimas apima bendrą jo ele- 
mentų koreliaciją, kuri vyksta momentaliuose veiksmuo- 
se ir santykiuose, iš dalies pasireiškiančiuose realiomis 
formomis: visuotinėmis funkcijomis ir įstatymais, potvar- 
kiais ir nuosavybe, kalba ir komunikacijos priemonėmis. 
Tačiau visi šie socialiniai savitarpio santykiai priklauso 
nuo skirtingų interesų, tikslų ir impulsų. Jie tarsi formuo- 
ja individuose tai, kas įgyvendinama socialiai per 'vieną 
šalia kito“, 'vieną su kitu“, “vieną dėl kito" ir “vieną prieš 
kitą'“9?. Kaip pažymi genialusis Simmelis, būtina, kad vi- 
si vertingi socialiniai ryšiai ir pokyčiai būtų pakeisti į 
„Vieną šalia kito“, „vieną dėl kito“ ir pan. Nesvarbu, ką 
būtų tyrinėjęs — politinę valdžią, kapitalizmą, religiją, — 

jis nebūdavo patenkintas, kol jo analizė nenusileisdavo 
iki pradinio elementų, apibūdinančių Žmogaus gyveni- 
mą formuojančius santykius ir procesus, lygmens. 

Ypatingas ir išskirtinis Simmelio susidomėjimo ben- 
druomenės elementais pobūdis geriausiai matomas ne jo 
geometrinių formų, pavyzdžiui, diados ir triados, ne ko- 
operacijos ir konfliktų procesų tyrimuose — abu moksli- 
nių interesų tipai, be abejo, atitinka bendruomenės pri- 
gimtį, — bet veikiau draugystės, lojalumo, meilės, 
priklausomybės, dėkingumo, pasitikėjimo ir kitų pirmi- 
nių žmogiškų ryšių elementų neprilygstamoje analizėje. 
Nė vienas iš moderniųjų mąstytojų darbų, išskyrus kai 
kurių romanistų, dramaturgų ir kitų menininkų kūrinius, 
negali prilygti Simmelio jautrumui tiems elementams ir 
jo skvarbiam sugebėjimui susieti juos su platesnėmis vi- 
suomenės jėgomis. 

Draugystė, priklausomybė, pasitikėjimas, lojalumas — 
šie elementai tarsi ir yra šalia kitų tradicinės bendruome- 
nės socialiniai atomai. Susidomėjimas jais neišvengiamai 
yra didelis kiekvienoje visuomenėje ir kiekviename am- 
žiuje, išgyvenusiame tokius pokyčius, kurie buvo apėmę 
devyniolikto amžiaus Europą. Kaip tradicinių klasinių 
struktūrų subyrėjimas priverčia žmones pirmą kartą su- 
vokti statuso sudėtingumą ir niuansus, taip ir bendruo- 
menės suirimas priverčia Žmogų susimąstyti apie drau- 
gystės prigimtį, leidžiamą intymumą, diskretiškumo 
kanonus ir lojalumo ribas. Tradicionalistams tokiame pa- 
sikeitimų amžiuje tikra draugystė, pasitikėjimas ir lojalu- 
mas geriausiu atveju gali atrodyti kaip seniau egzistavu- 
sios, bet dabar mirusios bendruomenės šukės, kaip 
plūdurai ekonominio ir politinio egoizmo jūrose. Simme- 
lio laikais nemažai buvo tokių, kuriems šios kalbos figū- 
ros turėjo prasmę. 

Simmelis tikrai nebuvo tradicionalistas šia prasme, ta- 
čiau aišku, kad kontrastas tarp tradicinės bendruomenės 
ir modernios visuomenės sudaro esminį foną, prieš kurį 
nukreiptos jo mikroskopinės pirminių saitų analizės ne- 
paprastai išryškėja. Tai, ką jis vadino „intymių santykių 
sociologija“, rėmėsi ne abstrakčia geometrija, o industri- 
nės ir politinės revoliucijų sukeltais pokyčiais. 

Nerasime kito Simmelio kūrinio, kuriame jo iškilio- 
sios bendruomenės analizės žavesys taip atsiskleistų, kaip 
jo žymiojoje studijoje apie slaptumą“*. Kaip Durkheimas 
tyrinėjo savižudybę, taip Simmelis modifikuotu, bet pa- 
našiu būdu, tyrė slaptumą, t. y. atribojo jį nuo individo, 
kuris, kaip sakoma, „laiko“ paslaptį, ir įkurdino jį tiesiog 
visuomenės santykių ir procesų viduje. Savižudybė ir pa- 
slaptis: kiekviena iš jų yra savotiškas individualios moty- 
vacijos nukrypimų rezultatas, nors abi jos tegali būti su- 
prastos iš santykio su visuomene. 

Pirma, žmonių bendravimo procese yra slaptumo san- 
tykis. Šis santykis yra neišardomas, nes visa, kuo ben- 
draudami mes dalijamės su kitu, nesvarbu, koks artimas 
ir patikimas būtų bendravimo partneris ir kiek mūsų žo- 
džiuose būtų „tikros“ tiesos, visada galima rinktis „iš tos 
realios psichologinės visumos, kurios absoliučiai tikslus 
(turinio ir nuoseklumo prasme) pateikimas gali kiekvie- 
ną nuvesti į beprotnamį““?. Mes atsirenkame ir modu- 
liuojame, ignoruodami didžiules „tikrovės“ sritis. 

Sąmoningai ar nesąmoningai mes meluojame. „Kiek- 
vieno melo, nesvarbu, kiek jis yra objektyvus, pačioje pri- 
gimtyje yra paklaida, liečianti meluojantį subjektą““*. Me- 
las kyla iš to, kad meluojantis slepia savo tiesą nuo kito 
žmogaus. Melui esame tuo pakantesni, kuo mums toli- 
mesnis laike ir socialinėje erdvėje yra melagis. „Kuo la- 
biau individai yra nutolę nuo mūsų asmenybės, tuo leng- 
viau susitaikome su jų tiesos nesakymu tiek praktine, tiek 

asmeniška psichologine prasme; tuo tarpu, kai meluoja 
mums artimiausi asmenys, gyvenimas tampa nepaken- 
čiamas“?'. Tačiau nėra tokios visuomenės, tokios ryšio 
formos, kurioje melas tam tikru mastu nebūtų leidžia- 
mas. Jis yra net būtinas, nes kol visuomenė bus skirstoma 
pagal teisės Žinoti „visą tiesą“ laipsnį, tol egzistuos me- 
las. „Nors dažnai melas gali suardyti santykius tarp žmo- 
nių, kol egzistuos santykiai, jų sudėtinė dalis bus melas. 
Etiškai neigiama melo vertė neturi užgožti sociologiniu 
požiūriu gana teigiamos jo reikšmės, formuojant tam tik- 
rus konkrečius santykius“. Melas yra „teigiama ir, taip 
sakant, agresyvi priemonė, kurios tikslas dažnai pasie- 
kiamas paprastu slaptumu arba nuslėpimu“*ė. 

Simmelis dabar pereina nuo socioepistemologijos prie 
nekvalifikuoto socialumo. „Prieš imantis nagrinėti paslaptį 
kaip sąmoningą nuslėpimą, reikia atsižvelgti į skirtingus 
laipsnius, kuriais įvairiuose santykiuose jų narių asme- 
nybių tarpusavio Žinojimas paliekamas už šių santykių 
veikimo sferos“. Yra interesų grupės, kurios visiškai ne- 
siekia įtraukti viso individo, ir tokios grupės šiuolaikinė- 
je visuomenėje dominuoja. „Nuolat didėjantis mūsų 
kultūros objektyvizavimas, kuris reiškiasi vis labiau nu- 
asmenintais elementais ir vis menkesniu subjektyvios in- 
divido visumos sugėrimu (šitai puikiai matyti iš kontras- 
to tarp namudinio ir fabrikinio darbo), taip pat apima ir 
sociologines struktūras“*?. 

Kultūros objektyvizavimas pakeitė ištisą socialinę ir 
moralinę pasitikėjimo sritį, nes buvo išskaidyta ir lokali- 
zuota tai, ko reikia, kad vienas žmogus galėtų pasitikėti 
kitu — kaip darbdavys ir darbuotojas, bankininkas ir sko- 
lininkas. Labai pakito ir tokios kokybės, kaip „pažintis“ 
ir „diskretiškumas“. „Diskretiškumas yra ypatinga tipiš- 
ko kontrasto tarp imperatyvų leidžiama tai, kas nedrau- 
džiama', ir 'kas neleidžiama, tas draudžiama" forma. Tai- 

gi santykiai tarp žmonių skiriami pagal tarpusavio žino- 
jimą — arba kas neslepiama, tas gali būti Žinoma', arba 
'kas neatskleista, tas neturi būti žinoma“. 

Taip pat yra draugystės ir intymumo vaidmenys, ku- 
rių kiekvieną labai paveikė modernieji socialiniai poky- 
čiai. Paprastai intymumu pasižymi du esminiai kontekstai: 
draugystė ir santuoka. „Draugystės idealui, paveldėtam 
iš antikos ir (gana savitai) išsiskleidusiam romantine dva- 
sia, būtinas absoliutus psichologinis intymumas... Labiau 
tikėtina, kad visas nesuskaidytas ego bus įtrauktas į drau- 
gystės, o ne į meilės santykius, nes draugystėje išvengia- 
ma susikoncentravimo ties vienu elementu, meilėje kil- 
dinamu iš jusliškumo““?. Be to, ypač šiuolaikinėje 
visuomenėje, būtent seksualinė meilė „daug plačiau nei 
kas nors kitas atveria duris į visą asmenybę. Iš tikrųjų 
meilė yra vienintelė forma, kurioje galima atiduoti visą 
savo ego, kaip menininkui jo menas yra vienintelė gali- 
mybė išreikšti visą savo vidinį gyvenimą“. Tai tiesa, ta- 
čiau, kaip rašo Simmelis, „erotinių ryšių dominavimas 
gali užslopinti <...> tiek kitus kontaktus (praktinius ir mo- 
ralinius, intelektualinius), tiek asmenybės rezervus, glū- 
dinčius už erotinės sferos ribų“. Draugystei nebūdingas 
puikus meilės intensyvumas, bet ji išvengia ir dažnų jos 
netolygumų, „todėl ji galbūt labiau negu meilė gali visa- 
pusiškai sujungti vieną asmenį su kitu; ji gali geriau pa- 
naudoti atsargas negu meilė, nors ne taip audringai, bet 
plačiau ir per ilgesnį laikotarpį. Tačiau, didėjant diferen- 
ciacijai tarp Žmonių, toks visiškas intymumas tikriausiai 
tampa vis mažiau įmanomas. Galbūt šiuolaikinis žmogus 
turi per daug ką slėpti, kad išlaikytų draugystę jos anti- 
kine prasme““!. | 

Intymumo santuokoje atveju „savęs atskleidimo ir ap- 
ribojimo bei juos lydinčių nepagarbos ir diskretiškumo 
matą yra daug sunkiau nustatyti“. „Intymių santykių 

sociologijos“, kaip ją vadina Simmelis, problema yra ši: 
„ar bendrų vertybių maksimumas gali būti realizuotas 
tuomet, kai asmenybės kartu atsižada savo autonomijos, 
ar tuomet, kai paliekama atsarga“. Ankstesniais amžiais 
ši problema taip aštriai neiškildavo, nes santuoka „nėra 
erotinė, bet iš principo tik socialinė arba ekonominė ins- 
titucija. Meilės poreikių patenkinimas su santuoka susijęs 
tik atsitiktinai“. Tokiose kultūrose galbūt neegzistuoja nei 
poreikis kokio nors intymaus, abipusiško atsivėrimo, nei 
galimybė jį realizuoti. Kita vertus, ten tikriausiai nėra de- 
likatumo ir skaistumo, kurie, nepaisant iš pirmo žvilgs- 
nio jų neigiamo pobūdžio, yra visiški asmeninių intymių 
santykių žiedai, atsargų“ 7. 

Mūsų visuomenėje, pažymi Simmelis, kurioje santuo- 
kiniai ryšiai vis labiau tampa vieninteliais intymiais ry- 
šiais, modernizmo poveikyje draugystei tikrąja prasme 
nykstant, linkstama užkrauti šiems ryšiams daug dau- 
giau, negu jie struktūriškai gali išlaikyti. „Pirmose santy- 
kių stadijose yra didžiulis potraukis tiek santuokoje, tiek 
į santuoką panašioje laisvoje meilėje būti visiškai įtrauk- 
tam kito, atiduoti visas sielos ir kūno atsargas, be jokių 
išlygų prarasti save kitam. Tačiau daugeliu atvejų šis at- 
sidavimas kelia rimtą pavojų tų santykių ateičiai“. Ka- 
dangi, pabrėžia Simmelis, visiškai atiduoti save gali tik tie 
individai, kurie visiškai savęs atiduoti negali. Šie reti in- 
dividai turi niekada neišsenkantį slaptų psichologinių tur- 
tų šaltinį. Duodami jie vėl prisipildo. „Bet individai yra 
skirtingi. Su kiekvienu jausmų polėkiu, su kiekvienu besą- 
lygišku atsidavimu, su kiekvienu savo vidinio gyvenimo 
atvėrimu lieka pėdsakai į jų kapitalą, nes jie neturi to 
nuolat atsinaujinančios psichinės gausos akstino, kuris nie- 
kada nebūtų nei iki galo atskleistas, nei atskirtas nuo 
ego“ /*. 

Dabar mes priartėjame prie slaptumo, nustatę akivaiz- 
dų jo ryšį su nuslėpimu, pasitikėjimu, diskretiškumu ir 
intymumu. Paslaptis, rašo Simmelis, yra vienas iš didžiau- 
sių Žmonių pasiekimų. Palyginti su vaikiška neslepiamo 
atvirumo būsena, „paslaptis gerokai praturtina gyveni- 
mą“. Paslaptis suteikia galimybę greta regimojo pasaulio 
turėti kitą pasaulį, kuriame egzistuoja tiek pat tiesos, gė- 
rio ir teisių, kiek ir regimajame, bet kuriame gali tūnoti ir 
blogis. Vienas pasaulis yra veikiamas kito. 

Paslaptis yra morališkai neutralus mechanizmas, pra- 
nokstantis savo turinį. Ji gali apimti kilniausias vertybes 
ir gali būti išsaugota per bausmes bei kankinimus arba 
gali įkūnyti labiausiai pragaištingą žinojimą ar motyvą. 
Slaptume glūdi įgimtas žavesys, nes paslaptis suteikia 
išskirtinumą. Ji yra priemonė tapatumui įtvirtinti, inty- 
mumui pasiekti. Tačiau, pasak Simmelio, yra ir išdavystės 
žavesys, nes „paslaptis turi savyje įtampą, kuri jos at- 
skleidimo metu išsisklaido. Ši akimirka yra paslapties to- 
bulumo viršūnė; visi jos kerai dar kartą surenkami ir su- 
telkiami aukščiausiame taške — kaip ir tuomet, kai kokio 
nors daikto praradimo akimirką smarkiai pakyla jo ver- 
tė. <...> Paslaptis taip pat yra pripildyta suvokimo, kad ji 
gali būti išduota; šiame suvokime glūdi netikėtumo, liki- 
mo posūkių, džiaugsmo, griovimo — nors galbūt ir sa- 
vigriovos — galia“. 

Paslaptis glaudžiai susijusi su individualizacija. „Ryš- 
kios asmeninės diferenciacijos socialinėse sąlygose paslap- 
tis yra leidžiama ir būtina; atvirkščiai, paslaptis įkūnija ir 
intensyvina diferenciaciją. Mažame ir siaurame rate pa- 
slapčių formavimas ir išlaikymas yra sudėtingas net dėl 
techninių priežasčių: visi yra per daug arti vienas kito ir 
vienas kito aplinkybių, o kontaktų dažnumas bei intymu- 
mas kelia per daug pagundų atsiverti. Bet paskui paslap- 

tis nėra jau labai reikalinga, nes šis socialinės formacijos 
tipas paprastai sulygina jos narius...“/* 

Tačiau, plečiantis bendruomenei, viskas radikaliai kei- 
čiasi. Modernioje visuomenėje, pažymi Simmelis, yra tam 
tikras paradoksas. „Atrodytų, kad didėjant kultūrinių pa- 
siekimų, bendrieji dalykai tampa viešesni, o individua- 
lūs — slaptesni“. Šitaip politika, administracija ir net ver- 
slas „praranda savo slaptumą ir neprieinamumą, kaip ir 
individai įgyja galimybę dar labiau atsiriboti ir kaip mo- 
dernus gyvenimas metropolio minioje parengia techniką 
laikyti paslaptyje privačius dalykus, tuos, kurie anksčiau 
galėjo būti įgyti tik erdvinėje izoliacijoje“"/. Simmelis pa- 
žymi, kad paslaptis turi dar vieną socialinį požymį: pa- 
puošimą. Papuošimo prigimtis ir funkcija yra pritraukti 
kito akis. „Nors šia prasme papuošimas yra priešingas 
slaptumui, net paslaptis yra be asmeninio pabrėžimo funk- 
cijos“. 

Dabar Simmelis eina tiesiai prie slaptosios draugijos ir 
jos funkcijų. „Slaptosios draugijos funkcija yra užtikrinti 
autonomiją“"Š. Turima omenyje autonomija, kai norima 
apsisaugoti nuo privatumo pažeidinėjimų, nuo atsitikti- 
nio ir neskoningo pripažinimo, nuo beasmeniškumo ir 
heterogeniškumo. Slaptajai draugijai būdingas aristokra- 
tiškas motyvas: ji izoliuojasi nuo savybių, kurios padeda 
identifikuoti visus, taigi nė vieno. Slaptoji draugija reiš- 
kia įtraukimą ir išskyrimą. Vadinasi, išryškinamas ir spe- 
cifikuojamas pasitikėjimas, įsipareigojimu pagrįsta drau- 
gystė ir atsidavimas. „Galų gale slaptosios draugijos 
izoliavimasis nuo aplinkinių socialinių visumų sumažina 
konflikto galimybę“. Intereso, galios ir prestižo kolizijas, 
matomas visose visuomenėse ir amžiuose, ypač mūsų am- 
žiuje, sumažina slaptajai draugijai būdingas izoliavimasis. 

Kokios yra jos vidinės problemos? Griežta autoriteto 
centralizacija slaptojoje draugijoje atrodo šiek tiek įtarti- 

nai, nes pati šios visuomenės struktūra — slaptumas — 
numato specialias priemones jai apsaugoti. Kuo slaptes- 
nė organizacija (kaip ir kriminalinės konspiracijos atve- 
ju), tuo griežtesnė centralizacija. Solidarumas tampa be- 
maž visagalis. Kuo labiau izoliuota ar išskirtine jausis 
slaptoji draugija socialinėje tvarkoje, tuo labiau jos vidinė 
tvarka bus autoritarinė. Tačiau tuo labiau šis bendruome- 
ninis autoritetas bus priimtinas individui. 

Individas šiame procese susiduria su paradoksu. Visa, 
kas suteikia jam tapatybę, įtvirtina pripažinimo ir indivi- 
dualybės jausmus slaptojoje draugijoje, atskiria jį nuo ap- 
linkinės visuomenės: daugiau vieno, daugiau ir kito. Taigi, 
pasak Simmelio, net tuomet, kai individas „personalizuo- 
jamas“ slaptojoje draugijoje, jis „depersonalizuojamas“ so- 
cialinėje tvarkoje. 

Lygybė yra bendruomenės esmė, ir slaptoji draugija 
nėra išimtis. Kiekvienam pagal jo poreikius, iš kiekvieno 
pagal sugebėjimus. Tačiau slaptumas, jeigu jis yra inten- 
syvus, lygybę paverčia lygiava, sustiprinančia centrinę 
galią grupėje. 

Nuo funkcijos prie disfunkcijos — tokia galėtų būti 
paantraštė Simmelio slaptumo tyrimui. Šio tyrimo genia- 
lumą lemia parodymas, kad tos pačios savybės, kurios 
palaiko slaptąją draugiją, jai yra ir pavojingos. Suvokta 
kaip priemonė įveikti prarają tarp susvetimėjusio indivi- 
do ir beasmenės visuomenės, suteikti statusą, lygybę, na- 
rystės jausmą ir įvairias kitas bendruomenės vertybes, 
slaptoji draugija, spaudžiama tų pačių ją sukūrusių jėgų, 
tampa ne socializacijos, bet desocializacijos priemone, ne 
socialinės tvarkos dalimi, bet masių ir centrinės vyriausy- 
bės įtariai stebimu priešu. 


4 

Valdžios šmėkla 

„Mūsų dienomis, — rašė Tocgueville'is, — Žmonės ma- 
to, kaip konstitucinės galios trupa iš visų pusių; jie mato 
išmirštančius visus senovės autoritetus, vos besilaikan- 
čias senąsias užtvaras, ir išmintingųjų patarimo niekur 
nebeklausoma; jų dėmesį prikausto tik nepaprasta revo- 
liucija, vykstanti prieš jų akis, ir jie įsivaizduoja, kad 
žmonija jau beveik paniro į amžiną anarchiją. Jeigu jie 
žvilgtelėtų į galutinės šios revoliucijos pasekmes, jų nuo- 
gąstavimai galbūt įgautų kitokį pavidalą. O dėl manęs, 
tai aš visiškai nepasitikiu laisvės dvasia, kuri, regis, įkve- 
pia mano amžininkus. Puikiai matau, kad šio amžiaus 
tautos yra maištingos, tačiau visiškai nepatiriu, kad jos 
būtų laisvos; ir bijau, kad šių ardančių sosto pagrindus 
sujudimų verpete valdovų viešpatavimas nepasirodytų 
galingesnis nei bet kada anksčiau“ '!. 

Tuo pat metu, kai, žlugus senajai tvarkai, Žmonės su- 
vokė praradę tradicinę bendruomenę, jie taip pat suvokė 
praradę tradicinį autoritetą: prievartos, normatyvinių dis- 
ciplinų ir patriarchalinių ryšių, kurie labai ilgai buvo įkū- 
nyti kultūroje, jog vargu ar jie buvo pripažįstami iki tol, 
kol dvi revoliucijos dramatiškai atskleidė joms gresiantį 
išnykimą, autoritetą. Ir jei įprastos bendruomenės erozija 
privedė prie sociologinių masinės visuomenės nuojautų, 

tai senovės autoritetų nuosmukis, viena vertus, lėmė dez- 
organizacijos nuojautas, kita vertus, naujus valdžios ti- 
pus, daugiau apimančius ir skvarbesnius už bet kuriuos 
kitus, žinomus istorijoje. 

Tradicinėje visuomenėje autoritetas vargu ar gali būti 
pripažintas kaip turintis atskiriamą ar net atskirą tapaty- 
bę. Kaip tai galėtų būti? Giliai įkūnytas socialinėse funk- 
cijose, nenusavinama vidinės šeimos, kaimynystės, para- 
pijos ir gildijos, tvarkos, visais atžvilgiais ritualizuotos, 
dalis, autoritetas yra taip glaudžiai įsipynęs į tradicijos ir 
moralės audinį, kad kažin ar jis yra labiau pastebimas už 
orą, kuriuo žmonės kvėpuoja. Net visuomenėje, kurią val- 
do karalius, autoritetas išsaugo šį mišrų ir netiesioginį 
poveikį. Monarchinės valdžios tendencija nugrimzti į pa- 
tį patriarchalizmo etosą yra tokia, kad karaliaus valdžia 
pavaldiniams atrodo nedaug skiriasi nuo tos, kurią tėvai 
turi vaikams, kunigai — bendruomenės nariams, moky- 
tojai — mokiniams. Visas moralės, kuri paprastai yra pa- 
reigos ir ištikimybės moralė, svoris autoritetą paverčia 
nediferencijuotu socialinės tvarkos aspektu, valdymo for- 
ma, — ne daugiau nei simboliniu antstatu. 

Tačiau tuomet, kai žmonės tampa ar pasijunta atskirti 
nuo tradicinių institucijų, kartu su prarasto individo šmėk- 
la iškyla prarasto autoriteto šmėkla. Intelektualiniame pei- 
zaže tarsi laukiniai šunys laksto baimė ir nerimas. Neiš- 
vengiamai tokiomis aplinkybėmis žmonių protams svarbi 
tampa autoriteto problema. Klausiama, koks bus autori- 
teto, pajėgaus pakeisti prarastą autoritetą, sulaikyti pri- 
gimtinę anarchiją, kuri net ir civilizuotose visuomenėse 
įvairiais laikais prasiveržia pro įstatymo ir moralės ply- 
šius, šaltinis ir prigimtis? Ir kitas panašus klausimas: ko- 
kiomis priemonėmis bus kontroliuojama valdžia, kuri vi- 
suomet grasina iškilti ant įstatyminio autoriteto griuvėsių? 

Paprastų individualių teisių gali nepakakti. Tokios tei- 
sės, pasak Burckhardto, pritarusio Burke'o išreikštiems 
jausmams, gali net sustiprinti naujų ir siaubingesnių ga- 
lios formų augimą. „Didelė žala, — rašė Burckhardtas, — 
prasidėjo praėjusiame amžiuje nuo Rousseau Žmogaus 
prigimties gerumo doktrinos. Iš to tiek plebėjai, tiek išsi- 
lavinę žmonės išvedė auksinio amžiaus, turėsiančio ateiti 
neišvengiamai, doktriną, pasiturintys žmonės buvo pa- 
likti vieni. Rezultatas, kaip kiekvienam vaikui Žinoma, 
buvo visiška autoriteto idėjos dezintegracija mirtingųjų 
rankose, ir tada, be abejo, mes kartkartėmis tampame gry- 
nos valdžios aukomis“. 

Iš visų Prancūzijos revoliucijos veidų, porevoliucinį 
konservatizmą labiausiai kankino valdžios veidas: val- 
džios, kuri konservatyviam protui atrodė gimusi iš Revo- 
liucijos išgirtos individualios laisvės, teisių ir lygybės sis- 
temos. Konservatoriams, pradedant Burke'u, viskas, ką 
revoliucionieriai atėmė iš tradicinių gildijos, komunos, 
bažnyčios ir patriarchalinės šeimos autoritetų ir patikėjo 
individui ir liaudies valiai, iš tiesų prilygo neregėtam iki 
šiol Europos istorijoje politinės valdžios sureikšminimui. 
„Iš visko sprendžiant, mes garbiname Valdžią ir paskui 
ją sekame“, — rašė Carlyle'is. Ši tema raudona gija drie- 
kiasi devyniolikto amžiaus konservatizme. Vienišas, su- 
svetimėjęs savo istorinėje bendruomenėje individas nie- 
kada nebus sau pakankamas, nepaisant jo naujai įgytų 
teisių ir lygybių, kad kompensuotų tą valdžią, kuriai at- 
stovavo revoliucinė, demokratinė valstybė. 

Devyniolikto amžiaus sociologijos požiūriu išsiskiria 
keturi revoliucinės ir Napoleono tvarkos aspektai. Kiek- 
vienas iš jų, kaip matysime, teikia galingą stimulą ir ryš- 
kias temas visų pagrindinių sociologų nuo Tocgueville'io 
iki Simmelio veikalams*. Retai kada idėjų sociologijoje 

ryšys tarp socialinio įvykio ir intelektualinio atsako yra 
toks aiškus ir tiesioginis kaip šių keturių aspektų atveju. 

I. Revoliucinės valdžios totalizmas. Žinoma, iš pra- 
džių jis nebuvo visuotinis, bet Viešojo saugumo komiteto 
laikais nemažai jo šalininkų buvo įsitikinę, kad jei liau- 
dies valdžia vidaus ir išorės priešams nebūtų absoliuti ir 
įžvalgi, jos piliečių laisvė negalėtų būti apsaugota. Iš čia 
skambi Robespierre'o deklaracija, kad „Revoliucijos vy- 
riausybė yra laisvės despotizmas tironijai“. Kaip pagrin- 
dą priėmus tikėjimą absoliučia tikslo morale, nedaug trū- 
ko iki tikėjimo, kad valdžia įgyvendinanti tikslą taip pat 
yra morali ir turi būti visuotinė, ji privalo pasiekti kiek- 
vieną Žmogaus gyvenimo ir būties sferą. Aišku, totalita- 
rizmas nėra žodis, aprašantis jakobinų Prancūziją, nes 
Saint-Justo siekius ir politinę Prancūzijos realybę skiria 
gana daug institucinių barjerų, tradicinės priklausomy- 
bės ir autoriteto liekanų. Tačiau tikrai akivaizdu, kad „de- 
mokratinio totalitarizmo“ idėja gimė 1793-iaisiais. 

2. Revoliucinės valdžios masinis pagrindas. Valdžios 
legitimacija, kaip skelbė revoliucionieriai, nepriklauso nei 
nuo dieviškojo įstatymo, nei nuo paveldimumo ar tradi- 
cijos. Legitimaciją suteikia tik žmonės, kurie dalyvauja 
valdžioje ir kurie dėl paties savo dalyvavimo fakto negali 
būti jos pavergti, nesvarbu, koks būtų jos intensyvumas. 
Ši tezė, Revoliucijai plečiantis, pamažu darėsi vis svar- 
besnė, kol pagaliau faktiškai viską imta pateisinti liau- 
dies vardu. Būtent „liaudies“ šaukimasis revoliucinę ar- 
miją padarė pirmąja masine armija Europos istorijoje ir 
tas šaukimasis pateisino tokį vyriausybinės valdžios iš- 
plitimą ir įsiskverbimą, kokio istorija nežinojo nuo Diok- 
leciano laikų antikinėje Romoje. Ne ekonominis, ne reli- 
ginis, ne moralinis, bet politinis žmogus buvo pagrindinė 
Revoliucijos figūra. Iš čia kilo piliečio aukštinimas. Masi- 
nis dalyvavimas valdžioje, kaip matėme, neišvengiamai 

galėjo būti siejamas su išpuoselėtomis laisvės, lygybės ir 
brolybės vertybėmis. 

3. Revoliucinės valdžios centralizacija. Prancūzijos 
centralizacija, kaip pabrėžė Tocgueville'is, prasidėjo kele- 
tą amžių anksčiau, vėlyvaisiais viduramžiais, tačiau jai 
ilgai kliudė tokios institucijos, kaip gildija ir komuna, ku- 
rias Revoliucija pajėgė išnaikinti visiems laikams. Revo- 
liucijos metu Paryžius tapo Prancūzijos sostine tokio 
masto, kokio niekada neturėjo valdant Burbonams. Ad- 
ministracijos centralizacija radosi iš masinio dalyvavimo 
valdžioje idealo. Argi galėtų tautai kaip visumai būti su- 
teikta likusi valdžia, jei tebegaliotų visi tarpiniai autorite- 
tai, visi senieji valdžios padalijimai, o jų istoriniai autori- 
tetai nebūtų perėję Žmonėms, dabar pirmą kartą 
atstovaujamiems savo vyriausybės? 1793-iaisiais dauge- 
lis Revoliucijos vadų, pirmiausia jakobinai, buvo įsitiki- 
nę, kad centralizuota vyriausybė turi geriausias priemo- 
nes sužinoti ir išreikšti tikrąją tautos valią. Jeigu tautos 
valią galėjo išreikšti penki šimtai asmenų, kodėl negalėtų 
penkiasdešimt? Jeigu penkiasdešimt, tai kodėl ne trys? Ir 
nuo čia tebuvo trumpas žingsnis iki lemtingos idėjos, kad 
liaudies valios — tikrosios valios, — kuriai paprasta at- 
stovaujamoji vyriausybė niekada negalėjo prilygti, išsi- 
pildymo galimybė glūdi viename žmogųuje. 

4. Valdžios racionalizacija. Šis procesas, kaip pabrėžė 
Tocgueville'is ir Weberis, irgi vyko nuo pat vėlyvųjų vi- 
duramžių. Bet Revoliucija jį pagyvino, dramatizavo, ir 
racionalizacija tapo šventu valdymo principu. Revoliuci- 
joje ji regima visose svarbiose pakopose. Vyko valiutos, 
svorių ir matų sistemos, kalendoriaus racionalizacija. Vy- 
ko švietimo sistemos racionalizacija, pakeitusi istorinę edu- 
kacinių vienetų autonomiją viena didžiąja viešąja sistema 
nuo pradinių mokyklų iki universitetų, kuri apėmė visus 
Prancūzijos rajonus ir kuriai buvo vadovaujama iš Pary- 

žiaus. Istoriniai politinių bendrijų ir provincijų neregulia- 
rumai buvo panaikinti, pakeičiant juos simetriškais depar- 
tamentais ir kitais vienetais, nustatytais administracinio 
proto, o ne tradicijos. Vyko armijos — tiek jos įsakymų 
sistemos, tiek kariavimo technikos — racionalizacija. Ir visa 
tai vainikavo bendra racionalizuota biurokratijos sistema. 

Būtent šie keturi Revoliucijos aspektai, keturi revoliu- 
cinės valdžios veidai aštriausiai kirtosi su devyniolikto 
šimtmečio ideologija ir giliausiai paveikė filosofinius il- 
gaamžės autoriteto visuomenėje problemos svarstymus. 
Sociologijoje, kaip matysime, kiekvienas iš šių keturių as- 
pektų yra nuolatinė ir pirmaeilė tema. 


Autoritetas prieš valdžią 

Teorinį jų asimiliacijos socialinėje mintyje kontekstą 
sudaro svarbi skirtis tarp autoriteto ir valdžios, kuri ėmė 
formuotis anksčiau, nei Revoliucija įsibėgėjo. O šiai skir- 
čiai politinę formą ir moralinį būtinumą suteikė konflik- 
tas tarp konservatizmo ir radikalizmo. Tai, ką Comte'as 
šiuo klausimu rašė apie konservatorius ir radikalus, daug 
"ką paaiškina: 

„Atrodo, kad dvi partijos pasikeitė vietomis. Retrog- 
radų doktrina, nepaisant jos išdidžių tvarkos ir vienybės 
pretenzijų, garbina politinių centrų paskirstymą, slaptai 
vildamasi bent kiek ilgiau išsaugoti senąją sistemą labiau- 
siai atsilikusių gyventojų sluoksniuose, laikydama juos 
atokiai nuo pagrindinių civilizacijos centrų; kita vertus, 
revoliucinė politika, didžiuodamasi, kad atsispyrė Pran- 
cūzijoje senųjų jėgų koalicijai, atsisako savo maksimų, siū- 
lydama pajungti antrinius centrus pagrindiniams... Trum- 
pai tariant, pačioje revoliucinėje mokykloje buvo suvokta, 
kad plintančios intelektualinės ir moralinės anarchijos lai- 
kais, norint sustabdyti visišką visuomenės išsiskaidymą, 

reikia vis didesnės, taip sakant, politinės veiklos koncen- 
tracijos“*. 

Vėliau Pozityviojoje valstybėje Comte'as atskleis, kad au- 
toriteto sistema su savo viduramžiškomis vertybėmis var- 
giai atsiejama nuo konservatyvios filosofijos. Vis dėlto, 
rašydamas šias eilutes, jis dar buvo pakerėtas racionaliz- 
mo, kurį, atmetusį Revoliucijos prigimtinių teisių prielai- 
das, ypač veikė racionalizuojančios ir centralizuojančios 
Revoliucijos tendencijos. 

Skirtumo tarp konservatyvumo ir radikalumo esmė, 
kaip mano Comte'as, yra pliuralizmo ir centralizacijos fi- 
losofijų priešprieša. Konservatyvi filosofija, įsišaknijusi vi- 
duramžiškose vertybėse, rėmėsi „politinių centrų paskirs- 
tymu“, t. y. autoritetu, kuris pirmiausia remiasi vietine 
bendruomene, šeima, gildija ir įvairiais kitais papročių ir 
tradicijų šaltiniais. Konservatoriai revoliucinėje autorite- 
to centralizacijoje ir racionalizacijoje įžvelgė pragaištingą 
ateitį, kuo vieną dieną gali tapti visa Europos kultūra, 
jeigu šioms jėgoms nesukliudys lokalizmo ir decentrali- 
zacijos tradicijos, o ne administracinių potvarkių įtvirti- 
nimas. Kita vertus, radikalai Revoliuciją laikė ne kuo ki- 
tu, o Žmogaus išlaisvinimo iš slegiančių autoritetų ir jo 
įtraukimo į naują valdžios, paremtos tauta ir racionalaus 
mąstymo suteikta kryptimi, sistemą, darbu ar bent jau šio 
darbo pradžia. 

Būtent šiuo požiūriu, kurį nulėmė Revoliucijos povei- 
kis tradicinei visuomenei, tarp valdžios ir autoriteto daro- 
mas pirminis skirtumas. Tiek konservatorius, tiek radika- 
las socialinio autoriteto įvaizdį perima iš senojo režimo; 
racionalios, centralizuotos ir populiarios politinės valdžios 
įvaizdį — iš Revoliucijos įstatymų leidybos modelio. So- 
cialinis autoritetas prieš politinę valdžią — būtent šitaip 
pirma konservatorių, o paskui visą amžių iki Durkheimo 
svarstymų apie centralizaciją ir socialines grupes, Webe- 

rio refleksijų apie racionalizaciją ir tradiciją buvo formu- 
luojama pagrindinė problema. Didžiulio nuolatinio susi- 
domėjimo socialine prievarta, socialine kontrole ir nor- 
matyviniu autoritetu, kurį atskleidžia sociologijos istorija, 
lygiai kaip ir šio intereso nulemto ypatingo autoriteto ir 
valdžios atskyrimo šaknys glūdi toje pačioje dirvoje, kuri 
inspiravo sociologų susidomėjimą bendruomene. 

Burke'as pradėjo nuo neabejotinai išliekančio visuose 
jo Revoliucijos smerkimuose kontrasto tarp senos, besire- 
miančios tradicija, tvarkos ir naujos tvarkos, suformuotos 
savarankiško proto. Burke'as jautė tik panieką tam, ką jis 
vadino „geometrine“ revoliucionierių sistema, kurioje vie- 
toj vientiso tradicijos ir autoriteto, apimančių tiek šeimą, 
tiek bendruomenę ir provinciją, tiek karalių, kurio valdy- 
mas, Burke'o įsitikinimu, buvo nė kiek ne daugiau kaip 
simbolinis, drabužius, buvo įvesta apskaičiuota, centrali- 
zuota administracinės teisės programa. Sistemos esmė bu- 
vo individuali ištikimybė socialinei grupei. „Joks žmogus 
niekada nejautė pasididžiavimo, potraukio ir tikro prisi- 
rišimo kvadratinių išmatavimų aprašymui... Mūsų vieša- 
sis gyvenimas prasideda šeimoje... Po to eina kaimynys- 
tė, mūsų įprasti bendruomenės ryšiai“". 

Prancūzijoje keleriais metais vėliau matome identišką 
kontrastą Bonaldo darbuose, ypač jo stambiojoje Theorie 
du Pouvoir. Čia Bonaldas paaiškina pliuralistinį viduram- 
žių autoriteto sferų atskyrimą. Šeima turi tokį autoritetą, 
rašo Bonaldas, kuris tam tikroje srityje yra beveik neribo- 
tas; taip pat ir bažnyčia, gildija ir pagaliau valstybė turi 
tikrą ir konstitucinį autoritetą. Tačiau kai valstybės pri- 
gimtinis autoritetas išsiplečia, kad sugriautų kitų asocia- 
cijų visuomenėje autoritetus, jis tampa despotizmu, t.y. 
valdžia. Šitaip Bonaldas reiškia savo teikiamą pirmenybę 
monarchijai prieš demokratiją. Pirmoji iš prigimties pri- 
pažįsta visuomenę sudarančius socialinių ir religinių gru- 

pių autoritetus. Antroji, kuri remiasi revoliucine bendro- 
sios valios doktrina, jų nepripažįsta ir negali pripažinti. 
Pirmoji iš esmės yra ribota, nepaisant jos istorinių abso- 
liutizmo pretenzijų; antroji turi tapti neribota dėl savo 
suvereniteto ardančių pasekmių visoms grupėms, kurios 
įsiterpia tarp demokratinių masių ir individo““. 

Hegeliui taip pat rūpėjo apsaugoti autoritetą nuo cen- 
tralizuotos, racionalios valdžios klystkelių. Jo teikiama pir- 
menybė monarchijai (nors ir renkamai) buvo daugiausia 
pagrįsta jo tikėjimu, kad politinis autoritetas gali būti įsi- 
terpęs, įsilydęs į visuomenę daug efektyviau už tiesiogi- 
nę demokratiją. Hegelis taip pat kritiškai vertina revoliu- 
cinę valdžios teoriją Prancūzijoje, regėdamas joje ne tik 
individo izoliaciją, bet ir politinio autoriteto suintensyvė- 
jimą, kaip tarpinių institucijų praradimo rezultatą. „Kon- 
stitucija, — rašė jis Teisės filosofijoje, — iš esmės yra tarpi- 
ninkavimo sistema. Esant despotizmui, kai yra tik 
valdovai ir liaudis, liaudis, jeigu apskritai veikia, veikia 
tik kaip valstybės organizaciją griaunanti masė““. 

Kaip ir Bonaldas, Hegelis įrodinėja būtinybę tokių ins- 
titucijų, kurios užtikrintų individo saugumą ir sudarytų 
apsauginę zoną tarp jo ir vyriausybės. Iš čia jo profesinių 
korporacijų gynimas. „Tiesa, — rašo Hegelis, — kad šios 
asociacijos įgavo platų mastą viduramžiais, kai jos buvo 
valstybės valstybėse... ir, nors neturėtume leisti, kad taip 
atsitiktų, vis dėlto pripažįstame, kad tikroji valstybės jėga 
glūdi šiose asociacijose. Jose vykdomoji valdžia susiduria 
su teisėtais interesais, kuriuos ji privalo gerbti; kadangi 
"administracija tokiems interesams, kuriems turi ir vado- 
vauti, tegali pasitarnauti, individas, naudodamasis savo 
teisėmis, randa apsaugą ir šitaip susieja savo asmeninį 
interesą su visumos išlaikymu. <...> Yra be galo svarbu, 
kad žmonės būtų organizuoti, nes tik tada jie tampa stip- 
rūs ir galingi. Kitaip jie būtų tik smėlio krūva, atominių 

vienetų agregatas. Tik tuomet, kai atskiros asociacijos yra 
organizuoti valstybės nariai, jos turi teisėtą valdžią“?. He- 
gelis nujautė masinę visuomenę kaip ir Burke'as bei Bo- 
naldas. 

Hegelio autoriteto teorija pagrįsta prielaida apie tie- 
sioginės valdžios, pasirodžiusios kartu su Revoliucija ir 
Napoleonu, — valdžios be tarpinių socialinių darinių — 
blogį. Taigi jis pabrėžė nuolatinę socialinių klasių, dvarų, 
vietinių bendruomenių, taip pat ir profesinių asociacijų 
svarbą. Visų šių grupių apibūdinimas geriausiai pagrin- 
džia jų atstovavimą įstatymų leidyboje. 

Matome, kad amžiaus pabaigoje Le Play vartojo frazę 
„Socialiniai autoritetai“, būtent aprašydamas, kas jam bu- 
vo pagrindiniai teisėti tikro visuomenės autoriteto šalti- 
niai: patriarchalinė šeima, bendruomenė, gildija ar verslo 
įmonė, taip pat religija?. Tocgueville'is vartoja žodžius 
„antrinis“ ir „tarpinis“, kad aprašytų šiuos ir kitus auto- 
ritetus, kurie yra, jo teigimu, kartu ir individo saugumą 
užtikrinantys ramsčiai, ir politinės centralizacijos išsiplė- 
timo kliūtys!“ 

Būtų klaidinga manyti, kad šis socialinio autoriteto ir 
politinės valdžios atskyrimas remiasi tik konservatyvia 
mintimi. Joje atskyrimas prasidėjo, bet jis išplito daug pla- 
čiau. Vėliau juo labai pasinaudojo anarchistai. Jiems val- 
džios modernioje visuomenėje problema buvo reikšmin- 
ga daugiausia dėl milžiniško valstybės idėjos Revoliucijos 
metu populiarumo. „Demokratija tiesiog yra valstybė, iš- 
kilusi iki n-tosios valdžios“, — rašė Proudhonas, pritar- 
damas Bonaldui, kuriuo žavėjosi!!. Kaip jau minėjome, 
Proudhonas buvo labai susidomėjęs lokalizmu ir autori- 
teto visuomenėje centrų dauginimu kaip masinės centra- 
lizacijos apribojimo priemonėmis, kurias jis matė besiplė- 
tojančias ir kurių, jo manymu, iš esmės nebūtų pakeitęs 
vien tik paprastas ekonominės sistemos pokytis. Tiek 

pliuralizmas, tiek decentralizacija — tokie įspūdingi de- 
vyniolikto amžiaus anarchizmo, nuo Proudhono iki Kro- 
potkino, bruožai — radosi iš gyvo skirtumo tarp sociali- 
nio autoriteto, kuris, anarchistų apibrėžimu, yra sudėtinis, 
asociatyvus, funkcinis ir autonomiškas, ir politinės vals- 
tybės valdžios, kuri, nesvarbu, kokios „demokratinės“ bū- 
tų jos šaknys, pasmerkta tapti centralizuota ir biuro- 
kratizuota, jeigu jos neatsveria autoritetai, kuriems 
būdingas lokalizmas ir laisva asociacija. 

Reikšminga socialinio liberalizmo srovė taip pat atsi- 
žvelgė į skirtumą tarp autoriteto ir valdžios. Čia pagrin- 
dinė figūra yra Lamennais, pradėjęs savo gyvenimo kelią 
kaip aršus katalikų konservatorius!*. Jo ankstyvasis ka- 
ringas bažnyčios gynimas nuo valstybės rėmėsi autorite- 
to principu, kuris iš esmės buvo pliuralistinis. Iš pradžių 
jis buvo susijęs su Bonaldu ir Chateaubriand'u, Balmesu 
ir kitais katalikų konservatoriais, nes pritarė jų bažnyčios 
laisvės visuomenėje vizijai, apimančiai ir kitų asociacijų 
laisvę: šeimos, kooperatyvo, darbo sąjungos ir lokalumo. 
Tik kai Lamennais ėmė suvokti, kad jo ir kitų katalikų 
konservatorių tikslai nesutampa, atsiribojo nuo jų ir nuo 
bažnyčios, galiausiai užsitraukdamas ant savo galvos eks- 
komuniką. Tačiau jo esminis darbas jau buvo padarytas, 
ir vadovaujama tokių bažnyčios veikėjų, kaip Montalem- 
bert'as ir Lacordaire, moderni socialinė katalikybė su jos 
pliuralistine orientacija tapo tikrove. Po ekskomunikos La- 
mennais tapo vienu iš Prancūzijos kooperatyvų ir darbo 
sąjungų vadovų. Jo ideologinis nusistatymas išliko griež- 
tai decentralistinis. „Centralizacija, — rašė jis, sukelia apo- 
pleksiją centre ir anemiją pakraščiuose“. Ankstyvajame 
L Avenir laikraščio, kurį jis įsteigė 1830-aisiais, kai dar 
tarnavo bažnyčiai, numeryje decentralizacija ir asociaci- 
jos laisvė atsidūrė tarp pirminių laiko reikalavimų. 

Lamennais aiškiai pralenkia Tocgueville'į šiomis ir 
joms artimomis temomis. Ir tarsi visų Lamennais reikala- 
vimų ir argumentų kontekstas yra jo nesilpnėjantis socia- 
linio autoriteto būtinybės, kaip tikros laisvės pagrindo, 
akcentavimas. „Jeigu kas nors nori teisingai suvokti mū- 
sų dabartinę situaciją, pirma privalo suprasti, kad jokia 
vyriausybė, jokia policija, jokia tvarka nebūtų įmanoma, 
jeigu Žmonės iš anksto nebūtų susaistyti ryšiais, jungian- 
čiais juos į visuomenės valstybę“. Ir dar griežčiau, tiesio- 
giai prieštaraudamas Rousseau valstybės, kurioje kiek- 
vienas žmogus būtų „visiškai nepriklausomas nuo kitų 
žmonių ir visiškai priklausomas nuo valstybės“, idealui, 
Lamennais rašo: 

„Iš lygybės gimsta nepriklausomybė, o iš nepriklauso- 
mybės — izoliacija. Kadangi kiekvienas žmogus, kaip sa- 
koma, yra suvaržytas savo individualiame gyvenime, jis, 
jeigu jį kas nors užpuola, gintis nebegali kitaip kaip tik 
savo jėgomis; ir jokia individuali jėga negali pasiūlyti pa- 
kankamai saugumo garantijų nuo tos nepalyginti dides- 
nės jėgos, kuri vadinama aukščiausiąja valdžia ir iš ku- 
rios kyla naujos laisvės, asociacijos laisvės, būtinybė, 
piktnaudžiavimus“5. Šie žodžiai buvo užrašyti dešimt 
metų prieš pasirodant Tocgueville'io veikalui Apie demo- 
kratiją Amerikoje. 

Tačiau ilgiausiai trunkanti socialinio autoriteto ir po- 
litinės valdžios atskyrimo pasekmė buvo filosofinė. Per 
du socialinės minties amžius filosofinis požiūris į valsty- 
bę ir suvereniteto doktriną darėsi vis abstraktesnis. Tai, 
ką Bodinas pradėjo 1576-aisiais, reikšmingai atskirdamas 
ribotus ir sąlyginius visuomenės, t. y. gildijos, vienuolyno, 
korporacijos ir komunos, autoritetus bei absoliutų ir be- 
sąlygišką valstybės autoritetą, kuriam vienam jis prisky- 
rė suverenitetą, buvo tęsiama dar įnirtingiau ir subtiliau: 
Hobbeso, visos prigimtinės teisės filosofų septyniolikta- 

me amžiuje mokyklos, Rousseau. Priešiškumas tradici- 
nėms asociacijoms ir jų autoritetams truko nuo Hobbeso, 
sulyginusio juos su „kirminais paprasto Žmogaus žarno- 
se“, iki Rousseau, perspėjusio dėl visų „dalinių asociaci- 
jų“ valstybėje. Prancūzijos Švietimo laikotarpiu panieka 
tradiciniam autoritetui prilygo paniekai tradicinei ben- 
druomenei. Galų gale jie buvo dvi tos pačios monetos 
pusės. Fiziokratams, prigimtinės ekonominės tvarkos 
apaštalams, gera visuomenė negalėjo net būti sukurta be 
politinės centralizacijos, galėsiančios išnaikinti šiuos au- 
toritetus, kurie, kaip teigiama, buvo užkimšę prekybos ir 
finansų arterijas!*. 

Taigi du amžius trukęs domėjimasis suverenitetu lė- 
mė, kad politinė valdžia ėmė atrodyti arba nepriklauso- 
ma, arba priešinga moralinei tradicijai ir socialiniam au- 
toritetui. Tikras suverenitetas, buvo įrodinėjama nuo 
Hobbeso iki Rousseau, atsiranda ne iš tradicijos, ne iš 
istorinių socialinių autoritetų, bet iš žmogaus prigimties 
ir susitarimo, aktualaus arba numanomo, ir jis įgyja savą- 
ją didybę ir racionalumą iš nepriklausomybės nuo visų 
kitų autoriteto tipų. 

Būtent šiuo aspektu galime įvertinti sociologinių au- 
toriteto teorijų, pasirodžiusių devynioliktame amžiuje, 
reikšmę. Kartu su bendruomenės atgavimu matome pa- 
pročių ir tradicijos, patriarchalinio ir korporacinio autori- 
teto atgavimą, kurie visi, kaip teigiama, yra fundamenta- 
lūs (ir nuolatiniai) socialinės ir politinės tvarkos šaltiniai. 
Šiuo požiūriu valstybė yra pakeičiama į bent vieną iš au- 
toritetų platesnėje visuomenėje, ir ji sąlygojama bei ribo- 
jama kitų autoritetų. Būtent šia prasme galime geriausiai 
įžvelgti, koks svarbus buvo sociologų abstraktaus ar for- 
malaus požiūrio į suvereniteto prigimtį atmetimas. Ir ta 
pačia prasme politinis pliuralizmas, kaip sisteminė filo- 
sofija, gali būti suderinamas su sindikalizmo, gildijų socia- 

lizmo ir kitomis decentralizmo idėjomis. Jų ryšys su so- 
ciologija istoriškai yra glaudus“. 


Elitų atradimas 


Antroji Revoliucijos poveikio senajam režimui pasekmė 
buvo prasidėjęs modernus intelektualinis susidomėjimas 
politiniais elitais. Visų pirma šis susidomėjimas išplaukė 
iš problemos, kurią konservatorių mąstytojams sukėlė ta- 
riamas Prancūzijos revoliucijos Europos istorijoje nenuo- 
seklumas. Taigi, turint omenyje konservatorių prielaidą 
apie senosios tvarkos stabilumą ir būtiną harmoniją, kaip 
ši tvarka galėjo susilaukti tokio staigaus, drastiško galo? 
Arba, net laikantis požiūrio, kuriam pritarti buvo linkęs 
ir labiau šaltakraujiškas Tocgueville'is, kad Revoliucijos 
centralizacija ir racionalizacija kartu su egalitarizmu bu- 
vo prieš šimtus metų prasidėjusių procesų rezultatas, kaip 
galėjo būti paaiškintas traumuojantis Revoliucijos po- 
būdis? 

Burke'ui, kuriam vienintelis tikras buvo pirmasis iš 
šių dviejų klausimų, atsakymą teikė philosophes, kovojan- 
čių dėl valdžios, machinacijos. Burke'as pasakoja, kad 
Švietimo amžiaus filosofai buvo labiau už kitus apimti 
troškimo valdyti ir neapykantos senajai tvarkai, kurią jie 
siekė nuversti. Burke'as nurodo philosophes kaip „žodžių 
politikus“. Kaip grupė, jis sausai pažymi, jie retai kada 
nemėgo pokyčių ir naujovių. Praradę savo šaknis pirmiau- 
sia bažnyčioje, o paskui karaliaus dvare, jie buvo privers- 
ti ieškoti savo statuso visuomenėje. „Praradę senojo dva- 
ro apsaugą, jie stengėsi ją kompensuoti jungdamiesi į savo 
pačių susivienijimus; tačiau dvi Prancūzijos akademijos 
ir paskui plati enciklopedistų veikla, kurios ėmėsi šių žmo- 
nių draugija, su ja neturėjo nieko bendro“!*. Jie sudarė, 
kaip teigia Burke'as, kai ką panašaus į sąmokslininkų kli- 

ką. Jos pirmoji paskirtis buvo „sugriauti krikščionišką re- 
ligiją. Šio tikslo jie siekė su tokiu užsidegimu, kurį iki šiol 
buvo galima atrasti tik tarp kokios nors maldos praktikos 
propaguotojų. Jie pasižymėjo fanatiškiausio prozelitizmo 
dvasia ir iš jos lengvai kilusia, jų būdą atitinkančia per- 
sekiojimo dvasia“. Burke'as nelabai tiki persekiojimu, ku- 
riuo tariamai buvo baudžiami philosophes. Jis daro prielai- 
dą, kad tikrasis persekiojimas kilo iš jy pačių, nes jie 
persekiojo visus, kurie su jais nesutiko. Argumentams ir 
proto trūkumams kompensuoti pasitelkiami intrigos iš- 
tekliai. Prie šios literatūrinės monopolijos sistemos prisi- 
jungė nuolatinė juodinimo ir diskreditavimo kiekvienu 
atveju ir įvairiausiomis priemonėmis visų tų, kurie nepri- 
klausė jų frakcijai, industrija. Tiems, kuriems teko stebėti 
jų elgesį, seniai buvo aišku, kad jie nesiekė nieko kito tik 
kalbos ir rašto netolerancija sustiprinti persekiojimą, ku- 
ris suduotų smūgį nuosavybei, laisvei ir gyvenimui“ !". 

Nuvainikavę religiją, intelektualai ėmė naikinti juos 
supančią socialinę tvarką. Čia taip pat „sąmokslo, intri- 
gos ir prozelitizmo dvasia persmelkė visas jų mintis, Žžo- 
džius ir veiksmus. Kadangi poleminis įkarštis mintims 
greitai suteikia jėgą, jie pradėjo slaptai susirašinėti su už- 
sienio princais; jie tikėjosi, kad savo autoritetu, kurį iš 
pradžių jie pervertino, galės paspartinti numatomus po- 
kyčius. Jiems buvo nesvarbu, ar šie pokyčiai būtų pasiek- 
ti despotijos žaibo blyksniu, ar liaudies sąjūdžio sukeltu 
žemės drebėjimu. <...> Turėdami tą patį tikslą, dėl kurio 
rezgė intrigas su princais, jie išskirtinai domėjosi Prancū- 
zija; ir iš dalies pasinaudodami įtakingiausiomis ir Žino- 
miausiomis komunikacijos priemonėmis, kurias jiems su- 
teikė kai kurios jų užimamos pareigos, jie rūpestingai 
užkariavo visus kelius į viešąją nuomonę“ !ė. 

Burke'o politinių intelektualų puolime, be abejo, slypi 
gilus nepasitikėjimas visomis įtakomis, kurios jam atrodė 
priešiškos socialinei tradicijai, krikščionybei ir galbūt la- 
biausiai žemvaldžių klasei, kurios simbolis buvo džentel- 
menas. Burke'ui, žinoma, neatėjo į galvą, kad jis pats yra 
politinis intelektualas, pasižymintis tokia pačia aistra par- 
tinėms intrigoms, valdžios ir prestižo troškimu ir nė kiek 
ne mažesniu dviveidiškumu, dėl kurio jis smerkė Švieti- 
mo epochos ir Revoliucijos intelektualus. Tai nesvarbu. 
Istoriniu požiūriu svarbus yra pasaulietinio intelektualo 
ir Burke'o santykio su valdžia vaizdinys, kurį jis pateikė 
ne tik konservatyviai minčiai devyniolikto amžiaus An- 
glijoje ir Prancūzijoje, bet vėliau ir daugiausia sociolo- 
gijai. 

Nieko nuostabaus, kad nepasitikėjimas neturinčiu šak- 
nų intelektualu ir jo trumpalaikio patrauklumo valdžios 
sluoksniams suvokimas turėtų būti įsitvirtinęs konserva- 
tyviame požiūryje, kuris atsispindi Coleridge'o, Carlyle'io, 
Maistre'o ir Taine'o veikaluose. Daug įdomiau yra pasi- 
gilinti, kaip šis nepasitikėjimas virsta „intelektualų socio- 
logija“, gyvuojančia nuo Comte'o iki šių dienų. 

Comte'o žodžius apie politinį intelektualą galima pa- 
teikti platesniame nuosprendžio, paskelbto minties poli- 
tizacijai, kontekste, kuris, kaip Comte'as jautė, buvo viena 
iš prasčiausių minties „metafizinės“ stadijos manifestaci- 
jų. Aktualiausios valstybės problemos, teigia Comte'as, 
susitelkė „klasėje, kuri iš esmės yra ta pati, tik dviem 
vardais — civiliai ir metafizikai, arba jų bendru pavadi- 
nimu — teisininkai ir literatai, kurie valstybingumo at- 
žvilgiu užima iš prigimties valdomųjų padėtį. Vėliau pa- 
matysime, kad nuo jos pradžios iki pirmosios Prancūzijos 
revoliucijos metafizinės valstybės sistemą išreiškė ir val- 
dė universitetai, kita vertus, ir didžiosios teisinės korpo- 
racijos: pirmieji sudarė tam tikrą dvasinę valdžią, o ant- 

rosios — pasaulietinę valdžią. Šitokia padėtis dar yra dau- 
gelyje žemyno šalių; tuomet, kai Prancūzijoje daugiau nei 
per pusę amžiaus tvarka nusirito iki tokio piktnaudžiavi- 
mo, kad teisėjus pakeitė advokatūra, o daktarus (kaip jie 
buvo vadinami) — paprasti literatai; taigi dabar kiekvie- 
nas Žmogus, galintis laikyti plunksną, gali siekti dvasiš- 
kai valdyti visuomenę per spaudą arba iš profesoriaus 
kėdės, nes jam nekeliama jokių sąlygų ir nepaisoma jo 
kvalifikacijos. Tačiau, kai pribręsta laikas organinei būk- 
lei, sofistų ir apsišaukėlių viešpatavimui ateina galas; ta- 
čiau tai bus kliūtis, kurią reikės įveikti, nes jie laikinai 
buvo įgiję visuomenės pasitikėjimą“ !?. 

Iš esmės toks pats požiūris į politinius intelektualus 
būdingas ir Tocgueville'iui, ypač Senajam režimui ir Pran- 
cūzijos revoliucijai. Burke'as ir Comte'as, Tocgueville'is at- 
kreipia mūsų dėmesį į „reikšmingą, jei ne grėsmingą įta- 
ką, kokią šių Žmonių raštai (kurie iš pirmo žvilgsnio, 
atrodo, gali rūpėti tik mūsų literatūros istorijai) turėjo 
Revoliucijai ir iš tikrųjų tebeturi šiomis dienomis“??. Ki- 
taip nei Burke'as, Tocgueville'is galėjo matyti, kodėl iški- 
lo aštuoniolikto amžiaus politinis intelektualas kaip so- 
cialinis tipas: ogi todėl, kad kovotų prieš „juokingas, 
pasenusias institucijas, ankstesnio amžiaus liekanas, ku- 
rių niekas nebandė koordinuoti ar pritaikyti prie moder- 
nių sąlygų ir kurios, regis, buvo pasmerktos išlikti, ne- 
paisant fakto, kad jos šiais laikais visiškai prarado savo 
vertę...“ Turint galvoje šias sąlygas, buvo „pakankamai 
natūralu, kad garsūs mąstytojai nemėgtų nieko, kas atsi- 
duoda praeitimi, ir trokštų pakreipti visuomenę visiškai 
nauja kryptimi, kurią kiekvienas mąstytojas regėtų savo 
proto apšviestą“2!. 

Tačiau dėl savo nepasitikėjimo praeitimi, dėl visiško 
patirties politinėje ir socialinėje tikrovėje neturėjimo ir dėl 
savo nesvyruojančio pasitikėjimo tuo, ką kiekvienam iš 

jų atskleidė prigimtinis protas, politiniai intelektualai ta- 
po, beveik Burke'o žodžiais teigia Tocgueville'is, nesą- 
moningais naujos despotizmo formos, kylančios iš pri- 
klausymo „įsivaizduotai idealiai visuomenei, kurioje 
viskas buvo paprasta, pastovu, nuoseklu, vienoda ir ra- 
“22. įrankiais. 

„Mūsų literatai, — tęsia Tocgueville'is, — ne tik per- 
teikė savo revoliucines idėjas prancūzų tautai; jie taip pat 
formavo tautinį temperamentą ir požiūrį į gyvenimą. II- 
game Žmonių protų formavimo pagal jų idealų modelį 
procese uždavinys buvo lengvesnis, nes prancūzai nebu- 
vo išprusę politikos srityje, todėl jiems atsivėrė plati veik- 
los dirva. Galų gale mūsų rašytojai įdiegė prancūzams 
literatų instinktą, mąstymo stilių, skonį ir net ekcentriš- 
kumą. Ir kai atėjo laikas veikti, šie literatūriniai polinkiai 

buvo perkelti į politinę areną“. Prancūzijos revoliucijai, 
pasak Tocgueville'io, buvo vadovaujama „ta pačia dva- 
sia, kuri davė tiek daug abstrakčias teorijas dėsčiusių kny- 
gų. Mūsų revoliucionieriai pasižymėjo tuo pačiu polin- 
kiu platiems apibendrinimams, griežtoms ir sausoms 
įstatymų leidybos sistemoms ir pedantiškai simetrijai; ta 
pačia panieka konkretiems faktams; tuo pačiu pomėgiu 
pertvarkyti institucijas naujais, paprastais, originaliais pa- 
grindais; tuo pačiu troškimu rekonstruoti visą konstituci- 
ją, laikantis logikos taisyklių ir pagal iš anksto nustatytą 
sistemą, užuot bandžius pataisyti jos ydingas dalis. Re- 
zultatas buvo pražūtingas; tie patys dalykai, kurie rašy- 
tojui yra nuopelnas, gali būti yda politikui ir tos pačios 
savybės, kurių reikia sukurti didžiai literatūrai, gali at- 
vesti prie katastrofiškų revoliucijų“2?. 

Iš literatūrinių intelektualų kilo nauja politikos kalba, 
kuri nuo to laiko esmingai pakeitė politikos prigimtį ir 
apimtį. „Net politikų frazeologija dažniausiai buvo pasi- 
skolinta iš jų perskaitytų knygų; ji buvo sujaukta abstrak- 

čiais žodžiais, neskoningais kalbos pagražinimais, pom- 
pastiškomis klišėmis ir literatūriniais stiliaus posūkiais. 
Paaitrintas politinių aistrų, kurias pats sukėlė, šis stilius 
rado kelią į visas klases, ypač lengvai jį perėmė Žžemiau- 
sios klasės“. Tocgueville'is baigia šią ištrauką sausa pa- 
gieža: „Iš tiesų visa, ko jiems reikėjo, kad bent truputį 
taptų literatūros Žmonėmis, tai geresnių rašymo įgū- 
džių“. 


Valdžios šaknys — Tocgueville 

Tocgueville'io Apie demokratiją Amerikoje yra pirma sis- 
temiška ir empirinė politinės valdžios pasekmių moder- 
niai visuomenei studija. Šis darbas yra skirtas ir kitiems 
klausimams, bet iš esmės tai yra nepaprastai šalta- 
kraujiškas demokratijos poveikio tradicijoms, vertybėms 
ir socialinėms struktūroms, paveldėtoms iš viduramžių 
visuomenės, tyrimas. Savo antrame pagrindiniame vei- 
kale Senasis režimas ir Prancūzijos revoliucija Tocgueville'is 
ištyrė modernios politinės valdžios bei dviejų jos aspek- 
tų — centralizacijos ir biurokratizacijos — šaltinius. Gali- 
ma sakyti, kad logiškai šis darbas yra svarbesnis už pir- 
mąjį. Ir nė vienam, skaitančiam Apie demokratiją Amerikoje, 
nebus sunku tarp eilučių perskaityti vėlesniojo darbo te- 
zę. Abi studijos turi būti suprastos, turint mintyje Toc- 
gueville'io perdėtą dėmesį Revoliucijai ir jos poveikiui 
socialinei tvarkai. 

Pagrindinę Tocgueville'io tezę galima išdėstyti papras- 
tai. Visa, kas modernioje visuomenėje nutolina žmogų nuo 
tradicinio autoriteto — nuo klasės, gildijos, bažnyčios ir 
t. t., — net dar stipriau stumia jį valdžios prieglobstin, 
valdžios, suvoktos ne kaip kas nors tolima ir baisu, bet 
kaip artima, hermetiška, intymu ir lemtinga, t. y. prie 
modernios demokratijos, įsišaknijusios viešojoje nuomo- 

nėje, valdžios. Tai yra vyraujanti Tocgueville'io tema. Aris- 
tokratinės bendruomenės nuosmukis ir Žmonių išlaisvi- 
nimas iš senųjų autoritetų buvo istoriškai reikalingas, jis 
pakartotinai pabrėžia, kad moderni valdžia turi atsirasti 
demokratinėje nacionalinėje valstybėje. 

Kitaip nei dauguma jo amžininkų, Tocgueville'is laikė 
demokratiją visų pirma ne laisvės, bet valdžios sistema. 
Demokratija su jos dėmesiu lygybei, išlaisvinimui iš tra- 
dicinio autoriteto ir su jos centralizuotos, unifikuotos tau- 
tos pojūčiu yra tik neišvengiama logiška jėgų, atsiradusių 
prieš kelis amžius monarchinėje centralizacijoje, kuri per 
keletą šimtmečių sumenkino viduramžių įvairovę ir lo- 
kalizmą, išplėsdama nacionalinius darinius, pagrįstus ad- 
ministracine valdžia. Jei laisvė Tocgueville'iui yra imuni- 
tetas prieš valdžią, demokratija yra valdžios forma 
potencialiai intensyvesnė ir labiau pasiekiama nei bet ku- 
ri ankstesnė politinio valdymo forma. 

Kokie yra demokratinės valdžios šaltiniai? Tocguevil- 
le'is jų daugiausia randa masinėje modernios istorijos ten- 
dencijoje suvienodinti statusus ir išlyginti rangus. „Sklai- 
dydami Prancūzijos istorijos puslapius, galima sakyti, 
nerandame nė vieno didelio įvykio, kuris per septynis 
šimtmečius nebūtų pasitarnavęs lygybės labui“. Vis dėlto 
lygybė reiškė dvarų, gildijų, klasių ir kitų asociacijų, ku- 
rios pačia savo gyventojams suteikta nelygybe apribojo 
karaliaus valdžią, sugriovimą. „Suprantu, kad mes su- 
griovėme šias individualias valdžias, kurios pačios be iš- 
orinės pagalbos galėjo susidoroti su tironija; tačiau vien 
tik vyriausybė paveldėjo visas privilegijas, kurios buvo 
atimtos iš šeimų, gildijų ir individų; dėl mažo valdžios 
asmenų skaičiaus, ji, nors kartais ir slegianti, o dažnai 
konservatyvi, paveldėjo visos bendruomenės silpnybes“?. 

Liaudies, daugumos idėja, uola, į kurią remiasi demo- 
kratinė valdžia, niekada negalėjo būti įgyvendinta be hie- 

rarchinio autoriteto sterilizacijos. Viduramžiais Žmonės 
suvokė save kaip priklausančius bažnyčiai, gildijai, kaip 
šios ar anos šeimos arba kaimo narius, bet niekada kaip 
tautą, daug mažiau kaip liaudį su jai būdinga nepriklau- 
somybe ir korporatyvumu. Liaudies kaip visumos kon- 
ceptualizacija yra laipsniškas procesas modernioje istori- 
joje; istoriškai jos pagrindas, pirma, yra viduramžių 
socialinių individų tapatybių atomizacija ir, antra, politi- 
nės valdžios centralizacija ir nacionalizacija, suteikianti 
teisinę atmosferą, kurioje galėtų gyventi ir įgyti tapatybę 
socialiniu požiūriu atskiros individų masės. 

Taigi tarp lygybės ir centralizacijos yra lemtingas pa- 
našumas. Todėl ir buvo būtini tokie ankstesni galingi mo- 
narchai, kaip Liudvikas XIV. Puldami feodalinius autori- 
teto anklavus, jie buvo priversti plėsti lygybės pagrindą 
ir praturtinti jos skonio pojūtį. Panašiai visa, kas susilpni- 
no ryšius tarp feodalinių asociacijų ir jų narių — tokios 
jėgos, kaip karas, prekyba, miestai, spauda, — atitinka- 
mai palengvino centralizaciją. 

Pripažinus ilgalaikę centralizacijos tendenciją ir jos šak- 
nis, kokios yra jos kintančio intensyvumo moderniaisiais 
laikais priežastys? Mažesnė ar didesnė yra centralizacija 
demokratijoje, galima nustatyti dažniausiai iš to, ar de- 
mokratija yra įgyvendinama pamažu, kaip Jungtinėse 
Valstijose, ar yra staigios revoliucijos pasekmė. Pastaruo- 
ju atveju „Visuomenės sluoksniai, tvarkę vietinius reika- 
lus, staiga dingo toje sumaištyje, o palaida minia dar te- 
bebuvo neorganizuota ir neturėjo įpročio pati imtis 
tvarkyti tų reikalų, tad atrodė, jog valstybė vienintelė gali 
prisiimti atsakomybę už visas valdymo detales. Centrali- 
zacija tapo faktu, savotiška būtinybe“. Napoleonizmas, 
rašo Tocgueville'is, buvo neišvengiamas Prancūzijoje, nes, 
„ūmai išnykus aristokratijai ir aukštosioms buržuazijos 
klasėms, visa valdymo sistema jam atiteko pati savaime; 

jam buvo beveik taip pat sunku jos atsisakyti, kaip ir ją 
perimti“ 26. 

Tocgueville'is pažymi žemesniųjų klasių ir centrali- 
zuotos valdžios panašumą. Centrinė vyriausybė yra vie- 
nintelė priemonė, kurios pagalba liaudis gali perimti vie- 
tinių reikalų valdymą iš aristokratijos. Žemesnės klasės 
arba jų atstovai yra linkę išsaugoti savo įtaką ankstyvo- 
joje revoliucijos fazėje. Tačiau, įžvalgiai pabrėžia Tocgu- 
eville'is, ši pusiausvyra keičiasi. „O revoliucijai baigian- 
tis... nugalėtoji aristokratija stengiasi įpareigoti valstybę 
tvarkyti visus reikalus, nes bijo, kad paprasti žmonės, pa- 
sidarę jai lygūs, o neretai ir tapę jos šeimininkais, nepri- 
mestų jai savo tironijos. Taigi ne visada tas pats piliečių 
sluoksnis stengiasi didinti vyriausybės prerogatyvas; ta- 
čiau, vykstant demokratinei revoliucijai, visuomet atsi- 
randa gausus ir turtingas visuomenės sluoksnis, jam bū- 
dingų aistrų ir asmeninių interesų skatinamas centralizuoti 
valstybės valdymą; čia neminiu dar vieno demokratinėms 
tautoms būdingo bruožo — nenoro patekti į kaimyninės 
valstybės valdžią“. 

Anglijoje žemesnės klasės stengiasi sugriauti vietinę 
nepriklausomybę ir perduoti valdymą centrui, o aukštes- 
nės klasės siekia išlaikyti valdymą vietiniuose rajonuose. 
Tačiau ateis laikas, pranašauja Tocgueville'is, kai viskas 
bus priešingai. 

Trečias faktorius, skatinantis intensyvumo kitimą, yra 
prieštaringos masinio neraštingumo, valdant aristokrati- 
jai ir esant demokratijai, pasekmės. Masių nemokšišku- 
mas nebūtinai lemia centralizaciją aristokratijose, „nes jo- 
se nurodymai yra beveik vienodai pasiskirstę tarp 
monarcho ir vadovaujančių bendruomenės narių“. Visai 
kitoks yra demokratijos atvejis, kurioje jau nėra tarpinių 
valdžių. Čia dėl masinio neišprusimo daug tiesiau žmo- 
nės patenka į centrinės vyriausybės rankas. „Todėl tauto- 

je, kuri tiek pat neišprususi, kiek ir demokratiška, valdy- 
tojo ir jo pavaldinių intelektualiniai sugebėjimai labai 
skiriasi. Ir šitaip lengvai visą valdžią jis sukoncentruoja 
savo rankose: administracinė valstybės funkcija tolydžio 
stiprinama, nes vien tik valstybė sugeba tvarkyti šalies 
reikalus“ 2. 

Ketvirta, demokratinei administracijai stiprų centrali- 
zuojantį poveikį turi karas. Sėkmė kare, pažymi Tocgue- 
ville'is, priklauso labiau nuo patogaus visų tautos ištek- 
lių sutelkimo nei nuo šių resursų apimties. „Taigi būtent 
kare tautos trokšta, ir joms dažnai reikalinga, padidinti 
centrinės vyriausybės galias. Visiems karo genijams pa- 
tinka centralizacija, kuri padidina jų jėgą; ir visoms cen- 
tralizavimo talentą turinčioms asmenybėms patinka ka- 
ras <...> Taigi demokratinė tendencija tolydžio didinti 
valstybės privilegijas ir apibrėžti privačių asmenų teises 
daug greičiau ir nuosekliau pasireiškia tose demokratinėse 
tautose, dėl kurių būklės susidaro sąlygos kilti dideliems 
ir dažniems karams ir kurių būklei gresia pavojus daž- 
niau negu kitoms“??. 

Bet svarbiausia priežastis centralizuojančioje valdžią 
demokratijoje yra valdančio individo gimimas ir pobū- 
dis. Žmonės niekada nėra taip linkę atiduoti valdžią savo 
valdovui kaip tuomet, kai jaučia, jog jis dėl savo kilmės 
ir prigimties yra jiems lygus. „Karaliai, vienaip ar kitaip 
susiję su senąja aristokratijos laikų tvarka, visada daug 
sunkiau ir lėčiau sutelkia valdymą vienoje vietoje negu 
naujieji valdovai, atėję į valdžią savo pastangomis, kilme, 
įsitikinimais ir instinktais tarytum neatsiejami nuo lygy- 
bės iškovojimo... Demokratinėje visuomenėje centraliza- 
cija tuo didesnė, kuo mažiau valdovas kilme susijęs su 
aristokratija; tokia yra taisyklė. 

Revoliucija, nuvertusi senąją karalių dinastiją ir į de- 
mokratinę šalies valdžią iškėlusi naujus žmones, gali lai- 

kinai susilpninti centrinę valdžią; ir nors iš pradžių ji at- 
rodo labai anarchistinė, neturėtume abejoti, kad jos galu- 
tinis ir neišvengiamas rezultatas bus tos pačios valdžios 
prerogatyvų plėtimas ir tvirtinimas. 

Pirmutinė ir tam tikra prasme vienintelė neišvengia- 
ma demokratinės valdžios centralizavimo sąlyga reika- 
lauja branginti lygybę ar bent įtikinti piliečius, kad ji bran- 
ginama. Todėl despotizmo taktika, seniau buvusi tokia 
sudėtinga, galima sakyti, remiasi vieninteliu principu“. 

Tocgueville'io susirūpinimas dėl politinės valdžios ir 
tradicinio autoriteto konflikto paskatino jį ištirti demo- 
kratinės valdžios įtaką socialinėms institucijoms. Kad ji 
dėl savo prigimties naikina lokalizmą ir hierarchiją, mes 
jau matėme. Tačiau yra ir kitų atvejų. 

Yra mokymo, individualaus išskirtinumo ir skonio au- 
toritetas — kiekvienu atveju susilpnėjęs, teigia jis, nes val- 
džios išsisklaidymas ar bent šio išsisklaidymo mitas ska- 
tina žmones nepasitikėti visais autoritetais, kurie nekyla 
iš viešosios nuomonės, demokratijoje įsitvirtinusios val- 
džios, grėsmingesnės, kaip skelbia Tocgueville'is, už is- 
panų inkviziciją, kurią domino tik knygos. „Daugumos 
imperijai daug geriau sekasi Jungtinėse Valstijose, nes ji 
iš tiesų pašalina visokį norą jas leisti“?!. 

Liaudies valdžia paveikia šeimos autoritetą. „Tiesą pa- 
sakius, aristokratijos valdomose šalyse visuomenė pripa- 
žįsta tik tėvą; vaikus iš jo rankų paima visuomenė; visuo- 
menė valdo jį, jis valdo juos. Taigi tėvas ne tik turi 
prigimtinę teisę, bet įgyja ir politinę teisę jiems įsakinėti; 
jis yra savo šeimos kūrėjas ir rėmėjas; bet jis taip pat jos 
paskirtas valdytojas. Demokratijose, kur ilga valdžios ran- 
ka pasiekia kiekvieną Žmogų vidury minios ir kiekvieną 
skyrium priverčia laikytis bendrų įstatymų, toks tarpinin- 
kas nereikalingas. Įstatymo požiūriu tėvas yra paprasčiau- 
sias pilietis, tik vyresnis ir turtingesnis už savo vaikus““*. 

Konfliktas tarp šeimos ir valstybės tuomet yra kon- 
fliktas tarp tradicinio tėvo autoriteto ir kylančios kitų šei- 
mos narių galios, neišvengiama šeimos individualizacijos 
ir kiekvieno nario kaip piliečio vaidmens padidėjimo re- 
zultatas. 

„Kai Žmonės gyvena daugiau prisiminimais, mažiau 
rūpindamiesi šia diena, ir kai labiau gilinasi į tai, ką gal- 
vojo jų protėviai, užuot pradėję galvoti patys, tėvas yra 
natūralus ir būtinas saitas tarp praeities ir ateities, ryšys, 
siejantis šių dviejų grandžių jungtis. Aristokratinėje vi- 
suomenėje... tėvas yra ne tik įteisinta šeimos galva, bet ir 
jos tradicijos sergėtojas, papročių aiškintojas, dorovingu- 
mo arbitras. Visi jo pagarbiai klausosi, labai mandagiai į 
jį kreipiasi ir myli jį visada baimės gniaužiama širdimi. 

Kai visuomenė tampa demokratine ir žmonės ima va- 
dovautis savo bendru principu, jog kiekvienas turi teisę 
apie viską spręsti savo nuožiūra, o senuosius įsitikinimus 
laiko tam tikra informacija, bet ne taisyklėmis, tėvo pa- 
žiūros ir jo teisėta valdžia turi sūnums mažiau įtakos“ ??. 

Profesijos, klasės ir religijos atvejis yra panašus, jei 
turimas mintyje autoritetas. Tai, ką politinė valdžia ir prie 
politinės valdžios prisitaikanti viešoji nuomonė pašalina 
iš paprotinio kiekvienos šių institucijų autoriteto, pašali- 
nama ir iš jų tradicijos išsaugojimo bei kultūrinio įpras- 
minimo funkcijų. Tik teisininko profesija, tiki Tocguevil- 
le'is, rodo tradicinio autoriteto išsaugojimo ženklus ir tokia 
ji yra dėl didžiulio politikoje dalyvaujančių ir savo daly- 
vavimu galinčių apsaugoti savo profesinę tapatybę, jos 
formas ir ritualus, išduodančius viduramžišką šios profe- 
sijos kilmę, teisininkų skaičiaus. Religijoje protestantiz- 
mas klesti dėl savo silpnos organizacijos, ir nors Tocgue- 
ville'is stengiasi parodyti, kad katalikybė ir demokratija 
savo prigimtimi daug kuo panašios — dėl masinio suly- 
ginimo Romos bažnyčioje, kurį nulėmė popiežiaus val- 

džios centralizacija, — ir pažymi, kad liturgine ir hierar- 
chine prasme Amerikos katalikybė yra labiau „protestan- 
tiška“ už tą, kuri yra Europoje“*. 

Paskutinis valdžios poveikio tradiciniam autoritetui pa- 
vyzdys matomas karinėje srityje. Revoliucijos masinės ar- 
mijos — kurias Napoleonas, pats buvęs karinės demokra- 
tijos produktas, perėmė su visomis detalėmis, — paliko 
gilų įspūdį Tocgueville'iui, kuris nusipelno būti vadina- 
mas pirmuoju militarizmo sociologu. Jis mato gilų vidinį 
konfliktą tarp pilietinės demokratijos teikiamos pirmeny- 
bės taikai, paremtos troškimu plėtoti verslą, kuriam 
netrukdytų karas, ir demokratinių armijų teikiamos pir- 
menybės karui. Šito priežastys, jo manymu, glūdi demo- 
kratinių karinių įsakymų prigimtyje. Jei aristokratijoje ka- 
rininkai beveik visuotinai yra kilę iš kilmingųjų, ir karo 
metu niekas nepaveikia nuo gimimo jų paveldėto ir todėl 
nepriklausomo nuo karinės karjeros statuso, visiškai ki- 
taip yra demokratijos atveju. „Demokratinių šalių kariuo- 
menei būdingas karštas, atkaklus ir nuolatinis troškimas 
kilti karjeros laiptais yra kone visuotinis. Jis įsižiebia drau- 
„ge su kitais norais ir užgęsta kartu su gyvybe. Todėl aiš- 
ku, jog iš visų armijų pasaulyje lėčiausia pažanga taikos 
metu yra demokratinių šalių kariuomenėse... Todėl visi 
demokratinės šalies karininkai, turintys didelių užmojų, 
labai trokšta karo, nes jis išlaisvina vietas, be to, nedrau- 
džia nusižengti senaties taisyklei, vienintelei privilegijai, 
kuri būdinga demokratijai“*5. 

Su tuo siejasi statuso aspiracijas žeidžiantis faktas, kad 
taikos metu kariuomenė yra ignoruojama, net nekenčia- 
ma. Aristokratijai tai nėra svarbu, nes karininkai visais 
atvejais susigrąžina savo kilmingą statusą. Visiškai kitaip 
yra demokratijoje, kur „kariškiai priskiriami žemiausiam 
pareigūnų rangui; jie mažai gerbiami ir jų niekas nesu- 
pranta. Atsitinka priešingai, negu buvo aristokratijoje. 

Žmonės, kurie tarnauja armijoje, jau yra ne aukščiausia, 
o žemiausia klasė“. Klestintys, išsilavinę ir turtingi ven- 
gia karinės tarnybos, todėl „kariuomenė, kaip kolektyvi- 
nė visuma, galų gale susiformuoja į mažą tautą, kur pro- 
tas yra mažiau išsivystęs ir papročiai šiurkštesni nei 
didelėje tautoje“. 

Tocgueville'is mato, kad puskarininkiai demokratinių 
šalių kariuomenėje labiau už kitus linkę kariauti. Galų 
gale karininkų statusas dažniausiai yra tvirtas tiek taikos, 
tiek karo metu. Tačiau puskarininkis neturi jokio statuso. 
„Desperatiškos ambicijos negali neįsiliepsnoti Žmogųuje, 
nes jos nepaliaujamai skatinamos jaunystės, aistrų, am- 
žiaus dvasios, vilčių ir baimių. 

„Todėl puskarininkiai nori kariauti, kariauti visuomet 
ir bet kuria kaina; jeigu jie kariauti negali, tuomet trokšta 
revoliucijų, kad sustabdytų galiojančias taisykles ir leistų 
jiems, pasinaudojus bendru sąmyšiu ir politinėmis laik- 
mečio aistromis, atsikratyti savo aukštesniųjų viršininkų 
ir užimti jų vietas. Jiems nėra neįmanoma sukelti tokią 
krizę, nes dėl savo bendros kilmės ir tų pačių papročių jie 
turi didelę įtaką kareiviams, nors jų aistros ir troškimai ir 
būtų skirtingi““". 

Demokratijos karo pradžioje būna silpnos, bet daug 
stipresnės už aristokratiją karui baigiantis. Nelengva ka- 
ro pradžioje atitraukti demokratus nuo įprastų civilinių 
užsiėmimų ir pomėgių. Tačiau, kai karo eiga neišvengia- 
mai juos nuo jų atitraukia, žmonės entuziastingai ir su 
laukine aistra įsitraukia į karą. „Sunaikinęs ir suniokojęs 
visus verslus, karas pats tampa svarbiausiu ir vieninteliu 
verslu, ir dabar į jį krypsta visi lygybės pažadinti karšti 
ir atkaklūs siekimai... Užsitęsęs karas demokratinei ka- 
riuomenei daro tokią pat įtaką, kaip revoliucija daro tau- 
tai. Jis panaikina visas taisykles ir sudaro sąlygas iškilti 
neeilinėms asmenybėms“*š. Maža to, tarp karo ir demokra- 

tijos suformuotų charakterių yra „slaptas ryšys“. Antra- 
sis charakteris aistringai siekia pasinaudoti proga ir gauti 
tai, ko nori, ir tuo džiaugtis. Demokratijos suformuotas 
charakteris garbina atsitiktinumą ir mažiau bijo mirties 
nei sunkumų. Ši dvasia demokratinius vyrus lydi gamy- 
boje ir prekyboje, ir ši dvasia lengvai pereina į karo būk- 
lę. „Jokia didybės rūšis nėra malonesnė demokratinių 
žmonių vaizduotei už karinę didybę, gyvos ir staigios 
šlovės didybę, įgyjamą be sunkaus darbo, be nieko, tik 
rizikuojant gyvenimu!“*? 

Tocgueville'is taip pat yra susidomėjęs demokratijos 
poveikiu administracijai, kurią jis nori griežtai atskirti nuo 
aukščiausiosios valdžios. Jis pabrėžia istoriško administ- 
racijos perėjimo nuo neapmokamų savanorių prie apmo- 
kamų samdinių reikšmę. Šis perėjimas, pažymi Tocgue- 
ville'is, vyko nuo viduramžių kaip racionalizuotos 
politinės valdžios evoliucija Europoje. Tačiau biuro- 
kratizacijos procesas demokratijose labai suaktyvėjo. Iš 
tiesų, teigia Tocgueville'is, demokratijos progresą šalyje 
galima išmatuoti mastu, kuriuo apmokama biurokratija 
pakeičia savanorišką ir neapmokamą. Juk, „jeigu valsty- 
bės tarnautojams nemokamas atlyginimas, bus sukurta 
turtingų ir nepriklausomų valstybės funkcionierių klasė, 
kuri sudarys aristokratijos pagrindą; ir jeigu žmonės dar 
išsaugos rinkimų teisę, pasirinkti bus galima tik iš tam 
tikros piliečių klasės. 

Kai demokratinė respublika reikalauja iš apmokamų 
pareigūnų, kad jie dirbtų be atlyginimo, lengvai galima 
daryti išvadą, kad valstybė pereina prie monarchijos. Ir 
kai monarchija pradeda mokėti atlyginimus tiems parei- 
gūnams, kurie anksčiau buvo neapmokami, tai yra tikras 
ženklas, kad ji artėja prie despotinės ar respublikinės val- 
dymo formos. Neapmokamų funkcionierių pakeitimas 

apmokamais pats savaime, mano nuomone, yra pakan- 
kamas, kad sukeltų tikrą revoliuciją“*?. 

Tačiau tarp biurokratijos — funkciškai susijusios su 
demokratija — vystymosi ir liaudies dalyvavimo vyriau- 
sybėje išsaugojimo kyla konfliktas, o tai vis dėlto yra de- 
mokratinės moralės kertinis akmuo. Tocgueville'is šio kon- 
flikto neaprašė taip detaliai kaip Weberis, bet vis dėlto jį 
įžvelgė. 

„Mūsų laikais visos vyriausybės Europoje, — rašo 
jis, — savotiškai patobulino administracijos mokslą: ad- 
ministracijos daugiau nuveikia, jos viską daro tvarkin- 
giau, greičiau ir pigiau; jos, regis, nuolat praturtinamos 
visa ta patirtimi, kurią išsunkė iš privačių asmenų. Euro- 
pos valdovai nuolat griežtai kontroliuoja sau pavaldžius 
pareigūnus ir išranda naujus metodus, kad galėtų juos 
dar kiečiau valdyti ir turėtų kuo mažiau rūpesčių juos 
prižiūrėdami. Nepatenkinti, kad jų įgaliotiniai viskam va- 
dovauja, jie ima visur vadovauti savo įgaliotiniams; taigi 
valstybės valdymas ne tik priklauso nuo tos pačios val- 
džios, bet jis yra vis labiau centralizuojamas ir sutelkia- 
mas vienose rankose. Valdžia centralizuoja savo veiklą ir 
drauge didina savo prerogatyvas; tai dvejopas galios au- 
gimas“*!. 

Glaudus, beveik abipusis ryšys yra tarp centralizaci- 
jos ir demokratijose dominuojančios nuosavybės formos. 
Nesibaigiantis gamintojų kintančios nuosavybės augimas 
sustiprino vis labiau organizuoto ir vis labiau centrali- 
zuoto valdymo tendencijas. „Pramoninės nuosavybės... tei- 
"sės didėja daug lėčiau, negu didėja jos svarba. Pramoni- 
nės klasės tampa gausesnės, tačiau jos neįgyja daugiau 
nepriklausomybės. Priešingai, atrodytų, lyg jose glūdėtų 
ir natūraliai kartu su jomis augtų despotizmas“*?. Kai tauta 
labiau įsitraukia į gamybą, stygius kelių, kanalų, uostų ir 
kitų pusiau valstybinės prigimties statinių, kurie būtini 

pramonei toliau vystyti, verčia nuolat plėsti valstybinio 
valdymo apimtis. 

Centralizacija „visur padidėjo tūkstančiais įvairiausių 
būdų. Jai stiprėti padėjo karai, revoliucijos, užkariavimai; 
prie to prisidėjo ir visi žmonės“*. Valdžios centralizacija 
maitinasi liaudies maištu. Visur Žmonės „jėga stengiasi 
išsivaduoti iš įstatymų varžtų, naikina arba riboja savo 
valdovų ar savo karalių valdžią. Visos tautos, nors joms 
ir negresia revoliucija, atrodo apimtos nerimo ir sumaiš- 
ties; visose jose įsikūnijusi ta pati maištinga dvasia“. Ta- 
čiau lygiagrečiai su šia anarchija „nuolat didėja aukščiau- 
siosios valdžios prerogatyvos, didėja jos centralizacija, 
valdžia darosi ryžtingesnė, labiau absoliuti, visa apiman- 
ti. Žmonės, kas akimirką patenkantys į valdžios struktū- 
rų reguliavimo sritį, nejučiomis atiduoda valdžiai po da- 
lelę savo asmeninės nepriklausomybės, ir tie patys 
žmonės, kurie kartkartėmis verčia sostus ir trypia kara- 
lius, nesipriešindami vis labiau pasiduoda menkiausiam 
valdininko diktatui. Taigi atrodo, lyg mūsų laikais vyktų 
dvi priešingos revoliucijos: viena tolydžio silpnina aukš- 
čiausiąją valdžią, o kita be perstojo ją tvirtina; jokiu kitu 
mūsų istorijos laikotarpiu ji neatrodė nei labai silpna, nei 
labai tvirta“. 

Tocgueville'is įžvelgė ir lemtingą panašumą tarp „kar- 
teziško racionalizmo“ ir viešosios nuomonės demokra- 
tijoje. Jokioje pasaulio šalyje, skelbia jis, filosofijai neski- 
riama tiek mažai formalaus dėmesio kaip Jungtinėse 
Valstijose; amerikiečiai neturi savo mokyklos ir yra abe- 
jingi Europos minties mokykloms. Nepaisant viso to, ame- 
rikiečiams būdingas tikras ir labai galingas „filosofinis 
metodas.“ Šį metodą Descartes'as vadino racionalizmu. 

Net amerikiečiai, kurie nieko negirdėjo apie Descar- 
tes ą, ryžtingai laikosi jo principų, pažymi Tocgueville'is. 

Amerikiečiams Deseartes'o visko, kas tradiciška, išsiža- 
dėjimas (kuris Descartes'ui buvo epistemologinė priemo- 
nė vien tik protu pagrįsti akivaizdžią tiesą) yra technika, 
tiksliai pritaikyta valdymo teorijai, siekiančiai laisvės ir 
lygybės vardu atsisakyti tradicinių formų ir dogmų. Toks 
metodas sustiprina viešąją nuomonę. Pagal šį metodą kiek- 
vienas Žmogus įveikti visus sunkumus, pažinti visas pa- 
slaptis gali tik vadovaudamasis sveiku protu (sveiku pro- 
tu, kuris, kaip sausai pažymėjo Descartes'as, vienodai 
būdingas visiems žmonėms ir kiekvienas jo pakankamai 
turi). Kaip egalitarizmo ir valdžios sąjunga sterilizavo so- 
cialinius skirtumus, taip ir dekartiškojo racionalizmo ir 
viešosios nuomonės junginys sterilizavo intelektualinius 
skirtumus*". 

Taigi šie procesai — individualizacija, sterilizacija ir 
tradicinio autoriteto racionalizacija — veikia, pasak Toc- 
gueville'io, politinės valdžios demokratinėje visuomenėje 
stiprinimo linkme. Tokia valdžia, teigia jis viename iš la- 
biausiai žinomų Apie demokratiją Amerikoje skyrių, ilgai- 
niui gali pasirodyti ne valdžia, o laisvė. Demokratinės 
masės, atskirtos nuo hierarchijos, izoliuotos nuo tradici- 
nių bendruomenių, įkalintos savo individualiuose pro- 
tuose ir širdyse, gali pradėti laikyti vienintelę išlikusią 
valstybės valdžią ne tironija, bet aukštesnės ir teisinges- 
nės bendruomenės forma. 

„Virš visų iškilusi didžiulė globojanti valdžia, kuri vie- 
nintelė imasi saugoti jų kasdienį gyvenimą ir sergėti jų 
likimus. Ši valdžia yra absoliuti, smulkmeniška, tvarkin- 
ga, įžvalgi ir švelni. Ji būtų panaši į tėvo autoritetą, jeigu 
jos, kaip ir ano, tikslas būtų subrandinti ir išugdyti žmo- 
nes savarankiškam gyvenimui; tačiau ji, priešingai, turi 
uždavinį amžinai išlaikyti juos amžinoje vaikystėje... Ši- 
taip priėmusi kiekvieną bendruomenės narį į savo galin- 
gą glėbį ir suformavusi jį pagal savo valią, aukščiausioji 

valdžia stengiasi apglėbti visą bendruomenę. Ji apraizgo 
visuomenės gyvenimą painių, smulkmeniškų ir vienodų 
taisyklių tinklu, per kurį, norėdami prasisiekti ir iškilti 
virš minios, negali prasiskverbti originalesni protai ir ener- 
gingesni temperamentai... Tokia valdžia retai skatina veik- 
ti, bet tolydžio tramdo veiklą; ji netironizuoja, bet prisle- 
gia, nualina, nuslopina ir apkvailina liaudį, kol kiekviena 
tauta yra sumenkinama iki bailių ir darbščių gyvulių ban- 
dos, kurios piemuo yra vyriausybė. 

Aš visada maniau, kad reguliari, rami ir maloni ver- 
govė, kurią aš ką tik aprašiau, daug lengviau, nei papras- 
tai manoma, gali būti siejama su kai kuriomis išorinėmis 
laisvės formomis ir kad ji net gali įsikurti po liaudies 
valdžios priedanga“““. 

Taip Tocgueville'is suvokia totalitarizmą, gimusį ne iš 
akivaizdaus blogio visuomenėje, bet iš jėgų ir būsenų, 
kurias žmonės visur laikė progreso teikiamomis malonė- 
mis. Tai, kas Tocgueville'io modernaus totalitarizmo ana- 
lizę iškelia virš kitų, yra jo bandymas susieti jį su tomis 
politinėmis vertybėmis (veikiau su vertybių nuosmukiu), 
kurias Žmonės vertina, o ne su tomis, kuriomis jie bjau- 
risi. Negailestinga Vakarų visuomenės, kuri remiasi hu- 
manitarinės biurokratijos sukurtais robotais ir yra prara- 
dusi kūrybišką gyvybingumą, vizija, ją vėliau pateikia 
Weberis, nedaug skiriasi nuo tos, kurią randame Tocgue- 
ville'io veikaluose. 

Tačiau nereikia manyti, kad Tocgueville'is regėjo de- 
mokratiją tik tamsiomis būtinos ateities transformacijos į 
plebiscitinę tironiją spalvomis. Kad ši vizija dar iki jo mir- 
ties vis labiau užvaldė jo vaizduotę, yra aišku, tačiau be- 
veik prarastume sociologinę, taip pat ir liberalią Apie de- 
mokratiją Amerikoje esmę, jeigu nematytume socialinių 
kliūčių ir priešingų jėgų centralizuotai valdžiai, kurias 
Tocgueville'is matė Jungtinėse Valstijose. Jų yra daug: teis- 

mų sistemos nepriklausomybė, religijos ir valstybės at- 
skyrimas, autonomija ir aukštas statusas, kurį turi profe- 
sijos (ypač teisininko profesija), išlikęs vietinės bendruo- 
menės autoritetas, regioninis skirtingumas ir atvira siena; 
visa tai, pabrėžia Tocgueville'is, kontroliuoja tam tikrą 
politinę valdžią, kylančią iš politiškai dominuojančios dau- 
gumos ir neriboto viešosios nuomonės valdymo. 

Dar svarbesnė, manė jis, yra asociacijų laisvė*?. Ne- 
daug dalykų, kuriuos jis matė Amerikoje, paveikė Toc- 
guevillį taip stipriai ir palankiai, kaip gausios asociacijos, 
kurios daugybėje sferų atlieka socialines funkcijas, ir ku- 
rios Europoje buvo patikėtos arba aristokratijai, arba po- 
litinei biurokratijai. Visos visuomenės reikalauja tam tik- 
ros asociacijų laisvės, rašo Tocgueville'is, tačiau niekur 
taip nereikia „tarpinių asociacijų“ kaip demokratijoje. Nes 
per daug paprasta manyti, kad demokratijoje dėl valdžios 
priklausymo tautai kaip visumai mažėja autonomiškų, ne- 
politinių, funkcinių asociacijų poreikis. Asociacijos tar- 
nauja dviem tikslams, tvirtina Tocgueville'is, — jos sutei- 
kia prieglobstį individui ir kartu išlaisvina jį iš troškimo 
susilieti su mase, be to, riboja valstybės dalyvavimo ir 
centralizacijos visuomenėje mastą. 

Tocgueville'is skiria politines asociacijas ir pilietines 
asociacijas; pirmosios iš esmės reiškiasi per politines par- 
tijas, antrosios — didžiulėje socialinių, kultūrinių ir eko- 
nominių asociacijų, kurias Tocgueville'is stebėjo Jungti- 
nėse Valstijose, gausoje. Socialinės tvarkos gyvybingumo 
ir individualybės išsaugojimo požiūriu pastarosios yra 
svarbesnės. Pačiu savo egzistavimu jos žymi aukštą indi- 
vidualios socialinės veiklos ir narystės laipsnį. Loginiu 
požiūriu pilietinių asociacijų klestėjimas atrodytų mažai 
priklausomas nuo politinės asociacijos. Tačiau iš tikrųjų 
jos yra labai priklausomos viena nuo kitos. 

„Visose šalyse, kur politinės asociacijos yra uždraus- 
tos, pilietinės asociacijos yra retos. Nelabai tikėtina, kad 
tai yra atsitiktinumas; veikiau galima daryti išvadą, kad 
tarp šių dviejų asociacijų rūšių yra natūralus ir galbūt 
būtinas ryšys... Nesakau, kad negali būti jokių pilietinių 
asociacijų šalyje, kur politinės asociacijos yra uždraustos, | 
nes žmonės niekada negalėtų gyventi visuomenėje, nesi- 
imdami kokios nors bendros veiklos; tačiau tvirtinu, kad 
tokioje šalyje pilietinės asociacijos visada bus negausios, 
silpnai suplanuotos, neįgudusiai valdomos, kad jos nie- 
kada nekurs jokių didžiulių planų arba joms nepavyks jų 
įgyvendinti“, 

Kuo daugiau tokia vyriausybė „pakeičia asociacijas, 
tuo labiau individams, prarandantiems sugebėjimą jung- 
tis į grupes, yra reikalinga jos parama: šios priežastys ir 
pasekmės nepaliaujamai vienos kitas veikia“*?. Todėl ir 
gyvybiška asociacijų svarba demokratinės visuomenės au- 
toriteto struktūroje. Demokratijoje „asociacijų mokslas yra 
mokslų motina; nuo šio mokslo pažangos priklauso visų 
kitų dalykų pažanga. 

Iš įstatymų, kuriais vadovaujasi žmonių visuomenės, 
vienas yra tikslesnis ir aiškesnis už visus kitus įstatymus. 
Jei žmogus nori būti civilizuotas arba siekia tokiu tapti, 
būrimosi kartu menas turi vystytis ir tobulėti tiek pat, 
kiek didėja gyvenimo sąlygų lygybė“““. 


Valdžios nauda — Marx 
Marxo požiūris į valdžios problemą visuomenėje ski- 
riasi nuo Tocgueville'io požiūrio visais svarbiausiais as- 
pektais. Nėra geresnio būdo parodyti šį kontrastą, kaip 
pažymint, kad ten, kur Tocgueville'io filosofiją geriausiai 
galima suprasti kaip jau aprašytų keturių revoliucinės val- 
džios fazių — totalizmo, masiškumo, centralizacijos ir ra- 

cionalizacijos, — antitezę, Marxo filosofija yra tiesioginė, 
konceptuali šių aspektų pasekmė. Marxas visiškai pritarė 
jakobinų intelektualų neapykantai tradicinei visuomenei, 
jų nepasitikėjimui pliuralizmu ir lokalizmu, jų asociacijų 
laisvės nepripažinimui. Taigi Marxas pritarė jakobinų ti- 
kėjimui liaudies valia ir galų gale vadinamuoju valdžios 
išnykimu, sunaikinus tradicinį visuomenės grupių statu- 
są. Ši ištrauka yra pamokoma: 

„Kai pačiame raidos procese išnyks klasių skirtumai 
ir visa gamyba susikoncentruos individų asociacijos ran- 
kose, viešoji valdžia neteks savo politinio pobūdžio. Po- 
litinė valdžia tikrąja reikšme yra organizuota vienos kla- 
sės prievarta kitai klasei slopinti'?!. 

Tai, žinoma, yra grynas Rousseau, grynas Saint-Jus- 
tas. Nors ši ištrauka paimta iš Komunistų partijos manifes- 
to, nėra jokio raginimo veikti, jokio trumpalaikio vaiz- 
duotės skrydžio. Ji išreiškia tai, kas Marxo požiūryje yra 
svarbiausia, ir tai teisinga tiek ankstyvojo „filosofinio“, 
tiek vėlyvojo „istorinio“ Marxo atveju. Nuo Žydų klausi- 
mo, Manifesto, Klasių kovos Prancūzijoje iki jo paskutiniųjų 
laiškų Marxas laikosi visiškai priešingo Tocgueville'iui — 
taip pat ir Tonniesui, Weberiui, Durkheimui — požiūrio 
į valdžią, atitinkančio tai, ką randame Rousseau Sampro- 
tavime apie politinę ekonomiją arba kai kuriuose Valstybės 
Saugumo komiteto dekretuose. Šiame požiūryje akivaiz- 
dus filosofinis abejingumas ilgalaikėms valdžios techni- 
kų panaudojimo revoliucijoje pasekmėms. 

Juk jei Žmonės yra įsitikinę visišku valdžios išnykimu, 
susidarius tinkamoms ekonominėms ir socialinėms sąly- 
goms, kodėl revoliucijos metu ir iš karto po jos negalėtų 
būti pasitelkta kiekviena įmanoma centralizacijos ir kon- 
solidacijos technika? Ir jei politinė valdžia iš tiesų yra tik 
dominuojančios klasės klasinėje visuomenėje atspindys, 

kaipgi tuomet gali kilti valdžios problema visuomenėje, 
kurioje klasių (ir visi kiti socialiniai) skirtumai yra išnykę? 

Engelsas, rašydamas apie valstybę, tik performulavo 
paties Marxo požiūrį į šią problemą: „Kai pagaliau vals- 
tybė iš tikrųjų tampa visos visuomenės atstovu, ji pati 
daro save nebereikalingą. 

Kai nebebus nė vienos visuomenės klasės, kurią reikėtų 
laikyti slopinamą <...>, nebereikės ir specialios slopina- 
mosios jėgos, valstybės. Pirmasis aktas, kuriuo valstybė 
iš tikrųjų pasireiškia kaip visos visuomenės atstovas, — 
gamybos priemonių paėmimas valdyti visuomenės var- 
du, — kartu yra paskutinis savarankiškas jos, kaip vals- 
tybės, aktas. Valstybinės valdžios kišimasis į visuomeni- 
nius santykius čia vienoje, čia kitoje srityje darosi tada 
nebereikalingas ir pasibaigia pats savaime. Asmenų 
valdymą pakeičia daiktų valdymas ir vadovavimas ga- 
mybos procesams. Valstybė ne „panaikinama“, ji nunyks- 
ta"“. Riba tarp Tocgueville'io ir Marxo valstybės sampra- 
tų negali būti išvesta tiksliau nei Engelso ištraukoje. Šis 
požiūris dar ir dabar žymi beveik visišką marksistinių 
tautų ir judėjimų abejingumą (tiek mokslinį, tiek admi- 
nistracinį) biurokratijos, centralizacijos ir politinės mecha- 
nizacijos problemoms, kurios visur kitur dvidešimtame 
amžiuje tapo pagrindiniais liberalių protų rūpesčio ob- 
jektais. 

Skirtumą tarp Marxo ir Tocgueville'io galima traktuo- 
ti šitaip: Tocgueville'iui didžiausia politinės valdžios grės- 
mė visada turi kilti labiausiai individualizuotose, t. y. ato- 
mizuotose ir niveliuotose, visuomenėse; Marxui didžiausia 
grėsmė, iš tiesų vienintelė grėsmė, kyla priešingai apibū- 
dintose visuomenėse, kur klasiniai ir kiti socialinės dife- 
renciacijos būdai yra stipriausi. Tocgueville'is tikėjo, kad 
daugiau asmeninės laisvės yra aristokratijoje, nei demo- 
kratijoje, kurioje viešoji nuomonė, pasak jo, tampa despo- 

tiškesnė už viduramžių inkviziciją. Marxui aristokratijoje 
nebuvo jokios tikros laisvės. Pasak Marxo, ypatingas mo- 
dernaus politinio vystymosi pobūdis pasireiškia tuo, kad 
valstybė labiausiai pastebima demokratine forma ir reiš- 
kia žmogaus išlaisvinimo, kurį galutinai užbaigs socialis- 
tinė revoliucija, pradžią. Ir tik tada Žmonės taps laisvi. 
Tocgueville'iui politinė valdžia dėl jos invazijos į visuo- 
menę sudarančias piliečių bendruomenes kartu yra ir su- 
svetimėjimo priežastis, ir prieglobstis nuo susvetimėjimo, 
t. y. politinė valdžia demokratijoje pamažu tampa išsiva- 
davimo iš pilietinės visuomenės ydų ir frustracijų tvirto- 
ve. Marxui politinė valdžia yra susvetimėjimas; susveti- 
mėjimas specifine marksistine prasme, susijęs vienodai 
su nuosavybe, klase ir religija. Susvetimėjimas ir politinė 
valdžia pasibaigs, kai žmonės socializme galutinai išsiva- 
duos iš visų suvaržymų. „Politinė emancipacija Žmogų 
paverčia, pirma, civilinės visuomenės nariu, egoistišku 
nepriklausomu individu ir, antra, valstybės piliečiu, morali- 
niu asmeniu. 

Tik tuomet, kai tikras individualus žmogus vėl įkūnys 
abstraktų valstybės pilietį ir, būdamas individualus žmo- 
gus, empiriniame savo gyvenime, individualiame savo 
darbe, palaikydamas individualius savo santykius, taps 
rūšine būtybe, tik tuomet, kai Žmogus savo „forces pro- 
pres“ pažins ir organizuos kaip visuomenines jėgas ir todėl 
visuomeninės jėgos daugiau nebeatskirs nuo savęs politi- 
nės jėgos forma, — tik tuomet bus išvaduotas žmogus“. 

Ką tik cituota ištrauka paimta iš Marxo rašinio Žydų 
klausimu ir nėra puikesnės vietos už šią, penketą metų, 
prieš pasirodant Manifestui, rašytą esė, kurioje būtų taip 
išryškinta marksistinio požiūrio į politinės valdžios pri- 
gimtį ir vaidmenį Europos istorijoje esmė. Marxas parašė 
šią esė (kaip ir daugelį savo trumpesnių darbų), neigda- 
mas kito filosofo tezę: šiuo atveju Bruno Bauerio ginamą- 

ją kalbą žydų emancipacijai ir jų kaip žydų iškilimui iki 
politinio dalyvavimo. Baueriui, manė jis, nepavyko pri- 
pažinti europietiškos valstybės ir jos santykio su religija 
istorinės prigimties. Marxo atsakymas į Bauerio ginamąją 
kalbą žydų politinei emancipacijai pateiktas meistriškoje 
valstybės santykio su visomis pilietinės narystės formo- 
mis apžvalgoje, šalia ekonominių, socialinių ir kultūrinių 
narysčių įtraukiant ir religiją. Tikroji ginčo esmė, kuri ne- 
turėtų mūsų gluminti, yra ta, kad negali būti žydų narys- 
tės valstybėje dėl tos pačios priežasties, dėl kurios negali 
būti ir krikščionių narystės valstybėje. Tai yra, pati valsty- 
bės idėja pagrįsta religinės tapatybės sterilizacija piliety- 
bės tikslams. Jeigu būtent žydiškumas (arba krikščionišku- 
mas) laikomas fundamentaliu, tuomet negali būti jokios 
vadinamosios pilietybės, nes politinės pilietybės idėja bu- 
vo išplėtota žmogaus emancipacijos iš ikipolitinės tapa- 
tybės pagrindu. 

Marxo dėmesį patraukia konfliktas tarp pilietinės vi- 
suomenės ir valstybės. Tocgueville'is taip pat, kaip matė- 
me, įžvelgė šį konfliktą, tačiau visiškai kitokiomis sąlygo- 
„mis. Marxui turi lemiamą įtaką ne valstybė, o veikiau 
pilietinė visuomenė su savo įvairiomis materialistinio 
egoizmo ir susvetimėjimo formų kombinacijomis. Valsty- 
bė pasiūlo žmogui (ir čia vėl matome stiprų Rousseau 
pagrindą) bendruomenės viziją, kuri yra priešinga vis- 
kam, kam atstovauja pilietinė visuomenė. „Ten, kur po- 
litinė valstybė yra iš tiesų išsivysčiusi, žmogus ne tik min- 
tyse, sąmonėje, bet ir iš tikrųjų gyvenime, gyvena dvejopą 
gyvenimą — dangiškąjį ir žemiškąjį, gyvenimą politinėje 
bendrijoje, kurioje jis yra visuomeninė būtybė, ir gyvenimą 
civilinėje visuomenėje, kurioje jis veikia kaip privatus asmuo, 
kitus žmones laiko priemone, pats nusižemina ir tampa 
priemone bei svetimų jėgų žaisliuku“?*. Taigi neįmano- 
ma, kad vien tik moraliniais pagrindais religijos nariai 

taptų valstybės nariais, politine bendruomene. „Konflik- 
tas tarp Žmogaus, išpažįstančio kokią nors religiją, ir jo 
pilietiškumo, tarp jo ir kitų Žmonių — bendrijos narių 
pasireiškia pasaulietišku politinės valstybės ir civilinės vi- 
suomenės skilimu“. Religingas Žmogus nuo valstybės pilie- 
čio skiriasi taip, „kaip pirklys nuo valstybės piliečio, pa- 
dienis darbininkas nuo valstybės piliečio, žemvaldys nuo 
valstybės piliečio, gyvas individas nuo valstybės piliečio“"". 

Trumpai tariant, Marxą, kaip ir Rousseau, pabrėžti- 
nai domina revoliucinė įtampa tarp pilietybės ir narystės 
pilietinėje visuomenėje. Žinoma, politinė pilietybė Mar- 
xui, kitaip nei Rousseau, nėra galutinis atsakymas, nes ji 
pati, kaip parodėme anksčiau, yra susvetimėjimo forma. 
Tačiau skaitantis šią esė negali atsikratyti minties, kad 
tam tikru mastu, būtent iš politinio pilietybės — tapa- 
tybės, kurią Žmogus įgyja, teisiškai ir konceptualiai išsi- 
laisvindamas iš kitų statuso tapatybių, — idealo Marxas 
išveda savo apokaliptinę galutinės „žmogiškos“ emanci- 
pacijos, išlaisvinsiančios jį iš politinės, kaip ir iš ekonomi- 
nės, religinės ir socialinės tapatybių, viziją (galbūt jos mo- 
delį). „Politinė emancipacija yra didelė pažanga; nors ji 
nėra paskutinė apskritai žmogaus emancipacijos forma, 
bet ji yra paskutinė žmogaus emancipacijos forma esant 
ligšiolinei pasaulio tvarkai. Savaime suprantame, čia kal- 
bame apie tikrą, praktiškąją emancipaciją“**. 

Tai, ką Marxas rašo apie valstybę ir jos vaidmenį Eu- 
ropos istorijoje, yra labai gilu. Europietis, teigia Marxas, 
politiškai išsilaisvino iš religijos, „išstumdamas ją iš vie- 
šosios teisės sferos į privačios teisės sferą“. Religija po 
tokių įvykių, kaip Reformacija ir nacionalizmo iškilimas, 
iš valstybės struktūros sudėtinės dalies tampa tik pilieti- 
nės visuomenės dalimi. „Religija tampa civilinės visuome- 
nės, egoizmo sferos, bellum omnium contra omnes dvasia. Ji 
yra jau ne bendrumo, bet atskirumo pradas“?". 

Ši ištrauka padeda mums suprasti Marxo požiūrį į 
pilietinę visuomenę — ekonominių, religinių ir socialinių 
tironijų, kurioms individas yra pavaldus, areną. Kitaip 
nei Hegelis, kuris pilietinėje visuomenėje — šeimoje, kla- 
sėje ir vietinėje bendruomenėje — rado būtiną valstybės 
priedą, Marxas pilietinėje visuomenėje regi tik fragmen- 
taciją ir susvetimėjimą, iš kurių kada nors Žmogus turi 
būti išpainiotas. Jam būdinga Rousseau antipatija viskam, 
kas įtvirtina Žmogaus atskirą, diferencijuotą tapatybę, ir 
visa Rousseau meilė tam, kas įtvirtina Žmogų jo bendruo- 
meninėje, arba, kaip Marxas vadina, „rūšinėje“ tapatybė- 
je. Šia prasme iš tiesų Marxas, kaip ir Rousseau, juokiasi 
iš prigimtinės teisės mokyklos reikalavimo suteikti indivi- 
dualias teises. Rousseau savo Visuomenės sutartyje skelbė, 
kad tuomet, kai žmogus taps tikros politinės bendruome- 
nės nariu, jis atsisakys visų savo individualių teisių ir 
įgis naujas, grindžiamas savo kaip piliečio naryste. „Taigi 
visos vadinamosios Žmogaus teisės, — rašo Marxas, — 
tėra susijusios vien su egoistišku žmogumi, tuo žmogumi, 
kuris yra, civilinės visuomenės narys, būtent užsisklen- 
dęs, prvačiais savo interesais bei asmeniška savivale tesi- 
rūpinantis, nuo bendruomenės atsiskyręs individas'“š. 
Šventojoje šeimoje Marxas vėl rašo šia tema: „Buvo paro- 
dyta, kad šiuolaikinė valstybė, pripažindama žmogaus teises, 
elgiasi visai taip pat, kaip ir antikinė valstybė, pripažindama 
vergovę. Būtent, kaip antikinės valstybės natūralus pagrin- 
das buvo vergovė, taip natūralus šiuolaikinės valstybės pa- 
grindas yra civilinė visuomenė, o taip pat ir civilinės vi- 
suomenės žmogus, t. y. nepriklausomas Žmogus, kurį su 
kitu žmogumi sieja tik privataus intereso ir ne54moningo 
natūralaus būtinumo saitai, savo verslo ir savo paties bei 
svetimo savanaudiško poreikio vergas“??. 

Kai atsiranda valstybė kaip istorinis tipas, tarp jos ir 
religinių bei ekonominių pilietinės visuomenės elementų 

turi kilti konfliktas. „Tiesą sakant, tokiais laikais, kai po- 
litinė valstybė iš civilinės visuomenės prievartos būdu 
atsiranda kaip politinė valstybė, kai žmogus išsivaduoti 
siekia politinio išsivadavimo forma, tuomet valstybė gali 
ir turi pagaliau atsisakyti religijos, panaikinti religiją, bet tik 
tuo atveju, kai valstybei ateina privatinės nuosavybės 
panaikinimo, kainų maksimumo, konfiskavimo, progre- 
syvinių mokesčių įvedimo, gyvybių naikinimo — giljoti- 
nos — Metas. Ypatingo pasitikėjimo savo jėgomis 
momentais politinis gyvenimas siekia nuslopinti savo 
prielaidas — civilinę visuomenę bei jos elementus — ir 
įsitvirtinti tikro, neprieštaringo rūšinio žmonių gyvenimo 
forma. Tačiau tai politinis gyvenimas gali padaryti tik 
jėga priešindamasis savo paties egzistavimo salygoms, tik 
paskelbęs revoliuciją permanentine“ V. 

Iš šios ištraukos matyti, kad nereikia ieškoti svetimų, 
taktinių įtakų, kad būtų atsižvelgta į augantį Marxo su- 
sidomėjimą politine valdžia ir valdžios nauda, kad būtų 
suskaldyti išlikę privilegijų ir hierarchijos visuomenėje 
centrai ir suformuota bendra asociacija, kurioje individai, 
ne grupės ir ne klasės, būtų valstybės elementai. Jeigu iš 
Hegelio Marxas įgijo valstybės Europoje istorinio vaid- 
mens pojūtį, tai iš Rousseau (kuris, žinoma, turėjo įtakos 
Hegeliui) jis perėmė valstybės kaip struktūros, pagrįstos 
laisvų nuo konfliktinių įsipareigojimų individų tiesiogine 
ištikimybe ir pasišventimu, pojūtį. 

Kaip ir Rousseau, Marxas vienoje ištraukoje galėjo su- 
sieti griežtai analitinius ir chiliastinius elementus. Indivi- 
dualizuojančios istorinės valstybės per jos santykį su feo- 
daline visuomene funkcijos Marxui, kaip ir Rousseau, 
puikiai pasitarnavo kaip samprotavimų apie ateitį sche- 
ma. Rousseau priesakas, kad bendra valia ir jos išimtiniu 
susivienijimu individai visiškai išvengs konkurencinių 
santykių — šitaip būdami priversti realizuoti savo indi- 

vidualybę, — atsispindi šioje Marxo ištraukoje apie atei- 
ties visuomenę: „Religija, šeima, valstybė, teisė, moralė, 
mokslas, menas ir t. t. tėra ypatingi gamybos būdai ir pa- 
klūsta visuotiniam jos dėsniui. Todėl teigiamas privatinės 
nuosavybės panaikinimas, kaip žmogaus gyvenimo įgijimas, 
yra teigiamas visokio susvetimėjimo panaikinimas, vadi- 
nasi, žmogaus grįžimas į žmogiškąją, t. y. visuomeninę 
savo esatį, atsisakius religijos, šeimos, valstybės ir t. t.“*!. 
Marxui, kaip ir Rousseau, visados būdinga Žmogaus, iš 
prigimties apdovanoto jausmais ir gabumais, kurie, jam 
vystantis visuomenėje, jo atžvilgiu susvetimėjo ir įsikūni- 
jo jį pavergusiose išorinėse institucijose, samprata. Revo- 
liucija yra vienintelė priemonė, kurios pagalba gali būti 
pasiekta šio susvetimėjimo pabaiga ir žmogui sugrąžinti 
jo sugebėjimai. Iš čia gyva politinė revoliucijos funkcija 
Marxo mintyje. 

„Politinis revoliucijos aspektas susideda iš politiškai 
nepaveiktų klasių judėjimo iki jų pašalinimo iš politinio 
gyvenimo ir valdžios pabaigos. Tai yra valstybės, abst- 
rakčios visumos, požiūris, kuris gyvuoja, tik atskyrus ją 
nuo tikrojo gyvenimo, ir kuris yra neįsivaizduojamas be 
organizuotos opozicijos tarp universalios Žmogaus idėjos 
ir jo individualaus egzistavimo. Taigi politinė revoliucija 
šiuo siauru ir prieštaringu požiūriu taip pat organizuoja 
valdančiąją klasę visuomenėje pačios visuomenės są- 
skaita“*2, 

Po šios ištraukos eina pagrindinis paragrafas, išple- 
čiantis analitinę viziją iki mesianistinės vilties: pirmą kar- 
tą istorijoje pasirodžiusios politinės valdžios visagalybės 
pabaigos vilties. „Revoliucija apskritai — egzistuojančios 
valdžios nuvertimas ir egzistuojančių socialinių santykių 
suardymas — yra politinis aktas. Be revoliucijos socializ- 
mas negali vystytis. Jam reikalingas šis politinis aktas, 
kaip reikalingas nuvertimas ir suardymas. Bet kai tik pra- 

sideda jos organizacinė veikla, kai tik jos pačios tikslas ir 
dvasia iškyla į paviršių, socializmas netenka šios politi- 
nės priedangos““*. Paskutinis sakinys, žinoma, išsako pa- 
čią esmę. Ši ištrauka buvo parašyta prieš penkerius me- 
tus iki pasirodant Manifestui, ir daugeliu atvejų tai yra 
svarbiausias sakinys, kada nors rašytas Marxo apie socia- 
lizmo ateities politiką. Ši mito užuomazga leido intelek- 
tualų marksistų kartoms nesunkiai savo protuose susieti 
politinės valdžios negailestingo įtvirtinimo ir absoliučios 
centralizacijos programas su fanatišku tikėjimu, kad so- 
cializmo tikslui ir dvasiai morališkai įsigalint, politinė val- 
džia egzistencine prasme išnyks. Ne be priežasties Leni- 
nas vadino bolševikus „šiuolaikinės socialdemokratijos 
jakobinais“. 

Tuo pačiu būdu, kuriuo organizuota Prancūzijos re- 
voliucijos valdžia tarnavo modeliu marksistiniam būti- 
nam revoliucinės valdžios sujungimui, tradicinių auto- 
ritetų atomizacijai, revoliucinės politinės valdžios 
racionalizacijai ir generalizacijos priėmimui, ja buvo pa- 
sinaudota kaip centralizacijos modeliu, kuris, kaip Mar- 
xas ir Engelsas niekada neabejojo, turėtų lemiamą reikš- 
mę socialistiniams tikslams pirmoje revoliucijos stadijoje. 
Marxas išreiškė savo susižavėjimą Prancūzijos revoliuci- 
jos centralizacija, kuri kaip „Milžiniška šluota“ nušlavė 
visą tradicinės Prancūzijos visuomenės lokalizmą, pliura- 
lizmą ir komunalizmą. „Centralizuota valstybinė val- 
džia, — rašo jis įvadiniame sakinyje, primenančiame Toc- 
gueville'į, — su savo visur esančiais organais, sukurtais, 
vadovaujantis sistemingu ir hierarchiniu darbo pasidali- 
jimu: nuolatine armija, policija, biurokratija, dvasininkais 
ir teisėjų luomu egzistuoja nuo absoliutinės monarchijos 
laikų, kai ji buvo stiprus begimstančios buržuazinės visuo- 
menės ginklas kovoje prieš feodalizmą. Bet dvarininkų ir 
bajorų teisės, vietinės privilegijos, miestų ir cechų mono- 

polijos ir provincijų statutai — visas šis viduramžinis 
šlamštas stabdė jos vystymąsi. Milžiniška XVIII amžiaus 
Prancūzijos revoliucijos šluota nušlavė visas šias 
atgyvenusias seniai praėjusių laikų liekanas ir tuo būdu 
nuvalė nuo visuomeninės dirvos paskutines kliūtis 
šiuolaikinės valstybės rūmams pastatyti “**. 

Napoleoną Marxas vertino irgi kitaip nei Tocguevil- 
le'is. Napoleonas, teigia Marxas, aiškiai suprato moder- 
nios valstybės prigimtį ir atstovavo paskutinei revoliuci- 
nio terorizmo kovai prieš pilietinę visuomenę ir jos 
politiką, kurią pradėjo Revoliucija. Vis dėlto Napoleonas 
„praktikavo terorizmą, pakeisdamas nesibaigiančią revo- 
liuciją nesibaigiančiu karu“. Akivaizdu, kad Marxas su- 
prato taktiką, kurios ėmėsi Napoleonas, kad nacionali- 
zuotų, monopolizuotų ir centralizuotų ekonominį ir 
intelektualinį gyvenimą Prancūzijoje. Ir beveik neabejoti- 
na, kad jis turėjo omenyje jakobinų ir Napoleono centra- 
lizacijos modelį, kai Komunistų partijos manifeste jis ir En- 
gelsas suformulavo jį kaip būtiną revoliucijos „labiausiai 
išsivysčiusiose šalyse“ sąlygą. Šis modelis apėmė kreditų 
ir bankų centralizaciją, komunikacijos ir transporto prie- 
monių sutelkimą valstybės rankose; fabrikų ir kitų gamy- 
bos priemonių, kurių savininkė buvo valstybė, išplėtimą; 
pramoninės armijos įkūrimą, ir t. t.“ 

Marxas sugebėjo labai rafinuotai įvertinti biurokratijos 
vaidmenį europietiškos vyriausybės vystymesi. „Ši vyk- 
domoji valdžia su savo milžiniška biurokratine ir karine 
organizacija, su savo sudėtinga ir dirbtine valstybės ma- 
šina, su pusės milijono valdininkų armija greta dar pusės 
milijono kariuomenės, — šis baisus parazitinis organiz- 
mas, kaip tinklas apraizgantis visą Prancūzijos visuome- 
nės kūną ir užkemšantis visas jo poras, atsirado absoliu- 
tinės monarchijos laikais, žlungant feodalizmui, kurio 
žlugimą jis padėjo pagreitinti. Senjorinės žemės savinin- 

kų ir miestų privilegijos pavirto taip pat gausiais valsty- 
bės valdžios atributais, feodaliniai didikai — apmoka- 
mais valdininkais, o margas kaip prekių pavyzdžių 
rinkinys, prieštaringų viduramžių suvereninių teisių 
žemėlapis — taisyklingu valstybės valdžios planu, kur 
darbas yra taip padalytas ir centralizuotas, kaip fabrike. 
Pirmoji Prancūzijos revoliucija, kurios uždavinys buvo 
panaikinti visas vietines, teritorines, miestų ir provincijų 
separatines valdžias, siekiant sudaryti pilietinę nacijos 
vienybę, turėjo išplėsti tai, ką buvo pradėjusi absoliutinė 
monarchija: centralizaciją, bet kartu ir vyriausybinės val- 
džios apimtį, atributus ir jos pagalbininkų skaičių. Napo- 
leonas ištobulino šią valstybės mašiną““?. Tocgueville'is 
nebūtų galėjęs ką nors daugiau pridurti. Šios mintys bu- 
vo užrašytos 1852-aisiais, praėjus septyniolikai metų, kai 
buvo išleista Apie demokratiją Amerikoje, likus trejiems me- 
tams iki išleidžiant Tocgueville'io veikalą apie senąjį re- 
žimą. Tačiau tuo panašumas ir pasibaigia. 

Kad socializmui pačiam gali iškilti biurokratijos pro- 
blema, darant prielaidą apie ekonominių jėgų, kurias Ko- 
munistų partijos manifestas priskiria revoliucijai, centrali- 
zaciją, Marxui nelabai terūpi. Kaip politinė valdžia 
praranda savo politinį pobūdį, kai nuverčiama kapitalis- 
tų klasė, taip, matyt, ir vyriausybinė administracija pra- 
randa savo biurokratinę prigimtį. Leninas, rašydamas apie 
socialistinę administraciją, tikrai manė prisilaikąs mark- 
sistinės šių dalykų sampratos: „Kapitalizmas kiek tik ga- 
lima supaprastino tam būtiną buhalteriją ir kontrolę, iki 
jos tapo išskirtinai paprastomis stebėjimo, užrašymo ir 
receptų išrašymo operacijomis, prieinamomis kiekvienam, 
kuris moka skaityti ir rašyti ir Žino pirmas keturias arit- 
metikos taisykles <...>, kai dauguma valstybės funkcijų 
yra sumenkinamos iki pačių darbininkų buhalterijos ir 
kontrolės, ji nustoja būti „politine“ valstybe. Valstybinės 

funkcijos pakeičiamos iš politinių į paprastas administra- 
cines funkcijas <...> Visa visuomenė taps viena įstaiga ir 
vienu fabriku su vienodu darbu ir užmokesčiu“?". 

Nors Marxas ir Engelsas buvo abejingi kiekvienai po- 
litinės valdžios, kuri galėtų kilti beklasėje visuomenėje, 
problemai, jie, kaip ir prieš juos Benthamas, veikiau lai- 
kėsi gerai išplėtotos fabriko, kaip socialinio autoriteto, įsi- 
kūnijimo industrializme sampratos. Esė Apie autoritetą, ra- 
šytoje 1874-aisiais, Engelsas išreiškė savo panieką 
anarchistiniam viso autoriteto išnykimo, nuvertus kapi- 
talizmą, laukimui. 

Socializmas, teigia Engelsas, užuot reiškęs išsilaisvini- 
mo iš visokio autoriteto nirvaną, privalo išsaugoti tam tik- 
rą pastovų autoritetą, įtvirtintą technologijos ir didelio 
fabriko disciplinų. Engelso mintys apie ateities darbą so- 
cializmo sąlygomis yra įtaigios. 

„Visi šie darbininkai — vyrai, moterys ir vaikai — 
priversti pradėti ir baigti darbą tomis valandomis, kurias 
nustato garo autoritetas, kuriam nerūpi asmeninė auto- 
nomija. <...> Atskirų asmenų valia visados turi paklusti, 
o tai reiškia, kad klausimai sprendžiami autoritariškai. 
Automatinis didelio fabriko mechanizmas pasirodo kur 
kas despotiškesnis, negu smulkieji kapitalistai, kuriems 
dirba darbininkai. Bent tiek, kiek tai liečia darbo valandas, 
ant šių fabrikų vartų galima parašyti: Lasciate ogni autono- 
mia voi che entrate. Jei žmogus mokslu ir kūrybiniu 
genijumi pajungė sau gamtos jėgas, tai jos jam keršija, 
pajungdamos jį patį, kiek jis jomis naudojasi, tikram 
despotizmui, nepriklausomai nuo bet kurios socialinės or- 
ganizacijos. Norėti panaikinti autoritetą stambiojoje pra- 
monėje, reiškia norėti panaikinti pačia pramonę panaikinti 
verpiamąją garo mašiną, kad grįžtume prie ratelio“*?. 

Pakankamai aišku, kad Engelso mąstymas nebuvo uto- 
piškas ir romantiškas, ir net jeigu jo samprotavimai ne 

visiškai tobulai atitiko Marxo požiūrį šia tema, jie tikrai 
įsiliejo į pagrindinę marksistinės tradicijos srovę, kuri pa- 
siekė kulminaciją Rusijoje 1919-aisiais. Visais atvejais ga- 
lima manyti, kad jo samprotavimai iš tiesų esmingai iš- 
reiškia Marxo požiūrį, nes Marxas niekada jo neatmetė, ir 
jie visuomet atitiko nuomonę, kurią Marxas be paliovos 
skelbė nuo savo ankstyvųjų darbų, t.y. būtent istorija kiek- 
vienos vystymosi stadijos užuomazgoje nustato tikruo- 
sius kitos stadijos bruožus ir tikrąją jos esmę. Pasak Mar- 
xo, kapitalizmui šlovę pelnė jo suformuota pramoninė ir 
technologinė sistema. Kapitalizmas kaip socialinių santy- 
kių tinklas kartu su politine valdžia turėtų būti sunaikin- 
tas, tačiau ne plataus masto pramonė, technologija ir jas 
atitinkančios disciplinos. 


Autoriteto racionalizacija — Weber 


Kontrastas tarp tradicinės ir modernios visuomenės 
Weberiui, kaip ir Tocgueville'iui ir Marxui, sudaro esmi- 
nį foną jo valdžios teorijai. Moraliniu požiūriu Weberį su 
Marxu sieja ta pati gija, kuri su Marxu sieja ir Tocguevil- 
le'į. Weberio darbuose yra net daugiau pesimizmo Vaka- 
rų politinės valdžios ateities atžvilgiu negu Tocguevil- 
le'io mintyje. Visų esminių Weberio politinės valdžios 
istorijos analizės elementų prototipas yra Tocgueville'io 
nustatytas panašumas tarp socialinio egalitarizmo ir po- 
litinės galios centralizacijos. Racionalizacijos principas pa- 
sitarnauja Weberio tikslams beveik tuo pačiu būdu, ko- 
kiu Tocgueville'iui pasitarnavo lygybės.principas. Abiem 
atvejais pavieniam, dominuojančiam modernizmo aspek- 
tui suteikiama dinamiška, net priežastinė, istorinė reikš- 
mė. Tai, ką Tocgueville'is apibendrindamas vadina „aris- 
tokratiškumu“, Weberis vadina „tradiciškumu““. 

Vis dėlto Weberis suteikia pagrindiniams savo val- 
džios teorijos elementams universalumo, sociologinio pri- 

taikymo visuotinumo, laipsnį, kurio stinga Tocgueville'iui. 
Jo autoriteto sampratoje mažai yra apgalvotos taksono- 
mijos, nėra jokių pastangų išgauti iš konkrečių duomenų 
apie Vakarų Europos ar Amerikos visuomenę progno- 
zuojamas analizės perspektyvas, kurios geriau paaiškin- 
tų antikinį pasaulį arba ne Vakarų visuomenes. Neabejo- 
tina, kad Tocgueville'is, progai pasitaikius, galėjo 
pasinaudoti konkrečia medžiaga kaip pagrindu refleksi- 
joms, turinčioms abstraktų ir universalų pritaikymą. Ta- 
čiau visa tai labai skiriasi nuo ryžtingų Weberio moksli- 
nių pastangų formuluoti sąvokas, kurios galėtų būti 
vartojamos visuomenės tyrimui, neatsižvelgiant į laiką ir 
vietą. Weberio pastangų sėkmę akivaizdžiai liudija be- 
veik visuotinis jo pagrindinių kategorijų pritaikymas šiuo- 
laikiniuose tyrinėjimuose. Vargu ar būtų perdėta teigti, 
kad dauguma šiomis dienomis vykdomų tyrinėjimų, skir- 
tų plataus masto formaliai organizacijai ir naujų ne Vaka- 
rų pasaulio tautų perėjimui nuo tradicinių prie modernių 
valdymo tipų, vadovaujasi kategorijomis, kurias Weberis 
naudojo aiškindamas autoriteto ir valdžios Vakaruose is- 
toriją. Ir Weberio biurokratijos, kartu ir jos vaidmens ne- 
vyriausybinėse visuomenės ir kultūros sferose, analizė nė- 
ra tik atskaitos taškas dabartiniams tyrinėjimams; su 
retomis ir nežymiomis išimtimis ji yra šių tyrinėjimų es- 
mė. Niekas dar nepapildė Weberio biurokratijos teorijos 
(tiksliau būtų sakyti — vizijos) jokiu teoriniu elementu, 
kuris nebūtų bent numanomas paties Weberio tvirtini- 
muose šiuo klausimu. 

Pradėkime nuo trijų „dominavimo“ tipų, kuriuos We- 
beris vienaip ar kitaip mato visose visuomenėse: tradici- 
nio, racionalaus ir charizmatinio. Pirmieji du dėl analiti- 
nių tikslų yra svarbesni autoriteto sociologijoje. Trečiasis, 
charizmatinis, paties Weberio aiškinimu, egzistuoja gry- 
na forma istorijoje tik trumpomis akimirkomis; jam lemta 

beveik tuoj pat būti pakeistam į tradicinį arba racionalų 
autoritetą. Apie jį nedaug užsiminsime, nes manau, kad 
tinkamesnė vieta plačiam charizmatinio autoriteto tyri- 
mui yra skyrius apie religiją kaip šventybę. 


Tradicinis autoritetas. „Įpareigojančios koordinacijos 
sistema bus vadinama "tradicine", jeigu ji bus legitimuo- 
jama, remiantis tvarkos ir ją palaikančių kontrolės galių, 
kaip paveldėtų iš praeities, buvusių visados', šventumu. 
Asmuo arba asmenys, turintys autoritetą, yra skiriami pa- 
gal tradiciškai perduodamas taisykles. Paklusnumo ob- 
jektas yra asmeninis individo autoritetas, kurį jam sutei- 
kia jo tradicinis statusas. Organizuota grupė, kuri turi 
autoritetą, paprasčiausiai remiasi asmeninio lojalumo san- 
tykiais, išugdytais bendrame švietimo procese““?. Tradi- 
cinio autoriteto legitimacija atsiranda ne iš proto ar abst- 
rakčios taisyklės, bet iš įsitikinimo šio autoriteto senumu, 
jo paveldėta ir nepažeidžiama išmintimi, kuri pranoksta 
kiekvieną atskiro Žmogaus protą. Jo socialinė esmė yra 
tiesioginis asmeninis santykis tarp tų, kuriuos jis liečia: 
mokytojo ir mokinio, tarno ir šeimininko, mokinio ir re- 
liginio lyderio ir t. t. Tokioje sistemoje nėra jokios aiškios 
diferenciacijos tarp „politinio“ ir „moralinio“ autoritetų. 
Karaliaus autoritetas visų pirma yra asmeninis, ne terito- 
rinis ir jį pripažįsta kitų rangų valdovai, kunigaikščiai, 
perai ir pan., kuriems yra pavaldūs žemiau jų esantys 
vasalai, lygiai kaip jie yra pavaldūs karaliui. Tokiai siste- 
mai būdingas „aparatas“ susideda arba iš asmeninių tar- 
nų — dvaro pareigūnų, giminaičių, favoritų, — arba iš 
asmeniškai ištikimų vasalų ir duoklę mokančių lordų. Es- 
minį tradicinio autoriteto pavyzdį Weberis kaip ir visi 
kiti sociologai mato viduramžiuose. 


Kacionalus autoritetas yra visai kitokios prigimties. Jį 
charakterizuoja biurokratija, asmeninių santykių, kurie yra 

tradicinės visuomenės esmė, racionalizacija. Teisinis do- 
minavimas visuomenėje egzistuoja tuomet, kai „taisyklių 
sistema, taikoma pasitelkus teismą ir administraciją ir at- 
sižvelgiant į nustatytus principus, galioja visiems grupei 
priklausantiems nariams“*?. Nors ši autoriteto forma nė- 
ra egalitarinė — ji turi savus funkcijų ir atsakomybės 
sluoksnius, — vis dėlto ji pabrėžia lygybę, kurios stinga 
tradicinėje tvarkoje. Visi yra lygūs juos specifiškai val- 
dančių taisyklių atžvilgiu. Pabrėžiamos taisyklės, o ne 
asmenys ar papročiai. Aukščiausia yra organizacija, kuri 
iš prigimties siekia didinti savo pačios racionalizaciją, su- 
menkindama giminystės, draugystės ar įvairių kitų fak- 
torių, taip pat ir pinigų, kurie labai stipriai veikia tradi- 
cinę visuomenę, įtaką. Čia, kaip ir tradicinėje tvarkoje, 
yra ir funkcijos, ir autoritetas, ir hierarchija bei paklusnu- 
mas, tačiau jie suvokiami kaip griežtai kylantys iš proto 
organizacinio pritaikymo. 


Charizmatinis autoritetas būdingas individui, kuris 
gali apreiškimo, maginės galios ar tiesiog beribio asmeni- 
nio patrauklumo pagalba įrodyti, kad jis turi charizmą, 
unikalią įsakinėjimo jėgą, kuri liaudies sąmonėje tampa 
svarbesnė už visa, ką paliko tradicija ar įstatymas. Cha- 
rizmatinis vadovavimas, esantis arba religijoje, arba poli- 
tikoje, beveik visuomet numato kaip tam tikrą svarbų sa- 
vo iškilimo punktą dramatišką mostą valstybės ar 
bažnyčios atžvilgiu. Jėzus, Budha, Mahometas, Cezaris, 
Cromwellis, Napoleonas (kurio coup d'etat, kaip minėjau, 
buvo pirminis susižavėjimo šiuo autoriteto tipu šaltinis 
devynioliktame amžiuje), atstovauja ne tik individualaus 
genijaus (lotyniška prasme) proveržiui, bet ir dramatiškam 
konfliktui arba su šventąja tradicija, arba su racionalia 
administracija. Revoliucija, religinė ar politinė, yra cha- 
rizmatinio autoriteto palaikymo esmė, nes pats jos povei- 

kis žmonėms iš esmės keičia taisykles ir tradicijas, kurių 
paprastai laikosi žmonės. Tačiau savo grynąja forma cha- 
rizmatinis autoritetas pačia savo prigimtimi iš tikrųjų ne- 
gali būti stabilus ir ilgai trunkantis. „Charizmos lemtis, — 
rašė Weberis, — kad ir kur ji pasirodytų nuolatinėse ben- 
druomenės institucijose, yra atverti kelią tradicijos ir ra- 
cionalios socializacijos galioms. Šis charizmos silpnėjimas 
žymi mažėjančią individualios veiklos svarbą. Ir iš visų 
šių galių, menkinančių individualios veiklos svarbą, la- 
biausiai neįveikiama yra racionali disciplina“"!. 

Taigi charizmatinis autoritetas yra ne tiek autoriteto 
tipas, kiek dėl savo griežtos ir grynos formos pasikeiti- 
mo, kurį sukelia kokio nors žymaus individo poveikis, 
būdas. Paskui atsitinka, kad jo „Žinia“ tampa tradiciona- 
lizuota ar racionalizuota — arba viena ir kita kartu. We- 
beris mini charizmos „rutinizaciją“: neišvengiamą didžiojo 
žmogaus arba didžiojo įkvėpimo momento išnykimą. Ta- 
čiau charizmos rutinizacija netrukus, kaip pats Weberis 
aiškiai ir įtaigiai parodo, suskyla į du tikrus autoriteto 
tipus: tradicinį ir racionalų? . 

Nekalbant jau apie akivaizdų Weberio tradiciškumo 
ir racionalumo sąvokų santykį su mąstymo srovėmis, ku- 
rios kilo kaip Prancūzijos revoliucijos išdava, labiau spe- 
cifinis santykis sieja jo sąvokas ir Tonnieso Gemeinschaft ir 
Gesellschaft. Tėnnieso įtaka, pasireiškusi Weberio bendruo- 
menės apibrėžime ir jo santykyje su asociacija, prilygsta 
Tonnieso politinės valstybės įvaizdžio įtakai. Tonniesas 
laikė modernią valstybę pirmine Gesellschaft manifestaci- 
ja, jos reguliarizuotus teisinius kodus ir procedūras — 
tokiomis pačiomis Gesellschaft išraiškomis kaip ir ekono- 
miniai elementai, kurie paprastai dažniau akcentuojami. 
Tereikia atkreipti dėmesį į šią ištrauką iš Tonnieso knygos: 

Valstybė vis labiau išsilaisvina iš praeities tradicijų ir 
papročių bei tikėjimo jų svarba. Taigi įstatymo formos iš 

tradicijų ir liaudies papročių produkto tampa grynai le- 
galiu įstatymu, politikos produktu. Valstybė, jos ministe- 
rijos ir individai yra vieninteliai išlikę agentai vietoj gau- 
sių ir įvairialypių draugijų, bendrijų ir sandraugų, 
išaugusių organiškai. „Žmonių charakteriai, kuriuos vei- 
kė ir formavo iki šiol egzistavusios institucijos, patiria 
naujus pokyčius, prisitaikydami prie naujų sutartinių tei- 
sinių konstrukcijų. Šios ankstesnės institucijos praranda 
tvirtą pagrindą, kurį joms teikė liaudies papročiai, tradi- 
cijos ir įsitikinimas jų neklaidingumu“ ?. 

Čia beveik neabejotinai yra tiesioginis Weberio garsio- 
jo racionalizacijos principo šaltinis; šis principas pakelia 
jo tradiciškumo ir racionalumo sąvokas iš paprastos kla- 
sifikacijos į tokią aukštą jų kaip elementų istorijos filoso- 
fijoje poziciją, kuri būdinga Tocgueville'io, Marxo arba 
Tėnnieso sąvokoms. Kaip Tocgueville'is įžvelgė moder- 
nios valdžios pavidalą formuojančioje lygybės įtakoje, kaip 
Marxas regėjo ją dialektinėje kovoje, o Tėnniesas — per- 
ėjime iš Gemeinschaft į Gesellschaft, Weberis reziumavo jį 
kaip racionalizacijos procesą, kuris prasidėjo viduramžiais, 
kuris vyksta iki pat šių dienų ir kurio pabaiga regima ne 
daugiau nei egalitarizmo, dialektikos ar Gesellschaft. 

Demokratija ir kapitalizmas — aukščiausios moder- 
naus pasaulio tikrovės atitinkamai Tocgueville'iui ir Mar- 
xui — yra, Weberio nuomone, tik ypatingos fundamenta- 
lesnės racionalizacijos jėgos manifestacijos. Vyriausybės 
racionalizacija, apimanti centralizaciją, generalizaciją, kaip 
ir valdžios abstrakciją, atvedė Europą iš feodalizmo per 
absoliučias monarchijas į šiuolaikinę tautinę valstybę su 
jos demokratine forma. Jeigu bus užkirstas kelias jai to- 
liau vystytis į labiau užbaigtą, net totalitarinę biurokratinės 
racionalizacijos formą, tai tik dėl nuolat trunkančios mo- 
ralinių ir estetinių vertybių, kurias žmonės vis tebelaiko 
grynojo racionalumo ribomis, jėgos. 

Panašiai ir ekonomijos racionalizacija per patobulintą 
kainų skaičiavimą, racionalius darbo būdus, laipsnišką 
nuosavybės atskyrimą nuo politinės valdžios (dominium) 
ir kitas priemones įgyvendino tai, ką vadiname moder- 
niuoju kapitalizmu. Marxui kapitalizmą visų pirma cha- 
rakterizavo nuosavybės privatumas ir gyventojų pasiskirs- 
tymas į dvi savininkų ir darbininkų grupes. Weberiui šie 
elementai yra ne esminiai, 0 veikiau atsitiktiniai. Maža 
to, ir čia Weberis griežtai ir ilgam išsiskyrė su marksis- 
tais, socializmas, užuot buvęs kapitalizmo priešybė, būtų 
tik esminių kapitalizmo savybių suintensyvinimas ir iš- 
plėtimas. Socialistinėje sistemoje racionalizacija, biuro- 
kratija ir mechanizacija dominuotų žmonių gyvenimams 
dar labiau nei kapitalizme. 

Iš visų konceptualinių elementų Weberio autoriteto teo- 
rijoje jį labiausiai išgarsino biurokratija. Kaip matėme, biu- 
rokratija patenka į Weberio racionalaus dominavimo ka- 
tegoriją; ji yra hierarchijos būdas, išstumiantis paveldimą, 
charizmatinį ir arba tradicinį autoritetą, kai ekonomika 
arba vyriausybė (arba religija, švietimas, kariuomenė ar 
kuri nors kita institucija visuomenėje) įgyja struktūrą spe- 
cifiniais būdais. | 

Visų pirma yra „fiksuotų ir oficialių jurisdikcijos sfe- 
rų, kurios paprastai reguliuojamos taisyklių, t. y. įstaty- 
mų arba administracinių nuostatų, principas““*. Įprasti- 
nės veiklos sritys yra paskirstomos kaip oficialios pareigos, 
o autoritetas duoti įsakymus yra paskirstytas stabiliu ir 
numatomu būdu, šitaip pakeisdamas atsitiktinį ir spora- 
dinį giminystės ar paveldimo autoriteto pobūdį. Pasirū- 
pinama „reguliariu nenutrūkstamu šių pareigų vykdy- 
mu ir atitinkamų teisių įgyvendinimu“. Viešajame 
valdyme tokia sistema visuomet tapatinama su biuro- 
kratija, bet ta pati pamatinė sistema egzistuoja modernia- 
me versle ir yra žinoma kaip menedžmentas. 

Iš pamatinio fiksuotos ir oficialios jurisdikcijos princi- 
po išplaukia tokios gyvybinės praktikos ir kriterijai, kaip 
komunikacijos, autoriteto ir apeliacijos kanalų reguliaci- 
ja; funkcinė pareigų pirmenybė prieš jas užimantį asme- 
nį; rašytinių, oficialių įstatymų akcentavimas vietoj atsi- 
tiktinių, tiesiog asmeninių įsakymų ir įgeidžių; griežtas 
oficialios tapatybės atskyrimas nuo asmeninės tvarkant 
cijų „ekspertiškumas“ ir jo ugdymas; griežta oficialaus 
verslo pirmenybė prieš asmeninį įmonės valdyme; paga- 
liau visų įmanomų veiklos rūšių ir funkcijų pajungimas 
aiškioms ir specifikuojančioms taisyklėms; taisyklėms, ku- 
rios iš prigimties turi kartu ir didaktinę, ir autoritarinę 
reikšmę“?. 

Tokia yra Weberio demokratijos apibrėžimo reikšmė. 
Tačiau tai, jeigu tuo ir būtų pabaigta, reikštų, kad tiesiog 
pasiliekama aprašymo ir taksonomijos sferoje. Tai, kas 
išsiskiria iš Weberio biurokratijos teorijos, yra būdas, ku- 
riuo Weberis susieja ją su pagrindinėmis Europos politi- 
nės, ekonominės ir socialinės istorijos srovėmis. Biuro- 
„kratizacija Weberiui yra galinga istorinio racionalizacijos 
principo manifestacija. Biurokratijos augimas vyriausy- 
bėje, versle, religijoje ir švietime yra kultūros racionaliza- 
cijos aspektas, kuris, Weberio manymu, taip pat pakeitė 
meno, dramos, muzikos ir filosofijos prigimtį. Biurokratija, 
trumpai tariant, yra istorinis procesas, per kurį mes gali- 
me įvertinti daugelį dalykų, skiriančių modernųjį pasaulį 
nuo viduramžių pasaulio (taip pat ir analogiškas diferen- 
ciacijas antikiniame ir Azijos pasaulyje; biurokratija We- 
beriui yra priemonė paaiškinti tiek Kinijos, Indijos ir an- 
tikinės Romos, tiek Europos visuomenėms). 

Būtent Weberio biurokratijos, kaip esminės ir plačios 
modernaus Vakarų Žmogaus apsupties, identifikacija iš- 
kelia jo autoriteto sociologiją virš empirinės banalybės. 

Joje, kaip ir jo platesnėje ir išsamesnėje racionalizacijos 
vizijoje, glūdi tiek laisvės, tiek despotizmo galimybės. Be 
visuomenės biurokratizacijos su jos besąlygišku univer- 
salių Žmonių savybių ir teoriniu visų asmeninių ir ribotų 
požymių pašalinimu moderni laisvė ir demokratija daž- 
niausiai būtų neįmanomos. Jei Tocgueville'is pavaizdavo 
demokratiją kaip valdžios kolektyvizacijos ir centraliza- 
cijos istorijos fazę, tai Weberis ją vaizduoja kaip biuro- 
kratizacijos manifestaciją. Tocgueville'io teiginys, kad de- 
mokratijos progresas šalyje gali būti išmatuotas pagal jos 
samdomų pareigūnų panaudojimo laipsnį, aidu atsikar- 
toja Weberio sociologijoje. Tačiau lygiai teisinga yra teig- 
ti, kad taisyklės, įstaiga ir bylos gali Žmogaus dvasiai 
lengvai primesti ryškesnį ir skvarbesnį despotizmą nei 
bet kuris kitas prieinamas atskiro monarcho ar aristokra- 
tijos galiai. Weberio melancholiškus svarstymus šia tema 
aptarsime paskutiniame mūsų knygos skyriuje, nes jie iš 
dalies išreiškia susvetimėjimo, kuris apima ir kitas sritis, 
nuotaiką. 

Weberis labiau už kitus yra „organizacinės revoliuci- 
jos“ sociologas. Šios revoliucijos neteko patirti K. Marxui, 
kaip ir turėjo būti, turint omenyje jo nuoširdų tikėjimą 
privačios nuosavybės visagalybe. Weberis parodo, kad 
svarbiausia iš modernios istorijos tendencijų yra nuosek- 
lus nuosavybės paskatų pakeitimas organizacinėmis. Daug 
anksčiau už Berle ir Meansą, kurie 1930-aisiais parašė 
savo žymiąją studiją apie modernią korporaciją ir „nuo- 
savybės atomo skilimą“ į pasyvų turėjimą ir aktyvią ad- 
ministraciją, Weberis šią temą padarė savo modernios or- 
ganizacijos teorijos pagrindu. Nuo administracijos, 
pažymėjo Weberis, tapo priklausomos daugelis privilegi- 
jų, valdžių ir įpareigojimų, kurie anksčiau buvo neatski- 
riami nuo nuosavybės. Viduramžių visuomenėje „nuosa- 
vybės“ ir „suvereniteto“ sąvokos nelabai buvo žinomos 

kaip nepriklausomos esmės, nes buvo pažymėtos tradici- 
nės visuomenės žyme. Kaip pabrėžia Weberis, būtent dėl 
kūrybiško racionalizacijos pobūdžio po viduramžių ėju- 
siais šimtmečiais valdžia ir nuosavybė pamažu atsiskyrė 
praktikoje ir buvo griežtai išskirtos teorijoje. Tačiau, artė- 
jant dvidešimtam amžiui, racionalizacija pakėlė šį proce- 
są į naują lygmenį. Dar kartą abu elementai buvo sulydy- 
ti į vieną, tik šį kartą „viena“ yra ne nuosavybė ir net ne 
valdžia įprastine prasme, o administracija — dar tiksliau, 
administracija, glūdinti biurokratizacijos, savitikslės or- 
ganizacijos, procesuose. Taigi ligoninė galų gale ima ne- 
be aptarnauti ligonių, bet rūpintis pačia savimi; universi- 
tete, bažnyčioje ir profesinėje sąjungoje dėl racionalizacijos 
procesų pradeda vyrauti vidiniai organizaciniai tikslai; 
visa tai Weberiui yra natūrali ir neišvengiama pasekmė 
to proceso, kuris prasidėjo tuomet, kai tiesioginį, pagrįstą 
nuosavybe viešpatavimą pakeitė racionalesni vadovavi- 
mo ir administravimo procesai. 

Vadovavimui, t. y. „viešpatavimui“, senąja prasme, 
pamažu įtvirtinus racionalios administracijos atsakomy- 
bę, atitinkamai pakito „politinės“ veiklos sfera, skatinda- 
ma, kaip numatė Weberis, tokias renkamų pareigūnų sa- 
vybes, kurios turėtų kuo mažiau bendro su organizacija, 
o vis daugiau su savybėmis, kurias Weberis apibendrino 
žodžiu „demagogas“. „Nuo tada, kai buvo įkurta konsti- 
tucinė valstybė, ir tikrai nuo tada, kai buvo įkurta demo- 
kratija, demagogas' buvo tipiškas politinis lyderis Vaka- 
ruose. <...> Šiuolaikiniai demagogai taip pat naudojasi 
oratoriaus menu, net milžinišku mastu, jeigu turėsime 
omenyje rinkimų kalbas, kurias sako šiuolaikinis kandi- 
datas. Tačiau spausdinto žodžio nauda trunka ilgiau. Po- 
litinis publicistas ir pirmiausia Žurnalistas šiais laikais ge- 
riausiai atstovauja demagogų rūšiai“““. 

Dėl šito kyla konfliktas tarp demokratijos ir biuro- 
kratijos, kurį Weberis matė didėjantį moderniose tautose. 
Kaip ir Tocgueville'is, jis suvokė funkcinį santykį tarp 
demokratijos ir biurokratijos, vieną besivystančią kitoje, 
abi turinčias bendrą priešą — paveldėtas privilegijas. Kaip 
ir Tocgueville'is, Weberis matė, kad kada nors ateis lai- 
kas, kai moralinis demokratijos tikslas — žmonių val- 
džia — dėl augančios šios valdžios instrumento — biuro- 
kratijos — reikšmės daugiau negalės būti įgyvendintas. 
Robotas atsisuks prieš savo šeimininką. Būtent ši dehu- 
manizacijos forma vis labiau traukė Weberio dėmesį. 

Įvairiais būdais šitai pateko ir į kitų mąstytojų akiratį: 
įžvalgiausiai ir tiksliausiai tai aprašė Robertas Michelsas 
veikale Politinės partijos: sociologinė studija apie modernios 
demokratijos oligarchines tendencijas?". Šioje knygoje yra kai 
kas svarbiau už biurokratijos kritiką. Joje kruopščiai tyri- 
nėjami visi politinio modernizmo aspektai — liaudies su- 
verenitetas, partinė sistema, administracinė centralizacija 
ir moralinių bei kultūrinių vertybių, spaudžiant masėms, 
politizacija. Bet sutelkime dėmesį į jo biurokratijos sam- 
pratą, kurią tiesiogiai galima suvokti iš Weberio perspek- 
tyvos. | 

„Biurokratija, — rašo Michelsas, — yra prisiekęs indi- 
vidualios laisvės ir drąsios iniciatyvos vidaus politikoje 
priešas. Priklausomybė nuo aukštesnių autoritetų, būdin- 
ga vidutiniam tarnautojui, slopina individualybę ir užde- 
da visuomenei, kurioje tarnautojai dominuoja, smulkia- 
buržuaziškumo ir banalumo žymę. Biurokratinė dvasia 
sugadina charakterį ir yra moralinio skurdo priežastis. 
Kiekvienoje biurokratijoje galime pamatyti postų vaiky- 
mąsi, paaukštinimo maniją ir vergišką šliaužiojimą prieš 
tuos, nuo kurių paaukštinimas priklauso; klesti aroganci- 
ja prieš pavaldinius ir vergiškumas prieš viršininkus... 
Galime net pasakyti, kad kuo labiau krinta į akis biuro- 

kratijai būdingas uolumas, pareigos jausmas, pasišventi- 
mas, tuo labiau atsiskleidžia jos menkumas, siaurumas, 
griežtumas ir ribotumas“ “. 

Michelsas šiais žodžiais apibūdina valstybinę — ir ypač 
Prūsijos — biurokratiją, tačiau jo knygos esmė — beveik 
tokia pati masinių demokratinių ir socialistinių judėjimų 
charakteristika. Kur Weberis dažniausiai kovėsi su oficia- 
lių ir vyriausybinių įstaigų biurokratizacija, Michelsas ima 
tyrinėti tuos darbininkų klasės judėjimus — tarp jų ir 
marksistinius, — kurie tariamai paskatino biurokratinio 
valdymo ir biurokratinio kapitalizmo struktūrą. Michel- 
sas daro išvadą, kad tai, ką atrandame, yra ne kas kitas, 
o socialistinės organizacijos ir mąstymo pertvarkymas, kal- 
bant priešo kalba. 

„Marksistinė ekonominė doktrina ir marksistinė isto- 
rijos filosofija nenustoja mąstytojams būti didžiai patrauk- 
li. Tačiau marksizmo trūkumai tampa akivaizdūs iškart, 
kai tik patenkame į praktines administracijos ir valstybi- 
nės teisės sritis, nekalbant jau apie klaidas psichologinėje 
ir net dar paprastesnėse sferose“. Socialistinė teorija arba 
virto neįmanomo individualizmo svajonėmis, arba, prie- 
šingai, „ji pateikė pasiūlymus, kurie (neabejotinai būda- 
mi priešingi puikioms jų autorių intencijoms) negalėjo 


individo nepavergti masei“? 


. Daugiau nei pusę amžiaus, 
pažymi Michelsas, socialistai kūrė pavyzdinę organizaci- 
ją. „Dabar, kai trys milijonai darbininkų yra organizuo- 
ti — daugiau, nei buvo manoma, reikės, norint užtikrin- 
tai nugalėti priešą, — partija gali džiaugtis biurokratija, 
kuri, turint omenyje jos pareigos, uolumo ir paklusnumo 
hierarchijai sąmonę, varžosi su pačia valstybe; iždai — 
pilni; sudėtingas finansinių ir moralinių interesų išsiša- 
kojimas apima visą šalį... Taigi iš priemonės organizacija 
tampa tikslu“?0. 

Aiškindamas tai, ką jis laiko politinės veiklos, jei tik ji 
yra sėkminga ir pritraukia daugelį, biurokratizacijos ne- 
išvengiamybe, Michelsas nurodo „geležinį oligarchijos 
dėsnį“: 

„Organizacijoje glūdi tendencija į oligarchiją. Kiekvie- 
noje organizacijoje, ar tai būtų politinė partija, ar profesi- 
nė sąjunga, ar koks nors kitas tos rūšies susivienijimas, 
šitai labai aiškiai atspindi aristokratinė tendencija. Orga- 
nizacijos mechanizmas, suteikdamas struktūrai solidumą, 
sukelia rimtus pokyčius organizuotoje masėje, visiškai ap- 
versdamas atitinkamas vadovų ir jų pavaldinių pozici- 
jas. <...> Kartu su organizacijos pažanga demokratija nyks- 
ta. Demokratinės evoliucijos eiga yra paraboliška. 
Dabartiniu metu kiekvienu atveju, kai turimas omenyje 
partinis gyvenimas, demokratija yra nuosmukio fazėje. 
Galima laikyti bendra taisykle tai, kad vadovų valdžios 
padidėjimas yra tiesiogiai proporcingas organizacijos mas- 
i“Š!. Michelsui tai yra geležinis biurokratijos dėsnis. 

Michelsas kandžiai analizavo ne tik socialistinę demo- 

kratiją, bet ir demokratiją apskritai. Paragrafas, kuriuo jis 
niūriai baigia savo knygą, tiesiogiai kyla iš Tocgueville'io 
ir Weberio tradicijos. 

„Demokratinės istorijos srovės panašios į viena pas- 
kui kitą besiritančias bangas. Jos lūžta beveik visuomet 
toje pačioje seklumoje. Jos visada atsinaujina. Šis nuolati- 
nis reginys kartu ir drąsina, ir liūdina. Kol demokratijos 
pasiekė tam tikrą išsivystymo fazę, jos išgyveno laipsniš- 
ką transformaciją, perimdamos aristokratišką dvasią ir 
daugeliu atvejų aristokratiškas formas, prieš kurias iš pra- 
džių jos taip aršiai kovojo. Dabar iškilę nauji kaltintojai 
smerkia išdavikus; pasibaigus garsių mūšių ir negarbin- 
gos valdžios erai, jie galų gale susilieja su senąja domi- 
nuojančia klase; tada dar kartą juos paeiliui užpuola nau- 

ji priešininkai, šaukiantys demokratijos vardu. Tikėtina, 
kad šis žiaurus žaidimas tęsis be galo“?2. 


Autoriteto funkcija — Durkheim 


Autoritetas tarsi leitmotyvas pasikartoja visuose Durk- 
heimo veikaluose. Nusileidžiantis tik bendruomenei au- 
toritetas yra dominuojanti jo sociologijos ir filosofijos tema. 
Iš pradžių tikrai Durkheimas laikė įstatymą vieninteliu 
tikru socialinio solidarumo matu*?. Tai, kad jis vėliau at- 
sisakė šio griežto požiūrio, vis dėlto jokiu būdu nesusil- 
pnino jo atkaklios nuostatos, kad teisinga visuomenė ir 
teisinga moralė egzistuoja tik tuomet, kai yra aiškus au- 
toritetas individualiam protui ir elgesiui. 

Apie autoriteto svarbą Durkheimo mintyje galima 
spręsti iš keleto eilučių, kurias jis užrašė apie disciplinos 
ir asmenybės santykį. „Paprastai, — jis rašo, — disciplina 
pasirodo naudinga tik todėl, kad ji skatina naudingomis 
pasekmėmis pasižymintį elgesį. Disciplina yra tik reika- 
lingo elgesio specifikavimo ir suformavimo priemonė. 
Bet... turime pasakyti, kad disciplina kildina savo raison 
d'etre iš savęs pačios; gerai, kad žmogus yra disciplinuo- 
tas, nepriklausomas nuo veiksmų, kurie jį varžo““*. 

Kodėl disciplina yra gerai? Atsakymas glūdi pačioje 
Moralinio auklėjimo esmėje, nors jį lengvai būtų galima 
rasti bet kuriame kitame veikale. Disciplina yra veikloje 
įkūnytas autoritetas ir autoritetas yra neatskiriamas nuo 
visuomenės audinio ir net nuo jo nesiskiriantis. Visuome- 
nė, kaip jis jau minėjo Darbo pasidalijime ir Taisyklėse, reiš- 
kiasi tik skirtingomis prievartos formomis, kurios tarsi 
gelbsti individą nuo tuštumos. Autoritetas ir disciplina 
sudaro pačius asmenybės apmatus; be autoriteto žmogus 
gali neturėti jokio pareigos jausmo, net jokios laisvės. Tik 
kai tradicijos, kodai ir vaidmenys prievartauja, nukreipia 

ar varžo Žmogaus impulsus, galima sakyti, kad visuome- 
nė iš tikrųjų yra gyvybinga. 

Jis yra kritiškas Benthamo ir kitų utilitaristų atžvilgiu 
dėl jų klaidingo požiūrio į autoriteto vaidmenį. „Bentha- 
mui moralė, kaip ir įstatymas, reiškė patologijos formą. 
Dauguma klasikinių ekonomistų laikėsi tos pačios nuo- 
monės. Be abejo, šis požiūris ir paskatino pagrindinius 
socialistų teoretikus laikyti visuomenę be sisteminio re- 
guliavimo tiek galima, tiek trokštama. Autoriteto, viešpa- 
taujančio gyvenime ir teikiančio įstatymus, sąvoka jiems 
atrodė archaiška idėja, prietaras, kuris negalėjo išlikti. Pats 
gyvenimas kuria sau įstatymus. Negali būti nieko virš jo 
arba už jo“*?. 

Savo Profesinėje etikojeė? Durkheimas toliau plėtoja šią 
temą. „Nėra socialinės veiklos formos, kuri gali apsieiti 
be atitinkamos moralinės disciplinos... Individo interesai 
nėra tokie patys kaip grupės, kuriai jis priklauso, ir iš 
tiesų dažnai tarp vieno ir kitos atsiranda tikras antago- 
nizmas“. Tokius interesus jis suvokia tik miglotai arba 
gali apskritai jų nesuvokti. Taigi turi būti tam tikra siste- 
ma, juos pateikianti sąmonei, „kuri įpareigoja jį gerbti 
juos, ir ši sistema yra ne kas kita kaip moralinė discipli- 
na. Nes visa šios rūšies disciplina yra taisyklių kodas, 
kuris nurodo individui, ką šis turi daryti, kad nepakenk- 
tų kolektyviniams interesams ir taip nesuardytų visuo- 
menės, kurios dalis jis yra“?. 

Autoritetas savo santykyje su žmogumi ne tik pare- 
mia moralinį gyvenimą; jis yra moralinis gyvenimas. Au- 
toritetas „atlieka svarbią funkciją, apskritai formuodamas 
charakterį ir asmenybę. Faktiškai svarbiausias esminis cha- 
rakterio elementas yra šis sugebėjimas save suvaržyti ar- 
ba, kaip sakoma, susilaikyti, leidžiantis mums sutelkti sa- 
vo aistras, troškimus, įpročius ir pajungti juos įstatymui“ ??. 
Akivaizdu, kad Durkheimas buvo susipažinęs su Freudu 

ir kitais savo amžininkais, kurie moralinių autoritetų griež- 
tume atrado tiesioginį psichologinių negalių šaltinį. Kon- 
trastas tarp Durkheimo ir froidizmo vertas didesnio dė- 
mesio. 

Durkheimo nuostatos apie autoritetą, žinoma, atveda 
jį prie laisvės problemos, ir jis nesvyruoja pabrėžti abso- 
liučią autoriteto pirmenybę, tapydamas tokį vaizdą, ku- 
riame laisvė yra įsivaizduojama. „Apskritai teorijos, ku- 
rios garbina neribotų laisvių naudą, yra nesveikos būklės 
apologijos. Galima net sakyti, kad, kitaip nei iš pažiūros 
atrodo, žodžiai laisvė" ir 'neteisėtumas“ yra lyg priešingi 
magneto poliai, nes laisvė yra reguliavimo vaisius. Per 
moralinių taisyklių praktiką mes išsiugdome sugebėjimą 
save valdyti ir reguliuoti, o tai ir yra visa laisvės tik- 
rovė“??, 

Keliose vietose, pradedant Darbo pasidalijimu ir bai- 
giant paskutiniu didesniu jo veikalu, Durkheimas išaiški- 
no, ką jis vadino moderniuoju amžiumi, kuriame buvo 
matomas autoriteto silpnėjimas. Tai, kad moralinis auto- 
ritetas yra būtinas, rašo jis, yra ypač atmintinas šiais lai- 
kais faktas: „Juk mes išgyvename būtent vieną iš šių kri- 
tiškų, revoliucinių laikotarpių, kai autoritetas paprastai 
susilpnėja, išnykus tradicinei disciplinai, — laikas, kai 
lengvai galima sukelti anarchijos dvasią. Tai yra šaltinis 
anarchiškų aspiracijų, kurios <...> pasirodo šiomis dieno- 
mis ne tik šiuo vardu pasivadinusiose įvairiose sektose, 
bet labai skirtingose doktrinose, kurios, nors kitais aspek- 
tais priešingos, siejasi bendra antipatija visokiam regulia- 
vimo prieskoniui“?“. 

Būtent šis jo platus ir atidus teorinis dėmesys autori- 
tetui taip dažnai sukeldavo kaltinimus „kolektyvizmu“, 
„autoritarizmu“ ir „nacionalizmu“. Tačiau tokie kaltini- 
mai yra neteisingi. Visų pirma tokios sąvokos kaip šios 
turi politinę konotaciją ir iš jų neišvengiamai išplaukia, 

kad Durkheimo mintis sutapatinama su vėliau Europoje 
sužydėjusiu unitariniu nacionalistiniu kolektyvizmu. Toks 
sutapatinimas yra klaidingas. Aišku, kad Durkheimo po- 
litinė mintis priartėja prie kito kraštutinumo. Jo valstybės 
ir jos santykio su socialine tvarka analizė, kaip matysime 
šiame skyriuje, yra daug artimesnė jo laikų sindikaliz- 
mui, nei vientisam Prancūzijos konservatorių nacionaliz- 
mui ar labiau idealizuotai įvairovei, kurią regime Angli- 
joje tokių mąstytojų, kaip T. H. Greenas ir Bernardas 
Bosanguetas, veikaluose. 

Kalbant praktinės politikos kalba, Durkheimas buvo 
Dreyfusard as — ši sąvoka apima pažiūras, iš tiesų reišku- 
sias ne tik Alfredo Dreyfuso nekaltumą, bet ir tokius prin- 
cipus, kaip teisinė lygybė, pilietinės teisės, įstatymo val- 
džia ir politinė laisvė. Ši sąvoka taip pat reiškė 
antiklerikalizmą, ir dėl emocinio intensyvumo, su kuriuo 
visa, kas siejasi su bažnyčia politiniuose dalykuose, buvo 
puolama, tai kartais galėjo baigtis aiškiai antireliginiais 
jausmais, kurių pakako, kad kai kuriuos, pavyzdžiui, 
Pėguy, atšaldytų. Durkheimas niekados neatsisakė Drey- 
fusard ų principų, ir, turint omenyje žinomą jo agnosticiz- 
mą, bažnyčios remėjams buvo per daug paprasta jo anti- 
klerikalines, agnostines pažiūras pavaizduoti kaip tylų 
pritarimą politiniams visų religinių, intelektualinių ir mo- 
ralinių klausimų sprendimams. 

Nors iškraipyti ir paprasta, bet tai nepasidaro labiau 
priimtina. Nebūdamas joks monistas, nacionalistas ar ko- 
lektyvistas, Durkheimas kaip ir Tocgueville'is turi būti 
priskirtas prie pliuralistų. Durkheimo idėjos buvo labai 
artimos toms, kurias skelbė tokie jo amžininkai, kaip Du- 
guit ir Saleilles Prancūzijoje, Maintlandas ir Figgisas An- 
glijoje. Durkheimas gana aiškiai pabrėžia visuomenę, tvar- 
ką ir autoritetą. Tačiau manant, kad ši Durkheimo pozicija 
sinonimiška unitariniam nacionalizmui ir ekonominiam 

kolektyvizmui, kaip mano daugelis kritikų, būtų praleis- 
ta žmogaus santykio su visuomene teorijos esmė, kurios 
kulminacija yra autoriteto pliuralizmas ir griežtas to, ką jis 
vadino corps intermėdiares, akcentavimas. Šios tarpinės 
žmogui ir valstybei bei sudėtingą visuomenės turinį su- 
darančios asociacijos yra tikri Durkheimo autoriteto teori- 
jos elementai, kaip abstraktūs individai yra utilitaristinės 
teorijos elementai. Individualizmo kritika Durkheimo min- 
tyje nereiškia laisvės atsižadėjimo ir kolektyvizmo pri- 
ėmimo. Priešingai, tokia kritika yra tam tikras kiekvienos 
tikros tradicinės monistinio suvereniteto teorijos kritikos 
iškyšulių. 

'Autoritetas yra visuomenės pagrindas. Tačiau Durk- 
heimui autoritetas yra sudėtinis, kuris reiškiasi įvairiose 
giminystės sferose, vietinėje bendruomenėje, profesijoje, 
bažnyčioje, mokykloje, gildijoje ir profesinėje sąjungoje, 
taip pat ir, politinėje vyriausybėje. Nuo prielaidos apie 
individo autoriteto kiekvienoje iš visuomenės asociacijų, 
taigi ir teisinio, ir socialinio individualizmo, apribojimo 
būtinybę, Durkheimas pereina prie kiekvieno valstybės 
aspekto kritikos, tokios aštrios kaip ir individualistų kri- 
tika, ir daug labiau įsitvirtinusios istorijoje. 

Durkheimas savo darbo pradžioje juridines taisykles 
padarė vienintelėmis patikimomis konsenso visuomenėje 
manifestacijomis. Darbo pasidalijime jis pasirinko teisę kaip 
vienintelę aiškią ir patikimą socialinio solidarumo identi- 
fikavimo priemonę. Čia jis rašė: „Bus aiškiai matoma, kaip 
mes tyrėme socialinį solidarumą, atskleisdami juridinių tai- 
syklių sistemą; kaip, ieškodami priežasčių, atidėjome į šalį 
visa, kas šitaip lengvai tinka asmeniniams sprendimams 
ir subjektyviam vertinimui; kad pasiektume gilesnius so- 
cialinės struktūros faktus, galinčius būti sprendimo, va- 
dinasi, ir mokslo objektais“?!. 

Tai yra viena labiausiai cituojamų ištraukų visuose 
Durkheimo darbuose, ir tuomet, kai ji gana pagrįstai lai- 
koma svarbia Darbo pasidalijime, retai tesuprantama, kad 
jos reikšmė tik šiuo veikalu ir apsiriboja. Šiame veikale iš 
principo visais atvejais Durkheimui represinė teisė yra 
skiriamasis mechaninio solidarumo požymis, savybė, kaip 
ir restitucinė teisė jam yra organinio solidarumo esmė. 
Tačiau jis iš tikrųjų net čia neapsiribojo tik juridiniais fak- 
tais. Randame jo prielaidą, kad teisinis požiūris negali 
„įvertinti kai kurių kolektyvinės sąmonės elementų, ku- 
rie dėl mažesnės savo galios ar neapibrėžtumo yra sveti- 
mi represinei teisei, kartu padėdami įtvirtinti socialinę 
harmoniją. Šiuos elementus apsaugo tik atsitiktinės baus- 
mės“?2. 

Mūsų laimei, Durkheimas, tyrinėtojas ir mokslininkas, 
neleido savęs suvaržyti ir apriboti Durkheimui metodo- 
logui, — jeigu jis būtų pasilikęs „juridinių taisyklių“ ri- 
bose, neturėtume šiandien ne tiktai Savižudybės, Elementa- 
rių religinio gyvenimo formų, Moralinio auklėjimo, bet net ir 
plačių paties Darbo pasidalijimo skyrių. 

Esmė yra ta, kad Durkheimo autoriteto tyrinėjimų me- 
todas neapsiriboja įstatymų ar valstybės procesais ir bū- 
tent ryškus skirtumas tarp visuomenės ir valstybės — 
toks pats skirtumas būdingas visiems pliuralistams — lei- 
džia mums pamatyti, kaip pabrėžtinas dėmesys autorite- 
tui suderinamas su politine pozicija, kuri yra neginčyti- 
nai liberali tiek pagal anų, tiek pagal šių dienų standartus. 
Politinė laisvė yra galima tik tuomet, kai individas yra 
saugiai įsitvirtinęs socialinio ir moralinio autoriteto siste- 
moje. 

„Įsivaizduokime, — rašo jis, — būtybę, išlaisvintą iš 
visų išorinių suvaržymų, despotą, labiau absoliutų už 
tuos, apie kuriuos Žinome iš istorijos, despotą, kurio ne- 
gali suvaržyti ar paveikti jokia išorinė jėga. Pagal apibrė- 

žimą, tokios būtybės troškimams neįmanoma pasiprie- 
šinti. Ar galime sakyti, kad ji yra visagalė? Tikrai ne, nes 
ji pati negali pasipriešinti savo troškimams. Jie yra jos, 
kaip ir bet kurio kito, šeimininkai. Ji jiems paklūsta; ji jų 
nevaldo“**. Pasak Durkheimo, autoritetas yra įsišaknijęs 
moralinėse vertybėse, kurios galiausiai jį įteisina, arba tai 
yra ne autoritetas, o tik priedanga. Laisvė neįsivaizduo- 
jama kitaip kaip tik ją apibrėžiančių taisyklių ir normų 
kontekste. 

Nors Durkheimo pliuralizmo šaknys glūdi Darbo pasi- 
dalijime, pirmą rimtą jo susidomėjimą individo trilypio 
santykio su visuomeniniu autoritetu ir valstybės valdžia 
problema galima rasti paskutiniuose Savižudybės pusla- 
piuose. Čia jis svarsto priemones, būtinas atstatyti tokiam 
autoritetui, kurio pakaktų, norint sukliudyti moralinei dez- 
organizacijai, kurios akivaizdi manifestacija yra savižu- 
dybė. Pirma reikia aptarti galimą griežčiausių bausmių, 
kurios anksčiau buvo taikomos savižudžiams ir jų šei- 
moms, atgaivinimą. Tačiau šiais laikais tokių bausmių 
reikia atsisakyti, nes „jų netoleruotų viešoji sąžinė“. Prie- 
žastis yra ta, kad savižudybė „kyla iš jausmų, kuriuos 
gerbia viešoji nuomonė“, net jei ir negerbia paties savižu- 
dybės akto, ir visuomenė dėl šitų jausmų nesiimtų šiurkš- 
čių priemonių. „Mes pernelyg toleruojame savižudybę, 
nes sąmonės būsena, vedanti prie savižudybės, yra ben- 
dra, mes jos negalime smerkti, nesmerkdami savęs; mes 
esame per daug jos apimti, kad bent iš dalies šios būse- 
nos nepateisintume“?*. 

Šeima nėra sprendimas. Gal kada ir buvo, tačiau šiuo- 
laikinė, santuokinė šeima yra ne tik per maža, kad suger- 
tų Žmogaus dvasios ligas, bet ją šiuolaikinės istorijos jė- 
gos išstūmė iš Žmogaus gyvenimą ir troškimus valdančių 
ekonominių ir politinių procesų centro. Šeimai, toli gražu 
nesančiai prieglauda nuo žmogiškų baimių ir nepakan- 

kamumo, pačiai reikalingas tam tikras pastiprinimas, ku- 
ris gali atsirasti tik dėl vaidmens platesnėje ir labiau tin- 
kamoje asociacijos formoje, funkciškai prilyginamoje se- 
novinei ir dabar atgyvenusiai gentinei arba išplėstinei 
šeimai. Savižudybės problema ir dabartinė santuokinės 
šeimos būklė yra, Durkheimo nuomone, šiuolaikinio au- 
toriteto smukimo faktai. Jo šeimos aptarimas — jos funk- 
cinės reikšmės praradimo aspektu — tikrai turi būti lai- 
komas tarp pirmųjų, jeigu ne pirmuoju, ilgoje, kaip vėliau 
paaiškėjo, eilėje. Kiti atskyrė branduolinę nuo išplėstinės 
šeimos, tačiau Durkheimas šeimą susiejo su šiuolaikinio 
autoriteto ir dezorganizacijos problemomis. 

Auklėjimas su tuo nieko bendro neturi. Auklėjimas 
„yra tik visuomenės paveikslas ir atspindys. Jis visuome- 
nę imituoja ir reprodukuoja sutrumpinta forma; jis jos 
nekuria. Blogis yra moralinis ir giliai įsitvirtinęs, todėl 
tikėtis, kad auklėjimas, kuris galų gale yra paveikus tik iš 
dalies ir tik trumpą laiką, įveiks trūkumus visoje visuo- 
menės santvarkoje, yra absurdiška“??. 

Vienintelis vaistas „yra atstatyti pakankamą stabilu- 
mą visuomenės grupėse, kad jos galėtų tvirčiau laikyti 
individą ir kad jis jaustųsi prie jos prisirišęs. Individas 
turi jaustis labiau solidarus su kolektyvine būtimi, kuri 
buvo iki jo, kuri jį pergyvens ir kuri jį įtraukia visais 
atžvilgiais. Jei tai įvyks, individas nebesijaus savo poel- 
gių viešpačiu ir, suprasdamas, kad jis yra priemonė tiks- 
lui, didesniam už jį patį, pasiekti, nebesijaus esąs nereikš- 
mingas. Gyvėnimas jo akyse vėl įgaus prasmę, nes atgis 
natūralus jo tikslas ir orientacija. Tačiau kaip geriausiai 
numatyti grupes, kurios vėl įteigtų žmogui šį sveiką so- 
lidarumo jausmą?“*? 

Tam netinka politinė visuomenė, kuri yra „per daug 
nutolusi nuo individo“, kad veiktų jį nenutrūkstamai ir 
su pakankama jėga. Valstybė visada yra viena socialinės 

atomizacijos ir moralinės tuštumos, kurios išdava yra sa- 
vižudybė, pagrindinių priežasčių“'. Vargu ar labiau efek- 
tyvi yra religinė visuomenė. Seniau taip, bet ne šiandien, 
kai tiek daug pasaulietinio mąstymo srovių lėmė, kad 
daugumai asmenų pasidarė nebeįmanoma grįžti prie to- 
kio dogmatinio tikėjimo, kurio reikia religijai, kad būtų 
įtvirtintas autoritetas, pakankamas apsaugoti individus 
nuo savižudiškų impulsų. Romos katalikų statistiškai de- 
monstruojamas efektyvumas yra pagrįstas tokiu organi- 
zaciniu ir intelektualiniu spaudimu, kurio dauguma šių 
laikų Žmonių, kaip mano Durkheimas, netoleruotų. Iš tie- 
sų formuosis naujos religijos, tačiau panašu, kad jų dok- 
trinos bus net liberalesnės negu dabartinių protestantiškų 
sektų, o jos, kaip matyti iš demografinių duomenų, fak- 
tiškai nėra suvaržančios. 

Durkheimas daro išvadą, kad nuo egoistiškos savižu- 
dybės mus saugo tik „Hai, kad mes esame socializuoti; tačiau 
religijos gali mus socializuoti tik tiek, kiek jos atima iš mūsų 
laisvo tyrinėjimo teisę. Jos nebeturi, ir tikriausiai niekada 
nebeturės, pakankamai autoriteto reikalauti iš mūsų to- 
kios aukos... Be to, jei tie, kurie mato mūsų vienintelį 
išsigelbėjimą religijos restauravime, būtų nuoseklūs, jie 
turėtų reikalauti, kad būtų atstatytos archaiškiausios re- 
ligijos. Nes judaizmas labiau apsaugo nuo savižudybės 
nei katalikybė, o katalikybė labiau negu protestantiz- 
mas“*8. Ir kaip galima nustatyti iš Durkheimo vėlesnės 
sisteminės studijos apie religiją, efektyviausia iš visų bū- 
tų primityvioji religija su jos totaline individo subordina- 
cija kultui. Primityvioje visuomenėje, kur viskas persmelk- 
ta šventybės, kur visos vertybės glūdi nuolatiniuose 
bendruomenės kontekstuose, savižudybė, išskyrus jos re- 
tas „altruistines“ formas, yra nežinoma. Tačiau vargu ar 
šiuolaikinė Europos visuomenė sugebėtų grįžti prie tokio 
tipo religijos. 

Adaptuotos gildijos formos atgaivinime, t. y. profesi- 
nėse asociacijose, specialiai pritaikytose prie šiuolaikinės 
pramonės pobūdžio, Durkheimas randa tokią autoriteto 
formą ir narystės tipą, kurie labiausiai atitinka dabar as- 
meniniame gyvenime pasigendamą socialinį turinį. Šiuo- 
laikinis Žmogus daug labiau įtraukiamas į ekonominį gy- 
venimą, negu ankstesniais amžiais. Tačiau dabar „Europos 
visuomenėms iškyla alternatyva arba palikti profesinį gy- 
venimą netvarkomą arba tvarkyti jį padedant valstybei, 
nes neegzistuoja joks kitas organas, kuris galėtų atlikti 
šitą tvarkytojo vaidmenį“*?. Taigi turi būti išrastos naujos 
socialinės organizacijos formos, kad būtų galima išvengti 
prieštaravimo, su kuriuo dabar susiduria daugybė indi- 
vidų, nes jų gyvenimus tvarko, bet iš tikrųjų jų nevaldo 
jiems tolima, beasmenė valstybė. 

„Vienintelis būdas išspręsti šiuos prieštaravimus yra 
sudaryti kolektyvinių jėgų, nors ir pavaldžių valstybei, 
bet jai netapačių, kurių reguliuojamasis poveikis galėtų 
įvairiau pasireikšti, grupę. Ne tik mūsų naujai įsteigtos 
korporacijos patenkintų šią sąlygą, bet sunku įsivaizduo- 
ti, jog šitai galėtų padaryti ir kitos grupės. Juk šios kor- 
poracijos yra gana artimos tiesiogiai ir neretai su jomis 
besiliečiančiai, atskleidžiančiai visus jų niuansus tikrovei, 
ir jos turėtų būti pakankamai autonomiškos, kad galėtų 
atsižvelgti į jos įvairovę. Taigi jų pareiga būtų vadovauti 
draudimo kompanijoms, labdaros fondams ir pensionams, 
kurių pasigenda tiek daug išmintingų Žmonių, bet ku- 
riuos pagrįstai dvejojame atiduoti į valstybės, tokios ga- 
lingos ir nerangios, rankas“!??. Tokios korporacijos, sude- 
rinus jų tikslus su ekonominiais ir socialiniais poreikiais, 
būtų lyg kokios saugyklos tokio moralinio autoriteto, ku- 
rio pakaktų suvaržyti egoistiniams (taigi ir suicidogeni- 
niams) žmonių impulsams, dabar egzistuojantiems kaip 
netipiški prigimtiniai potraukiai. 

Būtų apriboti tiek anoniminiai, tiek egoistiniai savižu- 
dybės tipai, nes korporacija, kaip ir viduramžių gildija, 
taptų teisėto moralinio autoriteto centru. „Kur tik suža- 
dintas apetitas linktų peržengti ribas, korporacija turėtų 
nustatyti atlygį, kuris būtų teisingai paskirstytas kiekvie- 
nai jos korporatyvinei daliai. Iškilusi virš savo narių, ji 
turėtų visą būtiną autoritetą reikalauti iš jų būtinos aukos 
ir nuolaidų bei palenkti juos laikytis tvarkos. Priversda- 
ma stipriausią nuosaikiai naudotis savo jėga, trukdyda- 
ma silpniausiam be saiko protestuoti, primindama abiem 
jų pareigas ir bendrą interesą, reguliuodama gamybą taip, 
kad šioji neišsigimtų į liguistą karštligę, ji pažabotų vieną 
aistrų grupę kita, numalšintų jas, nustatydama joms ri- 
bas. Taigi būtų sukurta nauja moralinės disciplinos rūšis, 
be kurios visi moksliniai atradimai ir ekonominis progre- 
sas pasaulyje būtų nieko neverti“!0!, 

Svarbu, kad šioms naujoms autoriteto struktūroms bū- 
tų suteiktas teisėtumo matas, taip pat ir griežtai morali- 
nis ir socialinis autoritetas, nes moralinis autoritetas eina 
tik po teisinio pripažinimo. Mūsų istorinis vystymasis, 
Durkheimas su Tocgueville'io energija rašo vienoje ištrau- 
koje, nušlavė visas senesnes tiesioginės socialinės organi- 
zacijos formas. „Viena po kitos jos pranyko arba lėtai ar- 
domos laiko, arba per didelius neramumus, tačiau taip 
niekuo kitu ir nepakeistos“!92. Iš pradžių giminystė kaip 
klanas ir šeima disponavo tam tikru autoritetu, bet ji grei- 
tai nustojo būti politinis subjektas ir tapo tik privataus 
gyvenimo centru. Po jų ėjo teritoriniai vienetai — šimti- 
nės, kaimai, komunos — gildijos, vienuolynai ir kitos aso- 
ciacijos formos, tačiau jos taip pat iširo ir suskilo. 

„Didysis Prancūzijos revoliucijos sukeltas pokytis su- 
lygino visuomenę labiau nei bet kada nors anksčiau. Ji 
neišrado šio pokyčio; jį daug anksčiau parengė progresy- 
vi centralizacija, kurią pradėjo senasis režimas... Nuo ta- 

da komunikacijos priemonių vystymasis, didėjant gyven- 
tojų koncentracijai, beveik pašalino paskutinius senojo pa- 
dalijimo pėdsakus. Ir kadangi visa, kas liko iš profesinių 
organizacijų, tuo pat metu buvo prievarta sugriauta, vi- 
sos antrinės socialinio gyvenimo organizacijos irgi buvo 
sunaikintos“ 10, 

Šiuolaikinės istorijos audrą patyrė tik valstybė. Čia pa- 
siekiame pačią Durkheimo politinės sociologijos šerdį. 
Šiuolaikinei valstybinei veiklai būdingas paradoksas. Net 
tada, kai ji prisiėmė funkcijas, kurias anksčiau vykdė ki- 
tos grupės, tuo dar labiau sustiprindama jau iškilusią biu- 
rokratiją, ji buvo linkusi pačia šia veikla sulyginti socia- 
linius rangus, atomizuoti socialines grupes, palikdama 
gyventojus tarsi ant smėlio krūvos. „Dažnai buvo karto- 
jama, kad valstybė yra tiek pat įkyri, kiek ir bejėgė. Ji 
nesveikai bando išsiplėsti, kad apimtų visus dalykus, ku- 
rie jai nepriklauso arba kuriuos ji pasiekia tik panaudo- 
jusi jėgą... Individai sužino apie visuomenę ir savo pri- 
klausomybę nuo jos tik per valstybę. Kadangi šioji yra 
nuo jų nutolusi, ji gali daryti jiems tik tolimą, netolydų 
poveikį; būtent dėl to šis jausmas neturi nei būtino pasto- 
vumo, nei jėgos... Žmogus negali siekti aukštesnių tikslų 
ir paklusti taisyklei, jeigu jis virš savęs nemato nieko, nuo 
ko jis priklausytų. Išsilaisvinti iš visokio socialinio spau- 
dimo, vadinasi, jam pačiam save paneigti ir demoralizuo- 
ti. Iš tiesų tai yra du mūsų moralinės situacijos apibūdi- 
nimai. Tuomet, kai valstybė išpuiksta ir hipertrofuojasi, 
kad įgytų pakankamai tvirtą valdžią individams, tačiau 
nesėkmingai, šie, nebūdami tarpusavyje susiję, trinasi vie- 
nas į kitą lyg daugybė skysčio molekulių, nesusidurdami 
su jokia centrine energija, kuri juos sulaikytų, pritvirtintų 
ir organizuotų“ !0*, 

Būtent šiais svarstymais, o tai iš esmės yra Tocguevil- 
le'io svarstymai, Durkheimas apibūdina juridinį savo 

įsteigtų profesinių asociacijų kontekstą. Jos bus esminiai 
visuomenės vienetai, vienodai pripažinti valstybės ir jos 
narių šeimų, bet būdami visuomenės vienetai jie privalės 
turėti teisinį autoritetą, kuris padarytų jų moralinį auto- 
ritetą pakankamą integracijos ir moralės reikmėms. 

Aš šiek tiek plačiau aptariau šį Durkheimo minties 
aspektą dėl priežasčių, kurios pranoksta efemerišką pro- 
fesinių asociacijų reikšmę. Dabar šios asociacijos istorinio 
tikėtinumo požiūriu tikrai liko praeityje. Tačiau labai daž- 
nai Durkheimo mokiniai jas laikė atsitiktiniais jo minties 
fragmentais. Tačiau iš tikrųjų yra atvirkščiai. Pirmame jų 
pasiūlyme, paskutiniuose Savižudybės, išleistos 1896-aisiais, 
puslapiuose, glūdi teorinis požiūris į autoriteto ir val- 
džios problemą, paveikęs nemažai istorikų, teisininkų ir 
etnologų, nes jiems Durkheimo dichotomija tarp sociali- 
nio autoriteto ir politinės valdžios buvo ypač naudinga 
kaip šaltinis ir esmė tyrinėjant kitas kultūras ir istorinius 
laikotarpius. 

Atidžiau panagrinėkime šį teorinį požiūrį į autoriteto 
ir valdžios santykį. Kas Durkheimui yra politinė visuo- 
menė? Pirma, savo įprasta būsena ji yra pliuralistinė. 
Durkheimas cituoja Montesguieu, norėdamas parodyti, 
jog politinė visuomenė apima „tarpinę, šalutinę ir pri- 
klausomą valdžias“. Be šių antrinių autoritetų valstybė 
nepatologiška forma yra neįmanoma. „Nebūdama prie- 
šinga socialinei grupei, apdovanotai suvereniomis galio- 
mis ir vadinamai valstybe siauresne prasme, valstybė pa- 
grindžia šiuos antrinius autoritetus; ji yra tik ten, kur yra 
ir jie. Nėra antrinių grupių, nėra politinio autoriteto — 
bent jau tokio autoriteto, kuriam tiktų ši sąvoka“!0P, 

Tačiau tai yra tik paveikslo dalis. Ir nors normali vals- 
tybė yra priklausoma nuo antrinių ją supančių autoritetų, 
vis dėlto tarp valstybės ir šių autoritetų regimas priešta- 
ravimai, kartais aktualūs ir visados potencialūs. Individas 

atstovauja trečiajam trikampio jėgų santykio poliui. Apie 
jo laisvę nuo valstybinės valdžios sprendžiama pagal tai, 
kaip jis įsitraukia į vieną ar kelis anirinius autoritetus — 
šeimą, bažnyčią, gildiją ir kt. Atvirkščiai, individo apsau- 
ga nuo dažnai nenugalimų šių grupių autoritetų yra grin- 
džiama, kaip rodo istorija, ir saugoma valstybės privačių 
teisių priemonėmis. Privačias teises sukuria valstybė. 

Trilypis santykis žmonių visuomenių istorijoje yra uni- 
versalus. Iš pradžių jis tik paslėptas. Tiek valstybė, tiek 
individas tėra blankiai suvokiamos tikrovės. Suvereni yra 
būtent socialinė grupė — klanas, gentis, asociacija. „Iš 
pradžių individuali asmenybė nėra išsiskyrusi iš sociali- 
nės masės ir tik vėliau savo pačios pastangomis ji iš ten 
išsiveržia. Individualaus gyvenimo akiratis išsiplečia, iš 
riboto ir siauro tampa pripažintu moralinės pagarbos ob- 
jektu. Individas pradeda įgyti vis platesnes teises savo 
paties asmeniui ir savo nuosavybei...“ 106 

Įdomu palyginti šiuos tyrinėjimus su jų šaknimis Dar- 
bo pasidalijime. Čia, vienoje puikiausių kada nors parašytų 
pastraipų apie valdžią ir jos santykį su individualizmu, 
atsiskleidžia Durkheimo mąstymo bruožas, kuris (mirabi- 
le dictu) yra tiek pat rusoistinis, kiek ir tokviliškas. „Užuot 
bandydami nustatyti, kada individas atsiskyrė nuo des- 
potiško autoriteto institucijos, turėtume šioje institucijoje 
įžvelgti pirmąjį žingsnį individualizmo link. Iš tikrųjų va- 
dovauja tos asmenybės, kurios pirmos iškilo iš socialinės 
masės. Jų išskirtinė situacija, iškelianti jas virš kitų, sutei- 
kia joms savitą išraišką ir atitinkamą individualybę. Val- 
dydamos visuomenę, jos jau nėra priklausomos nuo dau- 
gelio joje vykstančių procesų. Žinoma, savo valdžią jos 
kildina iš grupės, tačiau, kai valdžia yra organizuojama, 
ji tampa autonomiška ir užsiima galima asmenine veikla. 
Taigi atsiveria iniciatyvos šaltinis, kurio iki šiol nebuvo. 
Pagaliau atsiranda tie, kurie pajėgūs įdiegti naujoves ir 

net iš dalies paneigti kolektyvinius įpročius. Pusiausvyra 
yra pažeidžiama“ !V/, 

Individas nepalūžta tik savo paties pastangų dėka. Ka- 
ras ir prekyba padeda kurti valstybę, ir tarp valstybės bei 
individo atsiranda didžiulis panašumas. Tiek Atėnų, tiek 
Romos istorija byloja apie nuolatines individo pastangas 
iškilti virš gentinės visuomenės, formuojantis centralizuo- 
tai valstybei. Iš tikrųjų valstybė istoriškai pirmiausia su- 
kuria individualybės idėją, iš pradžių teisine, paskui eko- 
nomine ir moraline prasme. Šitai parodo garsiosios 
kleisteniečių reformos senovės Atikoje. Individas, išlais- 
vintas iš tradicinės visuomenės, yra būtinas valstybei, be- 
sivystančiai jos teisinei sistemai ir autoritetui, kaip ir vals- 
tybė būtina individui, siekiančiam pirma teisinės, paskui 
socialinės ir moralinės tapatybės. 

Be visuomenės (kuri, svarbu nepamiršti, turėtų būti 
griežtai skiriama nuo valstybės) žmogus, žinoma, neturė- 
tų prigimties, kuri jį išskirtų iš gyvulių. Visuomenė žmo- 
gaus individualioms psichinėms savybėms suteikė „ener- 
giją ir produktyvumą, daug didesnį už tą, kurį žmonės 
galėtų įgyti, būdami vienas nuo kito izoliuoti..., padarė 
jas daug turtingesnes ir įvairesnes už tas, kurios būdin- 
gos atskiram individui“. Bet yra ir kita, negatyvi pusė. 
„Tuomet, kai visuomenė aprūpina ir praturtina individu- 
alią prigimtį, ji, kita vertus, siekia pajungti šią prigimtį 
sau ir dėl tos pačios priežasties“!9. Kiekviena asociacijos 
forma iš prigimties yra despotiška, jei nėra ją savo besi- 
varžančiomis pretenzijomis ribojančių, išorinių individu- 
alios ištikimybės jėgų. Iki tol, kol glaudžios senojo pasau- 
lio bendruomenės iš dalies sunyko, o jų nariai tam tikru 
laipsniu netapo savarankiškomis dalelėmis, laisvė, kaip 
žinome, buvo negalima. 

„Žmogus yra daug laisvesnis minioje nei mažame už- 
darame rate. Todėl individualūs skirtumai pasireiškia 

daug lengviau, kai kolektyvinė tironija patiria nuosmukį 
ir kai individualizmas gimsta iš tikrųjų, ir šis faktas ilgai- 
niui įtvirtinamas kaip teisė“!?. Vienintelis būdas, kuriuo 
seniesiems ir naujiesiems antriniams autoritetams galima 
sukliudyti apraizgyti savo narius taip, kad jie prarastų 
individualizacijos teikiamos įvairovės galimybes, yra di- 
desnė, platesnė asociacijos forma, užtikrinanti teisinę in- 
dividualios, išskiriančios iš socialinių grupių, kurioms vi- 
sų pirma priklauso žmogiškos būtybės, tapatybės 
galimybę. 

Tai, kas perimama iš socialinių grupių, iš dalies ati- 
tenka valstybei ir įtvirtinama jos naujoje teisinėje siste- 
moje, tačiau taip pat iš dalies atitenka piliečiams priskir- 
tų teisių pavidalu. Šia prasme Durkheimas pagrindine 
valstybės funkcija laiko „individualių asmenybių išlaisvi- 
nimą. Taip yra tik todėl, kad, kontroliuodama ją sudaran- 
čias visuomenes, valstybė užkerta kelią joms veikti indi- 
vidą represyviai, kaip būtų kitu atveju“!!0, 

Durkheimas neužmiršo visiškai priešingų valstybei pa- 
sekmių, kurias jis pirma pabrėžė Savižudybėje, o po to 
atskleidė valstybės hipertrofijoje ir socialinių grupių atro- 
fijoje, nes pačiai valstybei lengva tapti lygintoja, slopinto- 
ja, despote. Ir, priešingai nei menkesni autoritetai, ji dėl 
savo platumo negali suteikti individui bendruomenės jaus- 
mo, kurį jis gauna iš senesnių asociacijos formų, t. y. su- 
teikti gali, bet ne be despotiškų pasekmių. 

„Iš to galima padaryti išvadą, kad valstybei, kuri kaip 
kolektyvinė jėga yra individo išlaisvintoja, pačiai reikia 
tam tikros atsvaros; ji turi būti ribojama kitų kolektyvinių 
jėgų, t.y. tų antrinių grupių, kurias aptarsime vėliau... 
Nors nėra gerai, kai yra vien tik grupės, vis dėlto jos turi 
egzistuoti. Iš šio socialinių jėgų konflikto gimsta individualios 
laisvės. Čia vėl regime šių grupių reikšmę; jų naudą nu- 
lemia ne tik interesų, kuriems jos atstovauja, reguliavi- 

mas ir valdymas. Jų tikslas yra platesnis — jos sudaro 


vieną iš esminių individo išlaisvinimo sąlygų“ !!!. 


Autoriteto formos — Simmel 


Nepaisant svarbių skirtumų tarp Simmelio ir Durk- 
heimo, jų autoriteto funkcijų socialinėje tvarkoje bei as- 
menybės genezėje ir brendime sampratos yra nepaprastai 
panašios. Simmelis, priešingai nei Durkheimas, individui 
teikia išskirtinumą ir net pirmenybę. Tačiau šią ištrauką 
lengvai galėjo užrašyti ir Durkheimas, ne tik Simmelis: 

„Kartais prievartos patirties, pavaldumo aukštesniam 
autoritetui sąmonė būna maištaujanti arba slegianti — 
nesvarbu, ar autoritetas yra idealus ar socialinis dėsnis, 
pati sau įstatymus leidžianti asmenybė ar aukštesnių nor- 
mų vykdytojas. Tačiau daugumai Žmonių prievarta tik- 
riausiai yra nepakeičiamas jų vidinio ir išorinio gyveni- 
mo ramstis ir jungiamoji grandis. Neišvengiamai 
simboline visos psichologijos kalba tai skambėtų šitaip: 
mūsų siela, regis, gyvena dviem sluoksniais, vienas iš 
kurių yra gilesnis, sunkus ir nepajudinamas, išlaikantis 
tikrąjį gyvenimo esmės pojūtį, tuo tarpu kitas susideda iš 
akimirkos impulsų ir izoliuotų dirgiklių. Šis antrasis 
sluoksnis įveiktų pirmąjį net dažniau nei paprastai; ir dėl 
jo elementų antplūdžio ir greito kaitaliojimosi antrasis 
sluoksnis nesuteiktų pirmajam jokios galimybės iškilti į 
paviršių, jei iš kažkur atslinkęs prievartos pojūtis neuž- 
tvenktų jo srovės, nesustabdytų jo svyravimų ir užgaidų 
ir šitaip dar kartą neužleistų vietos, nesuteiktų viršeny- 
bės atkakliai požeminei srovei“ !!2. 

Būtent šiuo požiūriu Simmelis sociologiškai apžvelgia 
pranašumus, kuriais pasižymi tokios institucijos, kaip pa- 
veldimoji monarchija ir sakramentinė santuoka. Pastaroji 
bus pavyzdys. Niekas, teigia Simmelis, nepaneigs, kad 

įstatymo ir papročių prievarta išlaiko daugelį santuokų, 
kurios griežtu psichologiniu požiūriu turėtų iširti. Žmo- 
nės pajungia save įstatymui, kuris jų atveju netinka. Šito 
pasekmė — žmonės yra nelaimingi. 

„Tačiau kitais atvejais ta pati prievarta, — nors laiki- 
nai ir subjektyviai ji būtų sunki, — yra nepakeičiama ver- 
tybė, nes išlaiko draugėje tuos, kurie moraliniu požiūriu 
turi būti kartu, tačiau dėl kokios nors laikinos prastos 
nuotaikos, jausmų sudirginimo ar susvyravimo atsiskir- 
tų, jei tik galėtų, tuo nepataisomai nuskurdindami ar su- 
griaudami savo gyvenimus“!B, 

Taigi Simmelis autoriteto funkciją iš esmės supranta 
kaip ir Durkheimas. Nesvarbu, koks galėtų būti morali- 
nio įstatymo turinys — geras ar blogas, racionalus ar ira- 
cionalus, — „pati įstatymo prievarta būti kartu išugdo 
individualias eudaimonistinės ir etinės prigimties verty- 
bes (neminint socialinio tikslingumo vertybių), kurios <...> 
niekad negalėtų būti įgyvendintos, jei iš viso nebūtų prie- 
vartos“ !!š, 

Autoriteto funkcija yra integrali, būtina asociacijos riš- 
lioji medžiaga, sudėtinis žmogaus priklausomybių saitas. 
Priklausomybės ir įsipareigojimai grupei susvyruos, jiems 
nuolat grės atrofija, jei ne sunki, nenuolaidi autoriteto 
struktūra, kuri tarnauja ne tik grupės ir jos vertybių mi- 
sijai, bet taip pat gyvam saitui tarp individo ir grupės. 

Grįžkime prie slaptosios draugijos, šį kartą vertinda- 
mi ją ne jos bendruomeniniu, bet veikiau autoritarinio 
pobūdžio požiūriu. Simmelis rašo: „Slaptojoje draugijoje 
išskirtinį ryšio laipsnį atitinka jos centralizacijos kruopš- 
tumas. Slaptoji draugija siūlo besąlygiško ir aklo paklus- 
numo vadams pavyzdžius, kurie — nors paprastai jų 
galima atrasti ir kitur — yra dar ypač svarbūs įprasto 
slaptosios draugijos, neigiančios visus kitus įstatymus, 
anarchinio pobūdžio požiūriu. Paprastai kuo labiau kri- 

minaliniai yra tikslai, tuo labiau neribota yra vadų val- 
džia ir jų žiaurumas <...> Slaptosioms draugijoms, ku- 
rioms dėl tam tikrų priežasčių nepavyksta sukurti jas su- 
tvirtinančio autoriteto, dėl šios priežasties kyla labai rimtas 
pavojus“! 

Kadangi yra glaudus ryšys tarp slaptosios draugijos 
bendruomeniškumo ir jos narių beasmenės, beprasmės 
jas supančios socialinės tvarkos išorės pojūčio, toks pat 
glaudus ryšys jungia autoriteto sistemą, kurią įkūnija slap- 
toji draugija, ir didesnę, supančią slaptąją draugiją teisi- 
niu autoriteto ir valdžios požiūriu, sistemą. 

Tarp šių dviejų sistemų neišvengiamai kyla konflik- 
tas; konfliktas, pabrėžia Simmelis, kyla ne vien tik iš ku- 
rios nors vienos sistemos slaptumo struktūros, bet ir dėl 
to, kad ji yra dalinė ir todėl potencialiai iškraipoma ir 
išdalijama. „Kai bendras visos visuomenės tikslas yra tvir- 
ta (ypač politinė) centralizacija, ji yra priešiška visoms 
specialioms asociacijoms, nesvarbu, kokie būtų jų turiniai 
ir tikslai. Tiesiog kaip vienetai šios grupės priešinasi cen- 
tralizacijos principui, kuris vienintelis pretenduoja į išim- 
tinę teisę sulydyti individus į vieningą formą. Centrinės 
valdžios rūpestis 'ypatinga asociacija“ nusidriekia per vi- 
są politinę istoriją“. Šią tokvilišką įžvalgą Simmelis papil- 
do išskirtinai savąja: „Slaptoji draugija laikoma tokiu di- 
deliu centrinės valdžios priešu, kad, net tariant priešingai, 
kiekviena grupė, kuri politiniu požiūriu yra atstumta, va- 
dinama slaptąja draugija“ !!*. 

Konflikto, persekiojimo pasekmės gali būti taip pat 
gyvybingos slaptosios draugijos vidinės laisvės pojūčiui, 
kaip ir jos rišlumo pojūčiui. Slaptosios draugijos dažnai 
susieja geležinį autoritarizmą su svaiginančiu jų narių lais- 
vės jausmu. Visa, kas verčia jų narius stengtis išsilaisvinti 
iš patiriamos didesnės visuomenės priespaudos ir frust- 
racijos, skatina juos trokšti sustiprinti vienumo jausmą 

slaptojoje draugijoje. Toks sustiprinimas paprastai irgi nu- 
lemia centralizaciją ir autoriteto sugriežtinimą draugijos 
viduje. Pamažu monolitinis mažos draugijos pobūdis ima 
rodytis pačiu narių išsivadavimo iš išorinės visuomenės 
tironijų ir korupcijų ženklu. Savo valdžios totalizme slap- 
toji draugija patiria ne despotizmą, bet naują laisvės for- 
mą, kurioje gali dalyvauti visi, kurie apdovanoti išganan- 
čia misija. Visa religinių sektų ir revoliucinių judėjimų 
istorija šitai iliustruoja. 

Nors Simmelį labiausiai domina vidinės autoriteto gel- 
mės, jis neužmerkia akių prieš jų santykį su didesnėmis 
institucijomis ir bendresnėmis visuomenės normomis. Ši- 
tai parodo jo „autoriteto“, pasireiškiančio tam tikruose 
kultūriniuose ir socialiniuose individų veiksmuose, plė- 
tojimas. Kai kuriems asmenims šis „autoritetas“, šis mo- 
mentalus sugebėjimas išprovokuoti atsaką, gali tariamai 
kilti tiesiog iš ypatingos tos asmenybės prigimties. „Ta- 
čiau tas pats rezultatas, autoritetas, gali būti pasiektas ir 
priešinga kryptimi. Antindividuali valdžia — valstybė, 
bažnyčia, mokykla, šeima ar karinė organizacija — sutei- 
kia Žmogui reputaciją, orumą, galutinio sprendimo galią, 
kurie niekad neišplauktų iš jo individualybės“ !!". 

Simmelio autoriteto tyrinėjimą kiaurai persmelkia is- 
torinės aliuzijos, dar aiškiau parodančios, kad jis suvokė 
santykį tarp mikrosociologinių ir platesnių visuomenės 
srovių. Galbūt jis neprilygsta Weberiui istorinio pažini- 
mo gelme, įvairove ir turtingumu, tačiau palyginti su 
Durkheimu Simmelis parodo daug daugiau istorinio (prie- 
šingo etnologiniam) susidomėjimo autoriteto prigimtimi. 
Galima pastebėti, kad Simmelio ir Tocgueville'io analiti- 
niai požiūriai į politinės centralizacijos istoriją, jos povei- 
kį tarpinėms asociacijoms ir į politinės masės šiuolaikinė- 
je visuomenėje iškilimą sutampa. Jie skiriasi tik tiek, kad 
Simmeliui šie dalykai akivaizdžiai turi mažesnę moralinę 

vertę nei Tocgueville'iui; jie mažiau įsišakniję ideologinė- 
je aplinkoje. 

Simmelis detaliai charakterizuoja politinę masę. „In- 
divido pranašume prieš masę“ jis išdėsto visas esmines 
savybes tos modernios masinės valstybės, kurią jis vadi- 
na „sociologine tragedija“, nes ši sumenkino individualy- 
bę iki Žemesnio ir primityvesnio juslinio lygmens, nutry- 
nė visa, kas žmogų skyrė iš kitų, ir suformavo vienalytę 
visumą, besiremiančią mažiausiu bendru vardikliu. Ma- 
sė, rašo jis, yra „naujas reiškinys, susidaręs ne iš jos narių 
individualybių, bet tik iš tų fragmentų, kurie sutapatina 
juos vienus su kitais. Taigi šie fragmentai tegali būti tik 
žemiausi ir primityviausi“ !!8 
veikale Apie demokratiją Amerikoje dažniausiai apsiriboja 


„ Tačiau, jei Tocgueville'is 


masės tyrinėjimu, tai Simmelis aptaria masę kaip bendrą 
ir formalų socialinį tipą. Ir jei Tocgueville'io moraliniai 
sprendiniai visada yra aiškūs, tai Simmelis labiau vertina 
subtilesnį, šaltakraujišką ir objektyvų požiūrį. Esminga 
tai, kad Simmelis, žvelgdamas iš tokios pačios istoriškai 
patogios padėties kaip ir Tocgueville'is, parinko politinei 
masei universalią ir kategorišką dirvą. 

Arba pažiūrėkime, kaip Simmelis aiškina tai, ką jis 
vadina tertius gaudens, t.y. valdžia, kurią turi trečias as- 
muo arba partija vien dėl savo buvimo trečiąja. Trijuose 
paragrafuose jis pateikia pavyzdžius iš Europos istorijos, 
tokius įvairius kaip šie: Centro partijos santykis su libe- 
ralais ir socialdemokratais jo gyvenamu laikotarpiu; An- 
glijos vaidmuo Europos kontinento jėgų atžvilgiu moder- 
nios politinės eros pradžioje; popiežiaus pozicija 
konfliktuojančių jėgų atžvilgiu vėlyvojoje viduramžių baž- 
nyčioje; bešališkas Vilhelmo Užkariautojo vaidmuo an- 
glosaksų ir jo gentainių normanų konflikte. 

Su tuo glaudžiai siejasi Simmelio išplėtotas sociologi- 
nis divide et impera principas. Čia žinomai ir dažnai paste- 

bimai taktikai politikoje suteikiama abstrakti forma, pri- 
taikoma tiek šeimai, tiek valstybei arba imperijai: joje tre- 
čioji partija įgyja valdžią, sumaniai naudodamasi skilimu 
tarp kitų dviejų partijų. Simmelio pavyzdžiai apima ro- 
mėnų imperatorių santykius su religinėmis ir ekonomi- 
nėmis asociacijomis; anglų ir normanų karalių poziciją 
feodalų dvarų atžvilgiu; kolonijų valdytojų vykdomą 
Australijos aborigenų skaldymo politiką ir viduramžių 
Venecijos valdovų pastangas supriešinti gyventojus. Sim- 
meliui pirmiausia rūpi formos, kurias galima būtų ati- 
traukti nuo konkrečių istorinių aplinkybių, tačiau niekas 
negalėtų jam priekaištauti dėl abstrakcijos nepagrįstumo. 

Pažvelgę į pagrindinį Simmelio darbą apie autoriteto 
prigimtį Viršenybė ir pavaldumas, matome tokį patį kon- 
tekstinį santykį tarp formalių autoriteto tipų ir konkre- 
taus istorinio šiuolaikinės Europos vystymosi, kaip ir 
Weberio darbuose. Kaip Weberio „tradiciškumo“ ir „ra- 
cionalumo“ kategorijos tampa Europos perėjimo į mo- 
dernizmą fazių konceptualizacijomis, taip panašias fazes 
apibūdina ir trys esminiai Simmelio tipai. Už to, ką Sim- 
melis vadina „individualia centralizacija,“ „pavaldumu 
daugumai“ ir „pavaldumu principui“, slypi, taip pat aiš- 
kiai kaip ir Weberio klasifikacijoje, istoriniai modeliai, ku- 
riuos atitinka viena po kitos einančios modernios Euro- 
pos valstybės, pereinančios iš monarchijos į respubliką, 
kurioje dominuoja beasmenės organizacijos ir normos, fa- 
zės. Beveik visi Simmelio trijų tipų pavyzdžiai paimti iš 
Europos istorijos. Norint šitai suvokti, nėra jokio reikalo 
apriboti mokslinį šių trijų tipų taikymą palyginamuosiuose 
autoriteto ir valdžios tyrinėjimuose. Pakanka tik dar kar- 
tą pabrėžti, kad modernios sociologijos sąvokos giliai įstri- 
gusios ypatingame istorinių aplinkybių tinkle. 

Viršenybė ir pavaldumas prasideda dominavimo prigim- 
ties ir jo santykio su smulkiais žmogiškosios asociacijos 

elementais analize. Autoritetas, teigia Simmelis, savo pri- 
gimtimi yra sąveikaujantis. Dominavimas, užuot buvęs 
vienpusiškas, kaip gali atrodyti iš pirmo žvilgsnio, iš tik- 
rųjų apibrėžiamas per tam tikros rūšies paklusnumo, kuris 
bus jam parodytas, laukimą. Kraštutiniais asmeninio pa- 
valdumo atvejais, anot Simmelio, dar išlieka nemažai as- 
meninės laisvės. Vadinamoji absoliuti prievarta visuomet 
yra reliatyvi; jos sąlyga yra mūsų troškimas išvengti gre- 
siančios bausmės arba kitų mūsų nepaklusnumo padari- 
nių. Tik tiesioginio fizinio smurto atvejais galima sakyti, 
kad pavaldinio laisvė yra visiškai panaikinama per su- 
perpavaldumo santykį. Trumpai tariant, paklusnumas for- 
muoja dominavimą beveik taip pat, kaip dominavimas 
formuoja pavaldumą. Niekas, teigia Simmelis, „nenori, 
kad jo įtaka visiškai persmelktų kitą individą. Veikiau 
kiekvienas siekia, kad ši įtaka, šis kito asmens formavi- 
mas sukeltų atoveiksmį jo paties atžvilgiu. Taigi net abst- 
rakti valia viešpatauti yra tam tikra sąveika. Ši valia ran- 
da pasitenkinimą, kai kito asmens veikimas arba 
kentėjimas, jo teigiama ar neigiama būklė, reiškiasi vieš- 
„pataujančiam kaip jo valios produktas“!!?. 

Išskirtiniu dominavimo atveju — šeimininko ir ver- 
go — tebėra, tvirtina Simmelis, išlikęs tam tikras sociali- 
nis saitas, ardantis paprastai jam priskiriamą vienpusiško 
pobūdžio dominavimą. Tačiau tuomet, kai „objektyviza- 
cijos“, t. y. asmenų redukavimo į objektus, procesų dėka 
individai imami suvokti kaip daiktų klasės (kaip šiuolai- 
kinėje darbininkų klasėje, kurioje pavieniai darbininkai 
nepažįsta tų, kurie juos samdo, ir kur parduodama beas- 
menė prekė „darbas“), „taip pat pagrįstai galima kalbėti 
apie socialinį saitą kaip ir dailidės bei jo suolo atveju“ !*0. 
Asmenų autoritetas, priešingai viešpatavimui daiktams, 
„daug labiau, nei paprastai manoma, užtikrina asmens, 
pavaldaus autoritetui, laisvę. Net kai atrodo, jog autori- 

tetas jį 'gniuždo', taip yra ne tik dėl prievartos ar spau- 
dimo šiam autoritetui nusileisti“. 

Unikalus autoriteto pobūdis socialiniam gyvenimui 
reikšmingas daugeliu atvejų. Vienas iš reikšmingiausių 
yra autoriteto santykis su per ilgą laiką įgytu Žmonių 
suvokimo ir sprendimų objektyvumo pojūčiu. Asmens, 
turinčio didesnį autoritetą, „nuomonės, tikėjimas ar pasi- 
tikėjimas, kuriems suteikiamas objektyvumo pobūdis, 
įgauna didžiulį svorį“. <...> Veikdamas „autoritetingai“, 
jis savo reikšmingumo kiekybę transformuoja į kokybę; 
dėl šios kokybės jo aplinka įgyja — metaforiškai tariant — 
fizinę objektyvumo būseną!?!. Čia Simmelis irgi yra labai 
artimas Durkheimui. 

Abipusiškumas yra asmeniško autoriteto esmė, tačiau, 
žvelgiant iš toliau, į akiratį patenka kiti dalykai: abipusiš- 
kumo menkėjimas ir gryno dominavimo suintensyvėji- 
mas. „Būtent šio abipusiškumo nebuvimui tenka atsako- 
mybė už tai, kad grupės tironija savo narių atžvilgiu 
akivaizdžiai yra žiauresnė nei kunigaikščio savo pavaldi- 
nių atžvilgiu“. Šį aspektą Simmelis plėtoja kitaip nei Toc- 
gueville'is, tačiau prieina beveik tokias pačias išvadas: 
negailestingas pakankamų valdžios kieno nors atžvilgiu 
ribų išsiplėtimas, kai laikoma, kad toji vaidžia kyla iš 
santykių, kuriems priklauso ir tos valdžios objektas. „Gru- 
pė — jokiu būdu ne vien tik politinė grupė — suvokia 
savo narius ne kaip su ja konfrontuojančius, bet kaip sa- 
vo jungiamąsias grandis. Nuo šito dažnai priklauso tam 
tikras neatidumas šiems nariams ir jis labai skiriasi nuo 
valdovo asmeniško žiaurumo. Kur tik formaliai vyksta 
konfrontacija (net kai ji nuolatos priartėja prie paklusi- 
mo), atsiranda sąveika; ir iš principo sąveika visuomet 
numato tam tikrą kiekvienos partijos apribojimą proceso 
eigoje (nors gali būti individualių šios taisyklės išimčių). 
Kai viršenybė parodo kraštutinį neatidumą, kaip grupės, 

kuri tiesiog atsikrato savo narių, atveju, daugiau nebekon- 
frontuojama su jos sąveikos forma, kuriai būdingas tiek 
pranašesnių, tiek pavaldžių elementų spontaniškumas, tai- 
gi ir jų ribojimas“!2. Tai, ką Tocgueville'is, naudodama- 
sis plataus masto politine demokratija kaip savo schema, 
matė viešojoje nuomonėje, Simmelis regi kiekviename aso- 
ciacijos lygmenyje, sociologiškai tiksliai įvertindamas in- 
dividualaus vaidmens ir tapatybės pavaldumą narystei 
grupėje. | 

Dabar galime pažvelgti į tris fundamentalius Simme- 
lio viršenybės ir pavaldumo tipus: 1) kai valdo indivi- 
das — monarchas, tėvas patriarchalinėje šeimoje, dvaro 
ponas ar firmos savininkas; 2) kai savo narius valdo gru- 
pė ar asociacija, kaip šiuolaikinėse respublikose ir demo- 
kratijose; 3) kai valdo objektyvus principas, kuriame do- 
minuoja įstaiga, beasmenė organizacija ar technologija, o 
ne konkretūs žmonės. Visi trys tipai, kaip minėjome anks- 
čiau, gali būti laikomi sąvokine Europos istorinės patir- 
ties distiliacija. 


Individuali autoriteto centralizacija. Tai, ką Simmelis 
vadina pavienio individo viršenybe, atspindi, teigia jis, 
ankstesnę Europos istoriją: tų laikų valstybę, šeimą ir baž- 
nyčią. 

Pirmasis grupės suvienijimas grindžiamas vieno as- 
mens valdymu. Istorinė judaizmo ir krikščionybės sėk- 
mė, išlaisvinant individus iš įvairių gentinių ir gimininių 
priklausomybių, buvo centralizacijos rezultatas: šiuo at- 
veju dievybės centralizacija. Šiuolaikinės valstybės iškili- 
mas nebūtų buvęs įmanomas, jeigu jos nebūtų sutelkęs 
vienas asmuo — monarchas. Tik vieno asmens valdymas 
skatina valdomuosius suvokti save kaip visuomenę, turin- 
čią savo interesų. Dėl šito gali kilti konfliktas, atsiriboji- 
mas, tačiau Simmelis parodo, kad toks konfliktas gali būti 

tolimesnio vienijimosi pagrindas. Jis, kaip ir Tocguevil- 
le'is, mato abipusį santykį tarp centralizacijos ir visuome- 
nės sulyginimo. Tačiau sulyginimo tipai yra skirtingi. 
„Despotizmui labiausiai priimtinas... rangų, o ne savybių 
sulyginimas. Visuomenė homogeniška savybėmis ir inte- 
resais, tačiau organizuota keliais sluoksniais yra labai at- 
spari despotizmui tuomet, kai toji visuomenė, kurioje vie- 
na šalia kitos reiškiasi daug įvairių lygybės požiūriu 
organiškai neartikuliuotų savybių, despotizmui pasiprie- 
šina tik menkai“!??. Jis pažymi, kad despotai vertina vi- 
dutinių sugebėjimų žmones. Despotai, rašo jis tokviliška 
maniera, „myli tik vidutinių gabumų tarnus“. 

Kaip normatyviniu požiūriu racionalizuojama dėl vie- 
no Žmogaus valdymo susidaranti disproporcija? „Svarbu 
tai, kad visuomenės, kurioje valdo tik vienas asmuo, o 
dauguma leidžiasi valdoma, struktūra įgauna normaty- 
vinį pobūdį tik dėl specifinių aplinkybių: masė, kuri yra 
valdoma, tik iš dalies įtraukia ją sudarančius asmenis į 
tarpusavio santykius, tuomet kai valdovas atsiduoda val- 
džiai visa savo esybe. Valdovas ir pavaldinys yra nevieno- 
dai įsitraukę į šiuos santykius“!?4. Čia, po autoriteto ant- 
rašte, Simmelis grįžta prie temos, kurią matėme jo grupės 
analizėje: nelygus savęs „atidavimas“ įvairiose grupėse. 
Grupės „skiriasi proporcingai jų narių totalioms asmeny- 
bėms ir toms jų asmenybių dalims, kuriomis jos susilydo 
su mase. Jų valdomumo laipsnis priklauso nuo šio kieky- 
binio skirtumo“ !2?, 

Tačiau sulyginimas nėra vienintelis pavienio individo 
dominavimo atitikmuo. Yra ir antrasis; „jame grupė įgyja 
piramidės formą. Pavaldiniai susiduria su valdovu val- 
džios pakopose. Pakopos, kurių apimtis tampa vis ma- 
žesnė ir kurių reikšmė tampa vis didesnė, veda iš žemes- 
niųjų masių į piramidės viršūnę“!**. Piramidė gali 
susiformuoti dviem būdais: pirma, kai valdovo, kuris lei- 

džia savo autoritetui „nuslysti žemyn“, išlaikant savo for- 
mą ir titulą, valdžia yra visiškai autokratinė. Apskritai po 
kurio laiko aukščiausiųjų ešelonų valdžia ima irti, o dėl 
šios priežasties didėja žemesnių piramidės elementų au- 
tonomija. Antra, kai anksčiau autonomiški autoritetai per- 
tvarkomi į tvarkingas valdžios piramidės fazes. Čia pro- 
cesas prasideda nuo apačios, autonomija, taip sakant, 
pasinaudojama narių saugumui piramidėje užtikrinti. Abu 
šie tipai aiškiai kyla iš politinės Europos istorijos, ir Sim- 
melis, kaip ir Weberis, šitai puikiai jaučia. Tačiau kaip ir 
visur kitur jos yra taikomos nepolitinėms struktūroms — 
bažnyčiai, mokyklai, klasei ir klanui, — šitai irgi jį domi- 
na. Du valdžios padalijimo tipai gali būti susimaišę, ir, 
kaip pažymi Simmelis, šį susimaišymą liudija Vakarų fe- 
odalizmo istorija. 

Taigi Simmelis daro išvadą apie vieno Žmogaus val- 
dymo nesugriaunamumą ir amžinumą. Vieno įvaizdis iš- 
lieka ilgai po to, kai revoliucija ir kiti pokyčiai nušlavė 
monarchus ir imperatorius. „Ypatinga vieno asmens do- 
minavimo jėga išgyventi savo paties mirtį — suteikiant 
„savo paties atspalvį struktūroms, kurių reikšmę sudaro 
tokio dominavimo neigimas“!?/. Net revoliucinė demo- 
kratija, pažymi jis, yra suvokiama kaip „apversta karališ- 
ka valdžia, aprūpinta tomis pačiomis kokybėmis. Rous- 
seau volonte generale, kuriai, pasak jo, kiekvienas turi 
paklusti nesipriešindamas, yra visiškai to paties pobū- 
džio kaip ir absoliutinio monarcho valdžia“ 18, 

Simmelis pastebi istorijoje pasikartojančius reiškinius 
tos grupės, kuri savanoriškai pasiduoda svetimojo valdžiai: 
asmens, kurio grupės vidaus pažinimo stygius su kaupu 
kompensuojamas objektyvumu ir imunitetu grupės vi- 
daus konfliktams ir įtarinėjimams. Viduramžių visuome- 
nėje, pažymi Simmelis, buvo neįsivaizduojama, kad kas 
nors — kilmingasis, gildijos narys, dvasininkas ar šeimos 

narys — būtų valdomas, teisiamas jo socialinei grupei 
nepriklausančio asmens. Tačiau modernus gyvenimas yra 
margesnis. Jis įtvirtino kitokį požiūrį į šiuos dalykus. „Ap- 
skritai... galime pasakyti, kad kuo žemesnėje padėtyje yra 
grupė kaip visuma ir kuo labiau kiekvienas jos narys yra 
įpratęs paklusti, tuo mažiau grupė sutiks, kad vienas iš 
jos narių ją valdytų. Ir, atvirkščiai, kuo aukštesnė padėtis 
grupės, tuo labiau tikėtina, kad ji norės paklusti tik vie- 
nam iš savo perų. Pirmuoju atveju grupės nariui, savam 
žmogui, valdyti yra sunku, nes visų padėtis yra žema; 
antruoju atveju valdyti lengviau, nes visi užima aukštą 
padėtį“ !2?. 


Pavaldumas daugumai. Jei pirmas idealus tipas re- 
miasi monarcho įvaizdžiu, antras bendrasis tipas remiasi 
respublikos įvaizdžiu. Trys Simmelio išskirtos temos yra 
vertos dėmesio. 

Visų pirma daugumos valdymo objektyvumas, t. y. do- 
minavimo priklausymas nuo visos grupės įstatymų ir pro- 
cesų labiau nei nuo vienos simbolinės figūros, savo ten- 
dencijomis derinasi su didesniu beasmeniškumu. Senovės 
Spartos vergai, feodalinės Prūsijos valstiečiai ir moder- 
nios Indijos gyventojai visi sąmoningai teikė pirmenybę 
valstybės valdymui — valstybinei vergovei, valstybiniam 
dvarui, Anglijos valstybei — prieš privačių asmenų val- 
dymą. Tačiau tuo pat metu respublikos įvykdyti žiauru- 
mai jai nepriklausančiųjų atžvilgiu dažnai pranokdavo 
pavienių valdovų nusikaltimus. Priklausomų žmonių da- 
lia Romos Respublikoje buvo sunkesnė nei imperatorių 
laikais, ir nedaug kur galima rasti pavyzdžių, kad taip 
šiurkščiai būtų elgiamasi su grupėmis — airiais, sektan- 
tais, škotais, papistais, — kaip modernioje Anglijoje, kuri, 
kita vertus, labiausiai iš visų tautų didžiavosi savo teisin- 
gumu individui 9. Europos istorijoje nuolat susiduriame, 

pasak Simmelio, su monarcho, siekiančio užsitikrinti liau- 
dies paramą, nuolaidumu, didesniu už tą, kuriuo pasižy- 
mėjo feodalinės aristokratų visuomenės ar vėlesnės res- 
publikos kolektyvinė valia. Ir tuomet, pažymi Simmelis, 
kai moderni valstybė teisiškai gali skirti žmogui mirties 
bausmę, ji negali jo amnestuoti; amnestija išlieka individu- 
alaus monarcho, prezidento ar gubernatoriaus privilegija. 

Antra Simmelio išskirta tema yra istorinė tendencija 
didinti daugumos valios ar valdymo korporatyvumą. Nors 
asmens valdymas reikalingas, kad galėtų susiformuoti 
grupės tapatybė, būtent laipsniškas traukos centro perkė- 
limas iš asmens į kolektyvą šią tapatybę įtvirtina. Taigi 
„demokratinio sąmoningumo Prancūzijoje augimą nulė- 
mė (šalia kitų priežasčių) tai, kad, žlugus Napoleono I 
valdžiai, sparčiai keitėsi vyriausybės. Visos jos buvo ne- 
kompetentingos, nepatikimos ir bandančios įsiteikti ma- 
sėms, todėl kiekvienas pilietis buvo priverstas giliai įsisą- 
moninti savo paties socialinę reikšmę. Nors jis pakluso 
visoms šioms vyriausybėms, vis dėlto jis niekada nesijau- 
tė toks stiprus, nes jis pats visose režimų kaitos sukeltose 
permainose ir kontrastuose išliko patvariu elementu“ !?!. 

Simmelis taip pat yra susidomėjęs procesu, kurį jis 
vadina mažumų išstūmimu balsavimo keliu, turėdamas 
mintyje modernią (priešingą viduramžiškai) praktiką dau- 
gumai panaikinti, ištirpdyti mažumos nuomonę. Kai ku- 
riems Simmelio tyrinėtojams šis skyrius pasirodė archaiš- 
kas ir keistas. Tačiau po dažnai sausa terminologija slypi 
svarbi kultūrinio, etninio ir geografinio pliuralizmo pro- 
blema tokioje visuomenėje, kuri, tapusi vis labiau politi- 
zuota, ir daugiau gyvenimo aspektų traktuoja kaip poli- 
tinius balsavimo procesus. Grupės, kurios praeityje. 
sugebėdavo išsaugoti tapatybę net ginkluotų priešų aki- 
vaizdoje, vis sunkiau gali šitai padaryti, kai politinis pro- 
cesas asimiliuoja visas problemas ir įtampas, kurios kartu 

priklauso ir nuo daugumos balsuotojų malonės. Svarbu, 
pažymi jis, kad tik retai kada daugumos balsavimo valia 
buvo ginama kaip aukštesnė daugumos teisė. Daug daž- 
niau išskirtinė visos asociacijos valia buvo numanoma kaip 
paslėpta ir daugumos viršenybė racionalizuojama kaip 
daugumos atskleidimas balsavimo pagalba, kokia iš tik- 
rųjų yra visuotinė valia. Šitai, žinoma, Rousseau skelbė 
kaip teisėtą balsavimo funkciją santykyje su bendrąja valia. 


Pavaldumas principui. Čia Simmelį domina objekty- 
vios aplinkybės. Jis aprašo jas kaip „fundamentalų pa- 
klusnumo ryšio perėjimą iš personalizmo į objektyvizmą, 
perėjimą, kuris negali būti išvestas iš jo utilitarinių pa- 
sekmių numatymo“'!?2. Jis palygina pavaldumą objektams, 
pavyzdžiui, žemei ar mašinoms, su asmeniniu pavaldu- 
mu, laikydamas pirmąjį apskritai „Žžeminančia, šiurkščia 
ir besąlygiška pavaldumo rūšimi. Tiek, kiek žmogus savo 
priklausymu nuo daikto yra jam pavaldus, tiek jis pats 
psichologiniu požiūriu nusileidžia iki paprasto daikto ka- 
tegorijos“ VS. 

Nesunku įžvelgti šios rūšies dominavimo santykį su 
pačiu modernizmo modeliu, jam būdingu proceso, orga- 
nizacijos ir grubios fizinės jėgos triumfu. Moderni visuo- 
menė, tvirtina Simmelis, skatina rastis situacijoms, kurio- 
se individai yra pajungti šiam „objektyviam“ valdžios 
tipui. Kol samdomojo darbo ryšys buvo suprantamas kaip 
„Nuomos sutartis,“ šiek tiek buvo išsaugotas ir darbinin- 
ko pavaldumas asmeniui — antrepreneriui“. „Tačiau, kai 
turima omenyje darbo sutartis, ne kaip asmens nuomoji- 
mas, bet kaip prekės, t. y. darbo, pirkimas, tuomet šis 
asmeninio pavaldumo elementas išnyksta... Darbininkas 
dabar yra priklausomas ne kaip asmuo, o kaip objekty- 
vios, ekonominės procedūros tarnas“!**. Objektyvi val- 
džia, metropolis, susvetimėjimas: šis trejetas Simmeliui 
reiškia nešventą trejybę. 

Tačiau yra ir antra objektyvizmo reikšmė: objektyviz- 
mo, kuris gali visiškai prilygti tai pačiai beasmenės val- 
džios rūšiai, tačiau vis dėlto reikalauja diferenciacijos. Ob- 
jektyvizmas taip pat gali reikšti asmens ar grupės valdžios 
perdavimą socialinei normai. Taigi valdžios objektyvacija 
atskleidžiama tokiomis sąvokomis, kaip įstatymų, parei- 
gų, įsakymų, abstrakčių moralinių priesakų viršenybė. Iš 
pradžių priesakas nežudyti turėjo galią tik asmens, kuris 
įsakė nežudyti, — vado, karaliaus, Dievo — dėka. Tačiau 
ilgainiui „nežudyk“ ėmė įgyti beasmenę, objektyvią jėgą. 
Simmelio objektyvizmo aptarimas, nors ir labai artimas 
Durkheimo kolektyvinės sąmonės autoriteto tyrinėjimui, 
skiriasi vienu svarbiu aspektu: Durkheimui kolektyviš- 
kumas istoriškai yra pirmesnis ir visuomet sustiprina as- 
meniškumą; tačiau Simmeliui asmeniškumas yra pirmes- 
nis už kolektyviškumą ir išlieka kaip ilgai trunkantis 
autoriteto elementas net objektyviomis aplinkybėmis. 

Dar turime aptarti dominavimo ir laisvės santykį. Kaip 
ir Tocgueville'is, Simmelis laiko laisvę ne tik kaip indivi- 
do ar grupės išsilaisvinimą iš valdžios, bet ir kaip pasi- 
naudojimą laisve, siekiant valdyti kitus. „Patyrinėjus gi- 
liau, išsilaisvinimas iš pavaldumo beveik visuomet 
atsiskleidžia kaip dominavimas — arba atžvilgiu tų, ku- 
rie iki šiol valdė, arba atžvilgiu naujo susidariusio sluoks- 
nio, kuriam tikrai lemta būti valdomam“'!??. Jis remiasi 
tiek puritonizmo Anglijoje, tiek ir trečiojo luomo vaid- 
mens Prancūzijoje Revoliucijos metu ir po jos pavyzdžiais. 
Apie trečiąjį luomą Simmelis rašo supratingai ir išsamiai: 
„Savo ekonominės valdžios dėka trečiasis luomas padarė 
kitus, iki tol aukštesnius, luomus nuo savęs priklauso- 
mus; tačiau visas trečiojo luomo išsivadavimas ir ši bei 
kitos svarbios to pasekmės galėjo visiškai išsiskleisti tik 
todėl, kad egzistavo (ar veikiau jį suformavo tas pats pro- 
cesas) ketvirtasis luomas, kurį trečiasis galėjo išnaudoti ir 

virš kurio iškilti“ '??. Paskutinis Simmelio pateikiamas pa- 
vyzdys paimtas iš bažnyčios istorijos Vakarų Europoje. 
Bažnyčios laisvę, rašo jis, „paprastai apibūdina ne išsi- 
laisvinimas iš aukštesnių pasaulietinių jėgų, bet išsilais- 
vinimo nulemtas viešpatavimas šioms jėgoms. Pavyzdžiui, 
bažnyčios mokymo laisvė reiškia, kad bažnyčia pajungia 
savo įtakai valstybės piliečius; taip valstybė gana dažnai 
tampa pavaldi bažnyčiai“ 97. 

Grupei suteikta laisvė, pažymi Simmelis, gali turėti 
du aspektus, nelygu, koks ją lydinčios dvasios ir ją pri- 
imančios-grupės statusas. Viena vertus, ji gali atstovauti 
„pagarbai, teisei ir valdžiai“. Tačiau, kita vertus, ji gali 
reikšti „nusišalinimą ir paniekinamą abejingumą aukš- 
tesnės valdžios atžvilgiu“. Jis abu šiuos atvejus iliustruo- 
ja puikiais pavyzdžiais — atskirais arba mišriais — iš 
žydų ir jų ryšių su aplinkine visuomene istorijos !?š. 

Tarp laisvės ir lygybės visados yra dviprasmiškas san- 
tykis. „Tiek, kiek triumfuoja bendroji laisvė, triumfuoja ir 
bendroji lygybė. Bendrąją laisvę atitinka negatyvus fak- 
tas, kad nėra dominavimo“. Tačiau akivaizdu, kad lygy- 
bė, nors ji atrodo kaip pirminės laisvės pasekmė, yra tam 
tikra pereinamoji būsena. Simmelis iš esmės cituoja Toc- 
gueville'į, kai rašo: „Apskritai nė vieno nepatenkina pa- 
dėtis, kurią jis užima sau giminiškų būtybių atžvilgiu; 
kiekvienas nori įgyti tą padėtį, kuri tam tikra prasme yra 
patogesnė“. Taigi pirmasis laisvės pomėgis greitai praei- 
na, nes tas pats impulsas, kuris laisvės vardu sukelia sie- 
„kimą būti lygiam su vyraujančia valdžia, vėliau sukelia ir 
troškimą pranokti šią ir panašias į ją valdžias"?*. 


5 
STATUSAS 


Klasės iškilimas 

„Minervos pelėda, — rašė Hegelis, — skraido prie- 
blandoje“. Jokioje sociologijos srityje šios maksimos tin- 
kamumas nėra labiau akivaizdus nei socialinės klasės ty- 
rinėjimuose. Tik po to, kai istoriniai ir esminiai socialinės 
klasės pagrindai Europos visuomenėje tapo menki ir ne- 
aiškūs, jiems ėmė grėsti tokios jėgos, kaip politinė centra- 
lizacija, pilietybė ir masinis švietimas, jėgos, kurios atei- 
tyje padarys klasę silpniausią iš visų tradicinių socialinių 
vienetų moderniame režime, socialinės stratifikacijos ty- 
„rinėjimams leido išsiskleisti su visu žvilgesiu. Sociologi- 
nio dėmesio centras stratifikacijoje yra griežta skirtis tarp 
socialinės klasės ir socialinio statuso, kuri prasidėjo nuo 
Tocgueville'io. 

Susidomėjimas socialine hierarchija, tiesą sakant, nėra 
būdingas tik devynioliktam amžiui. Toli siekianti „didžio- 
sios būties grandinės“ idėja, kuri nuo Platono iki moder- 
naus Švietimo žavėjo Europos filosofus, nutvieskusi me- 
tafiziką, biologiją ir kosmografiją, būtinai turėjo apimti 
būties socialinės grandinės sampratą: nuo žemiausio vals- 
tiečio per tarpinius rangus ir stadijas iki monarcho arba 
imperatoriaus. Nuorodos į „rangus“, „tvarką“ ir „laips- 
nius“ nenutrūkstamai driekiasi socialinėje ir moralinėje 
mintyje nuo viduramžių. Tomo Akviniečio socialinė fi- 

losofija dažniausiai liečia organinės bendruomenės hie- 
rarchiją. Be keleto religiškai angažuotų egalitarinių gru- 
pių, daugiausia užveistų Reformacijos, — chiliastinių, mi- 
lenialistinių ir apokaliptinių — sunku iki septyniolikto 
amžiaus vidurio rasti moralės filosofų, kurie nebūtų pri- 
tarę Shakespeare'o žodžiams: „Bent kiek įtempk, nutrauk 
šią stygą, ir štai klausyk! — koks disonansas; viskam ga- 
lima surasti priešingybę“. Elžbietos laikų dramaturgai ir 
filosofai eseistai buvo tiesiog persekiojami rangų, dvarų 
ir postų bei jų absoliučios būtinybės socialinei tvarkai 
manijos!. 

Vis dėlto, jei grįžtume prie Hobbeso septyniolikto am- 
žiaus viduryje, aptiktume įtarumą tiek aristokratijos, tiek 
viduriniosios klasės atžvilgiu; įtarumą, pagrįstą Hobbeso 
nepasitikėjimu visais tarpiniais socialiniais kūnais mono- 
litinėje jo Leviatano struktūroje?. Prigimtinės teisės teorijo- 
je, išskyrus ypač Althusiusą, socialinė klasė ir rangai ne- 
svarstomi. Priešiškumas, kurį prigimtinės teisės teoretikai 
jautė daugiausia gildijoms ir kitoms korporacijoms, bent 
teoriškai išsiplėtė ir iki aristokratijos. Kitaip nei tokių es- 
minių sąvokų, kaip individas, valstybė ir sutartis, socia- 
linės klasės sąvokos teorinis vaidmuo buvo menkas. Alt- 
husiusas, kaip minėjau, yra svarbiausia išimtis. Jo 
visuomenės vizija suteikia tiek pat vietos tvarkingam so- 
cialinės hierarchijos laipsniavimui, kaip ir bendruomenei 
bei korporacijai. Tačiau jis yra vienas. 

Jau Švietimo amžiaus pradžioje regime staigų tradici- 
nės hierarchijos kritikos pakilimą — nuo bendros philo- 
sophes paniekos viskam, kas savo kilme yra feodališka, 
iki analitinio susidomėjimo stratifikacija. Rousseau Sam- 
protavimas apie nelygybės kilmę su visomis savo poleminė- 
mis užuominomis rimtai vertina socialinę stratifikaciją nu- 
matydamas jos augimo perspektyvą ir grįsdamas ją 
privatine nuosavybe. Stratifikaciją dėmesingai tyrinėjo ir 

kai kurie škotų moralės filosofai — Hume'as, Ferguso- 
nas, Adamas Smithas ir ypač Johnas Millarsas. Pastarojo 
Rangų skirtumų visuomenėje stebėjimai yra istorinio etno- 
grafinio aprašymo ir analizės šedevras. 

Tačiau visa tai yra niekai, palyginti su stratifikacijos 
tyrinėjimų intensyvumu ir visapusiškumu, pastebimu po 
to, kai devynioliktame šimtmetyje įsibėgėjo revoliucinės 
demokratijos ir industrializmo jėgos. Tiek. konservatoriai, 
tiek liberalai ir radikalai socialinės klasės sąvoką savo 
raštuose laikė esmine. Susižavėjimas iš tikrųjų buvo toks 
didelis, kad žodis „klasė“ pradėjo reikšti intelektualų są- 
monei tai, ką Johnas Stuartas Millis rašė 1834-aisiais: „Jie 
periodiškai kartojami amžinajame žemvaldžių, kapitalis- 
tų ir darbininkų rate iki tol, kol, atrodo, pradedama mąs- 
tyti apie šių trijų klasių atskyrimą visuomenėje, tarsi tai 
būtų ne žmogaus, o vienas iš Dievo potvarkių, kuris tiek 
mažai priklausytų nuo Žmogaus, kiek atskyrimas dienos 
nuo nakties. Kažin ar nors vienas iš jų sau pačiam kaip 
tyrinėjimų subjektui yra prasitaręs, kokius pokyčius išgy- 
vena šių klasių tarpusavio santykiai, vystantis visuome- 
nei“?. Millio žodžiai, žinoma, buvo taikyti ekonomistams, 
bet ne sociologams. Šiame skyriuje akcentuosiu, kad do- 
mėjimasis klasės ateitimi, veikiant istorinėms jėgoms, su- 
darė pačią sociologijos esmę. Iš tiesų šis dėmesys yra svar- 
biausio konflikto tarp sociologų devynioliktame amžiuje, 
nuo Tocgueville'io iki Marxo, priežastis. 

Socialinės klasės sąvoka, kitaip negu ankstesnės hie- 
rarchijos sąvokos, priklauso aštuoniolikto amžiaus pabai- 
gai. Asa Briggs rašė: „Socialinės "klasės" sąvoka su visa 
jos papildoma terminologija buvo plataus masto ekono- 
minių ir socialinių pokyčių aštuoniolikto amžiaus pabai- ' 
goje ir devynioliktame amžiuje produktas. <...> Ikiindust- 
riniame amžiuje netrūko socialinių konfliktų, tačiau tuo 
laiku jie nebuvo suvokiami kaip klasiniai. Nomenklatū- 

ros pokytis aštuoniolikto amžiaus pabaigoje ir devynioli- 
ko amžiaus pradžioje atspindėjo esminį pokytį ne tik žmo- 
gaus požiūrio į visuomenę būduose, bet ir pačioje visuo- 
menėje“*. 

Kodėl socialinė klasė daugeliui mąstytojų atrodė kaip 
vyraujanti tikrovė, nors, kaip matėme, individualizacijos, 
sulyginimo ir fragmentacijos procesai, formuojantis mo- 
derniam režimui, buvo endeminiai? Klausimą galima for- 
muluoti ir kitaip: kodėl amžiaus senumo hierarchijos tęs- 
tinumo visuomenėje samprata būties grandinės sąvokoje 
yra išstumiama netolydumo, net konflikto tarp klasių nuo- 
jautų? Atsakymas dažniausiai glūdi tame, ką Ostrogors- 
ky's vadino „naujomis pavaldumo rūšimis“, iškilusiomis 
industriniame pasaulyje. „Kai pramoninė gamyba pakei- 
tė namų darbą, tiesioginis fabrikų savininkų ir besikei- 
čiančių darbininkų masių bendravimas tapo nebeįmano- 
mas; nuo to laiko vienintelis jų bendravimas buvo darbas 
ir atlyginimas, valdomi griežto pasiūlos ir paklausos dės- 
nio; jie tapo vieni kitiems anoniminėmis abstrakcijo- 
mis. <...> Jie dabar priklausė skirtingiems visuomenės 
sluoksniams...“? Ar šie nauji sluoksniai buvo tiesiog lyg- 
menys — menkučiai ir trumpalaikiai — ar stambios so- 
cialinės klasės, kokiomis juos laikė Marxas, nėra labai svar- 
bu. Svarbu tai, kad staiga atsirado klasės terminologija, 
kuri buvo populiari socialiniuose moksluose visą šimtmetį. 

Net įmanoma, kaip parodė Raymondas Williamsas, 
datuoti vėlesnes naujas klasės sąvokas. „Moderni klasės 
struktūra savo socialine prasme pradedama konstruoti 
tik aštuoniolikto amžiaus pabaigoje. Pirma žemesniosios 
klasės įsijungia į žemesniąją Hvarką, atsiradusią aštuoniolik- 
to amžiaus pradžioje. Tuomet, 1790-aisiais, turime aukš- 
tesniąsias klases; iš karto ėjo viduriniosios klasės; darbinin- 
kų klasės — apie 1815-uosius; aukščiausiosios klasės — 

1820-aisiais. Po to eina klasinis prietaras, klasinė įstatymų 
leidyba, klasinė sąmonė, klasių konfliktas ir klasių karas...“*. 


Klasės modelis 

Reikia šį tą pasakyti apie reikšmingą vaidmenį, kurį 
priskyrė Anglijos žemvaldžių klasei tie mąstytojai, kurie 
nuo aštuoniolikto amžiaus pabaigos domėjosi tikėtina stra- 
tifikacijos forma naujoje, pramonės formuojamoje visuo- 
menėje. Kontinente nebuvo nieko panašaus į Anglijos žem- 
valdžių klasę — šį faktą patvirtina nuorodos, kurias 
galime aptikti prancūzų ir vokiečių raštuose per visą de- 
vynioliktą amžių. Kad ši klasė Anglijoje vienaip ar kitaip 
buvo modelis visiems, kurių intelektualinės šaknys glūdi 
Burke'o susižavėjime ja, nėra labai keista. Ji taip pat nu- 
sipelnė Hegelio, Tocgueville'io ir Taine'o pagarbos. Ta- 
čiau mane labiau domina jos konceptualinė funkcija teik- 
ti modelį, tai yra, ką rašytojai laikė tikros klasės esme, 
kokiame nors kontekste. Tikiu, kad Anglijos žemvaldžių 
klasė labiau nei kuri kita tapo analitiniu modeliu tam, 
kas, kaip plačiai buvo manoma, turėjo išsipildyti, mutatis 
mutandis, naujoje kapitalizmo ekonomikoje. Anglijos žem- 
valdžių klasė buvo, manau, turime teisę taip sakyti, žino- 
mybė, iš kurios daugelis stratifikacijos tyrėjų — tarp jų ir 
Marxas — nužymėjo savo kelius į naują industrinės vi- 
suomenės nežinomybę. Daug radikalų ir konservatorių 
numatė industrinę buržuaziją kaip žemvaldžių klasės pa- 
veldėtoją, panašią į ją struktūra, statusu ir valdžia ir be- 
siskiriančią tik ekonominiu kontekstu. 

Anglijos žemvaldžių klasės tinkamumas tiek radika- 
lų, tiek konservatorių teorijoms glūdi jos atskyrime nuo 
kiekvienos formalios politinės teisės sistemos ir nuo kiek- 
vienos matomos išorinės jėgos. Prancūzijoje ir visame kon- 
tinente iš esmės senosios tvarkos socialinės klasės buvo 

artimesnės dvarų prigimčiai, ribojamos, įtvirtinamos ir 
išlaikomos karalystės įstatymų. To nebuvo Anglijoje. Ne- 
paisant didžiulio vaidmens, kurį ši klasė vaidino politi- 
koje, ji nebuvo teisės kūrinys ir niekas Anglijos konstitu- 
cijoje jos neatitiko. 

Pirma, buvo daugiausia žemės nuosavybe pagrįsta eko- 
nominė vienovė. Būtų klaidinga teigti, kad nebuvo pripa- 
žįstamos jokios kitos nuosavybės formos, tačiau verta pa- 
žymėti, kad Žmonės, kuriems pasisekė komercijoje ir 
versle, paprastai nebuvo pripažįstami šios klasės iki tol, 
kol jie įsigydavo žemės ir tapdavo nuo jos priklausomi. Iš 
kartos į kartą žemės nuosavybė išlikdavo tos pačios šei- 
mos rankose. 

Vienodai pažymėtina buvo politinė klasės vienovė. 
Ekonominė nuosavybė ir politinė valdžia buvo tobulai 
suaugusios. Šitai buvo matoma ne tik parlamente, kuria- 
me daug vietų užėmė žemvaldžių klasės nariai ir kurių 
sutarimas buvo tiesiog stebinantis, bet ir monopolijoje, 
kurią jie turėjo administracinėms funkcijoms vietinėje ir 
grafystės bendruomenėje. „Didieji neapmokamieji“, kaip 
juos vėliau vadino istorikai, yra taikli sąvoka. Negauda- 
mi jokios formalios kompensacijos, neturėdami iš tiesų 
jokios padėties žemės teisėje, jie visoje Anglijoje atliko 
svarbiausius administracijos uždavinius, taip pat ir vyk- 
dė teisingumą. Ši klasė vietiniu lygiu valdė vadovauda- 
masi dideliu atsakomybės jausmu — be to, Anglijoje ne- 
buvo tokios agresyvios ir nepriklausomos teisinės 
profesijos kaip Prancūzijoje, — kuris ilgam apribojo tikrą 
biurokratiją Anglijoje ir padarė šią klasę modeliu visiems 
konservatoriams. 

Ši klasė buvo mažai panaši arba visiškai nepanaši į 
kastą. Nebuvo jokių teisinių klases žyminčių ribų ir jokių 
teisinės rūšies apribojimų, kurie užkirstų kelią į šią klasę 
patekti kitiems. Žinome, kad kartais įtakingas vietas vy- 

riausybėje ir visuomenėje užimdavo Žmonės, kilę iš Že- 
mesniųjų sluoksnių. Tačiau tokie atvejai buvo reti, ir nors 
žemvaldžių klasė nebuvo uždara, durys prasiverdavo re- 
tai ir galėdavo nepaprastai greitai užsidaryti. Dideliu mas- 
tu nacionalinė politika, vietinė administracija, teisingu- 
mas ir tarnyba ginkluotose pajėgose buvo šios vienos, 
socialiniu požiūriu homogeniškos klasės funkcijos. 

Įvairūs socialinio statuso požymiai irgi buvo glaudžiai 
susilieję. Išskyrus saujelę intelektualų, daugiausia susitel- 
kusių Londone, vieninteliai išsilavinę Žmonės priklausė 
šiai klasei, ir tiek viešosios mokyklos, tiek abu universi- 
tetai buvo organizuoti taip, kad atitiktų žemvaldžių kla- 
sės poreikius. Normos, nustatančios, koks turi būti išsila- 
vinęs žmogus, buvo visuotinai pripažįstamos. Kalba, taip 
pat ir akcentas, iškart išduodavo Žmogaus priklausomy- 
bę šiai klasei. Visi priklausė valstybinei bažnyčiai, dau- 
guma aukštesniųjų dvasininkų patys buvo kilę iš žem- 
valdžių, ir net tuos, kurie buvo kitokios kilmės, su šia 
klase siejo patvarūs ryšiai. 

Visą šios klasės struktūrą vainikavo džentelmeno sam- 
prata. Galbūt sunkiai pasiduodantis abstraktiems apibrė- 
žimams, džentelmenas vis dėlto buvo toks neabejotinas ir 
universalus kaip ir pati žemė. Savo apranga, požiūriu, 
skoniu ir įsitikinimais žemvaldys džentelmenas kūrė gy- 
venimo stilių viskam, ką gaubė prestižas ir valdžia. Bū- 
tent išplitęs džentelmeno įvaizdis ypač pravertė, išsau- 
gant šios klasės solidarumą, įtvirtinant jos politinę ir 
ekonominę jėgą, suteikiant jos elgesiui ir įgeidžiams to 
meto Anglijoje tokį universalumą. Visa tai galime sužino- 
ti iš gausybės devyniolikto amžiaus laiškų ir dienoraščių. 

Turėtume pažymėti, kad ši klasė sociologinių požiū- 
riu buvo funkcionali. Socialiniai prestižo požymiai ir eko- 
nominės bei politinės valdžios tikrovė buvo beveik tobu- 
lai susilieję, nulemdami tokį solidarumo ir savimonės lygį, 

kuris kažin ar galėjo būti pranoktas. Klasės kriterijai bu- 
vo aiškūs, lengvai identifikuojami ir iš esmės tokie patys 
visoje Anglijoje. Užteko žinoti, kad šeima atitiko vieną iš 
šių kriterijų, norint gana tiksliai jai priskirti kitus kriteri- 
jus. Pagaliau ši požymių konvergencija iš kartos į kartą 
išliko stabili. Apibendrindami galime pasakyti, kad jei 
virš struktūros buvo iškilusi socialinė džentelmeno nor- 
ma, tai pagrindą sudarė beveik visiška politinės valdžios 
monopolija ir jos gilios šaknys nuosavybėje. 

Apie didžiulę šios žemvaldžių klasės galią galima 
spręsti iš masto, kuriuo Anglijoje tebežadino jausmus jos 
grynai kultūrinės savybės — intelektualiniai interesai, iš- 
silavinimas, kalbėjimo būdas, apskritai gyvenimo stilius — 
po to, kai jos tikrąsias ekonomines ir politines šaknis nu- 
kirto ekonominiai pokyčiai ir politinė reforma. Niekur 
kitur Europoje, dar mažiau Jungtinėse Valstijose, kultūri- 
nė aukštesniosios klasės tikrovė neišliko tokia gyva, tokia 
įtakinga visose valstybės valdymo ir visuomenės sferose 
kaip Anglijoje. Nepaisant politinių pokyčių politinėje 
struktūroje ir turto pobūdyje, nepaisant švietimo sferos 
išsiplėtimo, aukštesniosios klasės kultūra net ir šiais lai- 
kais yra labiau reikšminga nei kur nors kitur Vakarų vi- 
suomenėje. Ir nesvarbu, kokia būtų ekonominių kanalų, 
per kuriuos šiais laikais teka šioji kultūra, įvairovė — 
industrinė, vyriausybinė ir kitokia, — jos istorinis šaltinis 
yra ką tik aprašytoji žemvaldžių klasė. 


v- 


Iššūkis klasei 
Vis dėlto mūsų požiūriu esminė šios klasės reikšmė 
devynioliktame amžiuje buvo konceptualinė. Kaip minė- 
jau, ji tapo tam tikru idealiu tipu, teoriniu modeliu to, kas 
yra savarankiška socialinė klasė ir kokia galėtų būti jos 
politinė ir ekonominė valdžia visuomenėje. Ši klasė, žino- 

ma, savo pobūdžiu buvo ikikapitalistinė, kvazifeodalinė. 
Tačiau ji daugiau nusipelnė naujos ekonominės ir politi- 
nės santvarkų stabilumui, negu abiejų šių santvarkų skel- 
bėjai buvo linkę pripažinti. Jie, dažniausiai ekonomistai — 
tiek klasikai, tiek socialistai, — pasitenkino aprašydami 
naujas kapitalizmo tariamai įvestas klases: pramonės įmo- 
nių savininkus ir darbininkus. Dėl abstraktaus ekonomi- 
nės analizės būdo ir prielaidos apie autonomišką, savival- 
džią ekonominę tvarką sustiprinanti ir dažnai gyvybiškai 
svarbi žemvaldžių klasės įtaka retai būdavo įsisąmonina- 
ma, kaip ir sudėtingi santykiai tarp žemės ir pramoninio 
kapitalo tiek senose, tiek naujose šeimose. Ekonomistai 
dažniausiai buvo kategorijų, paveldėtų iš Smitho ir Ri- 
cardo, belaisviai. 

Tačiau sociologiškai mąsčiusiajam senosios žemvaldžių 
klasės ribos buvo aiškios ir ryškios. Ir daugelis mąstytojų 
naujame ekonominiame kapitalizmo sluoksnyje ieškojo 
tų pačių politinių, ekonominių ir kultūrinių elementų, ku- 
rie buvo tokie akivaizdūs ikikapitalistinėse aristokratijos 
ir valstietijos klasėse, susiliejimo. Kodėl, buvo klausiama, 
kapitalizmo ateitis negalėtų atskleisti aukščiausios ir Že- 
miausios klasės vystymosi paties kapitalizmo ekonomi- 
nėje struktūroje, kuris būtų toks aiškus politiniu ir socia- 
liniu požiūriu, toks svarbus kultūriniu požiūriu, kaip joks 
kitas reiškinys ikikapitalistinėje santvarkoje? Atsakant į 
šį klausimą, buvo numatyti du pagrindiniai europietiš- 
kos stratifikacijos įvertinimo tipai. 

Pagrindinis prieštaravimas stratifikacijos tyrinėjimuo- 
se, bent tarp sociologų, nebuvo tarp socialinės klasės ir 
egalitarizmo. Subtilesnis ir teoriniu požiūriu fundamen- 
talesnis buvo prieštaravimas tarp socialinės klasės ir so- 
cialinio statuso: tarp požiūrio, kad naujoji visuomenė re- 
miasi prielaida apie vieningos, savarankiškos klasės 
egzistavimą, ir požiūrio, besiremiančio prielaida apie kla- 

sės eroziją ir jos pakeitimą lakiomis, mobiliomis statuso 
grupėmis ir statuso siekiančiais individais. 

Klausimui galime suteikti šią formą: ar naujoji visuo- 
menė, visuomenė, kuri rėmėsi piliečiu, komersantu ir tech- 
nokratu, buvo pagrįsta įsakmia, nors neaiškia ir dažnai 
klaidinga, masių valia, kurioje dominavo naujos admi- 
nistracinės valdžios struktūros ir tvino naujos kapitalo 
formos, kuri buvo varoma naujų, nuolatinių edukacinės, 
religinės ir socialinės lygybės jėgų; ar ši visuomenė buvo, 
kaip visos ankstesnės visuomenės formos, visų pirma or- 
ganizuota klasinių sluoksnių, išlaikiusių tą pačią ekono- 
minių, intelektualinių, edukacinių ir politinių savybių, ku- 
rios apibūdino socialinius rangus senojoje santvarkoje, 
visumą, pagrindas? Ar, priešingai, galėjo modernybės 
rūgštys taip destruktyviai paveikti socialinės klasės — 
visomis įmanomomis šio žodžio prasmėmis — pagrin- 
dus, kaip jos paveikė kaimo bendruomenę, išplėstinę šei- 
mą ir visą tinklą moralinių-kultūrinių santykių, taip pat 
atsiradusių ikikapitalistiniame, ikidemokratiniame, ikira- 
cionalistiniame amžiuje? 

Atsakymai į šiuos klausimus sudaro pagrindinį socio- 
logijos devynioliktame amžiuje požiūrį ir jie, žinoma, yra 
glaudžiai susiję su kitų socialinės ir politinės santvarkos 
elementų tyrinėjimais. Kaip kas nors nagrinėjo bendruo- 
menės ir autoriteto problemas, daug pasako apie tai, kaip 
jis nagrinės stratifikacijos problemą. Čia kaip ir visuose 
kituose svarbiausiuose šimtmečio klausimuose buvo ryš- 
kus tendencingumas. Viena vertus, buvo tie, kurie įrodi- 
nėjo, jog socialinė, politinė ir ekonominė nelygybė naujo- 
je, kylančioje visuomenėje galėjo būti taip pat tiksliai 
aprašytos socialinės klasės išraiška, kaip ir nelygybė se- 
nojoje santvarkoje. Šio požiūrio atstovai — daugiausia 
radikalai — buržuazijoje galėjo matyti arba numatyti tą 
pačią sunkiai įveikiamą valdžios, turto ir statuso indust- 

riniame pasaulyje vienovę, kuri buvo būdinga žemval- 
džių aristokratijai Europoje šimtmečiais ir tebeliko jėga, 
su kuria reikia skaitytis. Marxas, kaip žinome, buvo žy- 
mus šios interpretacijos rūšies atstovas ir jo idėjų povei- 
kis vis dar tebejaučiamas. 

Kita vertus, visiškai priešingoje stovykloje buvo tie, 
kurie nuo pat pradžių nematė savarankiškos socialinės 
klasės formavimosi naujoje santvarkoje galimumo, taip 
pat ir tikros bendruomenės, kurios reikšmingas tipas, jų 
akimis, buvo klasė. Senosios tvarkos fragmentacija, kuri 
baigtųsi ilgai tramdytų turto, valdžios ir statuso elemen- 
tų išlaisvinimu, privestų, kaip buvo teigiama, prie socia- 
linių kategorijų kovos, prie stratifikacijos individualizaci- 
jos, kuri nulemtų ne klasės, bet socialinio statuso — 
mobilesnio, autonomiškesnio ir įvairesnio nei klasė — vir- 
šenybę. Tocgueville'is yra pagrindinis šio požiūrio at- 
stovas. 

Nenoriu pervertinti šio kontrasto. Spalvos nėra tik bal- 
tos ir juodos. Nė vienas iš sociologų vienaip ar kitaip 
nepamiršo klasės. Net Tocgueville'is nurodė gamintojų 
„klasę“ ir gamintojų turimą ekonominę valdžią, kuri, jo 
manymu, kėlė didelį pavojų demokratijai. Tačiau, kaip 
matysime, Tocgueville'is vartoja klasės sąvoką tokia skir- 
tinga nei pirminė prasme, kad iš klasės likusi tik tam 
tikra pakopa, geriausiu atveju interesų grupė; ne sociali- 
nis sluoksnis, kuriam būdingas politinių, ekonominių ir 
socialinių elementų, charakterizuojančių žemvaldžių aris- 
tokratijos struktūrą, suvienijimas. 

Skirtumas tarp politinių konservatorių ir radikalų dėl 
socialinės klasės prigimties ir tikrovės yra tam tikra anag- 
rama tarp egzistenciškumo ir utopiškumo. Konservato- 
riai, pradedant Burke'u, teigė, kad tuomet, kai socialinė 
klasė turėtų būti vienas iš tikrai stabilios ir laisvos visuo- 
menės ramsčių, buvo net per daug tikėtina, kad mišrios 

politinės centralizacijos, socialinės atomizacijos, naujų tur- 
to formų ir politinės gravitacijos centro perkėlimo iš kai- 
mo į miestą pasekmės faktiškai iš esmės sunaikintų so- 
cialinę klasę, sumenkintų ją iki masinių sąnašų. Joks 
atskiras elementas nėra svarbesnis Anglijoje Burke'o, Co- 
leridge'o ir Carlyle'io, Prancūzijoje Bonaldo, Maistre'o ir 
Balzaco, Vokietijoje Hallerio ir Hegelio socialinėms filo- 
sofijoms už socialinės hierarchijos elementą. Ir atitinka- 
mai nėra nieko labiau įprasto šiems autoriams už prielai- 
dą, kad ekonominis ir politinis modernizmas sparčiai 
naikino hierarchijos kontekstą. Augustą Comte'ą stipriai 
paveikė konservatorių hierarchijos garbinimas; o jo anks- 
tyvuosiuose raštuose randame aštrią Švietimo ir Revoliu- 
cijos egalitarinių doktrinų kritiką, o Pozityvioje valstybė- 
je — griežtus nurodymus, kaip organizuoti pozityvistinę 
utopiją atskirų socialinių klasių požiūriu. 

Radikalūs mąstytojai, kita vertus, užėmė poziciją, kad 
tuomet, kai socialinės hierarchijos išnaikinimas buvo pir- 
maeilis socialinis veiksmas, ir lygybė, net labiau nei lais- 
vė, buvo aukščiausia vertybė jų aksiologijoje, buvo aki- 
vaizdu, kad kapitalistinė visuomenė bus taip pat padalyta 
ir orientuota į klases, kad joje dominuos kuri nors viena 
klasė, kaip ir bet kurioje ankstesnėje žmogaus socialinio 
vystymosi stadijoje. Politinė demokratija jos nepaveiks ir 
negali paveikti. Nuo Williamo Cobbetto Anglijoje, paskui 
Proudhono Prancūzijoje iki Marxo Vokietijoje radikalų 
doktrinoje socialinės klasės tikrovė kapitalizme užėmė 
svarbiausią vietą. 

Šios dvi ideologinės pozicijos, galima sakyti, yra prie- 
šingi magneto poliai devyniolikto amžiaus stratifikacijos 
tyrinėjimuose. Tarp sociologų Tocgueville'is tobulai iš- 
reiškia vieną polių, o Marxas — kitą, ir tai, kas galų gale 
iškyla — daugiausia Weberio dėka — kaip vyraujantis 
sociologinis požiūris į stratifikaciją, geriausiai matoma 

kaip dviejų Tocgueville'io ir Marxo atstovaujamų jėgų 
rezultatas. Jei marksistinis požiūris ilgą laiką buvo labiau 
įtakingas, jis niekada nebuvo absoliutus, o visai neseniai 
tapo aišku, kad viršų paėmė Tocgueville'io perspektyva. 


Statuso triumfas — Tocgueville 

Tocgueville'is yra pirmas ir devynioliktame amžiuje 
pagrindinis reiškėjas požiūrio, kad modernų režimą cha- 
rakterizuoja ne socialinės klasės sustiprėjimas, bet frag- 
mentacija, išsisklaidant pagrindiniams elementams: val- 
džiai į mases ir centralizuotą biurokratiją, turtui į vis 
augančią viduriniąją klasę ir statusui į skirtingus, kintan- 
čius visuomenės sektorius, kurie, nesant tikros klasės, tam- 
pa nesibaigiančios, kankinančios konkurencijos tarp indi- 
vidų, siekiančių pasižymėti, teatru. 

Raktas į modernią santvarką glūdi, Tocgueville'io ma- 
nymu, negailestingame klasių sulyginime, kuris buvo bū- 
dingas Vakarų istorijai nuo viduramžių pabaigos. „Vers- 
dami mūsų istorijos lapus, vargu ar per pastaruosius 
septynis šimtus metų rasime nors vieną atskirą reikšmin- 
gą įvykį, kuriame nebūtų skelbiama sąlygų lygybė“?. Tu- 
rint omenyje šį sunkiai paneigiamą istorijos palikimą, ne- 
jau tikėtina, klausia jis, kad kapitalizmas ar kuris nors 
kitas modernios visuomenės bruožas sustabdytų tenden- 
ciją, kuri dabar taip giliai įsikūnijusi istorinėje tikrovėje? 

„Tolygus lygybės principo vystymasis yra likimo lem- 
tas faktas. Jis turi visas pagrindines tokiam faktui būdin- 
gas charakteristikas: jis yra universalus, jis yra ilgalaikis, 
jis visada išvengia Žmogaus bet kokio kišimosi, ir visi 
įvykiai taip pat kaip ir visi žmonės skatina jo pažangą.. 
Ar būtų protinga įsivaizduoti, kad socialiniam judėjimui, 
kurio šaknys driekiasi toli atgal, gali sukliudyti vienos 
kartos pastangos? Ar gali būti įtikinama, kad demokra- 

tija, nuvertusi feodalinę sistemą ir nugalėjusi karalius, at- 
sitrauks prieš prekybininkus ir kapitalistus? Ar ji sustos 
dabar, kai taip sustiprėjo, o jos priešai yra tokie silpni?'? 

Tocgueville'io atsakymas į šiuos klausimus sudaro jo 
stratifikacijos sociologijos temą. Socialinės klasės nykimas, 
prasidėjęs vėlyvaisiais viduramžiais dėl dvigubo politi- 
nės centralizacijos ir socialinio individualizmo poveikio, 
gali pasibaigti tik modernioje santvarkoje. Valdžios išsi- 
skaidymas demokratinėje masėje, svarbesnė nei kada nors 
anksčiau politinės biurokratijos užimama vieta, faktiškas 
lygybės normos puoselėjimas, nuolatinė konkurencija dėl 
turto nepastoviose kapitalizmo sukurtose formose ir stip- 
rus poreikis siekti statuso visuomenėje, kurioje Žmogus 
laiko save lygiu su visais — šios ir kitos jėgos daro tikrą 
socialinę klase neįmanomą. Žinoma, yra ekonominiai 
sluoksniai, net turto kraštutinumai. Tačiau jie nesukelia 
priklausomybės klasei jausmo. 

„Žinau, kad tarp daugybės demokratijos žmonių vi- 
suomet kai kurie bendruomenės nariai bus dideliame 
skurde, o kiti — dideliame pertekliuje; tačiau vargingųjų, 
užuot sudariusių didžiąją tautos daugumą, kaip kad bū- 
na aristokratinėse bendrijose, yra palyginti mažai, ir įsta- 
tymai nesusaisto jų tarpusavyje nepataisomo, paveldimo 
skurdo ryšiais. <...> Kadangi daugiau nėra vargingų Žmo- 
nių rasės, nebėra ir turtingų Žmonių rasės; pastarieji išky- 
la trumpam iš minios ir vėl į ją pasineria. Taigi jie nesu- 
daro atskiros klasės, kurią lengva būtų paženklinti ir 
apiplėšti; maža to, kadangi jie yra susiję su savo bendra- 
piliečiais tūkstančiais slaptų ryšių, žmonės negali jų už- 
pulti nepadarydami žalos sau patiems“. 

„Tarp šių dviejų demokratinės bendrijos kraštutinu- 
mų įsiterpia daugybė beveik panašių žmonių, kurie, ne- 
būdami nei labai turtingi, nei skurdžiai, turi pakankamai 

nuosavybės, kad trokštų išlaikyti tvarką, ir nepakanka- 
mai, kad sukeltų pavydą“. 

Būtent šia prasme Tocgueville'io požiūris į klasę, kla- 
sinę sąmonę ir klasinį konfliktą gali būti laikomas Marxo 
požiūrio priešingybe. Demokratinės komercinės visuome- 
nės įtampos, užuot kursčiusios revoliuciją, nuolat mažina 
revoliucijos galimybę. „Tokie žmonės, — rašo Tocguevil- 
le'is apie didijį demokratijos vidurio sluoksnį, — yra smar- 
kių sukrėtimų priešai iš prigimties; jų nejudrumas palai- 
ko ramybę tų, kurie yra Žemiau ir virš jų, ir išsaugo 
visuomenės audinio pusiausvyrą. Iš tiesų nėra taip, kad 
šie žmonės būtų patenkinti tuo, ką jie turi, ar jaustų na- 
tūralų pasibjaurėjimą revoliucija, kurioje jie galėtų prisi- 
plėšti ir likti nenubausti; priešingai, jie su neprilygstamu 
uolumu trokšta tapti turtingi, tačiau keblu sužinoti, iš ko 
turtus paimti. Ta pati visuomenės būklė, kuri nuolat ska- 
tina troškimus, apriboja šiuos troškimus iki būtinų ribų; 
ji teikia Žmonėms daugiau keitimosi laisvės ir mažiau 
domėjimosi pasikeitimu“, 

Tokios išsilaikiusios klasių ribos yra silpnos įtakos, ku- 
rią žemvaldžių klasė kažkada turėjo tokiose vietose kaip 
Niujorkas, ir stipresnių įtakų, kurias Pietuose prieš Ame- 
rikos revoliuciją turėjo plantatoriai, nykstantys pėdsakai. 
„Daugumoje valstijų, esančių Hudzono pietvakariuose, 
apsigyveno keli didieji Anglijos savininkai, su savimi at- 
sivežę aristokratinius principus ir Anglijos paveldėjimo 
teisę. <...> Jie sudarė aukštesniąją klasę, turėjusią savo 
idėjas bei skonį ir užėmusią politinės veiklos centrą. Ši 
aristokratijos rūšis jautė simpatijas liaudžiai, kurios aist- 
ras ir interesus ji lengvai pripažino; tačiau ji buvo per 
silpna ir per daug trumpalaikė, kad sužadintų meilę arba 
neapykantą. Ši klasė vadovavo sukilimui Pietuose ir pa- 
rūpino geriausius Amerikos revoliucijos vadus“ !!. 

Tačiau demokratijos potvyniai ir atoslūgiai po Ameri- 
kos revoliucijos sterilizavo kvaziaristokratijos vaidmenį, 
ir, pabrėžia Tocgueville'is, išliko tik kintančios turtingu- 
mo ir neturtingumo kategorijos, netinkamos klasėms tik- 
rąja prasme sukurti; kai turima omenyje politinė valdžia, 
labiau tikėtina, įrodinėja Tocgueville'is, kad demokratijoje 
ji bus siejama su vargingųjų, o ne turtingųjų masėmis. 
„Civilizuotose tautose maištauja tik tie, kurie neturi nie- 
ko prarasti“, ir tuomet, kai „natūralus turtingųjų susirū- 
pinimas gali sukelti slaptą nepasitenkinimą“, jų visiškas 
atsidavimas turtui ir nuosavybei užtikrins jų pritarimą 
visokiai politinei tvarkai. 

Turto pobūdis demokratijoje tikrą klasę daro neįma- 
nomą. Tai tipiškas komercinis, prekybinis ir pramoninis, 
bet ne žemės, turtas. Demokratijoje ne vien „didėja dir- 
bančiųjų; demokratija skatina juos imtis veikiau to, o ne 
kito darbo. Ji atgraso Žmones nuo žemdirbystės ir nukrei- 
pia juos į prekybą ir pramonę“. Prekyba nesužadina de- 
mokratinės aistros gerovei; veikiau yra priešingai. „Kiek- 
vienas dalykas, dėl kurio žemiškos gerovės meilė valdo 
žmogaus širdį, yra palankus prekybos ir gamybos augi- 
mui. Vienas iš tų dalykų yra lygios sąlygos. Jos skatina 
prekybą ne tiesiogiai, skiepydama žmonėms polinkį į pre- 
kybą, bet netiesiogiai, įtvirtindama ir puoselėdama gero- 
vės troškulį“ !*. 

Trumpai tariant, Tocguville'is pateikia mums šią poli- 
tinę kapitalizmo interpretaciją demokratijos skirtingumo 
nuo aristokratijos kontekste. Aristokratijoje turtingieji tu- 
ri ir valstybinę valdžią; jie neturi laiko prekybos ir ko- 
mercijos įsipareigojimams, ir kai šių ar ankstesnių laikų 
aristokratas bando užsiimti prekyba, priešinga jo perų 
nuomonė jį greitai nuo to atbaido. 

Kita vertus, demokratinėse šalyse, „kur pinigai nesu- 
teikia tiems, kas juos turi, politinės valdžios, bet dažnai 

nuo valdžios juos nutolina, turtingieji nežino, kaip pra- 
leisti savo laisvalaikį. Į aktyvų gyvenimą juos veja neri- 
mas ir jų troškimų didybė, jų išteklių mastas ir to, kas 
nepaprasta, pomėgis, visad patiriamas tų, kurie, nesvar- 
bu kokiais būdais, iškyla virš minios. Prekyba yra vienin- 
telis jiems atviras kelias“ P. 

Tik vienu aspektu Tocgueville'is regi klasės ribas — 
nors tik ribas, — naują aristokratijos formą, susidariusią 
kapitalizme. Tai gamintojų klasė. Tocgueville'is nesuvo- 
kė darbo padalijimo sistemos taip, kaip ją suvokė jo libe- 
ralūs amžininkai optimistai. Vienas iš jo susvetimėjusio 
požiūrio į modernią visuomenę bruožų yra tas, kad jis 
darbininko specializacijoje įžvelgia ne tobulėjimą, bet de- 
gradavimą. Tokį degradavimą jis laikė nuolatiniu siste- 
mos požymiu, kuris tik sustiprins gamintojų klasės de- 
mokratijoje viršenybę ir įtaką. Ši klasė darosi stipresnė ir 
kaip kategorija — tvirtesnė, kai darbininkų klasė yra la- 
biau pažeminama. „Žmonės tampa labiau panašūs vie- 
nuose dalykuose, labiau skirtingi — kituose; ne tokioje 
gausioje klasėje nelygybė didėja tiek pat, kiek ji mažėja 
bendruomenėje. Taigi atrodytų, žvelgiant iš pagrindų, kad 
demokratijos gelmėse savaime gimsta aristokratija“ !*. 

Šitai gali atrodyti taip. Tačiau aristokratiją iš tiesų da- 
ro neįmanomą tai, ką Tocgueville'is suvokia kaip amžiną 
komercinės demokratijos mobilumą. Tarp klasių narių — 
ypač turtingųjų klasės, kuri nuolat praranda savo narius, 
kad jie būtų pakeisti kitais, — yra per didelis judėjimas. 
Tai yra Tocgueville'io požiūrio į klasę kapitalizme esmė, 
kuri teigia visiškai priešingai, nei teigė Marxas: „Nors 
yra turtingų Žmonių, turtingų žmonių klasė neegzistuoja, 
nes šie turtingi individai neturi bendrų jausmų ar tikslų, 
tradicijų ar vilčių; taigi yra individai, bet nėra aiškiai api- 
brėžtos klasės. 

Ne tik turtuolių nesieja jokie ryšiai, galima sakyti, kad 
iš tikrųjų niekas nesieja ir vargšo su turtuoliu. 

Jie nėra visiems laikams atsidūrę vienas greta kito; 
kiekvieną akimirką juodu tai suartina, tai atskiria intere- 
sai. <...> Ir vieni neprisiima įsipareigojimų, kad apgintų, 
ir kiti, kad būtų ginami, ir jų nuolat nesieja nei įprotis, nei 
pareiga. <...> Šitaip įsteigta aristokratija neturi jokios di- 
desnės įtakos tiems, kuriuos ji samdo, ir net jeigu jai pa- 
siseka trumpam laikui juos sulaikyti, vėliau jie išsivaduo- 
ja; ji nežino, kaip juos priversti, ir negali veikti“ !/. 

Čia išryškėja skirtumai tarp Marxo ir Tocgueville'io. 
Būtent dėl abipusių įsipareigojimų tarp gamintojų ir dar- 
bininkų nebuvimo, dėl apsaugos ir gynybos jungiančių 
saitų panaikinimo Marxas pažymi, kad šios dvi klasės 
net dar labiau atsiskiria viena nuo kitos, kiekviena dar 
labiau kaupia įpročius, idėjas ir nuomones. Tačiau Toc- 
gueville'iui tikra klasė gali egzistuoti, tik esant abipusiš- 
kumui, kooperacijai, abipusei priklausomybei, o kai šių 
dalykų nėra, gali išlikti tik pakopos, abstraktūs sluoks- 
niai, bet ne tikros klasės. 

Pinigų ir su pinigais siejamos gerovės meilėje Tocgu- 
eville'is mato atskirą svarbiausią faktorių, steigiant statu- 
so sistemą demokratijose. Tai pagrindinis skirtumas tarp 
demokratijos ir aristokratijos. Pastarojoje žmonės mėgau- 
jasi fiziniais patogumais, per daug jais nesirūpindami. 
„Žmogaus širdį labiausiai jaudina ne kokio nors bran- 
gaus daikto turėjimas, o tiktai iš dalies patenkintas noras 
jį turėti ir nuolatinė baimė jo netekti“ !*. 

„Tačiau, kai susimaišo visuomenės sluoksniai ir pa- 
naikinamos privilegijos, kai suskaidoma paveldimoji nuo- 
savybė, kai ima skleistis laisvė ir švietimas, vargšas užsi- 
dega noru siekti gerovės, o turtuolio protą aptemdo baimė 
jos netekti. Susidaro gausybė pusiau pasiturinčių Žmo- 
nių. Tokie žmonės patiria ganėtinai materialinių malonu- 

mų, kad į juos įjunktų, bet ne tiek jau daug, kad jais 
pasitenkintų. Jie prasimano tų gėrybių tik didelėmis pa- 
stangomis ir naudojasi jomis drebėdami iš baimės, todėl 
įninka be atilsio grumtis dėl tų malonumų, tokių bran- 
gių, tokių pusinių ir trumpalaikių, arba stengiasi jų ne- 
prarasti“)? 

Net Marxas negalėtų pralenkti Tocgueville'io, kai šis 
pabrėžia pinigų vaidmenį demokratinėje visuomenėje ir 
jų lemiamą įtaką statusui. „Demokratijos laikais gyvenan- 
tys Žmonės apsėsti aistrų, tačiau daugelis jų susijusios su 
turto geismu arba jo sužadintos. Ir anaiptol ne dėl to, kad 
jų sielos menkesnės, o dėl to, kad tokiais laikais viską 
lemia pinigai. Kad visi piliečiai yra nepriklausomi ir abe- 
jingi vieni kitiems, kito Žmogaus pagalbos galima sulaukti 
tik mokant grynais, o tai be galo padidina turto panaudo- 
jimo galimybes ir vertę. Seniesiems kriterijams netekus 
galios, žmogus nebeišsiskiria iš kitų nei kilme, nei padė- 
timi, nei profesija, o jeigu ir skiriasi, tai labai menkai; be 
pinigų, neliko beveik nieko, kas galėtų suteikti žmogui 
regimą pranašumą ir iškelti virš bendro lygmens. Turti- 
nis skirtumas didėja nykstant arba mažėjant kitiems skir- 
tumams. Aristokratinėje visuomenėje pinigai patenkina 
tik vieną kitą iš gausybės troškimų; demokratinėje šalyje, 
atrodo, jie gali patenkinti visus“0. 

Iš to demokratijoje atsiranda nuolatinis dėmesys indi- 
vidualiems pasiekimams, socialinio pranašumo ir nepil- 
navertiškumo jausmams, prestižui. Lemtinga socialinės 
klasės pasitraukimo ir politinės bei moralinės lygybės pa- 
plitimo kombinacija atveda prie kankinančio susirūpini- 
mo statusu. Lygybė pačia savo prigimtimi yra judrus ir 
sunkiai suvokiamas tikslas. Galima įsivaizduoti, rašo Toč- 
gueville'is, laisvės lygį, kuris patenkintų visus Žmones, 
bet Žmonės niekuomet nesukurs tokios lygybės, kuria jie 
galėtų būti patenkinti. Nesvarbu, kaip tobulai jie sulygin- 

tų politines, teisines ir ekonomines sąlygas, likę tarp jų 
skirtumai ir nelygybė — intelektualinė, kultūrinė, socia- 
linė — tik padidės. „Kai nelygybė yra visuomenės pripa- 
žintas įstatymas, patys didžiausi kontrastai nerėžia akies; 
kai viskas yra maždaug tokio paties lygio, menkiausia 
nelygybė žeidžia širdį. Todėl kuo didesnė lygybė, tuo jos 
troškimas darosi vis labiau nepasotinamas“!. 

Žmonės, nykstant pastovioms klasės riboms ir plin- 
tant demokratinės lygybės etosui, labiau ima rūpintis sa- 
vo pačių statusu ir tampa imlesni kitų statusui. Pinigų 
vaidmuo šitai sustiprina. 

„Kadangi tokiose bendruomenėse nėra nieko pasto- 
vaus, kiekvieną žmogų užvaldo baimė nusiristi į Žemes- 
nę socialinę pakopą ir nenumaldomas troškimas savo pa- 
dėtį pagerinti. Ir kadangi pinigai tapo ne tik vieninteliu, 
bet ir be galo nepastoviu Žmogaus visuomeninės padė- 
ties kriterijumi — kitaip sakant, jie nepaliaujamai eina iš 
rankų į rankas, atskirų asmenų ir šeimų prestižą tai pa- 


keldami, tai sumažindami, — kiekvienas karštligiškai 
trokšta pralobti arba, jeigu jau yra turtingas, savo turtus 
išsaugoti“ 22. 


Nekalbant apie statuso troškimą, tie, kurie gyvena aris- 
tokratijos nuosmukio laikais, nėra tvirtai apsisprendę dėl 
savo statuso. „Kai, nepaisant turtų, vien iš kilmės spren- 
džiama apie žmogaus padėtį visuomenėje, kiekvienas ge- 
rai žino, kokią socialinę pakopą jis užima. Jis nesistengia 
nei palypėti aukštyn, nei bijo nusileisti žemyn. Šitaip su- 
tvarkytoje visuomenėje įvairių kastų žmonės mažai ben- 
drauja vieni su kitais, tačiau, atsitiktinai susidūrę, mielai 
palaiko ryšį, nei vildamiesi, nei baimindamiesi, kad pasi- 
keis jų padėtis. Jų santykiai nėra pagrįsti lygybe, bet nėra 
ir priverstiniai“. 

Tačiau, kai kilmės aristokratiją pakeičia pinigų aris- 
tokratija, atsitinka priešingai. „Kadangi socialinė žmogaus 

vertė nėra aiškiai ir visam laikui kilmės apibrėžta ir nuo- 
lat kinta dėl jų turtinės padėties, rangai visada išlieka, tik 
iš pirmo žvilgsnio nematyti, kas juos užima. Bendruome- 
nėje įsiliepsnoja nepaskelbtas karas. Vieni, griebdamiesi 
tūkstančių gudrybių, stengiasi iš tikrųjų ar bent tariamai 
įsiskverbti tarp tų, kurie yra aukščiau už juos. Kiti be 
paliovos stengiasi nustumti tuos, kurie kėsinasi į jų tei- 
ses. Arba veikiau tas pats žmogus atlieka abu vaidmenis: 
stengiasi įsiskverbti į aukštesniuosius sluoksnius ir drau- 
ge nepaliaujamai grumiasi su tais, kurie veržiasi aukštyn 
iš žemesniųjų“*. Ypač Anglijoje, pažymi Tocgueville'is, 
pastebimi šie statuso invazijos ir statuso atmetimo reiš- 
kiniai. 

Jungtinėse Valstijose, kur tikroji kilmės aristokratija 
niekuomet nebuvo labai gausi ir kur pinigai tapo kiek- 
vieno socialinį statusą užtikrinančia priemone, socialinis 
bendravimas yra paprastesnis ir ne toks priešiškas. Išdi- 
dumas, kuriuo pasižymi savo statusą kruopščiai saugan- 
tis anglas, nebūdingas amerikiečiui, kuris nesugebantį 
greitai ir entuziastingai atsiliepti į kokį nors pasiūlymą 
gali apkaltinti snobizmu. Amerikietis nėra linkęs greitai 
įsižeisti lengvabūdiška demokratinės lygybės kalba. „Jis 
neniekina kitų žmonių, užimančių žemesnę padėtį, todėl 
nemano, kad ir jį galėtų kas nors niekinti dėl tos pačios 
priežasties, ir tol netiki, jog kas nors stengiasi jį įžeisti, 
kol aiškiai nesuvokia esąs įžeistas“2. Pilietinėje visuome- 
nėje, kur rangų skirtumai yra nesvarbūs, o politinėje vi- 
suomenėje jų apskritai nėra, amerikietis nesijaučia verčia- 
mas nei kreipti ypatingą dėmesį į kitus, nei jo reikalauti 
iš kitų. 

Tačiau visai kitaip būna, kai amerikietis atvyksta į Eu- 
ropą. Čia iš karto statusas, ir pirmiausia jo paties, yra 
paini problema. Jis darosi jautrus ir irzlus, sako Tocgue- 
ville'is. Rangų pėdsakai išlieka, kilmės ir turto privilegi- 

jos negali būti nepastebimos, tačiau jas nėra lengva api- 
brėžti. Taigi jis visai nesusigaudo, kokią vietą jam dera 
užimti toje pusiau panaikintoje klasių hierarchijoje, nes 
jos yra tokios skirtingos, kad niekina ir neapkenčia vie- 
nos kitų, ir podraug tokios panašios, jog labai lengva jas 
supainioti. Jis bijo pernelyg aukštai iškilti, o dar labiau — 
atsidurti ant žemiausios pakopos. Tas dvigubas pavojus 
nuolat kausto jo protą ir neleidžia jam laisvai elgtis ir 
kalbėti“'26, 

Tokiam žmogui, rašo Tocgueville'is, bendravimas nė- 
ra pramoga, bet sunkus darbas. „Jis visą laiką jaučiasi 
kaip ant žarijų... Jis stebi menkiausią jūsų judesį, mostą, 
kiekvieną jūsų žvilgsnį ir įdėmiai įsiklauso į jūsų žodžius, 
būgštaudamas, kad juose slypi kokios nors užgaulios 
užuominos. Nežinau, ar gali pasitaikyti provincialų, taip 
smulkmeniškai kaip. jis nagrinėjančių kiekvieną etiketo 
detalę. Jis pats stengiasi laikytis menkiausių etiketo rei- 
kalavimų ir nepakenčia, kai kas nors jų nepaiso jo atžvil- 
giu; jis nepaprastai skrupulingas ir reiklus; nori padaryti 
kaip dera, bet bijo išsišokti ir, gerai nežinodamas ribų, 
laikosi santūriai, nesmagiai ir podraug išdidžiai“ */. 

Amerikiečiai, pažymi Tocgueville'is, būdami užsieny- 
je, nuolat kalba apie neribotą lygybę Jungtinėse Valstijo- 
se. Visi ją atvirai garbina, tačiau kiekvienas iš jų asmeniš- 
kai siekia parodyti, kad jis pats yra išimtis šioje visuotinėje 
kilmės lygybėje, kuria jis didžiuojasi. Kažin ar yra toks 
amerikietis, „nenorintis, kad kuris nors jo protėvis būtų 
vienas pirmųjų kolonizatorių, na o Anglijos kilmingųjų 
giminių palikuonių, man regis, Amerikoje knibždėte 
knibžda“. 

Kai turtingas amerikietis atvyksta į Europą, jis pir- 
miausia stengiasi apsisupti prabanga, „jis taip bijo, kad 
jūs nepalaikytumėte jo pilkiausios demokratinės šalies pi- 
liečiu, jog neriasi iš kailio, kasdien trokšdamas vis kitaip 

parodyti savo turtus. Jis apsistoja prašmatniausiame mies- 
to kvartale ir turi gausybę tarnų...“28 

Skaitydamas šiuos žodžius, negali atsikratyti jausmo, 
kad jie labiausiai tinka, ir ją įžvalgiausiai apibūdina, sta- 
tuso sistemai pačiose Jungtinėse Valstijose — tiesa, tik 
kitose kartose po Tocgueville'io apsilankymo. Kaip ir dau- 
gelis pastabų Tocgueville'io veikaluose, šie jo žodžiai ver- 
tingi tik apibūdinant empirinę Amerikos visuomenės, su- 
siformavusios po 1880-ųjų, tikrovę. Tocgueville'is nuolat 
sąmoningai neįvertina kvaziaristokratijos, kurią sudarė ir 
išugdė didžiosios turtingos šeimos, savo turtą paveldėju- 
sios iš ankstyvųjų kolonijų laikų, vaidmens Jungtinėse 
Valstijose. Jo žodžiai apie amerikietį, patekusį į Europos 
aristokratijos draugiją, faktiškai yra tokie pat tikslūs kaip 
ir tie, kurie skirti naujajam Amerikos turtuoliui, atsidūru- 
siam tarp senųjų turtingų amerikiečių giminių Niujorke, 
Bostone ir Čarlstone. Iš jo užrašų knygutės matyti, kad jis 
apie tai puikiai Žinojo. 

Tocgueville'is buvo stipriai paveiktas šeimininko ir tar- 
no santykio modernioje demokratinėje-komercinėje visuo- 
menėje. Jo knygos skyrius apie tai yra tam tikra demo- 
kratijos poveikio tradicinės visuomenės statuso struktūrai 
paradigma, ir jis čia yra vienas svarbiausių??. 

Tokioje kaip Anglijos aristokratijoje, pažymi Tocgue- 
ville'is, tarnai sudaro atskirą klasę. Statuso laipsniai šioje 
klasėje yra taip pat giliai įaugę kaip ir šeimininkų klasėje. 
Ištisos tarnų kartos gali eiti viena po kitos, visiškai nesi- 
keičiant jų padėčiai. Šeimininkai ir tarnai sudaro du vi- 
suomenės lygmenis, — „aukštesnį ir žemesnį; tie lygme- 
nys visada skirtingi, bet valdomi tų pačių principų. Tokia 
aristokratinė sandara turi įtaką tiek tarnų, tiek šeiminin- 
kų pažiūroms, papročiams ir moralei, ir nors rezultatas 
skirtingas, nesunku pastebėti, jog priežastis ta pati“. To- 
kioje tarnų klasėje, kaip ir šeimininkų klasėje, gali įleisti 

šaknis, mutatis mutandis, garbės, tarnybos, dorybės ir lem- 
ties sąvokos. Iš tikrųjų yra tam tikra „tarno garbė“, ir 
Anglijoje dar galima sutikti kilnių ir energingo proto žmo- 
nių, tarnaujančių didiesiems. Žinoma, kažkada šitai buvo 
įprasta ir daug pasitaikydavo tokių, „kurie tarnaudavo 
nejausdami pareigų naštos ir klausydavo šeimininko va- 
lios, nebijodami jo rūstybės“??. 

Prancūzijoje senojo režimo laikais žemiausio rango tar- 
nams įvardyti buvo sugalvota sąvoka liokajus. „Žodis lio- 
kajus būdavo vartojamas tada, kai pritrūkdavo kitų žo- 
džių, nusakančių žmogaus menkystę“*!. Nuolatinė sąlygų 
nelygybė neišvengiamai sukuria klasę, kuriai iš esmės bū- 
dingas savanoriškas nuolatinis nuolankumas; jos pačios 
pasiekimų normos yra ribojamos nesilpnėjančio nuolan- 
kumo ir net įsakymų numatymo. 

„Aristokratinėje visuomenėje tarnai, kaip ir šeiminin- 
kai, ne tik iš kartos į kartą paveldi savo padėtį; tos pačios 
tarnų giminės kartų kartos gyvena tos pačios šeimininkų 
giminės namuose (jos tartum lygiagretės linijos, kurios 
niekad nesusikerta ir niekad neišsiskiria), ir tai daro ne- 
paprastą poveikį tų dviejų Žmonių grupių tarpusavio san- 
tykiams. Tad nors, aristokratijai viešpataujant, šeiminin- 
ko ir tarno nesieja joks prigimtinis panašumas, nors turtu, 
išsilavinimu, pažiūromis, teisėmis jie stovi ant visiškai 
skirtingų ir labai nutolusių socialinių pakopų, juos galų 
gale sujungia draugėn laikas. Jie tarsi sukaustyti ilgos 
bendrų prisiminimų grandinės ir, nors būdami labai skir- 
tingi, ima panašėti. O demokratinėje visuomenėje jie yra 
beveik lygūs, todėl visada yra svetimi vieni kitiems“??. 
Aristokratija, lygiai kaip šeimininkai, savo tarnus laiko 
antriniais nepakankamais jų pačių papildymais, tarnai taip 
suvokia ir save pačius, jausdami, kad jų nuotaikos, polin- 
kiai, pasididžiavimas ir neviltis keičiasi kartu su jų šeimi- 
ninkų atitinkamomis būsenomis. 

Tačiau aptarkime demokratinės revoliucijos įtaką šiems 
santykiams. „Įstatymas ir iš dalies visuomenės nuomonė 
jau skelbia, jog nebėra prigimtinės ir nuolatinės nelygy- 
bės tarp tarno ir šeimininko. Tačiau su tuo nauju įstaty- 
mu dar nesusitaikė pastarojo protas ar veikiau to įstaty- 
mo nepriima jo širdis. Sielos gilumoje šeimininkas vis dar 
tariasi esąs aukštesnės, ypatingos padermės, bet nedrįsta 
to sakyti ir priešinasi, nenorėdamas nusileisti iki bendro 
lygmens. Jo įsakymai darosi nedrąsūs ir kartu griežti; jo 
širdyje nebėra tarnams tų globėjiškų, geranoriškų jaus- 
mų, kurie gimsta tik esant ilgai trunkančiai neginčijamai 
valdžiai, ir keisdamasis pats, stebisi, kad keičiasi jo tar- 
nai; jis trokšta, kad Žmogus, tik laikinai eidamas tarno 
pareigas, susidarytų tvirtus ir pastovius įpročius, kad bū- 
tų patenkintas ir didžiuotųsi tarno padėtimi, kurios anks- 
čiau ar vėliau turės atsikratyti, kad aukotųsi Žmogui, ne- 
galinčiam jo nei apginti, nei pražudyti, ir kad pagaliau 
amžinais ryšiais susisietų su panašiais į save žmonėmis — 
tokiais pat svečiais šioje žemėje“““. 

O tarnai? Jiems vaidenasi tai, ką Tocgueville'is vadina 
„„Neaiškiu ir netobulu nelygybės fantomu“. Savo širdyse 
jie maištauja prieš pavaldumą, kurį nominaliai pasirinko. 
„Jie sutinka tarnauti ir drauge gėdijasi klausyti įsakymų; 
jiems patinka tarnystės teikiama nauda, bet anaiptol ne 
pats šeimininkas, ir, tiesą pasakius, jie beveik įsitikinę, 
kad patys turi būti šeimininkai, todėl žmogų, duodantį 
jiems įsakymus, yra linkę laikyti neteisingu jų teisių uzur- 
patoriumi“?*. 

„Kaip tik tuo metu kiekvieno piliečio namuose galima 
išvysti kai ką panašaus į tą liūdną reginį politinėje vals- 
tybės scenoje. Ten be atvangos vyksta slaptas karas tarp 
dviejų amžinai įtarių tarpusavy besivaržančių jėgų. <...> 
Ribos, skiriančios autoritetą ir priespaudą, laisvę ir palai- 
dumą, teisę ir galią, atrodo jiems tokios painios ir suriz- 

gusios, jog nė vienas gerai nežino, nei kas jis toks, nei ką 
gali, nei kas jam priklauso. Tokia padėtis yra ne demo- 
kratinė, bet revoliucinė“??. Tokios aplinkybės buvo bū- 
dingos Prancūzijai po Revoliucijos. 

Amerikos visuomenė, Tocgueville'io manymu, atsidū- 
rusi kažkur tarp šių dviejų šeimininko ir tarno santykių 
kraštutinumų. Amerikiečiai, rašo jis, ne tik nežino tokių 
žmonių, kurie sudarytų nuolatinę tarnų klasę, jie net ne- 
gali patikėti, kad tokie žmonės kada nors egzistavo. Tiesą 
sakant, yra ir liokajų, ir šeimininkų klasė, bet kaip ir kitas 
klases demokratijoje „jas sudaro jau nebe visada tie patys 
žmonės ir, svarbiausia, nebepriklausantys tai pačiai gimi- 
nei ar šeimai. Tie patys žmonės nebegali amžinai įsakinė- 
ti, tie patys žmonės nebegali amžinai vykdyti įsakymų“. 

Tokioje visiškai išsivysčiusioje demokratijoje kaip Jung- 
tinių Valstijų tarnai yra ne tik lygūs tarpusavyje, bet „tam 
tikra prasme jie lygūs ir šeimininkams“. Kol galioja na- 
mų tarnybos sutartis, vienas yra šeimininkas, kitas — tar- 
nas, tačiau „ten, kur ta sutartis negalioja, juodu yra pilie- 
čiai, žmonės“. Šeimininko ir tarno santykiai Amerikoje 
palyginami su karininko ir kareivio santykiais demokra- 
tinėse armijose. Sutarties galiojimo ribose — pavaldumas, 
už sutarties ribų — lygybė. 

Piniginė tarnybos sutartis demokratinių šalių namų 
ūkiuose leidžia demokratinėse šalyse sudaryti pajėgią sa- 
vanorių kariuomenę, tačiau nėra ir negali tarp kareivių ir 
karininkų būti abipusio pasišventimo, negali „užsimegzti 
kokie nors stiprūs, nuoširdūs jausmai, kurie kartais sušil- 
dydavo senosios aristokratijos ir šeimynykščių santykius“, 
negali būti ir pasiaukojimo pavyzdžių. „Aristokratinėje 
visuomenėje tarnas ir šeimininkas mato vienas kitą tik iš 
tolo ir dažniausiai bendrauja per tarpininką. Ir vis dėlto 
juodu tvirtai laikosi vienas kito. Demokratinėje visuome- 
nėje tarnas ir šeimininkas bendrauja vienas su kitu, bet 

dvasiškai yra svetimi; jie turi bendrų darbų, bet beveik 
niekad neturi bendrų interesų“?". 

Dauguma tarnų, kuriuos Tocgueville'is aptiko Šiaurės 
valstijose, buvo paleistiniai vergai arba tų vergų vaikai. 
Jie, rašo Tocgueville'is, „užima dvilypę padėtį visuome- 
nėje; įstatymas priartina juos prie šeimininko, bet mora- 
lės principai ir papročiai atkakliai juos atitolina. Jie patys 
aiškiai nesuvokia savo padėties ir beveik visada yra arba 
įžūlūs, atžarūs, arba pataikūnai“. 

Tocgueville'į giliai paveikė — ir išgąsdino — vergų 
padėtis Jungtinėse Valstijose. Jis pasibaisėjo paradoksu, 
kad apsišvietę ir moraliai išsilavinę Pietinių valstijų bal- 
tieji galėjo savo juodaodžiams vergams be gailesčio tai- 
kyti siaubingas bausmes ir paminti jų teises. Tocguevil- 
le'io manymu, tai buvo įrodymas, kad modernioji Vakarų 
filantropija priklausė veikiau nuo lygybės, o ne nuo išsi- 
lavinimo ir civilizacijos lygio. Jokia tauta, jo manymu, 
neprilygo Jungtinėms Valstijoms baudžiamųjų institucijų 
humaniškumu ir santykiniu jų baudžiamosios teisės at- 
laidumu. Tačiau visa tai buvo būdinga baltųjų visuome- 
nei, kurioje vyravo egalitariniai jausmai. Visiškai kitokia 
buvo juodaodžių vergų padėtis; baltieji Pietų šeimininkai 
tarpusavyje gali būti išsilavinę ir humaniški, „vis dėlto 
vergai čia patiria siaubingas kančias ir tolydžio žiauriai 
baudžiami“. Tas pats Žmogus, „kuris yra kupinas atjau- 
tos sau lygiems žmonėms, staiga pasidaro nebejautrus jų 
skausmui, kai tos lygybės nėra. Vadinasi, jo būdo švelnu- 
mą skatina veikiau ne civilizacija ir išsilavinimas, o toji 
lygybė“. 

Tačiau iš Tocguevilleio mąstymo neišplaukia, kad, 
įtvirtinant egalitarizmo nuotaikas tarp baltųjų ir negrų, 
pakanka tik teisinės emancipacijos. Abolicionistai dažnai 
rašė taip, tarsi paprasta emancipacija viską išspręstų, bet 
Tocgueville'is vien tik teisiniame išlaisvinime įžvelgė kar- 

tėlio ir priešiškumo grūdą, kuris kada nors galėjo išaugti 
į revoliuciją. Iš tiesų, jo akimis, vienintelė revoliucijos Jung- 
tinėse Valstijose galimybė galėjo būti sukelta negro po to, 
kai jis buvo formaliai teisiškai išlaisvintas“Ū. Šie žodžiai 
yra pranašiški: 

„Esu priverstas pripažinti, jog vergovės panaikinimas 
neužkerta kelio abiejų rasių kovai Pietų valstijose ir jos 
neatitolina. Negrai gali ilgai būti vergais nesiskųsdami, 
tačiau, atgavę laisvę, jie netrukus ims piktintis, kad netu- 
ri beveik jokių pilietinių teisių, ir, negalėdami susilyginti 
su baltaisiais, labai greitai pasidarys jų priešai“*!. 

Yra tik du veiklos būdai, tinkami juodaodžių vergų 
atžvilgiu, mano Tocgueville'is; arba juos išlaisvinti ir iš 
karto su jais susimaišyti, arba laikyti juos vergijoje, izo- 
liavusis nuo jų. „Kompromisai, tarpinės priemonės, man 
regis, gali labai greitai sukelti vieną siaubingiausių pilie- 
tinių karų, kuris, galimas daiktas, baigtųsi vienos rasės 
žūtimi“. 

Tocgueville'is matė, kad negrų ir baltųjų santykis iš 
esmės buvo socialinis, o ne rasinis, ekonominis ar politi- 
nis. Jis galbūt pirmasis suvokė paradoksą, kad politinė 
demokratija, užuot palengvinusi dviejų rasių susimaišy- 
mą, kurio būtinai reikia jų taikingai lygybei, iš tiesų buvo 
didžiulė kliūtis. Jau vien todėl, kad demokratija remiasi 
viešąja nuomone, ir būtent sunki viešosios nuomonės našta 
demokratijoje labiau nei kas nors kitas žlugdo asimiliaciją. 

„Kartais žmogus gali nusikratyti religinių, nacionali- 
nių, rasinių prietarų, ir jeigu tas Žmogus yra karalius, jis 
gali padaryti visuomenėje nuostabių perversmų; visa tauta 
niekada negalėtų pranokti savęs. Gal koks despotas ir 
įmanytų sumaišyti tarpusavyje amerikiečius ir jų buvu- 
sius vergus, visiems užkraudamas tą patį jungą; bet kol 
visus reikalus tvarko Amerikos demokratija, niekas neiš- 
drįs imtis tokio žygio, ir galima numatyti, jog kuo Jung- 

tinių Valstijų baltieji jausis laisvesni, tuo labiau jie steng- 
sis nuo visų atsiskirti“??. 

Viskas, ką Tocgueville'is regėjo Šiaurėje, kur negrai 
buvo teisiškai laisvi ir neretai pripažįstami politiškai ir 
ekonomiškai, įtikino jį, kad statuso faktorius buvo vyrau- 
jantis ir, jo nuomone, nepakeičiamas. Šiaurės baltieji, rašo 
jis, „stengiasi atsiriboti nuo negrų juo griežčiau, juo la- 
biau nyksta įstatymų kadaise nubrėžtos ribos“**. Ar gali 
tuomet Pietuose, kur negrų yra daugiau, jų padėtis būti 
geresnė? Tocgueville'is šiuos žodžius aiškiai skiria savo 
meto abolicionistams: 

„Jei būtinai reikėtų numatyti ateitį, pasakyčiau, jog, 
sprendžiant iš galimos viso ko eigos, vergovės panaikini- 
mas Pietuose sukels dar didesnį baltųjų pasibjaurėjimą 
juodaodžiais“*?. 

Tocgueville'io negrų problemos Jungtinėse Valstijose 
analizės nuopelnas, kad jis šią problemą perkėlė iš rasės 
arba paprastos mažumos grupės perspektyvos į statuso 
ir statuso santykių perspektyvą. Jis teisingai iškelia pro- 
blemą į audringą Amerikos demokratijos statuso ir statu- 
so tapatybės paieškų areną. Jei būtų buvusi socialinė sce- 
na, kurioje vyraujančiai baltųjų daugumai nebūtų rūpėjęs 
statusas, mobilumas ir nerimas dėl statuso, negrams būtų 
buvę paprasčiau. Tačiau, kaip pabrėžia Tocgueville'is, 
Amerikos demokratijoje, kaip ir bet kurioje kitoje demo- 
kratijoje, šito nėra. Tragiškas rezultatas — negrai baltųjų 
statusui, kuris ir taip yra trapus ir neaiškus dėl istorijos 
srovių, neturinčių nieko bendro su negrais, gali kelti tik 
pavojų. 

Vargingą negro būklę galutinai komplikuoja jos mato- 
mumas. Egalitarinės demokratijos istorija, pabrėžia Toc- 
gueville'is, buvo tų savybių, tų „stigmų“, per kurias ma- 
tomos žemesnės gyventojų grupės tapdavo bent kiek 
mažiau pastebimos, erozijos istorija. Pasvarstykime, sako 

jis, kaip ilgai reikėjo asimiliuotis valstiečiams, kurių vie- 
nintelis autentiškas matomumas buvo teisinis. „Šiaip ar 
taip, ta nelygybė gyvavo ištisus šimtmečius, ji tebėra dau- 
gelyje vietų; visur ji paliko Žmonių sąmonėje pėdsakų, 
kurių neišdildys nė laikas“**. 

„Jeigu taip sunku išrauti įstatymu įteisintą nelygybę, 
kaipgi panaikinti tą, kurios nepajudinamus pamatus ta- 
rytum yra padėjusi pati gamta? Prisimindamas, kaip sun- 
kiai aristokratijai, nesvarbu, kokios kilmės ji būtų, sekėsi 
susilieti su masėmis ir kaip ryžtingai ji šimtmečius sten- 
gėsi išsaugoti dirbtines ribas, skiriančias ją nuo masių, aš 
nesitikiu kada nors pamatyti išnyksiant aristokratiją, išsi- 
skiriančią akivaizdžiais ir amžinais požymiais“*". 

Ir galų gale, pratrūkus pesimizmui, Tocgueville'is rašo: 

„Kiekvienas Žmogus, gyvenęs Jungtinėse Valstijose, 
bus pastebėjęs, kad toje Sąjungos dalyje, kur negrai jau 
nebe vergai, jie nė kiek nepriartėjo prie baltųjų. Priešin- 
gai, rasiniai prietarai, man regis, labiau įsišakniję tose vals- 
tijose, kur vergovė panaikinta, negu tose, kur ji tebegy- 
vuoja, o labiausiai jie paplitę valstijose, kur vergijos 
niekados nėra buvę“ **. 


Pastaba apie Le Play, Taine'ą ir Durkheimą 


Tocgueville'io stratifikacijos modernioje demokratinėje 
visuomenėje įsivaizdavimas buvo toks patrauklus Pran- 
cūzijoje, kad jam buvo lemta tapti ilgalaikiu teoriniu mo- 
deliu. Niekaip kitaip negaliu paaiškinti nepaprasto dė- 
mesio socialinei klasei stygiaus, kuris atsiskleidžia 
prancūzų sociologinėje literatūroje. Tocgueville'io moder- 
nios visuomenės — atomizuotos, centralizuotos, biuro- 
kratizuotos ir beklasės — vizija išliko vyraujanti iki Pir- 
mojo pasaulinio karo pabaigos, kai pirmą kartą tarp 
intelektualų tapo įtakingas marksizmas. Le Play, Taine'o 

ir Durkheimo darbuose stratifikacijos perspektyva yra pa- 
grindinė. 

Le Play, kaip matėme, gyvai suvokė profesijos ir tipiš- 
kos ekonominės sutarties tarp darbdavio ir darbininko 
stratifikaciją. Tačiau jis šitai aptaria tik tyrinėdamas šei- 
mą ir bendruomenę. Jis taip pat gerai suprato socialinės 
klasės vaidmenį istorinėje Europos praeityje ir to meto 
neeuropietiškose šalyse. Kaip konservatoriaus, jo geros 
visuomenės idealas rėmėsi socialinių klasių, susaistytų 
pagarbos ir atsakomybės ryšiais, pageidaujamumu. Le 
Play puikiai iliustruoja tai, ką skyriaus pradžioje pavadi- 
nau stratifikacijos ideologijas moderniame mąstyme api- 
būdinančia fakto ir idealo anagrama. Socialinę klasę kar- 
tu su šeima, bendruomene ir bažnyčia laikydamas idealu, 
iš stebėjimų jis nustatė, kad Revoliucijos sukurtame pa- 
saulyje nebuvo galima surasti jokios tikros klasės. 

Le Play, kaip ir Tocgueville'is, regi statuso mobilumo 
triumfą. Nelygybė žmoguje yra taip įsišaknijusi, manė Le 
Play, kad klasių išnaikinimas politinės centralizacijos ir 
ekonominio individualizmo priemonėmis gali tik sustip- 
rinti statuso aistrą. Ir niekur kitur, jo manymu, šitai nebu- 
vo taip akivaizdu kaip jo laikų Prancūzijoje. 

„Aš kaip tik nustačiau, kad mano bendrapiliečiai la- 
biau nei bet kurie kiti europiečiai yra nusiteikę persiimti 
nelygybės įpročiais, net ir tais, kuriuos patirtis ir protas 
vargiai bepakęstų. Iš daugybės jų, sukėlusių didžiausią 
nuostabą mūsų konkurentams, galima paminėti šiuos: 
bendra kilmės titulų priėmimo praktika ir juokinga sim- 
patija, kurią rodo naujai praturtėję šitaip užvaldytiems 
titulams; besaikis godumas, nepaliaujamai demonstruo- 
jamas įgyjant riterystės ordinus tiek Prancūzijoje, tiek ki- 
tose šalyse; panieka toms laisvoms korporacijoms, kurios 
kitose valstybėse vienija liberalių menų kultūrai atsida- 
vusius žmones; aukštas akademijų su specialiomis privi- 

legijomis vertinimas; nepaprastas polinkis nustatyti kate- 
gorijas, Žyminčias vietas skirtingoms visuomenės klasėms 
viešuosiuose susirinkimuose ir net šventyklose; begalinė 
civilinių formalumų įvairovė, įskaitant ir naująjį laiškų 
stilių; valstybės funkcionieriams būdingas piktnaudžia- 
vimas įtaka ir privilegijomis; galų gale nepasotinamas 
troškimas privilegijų, kurios be perstojo, nepaisant pom- 
pastiškų mūsų įstatymų leidėjų deklaracijų, skatina sava- 
naudiškas atakas prieš ministerijų pareigūnus ir gausybę 
įvairių komercinių ir profesinių monopolijų“*?. 

Būtent iracionali politinė ir intelektualinė opozicija tik- 
rajai hierarchijai, tikina Le Play, kurią visos klestinčios 
visuomenės laiko esmine tvarkos ir laisvės sąlyga, nule- 
mia statuso konkurencijos ir išnaudojimo proveržius, ku- 
rie neretai yra žalingesni už tuos, kurie pasitaiko atvirose 
aristokratinėse visuomenėse. „Visiems žinoma, kad tie, 
kurie tik pateko į aukštąją visuomenę, yra Žiaurūs tiems, 
su kuriais anksčiau buvo lygūs, o tai visada retai pasitai- 
ko tarp asmenų, nuo pat gimimo užėmusių aukštesnę 
padėtį. Toks požiūris į parveniu (išsišokėlius. — Vert.) la- 
bai jaučiamas tų, kurie tebelieka žemesniuose sluoksniuo- 
se, ir jis labiau, nei paprastai manoma, padeda sutaikyti 
vargšus su kilmingaisiais“?“. 

Ši ištrauka yra gana įžvalgi: „Kai socialinė hierarchija 
tradiciškai remiasi dorybėmis, talentu, nuosavybe ir dė- 
kingumu už padarytas paslaugas, valdančiosios klasės 
suinteresuotos išsaugoti savo gerą įvaizdį, kad šis patei- 
sintų joms suteiktą viršenybę. Jos stengsis išsaugoti savo 
pavaldinių palankumą ir tenkins jų užgaidas. Priešingai, 
nuolat pasiduodami neapykantai ir pavydui, valdantieji 
yra nusiteikę malšinti visus tuos, kurie ateityje galėtų su- 
daryti jiems konkurenciją. Atrodo, kad ekstravagancija, 
šiais laikais niokojanti mūsų visuomenę, daugeliui šeimų 
yra priemonė demonstruoti nelygybei, iš tikrųjų egzis- 

tuojančiai įvairiose situacijose. Bijodami, kad vargšai nu- 
stos rodyti jiems tradicinius pagarbos ženklus, turtingieji, 
norėdami įtvirtinti savo pranašumą, nesiskaito su išlai- 
domis. Klaidingas lygybės supratimas tiesiogiai skatina 
žemesniųjų klasių socialinį antagonizmą. Sukyla ambici- 
jos, bet jas patenkinti gali tik asmenys, turintys neeilinių 
gabumų“"!. 

Taine'as, kurio vėlesnieji veikalai apie senąjį režimą, 
Revoliuciją ir modernųjį režimą atitinka (nors iškreiptai 
ir nepakankamai) projektą, kurį Tocgueville'is puoselėjo 
kaip viso savo gyvenimo darbą, pateikia beveik identišką 
Tocgueville'iui požiūrį į socialinės klasės, politinės val- 
džios ir socialinio statuso santykį. 

Kita ištrauka demonstruoja tokį nostalgišką romantiz- 
mą, nesakau, reakciją, kokio nebūtų parodęs mažiau aist- 
ringas Tocgueville'is, tačiau ši ištrauka iš esmės yra tokvi- 
liška. Taine'as rašo apie Prancūzijos visuomenę Napoleono 
II valdymo laikais. 

„Prasimušti, pirmauti, pasiekti sėkmės viršūnę — ši 
mintis dabar valdo žmonių protus. Iki 1789 metų ši min- 
tis dar nebuvo jų pavergusi; su ja varžėsi ir kitos idėjos, 
ir ji buvo išplėtota tik pusiau; jos šaknys nebuvo taip 
giliai įsiskverbusios, kad visiškai monopolizuotų vaizduo- 
tės veiklą, pajungtų valią ir užvaldytų protą; ir tik dėl to, 
kad šiai minčiai trūko tiek oro, tiek maisto“?2, 

Senojoje santvarkoje žmonės taip nebijojo prarasti sa- 
vo statuso ir nebuvo tiek apduję nuo troškimo jį įgyti. 
Tada visuomenės klasinė struktūra buvo panaši į „di- 
džiuosius socialinius laiptus“. 

„Didieji socialiniai laiptai vedė į keletą aukštų; kiek- 
vienas žmogus galėjo pakilti tik per vieną laiptų pakopą, 
tačiau negalėjo pakilti aukščiau; pasiekęs aikštelę, jis ras- 
davo uždarytas duris ir beveik neįveikiamas kliūtis... Dėl 
šio regimo aukštų atskyrimo Žmonės įgijo įprotį pasilikti 

toje pačioje padėtyje, kokioje jie buvo iš prigimties; jų 
neerzino tai, kad turi joje pasilikti. <...> Šitaip apribotas 
ir apibrėžtas gyvenimas tada buvo džiugesnis negu šiais 
laikais; sielos, ne taip apimtos nerimo ir įsitempusios, ne 
taip išsekusios ir paskendusios rūpesčiuose, buvo svei- 
kesnės. Prancūzas, laisvas nuo šiuolaikinių rūpesčių, pai- 
sė tik savo polinkių ir socialinių instinktų, nieko neėmė 
laus talento linksmintis pačiam linksminant kitus, ben- 
drai džiaugiantis be jokio išskaičiavimo vienas kito drau- 
gija... 

Taine'as teigia, kad tokioje sistemoje tie talentingieji, 
kurie supratę, kad negalės realizuoti savo talento namuo- 
se, nes kilti socialiniais laiptais jiems trukdė jų kilmė, bu- 
vo priversti emigruoti į užsienį; todėl daug prancūzų iš- 
vyko į Naująjį pasaulį ir ten arba užėmė atsakingus 
valdžios postus, arba pasižymėjo narsa. 

„Tačiau, prasidėjus Revoliucijai, ambicijos, kurios se- 
nojo režimo laikais arba išsiliedavo užsienyje, arba nu- 
rimdavo namuose, sukilo gimtajame krašte ir staiga ne- 
paprastai išplito. Po 1789 m. Prancūzija ima panašėti į 
sujudusį bičių avilį: per kelias valandas, per trumpą rug- 
pjūčio ryto tarpsnį, kiekvienas vabzdys išplečia savo di- 
džiulius sparnus, pakyla aukštyn ir visi kartu skrieja be 
jokios tvarkos; daug jų krinta žemėn sudraskyti į gabalus 
ir ima šliaužti aukštyn kaip pirma; kiti, turintys daugiau 
jėgų ar daugiau laimės, pakyla ir žėri aukštai danguje...“?*. 

„Tuo pačiu metu, tačiau priešingu būdu, vyksta revo- 
liucija Žmonių sąmonėse, moralinis spektaklio poveikis 
auga ir jis užtrunka ilgiau nei pats spektaklis; siela sukre- 
čiama iki pat gelmių; apima apatija ir snaudulys. <...> 
Reikia atsižvelgti į tą naują pojūtį: kadangi, prasmingai 
arba ne, jis tebevyksta, išsaugo savo energiją, sužadina 
žmones su nepaprasta jėga ir tampa vienu didžiųjų va- 

lios ir veiklos akstinų. Nuo tada vyriausybės ir administ- 
racijos padėtis tampa sudėtinga; senosios socialinės ar- 
chitektūros formos ir planai daugiau nebepritaikomi...“?> 

Pažvelgus į Durkheimą, pribloškia beveik visiškas abe- 
jingumas socialinei klasei kaip reikšmingam bruožui kiek- 
vienos visuomenės — praeities ar dabarties, Vakarų ar ne 
Vakarų — tyrinėjimui. Kaip Žinome, jis nemažai rašė apie 
profesines grupes; jis gyvai jautė savo laikmečio indust- 
rinę nesantaiką; jo darbuose dažnos nuorodos į kitus nei 
jo paties istorinius laikus — senovinį, klasikinį, įskaitant 
ir viduramžius, — tačiau net juose socialinės klasės tema 
nepatenka į jo akiratį, kaip, pavyzdžiui, patenka šeima, 
giminė, miestas ir gildija. Tik paskutiniuose Darbo pasida- 
lijimo puslapiuose randame klasės aptarimą, kuris įvestas 
tik tam, kad būtų parodyta (nuosekliai laikantis šioje kny- 
goje išdėstytų argumentų, taip pat visos prancūzų socio- 
loginės minties tradicijos), jog moderniam socialiniam vys- 
tymuisi iš prigimties būdinga sterilizuoti socialines klases 
ir pašalinti socialinę nelygybę“? „Hierarchijos“ aptarimas 
jo Elementariose religinio gyvenimo formose, skirtose atskleisti 
žmogaus loginio klasifikavimo sugebėjimo kilmei, neturi 
jokio ryšio su stratifikacija šiame skyriuje vartojama pras- 
me. Kai kurie Durkheimo mokiniai, ypač Gustavas Glot- 
zas senovės Atėnų bendruomenės tyrinėjimuose, Celeste 
Bouglė savo Essai sur le rėgime des castes ir labiausiai Mau- 
rice as Halbwachsas puikiojoje ir menkai teįvertintoje So- 
cialinių klasių psichologijoje, tyrinėjo stratifikaciją, tačiau iš 
paties Durkheimo jie neperėmė beveik nieko, išskyrus 
metodą. 


Klasės kristalizacija — Marx | 
Vokietijoje situacija yra visiškai kitokia. Sunku rasti 
kitą socialinę sąvoką, kuri po 1849-ųjų būtų turėjusi di- 
desnę reikšmę, nei klasės sąvoka. Net tuomet, kai Tonnieso 


295 


II: ELEMENTARIOS SOCIOLOGIJOS IDĖJOS 


ir Weberio darbuose randame pagrindines klasinės per- 
spektyvos modifikacijas, klasė ir visa stratifikacijos ter- 
minologija išlaiko tam tikrą svarbą, kurios stinga prancū- 
zų mintyje. Marxas, žinoma, yra viso to pradininkas. 

Marxo veikaluose nerasime jokių socialinės klasės, 
triuškinamos modernizmo jėgų, valdžios, kurią socialinė 
hierarchija perduotų politinėms masėms, įtūžusios kon- 
kurencijos dėl statuso vaizdų. Marxas pateikia tikrą mo- 
dernią visuomenę, kuri remiasi solidžia klase ir kurioje 
valdžia, turtas ir statusas priklauso nuo klasių kaip ir 
feodalizme. Šiuos žodžius jis galėjo skirti Tocgueville'iui: 
„Žlugus feodalinei visuomenei atsiradusi šių laikų bur- 
žuazinė visuomenė nepanaikino klasių priešingumų. Ji 
tik iškėlė naujas klases, naujas engimo sąlygas ir naujas 
kovos formas vietoj senųjų. 

Tačiau mūsų epochai, buržuazijos epochai, būdinga, 
kad ji supaprastino klasių priešingumus: visuomenė vis 
labiau skyla į dvi dideles priešiškas stovyklas, į dvi di- 
deles viena kitai priešingas klases — buržuaziją ir prole- 
tariatą“??. 

Kai kurie Marxo minties tyrinėtojai darė prielaidą, kad 
jo dviejų didžiųjų kapitalizmo klasių — buržuazijos ir 
proletariato — vizija remiasi ankstesniųjų šeimininkų ir 
vergų klasių modeliu. Tačiau aš nemanau, kad reikėtų 
grįžti taip toli atgal į istoriją. Pakanka pažvelgti į žemval- 
džių, bajorijos ir valstiečių klases, kurios Marxo laikais 
tebebuvo tvirtos struktūros, kad atpažintume Marxo mo- 
delį. Kaip jau sakiau, šiam modeliui suprasti užteko pa- 
"nagrinėti vien tik Anglijos žemvaldžių visuomenę. Argi ji 
neįrodė, kad viena socialinė klasė gali turėti visus politi- 
nės valdžios, turto, socialinio statuso ir visų visuomenę 
valdančių jėgų, pasireiškiančių kultūroje, gyvenimo sti- 
liuje, švietime ir religijoje, požymius? Ar nebuvo aišku, 
kad tai, kas žemvaldžių aristokratijai buvo būdinga šimt- 

mečiais, dabar formavosi pramoninėje aristokratijoje, bur- 
žuazijoje, kad išliktų, iki šią klasę sugriaus išsiveržusios 
revoliucinės jėgos, kaip ir revoliucijos sugriovė visas anks- 
tesnes klasės formas istorijoje? Tik šį kartą nebeliks jokios 
kitos valdančiosios klasės, nes pirmą kartą istorijoje vi- 
suomenėje įsivyraus beklasė struktūra. 

Marxo susižavėjimas buržuazija yra šios teorijos šer- 
dis. Joks Mančesterio oratorius nebūtų labiau išgyręs šios 
klasės už Marxą pirmuosiuose Manifesto puslapiuose: 

„Buržuazija, beveik per ištisą savo klasinio viešpata- 
vimo šimtmetį sukūrė gausesnes ir didingesnes gamybi- 
nes jėgas negu visos ankstesnės kartos drauge“?š. Moks- 
linės technologijos plėtojimasis, disponavimas gamtos 
ištekliais, lokalinių ir tautinių ribų išnykimas, miestų iš- 
kilimas, komunikacijų plėtra, pasaulinės rinkos sukūri- 
mas ir paprastų Žmonių iškilimas į politines sritis, kurio- 
se iki šiol viešpatavo tik kilmingieji, — visa tai, teigia 
Marxas, sukūrė viena socialinė klasė: buržuazija. 

Marxo pagyros, žinoma, turi ypatingą revoliucinį tiks- 
lą. Visus revoliucinius nuopelnus, kuriuos Marxas pri- 
skyrė modernią Europą sukūrusiai buržuazijai, jis perlei- 
džia proletariatui, kursiančiam ateities Europą: socialistinę, 
beklasę visuomenę, kuri, tikino Marxas, turi iškilti taip 
pat nepermaldaujamai kaip bet kuri ankstesnė visuome- 
nės stadija. Galiausiai proletariatas, tokių pačių dialekti- 
nių istorinių jėgų padedamas, padarys buržuazijai tai, ką 
mūsų eroje nuveikė ji pati, suardydama žemvaldžių aris- 
tokratiją. Tačiau šiuo metu sveika buržuazijos būklė yra 
absoliučiai būtina embrioniniam proletariato vystymuisi. 
Šia sąlyga atvirai buvo grindžiamas Marxo „mokslas“. 

„Pramonės proletariato išsivystymas aplamai yra.są- 
lygojamas pramonės buržuazijos išsivystymo. Tik jai 
viešpataujant jis įgyja plačią nacionalinę egzistenciją, 
galinčią pakelti jo revoliuciją ligi nacionalinės revoliucijos, 

tik jai viešpataujant jis sukuria šiuolaikines gamybos prie- 
mones, kurios kartu yra ir jo revoliucinio išsivadavimo 
priemonės. Tik jos viešpatavimas išrauna materialines feo- 
dalinės santvarkos šaknis ir paruošia dirvą, kurioje tėra 
įmanoma proletarinė revoliucija“*?. Kaip ir Komunistų par- 
tijos manifeste bei Vokiečių ideologijoje, Marxas ir kitur ak- 
centuoja tarptautinį proletariato vystymosi aspektą. „Em- 
piriškai komunizmas galimas tik kaip valdančių žmonių 
aktas viskas iš karto" arba vienu metu, o tai lemia visuo- 
tinį gamybinių jėgų vystymąsi ir su jomis susijusį pasau- 
linį bendradarbiavimą <...>. Taigi proletariatas tegali eg- 
zistuoti tik pasauliniu istoriniu mastu, kaip ir komunizmas, 
proletariato judėjimas tegali būti pasaulinis istorinis“*0. 

Tačiau buržuazija yra absoliučiai būtina proletariato 
vystymuisi. Buržuazija Marxui yra tai, kas demokratija 
yra Tocgueville'iui: visko, kas svarbiausia moderniame 
režime, forma. 

Visiškai priešingai nei Tocgueville'is, Marxas vyrau- 
jančia socialine laikmečio charakteristika laiko didesnę nei 
kada nors nelygybę. Tocgueville'is pabrėžė blankius ir 
vienodus modernizmo aspektus: tokius, kurie galiausiai 
neutralizuos visus reikšmingus socialinius ir politinius 
skirtumus. Tačiau Marxas matė, kad socialiniai ir politi- 
niai skirtumai tarp žmonių didėja ir dėl kapitalizmo struk- 
tūrinių prieštaravimų labiau nei kada nors anksčiau artė- 
ja prie revoliucinės atomazgos. Ten, kur Tocgueville'is 
geriausiu atveju regėjo industrinės visuomenės ekonomi- 
nes pakopas, Marxas matė klases ir jų neišvengiamą, ne- 
gailestingą tarpusavio kovą. 

Klasių kova Marxui yra principas, istorinis principas, 
savo apimtimi ir jėga prilygstantis Comte'o trijų stadijų 
dėsniui, Tocgueville'io politinei centralizacijai, Weberio 
racionalizacijai. Klasių kova yra fundamentaliausia dia- 
lektikos manifestacija istorijoje; ji yra visuomenės perėji- 

mo iš vienos vystymosi stadijos į kitą „pakankama prie- 
žastis.“ Šiuolaikinis buržuazijos iškilimas yra „keleto re- 
voliucijų gamybos ir mainų būduose“ pasekmė. Dialekti- 
nės būtinybės dėka buržuazija tapo revoliucine jėga, iš 
tiesų labiausiai revoliucine visoje istorijoje. Jai įsitvirti- 
nus, teigia Marxas vienoje iš Žymiausių savo tezių, buvo 
padarytas galas visoms toms santykių — gimininių, reli- 
ginių, profesinių, asmeninių — formoms, kurios pabrėž- 
tinai grindžiamos moralinėmis arba asmeninėmis verty- 
bėmis?!. Išliko tik „piniginiai mokėjimo“ santykiai. 

Pažvelkime įdėmiau į marksistinę klasės prigimties 
sampratą. Nors socialinė klasė yra pats marksistinės so- 
ciologijos pagrindas ir nors gausu bendrų nuorodų į so- 
cialinę klasę, ypač į buržuaziją ir proletariatą, skaitant 
Marxą, nelengva suvokti aiškią analitinę socialinės klasės 
sampratą. Jo veikaluose vienoje vietoje, kai, rodos, prasi- 
deda tikra sociologinė analizė — pačioje Kapitalo trečiojo 
tomo pabaigoje, — aptarimas greitai ir neaiškiai užsibai- 
gia. Netrukus prie to sugrįšime. Pirma, būtinai reikia ap- 
tarti platesnį socialinės klasės vaizdą, kurį pateikia Mar- 
xas. Šio darbo imsimės iš pagrindų. 

Marxui žmogaus ekonominė veikla yra svarbiausias 
jo gyvenime dalykas. Darbo, kurį jis dirba, pobūdis, jo 
pozicija platesnėje visuomeninėje gamybos sistemoje ir 
skirtingas atlygis, kurį jis gauna už savo darbą — tai es- 
miniai elementai, į kuriuos turi remtis klasės sociologija. 
Iš lemiamo darbo vaidmens Žmogaus gyvenime išplau- 
kia, kad pozicija, kurią žmogus užima visuomenės darbo 
ir atlygio stratifikacijoje, paveikia ne tik jo turimos val- 
džios lygį, bet ir jo socialinį statusą ir net jo asmenybę. 

„Bendras rezultatas, kurį aš priėjau ir kuris po to buvo 
tolesnių mano studijų vedamoji gija, trumpai gali būti 
suformuluotas šitaip: visuomeninėje savo gyvenimo ga- 
myboje Žmonės sueina į tam tikrus, būtinus, nuo jų valios 


299 


II: ELEMENTARIOS SOCIOLOGIJOS IDĖJOS 


nepriklausančius santykius — gamybinius santykius, 
kurie atitinka tam tikrą jų materialinių gamybinių jėgų 
išsivystymo pakopą. Tų gamybinių santykių visuma su- 
daro ekonominę visuomenės struktūrą, realiąją bazę, ant 
kurios stūkso juridinis ir politinis antstatas ir kurią atitin- 
ka visuomeninės sąmonės tam tikros formos. Materialinio 
gyvenimo gamybos būdas sąlygoja socialinį, politinį ir 
dvasinį gyvenimo procesus apskritai“. 

Šis principas tiek pat tinka senovės pasaulio visuome- 
nėms, kiek ir dabartinėms. Būtent gamybos sistema pa- 
dalijo antikinį ūkį į šeimininkus ir vergus, feodalinę vi- 
suomenę — į kilminguosius ir baudžiauninkus, o 
modernų kapitalizmą — į kapitalistus ir darbininkus. So- 
cialinius judėjimus istorijoje visuomet sukeldavo revoliu- 
cija, kurioje svarbiausią vietą užėmė klasių kova. Ši kova 
yra nuolatinio prieštaravimo, susidarančio tarp „materia- 
lių gamybos jėgų“ (technologijos) ir „egzistuojančių ga- 
mybos santykių“ (socialinių klasių), padarinys. 

„Iš gamybinių jėgų vystymosi formų tie santykiai virsta 
jų pančiais. Tuomet ateina socialinės revoliucijos epocha. 
Ekonominiam pagrindui pasikeitus, greičiau ar lėčiau 
vyksta perversmas visame milžiniškame antstate. <...> 
Azijinis, antikinis, feodalinis ir šių laikų buržuazinis ga- 
mybos būdai bendrais bruožais gali būti pavadinti pa- 
žangiomis ekonominės visuomeninės formacijos epo- 
chomis. Buržuaziniai gamybiniai santykiai, tai paskutinė 
antagonistinė visuomeninio gamybos proceso forma, an- 
tagonistinė ne individualinio antagonizmo prasme, bet iš 
individų visuomeninių gyvenimo sąlygų kylančio 
antagonizmo prasme; tačiau buržuazinės visuomenės 
gelmėse besivystančios gamybinės jėgos drauge sukuria 
materialines sąlygas šiam antagonizmui išspręsti““?. 

Taigi santykis tarp socialinės klasės ir likusios visuo- 
menės yra tiesioginis ir nekintamas. Toks pats santykis 

yra tarp socialinės klasės ir idėjų, kurios sudaro klasinės 
padėties ideologiją, t. y. mentalinių reprezentacijų tinklą. 
„Viešpataujančios klasės mintys kiekvienoje epochoje yra 
viešpataujančios mintys, vadinasi, ta klasė, kuri yra vieš- 
pataujanti materialinė visuomenės jėga, kartu yra ir jos 
viešpataujanti dvasinė jėga. Klasė, turinti savo žinioje ma- 
terialinės gamybos priemones, kartu turi ir dvasinės ga- 
mybos priemones, todėl dažniausiai.jai yra pajungtos 
mintys tų, kurie neturi dvasinės gamybos priemonių. 
Viešpataujančios mintys yra ne kas kita, kaip idealinė vieš- 
pataujančių materialinių santykių išraiška, kaip mintimis 
išreikšti viešpataujantys materialiniai santykiai; taigi jos 
yra idealinė išraiška tų santykių, kurie ir padaro šią vieną 
klasę viešpataujančią, vadinasi, tai yra jos viešpatavimo 
mintys“?*. 

Tai, kas tiko istorinei praeičiai, vienodai tinka ir da- 
barčiai, kai valdo buržuazija. Literatūra, menas, muzika, 
kartu su vyraujančiomis geros visuomenės idėjomis, mo- 
rale ir net metafizika — jų dominuojančios formos — yra 
buržuazinės reprezentacijos. Tik per revoliuciją arba neto- 
limoje ateityje per drausmingą revoliucijos būtinybės ir 
susitapatinimo su darbininkų klasės interesais įsisąmoni- 
nimą galima išsigelbėti iš visiško kultūrinio buržuazijos 
dominavimo. Todėl marksistai ir pabrėžia būtinybę puo- 
selėti proletarinius klasinius interesus, taip pat ir proleta- 
rinę sąmonę, kultūrą bei pasaulėžiūrą. 

Buržuazinės kultūros ir ideologijos pabaiga, Žinoma, 
yra iš anksto nulemta istorinio vystymosi ir vidinio kapi- 
talistinio prieštaravimo dėsnių. Buržuazija, kaip ir kiek- 
viena praėjusių laikų viešpataujanti klasė pati sau išsika- 
sė duobe. „Šių laikų buržuazinė visuomenė <....> panaši 
į burtininką, kuris nebeįstengia suvaldyti savo paties burtų 
iššauktų požeminių jėgų <...>. Ginklas, kuriuo buržuazija 

nuvertė feodalizmą, dabar atsigręžia prieš pačią buržua- 
Ziją. Tačiau buržuazija ne tik nusikalė ginklą, kuris jai 
neša mirtį: ji išugdė ir žmones, kurie tą ginklą nukreips 
prieš ją — šių laikų darbininkus, proletarus““. 

„Augant buržuazijai, t. y. kapitalui, auga ir proletaria- 
tas, šių laikų darbininkų klasė, — tie darbininkai tik 
tuomet gali gyventi, kai randa darbo, o darbo jie gali rasti 
tik tol, kol jų darbas didina kapitalą. Šie darbininkai, ku- 
rie priversti pardavinėti save pavienečiui, yra tokia pat 
prekė kaip ir kiekvienas kitas prekybos objektas, todėl 
jiems visai taip pat galioja visi konkurencijos atsitiktinu- 
mai, visi rinkos svyravimai“*“. 

Iš darbininko jam primestos klasinės padėties įsisą- 
moninimo turi atsirasti kolektyvinė proletarinė savivoka. 
Kad šitai būtų įgyvendinta, konfliktas su buržuazija yra 
geležinė būtinybė. Nepaisant darbo ir produktyvaus vaid- 
mens reikšmės, formuojantis klasei, būtent klasių konflik- 
tas turi didžiausią įtaką Marxo mąstymui, fiksuodamas 
klasinės ištikimybės ir sąmonės struktūrą, kliudydamas 
klasinių ryšių fragmentacijai, kuri, jei ne konfliktas, su- 
menkintų klasę iki nereikšmingo „lygmens“. Turime šitai 
pabrėžti. Labai daug šiuolaikinių klasės tyrinėtojų nai- 
viai — O tai nebūdinga Marxui — mano, kad klasinis 
konfliktas yra nesvarbus šiuolaikinės socialinės demokra- 
tijos bruožas, klasės ribos ir priklausomybės ryšiai vis 
dėlto išlieka tvirti. Marxas mąstė daug sudėtingiau. 

„Pavieniai individai sudaro klasę tol, kol jiems reikia 
kovoti prieš kitą klasę; kitu atveju jų santykiai darosi prie- 
šiški, jie tampa varžovais. Kita vertus, klasė savo ruožtu 
tampa savarankiška individų atžvilgiu tiek, kiek šie turi 
iš anksto nulemtas savo egzistavimo sąlygas, todėl jų po- 
zicija gyvenime ir jų asmenybės augimas, kuriuos užtik- 
rina jų klasė, ima nuo jos priklausyti. Tai toks pat reiški- 
nys, kaip ir pavienių individų priklausymas nuo darbo 

pasidalijimo, ir jį pašalinti galima tik panaikinus privati- 
nę nuosavybę ir patį darbą“. 

„Ekonominės sąlygos pirmiausia pavertė kaimo žmo- 
nių masę į darbininkų masę. Kapitalo dominavimas šiai 
masei suteikė bendrą padėtį, bendrus interesus. Taigi ši 
masė jau yra klasė kapitalo atžvilgiu, tačiau dar ne klasė 
sau. Šioje kovoje, kurios paminėjome tik keletą fazių, toji 
masė susivienija ir tampa klase sau. Interesai, kuriuos ji 
gina, tampa klasiniais interesais. Tačiau klasės kova prieš 
klasę yra politinė kova“*?. 

Marxo požiūrio į klasę ir funkcinio konflikto būtinu- 
mo klasės išsaugojimui kontekstas buvo suformuluotas 
jo ankstyvosiose esė. Ši ištrauka, išspausdinta 1844-aisiais, 
nurodo ryšį tarp sąmoningo konflikto ir klasinės sąmo- 
nės Marxo mąstyme. 

„Kad liaudies revoliucija ir tam tikros pilietinės visuo- 
menės klasės išsilaisvinimas sutaptų, kad viena klasė at- 
stovautų visai visuomenei, kita klasė turi sukaupti savyje 
visas visuomenės blogybes, ji turi įkūnyti ir išreikšti pa- 
grindines kliūtis ir apribojimus. Tam tikra socialinė sfera 
turi būti laikoma pripažintu nusikaltimu visai visuome- 
nei, ir tada išsilaisvinimas iš šios sferos reikš išsilaisvini- 
mą apskritai. Tam, kad viena klasė būtų išvaduotoja par 
excellence, būtina, kad kita klasė atvirai būtų engėja““?. 

Marxo manymu, absoliučiai būtinas klasės požymis 
yra sąmonė. Nepakanka, kad kokia nors individų grupė 
užima tokią pačią objektyvią padėtį ekonominėje visuo- 
menės struktūroje. Reikalingas subjektyvus įsisąmonini- 
mas. Tai esminė klasės ir jos istorinio vaidmens ekonomi- 
niame ir politiniame konflikte sąlyga. Marxo mintį šiuo 
klausimu galima suprasti iš jo negatyvių pastabų apie 
valstietiją Prancūzijoje. „Smulkieji valstiečiai sudaro milži- 
nišką masę, kurios nariai gyvena vienodomis sąlygomis, 
tačiau nesueidami į įvairius tarpusavio santykius. Jų ga- 


303 


II. ELEMENTARIOS SOCIOLOGIJOS IDĖJOS 


mybos būdas, užuot juos susiejęs tarpusavio santykiais, 
izoliuoja juos vieną nuo kito. <...>. Jei milijonai šeimų 
gyvena tokiose ekonominėse gyvenimo sąlygose, kurios 
jų gyvenimo būdą, interesus ir švietimą daro skirtingus 
nuo kitų klasių gyvenimo būdo, interesų bei švietimo, ir 
priešingus pastariesiems, jos sudaro klasę. Jei tarp smulkių- 
jų valstiečių tėra vietinis ryšys, jei jų interesų tapatumas 
nesudaro tarp jų jokio bendrumo, jokios nacionalinės są- 
sajos ir jokios politinės organizacijos, jie nesudaro klasės“*. 

Marxas niekuomet neabejojo klasinio bendrumo jaus- 
mo kūrimo ar pagalbos jį kuriant svarba. Tai buvo komu- 
nistų, kurie bus proletariato iškilimo pasaulinėje stadijoje 
avangardas, misijos dalis. Marxo analitinė sistema nieka- 
da iš tikrųjų negali būti atskirta nuo jo gyvo Žmogaus, 
kuriančio istoriją, pojūčio. Ji išlieka tikra, kad šis išskai- 
čiuotas avangardizmas nebūtų tik chimeriškas, todėl Mar- 
xo mąstymas rėmėsi industrializmo ir geležiniu vysty- 
musi besireiškiančios istorijos dialektikos turiniu ir logika. 
Marxui socialinė klasė yra tas, kas tauta yra Hegeliui — 
patikimiausia istorijos saugykla. 

Socialinė klasė tiesiog yra ir dominuojanti, net išimti- 
nė kategorija marksistiniame platesnės socialinės stratifi- 
kacijos problemos paaiškinime. Ar Marxas bent kiek su- 
vokia valdžios, ekonominių sluoksnių ir statuso sistemų 
modelių devynioliktame amžiuje įvairovę, kurią pabrėžė 
Tocgueville'is, taip pat ir Weberis bei Simmelis, būdami 
iš esmės nutolę nuo Marxo požiūrio? Ar galima Marxo 
mąstyme patirti bent menką klasės fragmentacijos, statu- 
so mobilumo, statuso invazijos ir statuso troškimo, kurių 
tyrinėjimai atskleidė pradinę Europos sociologijos devy- 
nioliktame amžiuje paskirtį, nuojautą? Čia ir dabar, taip. 
Fragmentas laiške, paniekinamas intarpas, pašaipa žem- 
valdžių klasės atžvilgiu. Tai ir viskas. Tai, kas Marxui 
svarbu jį supančioje visuomenėje, yra ne klasinių ryšių 

fragmentacija, bet jų sąstingis; ne socialinio statuso ir po- 
litinės valdžios atsiskyrimas nuo ekonominės klasės, bet 
dar tvirtesnė šių trijų elementų sąjunga. 

Subtilią ironiją, kad priežastys, dėl kurių socialinė kla- 
sė niekada neįgijo tos svarbos kapitalizme, kurią jai pri- 
skyrė Marxas, sukelia tie patys faktoriai — pilietybė, mo- 
raliniai lygybės idealai, religija ir švietimas, — kuriuos 
Marxas ir jo sekėjai nužemino iki pavaldaus, atspindėto 
statuso istorijoje. Marxui visos kovos valstybėje, „kova 
tarp demokratijos, aristokratijos ir monarchijos, kova tarp 
privilegijuotųjų ir t. t. yra tik iliuzinės formos, kuriose 
vyksta tikrosios skirtingų klasių vienos su kita kovos...“/! 
Kad nacionalizmas labiau nei klasė bus patrauklus dvi- 
dešimto amžiaus darbininkams; kad administracinės biu- 
rokratijos paplitimas socialinėse ir ekonominėse sferose 
savaime paneigs konflikto ir kovos šiose sferose galimy- 
bę; kad pilietinių ir socialinių teisių srityje kils reformis- 
tiniai judėjimai, paprastai organizuojami buržuazijos; kad 
iš visų jėgų švietimas pasirodys kaip svarbiausia sterili- 
zacijos jėga; kad instituciniai, o ne klasių konfliktai įsivy- 
raus modernioje istorijoje — konfliktas tarp valstybės ir 
ekonomikos, tarp religijos ir ekonomikos ir t. t., — kad 
visa ekonominių jėgų įtaka gali drastiškai sumažėti, pa- 
lyginti su tikrai išskirtine istorine reikšme, kurią šios jė- 
gos turėjo Marxo laikais — viso to Marxas nesuvokė taip, 
kaip dažniausiai suvokė jo sekėjai. 

Tačiau tam tikra prasme šitai neturi didelės reikšmės. 
Kad, ir kokie būtų jo intelektualiniai trūkumai, marksiz- 
mas devyniolikto amžiaus pabaigoje tapo — ir yra net ir 
šiais laikais — atskira labiausiai įtakinga idėjų sistema 
Europos istorijoje nuo pat krikščionybės iškilimo. Šitai 
taip pat yra ironiška. Marksas didžiavosi, kad jis grąžino 
idėjas į jų tikrąją, pavaldinių, vietą ir parodė, kad idėjos 
yra tik blankus tikrųjų dinamiškų istorijos jėgų atspin- 

dys. Tai, kad jo paties idėjos, beveik nepriklausomai nuo 
jėgų, kurias jis stengėsi aprašyti, tapo pagrindiniais spren- 
džiamaisiais faktoriais šiuolaikiniame pasaulyje — Azijo- 
je, Afrikoje, Lotynų Amerikoje lygiai kaip ir Europoje, — 
šio fakto pakanka, norint įvertinti jų dydį griežtu istori- 
niu požiūriu. 

Nekalbant apie tiesioginę politinę ir „religinę“ įtaką, 
marksistinės idėjos darė beveik neginčijamą poveikį te- 
oriniams socialinės stratifikacijos tyrinėjimams iki pat dvi- 
dešimto amžiaus vidurio. Nors ir labai neaiški būtų bu- 
vusi marksistinė klasės samprata, ji tebebuvo įsitvirtinusi 
stratifikacijos tyrinėjimuose. Tik per paskutiniuosius ke- 
letą metų marksistinį visuomenės modelį empiriniuose 
tyrinėjimuose pradėjo išstumti vaizdingesnės, lankstes- 
nės ir dalykiškesnės įžvalgos, kurios artimesnės Tocgue- 
ville'io intuicijoms ir įspūdžiams, negu tam, ką galima 
aptikti marksistų kanone. Tačiau būtų skubota teigti, kad 
Marxo įtaka visiškai išnyko. Jis, taip sakant, yra šios sri- 
ties Ptolemajas jau šimtą metų ir nors jo raštai nebeturi 
tokio autoriteto kaip anksčiau, joks kopernikas dar jo vie- 
tos neužėmė. Galime tik tarti, kad refleksiją slopinančios, 
dėmesį užmigdančios proletarų ir kapitalistų ikonos pa- 
galiau beveik visiškai dingo nuo Vakarų intelektualų al- 
torių. Kaip taikliai yra pasakęs Schumpeteris, marksisti- 
nis rožančius daugiau nebekalbamas. 

Marxo įtaka stratifikacijos teorijai buvo nepaprastai pa- 
naši į Darwino evoliucijos ir natūralios atrankos idėjų įta- 
ką. Abiem atvejais įspūdingai pasiremiama aštuoniolikto 
amžiaus idėjomis. Tai, kaip šios teorijos buvo pateiktos iš 
pradžių, įtikino skaitytojus iš tiesų nesamu originalumu 
ir noru sulaužyti tradiciją. Visiškai tuo pačiu būdu, ku- 
riuo Darwino idėjos yra giliai įsišaknijusios aštuoniolikto 
amžiaus vystymosi idėjose, Marxo idėjos apie socialinės 

stratifikacijos prigimtį yra įsitvirtinusios aštuoniolikto am- 
žiaus nelygybės tyrinėjimuose. Darwinas turėjo savąjį Ly- 
ellį, o Marxas turėjo savąjį Rousseau (žr. Samprotavimą 
apie nelygybės kilmę). Kad Darwino teiginiai apie nuolat 
didėjančias permainas genetiniuose pokyčiuose biologi- 
joje buvo labiau pripažinti, negu Marxo teiginiai apie dia- 
lektinį visuomenės kismą buvo pripažinti sociologijoje, 
čia nėra svarbu. Svarbu tik tai, kad vieno įtaką biologinės 
evoliucijos tyrinėjimams galima gretinti su kito įtaka so- 
cialinės stratifikacijos tyrinėjimams ir kad abu jie aptaria 
idėjas, kurių šaknys giliai siekia aštuonioliktą amžių. 


Klasė kaip Gesellschaft — Tėūnnies 


Sąvokinė vienovė, kurią Marxas priskyrė socialinei kla- 
sei, neišsilaikė net Vokietijoje, nebent politiškai įsiparei- 
gojusiųjų gretose. Neatitikimas tarp modernios tvarkos ir 
marksistinės šios tvarkos sampratos buvo per didelis, kad 
išliktų teorijoje, kuri siekė visus sudėtingus valdžios, sta- 
tuso ir turto elementus sujungti į vieną paprastą sociali- 
nės klasės teoriją. 

Po Marxo buvusioje sociologinės minties kartoje regi- 
me, kaip pamažu kiekvienas iš šių elementų atsiskiria 
nuo kitų elementų ir formuojasi naujos, sudėtingesnės stra- 
tifikacijos teorijos, iš kurių ryškiausia ir įtakingiausia vė- 
lesnei sociologinei minčiai pasirodė esanti Maxo Weberio 
teorija.Vis dėlto jai kelią nutiesė vaisinga Tonnieso Ge- 
meinschaft ir Gesellschaft tipologija. 

Jei Marxas savo progresyvioje istorijos filosofijoje sO- 
cialinę klasę laikė organizuojančia ir dinamiška jėga mo- 
dernioje visuomenėje, neabejotina, kad Tonniesas šį daly- 
ką regėjo visiškai kitaip. Klasių kova, užuot kreipusi 
Vakarų visuomenę į naują ir galiausiai aukštesnę organi- 
zacijos formą, tegalėjo, Tonnieso manymu, skatinti fata- 

lišką dezorganizacijos, kuriai pasmerkta kultūra, išpliti- 
mą. Tai, ką Tėnniesas nori pasakyti šioje ištraukoje, pa- 
kankamai atskleidžia jo požiūrį, kad ne klasinis išsilaisvi- 
nimas, bet galutinė Gemeinschaft dezintegracija bus 
pagrindinis klasių kovos rezultatas. 

„Miesto gyvenimas ir Gesellschaft pasmerkia papras- 
tus Žmones nuosmukiui ir mirčiai; jie tuščiai kovoja, steng- 
damiesi savo gausumu įgyti galią, ir jiems atrodo, kad 
savo galia, jei nori išsilaisvinti iš savo lemties, jie gali 
pasinaudoti tik revoliucijoje. Masės įsisąmonina savo so- 
cialinę padėtį švietimo mokyklose ir laikraščių dėka. Jie 
nuo klasinės sąmonės pereina prie klasinės kovos. Ši kla- 
sinė kova gali sugriauti visuomenę ir valstybę, kurių per- 
tvarkymas yra šios kovos tikslas. Visa kultūra transfor- 
mavosi į valstybės ir Gesellschaft civilizaciją, ir ši 
transformacija reiškia nuosprendį pačiai kultūrai, jei nė 
viena iš jos išbarstytų sėklų neišlieka ir dar kartą neatgai- 
vina Gemeinschaft esmės ir idėjos, šitaip slapta žŽlungan- 
čioje kultūroje nesubrandindama naujos“'?. 

Ne tiek šios ištraukos Kulturpessimismus yra raktas 
Tėonnieso stratifikacijos požiūriui, kiek aiški prielaida, jog, 
Gesellschaft yra taip pat nepajėgi išlaikyti nuoseklią, vie- 
ningą ir kultūriškai svarbią socialinę klasę, kaip ir apimti 
socialinę bendruomenę. Kaip matėme, Tėnniesui moder- 
nizmo, t. y. Gesellschaft, esmė yra tradicinių socialinių ir 
moralinių ryšių susilpnėjimas kartu su iš jo išplaukiančia 
visuomenės depersonalizacija, bendruomeninio susitapa- 
tinimo praradimu ir vis didesniu politinės teisės ir egois- 
tinio ekonomizmo jėgų poveikiu Žmogui. Požiūris į klasę 
Tonnieso darbuose nepaprastai panašus į Tocgueville'io 
požiūrį — daug labiau kategorija arba pakopa nei socia- 
linė grupė, turinti savimonę ar kultūrinę tapatybę. Nors 
pagrindiniame Tėnnieso veikale Bendruomenė ir visuome- 
nė mažai ką galima rasti apie stratifikaciją, nėra sunku 

jame atsekti požiūrį į temą, kuri tobulai atitinka tai, ką 
Tonniesas aprašė daug smulkiau paskesniais metais. Kla- 
sės vieninga politine, socialine ir kultūrine prasme, kuria 
šį žodį vartojo Marxas, Tonniesui tiesiog neegzistuoja mo- 
dernioje visuomenėje. Jos kažkada egzistavo kaip „socia- 
liniai luomai“ (Stande), kurie tradicinėje visuomenėje tiek 
pat buvo Gemeinschaft, kiek ir gimininės bei vietinės ben- 
druomenės manifestacijos, tačiau skirtumas tarp sociali- 
nės grupės ir socialinės klasės yra toks pat ryškus, kaip 
ir skirtumas tarp Gemeinschaft ir Gesellschaft; šį skirtumą 
palaiko šiuolaikinės istorijos kryptys. Šios citatos yra pa- 
imtos iš Tėnnieso straipsnio, rašyto, praėjus daugeliui me- 
tų po to, kai buvo išleista Bendruomenė ir visuomene, ta- 
čiau kaip beveik viskas, ką jis parašė, jos taip pat gali būti 
ir iš šios knygos puslapių. 

„Sąvokos luomas ir klasė yra sinonimai, dažnai varto- 
jami pakaitomis. Tačiau moksliškai norime atskirti šias 
sąvokas, teigdami, kad luomai suprantami kaip bendruo- 
meniniai, o klasės — kaip visuomeniniai kolektyvai. Ki- 
tas skirtumas priklauso nuo didesnio luomų griežtumo 
ir, kita vertus, dažnai visiško klasių nepastovumo. Klasės 
daug dažniau priklauso nuo aplinkos sąlygų, kurios daž- 
niausiai yra tos pačios daugelyje kartų, bet kurios socia- 
linio vystymosi eigoje tampa nepastovios ir priverčia in- 
dividus bei šeimas pakilti arba nusileisti į aukštesnę arba 
žemesnę klasę. Kita vertus, akivaizdu, kad kuo labiau 
luomas susitapatina su klase, tuo labiau jis dezintegruo- 
jasi, t. y. tuo labiau didėja jo narių mobilumas“ “. 

Luomai yra įvairesni ir labiau apima socialinį ir dva- 
sinį jų narių gyvenimą. Įvairesni ta prasme, kad jie su- 
saistyti tiek kultūriniais ir religiniais, tiek kilmės ir profe- 
sijos ryšiais. Tačiau klasė yra produktas tos visuomenės, 
kurioje dominuoja sutartinės ir piniginės vertybės. Luo- 
mai apima moralinį ir intelektualinį individų gyvenimą. 

Kaip ir Tocgueville'is, Tėonniesas tokių vertybių, kaip kil- 
numas, garbė ir didžiadvasiškumas, socialines šaknis at- 
randa viduramžių luomuose, o tolygią šių vertybių dez- 
integraciją įžvelgia Gesellschaft įtakoje. 

Šiuolaikinėje istorijoje konfliktas tarp luomo ir klasės 
yra endeminis. „Luomus vis labiau išstumia priklausymo 
"klasei" įsisąmoninimas. Klasė siekia įgyti efektyvią val- 
džią, remdamasi masių jėga, t. y. didžiuliu skaičiumi tų, 
kurie šiam kolektyvui priklauso; mažesniu mastu ji pri- 
klauso nuo individų meistriškumo. Šitai tinka visų rūšių 
kolektyvams. Tačiau ūkininkai, amatininkai, valstybės tar- 
nautojai ir akademikai net šiais laikais dar jaučiasi su- 
darantys profesinius luomus“'/*. 

Individualistinis ir piniginis kapitalizmo pobūdis su- 
silpnino visus su gerove griežtai nesusijusius socialinės 
diferenciacijos būdus. Vystosi tam tikra socialinės izolia- 
cijos forma, nors ją iš dalies kompensuoja naujas susita- 
patinimo ir ryšio, kylančio iš ekonominio darbo pasidali- 
jimo, jausmas. „Darbininką dažniausiai apibūdina faktas, 
kad jis turi mažai pinigų, taigi neturi kapitalo. Tačiau 
dažnai tarp jo, pirklio ir antreprenerio bendra yra tai, kad 
darbininkas yra svetimas žmogus. Kaip toks jis paprastai 
nėra susijęs su darbdaviu nei giminystės, nei namų, nei 
profesijos ryšiais, ir net jokiais religijos ryšiais kurie kiek- 
vienu atveju silpsta šių sąlygų veikiami. Tačiau šie žmo- 
nės yra priklausomi vienas nuo kito: prekiautojas nuo 
pirkėjo; pirkėjas nuo pardavėjo, kuris neretai yra ir kre- 
ditorius; galiausiai antrepreneris nuo darbininko ir darbi- 
ninkas nuo antreprenerio“"?. 

Luomai moderniame pasaulyje dažniausiai regimi to- 
se srityse — profesijose, — kur sutartiniai ekonominiai 
faktoriai yra antraeiliai: dvasininkijoje, akademinėse pro- 
fesijose, kariuomenėje, teisėje ir medicinoje. Tačiau net ir 
kitose srityse „luomo“ dvasia miršta sunkiai. Galime stebė- 

ti energingas pastangas, pasireiškiančias per prekybines 
asociacijas ir prekybos rūmus, atgauti bent kiek praeities 
„luomo“ dvelksmo, suderinti bendruomeniškumą su vi- 
suomeniškumu. 

„Svarbiausia klasės charakteristika yra klasinė sąmo- 
nė, kaip ir luomo charakteristika yra luomo narių statuso 
sąmonė““*. Ar yra tikras klasinis konfliktas, kaip įrodinė- 
jo Marxas? Yra, tačiau Tonniesas rūpestingai nurodo, kad 
politinės balsavimo teisės išplėtimas suintensyvino šią ko- 
vą, sudarydamas jai foną, nes partijų kartu su masiniais 
elektoratais formavimasis tapo galinga priemone, kuriant 
klasinio konflikto sąmonę, kuri, Marxo manymu, buvo 
klasėms įgimta. Tačiau Tėonniesas yra skeptiškas masto, 
kuriuo vargingieji gali išsiugdyti bendrus politinius inte- 
resus, atžvilgiu. Klasinis jausmas vystosi lėtai, nes, „luo- 
minės“ statuso sąvokos pastovumas ir aukštesnių bei že- 
mesnių grupių ryšiai dažnai verčia varginguosius balsuoti 
taip, kaip, jų manymu, turtingieji nori, kad jie balsuotų. 

Be to, klasių konfliktą švelnina konfliktai, vykstantys 
atskiroje klasėje, — labiausiai kapitalistų klasėje — „tarp 
kreditoriaus ir skolininko, tarp Žmonių, gyvenančių mies- 
tuose ir kaimuose, tarp tarifų apsaugos gynėjų ir tų, kurie 
yra laisvos prekybos šalininkai, tarp gamintojų ir varto- 
tojų, tarp monopolistų ir įsitraukusių į laisvą konkuren- 
ciją <...>. Taigi yra daug ekonominių prieštaravimų ir 
kovų, kurios ryškiau ar ne taip ryškiai atsispindi politi- 
niame gyvenime. Tačiau šiuos prieštaravimus ir kovas 
aptemdo klasių kova, jeigu jai sudaromos sąlygos plėto- 
tis, kaip vis dažniau atsitikdavo per paskutiniuosius šim- 
tą metų. Pati klasių kova turi būti laikoma besivystančia 
ir linkusia nuolat keistis“/7. 


Klasė prieš statusą — Weber 


Skirtumas tarp politinės valdžios, ekonominės klasės 
ir socialinio statuso įgijo visišką teorinį aiškumą Weberio 

darbuose. Weberis regi šiuolaikinę valdžią tik atsitiktinai 
susijusią su klasių ir socialinio statuso sluoksnių vaidme- 
niu. Viena vertus, jam biurokratija, kita vertus, politinė 
partija dažniausiai yra paveldėjusios tuos politinius kom- 
ponentus, kurie kadaise glūdėjo hierarchinėje luomų ar 
rangų struktūroje. Vis didėjant socialinių konfliktų asimi- 
liacijai konstitucinės valstybės karkase, politinės partijos 
tapo paveldėtojomis, taip sakant, tų besivaržančių socia- 
linių jėgų, kurios ankstesniais laikais buvo ne tik nepa- 
valdžios karaliaus jurisdikcijai, bet dažnai grėsmingos jos 
konkurentės. Partijos, sako Weberis, prasidėjo kaip asme- 
nų sambūriai viduramžiais, pavyzdžiui, gvelfai ir gibeli- 
nai, ir jie tvirtai išlaikė šį pobūdį iki masinės demokra- 
tijos pasirodymo devynioliktame amžiuje. Apskritai iki 
devyniolikto amžiaus partijos taip pat buvo artimai susi- 
giminiavusios su didžiosiomis šeimomis ir su aristokrati- 
ja“?. Kitaip nei šiuolaikinės partijos, kuri yra tam tikra 
parapolitinė organizacija, „oficialiai neoficiali, neoficialiai 
oficiali“, reikšmė, ankstesnė partijos forma iš tikrųjų bu- 
vo tradicinės visuomenės atžala, reguliarios hierarchijos 
dalis. Taigi išskyrus partijas aukščiausiose klasėse, aštuo- 
niolikto amžiaus Anglijoje partijos politikojė vargiai yra 
įsivaizduojamos. 

Suirus senajai tvarkai, viskas pasikeitė. Modernios for- 
mos partijos „yra griežtai priešingos tai idiliškai būklei, 
kurioje valdo įžymybių ir pirmiausia parlamento narių 
grupės. Šios modernios formos yra demokratijos, masi- 
nių privilegijų, būtinybės mases garbinti ir organizuoti, 
ugdyti didžiausią krypties vienybę ir griežčiausią discip- 
liną, kūdikiai““?. Nebūtina dar sykį kartoti tai, kas jau 
buvo pasakyta apie Weberio valdžios teoriją. Viskas, ką 
norėčiau padaryti, tai pabrėžti faktą, kad, aptariant stra- 
tifikacijos modernioje visuomenėje problemą, lemtingas 
Weberio žengtas žingsnis, suvienijęs jį su Tocgueville'iu, 

o ne su Marxu, buvo valdžios kaip to, kas turi būti atskir- 
ta nuo socialinės klasės, suvokimas. Politinės partijos, pasak 
atmintino Weberio posakio, „gyvena valdžios namuose“??, 

Weberio antras žingsnis yra tiek paskui Tocgueville'į, 
tiek Tonniesą: tai griežtas klasės apribojimas ekonomine 
sfera. „Tikroji klasių vieta yra ekonominėje tvarkoje, sta- 
tuso grupių vieta yra socialinėje tvarkoje...“ Tai nereiškia 
hermetiškos trijų elementų izoliacijos. Bet kuriuo atskiru 
atveju „partijos gali ginti interesus, kuriuos nustato klasi- 
nė padetis arba statuso padėtis ir gali verbuoti savo sekėjus 
atitinkamai arba iš vienos padėties, arba iš kitos“. Tačiau, 
pabrėžia Weberis, joms nereikia būti nei grynomis „kla- 
sės“, nei grynomis „statuso“ partijomis. Jos gali turėti — 
o šiuolaikinė politika rodo, kad vis dažniau turi, — iš 
esmės savarankišką statusą?!. 

Kad moderniais laikais atsiskirtų klasės, statuso ir par- 
tijos elementai, reikalinga daugiau nei vien negatyvi frag- 
mentacijos jėga. Taip pat būtina šimtmečiais kurta aplin- 
kinė struktūra, kurioje šie elementai būtų pavaldūs 
didesnei struktūrai. Daugelis mūsų šiandien laikytų šią 
struktūrą politizacijos proceso modernioje Europos isto- 
rijoje rezultatu. Weberis jai apibūdinti vartojo Žodį „so- 
ciatalizacija.“ Išsiskaidymas tapo įmanomas tik dėl „visa- 
pusiškos sociatalizacijos ir ypač politinės bendruomeninės 
veiklos schemos, kurioje tie elementai veikė“??. 

Jei politinė partija daugelį savo politinių funkcijų pa- 
veldėjo iš viduramžių tvarkos, ekonominėje sferoje šiais 
laikais dominuoja vien tik klasė, kaip ir statuso grupė 
socialinėje sferoje. Tiesą sakant, Weberis klasei priskiria 
visiškai kitokią reikšmę, nei kada nors yra priskyręs Mar- 
xas. „Mūsų terminologijoje klasės nėra bendruomenės; jos 
tiesiog atstovauja galimam ir dažnam bendruomeninės 
veiklos pagrindui. Galime kalbėti apie klasę tuomet, kai 

1) keletas Žmonių turi bendrą specifinį priežastinį jų gy- 
venimo šansų komponentą, kiek 2) šį komponentą išim- 
tinai atitinka ekonominis interesas disponuoti gėrybėmis 
ir pajamų galimybėmis ir 3) kiek jis atitinka prekių ar 
darbo rinkos sąlygas“**. 

Taigi, pasak Weberio, klasė visiškai remiasi ekonomi- 
niu interesu. Tačiau net ir šiuo atveju jis pripažino, kad 
„klasinio intereso“ sąvoka yra dviprasmiška: „ji tampa 
dviprasmiška iš karto, kai ją imama suprasti kaip visai ką 
kitą, o ne faktišką interesų, kylančių su tam tikra tikimy- 
be iš klasinės padėties tam tikram Žmonių, užimančių šią 
klasinę padėtį — vidurkį, kryptį“. Kadangi yra daug skir- 
tingų interesų ir motyvacijų, būdingų individualiai sąmo- 
nei modernioje visuomenėje, ir kadangi savo prigimtimi 
klasė nėra bendruomeninė (ją Weberis apibrėžia kaip val- 
domą veikėjų tarpusavio priklausomybės jausmo), ben- 
druomeninės veiklos iškilimas iš bendros klasinės padė- 
ties jokiu būdu nėra nei tikras, nei universalus reiškinys. 
Taip pat dėl šios priežasties toks reiškinys nėra ir visuome- 
ninė veikla (racionaliai motyvuotas interesų reguliavimas). 

„Būtų klaidinga manyti, kad klasė kaip sąvoka turi to- 
kią pačią vertę kaip bendruomenė. Tai, kad žmonės, 
užimantys tą pačią klasinę padėtį, nuolat reaguoja į ma- 
sinius veiksmus tokiose realiose situacijose kaip ekono- 
minės pagal jiems labiausiai priimtinus interesus, yra svar- 
bus ir galų gale paprastas faktas istoriniams įvykiams 
suprasti. Pagaliau tai neturi vesti į tas pseudomokslines 
„operacijas klasės ir klasinių interesų sąvokomis, kurias taip 
dažnai galima išgirsti šiais laikais ir kurios įgavo savo 
labiausiai klasikinę išraišką talentingo autoriaus tvirtini- 
me, kad individas gali klysti suvokdamas savo interesus, 
bet klasė yra neklystanti savo interesų atžvilgiu“?*. Toks 
yra Weberio atsakymas marksistams! 

„Didžiąsias permainas, nuolat vykusias praeityje iki 
pat mūsų laikų, galime įvertinti tik apytikriai: kovos, ku- 
riose atsižvelgiama į klasinę padėtį, pamažu perauga iš 
kovų dėl vartojimo kreditų pirma į konkurencines kovas 
prekių rinkoje ir tuomet į kainų karus darbo rinkoje. Į 
antikos klasių kovas — kiek jos buvo įprastos klasių ko- 
vos, o ne kovos tarp statuso grupių — nuo pat pradžių 
įsitraukė įsiskolinę valstiečiai, galbūt taip pat ir amatinin- 
kai, kuriems grėsė skolinė vergija ir kurie kovojo prieš 
miesto kreditorius <...>. Antikos ir viduramžių beturčiai 
protestavo prieš monopolijas, pirkimo privilegijas, dirbti- 
nius apribojimus, prekių sulaikymą, kad rinkoje būtų pa- 
keltos kainos. Dabar pagrindinis uždavinys yra darbo kai- 
nų nustatymas“*?. 

Trečiasis elementas šiuolaikiniame stratifikacijos vaiz- 
de yra statuso grupė. Ji, Weberio manymu, taip pat ski- 
riasi nuo klasės, kaip jos abi nuo politinės partijos. Tarp 
statuso grupės ir socialinės klasės, žinoma, gali užsimegzti 
santykiai, išlikti bendri interesai, tačiau skirtumai yra ne 
mažiau svarbūs. 

„Priešingai klasėms, statuso grupės paprastai yra ben- 
druomenės. Tačiau jos dažnai yra amorfiškos. Priešingai 
grynai ekonomiškai apibrėžiamai klasinei situacijai, statuso 
situacija norime vadinti kiekvieną tipišką Žmonių gyveni- 
mo lemties komponentą, kuris apibrėžiamas specifiniu, 
pozityviu ar negatyviu, socialiniu garbės įvertinimu“??. 

Nepamirškime, kad Tocgueville'is, tyrinėdamas tradi- 
cinę Europos istoriją, garbės idėją laikė pagrindine, o jo 
paties vertybių istorija buvo išdėstyta socialinės hierar- 
chijos nuosmukio ir individualesnių, labiau autonomįškų 
garbės sąvokų modernioje demokratijoje iškilimo konteks- 
te. Weberis yra artimas Tocgueville'iui, nors nuo jo nu- 
tolsta, žvelgdamas į būdus, kuriais garbė ir bendruome- 

nės troškimas susimūišė modernioje visuomenėje. Jis mato 
šį susimaišymą gyvenimo stiliuje. 

Statuso ribos 2ali būti susietos su klasės ir partijos ri- 
bomis, tačiau paprastai jos nėra susijusios, ir dažniausiai 
statusas „yra griežtai priešingas nuosavybės pretenzi- 
joms“??. Socialinės sistemos pagrindas glūdi garbės įjun- 
gime ir jos griežtame sutapatinime su gyvenimo stiliumi. 
„Savo turiniu statuso garbė paprastai reiškiama faktu, kad 
iš visų, kurie nori priklausyti ratui, labiau nei ko kito 
laukiama specifinio gyvenimo stiliaus. Su šiuo laukimu sie- 
jasi socialinio bendravimo apribojimai (t. y. bendravimo, 
kuris netarnautų ekonominiams ar kuriam nors kitam iš 
komercinės veiklos funkcinių tikslų). Šie apribojimai gali 
kliudyti santuokoms tarp skirtingą statusą turinčių asme- 
nų ir lemti visišką endogaminį uždarumą“ ?ė. 

Būtent Jungtinėse Valstijose aiškiausiai regimos mo- 
dernios statuso grupės. Visuomenės, dar pasitaikančios 
Europoje, nebuvimas arba išnykimas skatina ypač pabrėžti 
stilių. Tik tam tikros kaimynystės, tam tikri aprangos bū- 
dai, tam tikros kultūrinių skonių rūšys bus visada pripa- 
žintos visuomenėje. Atsiranda griežta priklausomybė nuo 
mados. „Ši priklausomybė nuo mados taip pat būdinga 
amerikiečiams — tokiu mastu, kuris nežinomas Vokieti- 
joje. Tokia priklausomybė reiškia, kad žmogus nori būti 
laikomas džentelmenu. Ši priklausomybė nulemia, bent 
prima facie, kad jis ir bus tokiu laikomas... Statusas iš es- 
mės nurodo stratifikaciją, kuri remiasi uzurpacija. Tokia 
uzurpacija yra įprastas visos statuso garbės pagrindas“*?. 

Kur statusas yra visiškai realizuojamas, statuso gru- 
pės sudaro uždarą kastą. „Socialiniai skirtumai tuomet 
užtikrinami ne tik sutartimis ir įstatymais, bet ir ritua- 
lais“. Tačiau dažniausiai tokia „kasta“ formuojasi tik ten, 
kur pagrindiniai skirtumai laikomi etniniais. Kilnumas 
yra glaudžiai susijęs su garbe. „Tik atsiradus negatyviai 


316 


5. STATUSAS 


priveligijuotoms statuso grupėms, 'kilnumo jausmas spe- 
cifiškai išsikreipia. Kilnumo jausmas yra socialinės gar- 
bės ir lenktyniavimo poreikių individuose sužadinimas, 
kurį pozityviai privilegijuota statuso grupė kelia jų narių 
manieroms“?*, 

Toks yra stratifikacijos šiuolaikinėje visuomenėje vaiz- 
das, kurį pateikia Weberis. Akcentavau jo glaudų ryšį su 
Tocgueville'io ankstesniu tyrinėjimu, tačiau būtų netei- 
singa, jei nepabrėžtume dviejų svarbių Weberio stratifi- 
kacijos sampratos aspektų, kurių nėra Tocgueville'io ty- 
rimuose. Pirmasis yra metodologinis. Būtent Weberis 
išverčia valdžios, klasės ir statuso sampratas į pakanka- 
mai lanksčios analizės schemą, kad ja galima būtų nau- 
dotis kaip palyginamąja perspektyva visų visuomenių ty- 
rinėjimuose. Tocgueville'io analizėje šie trys elementai ne 
tik nėra aiškiai apibrėžti, bet ir taikomi išimtinai empiri- 
niams Jungtinių Valstijų ir Vakarų Europos tyrinėjimams. 
Taigi jie savo pobūdžiu yra daug labiau istoriniai negu 
sociologiniai. Antrasis elementas išplaukia iš pirmojo. Sta- 
tuso sąvoką Weberis vartoja pasauliniu mastu, ji jam yra 
išeities taškas specifinių institucijų, ypač religijos, tyrinė- 
jimams. Taigi Weberiui statuso sąvoka yra būtina prie- 
monė, tyrinėjant senovės judaizmą, kastų Indijoje susifor- 
mavimą, junkerių iškilimą modernioje Prūsijoje. Statusas 
yra analizės įrankis, aiški stebėjimo schema, per kurią 
gali išryškėti tokios skirtingos sritys, kaip religija, ekono- 
mika, švietimas ir politinė elgsena. Weberis labiau nei bet 
kuris kitas sociologas lėmė statuso ir statuso grupės var- 
tojimo, tyrinėjant Žmonių elgesį, įvairovę šiuolaikinėje so- 
ciologijoje iki pat 1930-ųjų, kai stratifikacijos tyrinėjimuo- 
se ėmė dominuoti Marxo monolitinė ir griozdiška klasės 
vizija. Be abejonės, tam, kad baigtųsi Marxo pertrauka 
šiuolaikinėje sociologijoje, buvo reikalingas ne tiek naujų 
duomenų sukaupimas, kiek politinis Stalino Rusijos spek- 

taklis ir jo sukeltas ideologinis nepasitenkinimas. Vis dėl- 
to pasiektas rezultatas buvo toks pats: tolygus „klasės“ 
pakeitimas „statusu“ kaip pagrindine sąvoka sociologi- 
niuose stratifikacijos tyrinėjimuose. Kaip sociologinė są- 
voka klasė šiandien yra mirusi. 


Statuso autonomizacija — Simmel 


Simmelis pateikė du visiškai skirtingus socialinės or- 
ganizacijos principus, kurie, paimti kartu, išsamiai paaiš- 
kina ar teoriškai įprasmina Tocgueville'io pirmą kartą su- 
formuluotą ir Weberio kūrybiškai išplėtotą požiūrį į 
statusą. Pirmasis iš šių principų yra autonomizacija, antra- 
sis — objektyvizacija. Tai, kad abu šie principai neapsiri- 
boja vien tik stratifikacijos sfera, iš tiesų neturi reikšmės 
jų tinkamumui, aiškinant statuso sąvoką modernioje vi- 
suomenėje. 

Autonomizacija Simmeliui yra pagrindinis socialinio 
vystymosi principas, kurio pagalba institucijoje ar socia- 
linėje struktūroje pasiekiamas anksčiau susietų elementų 
išlaisvinimas arba atskyrimas. Tokie elementai „tampa au- 
tonomiški ta prasme, kad daugiau nebėra neatskiriami 
nuo objektų, kuriuos jie sudarė ir kurie kartu tapo priim- 
tini mūsų tikslams. Jie yra savarankiški ir savitiksliai; jie 
kuria ar naudoja žaliavas, išimtinai tarnaujančias jų pa- 
čių veiklai ir saviraiškai“?!. 

Pirmieji Simmelio pateikiami „autonomizacijos“ pa- 
vyzdžiai yra pažinimas ir teisė. Iš pradžių pažinimas te- 
buvo priemonė, kuri padėjo žmogui įsitraukti į kovą už 
būvį; pirmykščiam Žmogui buvo ypač svarbi prisitaiky- 
mo prie aplinkos strategija. Tačiau, kultūrai vystantis, pa- 
žinimas pamažu tampa savo paties tikslu ir priežastimi. 
Kartu su pažinimo autonomizacija vystėsi kultūra. Pana- 
šiai loginių sistemų, formų, ritmų, meno ir muzikos is- 

torijos atskleidžia laipsnį, kuriuo iš pradžių su kitų siste- 
mų savybėmis susieti elementai tampa autonomiški. Toks 
pat akivaizdus to paties proceso pavyzdys yra teisė. Iš 
pradžių buvusi viena iš religijos arba giminystės fazių, 
teisė pamažu įgavo autonomišką jėgą ir prestižą. 

Tas pats tinka ir socialiniam statusui. Šiuolaikinė Eu- 
ropos visuomenės istorija atskleidžia mastą, kuriuo sta- 
tusas, anksčiau įkūnytas nuosavybės ar valdžios sistemo- 
je, nuo jos neatskiriamas, modernioje Europoje įgijo 
autonomišką pobūdį. Statusas tapo atsietas nuo klasės ar 
vyriausybės lygiai tuo pačiu būdu, kuriuo pažinimas bu- 
vo atsietas nuo kovos už būvį. Trumpai tariant, jis įgavo 
egzistencinę autonomiją. 

Antras ir ne mažiau akivaizdus principas Simmelio 
vadinamas objektyvizacija. Visa moderni kultūros tenden- 
cija, pasak Simmelio, tampa vis labiau „objektyvi“ Žmo- 
gaus atžvilgiu; arba, kitaip sakant, vis mažiau intymi ir 
„subjektyvi“ Žmogaus dalis. Iš tiesų dažniausiai šiuolai- 
kinės politinės laisvės esmė ir mastas yra susijęs su šia 
objektyvizacija, nes tik objektyvizuojant skirtingas parei- 
gas, padėtis ir rangus, kurie sudaro socialinę struktūrą, 
yra įmanoma, kad juos užimtų įvairią patirtį turintys in- 
dividai. Tačiau dėl šios rangų ir politinės padėties, eko- 
nominės veiklos ir pilietybės, karo ir švietimo objektyvi- 
zacijos statusas yra santykinis ir kintantis, mobilus ir 
skirtingas, nes statusas dažniausiai išlieka asmeninis tuo- 
met, kai ekonomikos ir valdžios sritys būna įstrigusios 
objektyviose ir beasmenėse struktūrose. Istoriškai „perėji- 
mas iš subjektyvaus dominavimo santykio į objektyvų 
formavimą ir fiksaciją yra grynai kiekybinės dominavi- 
mo sferos išplėtimo pasekmė“. Dėl šio išplėtimo randame 
vis daugiau gyvenimo sričių, kuriose „vyraujantis ele- 
mentas yra ne asmuo, bet padėtis. Aprioriniai ryšio ele- 
mentai daugiau nėra individai su jiems būdingais požy- 

miais, iš kurių išsivysto socialiniai santykiai, bet veikiau 
patys santykiai, kaip objektyvios formos, kaip padėtys, tuš- 
čios erdvės ir (tarytum) kontūrai, kuriuos individai tie- 
siog užpildo“??. 

Įtampą tarp subjektyvumo ir objektyvumo, kuri, žvel- 
giant iš sociologinės perspektyvos, yra pagrindinis mo- 
dernaus peizažo elementas, Simmelis, kaip ir Tocguevil- 
le'is, iliustruoja šeimininko ir tarno santykiu. „Namų 
tarnas — bent visoje šiuolaikinėje vidurio Europoje — 
tebėra individualybė, įeinanti į pavaldumą. Pavaldumas 
neįgavo objektyvios, griežtai apibrėžtos tarnybos objek- 
tyvumo. Dėl šių aplinkybių atsiranda pagrindiniai namų 
tarnybos institucijai būdingi neatitikimai“““. 

Tradicinėje visuomenėje ypatingą objektyvumo būdą 
nulėmė patriarchalinė namų ūkio struktūra: jame tarnai 
dirbo ne šeimininko ar šeimininkės, bet bendram šeimos 
labui. Čia pats namas turėjo „absoliučią vertę“, viename 
jo gale tvarkėsi namų šeimininkė, kitame — tarnai. Ta- 
čiau šiais laikais yra kitaip. „Šiuolaikinė savo šeimininko 
namuose gyvenančio tarno padėtis, ypač didžiuosiuose 
miestuose, neteko pirmosios iš šių dviejų abjektyvumo 
rūšių, neįgijusi antrosios. Visos tarno asmenybės daugiau 
nebeapima objektyvi namo idėja; vis dėlto bendrojo būdo, 
kuriuo jo tarnyba yra priimama, požiūriu jis iš tiesų ne- 
begali būti nuo jos atsiskyręs“?*. 

Simmelis taip pat supriešina karininko ir paprasto ka- 
reivio tarpusavio santykius mūšio metu ir taikos metu 
kareivinėse. Mūšyje, nors disciplina ir yra negailestinga, 
vis dėlto tarp karininkų ir kareivių užsimezga glaudūs 
santykiai. Jie pažįsta vienas kitą kaip asmenis, kaip drau- 
gus, o tai yra neįmanoma taikos metu. „Taikos metu ka- 
riuomenė yra savo tikslo nepasiekianti priemonė; taigi 
jos techninė struktūra neišvengiamai virsta sau pakanka- 

mu psichologiniu tikslu, o viršenybės ir pavaldumo san- 
tykis, kuriuo remiasi organizavimo technika, tampa pir- 
maeiliu dalyku“??. 

Santykio tarp asmeninės ir paprastos pozicinės virše- 
nybės problema įgyja, pabrėžia Simmelis, dvi svarbias 
sociologines formas. Tai aristokratija ir lygybė, pažįsta- 
mos salos žmonijos istorijos vandenyne. Tai, ką Simmelis 
vadina „geriausiųjų viešpatavimu“, yra sena Žmogaus sva- 
jonė, per kurią „idealūs žmonių tarpusavio ryšiai įsikūni- 
ja išoriniuose visuomeniniuose santykiuose““*. Dėl šios 
priežasties, teigia jis, „menininkai labai dažnai yra linkę 
būti aristokratais. Menininko požiūris grindžiamas prie- 
laida, jog vidinė dalykų reikšmė atsiskleidžia per tai, kaip 
jie atrodo, jei tik jie regimi aiškiai ir visiškai. Pasaulis 
atskirtas nuo savo vertės, išorė — nuo savo reikšmės, 
tokia nuostata priešinga meninei <...>. Taigi psichologinį 
ir istorinį ryšį tarp aristokratinės ir meninės gyvenimo 
sampratų bent iš dalies galima pagrįsti tuo, kad tik aris- 
tokratinė santvarka suteikia vidiniams vertybiniams žmo- 
nių santykiams regimą formą ir, taip sakant, juos estetiš- 
kai įprasmina“?. 

Tačiau aristokratija grynąja prasme sociologiškai ne- 
galima, nes „žmonės retai kada yra linkę pripažinti net ir 
geriausių iš savo tarpo viršenybę, nes jiems nereikalinga 
iš viso jokia viršenybė, ar bent jau tokia, kuriai jie patys 
negali priklausyti“. Maža to, valdžios turėjimas demora- 
lizuoja, net ir tos valdžios, kuri iš pradžių buvo įgyta 
teisėtai. Jei valdžia nedemoralizuoja ja besinaudojančio 
individo, ji demoralizuoja klasę ar organizaciją. Iš to iš- 
plaukia abstrakti išvada, kad „bendroji lygybė reiškia ma- 
žesnį blogį“?Š. „Kadangi paprastai klausimas apie didesnį 
ar mažesnį blogį sprendžiamas tik asmeniniu vertinimu, 
ta pati pesimistinė nuotaika gali taip pat lemti visiškai 
priešingą įsitikinimą. Kas nors gali sakyti, kad tiek dide- 

lėse, tiek mažose grupėse turi būti kokia nors valdžia, to- 
dėl geriau, kad valdytų netinkami Žmonės, negu neval- 
dytų niekas“. 

„Pačioje aristokratijų idėjoje glūdi prielaida, kad jos gali 
būti tik santykinai mažos“. Šitai tiesiogiai neišplaukia iš 
to, kad aristokratija viešpatauja masėms. Yra tam tikra 
vidinė ir absoliuti riba, nesvarbu, koks būtų aristokratijos 
santykis su visa visuomene. „Kad efektyviai funkcionuo- 
tų kaip visuma, aristokratinę grupę turi matyti kiekvienas 
atskiras jos narys. Kiekvienas elementas turi būti asme- 
niškai pažįstamas su kuriuo nors kitu elementu. Gimi- 
nystės ir santuokos ryšiai turi būti išsišakoję ir atsekami 
visoje grupėje““?. Kai aristokratija sutinka įsileisti šviežio 
kraujo, paprastai ji yra pasmerkta. „Kai aristokratija pa- 
siduoda demokratinėms išcentrinėms tendencijoms, ku- 
rios paprastai susijusios su perėjimu į labai dideles ben- 
druomenes, ji įsivelia į mirtinus konfliktus su savo pačios 
gyvenimo principu“'00, Šis principas tinka tiek gamybos 
(gildijoms) ir švietimo (universitetams), tiek bendrosioms 
aristokratijoms. 

Nekyla abejonių, kad, ir Simmelio, ir Tocgueville'io 
nuomone, lygybė turi chimerišką ir neapčiuopiamą pri- 
gimtį, dėl kurios ji visiems laikams tampa gyvenimo tiks- 
lu, pralaimėjimo ir žlugimo priežastimi. 

„Apskritai niekas nėra patenkintas padėtimi, kurią jis 
užima sau giminingų kūrinių atžvilgiu; kiekvienas nori 
pasiekti ką nors, kas tam tikra prasme jam yra labiau 
tinkama. Taigi, jei dauguma, kurios padėtis yra blogiau- 
sia, geidžia aukštesnio gyvenimo stiliaus, tas poreikis leng- 
viausiai išreiškiamas noru turėti tą patį ir būti tokiais pa- 
čiais kaip ir dešimtys tūkstančių, užimančių pranašesnę 
padėtį. Lygybė su viršesniu yra pirminis tikslas, kuris 
reiškiasi kaip impulsas kam nors pagerinti savo būklę. 
Šitai matoma visuose nedideliuose būreliuose, mokyklų 

klasėse, pirklių grupuotėse arba biurokratinėje hierarchi- 
joje. Tai viena iš priežasčių, kodėl proletaro pyktis daž- 
niausiai nukreipiamas ne prieš aukščiausias klases, o prieš 
buržuaziją. Kadangi proletaras tiesiog virš savęs regi bū- 
tent buržuaziją, ir ji jam reiškia tą sėkmės laiptelį, ant 
kurio jis pirmiausia turi užlipti ir į kurį trumpam sutel- 
kiama jo sąmonė ir jo troškimas pakilti“191, 


6 
ŠVENTYBĖ 


Šventybės atgavimas 

Jokia kita sąvoka labiau nerodo to unikalaus vaidmens, 
kurį devynioliktame amžiuje tarp socialinių mokslų turė- 
jo sociologija, ir labiau neatskleidžia joje glūdinčių prie- 
laidų apie Žmogaus ir visuomenės prigimtį, kaip šventy- 
bės sąvoka. Naudojuosi šiuo žodžiu kaip nuoroda į mito, 
ritualo, sakramentų, dogmos ir papročių Žmogaus elge- 
syje totalybę; į visą individualios motyvacijos ir sociali- 
nės organizacijos sritį, kuri peržengia utilitarumo ir ra- 
cionalumo ribas ir semiasi gyvybinių jėgų iš to, ką Weberis 
vadino charizma, o Simmelis — pamaldumu. Tai, kas su- 
teikia išskirtinumą sociologiniam religijos-šventybės įpras- 
minimui, yra ne analitinis ir deskriptyvus tokių Žmonių, 
kaip Durkheimas ir Weberis, dėmesys religiniams reiški- 
niams, bet veikiau religijos-šventybės kaip perspektyvos 
suprasti akivaizdžiai tokius nereliginius fenomenus, kaip 
autoritetas, statusas, bendruomenė ir asmenybė, utiliza- 
cija. 

Tuščiai ekonomikoje, politologijoje ir psichologijoje ieš- 
kotume ko nors panašaus. Šiose disciplinose ekonominio 
žmogaus, pasaulietinio suvereniteto, sutarties, konkuren- 
cijos, instinktų ir egoistinių interesų doktrinos buvo es- 
minės ir pakankamos socialinės analizės sąlygos. Kam 
reikėjo kreiptis į mitą ir ritualą, norint suprasti politinį ir 

ekonominį elgesį, jei buvo galima pasitelkti tokius funda- 
mentalius ir universalius procesus kaip egoistinis intere- 
sas ir konkurencija? Etnologija, žinoma, iš dalies yra iš- 
imtis iš ką tik mano minėtų atvejų. Tačiau etnologijos 
susidomėjimas religija-šventybe beveik visiškai apsiribo- 
jo primityvia kultūra, kuri, pasak plačiai paplitusios nuo- 
monės, atitiko ankstyvąją religijos evoliucijos stadiją arba 
kitu atveju vadinamosiomis „išlikusiomis“ primityvaus 
tikėjimo apraiškomis modernioje visuomenėje, tokiomis, 
kaip pasakos ir legendos, kurios buvo laikomos atgyve- 
nusiomis primityvios sąmonės liekanomis, neturinčiomis 
reikšmingų pasekmių kultūros progresui. Negalima sa- 
kyti, kad religija-šventybė — bent jau ne devynioliktame 
amžiuje — būtų metodologiškai reikšminga funkcinių so- 
cialinės organizacijos bei asmenybės ir jos santykio su 
visuomene poreikių tyrinėjimams. 

Tačiau religija-šventybė visais atžvilgiais yra reikšmin- 
ga sociologijoje. Nuo Tocgueville'io santykio tarp dog- 
mos ir intelekto analizės per Fustelo de Coulanges klasi- 
kinio miesto-valstybės pakilimo ir nuosmukio vaizdavimą 
iki pat Weberio charizmos teorijos, Simmelio įkarščio są- 
vokos ir Durkheimo laikinos prieštaros tarp šventybės ir 
profanybės pagrindinė sociologijos gija liudija susižavėji- 
mą analitiniu religijos-šventybės panaudojimu, kuris ne- 
būdingas jokiam kitam socialiniam mokslui. Šventybės — 
pasaulietiškumo tipologija turi tą pačią metodologinę 
reikšmę, kurią matome bendruomenės—visuomenės, sta- 
tuso—klasės ir autoriteto—valdžios priešybėse. Ne tik re- 
ligijos, bet ir visuomenės, ekonomikos ir valstybės prigim- 
tis naujai paaiškinama, būtent pasiremiant konceptualine 
analizės schema. Religija-šventybė, užuot buvusi tik ants- 
tatas ar iliuzija, yra įsišaknijusi visuomenėje; ji negali būti 
atiduota į istorijos sandėlį, nes, kaip rašė Durkheimas, 
„religijoje yra kažkas amžino“. 

Sociologiniame šventybės atgavime yra humoro ir iro- 
nijos. Argi Proto amžius ir Švietimas nebuvo įrodymai, 
kad paplito institucinė religija, o visos laiko patikrintos 
religijos savybės — dogmatinė aistra ir „entuziazmas“ 
kita vertus, liturgija, ritualas ir sakramentas — neatitinka 
proto? Net religiniai septyniolikto ir aštuoniolikto amžių 
raštai pakiliu tonu byloja apie siekį racionalizuoti religiją, 
kaip galima labiau ją išlaisvinti iš liturginių gniaužtų ir 
dogmatinio tikėjimo. Kaip ir kitose srityse šie du šimtme- 
čiai pasižymi begaliniu prigimtinės teisės ir individualis- 
tinio racionalizmo populiarumu religiniame mąstyme. Ir 
šie šimtmečiai ėjo po Renesanso, kurio pagrindiniai įkvė- 
pimo šaltiniai buvo jeigu ir nepriešingi religijai, tai tikrai 
ne krikščioniški. 

O dėl Švietimo, ypač Prancūzijoje, tai galima sakyti, 
kad tarp visų nuomonių ir vertybių skirtumų šiame su- 
dėtingame amžiuje buvo vienas įsitikinimas, dėl kurio 
sutarė visi philosophes: panieka visokiai apreikštai arba 
institucionalizuotai religijai. Šia savo panieka philosophes, 
žinoma, atkartojo visų amžių pasaulietinius racionalistų, 
nuo Demokrito ir Lukrecijaus antikos laikais iki Bertrand'o 
Russello mūsų laikais, jausmus. 

Jei kritinio racionalizmo tradicijoje nuo Lukrecijaus iki 
Russello būtų galima išskirti bent vieną požiūrį į religijos 
prigimtį ir šaltinį, tai būtų požiūris, kad visa religija kyla 
iš proto sustabarėjimo, mokslo ir tikro žinojimo nebuvi- 
mo, trumpai tariant, iš prietarų. Niekad Europos istorijo- 
je šis požiūris nebuvo įtakinamiau ir aiškiau išreikštas 
kaip Prancūzijos Švietime aštuoniolikto amžiaus pabai- 
goje. Tokiems kūriniams, kaip Voltaire Žodynui, Helve- 
tiuso Traktatui apie žmogų, La Mettrie Žmogui mašinai, Con- 
dorcet Istorinio požiūrio į žmogaus proto pažangą apžvalgai ir 
Holbacho Gamtos sistemai, būdingas įsitikinimas, kad re- 
ligija, o labiausiai krikščionybė, yra prietarų rinkinys, ku- 

rio pasigenda tik neišmanėliai ir bukapročiai. Holbachas 
Sveikame prote rašė beveik visų proto filosofų vardu: „Te- 
gul žmonių protus užpildo teisingos idėjos; tegul jų pro- 
tas tampa išlavintas; tegul juos valdo teisingumas; ir ko- 
vojantiems su aistromis nebekliudys tokia menka kliūtis 
kaip dievų baimė“!. Koks gi pagaliau buvo pirminis di- 
džiosios Enciklopedijos tikslas, jei ne prietaringumo jėgų 
įveikimas ir tų, kurie buvo jų prislėgti, išlaisvinimas? 

Mažai kas tame amžiuje abejojo, kad vien tik protas 
yra uola, į kurią remiasi tikra moralė. Esminis uždavinys 
buvo atrasti prigimtinį dėsnį. Tačiau savo Traktate apie 
žmogų Helvetius klausė: „Kaip galima įžvelgti prigimtinį 
dėsnį per šį paslaptingą debesį, kuriuo jį apsupa šventei- 
vų valdžia? Šis dėsnis, teigia jis, yra visų religijų pagrin- 
das. Tegul; tačiau kunigai šį pagrindą išpuošė tokia gau- 
sybe paslapčių, kad šie papuošalai visiškai uždengia 
drobę. Tas, kuris skaito istoriją, pamatys, kad žmonių do- 
rybė menksta proporcingai jų prietarų augimui. Kokiais 
būdais prietaringam Žmogui galima įdiegti pareigą? Kaip 
klaidos ir neišmanymo naktyje jis gali atrasti teisingumo 
taką?“ 

Tiesą sakant, buvo ir tai, kas skyrė philosophes, tačiau 
juos vienijo įsitikinimas, kad apreikštoji religija yra rinki- 
nys prietarų, išsilaikančių tik tol, kol Žmogus nesužino 
šiuolaikinio mokslo ir filosofijos jam padovanotų tiesų. 
Philosophes nelaikė religijos jėga, kylančia iš pačios sielos 
prigimties arba iš visuomenės prigimties. Jie laikė religiją 
vien tik intelektualinių teiginių apie visatą ir Žmogų vi- 
suma; kadangi šie teiginiai buvo aiškiai klaidingi, jų ga- 
lutinis likvidavimas galėjo būti patikimai skelbiamas (ir 
buvo skelbiamas!) kartu su tikėjimo protu propagavimu. 

Revoliucija, ypač savo išraiškingais dechristianizacijos 
dekretais 1793—1794 metais, tik patvirtino tai, apie ką 
didžiausi pasaulietiniai filosofai optimistai net nesvajojo. 

Žvelgiant iš tolo, šis trumpas Revoliucijos epizodas turi 
komiškų bruožų: iškilmingas visų formų krikščioniško 
garbinimo išnaikinimas; krikščionybės simbolizmo atsi- 
kratymas; jos nomenklatūros uždraudimas; naujo kalen- 
doriaus inauguracija, kad senajame įrašyti prietarai vi- 
siems laikams būtų ištrinti iš atminties; pamaldus Proto 
dvasios garbinimas keliose iš viešųjų Prancūzijos aikščių; 
vieši skelbimai išpūsta religinės apostrofos forma ir t. t. 
Vis dėlto, kad ir kokios trumpalaikės ir bergždžios būtų 
atrodžiusios šios pastangos, visoje Revoliucijos eigoje ne- 
buvo nieko, galbūt išskyrus terorą, kas savo aiškiu povei- 
kiu konservatyviai ir religinei likusios Europos sąmonei 
būtų prilygę dechristianizacijos dekretams. Vargu ar gali 
būti abejojama, kad jų sukeltas siaubas turi daug ką ben- 
dro su didžiulės reakcijos į racionalistinį sekuliarizmą su- 
žadinimu devynioliktame amžiuje. 

Negalima sakyti, kad pasaulietinė tradicija sumenkė- 
jo — ar savo apimtimi, ar intensyvumu. Marxo ir Bentha- 
mo kūriniai, užtenka paminėti tik du didžiuosius iš phi- 
losophes palikuonių, skleidžia visiškai tokią pačią 
neapykantą religijai, kurią mes aptinkame Holbacho ir 
Helvetiuso veikaluose, tokią pačią panieką religijai, su- 
prantamai kaip vaisinga kategorija ar perspektyva visuo- 
menės ir žmogaus elgesio paaiškinimuose. 

Ankstyvuosiuose raštuose Benthamas pasitenkino iš- 
puoliais prieš apreikštą religiją. Jis buvo, kaip mums tei- 
gia Halėvy, „laisvas mąstytojas aštuonioliktame amžiuje 
Priestley šokiravusiame lordo Lansdowno ratelyje““. Ta- 
čiau tada jo kaip ir jo draugų aristokratų laisvoji mintis iš 
esmės rėmėsi panieka plebėjiškai lengvatikystei ir prieta- 
rams. Kaip ir kai kurie prancūzų filosofai, jis ieškojo prie- 
globsčio racionalizuotoje krikščionybėje, išgrynintoje iki 
paprasčiausių priesakų, sankcionuotoje prigimtinio įsta- 
tymo. Tačiau nuo 1822-ųjų Benthamas išsižadėjo net pri- 

gimtinės religijos. Religija visokia forma, manė jis, yra 
žalinga „ne tik pačiam tikinčiajam, bet ir kitiems, su ku- 
riais jis bendrauja“. Nekalbant apie jos intelektualinį ab- 
surdiškumą, religija kuria „pačioje visuomenės širdyje ne- 
natūralų priešiškumą tarp tų Žmonių, kurie tiki, ir tų, 
kurie netiki, tarp tų žmonių, kurie praktikuoja religiją, ir 
tų, kurie jos nepraktikuoja, ar pagaliau tarp tų, kurie prak- 
tikuoja ją vienu būdu, ir tų, kurie ją praktikuoja kitaip“. 
Ir kiekvienas galimas teorinis religijos, kaip analitinio įran- 
kio žmogaus elgesiui suprasti, poreikis jam atrodė absur- 
diškas. Argi tam tikslui nepakako hedonistinio išskaičia- 
vimo, kuris susiaurino elgesio mokslą iki kelių paprastų 
be galo pritaikomų teiginių? Benthamas nerado religijoje 
ir jos savybėse nieko, kas galbūt galėtų apšviesti žmo- 
gaus protą. 

Marxas irgi religijoje neaptiko jokios konceptualinės 
naudos, jokios esmės, dėl kurios ji būtų funkcionali žmo- 
nių susivienijimui. Negalima sakyti, kad Marxas ir En- 
gelsas nesidomėjo religija. Krikščionybė, ypač jos anksty- 
voji istorija, juos žavėjo; Engelsas buvo itin paveiktas 
analogijos tarp ankstyvosios krikščionybės, jos poveikio 
antikinio pasaulio sąmonei, pradedant žemesnėmis kla- 
sėmis, ir šiuolaikinio komunizmo. Tačiau tai toli gražu ne 
tas pats, kas laikyti religiją būtina Žmogui, ar kaip indi- 
vidui, ar kolektyviai, arba suvokiant šventybę kaip pa- 
grindinį kintamąjį visuomenės vystymosi interpretacijoje. 
Marxui visa, kas visuomenės moksle buvo fundamenta- 
lu, kilo iš materialinės ir ypač ekonominės sferos. 

Religija, pasak Marxo, yra įsišaknijusi socialinėje prie- 
spaudoje. Jam religijos šaltinis yra Žmogaus susvetimėji- 
me su savo paties galiomis, kurias Žmogus projektuoja į 
tai, kas antgamtiška. Marxui tiek religijos, tiek susvetimė- 
jimo šaknys yra socialinėje priespaudoje: „Religinis skur- 
dumas kartu yra tikrojo skurdo išraiška ir protestas prieš 

tikrąjį skurdą. Religija — tai engiamos būtybės atodūsis, 
beširdžio pasaulio širdis, nes ji yra bedvasės santvarkos 
dvasia. Religija yra liaudies opijus“. Taip Marxas rašė 
straipsnyje Dėl Hegelio teisės filosofijos kritikos". 

Ši citata padeda mums suvokti požiūrį į religiją, kuris 
siekia giliau, negu šiuo klausimu yra pasakęs Švietimas. 
Marxui religija iš tikrųjų yra prietaras, tačiau sustoti ties 
tuo, reikštų susiaurinti religiją tik iki intelektualinės di- 
mensijos — abstraktaus tikėjimo. Susidaro įspūdis, kurį 
mes matėme philosophes, kad religija gali būti tiesiog iš- 
stumta naujų, racionalių tikėjimų. Marxas klausimo esmę 
suvokė daug giliau. Nepakanka paprasto tikėjimų pasi- 
keitimo. Reikalinga visos socialinės santvarkos transfor- 
macija, nes tikėjimas yra giliai įsišaknijęs Žmonių sociali- 
niuose santykiuose. 

„Religija, — rašo Marxas, — yra arba dar savęs nesu- 
radusio, arba jau vėl save praradusio Žmogaus savimonė 
ir savęs jautimas. Bet žmogus nėra abstrakti, kažkur už 
pasaulio ribų tūnanti būtybė. Žmogus — tai žmogaus pa- 
saulis, valstybė, visuomenė. Ši valstybė, ši visuomenė su- 
kuria religiją, iškreiptą pasaulėžiūrą, nes jos pačios yra iš- 
kreiptas pasaulis. Religija yra bendroji šio pasaulio teorija, 
jo enciklopedinis kompendiumas <...>, jo entuziazmas, jo 
moralinė sankcija, jo iškilmingas papildymas, jo visuoti- 
nis paguodos ir pasiteisinimo pagrindas. Ji Žmogaus es- 
mę paverčia fantastine tikrove, nes žmogaus esmė neturi re- 
alios tikrovės“. 

Marxas kartu su Ludwigu Feuerbachu tikėjo, kad žmo- 
gus garbindamas suteikia Dievui tai, ką jis atima iš savęs, 
t. y. Žmogus kentėjimu ir klaidingu mokymu yra įtikintas 
į antgamtišką būtybę projektuoti tai, kas yra jo paties. 
Tačiau garsusis Marxo kaltinimas Feuerbachui kilo iš įsi- 
tikinimo, kad esminės yra ne religinės formos, prieš ku- 

rias Feuerbachas ragino maištauti, bet ekonominės būties 
formos. Religijos kaip „iliuzinės laimės“ panaikinimas yra 
būtinas jų tikrajai laimei, skelbė Marxas. Tačiau pirma 
nei bus panaikinta religija, turi būti pašalintos ją puose- 
lėjančios aplinkybės. „Kai reikalaujama išsižadėti iliuzijų 
dėl savo padėties, tai reikalaujama išsižadėti tokios padėties, 
kuriai reikalingos iliuzijos“". 


Šventybė ir pasaulietiškumnas 

Vis dėlto pagrindinėje sociologinės minties srovėje re- 
ligija nėra suprantama kaip iliuzija, arba, jeigu ji supran- 
tama kaip iliuzija, tai kaip funkciškai būtina ir nelinkusi 
išnykti, keičiantis materialinėms ir socialinėms sąlygoms. 
„Religija, — rašė Durkheimas Elementariose religinio gyve- 
nimo formose, — turi kažką amžino, ir tam amžinam lem- 
ta pergyventi visus atskirus simbolius, kuriais paeiliui 
dangstėsi religinis mąstymas. Nėra visuomenės, kuri ne- 
jaustų poreikio išsaugoti ir reguliariai patvirtinti kolekty- 
vinius jausmus ir kolektyvines idėjas, kurios sudaro jos 
vienovę ir individualybę“. 

Užuot buvusi paprastas įsitikinimų rinkinys, paval- 
dus, kaip buvo manoma Švietimo epochoje, naikinančiai 
švietimo ir mokslo veiklai, religija yra tvirtai įsišaknijusi 
pačioje psichinio ir socialinio gyvenimo prigimtyje. Jai 
būdingas toks pat sudėtinio ir priežastinio veiksmingu- 
mo laipsnis kaip ir politinėms bei ekonominėms jėgoms. 
Tokius teiginius tvirtai parėmė Comte'as, Tocgueville'is, 
Weberis, Durkheimas ir Simmelis, šitaip sudarydami dar 
vieną sociologijos maišto prieš šimtmečio individualistinį 
racionalizmą frontą. 

Šitai teigdami nenorime pasakyti, kad sociologai buvo 
bent kiek daugiau asmeniškai įsipareigoję religijai nei, tar- 
kime, utilitaristai. Durkheimas, kurio Elementarios religinio 

gyvenimo formos yra galbūt įspūdingiausia kada nors pa- 
rašyta funkcinio religijos būtinumo visuomenei demonst- 
racija, buvo griežtas agnostikas. Tokie, be abejonės, buvo 
ir Weberis bei Simmelis, nors ir ne tokie griežti. Tocgue- 
ville'is buvo tikintysis ir, bent jau nominaliai, katalikas, 
tačiau toks skeptikas visų su minimaliomis išimtimis krikš- 
čionybės tiesų ir toks kritiškas klerikalizmo atžvilgiu, kad 
jį vargu ar galima pavadinti religingu. Ir nors Comte'o 
pozityvizmas jam tapo religijos forma, būtent visuomenė 
joje yra Aukščiausioji būtybė ir šios religijos dogmos kil- 
dinamos iš pozityvizmo, suprantamo kaip mokslas. Trum- 
pai tariant, sociologijos metodologijoje religijai, kaip pa- 
grindiniam kintamajam, visuomenės tyrinėjimuose 
teikiamas išskirtinis dėmesys neturi nieko bendro su as- 
meniniu religiniu įsipareigojimu. Jis visais atžvilgiais pri- 
klauso nuo pakitusios religijos prigimties sampratos, ku- 
rią kartu su bendruomenės ir autoriteto idėjomis regime 
iškylant šimtmečio pradžioje. 

Sociologijos teorinis rūpestis religija yra devyniolikto 
amžiaus mintyje plačiai išplitusio perdėto susidomėjimo 
religijos reiškiniu dalis. Moderniosios minties istorikai ne- 
dažnai suvokia, kad devynioliktas amžius yra vienas iš 
dviejų ar trijų religiniais tekstais turtingiausių periodų 
visoje Vakarų Europos istorijoje. Turiu galvoje ne tiek re- 
tai minimas traktarianizmo, revivalizmo ir evangelizmo 
bangas, praūžusias tiek Europoje, tiek Amerikoje ir lėmu- 
sias naujų kultų, tikėjimų, schizmų ir bažnyčių intensy- 
vesnį nei bet kuriame kitame vėlesniame amžiuje forma- 
vimąsi, o veikiau filosofinio, humanistinio ir literatūrinio 
susidomėjimo religija protrūkį. 

Greta šio amžiaus individualistinio racionalizmo ir se- 
kuliarizmo reiškėsi susirūpinimas tikėjimo ir liturgijos da- 
lykais, iškėlęs kai kuriuos iš pirmųjų krikščionybės isto- 
rijoje teologų. Vis dėlto mūsų tikslus labiau atitinka 

veikalų seka, prasidėjusi plačiai skaitomu Chateaubriand'o 
Krikščionybės genijumi, išleistu 1802-aisiais, užvaldžiusiu 
žymiausių filosofų ir istorikų protus, nukreipusiu jų ana- 
litinį žvilgsnį į religiją ir paskatinusiu kuo plačiau domė- 
tis religija ir jos savybėmis, kaip niekada anksčiau. Šioje 
religinių veikalų sekoje galime aptikti išsamius ir įtakin- 
gus darbus: Lamenais Esė apie abejingumą, Balmeso Pro- 
testantizmo ir katalikybės pasekmių Europos civilizacijai palygi- 
nimas (jie buvo daug kartų spausdinami ir verčiami 
pirmoje amžiaus pusėje) ir Feuerbacho Krikščionybės esmę. 
Pastaroji kitaip nei kitos trys kažin ar buvo krikščionybės 
šlovinimas, tačiau tik retas kuris kitas veikalas giliau iš- 
tyrė krikščionybės doktrinos ir liturgijos paslaptis. Dar 
svarbiau, kad ji atspindėjo pasišventimą religijai visuo- 
menėje, o tai paveikė nuolatinę teologų seką, kurios kul- 
minacija mūsų dienomis buvo Martinas Buberis. 

Ką šiems ir kitiems religiniams veikalams šimtmečio 
pradžioje pavyko padaryti, tai iš naujo sukelti susidomė- 
jimą religijos vaidmeniu žmogaus mintyje ir visuomenė- 
je. Regime šį susidomėjimą daugelyje vietų: Coleridge'o 
ir Southey'aus raštuose Anglijoje, Hegelio Vokietijoje, 
Saint-Simono ir Comte'o Prancūzijoje. Nors šių žmonių 
prielaidos ir idėjos yra skirtingos, jiems yra bendras ko- 
kios nors religijos visuomenėje būtinumo suvokimas, ne- 
svarbu, ar visuomenė sudaryta pagal kokias nors Hege- 
lio viduriniosios klasės normas ar pagal kokias nors 
Comte'o pozityvistines instrukcijas. 

Savo Teisės filosofijoje Hegelis padarė religiją tokia so- 
cialinės egzistencijos autonomiška sritimi, kaip šeima, kor- 
poracija ar socialinė klasė. Religija Hegeliui nėra tik įsiti- 
kinimas ir tikėjimas. Ji yra vienas iš jo fundamentalių 
„asociacijos ciklų“. Religija turi tikslą ir savo pačios išori- 
nę organizaciją. „Jos garbinimo praktika susideda iš ritu- 
alo ir doktrinos nurodymų ir dėl šio tikslo reikalinga val- 

džia ir nuosavybė, kaip ir individai, pasišventę tarnauti 
miniai. Taigi atsiranda ryšys tarp valstybės ir bažnyčios. 
Šiuo atveju valstybė nustato pareigą suteikdama bažny- 
čiai visokeriopą paramą ir apsaugą, jai siekiant savo re- 
liginių tikslų; be to, kadangi religija yra integruojantis 
faktorius valstybėje, žmonių sąmonės gelmėse įdiegiantis 
vienybės jausmą, valstybė turėtų reikalauti, kad visi jos 
piliečiai priklausytų bažnyčiai...“? Hegelis įvairiais būdais 
pabrėžė lemtingą religijos vaidmenį socialinėje santvar- 
koje ir individualiame mąstyme. Jis buvo racionalistas, 
tačiau visiškai kitokia prasme, nei anksčiau Vokietijoje 
gyvenę racionalistai. 

O dėl Comte'o, tai, skaitydami jo veikalus, neretai už- 
mirštame, kad juos parašė ne teologas, o Žmogus, save 
vadinęs mokslininku. Religinė gija Comte'o veikaluose 
siekia giliai, tačiau ji jokiu būdu neapsiriboja Pozityviąją 
valstybe, kurią Comte'as parašė gyvenimo pabaigoje. Net 
jo jaunystėje rašytoje Esė šlovinama „dvasinės valdžios“ 
būtinybė visuomenėje, o tai iš esmės priešinga philosophes 
požiūriui, kurį Comte'as šiuo ir kitais aspektais griežtai 
kritikuoja. Vienoje iš savo esė Comte'as mums aiškina, 
kad visus dabartinės visuomenės trūkumus galima išves- 
ti iš Europos dvasinės dezorganizacijos, prasidėjusios Re- 
formacijos laikais, kuomet krikščioniškosios vienybės au- 
dinį išardė Lutherio ir Calvino doktrinos. Viduramžių 
pasaulį, rašo Comte'as, charakterizavo griežtas dvasinės 
ir pasaulietinės valdžių atskyrimas, kuris, viena vertus, 
sudarė sąlygas kontroliuoti karalių valdžią, kita vertus, 
saugojo moralinius bažnyčios įstatymus bei užtikrino jų 
autonomiją. Šiandien, rašo Comte'as savo Esė, būtina at- 
gaivinti „dvasinį autoritetą, atskirą ir nepriklausomą nuo 
laikinos žemiškos valdžios“!?. Tik šitoks dvasinis autori- 
tetas pajėgs sulaikyti moralę naikinančią sekuliarizmo ban- 
gą, kurią sukėlė Švietimo epochos „metafizinės dogmos“. 

Vis dėlto būtent Pozityviojoje valstybėje Comte'o „reli- 
ginė sociologija“ įgavo savo tikrąjį intensyvumą ir mastą. 
Čia mums teigiama, kad kiekvienai laikinai žmonių aso- 
ciacijai visuomet būtina religija. Viduramžių šlovė glūdi 
organiniame religijos susilydyme su visa visuomene. At- 
siradus pozityvizmui, krikščionybė išėjo iš mados, tačiau 
tai nereiškia, kad išnyko religija. Priešingai, pozityviz- 
mas, gimęs iš mokslinės dvasios, pats turi tapti nauja žmo- 
nių religija, tokia religija, kurioje Aukščiausioji būtybė 
yra visuomenė. Comte'o pozityvizmo religija buvo pui- 
kiai apibūdinta kaip „katalikybė minus krikščionybė“, ir 
retas Pozityviosios valstybės skaitytojas nepastebės įtakos, 
kurią Comte'o mąstymui turėjo jo tėvai — pamaldūs ka- 
talikai (ir rojalistai). Šiame veikale detaliai išnagrinėja- 
mos naujos pozityvizmo religijos doktrinos, taip pat jos 
liturgija, sakramentai, ritualai ir net drabužiai, kuriais tu- 
rėtų dėvėti pozityvizmo kunigai, kurie kartu būtų ir moks- 
lininkai. 

Visa tai būtų galima laikyti tik mesianistinėmis pa- 
saulietinio pranašo pažiūromis, jei ne toji aplinkybė, jog, 
pagrįsdamas savąją religijos vietos visuomenėje sampra- 
tą, Comte'as pateikia keletą nepaprastai skvarbių įžvalgų 
apie religinės dogmos santykį su asmenybe, ritualo san- 
tykį su šeimos, bendruomenės ir valstybės integracija, ti- 
kėjimo santykį su moraliniu konsensu!!. Atsietos nuo po- 
zityvistinės polemikos, kuri sudaro šių įžvalgų kontekstą, 
jos patenka tiesiai į filosofinės santykio tarp religijos ir 
visuomenės sampratos srautą, kurį pradeda Chateaub- 
riand'as, o užbaigia Durkheimas ir Weberis. 

Apžvelgus religinius veikalus, pasirodžiusius Europoje 
kaip reakcija į Švietimo epochos ir Revoliucijos sekulia- 
rizmą, galime matyti keturias fundamentalias perspekty- 
vas, kurios visos atitinka ypatingą sociologams įprastą 
požiūrį į religiją. 

Pirma, religija visuomenei yra būtina ne tik abstrakčia 
moraline prasme, bet ir kaip būtinas žmogiškųjų būtybių 
integracijos mechanizmas, ir kaip vienijančių ištikimybės 
ir tikėjimo simbolių sfera. Pradedant reikšmingu Burke'o 
prietarų ir Chateaubriand'o ritualinės krikščionybės es- 
mės akcentavimu, išsižadama racionalistinio požiūrio, kad 
religiją galima traktuoti tik kaip įsitikinimus ir loginius 
teiginius. Kaip bendruomeniniai saitai yra būtini sociali- 
nei tvarkai, taip sakralinės vertybės yra būtinos morali- 
niam konsensui. Jokia socialinė sistema negalėtų išsilai- 
kyti, jeigu ji būtų grindžiama bentamiškuoju malonumų 
ir skausmų skaičiavimu. Šitokios nuomonės laikėsi kitais 
atžvilgiais tokie skirtingi mąstytojai, kaip Coleridge'as, 
Bonaldas ir Hegelis. Jei ne neracionalūs motyvai ir aksti- 
nai, kurių įpareigojanti galia kyla iš jiems priskiriamo 
šventumo, paprasti sutarties, įpročio ir įsakymo santykiai 
subyrėtų į dulkes. Švietimo epochos klaida glūdėjo prie- 
laidoje, kad šventybė yra nė kiek ne daugiau negu trum- 
palaikė iliuzija, kad Žmonės gali gyventi protu ir interesu 
grindžiamų pasaulietinių vertybių pasaulyje. 

Antra, religija yra pirminė istorijos ir socialinio kismo 
supratimo sfera ir pagrindinis jo elementas. Visa, kas už- 
tikrina jos simbolinę ir integruojančią svarbą socialinei 
tvarkai, taip pat užtikrina pirminį jos kaip sferos, iš ku- 
rios kildinami fundamentalūs socialinio kismo tipai, vaid- 
menį; o jei ir nekildinami, tai įprasminami kontekste, ku- 
riame materialūs pokyčiai paverčiami motyvais ir platų 
pritaikymą turinčiomis vertybėmis. Iš tiesų šitaip galime 
vertinti dėmesį protestantizmui religinių konservatorių ir 
romantikų raštuose. Protestantizmas, jo individualaus ti- 
kėjimo iškėlimas ir ritualo bei religijos pabrėžtinis nuver- 
tinimas tokiems mąstytojams, kaip Bonaldas, Lamennais 
ir Balmesas, reiškėsi kaip destruktyvi jėga Europos isto- 
rijoje. Ši tema būdinga daugeliui devyniolikto amžiaus 

tekstų. Ji svarstoma Burke'o veikaluose, kuriuose regi- 
mas lemtingas panašumas tarp religinių vaidų ir komer- 
cializmo ir demokratinio rangų sulyginimo; Lamennais, 
kuris modernaus „indiferentiškumo“ šaknis įžvelgė pro- 
testantų atskyrime nuo katalikų bendruomenės, veikaluo- 
se; Chateaubriand'o, kuriam protestantizmas tapo esmi- 
ne kultūrinių vertybių nuosmukio moderniame pasaulyje 
priežastimi, darbuose. Ispanų katalikas Balmesas savo Pro- 
testantizmo ir katalikybės pasekmių Europos civilizacijai paly- 
ginime protestantizmą laikė pirmine ne tik nežaboto ko- 
mercializmo, bet ir modernaus politinio despotizmo 
priežastimi. 

Trečia, religija yra daugiau nei tikėjimas, doktrina ar 
priesakas. Ji yra ritualas ir ceremonija, bendruomenė ir 
autoritetas, hierarchija ir organizacija. Savo autoriteto te- 
orijoje Bonaldas skelbė religiją esant priklausomą nuo vals- 
tybės kaip pareigų ir teisių sistemos. Pasak Lamennais, 
šiuolaikinės dezintegracijos ir susvetimėjimo pradmenų 
galima rasti tiek žmogaus atskyrime nuo autoriteto, tiek 
bendruomenės atskyrime nuo religijos. Chateaubriand'o 
krikščionybės genijaus kerai ir įtaka net pasaulietiniams 
protams glūdi detaliame krikščionybės „paslapčių“ ir ri- 
tualų, taip pat ir estetinių vertybių išaiškinime. Chateau- 
briand'as narsiai gina krikščionybės paslaptis... „Gyveni- 
me nėra nieko gražaus, patrauklaus ir didingo, kas 
daugiau ar mažiau nebūtų paslaptinga. Patys nuostabiausi 
jausmai yra tie, kurie sukuria sunkiai paaiškinamus įspū- 
džius <...>. Turint omenyje natūralų žmogaus polinkį tam, 
kas paslaptinga, neatrodo keista, kad visų tautų religijos 
privalėjo turėti savas neįžvelgiamas paslaptis“!2. Būtent 
krikščionybė kaip paslaptis lemia, kad jis teikia didžiulę 
reikšmę šventybei ir visiems jos aspektams — aukoms, 
ritualams, ceremonijoms ir pasninkui, — kurie religiją 
įtvirtina, pirmiausia, kaip simbolio ir veiksmo, o ne kaip 

proto ir logikos bendriją. Būtent iš religijos paslaptingu- 
mo jis kildina gyvą istorinį krikščionybės santykį su Eu- 
ropos menu, muzika ir literatūra. Bendruomeninis tikėji- 
mo pobūdis, išreikštas, jo manymu, liturgija, bažnytiniais 
drabužiais ir sakramentu, simbolizuojamas bažnyčios var- 
pų, yra ilgiausiai išsilaikantis jo bruožas. Religijos galia 
paskatinti, sustiprinti ir apsaugoti individus pirmiausia 
glūdi ne religijos idėjose, bet ritualuose ir paslaptyse, per 
kurias abejingas religijai žmogus įsisąmonina narystės vi- 
suomenėje jausmą. Gimimo, santuokos ir mirties sakra- 
mentai bei ritualai liudija atitinkamai suvoktos religijos 
panašumą į šeimą ir visuomenę. 

Ketvirta, trokšdami atstatyti religijos didybę mąsty- 
me, konservatoriai ėmė kildinti iš jos visas fundamenta- 
lias žmogiškajam mąstymui ir įsitikinimams būdingas idė- 
jas. Bonaldas ilgame savo veikalo skyriuje stengiasi 
pademonstruoti kalbos ir mąstymo kategorijų kilmę iš 
pirmykščio žmogaus Dievo kontempliavimo. Kaip kitaip, 
klausia jis, galima išspręsti minties ir kalbos, idėjos ir žo- 
džio antinomiją, jei ne pasitelkus dieviškąją tikrovę?*? Iš 
religinės visuomenės kyla visos kitos visuomenės formos, 
iš religinės ištikimybės — visos kitos ištikimybės formos, 
iš religinių sąvokų — visos kitos sąvokos. Sąvokos ir ver- 
tybės atsirado ne baigtiniame individe, tvirtino Lamen- 
nais, nes individas yra tik chimera, „sapno šešėlis“ 4. In- 
dividualizmo klaidingumas yra ne tik moralinis, bet ir 
metafizinis. Tik tose sferose, kurias žmogus laiko dieviš- 
komis, t. y. privalomai šventomis, tegalėjo pirmą kartą 
atsirasti pagrindinės Žmonijos sąvokos. 

Tokios yra trumpai aptartos perspektyvos, kurios aiš- 
kiai siejasi su iškilimu to, ką aš pavadinau analitine šven- 
tybės perspektyva. Poleminis ir evangelinis šių perspek- 
tyvų pobūdis pakankamai aiškiai regimas religinių 
romantikų ir konservatorių raštuose, taip pat ir Comte'o 

bei Hegelio veikaluose. Tai, į ką dabar turime atkreipti 
dėmesį, yra laipsniška poleminės analizės transformacija 
į intelektualinę, šių perspektyvų pritaikymas supratimo, 
labiau nei evangelizavimo, tikslams. 


Dogma ir demokratija — Tocgueville 

Tocgueville'iui religija yra pagrindinis fizinės ir socia- 
linės tikrovės Žmogiškų sampratų šaltinis. „Beveik nėra 
tokios Žmogaus veiklos, — rašo jis, — nors ir labai kon- 
kreti ir privati ji būtų, kuri nebūtų atsiradusi iš labai abst- 
rakčios idėjos, žmonių susikurtos apie Dievą, jo ryšį su 
žmonija, apie sielos prigimtį ir pareigas kitiems, į save 
panašiems žmonėms. Šiaip ar taip, tos idėjos yra bendras 
šaltinis, iš kurio išsirutulioja visa kita“ ?. 

Religija yra, tvirtina Tocgueville'is, tokia pat prigimti- 
nė Žmogaus protui, kaip ir viltis, ir ji taip pat nesunaiki- 
nama. „Tik protui pakrikus ir moraliniam smurtui pavei- 
kus prigimtį, Žmogus nutolsta nuo tikėjimo, tačiau 
nenugalima trauka vėl grąžina jį atgal. Bedievystė — tai 
atsitiktinumas, tikėjimas — natūralus žmonijos būvis. Ver- 
tinant religijas grynai žmogišku požiūriu, galima sakyti, 
jog visos religijos semiasi iš Žmogaus tam tikros galios, 
kurios jam niekad netrūksta, — tai viena pagrindinių žmo- 
gaus prigimties savybių“ !?. 

Pagrindinė religijos visuomenėje funkcija yra toji, ku- 
ri suteikia tikėjimui formą, kuri leidžia individams inte- 
lektualine tvarka įgyti išorinį skirtingumą. Religijos vaid- 
muo yra integruojantis, ir staigus jos netekimas gali lemti 
socialinę dezorganizaciją, taip pat ir politinį despotizmą. 
„Sunaikinus valstybėje religiją, į aukščiausius intelekto 
sluoksnius įsiskverbia abejonė ir pusiau paralyžiuoja visą 
žmogaus protinę veiklą. Žmonės pripranta prie miglotų, 
nuolat besikeičiančių požiūrių į tai, kas labiausiai rūpi jų 

artimiesiems ir jiems patiems <...>. Tokia padėtis išsekina 
dvasią, palaužia valią ir pamažėle rengia piliečius vergi- 
jai <...> Kai nebėra autoriteto nei religijos, juo labiau po- 
litikos srityje, žmonės netrukus ima baisėtis ta beribe ne- 
priklausomybe. Tas amžinas viso ko nepastovumas ir kaita 
kelia nerimą ir vargina. Intelekto ir sąmonės pasauliui 
nuolat banguojant, jie nori, kad nors materialiame pasau- 
lyje tvarka būtų tvirta ir pastovi, ir, nebegalėdami atgai- 
vinti savo ankstesniųjų įsitikinimų, susiranda sau kokį 
nors vadovą“!. 

Taigi religija yra tikėjimo struktūra ir, užuot buvusi, 
kaip beveik visuotinai buvo manoma Švietimo epochoje, 
kliūtimi žmogaus protui, ji augina proto raumenis. Be jos 
protas atsiduria tuštumoje, lieka neišsivystęs ir bejėgis. 

Religijos ir visų šventų dalykų esmę sudaro dogma. 
Dogma, pasak Tocgueville'io, yra būtina individualiai są- 
monei kaip ir visuomenės struktūrai. Ji yra geležinė min- 
ties versmė. Tocgueville'is sutiktų su kardinolo Newma- 
no epigrama, kad „žmonės atiduos savo gyvybę dėl 
dogmos, kuri galų gale net nebus pajudinta“. 

„Kad būtų visuomenė ir juo labiau kad ji klestėtų, 
visų piliečių protus turi nuolatos telkti ir jungti kokios 
nors didžios idėjos; tačiau tai būtų neįmanoma, jei kiek- 
vienas jų kartais nepasisemtų teiginių iš to paties šaltinio 
ir nesutiktų pripažinti tam tikrų, jau galutinai nusistovė- 
jusių pažiūrų ir įsitikinimų. 

Kalbant apie kiekvieną žmogų skyrium, manau, kad 
dogmatiškos tiesos jam būtinai reikalingos ne tik tam, 
kad jis galėtų ką nors bendrai veikti su kitais žmonėmis, 
bet nė kiek ne mažiau, kad galėtų gyventi vienas. Jei žmo- 
gus pats užsimotų patikrinti visas tiesas, kuriomis vado- 
vaujasi kasdien, jis niekad neprieitų pabaigos, susipai- 
niotų preliminariuose teiginiuose, įrodymuose ir 
nusikamuotų nė per žingsnį nepasistūmėdamas į prie- 

kį <...>. Net didžiausi pasaulio filosofai patiki tūkstan- 
čiais dalykų, kuriais tiki kitas Žmogus, ir tariasi suvokią 
daugiau tiesų, negu patys sugeba įrodyti“ 18. 

Čia, aišku, Tocgueville'is turi omenyje pagarsėjusį Bur- 
ke'o prietarų gynimą ir „slaptą išmintį,“ glūdinčią prieta- 
ruose. Burke'as įrodinėjo, kad yra žalinga „nusimesti prie- 
tarų apsiaustą ir palikti vien tik apnuogintą protą, nes 
prietarams pagrįstai būdingas motyvas priežastis pavers- 
ti veikla ir polinkis suteikti jiems pastovumą. Prietaras 
yra paruoštas kovai ginklas kritiškoje padėtyje; pajungęs 
žmogaus dvasią išminčiai ir dorybei, jis neleidžia žmogui 
dvejoti sprendimo akimirką, neleidžia jam būti skeptiku, 
suglumusiu, abejojančiu. Prietarai nulemia, kad žmogaus 
dorybė tampa jo įpročiu, o ne veiksmų be ryšio seka. 
Prietarų pagalba pareiga Žmogui tampa jo prigimties 
dalimi“ "?. 

Tačiau demokratija turi griaunančią įtaką dogmai, bent 
jau tiems dogmos tipams, kurie patys iš savęs nekyla. 
Socialinės padėties lygybė išugdo žmonėse „instinktyvų 
nepasitikėjimą tuo, kas antgamtiška, ir skatina nepapras- 
tai, kartais be saiko, aukštinti žmogaus protą“*?. Dėl so- 
cialinio egalitarizmo atsiranda nenoras pripažinti kiek- 
vieną autoritetą, kuris aiškiai nekiltų iš Žmonių daugumos. 
Taigi žmonės „tiesos šaltinių ieško savyje arba į save pa- 
našiuose. To pakaktų įrodyti, jog tokiais laikais neįmano- 
ma įsigalėti jokiai naujai religijai ir visos pastangos ją 
įdiegti atrodytų ne tik bedieviškos, bet ir neprotingos, o 
gal net juokingos“?! 

Tačiau skepticizmas antgamtinių jėgų atžvilgiu nereiš- 
kia visiško skepticizmo. Žmogui būdingas toks šventų 
įsitikinimų poreikis, kad egalitarizmo sąlygomis daugu- 
mai ir viešajai nuomonei jis suteikia tas savybes, kurias 
atėmė iš antgamtinės sferos. Amerikoje, teigia Tocguevil- 
le'is, „religija viešpatauja ne kaip pripažinta doktrina, o 

kaip visuomenės opinija“2. Maža to, viešoji nuomonė tam- 
pa nauja religijos forma. Nesvarbu, kokiais valstybės įsta- 
tymais remiantis bus valdomi žmonės, „lygybės laikais, 
galima manyti, jog tikėjimas visuomenės nuomone taps 
savotiška religija, o dauguma bus jos skelbėja“. Taigi čia 
galima įžvelgti tam tikrą demokratinį panteizmą. „Iš visų 
filosofinių sistemų, kuriomis remiantis siekiama pažinti 
pasaulį, panteizmas, man regis, labiausiai gali suvilioti 
žmogaus protą demokratijos laikais“2. 

Kadangi būtent demokratijoje viešoji nuomonė ir ge- 
rovės meilė yra stipriausios, tikra religija čia turi dilesnę 
svarbą laisvei nei monarchijoje ir aristokratijoje. „Didžiau- 
sias religijų nuopelnas yra tas, kad jos įkvepia visiškai 
priešingus poreikius ir pomėgius“2*. 

Ne tik religinis tikėjimas, bet ir simboliniai bei liturgi- 
niai religijos priedai yra funkciškai būtini demokratijai. 
Demokratijos laikais niekas, pažymi Tocgueville'is, taip 
neatstumia žmonių kaip reikalavimai laikytis formalu- 
mų. „Tokiais laikotarpiais gyvenantys žmonės nemėgsta 
puošmenos, dangstančios arba dabinančios tiesas, kurias 
labiau vertėtų pateikti nuogas, be to, dienos šviesoje; jų 
nė kiek nežavi ceremonijos, o į apeigų detales jie beveik 
nekreipia dėmesio“. Tačiau formos yra būtinos, nes jos 
„nukreipia žmogaus dvasią į abstrakčių tiesų kontemplia- 
ciją, padeda jas giliau įsisąmoninti ir jomis karštai tikėti“?. 

Jungtinėse Valstijose, pasak Tocgueville'io, net tarp ka- 
talikų yra mažiau atsidavimo vien tik religiniams forma- 
lumams nei bet kur Europoje. „Nesu matęs tokios šalies, 
kur krikščionybė taip menkai laikytųsi formalumų, apei- 
gų ir simbolių kaip Jungtinėse Valstijose ir Žmogaus pro- 
tui pateiktų aiškesnių, paprastesnių ir suprantamesnių idė- 
jų <...>. Niekur kitur katalikų dvasininkai taip menkai 
tepaiso individualaus priedermių atlikinėjimo, taip nesi- 

stengia vaikytis nepaprastų, ypatingų išganymo būdų kaip 
Jungtinėse Valstijose; čia laikomasi įstatymo dvasios, o 
ne raidės“. 

Tocgueville'į labai domina katalikybės vaidmuo Jung- 
tinėse Valstijose. Jis pastebi dvi aiškias amerikiečių san- 
tykio su Katalikų bažnyčia tendencijas. Viena vertus, Ame- 
rikos katalikai, jam atrodo, linkę daug lengviau prarasti 
tikėjimą nei jų tikėjimo broliai europiečiai, t. y. jie linkę 
būti katalikybėje, bet ne priklausyti katalikybei. Kita ver- 
tus, nemaža protestantų Amerikoje atsiverčia į katalikybę. 

„Kai į katalikybę žvelgiama iš vidaus, ji neatrodo pa- 
traukli, o stebima iš šalies, ji laimi. Tai nesunku paaiškin- 
ti. Mūsų dienų Žmonės iš prigimties nelabai linkę tikėti, 
bet, vos tik jiems pradėjus išpažinti kokį tikėjimą, tuojau 
pabunda slaptas instinktas, nejučia traukiantis juos prie 
katalikybės. Daugelis Romos Katalikų bažnyčios teiginių 
ir papročių jiems kelia nuostabą, bet slapčia jie Žavisi jos 
galia ir nepaprasta vienybe. Jeigu katalikybei pavyktų galų 
gale atsiriboti nuo jos sukeliamų politinių rietenų, beveik 
neabejoju, kad pati amžiaus dvasia, kuri šiuo metu atro- 
do jai tokia priešiška, galėtų tapti stipria jos sąjungininke 
ir padėtų laimėti didžių pergalių“. 

Tocgueville'io apsilankymas Jungtinėse Valstijose su- 
tapo su nepaprastu religinio sektantizmo protrūkiu. Vos 
ne kasdien vienokia ar kitokia forma atsirasdavo nauji 
tikėjimai, paprastai paskatinti atsišakojimo ir susiliejimo 
procesų. Kartu su sektantišku įkarščiu kilo evangelizaci- 
jos jaudulys, kuris, Tocgueville'io manymu, buvo ypatin- 
gu būdu susijęs su politika. Rašydamas apie religinius 
misionierius, su kuriais susidūrė pasienio regionuose, jis 
pažymi, kad „religinis uolumas Jungtinėse Valstijose yra 
nuolat įkaitinamas patriotizmo liepsnos. Religijos skelbė- 
jai veikia ne vien tik galvodami apie būsimąjį gyvenimą; 
amžinybė tėra tik vienas iš jų pasišventimo tam reikalui 

motyvų. Susidūręs su šiais krikščioniškosios civilizacijos 
misionieriais, nustembi, kai išgirsti juos taip dažnai kal- 
bant apie šio pasaulio gėrybes, nes sutinki politiką tuo- 
met, kai tikėjaisi susitikti su kunigu“ ė. 

Jis pastebi tarpusavio santykį tarp materialinės gero- 
vės ir religinių fanatikų daugėjimo. „Nors pagrindinė ame- 
rikiečių aistra — nenumaldomas žemiškų gėrybių troški- 
mas, bet pasitaiko atoslūgio valandėlių, kai jų siela 
tarytum staiga nutraukia visus žemiškus saitus ir gaiva- 
lingai veržiasi į dangų“?. Jungtinėse Valstijose galima 
susidurti su „egzaltuoto, beveik pašėlusio dvasingumo“ 
forma, kuri retai pasitaiko Europoje. Galų gale impulsas 
siekti dvasinių dalykų yra nenugalimas. Nesvarbu, kaip 
ilgai jis būtų nuslopintas materialinių gėrybių vaikymosi, 
ateina laikas, kai šis dvasinis impulsas turi prasiveržti. Ir 
kuo intensyvesnis materialinių suvaržymų pojūtis, tuo 
stipresnis ir beatodairiškesnis yra protrūkis?“. 

Santykis tarp religinės narystės ir politinės priklauso- 
mybės yra pagrindas Tocgueville'iui supriešinti kataliky- 
bę ir protestantizmą. Daugeliui to meto mąstytojų buvo 
akivaizdu, kad katalikybė su jos tikėjimu ir struktūra yra 
mažiau tinkama politinei demokratijai nei protestantiz- 
mas. Tačiau Tocgueville'is pateikia kitokią sampratą ir 
niekur kitur jo reakcija į Švietimo epochą nėra griežčiau 
išreikšta kaip tada, kai jis pagrindžia priešingą tezę. Jis 
teigia, kad Jungtinėse Valstijose absoliuti Romos katalikų 
dauguma ir toji politinė partija, kuri yra labiausiai egali- 
tarinė ir demokratiška, yra glaudžiai susijusios. „Daugu- 
ma katalikų yra neturtingi, todėl jie galėtų patekti į val- 
džią tik tada, jei teisę valdyti turėtų visi piliečiai. Katalikai 
sudaro mažumą, jie laisvai galės naudotis savo teisėmis 
tik tada, kai bus gerbiamos visų teisės“?!. 

Tačiau yra ir dar svarbesnė priežastis, kylanti iš pa- 
čios katalikiškos teologijos prigimties. „Katalikų religinė 

bendruomenė susideda iš dviejų dalių: kunigų ir tikin- 
čiosios liaudies. Kunigas vienintelis viršesnis už tikinčiuo- 
sius; visi kiti yra lygūs. Katalikybės dogmos sulygina skir- 
tingo intelekto Žmones: jų vienodai privalo paisyti tiek 
mokslininkas, tiek nemokša, tiek genijus, tiek eilinis žmo- 
gus; ir turtuolis, ir vargšas turi vykdyti tas pačias prie- 
dermes; religija griežta tiek galiūnui, tiek silpnam Žžmo- 
gui; ji nedaro nuolaidų nė vienam mirtingajam, 
kiekvienam atmatuoja tuo pačiu saiku; visi, kilmingi ir 
nekilmingi, yra lygūs prie altoriaus, kaip ir Dievo aki- 
vaizdoje“?2. 

Kita vertus, protestantizmas „skiepija žmonėms norą 
siekti ne tiek lygybės, kiek nepriklausomybės“?*. Protes- 
tantams, pažymi Tocgueville'is, irgi būdingas gerovės ir 
privilegijų pomėgis, kuris puikiai dera su dvasiniais įsi- 
tikinimais. Šitaip apie anglosaksų puritonus Amerikoje 
Tocgueville'is sako kitoje vietoje: „Dėl religinių pažiūrų 
žmonės paaukoja draugus, šeimas, tėvynę; galima pama- 
nyti, kad jie visa esybe atsidavę dvasiniam gėriui, įgytam 
tokia brangia kaina. Tačiau mes matome juos beveik taip 
pat atkakliai siekiančius materialinių gėrybių ir dvasinių 
malonumų, rojaus aname pasaulyje, o sykiu gerovės ir 
laisvės šioje žemėje“?*. 

Pagaliau turime paminėti lemtingo santykio tarp reli- 
gijos ir valdžios: aptarimą Tocgueville'io veikale. Niekas 
kitas, sako jis, nėra toks būtinas laisvei demokratijoje iš- 
saugoti kaip absoliutus religijos atskyrimas nuo valsty- 
bės ir jos politikos. Ir nėra nieko sunkiau pasiekiamo, nes 
aistros, maitinančios tiek religiją, tiek politiką, yra vieno- 
dai stiprios. 

Švietimo epochos filosofai, rašo Tocgueville'is, manė, 
kad religinė aistra moderniais laikais turėtų nunykti. „Pa- 
sak jų, religinis uolumas turi išblėsti, tolydžio didėjant 
laisvei ir plečiantis švietimui. Faktai visiškai nepatvirtina 

šios teorijos“. Jei Jungtines Valstijas laikysime pavyz- 
džiu, politinė laisvė tik sustiprino aistrą religijai. Vien tik 
bažnyčios atskyrimas nuo valstybės gali išlaikyti šias pa- 
našias aistras atskirai viena nuo kitos, ir Tocgueville'is 
pritaria uolių Amerikos dvasininkų pastangoms išlikti 
nuošalyje nuo politikos ir valstybinės tarnybos. Kai reli- 
gija „sudaro sąjungą su kuria nors vyriausybe, ji turi skelb- 
ti tiesas, kurios priimtinos tik kai kuriems žmonėms. Tai- 
gi, tapusi politinės valdžios ramsčiu, religija padidina savo 
įtaką tik kai kuriems Žmonėms, tačiau netenka vilties val- 
dyti visus“. Bažnyčia negali dalyvauti valstybinėje val- 
džioje „neprisiimdama ir dalies jos sukurstytos neapy- 
kantos““. 

Pavojų kelia ir bandymas priderinti universalias bei 
amžinas religijos tiesas prie neišvengiamai kintančios de- 
mokratinės santvarkos. „Valstybei renkantis demokratinę 
santvarką, o visuomenei linkstant prie respublikos, reli- 
gijos ryšys su valdžia darosi vis pavojingesnis, nes artėja 
metas, kai valdžia eis iš rankų į rankas, kai nuolat keisis 
politinės teorijos, kai kasdien keisis arba dings nebūtyje 
žmonės, įstatymai, net konstitucijos, ir tai vyks ne kurį 
laiką, o be paliovos. Demokratinių respublikų prigimčiai 
būdingas judrumas ir pastovumas, kaip absoliučiai mo- 
narchijai — sustingimas ir vangumas“*". 

Europoje kitaip nei Amerikoje krikščionybė per am- 
žius buvo glaudžiai susijusi su šios Žemės viešpačiais. 
„Šiandien tie viešpačiai žlunga, ir tikėjimas tarsi laidoja- 
mas po pūvančios valdžios griuvėsiais“. Tos sąjungos kai- 
na yra tokia didelė, kad dabar netikintieji krikščionybę 
laiko veikiau politiniu, o ne religiniu dariniu. „Netikintys 
europiečiai persekioja krikščionis veikiau kaip politinius 
priešus, o ne kaip religinius priešininkus; jie neapkenčia 
religijos veikiau kaip partinių pažiūrų, o ne kaip klaidin- 

go tikėjimo, kunigą jie atstumia ne kaip Dievo atstovą, o 
kaip valdžios šalininką“ė. 


Šventybė kaip perspektyva — 
Fustel de Coulanges 

Fustelo de Coulanges Antikiniame mieste pirmąkart iš 
tiesų matome analitiškai panaudotą šventybės perspekty- 
vą socialinės organizacijos ir institucinio kismo aiškini- 
me. Ne mažiau reikšmingas Fustelas yra ir tuo, kad jis 
buvo vienas įtakingiausių Durkheimo mokytojų. Turint 
omenyje, kad šventybės sąvoka vartojama Antikiniame 
mieste ir — taip pat neabejotinai — Fustelo paskaitose 
Ecole Normale, kurias Durkheimas lankė, įstojęs į šią mo- 
kyklą 1879-aisiais, nėra reikalo ieškoti dar kito impulso, 
kuris būtų galėjęs paskatinti Durkheimą vartoti šią sąvo- 
ką. Fustelas pats savo įsitikinimais buvo racionalistas; iš 
jo darbų negalima spręsti apie jo religinį tikėjimą, dar 
mažiau apie kokius nors siekius šį tikėjimą palaikyti ar 
įsiūlyti kitiems. Jis griežtai atskiria Žmonių motyvus an- 
tikinės Graikijos ir Romos miestuose-valstybėse ir mo- 
derniame pasaulyje. „Mūsų laikais žmogus mąsto kitaip, 
negu prieš du tūkstančius penkis šimtus metų; būtent 
todėl jis daugiau nėra valdomas taip, kaip buvo valdo- 
“?. Pagrindinė knygos mintis yra ta, kad 
šiuolaikinio Žmogaus mąstymas, ne taip kaip antikinio 


mas tais laikais 


žmogaus, yra pasaulietiškas ir racionalistinis, ir tik šį skir- 
tumą pripažinus galima priartėti prie institucijų istorijos 
šaknų. 

Fustelui šventybė ir jos priešingumas pasaulietišku- 
mui yra analitiniu požiūriu reikšmingi taip pat, kaip ir 
Maine'ui reikšmingi buvo statusas bei sutartis. Jis esmi- 
ne, paaiškinančia perspektyva laiko ne teisę, bet religiją. 
„Pabandykite tyrinėti antikos žmonių institucijas, negalvo- 

dami apie tų žmonių religines nuostatas, ir suprasite, kad 
jos miglotos, keistos ir nepaaiškinamos“*". Kodėl, tęsia 
jis, susidarė būtent tokios socialinės klasės, iš kur kilo 
absoliuti šeimos galvos valdžia, nepaprastas bendruome- 
ninės teisės griežtumas ir kodėl ankstyvaisiais amžiais 
nebuvo jokios individualumo ir laisvės sampratos? Kodėl 
vėliau visa ši socialinė struktūra iširo? Atsakymas į šiuos 
klausimus, teigia Fustelas, glūdi religijoje. 

„Palygindami tikėjimus ir įstatymus, matome, kad pir- 
mykštė religija suformavo graikų ir romėnų šeimą, įstei- 
gė santuoką ir tėvo autoritetą, įtvirtino tarpusavio santy- 
kių formą ir įteisino nuosavybės bei paveldėjimo teisę. Ta 
pati religija, padidinusi ir išplėtusi šeimą, sukūrė dar di- 
desnį susivienijimą, — miestą ir viešpatavo jame, kaip 
viešpatavo ir šeimoje. Iš jos kilo visos senovės Žmonių 
institucijos, taip pat ir privati teisė. Būtent jos dėka mies- 
tas įgijo savo įstatymus, taisykles, papročius ir magistra- 
tus. Tačiau ilgainiui ši senovės religija buvo pakeista ir 
nustumta į šalį, o kartu su ja pasikeitė privati teisė bei 
politinės institucijos. Tuomet įvyko daug revoliucijų, o 
dėl pažinimo plėtojimosi nuolat vyko socialiniai poky- 
čiai“*!. Šis miesto-valstybės ir jos suirimo tyrinėjimas yra 
„glaudaus ryšio tarp žmonių idėjų ir jų socialinės būklės 
pavyzdys ir paliudijimas“. 

Tokia yra pagrindinė tema. Toliau eina detali analizė, 
pirma, antikinės bendruomenės struktūros, jos giminys- 
tės sistemos, socialinių klasių, religijos ir valstybės, o pas- 
kui pokyčių ir revoliucijų, dėl kurių išnyko bendruome- 
nė, kad būtų užvaldytos politinės imperijos. Svarbiausia 
šioje analizėje yra Fustelo šventybei suteikta reikšmė ir 
tai, kas su ja nutinka. Būtent tai jo religijos sampratą daro 
unikalią tyrinėjimų, kurie Fustelo laikais buvo skirti an- 
tikinei teisei ir valstybei, įvairovėje. Fustelas suteikia re- 
ligijai lygiai tokią pačią priežastinę pirmenybę, kurią Mar- 

xas buvo priskyręs nuosavybei, Maine'as — teisei, Buck- 
le'as — fizinei aplinkai. 

Antikinė bendruomenė kyla ir įgauna savąjį autoritetą 
iš šventosios ugnies. „Ugnis nustodavo šviesti virš alto- 
riaus tik tuomet, kai išmirdavo visa šeima; užgesusi šir- 
dis, užgesusi šeima antikos Žmonėms buvo giminiškos 
sąvokos“. Namų ugnies šventumas atskyrė asmenis, įga- 
liotus ją kurstyti, taip pat elementus, kuriais buvo kurs- 
toma ugnis, t. y. medienos ir kitokio kuro rūšis. Toks 
buvo „religinis priesakas, kad ši ugnis turi visados išlikti 
tyra“. Ugnis buvo šis tas dieviško; žmonės dievino ją ir 
garbino. „Užgriuvus vargams, žmogus kreipdavosi į ug- 
nį ir apiberdavo ją priekaištais; atėjus sėkmei, jis jai dėko- 
jo <...>. Šventoji ugnis buvo šeimos Apvaizda“42. 

Iš pradinio, išskirtinio namų ugnies šventumo pama- 
žu kilo sudėtingesnės religijos apraiškos. Tai, kas buvo 
šventa, priešingai tam, kas buvo netyra ar tiesiog mate- 
rialu, iš ugnies persidavė kitiems elementams ir būty- 
bėms. Altorius, kuriame buvo deginama ugnis, tapo dei- 
ve Vesta. Daugelis į nebūtį pasitraukusių šeimos narių, 
anksčiau garbinusių tą pačią ugnį, tapo larais ir ilgainiui 
darėsi nebeatskiriami nuo herojų ir demonų. Galų gale, 
teigia Fustelas, pirminė šventosios ugnies esmė yra per- 
keičiama ir išskaidoma į nesuskaičiuojamą daugybę Že- 
mės, šeimos ir bendruomenės dvasių. 

Vien tik religija galėjo būti tėvo absoliutaus autoriteto 
ir tokios pačios absoliučios autonomijos tvarkyti savo rei- 
kalus, kurią turėjo kiekviena šeima, priežastis. Fustelas 
kartu aptaria ir alternatyvius šeimos autoriteto paaiškini- 
mus — prigimtinę kilmę, prisirišimą, jėgą, nuosavybę — 
ir teigia, kad jie yra nepakankami. „Senosios šeimos na- 
rius siejo šis tas galingesnio nei gimimas, prisirišimas ar 
fizinė jėga; tai buvo šventosios ugnies ir mirusių protėvių 
religija. Ji lėmė, kad šeima pradėjo sudaryti atskirą kūną, 

tiek šiame gyvenime, tiek ir po jo. Senoji šeima buvo re- 
liginis, o ne prigimtinis susivienijimas“*?. 

Visi senosios šeimos struktūros elementai — jos neiš- 
skaidomumas, jos įstatyminis bendrumas, patria potestas, 
giminystės principas ir jos slenksčio nepažeidžiamu- 
mas, — kuriuos sunku suprasti moderniais laikais, gali 
būti paaiškinti tik kaip absoliutus šventybės Žmonių są- 
monėje autoritetas. Santuoka buvo tik religinis moters iš- 
vedimas iš vienos šeimos ir įvedimas į kitą: iš vienos šven- 
tosios ugnies garbinimo į kitą, paruošiant ją, kad ji būtų 
šventa, nepriklausoma nuo visų sąsajų su ankstesniu gar- 
binimu. Iš čia šventumo principo griežtumas. 

Tai, kas teisinga, kalbant apie šeimos pradžią, taip pat 
teisinga ir kalbant apie platesnius šeimą supusius susi- 
vienijimus. „Iš pradžių šeima gyveno izoliuotai, ir žmo- 
nės žinojo tik namų dievus. <...> Aukščiau šeimos buvo 
tėvonija su savo dievu. <...> Po to ėjo gentis ir genties 
dievas <...>. Pagaliau — miestas, ir žmonės garbino die- 
vybę, kurios apvaizda apimdavo visą miestą <...>; tikėji- 
mų hierarchija ir susivienijimų hierarchija. Religinė idėja 
senovės žmonėms buvo įkvepiantis ir visuomenę organi- 
zuojantis principas“ *. 

Religija taip pat nulemia socialinės klasės prigimtį an- 
tikinėje bendruomenėje. Kurį laiką galiojęs skirtumas tarp 
patricijų ir plebėjų neturi nieko bendro su nuosavybės 
nelygybe, nes kartais plebėjai būdavo turtingi, o patrici- 
jai — nuskurdę. Skirtumas tarp dviejų klasių — Graikijo- 
je ir Romoje vienu metu buvęs toks pat absoliutus kaip ir 
skirtumas tarp kastų šiuolaikinėje Indijoje — atsirado tik 
dėlto, kad patricijams priklausė šventoji ugnis, o plebė- 
jams — ne; jiems buvo uždrausta ją turėti. „Šiuos plebė- 
jus apibūdina vienas žodis — jie buvo be širdies; jie ne- 
turėjo, bent iš pradžių, jokių namų altorių“. Neturėdami 
šventosios ugnies, jie negalėjo turėti santuokos ritualų, jų 

nuosavybė nebuvo apsaugota. „Plebėjams negaliojo jokie 
įstatymai, joks teisingumas, nes įstatymas buvo nulemtas 
religijos, o procedūrą nustatė ritualas“. 

„Matome, kiek daug klasių pirmykščių miestų laiko- 
tarpiu buvo išsidėsčiusios viena virš kitos. Aukščiausiai 
buvo iškilusi šeimos galvų aristokratija, tų, kurie oficialia 
Romos kalba buvo vadinami patres, o pavaldiniai juos 
vadindavo reges <...>. Žemiau stovėjo jaunesnės šeimų 
atžalos; dar žemiau buvo pavaldiniai; o žemiausioje vie- 
toje — plebėjai. Šis klasių susiskirstymas atėjo iš religijos“. 

Tačiau, sako Fustelas, nė vienas iš šių socialinių dari- 
nių negalėjo būti amžinas. Jie brandino „ligos ir mirties 
užuomazgą — nelygybę. Daugelio Žmonių interesas bu- 
vo sugriauti socialinę organizaciją, kuri jiems buvo ne- 
naudinga“. 

Negalime toliau gilintis į Fustelo samprotavimus apie 
tris revoliucijas, kurios per daugelį amžių pakeitė socia- 
linių klasių prigimtį ir santykius, o kartu su jais ir šeimos 
bei bendruomenės struktūrą. Pakanka paminėti, kad pir- 
moji revoliucija iškėlė aristokratiją virš karaliaus; antroje 
sukilę pavaldiniai tapo tarsi viduriniąja antikinio miesto 
klase ir trečioje plebėjai pagaliau iškovojo teisę būti pri- 
pažinti miesto piliečiais. Galutinai įsigalėjus pilietybei, an- 
tikinės bendruomenės nebeliko. Pagrindinis veiksnys vi- 
sose trijose revoliucijose buvo religija ir klasių teisė joje 
dalyvauti. Taigi plebėjai triumfavo pirmiausia dėl to, kad 
jiems buvo leista tam skirtoje vietoje garbinti bendruome- 
nės dievybes. „Plebėjas šventė savo kvartalo ir savo mies- 
to religines šventes, taip pat kaip patricijus atnašavo savo 
giminei ir savo kurijai. Plebėjas turėjo religiją“*7. Po to ėjo 
politiniai iškovojimai. 

„Tai buvo galutinis žemesniųjų sluoksnių laimėjimas; 
jie daugiau nieko negalėjo norėti. Patricijai prarado net 
savo religinį pranašumą. Nuo plebėjų daugiau jų niekas 

nebeskyrė; patricijaus vardas liko tik papuošalas. Išnyko 
senasis principas, kuriuo rėmėsi Romos miestas, kaip ir 
visi kiti antikiniai miestai“ ?. 

Vis dėlto Antikinis miestas yra daugiau nei tik sociali- 
nės organizacijos ir jos suirimo analizė. Jį visais atžvil- 
giais galima priskirti žinojimo ir tikėjimo sociologijai. Fus- 
telui rūpi „artimas ryšys, kuris visados sieja žmonių idėjas 
ir jų socialinę būklę“. Būtent tikėjimas šventomis tam tik- 
rų aplinkos aspektų savybėmis lėmė, kad susiformavo 
išskirtinė socialinė sistema. Ir būtent šios socialinės siste- 
mos suirimas veda prie esminių tikėjimo pokyčių. 

„Pirmykštė religija, kurios simboliai buvo nepajudina- 
mai įsitvirtinę širdyje ir protėvių kapuose, — religija, ku- 
ri įsteigė antikinę šeimą, o paskui sukūrė antikinį mies- 
tą, — per ilgą laiką pasikeitė, paseno. Žmogaus protas 
tapo galingesnis ir perėmė naujus įsitikinimus. Žmones 
užvaldė nematerialios esmės idėja; žmogaus sielos sąvo- 
ka tapo labiau apibrėžta ir beveik tuo pačiu metu jų 5ą- 
monėje iškilo dieviškosios išminties sąvoka“*?. 

Čia Fustelą domina sekuliarizacija ir jos poveikis pri- 
gimties ir žmogaus idėjoms. Iš pradžių tikėjimas dievy- 
bėmis taip radikaliai transformavosi į fizinės prigimties 
įsisąmoninimą, kad dievai kartu su larais ir penatais iš- 
nyko nebūtyje. Paskui viešoji miesto širdis „pamažu bu- 
vo diskredituota kaip ir namų ugnis“. Pasikeitė net gam- 
tos dievybių pobūdis. Iš pradžių buvusios namų, paskui 
bendruomenės dievybėmis, jos sinkretizavosi į vieną bū- 
tybę. „Protą slėgė dievybių gausa ir jis jautė reikalą su- 
mažinti jų skaičių“ iš pradžių iki keleto, paskui iki vienos 
visa aprėpiančios būtybės, Dievo. 

„Taigi intelektualinė revoliucija vyko pamažu ir nepa- 
stebimai. Net kunigai nesudarė jokios opozicijos, nes tol, 
kol buvo aukojama nustatytomis dienomis, jiems atrodė, 
kad antikinė religija buvo saugoma. Idėjos galėjo keistis, 

o tikėjimas — nykti, tuo tarpu ritualai išsilaikė. Taigi at- 
sitiko taip, kad tikėjimai buvo transformuoti, nors prak- 
tikos nepasikeitė, ir namų bei miesto religija prarado visą 
įtaką žmonių sąmonei“??. 

Būtent šiomis aplinkybėmis regime, Fustelo akimis, 
kaip gimsta graikų racionalizmas. Pirmiausia buvo gam- 
tos filosofai, kurie, matydami, kaip griūva dievų. veiks- 
mingumas, pirminės galios ieškojo tokiuose elementuose 
kaip ugnis, vanduo ir pati žemė. Tuomet, praėjus šimt- 
mečiui ar dviem, atsirado moralės filosofų, kurie į moralę 
ir valstybinę santvarką įnešė sekuliarizmą. „Jie išjudino, 
kaip teigia Platonas, tai, kas anksčiau buvo nepajudina- 
ma. Jie politikos ir religinio jausmo valdžią įtvirtino žmo- 
gaus sąžinėje, o ne protėvių papročiuose, nekintančioje 
tradicijoje“?!. Švento papročio žinojimą jie pakeitė pasau- 
lietiniais retorikos, samprotavimo menais ir iššūkį tradi- 
cinėms tiesoms padarė individualaus proto esme. 

„Šitaip kartą prabudus minčiai, žmogus daugiau ne- 
benorėjo tikėti, nesuteikęs savo tikėjimui pagrindo, arba 
būti valdomas, prieš tai neaptaręs valdžios institucijų ir 
vertybių. Jis abejojo senųjų įstatymų teisingumu, ir jo protą 
apšvietė kiti principai <...>. Senųjų institucijų autoritetas 
nunyko kartu su tautinių dievų autoritetu, o laisvo tyri- 
nėjimo įprotis įsigalėjo žmonių namuose ir viešosiose aikš- 
tėse“?4. 

Retas kuris tyrinėtojas graikiško racionalizmo iškili- 
mo problemą Aukso amžiaus laikotarpiu išdėstė taip iš- 
raiškingai kaip Fustelas. Tuomet, kai jis pradėjo rašyti 
Antikinį miestą, tikrai jo pradinis ketinimas nebuvo pa- 
teikti didžiojo penkto amžiaus prieš Kristų aiškinimą. Ta- 
čiau šis rezultatas neišvengiamai kilo iš jo šventybės vaid- 
mens graikų visuomenėje, jos santykio su socialine 
organizacija ir to, kas atsitiko tuomet, kai šventybė revo- 
liucijos, karo ir prekybos dėka buvo sekuliarizuota, ty- 

rinėjimo. Fustelas mums parodo, kad lygiai kaip esminės 
ankstyvosios graikų ir romėnų minties kategorijos susi- 
formavo šventybės apsuptyje, taip ir vėlesni racionalistų 
klausimai kilo iš sekuliarizacijos. 

Fustelas baigia savo knygą šitaip: „Mes parašėme ti- 
kėjimo istoriją. Kai atsirado tikėjimas, susiformavo Žmo- 
nių visuomenė. Kai jis pasikeitė, visuomenė išgyveno 
nemažai revoliucijų. Jis išnyko ir visuomenės pobūdis pa- 
kito. Toks buvo senųjų laikų dėsnis“““. 


Šventybė ir profanybė — Durkheim 

Fustelą de Coulanges nuo jo mokinio Durkheimo ski- 
ria tik trumpas žingsnis. Durkheimo skirtis tarp šventy- 
bės ir profanybės ir jo šventybės siejimas su socialumu 
tik išplečia ir sistemina tai, ką Fustelas priskyrė klasiki- 
niam miestui-valstybei. 

Iš visų sąvokų ir perspektyvų Durkheimo veikaluose 
šventybė yra labiausiai stebinanti ir, turint omenyje am- 
žių, kuriame jis gyveno, pati radikaliausia. Tai, kad jis 
naudojo šventybę sąryšinei visuomenės prigimčiai, apri- 
bojimams, kuriais visuomenė suvaržo žmogų, kultūros 
kilmei ir net Žmogaus mąstymui paaiškinti, iš tiesų turi 
būti laikoma vienu drąsiausių netikinčio pozityvisto nuo- 
pelnų. Kad Durkheimas šventybę paaiškina kaip visuome- 
nės apoteozę ir transfigūraciją, dar negalima sakyti, kad 
jam šventybė tėra išvestinė ir antrinė jėga. Priešingai. Di- 
ferenciacija tarp šventybės ir profanybės, Durkheimo tei- 
gimu, yra esmingiausia diferenciacija Žmogaus mąstyme. 

Kaip ir Tocgueville'is, Durkheimas skelbia religiją esant 
ne tik visų pagrindinių idėjų šaltiniu, bet ir žmogiškojo 
mąstymo pagrindą. „Jei filosofija ir kiti mokslai yra kilę 
iš religijos, vadinasi, pati religija pradėjo gyvuoti atstoda- 
ma mokslus ir filosofiją. Mažiau pastebima tai, kad religi- 

ja neapsiribojo praturtindama tam tikromis idėjomis jau 
susiformavusį Žmogaus protą; ji prisidėjo prie paties proto 
formavimo. Žmonės jai labai skolingi ne tik už jos suteiktas 
žinias, bet ir už tų žinių apdorojimo formą““*. 

Nėra reikalo kartoti, kas buvo pasakyta apie specifi- 
nius būdus, kuriais Durkheimas aiškina tokias psichines 
kategorijas, kaip masė, laikas ir erdvė. Tai, kad šios kate- 
gorijos, Durkheimo manymu, savo kilme yra iš esmės 
socialios, yra neginčytina. Tačiau neįvertintume daugu- 
mos specialaus pobūdžio, kurį Durkheimas priskiria so- 
cialumui, jei nematytume, kad šios kategorijos taip pat 
atspindi šventybę, nes šventybė ir socialumas yra iš pa- 
grindų neatskiriami: atskiriami, bet neišskiriami. Šventy- 
bė, teisėtai galime pasakyti, yra socialumas, iškeltas iki 
aukščiausio galimo kategorinio imperatyvo individų gy- 
venimuose taško ir iškeltas iki šio taško jis glūdi savo 
paties srityje. 

„Religinio mąstymo skiriamasis bruožas ir yra pasau- 
lio skirstymas į dvi sritis: pirmąją sudaro visa, kas sakralu, 
Šventa, antrąją — visa, kas profaniška, pasaulietiška. Ti- 
kėjimai, mitai, padavimai, legendos yra arba vaizdiniai, 
arba vaizdinių sistemos, išreiškiančios sakralinę daiktų 
esmę, jiems priskirtas dorybes ir galias, jų istoriją, jų 
tarpusavio santykius ir santykius su profaniškais daik- 
tais. Tačiau sakralios yra ne vien personalinės esybės, 
vadinamos dievais arba dvasiomis; sakralūs gali būti ir 
uola, medis, šaltinis, akmuo, šipulys ar namas, bet kuris 
daiktas. Sakralus gali būti ir ritualas; ritualo, kuriame visai 
nebūtų sakralumo, net ir nerastume“??. 

Šventi dalykai iš prigimties yra pranašesni už profa- 
niškus — jie pranašesni kilnumu ir valdžia, — ypač tai 
yra teisinga, turint omenyje jų santykį su pačiu Žmogu- 
mi. Žmogus vienaip ar kitaip siekia jų, jiems aukojasi. 

Kartais žmogaus santykis su šventybe yra pagrįstas bai- 
me, kartais — meile, kartais — net neišmatuojamu siau- 
bu; kitais atvejais jo santykis su šventais objektais yra 
lengvas ir malonus. Net savo dievų akistatoje žmogus ne 
visados užima žemesnę padėtį, nes jis gali su jais kartu 
pasijuokti ir iš jų šaipytis, jis gali primušti fetišą, prida- 
riusį jam nemalonumų. Tačiau šventų dalykų viršenybė 
vis dėlto yra pripažįstama. 

Skirtumas tarp šventybės ir profanybės yra absoliu- 
tus. „Žmogaus mąstymo istorijoje nerasi kito tokio dviejų 
kategorijų pavyzdžio, kur daiktai būtų labiau diferenci- 
juoti ir taip radikaliai priešingi vienas kitam. Tradicinė 
gėrio ir blogio priešprieša nublanksta prieš šią; juk gėris 
ir blogis yra du priešingi to paties moralinio vertinimo 
poliai, kaip sveikata ir liga tėra dvi skirtingos gyvenimo 
fakto būklės, o sakralumą ir profaniškumą Žmogaus pro- 
tas visada ir visur suvokė kaip atskirus tipus, kaip du 
pasaulius, kurie neturi nieko bendro“““. 

Kad šis kontrastas absoliutus ir universalus, dar ne- 
reiškia, jog daiktai ir būtybės negali pereiti iš vienos sfe- 
ros į kitą. Vis dėlto šis perėjimas savo pobūdžiu išryškina 
dviejų karalysčių atskirumą. Tokie apvalantys ritualai, 
kaip iniciacijos ar eucharistinės apeigos, reikalingi tam, 
kad asmuo ar daiktas pereitų iš profaniškos būsenos į 
šventą. Priešingai, daiktų perėjimas iš šventumo į profa- 
niškumą dažniau yra vertybių suirimo rezultatas, dievy- 
bių ir esmių pasitraukimas, nulemtas naujų šventybės, 
naujų religijų manifestacijų pasirodymo arba skepticiz- 
mo išplitimo. 

Tam tikros šventų apeigų rūšies eroziją ir išnykimą 
nuolat lydi naujų esmių, daiktų ar būsenų, kurioms pri- 
skiriamas šventas statusas, pasirodymas. Tokia neretai yra 
net ir intelektualinių bei socialinių sistemų, atsiradusių 

labiausiai utilitarinėmis ir racionalistinėmis aplinkybėmis, 
net ir tokių, kurių paskirtis yra kokios nors egzistuojan- 
čios šventų vertybių sistemos nuvertimas kritinio proto 
vardu, lemtis. Durkheimas mini racionalizmo likimą Re- 
voliucijos laikotarpiu, kai jis buvo transformuotas į viešą 
Proto deivės garbinimą ir į naujų memorialinių švenčių 
įsteigimą. 

Būtent jo metodologiniame šventybės taikyme regime, 
kaip ir bendruomenės atveju, jos visas galimybes. Sutar- 
tis yra stebinantis pavyzdys. Jau minėjome Durkheimo 
primygtinį reikalavimą, kad sutartis nebūtų aiškinama in- 
dividualistinio intereso ir proto požiūriu, nes ji remiasi į 
iki sutartinius pagrindus, betarpiškai kildinamus iš ben- 
druomenės. Tačiau sutarties galia taip pat yra šventybės 
atspindys; visuomenės sugebėjimas įšventinti šį ryšį taip, 
kaip nėra įšventinami jokie kiti ryšiai. Kalba yra tarpi- 
ninkas. 

„Žodžiuose yra kai kas tikro, prigimtinio ir gyvo, jie 
gali būti apdovanoti šventa galia, dėl kurios jie įpareigoja 
ir susaisto tuos, kurie šiuos žodžius ištaria. Pakanka, kad 
jie būtų ištarti ritualine forma ritualo metu. Pačiu šiuo 
aktu jie įgyja šventumo kokybę. Viena iš priemonių, su- 
teikianti jiems šį šventą pobūdį, yra priesaika, malda į 
dievišką būtybę. Šios maldos metu dieviškoji būtybė tam- 
pa nepakeičiamo įžado garantu. Taigi įžadas, šitaip su- 
tvirtintas <...>, yra privalomas, už jo pažeidimą gresia 
bausmės, kurias vykdo tam tikros šventos jėgos <...>. Taigi 
atrodo, kad būtent tai yra sutartys, sudarytos su visu pri- 
deramu ir iškilmingu formalumu <...>. Teisinės formulės 
yra tik šventų formalybių ir ritualų pakaitalas““". 

Iškilmingą, ritualinę sutartį daugelyje žmonių veiklos 
sričių pakeitė konsensuali sutartis, kuriai paprastai nela- 
bai būdingi iškilmingumas ir ritualai. Tačiau „valios 

neatšaukiamumo“ sąvoka išlieka esminė visų formų su- 
tarčiai — sąvoka, kurios neįmanoma paaiškinti utalitari- 
ne kalba, — ir ši sąvoka reikalauja aukštesnės valdžios, 
pašventinančios susitarimą, idėjos. „Jei nebūtų buvusios 
sutarties, paremtos iškilmingu ritualu, nebūtų kilusi nė 
mintis apie sutartį, pagrįstą abipusiu susitarimu. Taip pat 
nebūtų nė minties, kad garbės žodis, kuris yra trumpalai- 
kis ir kurį kiekvienas gali atšaukti, galėtų būti patikima 
ir tikra esmė“?Š. 

Šventybės perspektyva taip pat taikytina ir nuosavy- 
bės institucijai. Iš kur kyla nuosavybės teisės ir šventumo 
samprata? Žinoma, ne iš instinkto ir ne iš savanaudiško 
intereso pojūčio, nes tai galėtų būti tik didybės troškimas, 
o ne pagarba kitų nuosavybei, tokia gili, kad ją galima 
būtų priskirti didžiausioms Žmogiškoms vertybėms. 

„Šventumas, išsisklaidęs daiktuose, sulaikęs juos nuo 
visokio profaniško nusavinimo, buvo nustumtas su tam 
tikro aiškaus ritualo pagalba arba prie tos sferos slenks- 
čio, arba prie jos periferijos. Jis ten įsteigė kažką pana- 
šaus į šventumo diržą arbą šventą apjuosiantį pylimą, 
saugantį tą sritį nuo pašalinių įsibrovimo. Peržengti šią 
zoną ir patekti į mažą salelę, kurią nuo kitos žemės skyrė 
ritualas, buvo galima tik tiems, kurie atliko apeigas, t. y. 
tiems, kurie su šventomis būtybėmis, tikraisiais Žemės 
savininkais, turėjo ypatingus ryšius. Pamažu šis pačiuose 
daiktuose įsikūnijęs šventumas perėjo į žmones — jiems 
ši savybė dažniausiai priklausė tik netiesiogiai, nes buvo 
pavaldūs žmonėms, kurie patys buvo šventi. Nuosavybė, 
užuot buvusi kolektyvinė, tapo individuali'??. 

Dabar pažiūrėkime, kaip šventybės, o su ja ir ben- 
druomeniškumo, idėja tampa Durkheimui religijos pobū- 
džio aiškinimo pagrindu. Jis neigia mintį, kad religija gali 
būti sutapatinta su tikėjimu dievais ir transcendentinė- 


358 


6. ŠVENTYBĖ 


mis dvasiomis. Taip pat religija negali būti sinonimiška 
magijai ir jos šaltiniams. 

nių kolektyvui, kuris renkasi į vieną vietą ir atlieka ben- 
dras ritualines apeigas. To kolektyvo nariai ne tik kiek- 
vienas individualiai išpažįsta tikėjimą; jis yra tos žmonių 
grupės dalyvis ir ją jungia. Taip susijungę individai jau- 
čiasi vieni su kitais susiję bendro tikėjimo saitais. O bend- 
ruomenė, kurios nariai susijungę draugėn, nes vienodai 
įsivaizduoja sakralinį pasaulį bei jo santykius su profa- 
niniu pasauliu ir tą bendrąjį vaizdinį perteikia identiško- 
mis apeigomis, — toji bendruomenė vadinama bažnyčia. 
Beje, istorijoje mums neteko susidurti su religija, kuri ne- 
turėtų bažnyčios“. 

Religijos esmė yra šventoji tikinčiųjų bendruomenė, bū- 
tinas kolektyvinės vienybės pojūtis garbinime ir tikėjime. 
Į galimą prieštaravimą, kad religija taip pat yra individu- 
alaus tikėjimo, asmeninio kulto reikalas, Durkheimas at- 
sako, „jog tie individualūs kultai sudaro ne atskiras 
savarankiškas religines sistemas, o paprasčiausius religijos 
aspektus, bendrus visai bažnyčiai, kuriai tie kultai pri- 
klauso. <...> Vienu žodžiu, tik bažnyčia, kuriai tas pavienis 
asmuo priklauso, tik bažnyčia apšviečia individą, kas yra 
tie asmeniniai dievai, koks jų vaidmuo, kaip žmogus pri- 
valo su jais bendrauti, juos garbinti“?!. Manyti, kad reli- 
gija yra, kaip panašiai tvirtina protestantai ir pasauliečiai, 
grynai individualus dalykas, „vadinasi atmesti pagrindi- 
nes religinio gyvenimo sąlygas“. 

Durkheimas yra tiek pat kritiškas racionalistinio reli- 
gijos paaiškinimo atžvilgiu, kiek ir bet kuris religinis kon- 
servatorius. „Neretai teoretikai, sumanę apibūdinti religiją 
racionaliais terminais, pirmiausia joje įžvelgia idėjų siste- 
mą, atitinkančią apibrėžtą objektą. Šis objektas buvo su- 
vokiamas įvairiai: gamta, begalybė, nepažinumas, idealas 

ir t. t., bet ta įvairovė mažai tereiškia“. Tokiose teorijose 
sąvokos ir įsitikinimai yra laikomi esminiais elementais. 
Šiuo požiūriu religinės apeigos „tėra išorinė, eventuali 
medžiaginė išraiška tų vidinių būsenų, kurios vienintelės 
esą turinčios realią vertę“*?. 

Tačiau Durkheimas įžvalgiai pažymi, kad šis religijos 
įvertinimas iš dalies labai skiriasi nuo įvertinimo, kurį ji 
gauna iš esančių religijos sferoje ir religijai pasišventusių. 
Jiems religijos esmė yra ne tai, ką ji teigia apie dalykus, tiek 
išorinius, tiek vidinius, bet tai, ką ji padaro, kad leistų veikti, 
pratęstų gyvenimą. „Tikintysis, kuris susivienijo su savo 
dievu, nėra vien tik tas Žmogus, kuris įžvelgia naujas 
tiesas, nepašvęstajam nežinomas; tai žmogus, kuris 
daugiau gali. Jis turi daugiau vidinės jėgos pakelti gyve- 
nimo sunkumus ir juos nugalėti“. Pagrindinis tikėjimo 
postulatas, kai tikėjimas yra aiškiai apibrėžtas, gali būti 
įsitikinimas išganymu, tačiau ši idėja gali niekada neturė- 
ti tokios transformuojančios reikšmės, gilaus žmogų pa- 
laikančio ir maitinančio šaltinio, koks jai yra būdingas, jei 
ne šio įsitikinimo vieta veiksmų, apeigų ir ritualų bendri- 
joje. 

Taigi būtent kultas yra esminis. Kiekvienas, „prakti- 
kuojantis religiją, puikiai žino, kad religinės apeigos su- 
kelia džiaugsmo, vidinės ramybės, giedros, dvasios paki- 
limo įspūdį, kuris tikinčiajam yra realus jo tikėjimo 
įrodymas. Religinės apeigos nėra vien sistema ženklų, ku- 
riais tikėjimas pasireiškia išorėje, tai priemonės, kuriomis 
tikėjimas kuriasi ir periodiškai atsikuria““*. 

Durkheimas baigia ilgą fragmentą, kuriam priklauso 
ir ką tik cituotoji ištrauka, pareikšdamas: „Visas mūsų 
tyrimas remiasi postulatu, kad tas tikinčiuosius vienijantis 
jausmas visais laikais negali būti grynai iliuzinis““*. Trum- 
pai tariant, religijos sociologija turi pradėti nuo religijos, 

kaip ši yra praktikuojama, kaip ji yra patiriama, kokia ji 
yra iš tiesų, kiek objektyvūs stebėjimai ją gali atskleisti. 
Durkheimo nuomone, kritiniai racionalistai, siekę paša- 
linti religiją tiesiog kaip prietarų, išnyksiančių, kai žmo- 
nės bus teisingai informuoti, raizginį, tiek pat klysta, kaip 
ir teologai, norintys išreikšti religijos prigimtį per tikėji- 
mą ir dogmą. Religija yra šventoji bendruomenė — arba ji 
yra tik atsitiktinis įspūdžių ir žodžių rinkinys, kuriam 
trūksta galios integruoti ir pakeisti pavidalą. 
Kiekvienas kultas turi dvi savybes: vieną negatyvią, 
kitą pozityvią. Praktiškai abi savybės yra neatskiriamos; 
vis dėlto jos yra skirtingos. Abi kulto savybės kyla iš di- 
džiulę svarbą turinčio šventybės ir profanybės atsiskyri- 
mo. „Esminei atsiskyrimo būsenai realizuoti skiriamas 
ištisas ritualų kompleksas. Kadangi į jų funkcijas įeina 
užbėgti už akių nederamiems susimaišymams ir suartė- 
jimams, sutrukdyti vienai pasikėsinti į kitos sritį, jie tega- 
li skelbti susilaikymus, kitaip tariant, negatyvius veiks- 
mus. Todėl mes siūlome negatyviuoju kultu vadinti 
sistemą, suformuotą iš specialių ritualų. Tikinčiajam jie 
neperša kokių nors veiksmingų prievolių, tik uždraudžia 
atitinkamus veiksmus; taigi jie įgyja draudimo pavidalą, 
arba, kaip įprasta vadinti etnografijoje, tabu“. Negatyvaus 
kulto funkcijos yra Žmogaus išlaisvinimas iš netyrumo 
būsenos arba iš galimos netyrumo būsenos, profanybės 
sferoje tam, kad jis atsidurtų būklėje, iš kurios galėtų pa- 
siekti šventybės būseną; todėl daug reikšmės turi nusiže- 
minimo, savęs paneigimo, griežto asketizmo aktai. 
Tačiau, „nors negatyviojo kulto svarba ir labai Žženk- 
li <...>, vis vien jo egzistavimo esmė glūdi ne tik jame 
pačiame; jis atveria kelią į religinį gyvenimą, bet veikiau 
sudaro jam prielaidą nei jį kuria. Jis skatina tikintįjį bėgti 
iš profaniškojo gyvenimo vien todėl, kad labiau priartin- 
tų jį prie religinio gyvenimo. Niekuomet žmogus nema- 

nė, kad jo priedermės religinių jėgų atžvilgiu galėtų 
apsiriboti paprasčiausiu atsižadėjimu bet kokio bendra- 
vimo; jis visada buvo įsitikinęs, jog palaiko su jomis po- 
zityvius abipusius ryšius, kuriuos ištisa ritualinių apeigų 
visuma reguliuoja ir tvarko. Šią specialiąją ritualų siste- 
mą pavadinsime pozityviuoju kultu“*". 

Pozityvaus kulto pasekmė yra abipusis, kaip pabrėžia 
Durkheimas, Dievo ir žmogaus santykis. Priešingai, ki- 
taip nei tokie tyrinėtojai, kaip Robertsonas Smithas, kuris 
manė, jog kulto pagrindinė funkcija yra vienyti Žmones, 
Durkheimas tvirtina, kad kultas yra toks pat svarbus die- 
vams kaip ir patiems Žmonėms, nes (dabar mes priartė- 
jame prie visos Durkheimo sociologinės sistemos esmės) 
dievai yra tik visuomenės manifestacijos ir personifikaci- 
jos. „Nūnai įžvelgiame gilią prasmę, kodėl dievai negali 
apsieiti be savo tikinčiųjų, lygiai kaip ir šie be savo dievų, 
nes visuomenė, kurios dievai tėra simbolinė išraiška, jau 
negali apsieiti be individų, kaip ir individai — be visuo- 
menės. Dabar prieš mus iškyla uola, ant kurios pastatytas 
kultų rūmas, tvirtai stūksantis nuo tų laikų, kai atsirado 
žmonių bendruomenės“ *š. 

Šventasis kultas yra religijos ląstelė, jis yra sudedamoji 
visuomenės kaip visumos dalis. Be kulto, teigia Durkhei- 
mas, visuomenė būtų silpnesnė. Pirmoji religinių ceremo- 
nijų užduotis yra nuteikti grupės narius veiklai, „paįvai- 
rinti jų tarpusavio santykius ir padaryti juos artimesnius. 
Jau pačiu šiuo faktu jų sąmonės turinys pakeičiamas“. 
Paprastai utilitarinė ir „profaniška“ veikla, kai ji ima re- 
guliuoti žmonių santykius, pasižymi stipria individualiz- 
mo, net skaidymo tendencija, kuri silpnina visuomenės 
audinį. Tačiau kulto metu, ritualinių apeigų metu Žžmo- 
nių mintys „užimtos bendrais tikėjimais bendromis tradi- 
cijomis, didžiųjų protėvių atminimo pagerbimu, jų įkū- 
nytu idealu, taip sakant, žmonėms rūpi socialiniai 

dalykai <...>. Mat kiekvieno viduje slypi socialumo dale- 
lė ir ji neginčijamai susieta su šita kolektyvine renovacija. 
Individo siela taip pat atgyja, pasisemdama naujų jėgų iš 
šaltinio, kuris ją girdo, todėl ir ji jaučiasi stipresnė, sava- 
rankiškesnė, mažiau priklausoma nuo fizinių reikmių“**. 

Taigi tai yra ribos, kurių viduje religinės apeigos so- 
ciologui įgyja lemiamą reikšmę. Apeigos yra regimos dva- 
sių bendrijos, idėjų ir tikėjimų sutarimo manifestacijos. 
Aukojimas ir mėgdžiojimas yra dvi esminės apeigos: pir- 
mosios metu tam tikro virsmo dėka simboliniu būdu nu- 
tiesiamas tiltas tarp profanybės ir šventybės; antruoju at- 
veju, susitelkiant ties idealia sąvoka, ar tai būtų totemas 
ar dievas, žmonėms sudaromos galimybės lenktyniauti ir 
kartu būti pakylėtiems dvasiškai ir moraliai. Priežasties 
idėja ir kategorija kyla iš Žmogaus proto, atliekant pa- 
mėgdžiojamąsias apeigas ir jomis naudojantis. Be šių dvie- 
jų apeigų tipų, t. y. aukojamojo ir pamėgdžiojamojo, yra 
du kiti tipai, kuriuos Durkheimas vadina „vaizduojamuo- 
ju“ ir „piakuliariniu“. 

Vaizduojamųjų apeigų pirminė funkcija yra priminti 
grupės tęstinumą praeityje ir ateityje, šventais ritualais 
atvaizduoti saitus, kurie kiekvieną gyvą grupės narį sieja 
su protėviais ir palikuonimis. Taigi atsiranda toteminis 
susitapatinimas su gyvuliu arba augalu. Tęstinumas ir 
atmintis yra pirminės integruojančios funkcijos, tačiau iš 
šių vaizduojamųjų apeigų ilgainiui kyla estetinė ir rekre- 
acinė veikla — dramatiški renginiai ir žaidimai, kurie joms 
kelia papildomus tikslus. Būtent nuoseklus šių tikslų at- 
skyrimas nuo pradinės religinės formos žymi svarbią kul- 
tūros sekuliarizacijos fazę. Apie vaizduojamąsias apeigas 
Durkheimas rašo: „Jose taikomos ne visai tos pačios prie- 
monės kaip dramos spektaklyje, bet jų tikslas panašus: 
joms svetimi bet kurie utilitariniai siekiai, jos priverčia 
žmones užmiršti realų pasaulį ir nusikelti į kitą, kur jų 

vaizduotė puikiausiai jaučiasi. Jos išblaško ir linksmina. 
Pasitaiko, kad jos ir išoriškai jau įgavusios limksmybės 
pavidalą: atlikėjus matome juokiantis ir atvirai linksmi- 
nantis“/0. 

Piakuliarinės apeigos turi kažką kita — liūdesio, bai- 
mės, tragedijos suvokimą. Visoms kitoms apeigoms — 
aukojamosioms, pamėgdžiojamosioms ir vaizduojamo- 
sioms — bendra yra tai, kad „jos visos atliekamos pasiti- 
kėjimo, džiaugsmo ir net entuziazmo būsenoje“. Bet pia- 
kuliarinės apeigos tokios nėra, joms būdinga nerimo, 
slapto pesimizmo, būgštavimo dvasia. Ją Durkheimas api- 
bendrina piaculum, t. y. kaltės išpirkimo, ritualinio žmo- 
gaus apsivalymo nuo savo nuodėmių arba nuo šventųjų 
jėgų įžeidimo, sąvoka. „Visos nelaimės, visa, kas lemia 
bloga, visa, kas skleidžia nerimo ir baimės jausmus, pra- 
šosi piaculum, išpirkimo, atgailos, bausmės, iš čia ir piacu- 
Ilaire — atgailos, atgaivinimo, išpirkimo. Taigi, mums 
regis, šiuo žodžiu labai dera pavadinti ritualus, kurie 
atliekami nerimaujant ir liūdint“!. 

Žinoma, džiaugsmingos ir piakuliarinės apeigos yra 
labai panašios. Du religinio gyvenimo poliai atitinka dvi 
būsenas, tarp kurių būtinai turi svyruoti visos visuome- 
nės. „Tarp palaimingos ir pragaištingos šventybės yra toks 
pat kontrastas kaip tarp pakilios ir prislėgtos kolektyvinės 
būsenos. Kadangi ir viena, ir kita yra kolektyvinio 
pobūdžio, tai ir vieną, ir kitą simbolizuojančias mitologi- 
nes konstrukcijas sieja artima prigimtinė giminystė. 
Bendrai išgyventi jausmai svyruoja nuo begalinio susi- 
krimtimo iki begalinio džiaugsmo, nuo sielvartingo susi- 
jaudinimo iki ekstaziško entuziazmo; tačiau visais atve- 
jais jaučiamas pažiūrų bendrumas ir savitarpio paguoda, 
kurią tas bendrumas teikia“72. 

Tik svyruodamas tarp širdgėlos ir džiaugsmo Žmogus 
tampa žmogiškas, kaip ir svyruodamas tarp ritualinių dva- 

sinio išsilaisvinimo ir dvasinio pažeminimo būsenų, nes 
abi yra būtinos viena kitai, abi yra būtinos tiek religijai, 
tiek visuomenei. Socialinei organizacijai svarbu yra tiek 
nuodėmės pajauta (kurią sukelia piakuliarinės apeigos), 
tiek ir (proporcingai) nusikaltimai, nes tik jie gali mobi- 
lizuoti moralines vertybes, sudarančias visuomenės ir 
žmogaus sąžinės apmatus. 

Visa tai galime apibendrinti tardami, jog religiją Durk- 
heimas laiko visuomenės ir jos lemtingų fazių manifesta- 
cija, savo ruožtu visuomenė jam yra priklausoma nuo ne- 
racionalios, antracionalios proto būsenos, kurią galima 
pavadinti tik religine. Tarp religijos ir visuomenės egzis- 
tuoja funkcinė sąveika. Tik todėl, kad visuomenė įšventi- 
namais procesais įgyja Žmogaus atžvilgiu neribotą didin- 
gumą, yra įmanomos išskirtinės jo paties asmenybės ir 
proto savybės. Tai apima tiek didžiausias racionalias, tiek 
giliausias emocines Žmogaus savybes. 


Charizma ir pašaukimas — Weber 


Joks sociologas nei iki Weberio, nei vėliau jam nepri- 
lygo dėmesio religijai apimtimi ir įvairove. Galima tik 
užsiminti apie jo platų užmojį, į kurį pateko antikinio 
pasaulio, Azijos, Šiaurės Rytų, taip pat ir viduramžių bei 
modernios Europos religijos. Jo įvairių socialinių religijos 
struktūrų, pranašystės šaltinių ir prigimties, religijos san- 
tykio su socialinėmis ir ekonominėmis institucijomis ir 
religijos vaidmens socialiniame pokytyje tyrinėjimai net 
ir šiandien yra nepralenkti. Iš tiesų sunku šiuolaikinėse 
religijos studijose rasti ką nors sociologiško, prie ko vie- 
naip ar kitaip nebūtų prisidėjęs Weberis. 

Vis dėlto mus domina ne Weberio religijos sociologija, 
bet tai, kaip jis naudojasi religijos-šventybės perspektyva 
savo visuomenės tyrinėjimuose. Weberis ne tik išplėtojo 

religijos tyrinėjimus, pasitelkdamas statuso, autoriteto ir 
bendruomenės sąvokas, bet ir religines sąvokas pritaikė 
visuomenės tyrinėjimuose. Weberio laikais Vokietijoje įta- 
kingiausia doktrina sociologiniame religijos tyrime buvo 
Marxo, kuriam religijos tipai tebuvo tik visuomenės at- 
spindžiai, teorija. Didžiausias Weberio nuopelnas yra tas, 
kad jis, priešingai negu Marxas, empiriškai ir logiškai įro- 
dė, jog visuomenės tipai taip pat gali būti religijos tipų 
atspindžiai. Šiame skyriuje mes apsiribosime tik dviem iš 
Weberio įrodymų, kurie abu iki šiol tebeturtina sociologi- 
nę analizę. Pirmąjį žymi charizmos sąvoka, antrajį — jo 
epochinė kapitalizmo iškilimo Europoje interpretacija. 
Dauguma charizmos aiškinimų baigiasi ties jos kaip 
autoriteto tipo ar įtakos, kurią turėjo keli žymūs istorijos 
įstatymų leidėjai ir kultūriniai herojai — Mozė, Budha, 
Jėzus, Cezaris, Cromwellis bei Napoleonas — individai, 
kurių genialumas jų sekėjų akyse buvo nulemtas kokios 
nors dieviškos ar bent antracionalios vadovavimo kibirkš- 
ties, — manifestacija. Taigi charizmą imama suprasti kaip 
nuo didžiųjų Žmonių, o ne nuo socialinės organizacijos 
tipo ar sąlygų priklausomą jėgą. Atitinkamai jos loginis 
ryšys su Durkheimo šventybės sąvoka ar Simmelio pa- 
maldumo sąvokos vartojimu yra prarastas ir sumenkin- 
tas. Iš sociologinės būsenos charizma tampa tuo, kas la- 
biau priklauso psichologijos ar bent jau biografijos sferai. 
Charizma gal ir neturi tos apimties ir įvairovės, kurią 
Durkheimas suteikia šventybės sąvokai, tačiau nebūtina 
labai gilintis į Weberio veikalus, kad pamatytume, jog jei 
ne savo reikšmėmis, tai tikrai prielaidomis šios sąvokos 
yra labai artimos. Prisiminkime, kad Durkheimas ne daug 
ką nuveikė tirdamas egzistencines šventybės prielaidas. 
Jam pakako dvi didžiąsias šventybės ir profanybės kate- 
gorijas laikyti fundamentaliomis ir neredukuojamomis ir 
tirti jų reikšmę visuomenei ir žmogaus elgesiui. Tačiau 

Weberio atvejis yra visiškai kitoks. Jį domina tiek chariz- 
mos šaltinis, tiek jos institucionalizacija. 

Yra du labai skirtingi charizmos aspektai — pirma, jos 
kilmės sąlygos (kurios, Weberio nuomone, yra pasikarto- 
jantis civilizacijos istorijoje procesas) ir, antra, charizmos 
kelias į visuomenės struktūras bei kodus. Pirmasis skati- 
na jį (kaip šventybė Durkheimą skatino tik iš dalies) svars- 
tyti didžiųjų asmenybių istorijoje, t. y. tokių charizmati- 
nių lyderių, kaip Jėzus ar Cezaris, reikšmę. Antrasis, kuris 
Weberio veikaluose yra ne mažiau svarbus, veda jį prie 
detalios to, ką jis vadina charizmos „rutinizacija“, anali- 
zės, t. y. charizmos paveldimo inkorporavimo į šeimas, 
įstaigas, kastas, rases ir bendruomenes, net, galima teisė- 
tai pasakyti, į daiktus: uolas, medžius, dykumas, upes ir 
jūras, kurioms yra priskiriama charizma dėl jų padėties 
tam tikro svarbaus įvykio dieviško arba ypač gerbiamo 
lyderio gyvenime metu. 

Pavyzdžiui, neabejotina, jog krikščioniškam kryžiui 
Weberis būtų priskyręs charizmos savybę taip pat leng- 
vai, kaip ir Durkheimas jį priskyrė šventybės sferai. Skai- 
tant Durkheimo pastabas apie didžiuosius moralinius is- 
torijos vadus (jo Moraliniame auklėjime), nėra abejonių, kad 
Durkheimas pritartų, jog krikščionių kryžiaus šventumas 
yra tiktai jo ryšio su charizmatinio (arba „šventybe apdo- 
vanoto“) Jėzaus asmeniu rezultatas. Tik vienu aspektu 
Weberio ir Durkheimo požiūriai gerokai skiriasi, ir tai 
yra susiję su atitinkamų jų sąvokų svarba socialinio kis- 
mo aiškinimu. Weberio susidomėjimas kismu, ypač „per- 
mainingu“ kismu, buvo daug gilesnis nei Durkheimo, ir 
tai nekeista, nes kismą lemiančios charizmos pasekmės 
kaip charizmatinio vado poveikis visuomenei, kurioje do- 
minuoja tradicija ar biurokratija, Weberiui darė didesnį 
įspūdį. Tačiau pakanka paskaityti Durkheimo darbus apie 
tokių moralinių vadų, kaip Budha arba Jėzus, „nukrypi- 


367 


II: ELEMENTARIOS SOCIOLOGIJOS IDĖJOS 


mus“, kad suprastume, jog jis vargu ar nematė šio as- 
pekto. 

Dabar pažvelkime į charizmos prigimtį, iš pradžių ap- 
tardami jos kilmę, o paskui jos perkėlimą į socialinę or- 
ganizaciją per rutinizacijos procesą. Charizma, rašo We- 
beris, nurodo „tam tikrą individualios asmenybės kokybę, 
dėl kurios jis yra išskirtas iš paprastų žmonių ir laikomas 
apdovanotu antgamtiškomis, antžmogiškomis arba bent 
ypač išskirtinėmis galiomis ir savybėmis. Šios galios ir 
savybės nėra prieinamos paprastam asmeniui, joms pri- 
skiriama pavyzdinė ar dieviška kilmė ir jų pagrindu tas 
individas yra laikomas vadovu““. Primityvioje kultūroje 
šia pagarbos rūšimi yra apdovanojami pranašai, kariniai 
ir politiniai vadai, tie, kurie pasižymi išskirtine išmintimi 
arba gydomąja galia. Lemiamas elementas, iš kurio atpa- 
Žįstama charizma, yra to individo sekėjų ir garbintojų pri- 
pažinimo mastas ir gelmė. Jėzaus ir Cezario charizmą nu- 
statome ne iš esminio jų kalbų ir veiklos pobūdžio, bet iš 
antracionalaus ir antutilitarinio kiekvieno jų sekėjų atsi- 
davimo. 

Vis dėlto neturėtų būti manoma, kad charizma būdin- 
ga tik didžiosioms ir „geroms“ istorinėms figūroms. We- 
beris tvirtina, kad charizma apima „būseną įsiutusio žŽmo- 
gaus, kurio maniakiškos aistros priepuoliai, aiškiai 
klaidingai, kartais būdavo priskiriami narkotikų povei- 
kiui... Ji apima šamanizmą, tam tikrą magijos rūšį, kurios 
grynąjį tipą sudaro epileptiniai priepuoliai kaip priemo- 
nės pasiekti transui <...>. Pagaliau ją įkūnija toks intelek- 
tualo tipas, kaip Kurtas Eisneris, kurį įaudrina jo paties 
demagoginė sėkmė. Sociologinė analizė, kuri turėtų susi- 
laikyti nuo vertybinių sprendimų, juos visus tirtų tame 
pačiame lygmenyje kaip ir tuos, kurie pagal konvenci- 
nius vertinimus yra didžiausi herojai, pranašai ir išgany- 
tojai“/*. Trumpai tariant, charizmą galima aptikti visose 

visuomenės sferose ir lygmenyse. Jos esmė yra tiesiog 
individualus disponavimas — arba tikėjimas, kad jomis 
disponuojama, — antracionaliomis savybėmis, kurios lai- 
komos pranašiškomis, šventomis ir trancendentaliomis. 

Nors tikra charizmatinė asmenybė nėra priklausoma 
nuo sekėjų savo šventos esmės žinojimu (tą Žinojimą jam 
suteikia iš dievo ar kitų antgamtiškų jėgų gauti ženklai), 
jos patrauklumas sekėjams turi lemiamą reikšmę. „Gru- 
pė, pavaldi charizmatiniam autoritetui, yra pagrįsta emo- 
ciniu bendruomeniniu ryšiu“??. Čia nėra „pareigūnų“, ad- 
ministracinės hierarchijos, yra tik mokiniai, tikintieji ir 
sekėjai — jie paklūsta autoritetui iš atsidavimo ir uolu- 
mo, o ne dėl to, kad yra pasamdyti arba pareigūnai. Cha- 
rizmatinis autoritetas yra „už kasdieninės rutinos ir pro- 
fanybės sferos“ ribų. Šiuo požiūriu jis yra griežtai 
priešingas racionaliam, ypač biurokratiniam, autoritetui 
ir tradiciniam autoritetui, ar jis būtų patriarchališkas, pa- 
trimonialinis, ar turėtų kokią nors kitą formą“/*. Taigi, 
sprendžiant iš gerai išsilaikiusio pavidalo, charizmatinis 
autoritetas yra tiek pat antitradicinis, kiek ir antiekono- 
minis bei antiutilitarinis, nes „charizmatinis autoritetas 
išsižada praeities ir šia prasme yra ypatinga revoliucinė 
jėga“. 

Jeigu daugiau nieko nebūtų galima pasakyti apie cha- 
rizmą, ji tik šiek tiek būtų priartinta prie Durkheimo šven- 
tybės sąvokos. Charizma galėtų būti laikoma tik specialia 
šventybės forma, nes jos manifestacija, užuot buvusi sta- 
bili ir pastovi visuomenės dalis, istoriniu požiūriu yra 
spazmiška ir revoliucinė. Galiausiai šitaip apibrėžta ji yra 
neatskiriama nuo asmens, ar tai būtų Jėzus ar Hitleris, 
šamanas ar pasiutėlis, ir nuo intymaus ryšio tarp tokio 
individo ir jo sekėjų. Charizma kaip sąvoka beveik neturi 
nieko bendro su ta plačia visuomenės sritimi, kurioje šven- 

tybė yra institucionalizuota ir pereina iš kartos į kartą 
kaip dogma, ritualas, įstatymas ir sakramentas. Kaip rašo 
Weberis, „galima teigti, kad savo grynąja forma chariz- 
matinis autoritetas egzistuoja tik radimosi procese“. 

Tačiau charizma yra daugiau nei jos grynoji, originali 
forma. Yra ištisa sritis, kurią Weberis vadina „charizmos 
rutinizacija“ ir kuri yra tiksliai analogiška neišmatuoja- 
mai ritualo ir dogmos, sakramento ir simbolio, hierarchi- 
jos ir pasauliečių įvairovei. Kai originali charizmatinė as- 
menybė miršta, prasideda subtilūs, bet galingi perkėlimo 
procesai. 

Pirmiausia turi būti paminėtas charizmos perkėlimas 
į kitus asmenis, kurio rezultatas yra „tradicionalizacijos 
procesas, dėl kurio pašalinamas grynai asmeninis vado- 
vavimo pobūdis“. Dabar charizma yra priskiriama vei- 
kiau tam tikrai padėčiai, o ne kokiam nors asmeniui, ir 
per orakulus, per tikro charizmatinio vado atranką arba 
per apsivalymo bei parengimo ritualus charizma yra per- 
keliama įpėdiniams. Ypač reikšminga yra „paveldimoji 
charizma“, kurioje „imamos pripažinti nebe charizmatinės 
individo savybės, bet padėties, kurią jis įgijo paveldimos 
įpėdinystės būdu, teisėtumas. Tai gali skatinti arba toles- 
nę tradicionalizaciją, arba legalizaciją <...>. Asmeninės cha- 
rizmos gali visiškai nebūti“/?. Kai charizma tampa atskir- 
ta nuo originalios charizmatinės asmenybės, ji gali virsti 
giminystės, specializuotų vaidmenų ir pareigų, klasių ir 
kastų, veiksmo vietos ir net materialių objektų atributu. 

Svarbiausia, kad visos šios kategorijos yra kokiu nors 
būdu susijusios su originalaus charizmatinio vadovo gy- 
venimu, tarsi jo charizma būtų į jas perkelta ar, kita ver- 
tus, susijusi su kurio nors vieno iš jo teisėtų (taigi ir cha- 
rizmatinių) sekėjų gyvenimu. Neišvengiamai tampa 
svarbūs pasirengimo pareigoms laikotarpiai, taip pat ce- 
remonijos, per kurias tie, kurie vėliau įsijungia į mistinę 

bendriją, tampa dvasiniais nariais. Būtent tai nulemia cha- 
rizmatinę ritualo ir įvairių priesakų ir įsakymų, sudaran- 
čių kodą, per kurį charizmos bendrystė yra pratęsiama ir 
sustiprinama, esmę. 

Kai rutinizacijos procesas plėtojasi iš kartos į kartą, jis 
būtinai tradicionalizuojamas. Kaip rašė Bendixas: „Šiame 
procese atsiranda ypatingas panašumas tarp charizmos ir 
tradicijos. Nors savo grynąja forma revoliucinės chariz- 
mos prielaidos yra visiškai nesuderinamos su tradicija, 
abu dominavimo tipai priklauso nuo tikėjimo konkrečiais 
asmenimis, kurių autoritetas yra laikomas šventu ir ku- 
rių atžvilgiu jų sekėjai ir pavaldiniai jaučiasi susaistyti 
pagarbos ir pareigos. Kai įsigali tradicija, į charizmą krei- 
piamasi nebe kaip į priemonę pasipriešinti kasdieninei 
rutinai kokia nors ypatinga Žinia ar galia, bet veikiau kaip 
į įgytų teisių turtuose ar socialinėje tradicijoje legiti- 
maciją“*0. 

Taigi charizma šventybės prasme yra pagrindinė so- 
cialinių ir politinių sistemų, kaip ir tikrų religijų, dalis. 
Weberis rašo apie kastą Indijoje kaip apie klasikinį pavel- 
dimos charizmos atvejį. „Visos profesinės kvalifikacijos ir 
ypač visos autoriteto ir valdžios pozicijų kvalifikacijos 
čia turi būti laikomos kaip griežtai apribotos charizmos 
paveldimumo“*!. Pamažu susiformuoja ir kitoks santykis 
tarp charizmos ir ekonominių reiškinių. Tiesioginis cha- 
rizmos rezultatas, kaip matėme, yra revoliucinis, t. y. tūks- 
tantmetis turtų ir materialinės valdžios atsižadėjimas. „Ta- 
čiau tuo atveju, kai rutinizacijos procesas krypsta į 
tradicionalizmą, galutinis rezultatas gali būti visiškai prie- 
šingas“. Tada atsiranda „šventieji turtai“, priešingi profa- 
niškiems, kaip ir tuomet, kai ritualinėmis priemonėmis 
paprašti pinigai tampa išmalda. Valdžios struktūros yra 
atskirtos, kai kurios dėl savo kilmės yra šventos ir chariz- 
matinės, kitos tėra pasaulietiškos ir profaniškos. Weberio 

feodalizmo analizė skleidžiasi charizmatiškumo konteks- 
te, kaip, aišku, ir jo giminystės tipų traktuotė. „Visai įma- 
noma, kad griežčiausias biurokratijos tipas, kaip Napole- 
ono atveju, kiltų tiesiog iš charizmatinio judėjimo; kiti 
pavyzdžiai galėtų būti visos ikifeodalinių ir feodalinių 
organizacijos tipų rūšys“?2. 

Net modernusis demokratijos iškilimas neapsiėjo be 
charizmatinio elemento. „Charizmatinis principas, kuris 
iš pradžių buvo pirmiausiai nukreiptas į autoriteto įteisi- 
nimą, gali būti aiškinamas ir plėtojamas antiautoritarine 
linkme. Taip yra iš tiesų todėl, kad charizmatinio autori- 
teto pagrįstumas visiškai remiasi tų, kurie jam pavaldūs, 
pripažinimu, kuris priklauso nuo to autoriteto nuoširdu- 
mo įrodymo". Kai korporatyvios grupės organizacija pa- 
mažu racionalizuojama, visiškai įmanoma, kad pripaži- 
nimas, užuot laikius jį legitimacijos pasekme, yra laikomas 
legitimacijos pagrindu, t. y. legitimacija tampa demo- 
kratine“*s. 

Apie modernios Europos istorijos pabaigą Weberiui 
liudija charizmos įtakos sumenkėjimas ir progų, kai gali 
dominuoti charizmatinis autoritetas ir charizmatiniai san- 
tykiai, sumažėjimas. To priežastis yra racionalizacija, We- 
berio manymu, pagrindinis Europos istorijos procesas. Ši- 
tai verta palyginti su Durkheimo samprata. Jis didėjančią 
anomiją modernioje Europoje suvokė kaip ilgalaikio šven- 
tų vertybių nuosmukio įrodymą, nuosmukio, kurį sukėlė 
individualizmas ir sekuliarizacija. Individo santykis su 
šventybe susilpnėjo (galbūt tik laikinai) dėl šiuolaikinių 
materializmo ir skepticizmo doktrinų įtakos. Vis dėlto, 
Weberio nuomone, tiesiogine charizmos nuosmukio prie- 
žastimi derėtų laikyti ne tiek dalyvavimo sumenkėjimą, 
kiek organizacinę hipertrofiją, pasireiškiančią kaip kultū- 
ros ir gyvenimo biurokratizacija. Biurokratija, manė We- 
beris, virš visuomenės suformavo dangą, kuri gali būti 

per daug stora, kad leistų prasiveržti tokioms charizma- 
tinėms asmenybėms, apie kurias byloja praeities istorija. 
Ir pats mokslinio, racionalaus modernizmo būdas yra vis 
svetimesnis besiformuojantiems tikėjimo kontekstams ir 
netikėjimo plėtimuisi stabdyti, nes tik dėl to charizmatinė 
valdžia ir gali pasireikšti. Jeigu Weberis būtų išgyvenęs 
iki Hitlerio atėjimo į valdžią, be abejonės, būtų pakeitęs 
savo požiūrį, nes, nepaisant (o galbūt kaip tik dėl to) sto- 
ro biurokratijos sluoksnio Vokietijos visuomenėje, vis dėlto 
buvo įmanoma, kad valdžią įgytų individas, sujungęs sa- 
vo asmenyje charizmatinius pranašo, šamano ir įniršėlio 
bruožus, ir sudrebintų visuomenę taip, kaip istorijoje bu- 
vo pavykę tik keletui charizmatinių asmenybių. 
Durkheimo šventybės neišvengiamumo ir išoriškumo 
pojūtis šiuo požiūriu yra patikimesnis vadovas nei We- 
berio labiau istorinis charizmos iškilimo ir nuopuolio, au- 
gimo ir nykimo požiūris. Be viso jų bendro giminiškumo 
religijos-šventybės sferai, tarp Weberio ir Durkheimo šven- 
tybės sąvokų yra vienas esminis skirtumas. Durkheimui 
šventybės šaknys yra kolektyvinėje visuomenėje; šventy- 
bė kyla iš nenugalimo Žmonių jaučiamo poreikio iš naujo 
įtvirtinti jų susivienijimą grindžiančias vertybes. Tačiau 
galima sakyti, kad Weberiui, nepaisant aiškios visuresy- 
bės sampratos ir pabrėžtinos „rutinizuotos charizmos“ ko- 
lektyviniame susivienijime svarbos, charizmos įvaizdis yra 
asmeniškas ir istoriniu požiūriu spazmiškas. 


Antrąjį ir galbūt įtakingiausią iš Weberio religijos-šven- 
tybės panaudojimų visuomenės analizėje galima rasti jo 
žymiojoje studijoje Protestantiškoji etika ir kapitalizmo dva- 
sia. Nedaugelis šiuolaikinio socialinio mokslo darbų turė- 
jo tokį poveikį, paskatino tokį tyrinėjimų mastą ar sukėlė 
tokią kontraversiją kaip šis Weberio darbas. Jis buvo pa- 
gerbtas gausybe straipsnių, recenzijų ir knygų, „panei- 

giančių“ Weberio tezę. Vis dėlto nedažnai kritikai ištiki- 
mai laikėsi ribų, kurias savo argumentams ir knygoms 
prielaidas nustatė pats Weberis. Protestantiškoji etika ne 
skelbia — ir šitai galima daug kartų pabrėžti, — kad ka- 
pitalizmas buvo protestantizmo apskritai ir kalvinizmo 
konkrečiai rezultatas. Weberis buvo per daug sofistikuo- 
tas metodologas, kad ką nors panašaus sakytų apie bet 
kurį visuomenės elementą, materialų ar nematerialų. Tai, 
ką jis nuveikė savo žymioje knygoje, gali būti glaustai 
apibendrinta šia ištrauka: 

„Mūsų analizės turėjo parodyti, kad viena iš konstitu- 
tyvių moderniosios kapitalistinės dvasios, ir ne tik jos, 
bet ir moderniosios kultūros dalių, — racionalus gyveni- 
mo būdas, grindžiamas profesinio pašaukimo idėja, — 
gimė iš krikščioniškosios askezės dvasios“**. Ar Weberis šio- 
je knygoje paneigia pinigų, prekybos, technologijos, poli- 
tinės centralizacijos, teisinės racionalizacijos, sekuliariza- 
cijos, prabangos ir daugelį kitų elementų, kuriais 
kiekvienu atskirai ir po kelis buvo siekiama paaiškinti 
kapitalizmo Vakaruose iškilimą? Jis to nedaro. Visi tie 
elementai savaip yra esminiai. 

Tačiau Weberis gyveno tuo metu, kai istorinė ekono- 
mikos mokykla ir visų pirma marksistai iš tikrųjų neigė 
kokių nors kitų jėgų, išskyrus materialines, įtaką Vakarų 
visuomenės perėjimui iš feodalinio-agrarinio į kapitalisti- 
nį-pramoninį ūkį. Argi Marxas neparodė, kad religija yra 
tik iliuzija, fantazijos šydas, per kurį gali būti matomos 
tikrosios istorijos jėgos, tačiau ji ne ką daugiau paaiškina- 
ma funkcinę arba priežastinę reikšmę turinčiais teiginiais 
nei vaikų prietarai? Marxui esminė motyvuojanti istorijos 
jėga ir specifinė Europos kapitalizmo iškilimo priežastis 
glūdi technologijoje arba veikiau technologijos kisme, ku- 
ris sistemos viduje virsta nepakeliamais konfliktais. 

Tai, kad Weberis metė iššūkį tokiam požiūriui, žymi 
ne tik unikalų sociologijos vaidmenį tarp socialinių moks- 
lų, bet ir paties Weberio mąstymo drąsą. Tačiau šiuo iš- 
šūkiu Weberis nepadarė klaidos, pakeisdamas technolo- 
giją kaip pagrindinį istorinio pokyčio akstiną religijos 
faktoriumi. Priešingai nei marksistai, jis nekėlė iš esmės 
neatsakomų absoliučios kilmės klausimų ir neieškojo tik- 
rumo vieno faktoriaus teorijoje. Šie Weberio žodžiai tai 
puikiai paaiškina. | 

„Mūsų tyrimas galėtų būti kuklus indėlis, paaiškinan- 
tis, kaip apskritai "idėjos gali daryti poveikį istorijos rai- 
dai. <...> Mes stengiamės tik pabandyti aiškiai parodyti, 
kokia reikšmė tų religinių motyvų, kurie prisidėjo prie 
mūsų modernios, iš esmės "šiapusės' kultūrinės raidos 
audinio, kurį supynė nesuskaičiuojama daugybė pavie- 
nių istorinių motyvų. Tad mūsų klausimas tik toks: ko- 
kius būdingus šios kultūros turinio aspektus galime pri- 
skirti Reformacijos kaip istorinės priežasties įtakai? <...> 
Kita vertus, negali būti ginama ir tokia kvaila doktrinie- 
riška tezė, neva "kapitalistinė dvasia“ (ta prasme, kuria 
čia laikinai vartojame šią savoką) galėjo atsirasi tik kaip 
tam tikros Reformacijos įtakos rezultatas; neva kapitaliz- 
mas kaip ekonomine sistema yra Reformacijos kūrinys. Ne- 
įveikiama kliūtis tokiam požiūriui yra jau tas faktas, kad 
kai kurios svarbios kapitalistinės verslininkystės formos, 
kaip Žinia, yra jau kur kas senesnės už Reformaciją. Mes 
stengiamės nustatyti tik tiek: ar religijos įtaka vaidino tam 
tikrą vaidmenį ir kokią įtaką turėjo religija kokybiškai 
formuojantis ir kiekybiškai sklindant po pasaulį 'kapita- 
listinei dvasiai“ ir kaip ji paveikė konkrečius kapitalizmo 
pagrindu susikūrusios kultūros aspektus“*?. | 

Weberis giliai jautė istorinę individualią motyvaciją, 
lemiančią socialinį pokytį, arba, tiksliau pasakius, turėjo 
aštrų pojūtį, kad svarbu visiems pokytį aprašantiems tei- 

giniams suteikti tokią formą, kuri būtų reikšminga tam 
tikrame amžiuje viešpataujančioms vertybėms, paskatoms 
ir reikšmės struktūroms. Kad pokyčiai technologijoje pa- 
veikė kapitalizmo iškilimą, buvo neginčytina. Vis dėlto 
kilo klausimas, kokiose kultūros srityse buvo galima rasti 
visagalius raktus, kurie paaiškintų technologinio pokyčio 
virsmą į Žmogaus sąmonės ir elgesio sferą, apimančią gi- 
liausius individų motyvus ir impulsus. Pats savaime tech- 
nologiškumas buvo nepakankamas visuomenės poky- 
čiams paaiškinti lygiai kaip ir grynasis utilitariškumas ar 
materialumas, nes istorijoje galima rasti be galo daug pa- 
vyzdžių, kai technologiniam kismui nepavyksta įsižiebti 
socialinėje Žmonių sąmonėje ir generuoti pačios visuo- 
menės pokyčių. 

Kapitalizmas susiformavo tame amžiuje, kuriame re- 
liginiai ir moraliniai klausimai žadino ypač gilius jaus- 
mus; daug gilesnius nei moderniame amžiuje; tie jausmai 
buvo net stipresni nei pačiais tamsiausiais viduramžiais, 
kai religija kultūroje ir Žmonių mąstyme turėjo universa- 
lią reikšmę, kai jai dar nebuvo metę iššūkio konvulsiški 
doktrininiai ginčai, prasidėję kartu su Reformacija. Jokia- 
me kitame amžiuje nesvarstė religinių klausimų taip in- 
tensyviai, kaip amžiuje, ėjusiame iškart po Lutherio ir 
Calvino. Religinė ideologija septynioliktame ir daugiau- 
sia aštuonioliktame amžiuje reiškė tą patį, ką politinė ide- 
ologija reiškė po Prancūzijos revoliucijos, ypač komunis- 
tinio fanatizmo laikais devyniolikto amžiaus pabaigoje ir 
dvidešimtame amžiuje. Taip tikrai atsitiko tuo metu, kai 
pamokslininkų ir misionierių pridygo tiek, kiek Vakarų 
Europoje jų nebuvo galima išvysti nuo ankstyvosios krikš- 
čionybės laikų. 

Weberis šitai Žinojo ir tyrė religinio faktoriaus vaid- 
menį sąmonės būdo, kurio signalinė dalis yra kapitaliz- 
mo dvasia, formavime. Kitaip tariant, Weberis, nurody- 

damas kalvinizmą, siekia „paaiškinti“ ne kapitalizmą kaip 
visumą, bet veikiau kapitalizmo būdą, kuriame darbas, 
turtas ir pelnas gali būti ne tik toleruojami ir mėgstami 
(tai yra visais laikais galiojantis ir universalus požiūris), 
bet iš tiesų paversti į kažką etiškai privalomo ir moraline 
prasme suverenaus. Kitoje ištraukoje Weberis išdėsto jį 
sužavėjusios problemos esmę. Ši ištrauka gali būti suvok- 
ta kaip platesnės diskusijos dėl paradokso, jog kapitaliz- 
mo dvasia reiškėsi nekapitalistinėmis (institucine ir ma- 
terialia prasme) aštuoniolikto amžiaus Amerikos 
gyvenimo miškuose aplinkybėmis ir, priešingai, tokios 
dvasios trūko turtingoje buržuazinėje Florencijoje moder- 
nios eros pradžioje. 

„Kaipgi toks, geriausiu atveju tik doroviškai toleruo- 
jamas, elgesys tapo “profesiniu pašaukimu“, kaip jį supra- 
to Benjaminas Franklinas? Kaip istoriškai paaiškinti, kad 
tuometinio pasaulio kapitalistinės raidos centre — XIV a. 
ir XV a. Florencijoje, kuri tuo metu buvo visų didžiųjų 
pasaulio politinių jėgų pinigų ir kapitalo rinka, — doro- 
viškai abejotinas arba tik pakenčiamas dalykas buvo tai, 
kas provincialioje smulkiaburžuazinėje Pensilvanijoje 
XVIII a. buvo doroviškai pagirtinas, netgi privalomas gy- 
venimo būdas, nors ten ekonomikai vien dėl pinigų sto- 
kos nuolat grėsė grįžimas prie natūrinių mainų, ir nebu- 
vo nė pėdsako didesnių pramonės įmonių, o buvo tik 
pradinės bankų užuomazgos? Kalbėti šiuo atveju apie 'ma- 
terialių“" santykių atspindį 'idealiame antstate' būtų tikra 
nesąmonė“**. 

Aišku, kad tai buvo kalvinistinė pašaukimo idėja, tik 
sumažinta iki jos esmingiausio turinio — nenukrypsta- 
mai siekdamas turtų ar veikiau kapitalo, atsiduodamas 
asmeninio kuklumo priesakams, pasišvęsdamas tai mate- 
rialiai veiklai, per kurią vieną reiškiasi malonė — šiais 
būdais kaip ir tiesiogiai ir betarpiškai tikėdamas Dievą — 

individas tarnauja Dievui ir išpildo ne mažiau dievišką 
savo nukreiptumu į ekonominius dalykus pašaukimą. 
Lengvai sutiksime, kad viename šiame teiginyje kyla keb- 
lumų dėl kai kurių pagrindinių Weberio tezės aspektų. 
Leo Straussas teigė, kad „daugiausia, ką Weberis galėjo 
pagrįstai siekti įrodyti, yra tai, kad kalvinistinės teologi- 
jos iškraipymas ir išsigimimas prisidėjo prie kapitalizmo 
dvasios iškilimo. Tik šios lemtingos išlygos dėka jo tezė 
bent apytikriai gali būti priderinta prie faktų, kuriuos jis 
nurodo... Tawney teisingai pažymėjo, kad kapitalistinis 
puritonizmas, kurį tyrinėjo Weberis, buvo vėlyvasis pu- 
ritonizmas, kuris jau buvo susitaikęs su 'pasauliu'“?*. 
Tai gali būti tiesa, ir galbūt buvo neišvengiama, kad 
Weberis, ėmęs cituoti iš ankstyvųjų kalvinistų praktinės 
etikos, jų priesakams turėjo suteikti tam tikrą priežastinę 
pirmenybę, kuri yra svetima jo knygoje skelbiamam ke- 
tinimui, kaip jau buvo minėta, parodyti, kad „vienas iš 
pagrindinių kapitalizmo dvasios elementų <...> gimė iš 
krikščioniškojo asketizmo dvasios“*“. Pagaliau kas nėra 
bent kokia nors prasme nustumiamas į šalį didžiosios idė- 
jos varomosios jėgos? O Weberio idėja iš tiesų buvo didžioji. 
Ieškoti socialinės sistemos (kapitalizmo) priežasčių ne 
jame pačiame — tą darė daugelis kitų, vedami tęstinumo 
idėjos, — o skirtingoje sistemoje (protestantizme), savai- 
me buvo pažymėtinas laimėjimas, turint galvoje evoliuci- 
nių ir endogeninių pokyčio teorijų Weberio laikais univer- 
salumą. Toliau. Reikalavimas, kad pokytis visuomenėje 
nusileistų iš panoraminio bendrumo lygio į sritį, kurioje 
formuojami tikrieji elgesio motyvai tik vertybių, kurios 
pokyčio metu labiausiai audrina jausmus, dėka, taip pat 
buvo svarbus Weberio indėlis. Pagaliau visą kapitalizmo 
iškilimo sritį tirti tikrame palyginamajame kontekste tais 
dar tebeviešpataujančio vienakrypčio developmentalizmo 
laikais, kai „palyginamasis metodas“ paprastai buvo 

suprantamas tiesiog kaip priemonė iliustruoti evoliucijos 
fazes vienoje progresijoje, kaip Marxo ir Spencerio teori- 
jose, buvo unikalus sumanymas. 

Weberis pats nemanė, kad jis išsėmė temą savąja reli- 
gine perspektyva. Knygos pabaigoje jis teigia: „Tolesnis 
mūsų uždavinys būtų parodyti, kokią reikšmę... asketi- 
nis racionalizmas turėjo ir socialinės politinės etikos turi- 
niui, vadinasi, socialinių bendrijų, pradedant sektantų bū- 
reliais ir baigiant valstybe, organizacijai ir funkcijoms. 
Toliau reikėtų išanalizuoti asketinio racionalizmo santykį 
su humanistiniu racionalizmu, su jo gyvenimo idealais ir 
kultūrine įtaka; be to, jo ryšius su filosofinio ir mokslinio 
empirizmo raida, su technikos plėtra ir su dvasinėmis 
kultūros gėrybėmis. Galų gale reikėtų istoriškai ištirti šio 
racionalizmo tapsmą nuo jo užuomazgų viduramžiais iki 
jo transformavimosi į grynąjį utilitarizmą visur, kur pa- 
plito asketinis religingumas. Tik šitaip galima būtų nu- 
statyti asketinio protestantizmo kultūrinės reikšmės mas- 
tą ir palyginti jį su kitais plastiškais moderniosios kultūros 
elementais“*?. 

Ir paskutiniame knygos paragrafe Weberis rašo: „Mat 
modernus žmogus, netgi būdamas kuo geriausios valios, 
paprastai nepajėgia įsivaizduoti, kokią iš tikrųjų didelę 
įtaką darė religinės idėjos Žmonių gyvenimo būdui, kul- 
tūrai ir nacionaliniam charakteriui. Bet tai nereiškia, kad 
mes ketiname vienpusišką 'materialistinę" kultūros ir is- 
torijos interpretaciją pakeisti tokia pat vienpusiška spiri- 
tualistine interpretacija. Abi jos yra vienodai galimos, bet 
jos vienodai mažai padeda istorinei tiesai, jeigu preten- 
duoja ne parengti tyrimą, bet jį užbaigti“. 


Pamaldumo funkcija — Simmel 


Pamaldumas turi iš esmės tą pačią reikšmę Simmelio 
veikaluose, kaip ir šventybė — Durkheimo, o charizma — 


379 


II: ELEMENTARIOS SOCIOLOGIJOS IDĖJOS 


Weberio darbuose. Kaip ir šios dvi sąvokos, pamaldumas 
išreiškia įsitikinimą, jog visapusiškas socialinių reiškinių 
supratimas yra negalimas kitaip, kaip tik pripažįstant ne- 
kintamą ir neredukuojamą religinio impulso vaidmenį. 

Savo bendrame sociologijos apimties ir metodo apta- 
rime Simmelis duoda aiškiai suprasti, kad socialinė ir re- 
liginė sritys yra glaudžiai susijusios. Čia jis atkreipia dė- 
mesį į tą faktą, kad „socialdemokratinės darbininkų 
sąjungos nariai savo įprastiniame tarpusavio bendravime 
gali demonstruoti tuos pačius bruožus“, kurie yra speci- 
finėje religinėje organizacijoje. Iš tikrųjų jo pagrindinis 
argumentas šioje diskusijoje yra skirtas religijos tyrė- 
jams — priminti jiems, „kad religinis elgesys nepriklauso 
išskirtinai nuo religinių turinių, bet yra bendroji žmogiš- 
ko elgesio forma, realizuojama ne tik transcendentalinių 
objektų, bet ir kitų motyvų stimulo dėka“?!, motyvų, ky- 
lančių iš bendruomenės, autoriteto ir statuso. Tačiau ne- 
abejotina, kad Simmelis laikosi dvipusio eismo gatvės 
principo, ir šitai išaiškėja būtent jo pamaldumo prigim- 
ties tyrinėjime. 

Simmelis teigia, kad yra „autonominės religinės ver- 
tybės“ visose ilgalaikėse socialinėse būsenose ir santy- 
kiuose. Iš tiesų tik dėl šių autonominių religinių verty- 
bių, įsikūnijusių socialiniuose santykiuose, „pagrindinė 
religinė nuotaika įgauna tam tikrą formą, kurios trans- 
cendentalinis laipsniškumas ir objektyvacija atskleidžia 
bendrą religinių objektų reikšmę“. Trumpai tariant, Sim- 
melis gina ne natūralų ryšį tarp „socialumo“ ir „religiš- 
kumo“; veikiau jis ragina pačiame socialume kaip pačios 
jo esmės elementą įžvelgti religinį faktorių??. 

„Klusnaus vaiko ryšys su tėvais, uolaus patrioto su 
savo tėvyne ar tokio pat entuziastingo kosmopolito su 
žmonija; darbininko ryšys su savo klase, besiveržiančia į 
priekį, ar kilmingojo, įsisąmoninusio savo rangą, ryšys su 

aristokratija; nugalėtojo santykis su užkariautoju ar gero 
kareivio ryšys su savo armija — visi šie įvairiausio turi- 
nio ryšiai tuomet, kai turimas omenyje jų psichinis as- 
pektas, iš tikrųjų gali pasižymėti bendra savybe, kurią 
turėtume vadinti religiniu raktu“??. 

Šiuose santykiuose — pavyzdžiui, žmogaus santykyje 
su Dievu, bažnyčia ir dvasininkija, — „keistai susipina 
nesavanaudiškas atsidavimas ir troškimas, nuolankumas 
ir pakili nuotaika, jausminis betarpiškumas ir dvasinė abst- 
rakcija“. Būtent šie emociniai elementai, teigia Simmelis, 
sudaro tai, kas paprastai vadinama religine proto struk- 
tūra. „Kadangi pats faktas, jog jie yra religiniai, suteikia 
jiems atspalvį, atskiriantį juos nuo santykių, pagrįstų aiš- 
kiu egoizmu, gryna įtaiga, išorinėmis ar moralinėmis ga- 
liomis“?4. Čia aiškiai regime tą patį utilitarinės, individu- 
alistinės-racionalistinės filosofijos atsižadėjimą, kurį 
patyrėme sociologinėje tradicijoje nuo Comte'o ir Tocgue- 
ville'io. Būtent šiame diskusijos etape Simmelis identifi- 
kuoja pamaldumo sąvoką. 

„Ši ypatinga emocinė mąstymo struktūra galbūt gali 
apskritai būti apibrėžta kaip pamaldumas. Pamaldumas yra 
sielos emocija, kuri virsta religija, kai tik ji projektuoja 
save į specifines formas. Čia reikia pažymėti, kad pietas 
reiškia pamaldžią nuostatą tiek dėl žmogaus, tiek dėl Die- 
vo. Pamaldumas, kuris yra religingumas kvazi-nepasto- 
vioje būsenoje, nebūtinai turi peraugti į stabilią elgesio 
dievų atžvilgiu formą, t. y. religiją“". 

Kas Weberiui yra charizmatiniai individai, tas Simme- 
liui yra „pamaldūs žmonės, kurie nenukreipia savo pa- 
maldumo į jokį dievą, t. y. tą reiškinį, kuris yra jų pamal- 
dumo objektas; jų prigimtis yra religinė be religijos“??. 
Tokie žmonės gali suteikti „nereliginiams“ objektams ir 
ryšiams religinį pobūdį. „Mes vadiname jį „religiniu“, nes 
autonominis objektas, atsiradęs iš jo paties, iš tikrųjų yra 

kaip egzistuojančios religijos objektas, kaip impulsų, nuo- 
taikų ir poreikių, kurie išauga šiomis sąlygomis iš empi- 
rinės, socialinės medžiagos, parazitinė kultūra“?“. 

Be pamaldumo ir be religinio tikėjimo, kurį sužadina 
pamaldumas, visuomenė būtų neįmanoma. Šia prasme 
Simmelis neiškrypsta iš pagrindinės sociologijos tradici- 
jos. Tolesnė ištrauka glaustai apibendrina jo požiūrį į re- 
ligijos vaidmenį visuomenėje. 

„Taip ilgai niekas nepažvelgė giliau, nei siekia indivi- 
duali religinio tikėjimo reikšmė, į jo grynai socialinę pras- 
mę; tačiau aš esu įsitikinęs, kad be jo visuomenė, kokią 
mes ją Matome, negalėtų egzistuoti. Mūsų nenukrypstan- 
tis tikėjimas Žmogiška būtybe ar kolektyvu be jokių įro- 
dymų, dažnai priešingai visiems įrodymams, yra vienas 
iš tvirtų saitų, kurie išlaiko visuomenę kartu. Nuolankus 
paklusnumas dažnai nėra nei pagrįstas pozityviu kito tei- 
sės ir viršenybės pažinimu, nei įsišaknijęs kaip meilės ar 
asmeninės traukos santykis, veikiau jis yra įsišaknijęs ta- 
me "tikėjime" valdžia, nuopelnais, kito neįveikiamumu ir 
gerumu — tikėjimu, kuris nėra tik teorinė hipotezė, bet 
yra labai ypatingas dvasinis žmones valdantis reiškinys“. 


/ 
SUSVETIMĖJIMAS 


Susvetimėjimo samprata 


Nėra nieko keisto, kad moralinio suirimo ir socialinio 
susvetimėjimo užuominų galima rasti tuose pačiuose de- 
vyniolikto amžiaus raštuose, kurie iškėlė bendruomenės 
viziją. Abi sąmonės būsenos linkusios išaugti iš bendro 
dirvožemio, kaip ir atsitiko istorijos eigoje. Bet kuri socia- 
linė tvarka — ar tai būtų po Peloponeso laikų Atėnai, ar 
šv. Augustino Roma, ar Prancūzija po Revoliucijos, — 
kurią yra apėmę konvulsiški pokyčiai, vertybių kaita ir 
dvasinė nežinomybė, neišvengiamai skatina susidomėti, 
viena vertus, bendruomene, o, kita vertus, irimu ir susve- 
timėjimu. 

Susvetimėjimas kaip ir bendruomenė yra viena iš pa- 
grindinių devyniolikto amžiaus minties perspektyvų — 
literatūroje, filosofijoje, religijoje, taip pat ir sociologijoje. 
Tocgueville'is, Burckhardtas, Dostojevskis, Kierkegaard'as, 
Weberis — tai tik keletas iš daugelio — jie visi regėjo 
praeitį, dabartį ir ateitį taip, kaip iš esmės būtų nesupran- 
tama Švietimo, iš tiesų viso Proto amžiaus žmonėms. Bū- 
tent ypatinga devyniolikto amžiaus didžios minties dva- 
sia lėmė, kad tomis pačiomis aplinkybėmis, kurios 
Švietimo amžiuje žadėjo, pirmą kartą istorijoje, žmogų 
apšviesti tikros laisvės ir racionalios tvarkos šviesa, imta 
įžvelgti socialinio nuosmukio ir individualaus susvetimė- 
jimo galimybes. 

Susvetimėjimo idėja aš laikau tai, kas gerokai pranoksta 
marksistinį šio žodžio vartojimą, iš tikrųjų buvusį pagrin- 
diniu kanalu, kuriuo pats šis žodis pasiekė dvidešimto 
amžiaus raštus. Marxo požiūris į Žmogaus santykį su so- 
cialine tvarka, kaip parodysiu šiame skyriuje vėliau, turi 
daugiau bendrumo apskritai su Švietimo požiūriu, negu 
su tuo, ką turėjo galvoje tokie mąstytojai, kaip Tocguevil- 
le'is, Weberis, Durkheimas ir Simmelis, būtent šie protai 
yra daug labiau atsakingi už žodžio „susvetimėjimas“ var- 
tojimo dvidešimtame amžiuje turinį. 

Susvetimėjimu aš laikau tai, kas siekia giliau nei pa- 
prastas nepasitenkinimas esamomis socialinėmis sąlygo- 
mis. Tokios socialinės sistemos, kaip kapitalizmas, atme- 
timas, netgi kategoriškas atmetimas, nebūtinai turi būti 
susvetimėjusio proto atspindys, kaip yra su revoliucine 
veikla. Taigi manau, kad Švietimo nebūtų galima kvalifi- 
kuoti kaip susvetimėjusio amžiaus jokia šiais laikais ko- 
tiruojama prasme, nors tuo metu vyravusiai institucinei 
tvarkai jo opozija buvo beveik visuotinė. Kad ir kokia 
būtų buvusi jų panieka krikščioniškoms ir feodalinėms 
vertybėms, dauguma philosophes laikėsi visuotinio požiū- 
rio į Žmogaus prigimtį, tikėjo humaniškumu ir proto ga- 
limybėmis, išlaisvinus protą iš instituciškai nulemtų ne- 
tobulumų, ir visa tai sukūrė tikėjimo rūšį, kurią itin puikiai 
aprašė Carlas Beckeris. 

Mano nuomone, devyniolikto amžiaus sociologinėje 
mintyje galima rasti dvi fundamentalias ir išskirtines su- 
svetimėjimo perspektyvas. Pirmoji remiasi susvetimėju- 
sio individo samprata, o antroji — susvetimėjusios visuo- 
menės vaizdu. 

Pirmojoje perspektyvoje regime šiuolaikinį žmogų be 
šaknų, vienišą, be saugaus statuso, atskirtą nuo bendruo- 
menės ar kurios nors kitos sistemos, turinčios aiškų mo- 
ralinį tikslą. Susvetimėjimas vyrauja visur — atitolimas 

nuo kitų žmonių, nuo darbo, nuo vietos ir net nuo paties 
savęs. Neturėdamas savyje proto ir stabilumo išteklių, 
žmogus jaučia, kad šiems ištekliams kyla grėsmė ir kad 
jis pats yra, kaip sakoma, metafiziškai izoliuotas. Kentė- 
damas labiau nei džiaugdamasis dėl išlaisvinimo, kurį 
jam suteikė istorija, individas yra nepajėgus organizuoti 
pasipriešinimo, kuris yra būtinas, norint sutarti su pasau- 
liu ir su savimi. Šiame požiūryje nebelieka istorinio racio- 
nalistinio įsitikinimo, kurio pakaktų individo prigimčiai. 
Individo išlaisvinimo iš tradicijos kaina gali būti, kaip 
patyrėme, prarasta individualybė, regima savižudybėse, 
beprotybėje, robotizacijoje ir kitose patologinio nukrypi- 
mo nuo asmenybės normos forma. Renesanso sekuliariz- 
mas atėmė iš žmogaus jo dievišką prigimtį, tačiau paliko 
jam jo orumą. Dabar, manoma, modernizmo jėgos gresia 
net ir Žmogaus orumui, sumenkindamos Žmogaus dvasią 
ir įtaką. Bendruomenės praradimas jį izoliuoja, o gausybė 
institucijų ir organizacijų, užuot parėmusios jo būtį, tik 
sustiprina susvetimėjimo procesą — suskaidydamos žŽmo- 
gų į mechaniškus vaidmenis, kuriuos jis priverstas atlik- 
ti, kai nė vienas iš jų nepaliečia jo sielos vidaus, bet visi 
jie atskiria Žmogų nuo jo paties, palikdami jį, taip sakant, 
egzistencinės stokos būsenoje. 

Antroji perspektyva yra artimai susijusi su pirmąja, 
tačiau jos akcentas visai kitas. Čia pabrėžiama visuome- 
nė, tauta, bendroji valia. Šioje perspektyvoje šiuolaikinė 
visuomenė yra nepasiekiama dėl jos nutolimo, grėsminga 
dėl jos griozdiškų organizacijos struktūrų, beprasmė dėl 
jos beasmenio sudėtingumo. Kultūra, seniau buvusi ak- 
tyvi, dabar laikosi atokiai, stokodama to, ką Burke'as va- 
dino Žmogaus dvasios „užeigomis ir poilsio vietomis“. 
Visa demokratinė-pramoninė santvarka, kurios atėjimas 
buvo ir tebebus šlovinamas modernizmo apaštalų nuo 
Benthamo iki Lenino, nuo Mančesterio iki Maskvos, šioje 

perspektyvoje regima kaip tokia, kurioje kyla grėsmė es- 
minėms kultūros versmėms, kurioje politinis autoritetas, 
užuot pasireiškęs per išsvajotąją bendrąją valią, reiškiasi 
spektre, kurios vienas kraštutinumas yra plebiscitarizmas, 
o kitame — centralizuota biurokratija. Masinė nuomonė 
nugali skonio ir sprendimo discipliną; šiurkšti ir kurti- 
nanti fabrikų tvarka įveikia kaimo ritmus; visuomenės 
racionalizacija išsigimsta į uniformizaciją; ir svarbiausios 
Europos kultūros vertybės — garbė, ištikimybė, draugys- 
tė — išgaruoja nuo mirtino objektifikacijos svorio. 


Progreso inversija 


Susvetimėjimas, suvokiamas kaip sociologinė būsena, 
yra progreso ir racionalistinio individualizmo idėjos an- 
titezė — antitezė ir taip pat inversija, nes išvados dėl 
žmogaus ir visuomenės, kurių priėjo susvetimėjimo so- 
ciologai, remiasi tų pačių prielaidų, kurios parėmė pro- 
greso ir individualizmo idėją, inversija. 

Du šimtmečius dominuojanti istorijos filosofija Vaka- 
rų Europoje buvo progresyvi. Aišku, buvo ir išimčių. Net 
Prancūzijos Švietime — taip dažnai laikomame universa- 
laus optimizmo scena — iškildavo abejonių dėl to, ko 
galima laukti tolimesnėje ateityje. Kadangi jos prieštarau- 
davo daugumos filosofinių racionalistų nuo Bacono ir Des- 
cartes o septyniolikto amžiaus pradžioje, Condorcet ir 
Benthamo aštuoniolikto amžiaus pabaigoje iki Marxo ir 
Spencerio devynioliktame amžiuje pažiūroms, šios atsi- 
tiktinės abejonės buvo nereikšmingos. Fontenelle'is 1688- 
aisiais rašė: „Žmonės niekada neišsigims ir niekada ne- 
„Kitame 


111 


bus galo žmogiškos išminties augimui ir plėtotei 
amžiuje ši išvada buvo perimta iš tos žinojimo srities, 
kurioje ją vertino tik vienas Fontenelle'is, ir perkelta į 
platesnę ir amorfiškesnę institucijų, įstatymų ir Žmogiš- 

kos laimės sferą. „Didžioji Žmonijai būdinga protų ne- 
lygybė... priklauso tik nuo skirtingo Žmonėms prieinamo 
išsilavinimo“, — rašė Helvetius, ir žmogaus protui bei 
gerai valiai reformų ir švietimo darbai dėl to galėjo atro- 
dyti išlaisvinantys — išlaisvinantys iš klaidų ir prietarų 
grandinių. „Kaip puikiai apskaičiuojamas ir numatomas 
yra šis žmonijos paveikslas, — teigė Condorcet, — žmo- 
nijos, laisvos nuo visų tų grandinių, apsaugotos nuo at- 
sitiktinumo, kaip ir nuo jos progreso priešų valdžios, tvir- 
tais ir užtikrintais žingsniais siekiančios tiesos, dorybės ir 
laimės! Filosofas gėrisi šiuo reginiu, padedančiu jam pa- 
siteisinti dėl klaidų, nusikaltimų ir neteisybių, kurios vis 
dar tebeteršia Žemę ir kurių auka jis pats neretai tampa. 
Būtent kontempliuodamas šį reginį, filosofas gauna atly- 
gį už savo pastangas, ginant laisvę ir siekiant proto pa- 
žangos“?. Tai yra žymioji Condorcet dešimtosios ir, jo ma- 
nymu, neišvengiamos Žmogaus galutinio progreso, 
pereinant iš barbarybės į žinojimą, demokratiją ir laimę, 
stadijos santrauka. 

 Devynioliktame amžiuje Augustas Comte'as skelbė, 
kad „gerėjimas yra neabejotinas kaip ir vystymasis, kurio 
dėka jis yra galimas“. Progresas Comte'ui yra fundamen- 
talus socialinės dinamikos dėsnis*. Marxas su tokiu pačiu 
pasitikėjimu minėjo visuomenės vystymosi dėsnius, „su 
geležiniu būtinumu vedančius prie neišvengiamų rezul- 
tatų“. Marxas niekada neabejojo progreso neišvengiamu- 
mu visose tautose, žengiančiose į socializmą". O Herber- 
tas Spenceris rašė: „Taigi progresas nėra atsitiktinumas, 
bet būtinybė. <....> Taip pat tikrai kaip medis, vienas sto- 
vėdamas, yra didelis <...>. Žmogaus sugebėjimai turi bū- 
ti taip suformuoti, kad jie visiškai atitiktų socialinę būse- 
ną; taip pat tikrai turi išnykti tai, ką mes vadiname blogiu 
ir nemoralumuų; taip pat tikrai žmogus turi tapti tobulu“*. 

Tik buvo per daug lengva, turint omenyje šį tikėjimą 
progresu ir dar fundamentalesnį tikėjimą istorinio vysty- 
mosi vienove ir neišvengiamumu, padaryti išvadą, kad 
tokie reiškiniai, kaip industrializmas, technologija, urba- 
nizmas ir racionalizacija, buvo neklaidingi gerovės Žen- 
klai, ir kad tolesniame šių reiškinių vystymesi ir sklaidoje 
glūdi didžioji ateities viltis. Kad ir kokie būtų skirtumai 
tarp Comte'o, Marxo ir Spencerio, šiuo požiūriu nesuta- 
rimų nebuvo. Jų istorinėje etikoje praeitis buvo lygi blo- 
giui, dabartis — gėriui, o ateitis — tam, kas yra geriausia. 
Tikėjimas progresyvaus vystymosi dėsniu jiems ir, žino- 
ma, daugeliui kitų Didžiosios vilties amžiuje šią sampra- 
tą padarė tikrą. 

Tačiau tuo, kad progresas apibendrina vyraujančią de- 
vyniolikto amžiaus nuotaiką, ši istorija dar nesibaigia. Kar- 
tu su progreso perspektyva, iš tikrųjų jos šešėlyje, susi- 
formavo kitas požiūris į Vakarų vystymosi prigimtį ir 
galimą pabaigą; požiūris, kuris iš identiškų to, kas rado- 
si — masinės demokratijos, technologijos, racionalizmo, 
sekuliarizmo ir t. t., — prielaidų kildino priešingas išva- 
das — buvo įžvelgiama ne politinė laisvė, bet masių įves- 
ta tironija; ne individuali autonomija, bet liguista izolia- 
cija; ne sąmonės racionalizmas, bet dvasios racionalizacija; 
ne pasaulietinis išsilaisvinimas, bet sterilus atkerėjimas. 

Tai, ką regime, pradedant konservatoriais ir jų bendro 
nepasitikėjimo modernizmu, yra tragiška pažiūra į gyve- 
nimą, išskleistą laiko perspektyvoje. Ši pažiūra pateikia 
melancholišką ateities prognozę ne remdamasi svetimais, 
išoriniais faktoriais, bet pačia istorijos esme, tomis pačio- 
mis jėgomis, kurias racionalistai sveikino kaip daug ža- 
dantį išsilaisvinimą ir naują proto imperiją. Šiuo požiūriu 
istorija suvokiama kaip periodiškai apimama gilių mora- 
linių krizių, kurios priešingai, nei teigė neišvengiamo pro- 
greso mąstytojai, pačios automatiškai neišsisprendžia, ta- 

čiau išlieka, kad temdytų ir išjuoktų Žmogaus pasaulieti- 
nio išganymo viltis. 

Konservatyvaus nepasitikėjimo modernia Europos plė- 
tote pavyzdžiu galėtume laikyti Bonaldą. „Artėjame prie 
didžiosios socialinio pasaulio vystymosi fazės. Revoliuci- 
ja, kuri kaip ir visos revoliucijos kartu buvusi ir religinė, 
ir politinė, buvo bendrųjų dėsnių, užtikrinančių visuo- 
menės išsaugojimą, rezultatas ir turėtų būti palyginta su 
baisia, bet sveika krize, kurios dėka gamta išrauna iš so- 
cialinio kūno tuos ydingus principus, kurie sužėlė dėl 
valdžios silpnumo, ir grąžina jam sveikatą ir naują 
energiją“. 

Ar ši krizė bus atgimusios Europos pagrindas, ar at- 
statys jos esminius šeimos, korporacijos, bažnyčios ir so- 
cialinės klasės pamatus, išstumdama iš savęs toksinius 
individualizmo ir sekuliarizmo elementus? Bonaldas ma- 
no, kad tokia galimybė yra, bet ne daugiau. Revoliucijos 
sukeltas siaubas ir politinio autoriteto atkūrimas siūlo bent 
jau galimybę, kad „ateistinė Žmogaus religinio ir politi- 
nio suverenumo dogma <...>, tas kiekvienos revoliucijos 
principas ir visų blogybių, kurios slegia visuomenę, ge- 
malas“Š, kitose Europos šalyse, kuriose jis įsišaknijo, bus 
išnaikintas tų šalių vyriausybių. Iš čia konservatoriams 
būdinga negailestinga religinio, šeimos, ekonominio, po- 
litinio autoriteto gynyba. 

Tačiau tai nėra visiškai tikra. Žlugimo ir korupcijos 
embrionai, kuriuos paskleidė infekcija Prancūzijoje, jau 
įsismelkę į Europos kūną. „Anarchija buvo nuvainikuota, 
o ateizmo kariuomenė — sumušta; tačiau pats preceden- 
tas išlieka po to, kai šis pasisekimas ir principai išlaiko 
precedentą. Išaugo autoriteto nekenčianti karta, nebeži- 
nanti savo pareigų, karta, kuri ateinančioms kartoms per- 
duos lemtingą daugybės pateisintų klaidų ir žalingos ne- 
baudžiamų nusikaltimų atminties tradiciją. Netvarkos 

priežastys, kurios visados glūdi visuomenės širdyje, anks- 
čiau ar vėliau atkartos savo siaubingas pasekmes, jei tik 
autoritetas, įsikūnijęs skirtingose visuomenėse, šios nuo- 
dugnios naikinimo sistemos nepakeičia savo neribotomis 
konservavimo galiomis. <...> Ši išdidumo ir revoliucijos 
dvasia, kuri pažabota, tačiau niekada iki galo nesunaikin- 
ta, nuolatos išliekanti visuomenėje, nes ji visad gyva žmo- 
guje, kariaus abi puses naikinantį ir atkaklų karą iki pabai- 
gos visuomenės prieglobstyje kaip ir žmogaus širdyje“. 

Reikia pabrėžti, kad visi šie reiškiniai nebuvo jokio 
laikino pamišimo, jokio sunaikinimo plano padariniai. Jie 
yra giliai įsišakniję šiuolaikinėje Europos istorijoje. „Iki 
šešiolikto amžiaus gyvenimas Europoje buvo grindžia- 
mas dviem didžiaisiais monarchijos ir krikščioniškosios 
religijos principais. Šešioliktame amžiuje vyko didžioji re- 
liginė schizma, kurios neišvengiamas rezultatas buvo di- 
dysis politinis lūžis“. Iš jų abiejų kilo, viena vertus, vis 
didėjanti centralizacija ir, kita vertus, moralinė anarchija. 
„Taip Europoje prasidėjo kova, kuri galbūt niekada nesi- 
baigs“ !V, 

Esminis susvetimėjimo požiūris į istoriją yra nuolati- 
nio tragiško konflikto tarp gėrio ir blogio pojūtis; konflik- 
to, kuris konservatoriams reiškė kovą tarp senos ir naujos 
tvarkos, kai senosios tvarkos pralaimėjimas buvo beveik 
iš anksto nuspręstas. Antai Carlyle'is rašė apie „didžiulę 
kovą visame visuomenės audinyje; neribotą atkaklų Naujo 
ir Seno konfliktą“. Kaip ir Burke'as, iš kurio jis perėmė 
daugelį savo kanonų apie tai, kas teisinga ir neteisinga, 
Carlyle'is suvokė Prancūzijos revoliuciją kaip vieną iš įsi- 
kūnijimų to, ką Burke'as vadino „dusliu požeminiu gau- 
desiu“, gresiančiu „visuotiniu žemės drebėjimu politinia- 
me pasaulyje“. Prancūzijos revoliucija, teigia Carlyle'is, 
„buvo ne galingo judėjimo šaltinis, o jo atžala“. Visa tai, 
ką žadėjo progreso apaštalai, buvo galima pamatyti virs- 

tant aukštyn kojom, o tai žlugdė humanitarų viltis. Poli- 
tinis racionalizmas, rašo Carlyle'is, įgijo plačiai paplitu- 
sio „didžiulio susidomėjimo paprastais politiniais susita- 
rimais“ formą. Jis kalba apie atsiradusį „naują amatą“, 
abstraktaus kodo darymo amatą, ir beveik tais pačiais 
žodžiais, kuriuos Weberis vartojo amžiaus pabaigoje, ra- 
šo apie „tamsiuosius bruožus“, kurie patvirtina „tikėjimą 
mechanizmu“, tokį, kuris sumaišo herojiškumą su papras- 
tu krumpliariškumu ir mechaniškumu. Būtent iš savo am- 
žiaus diagnozės Carlyle'is atsisuko į charizmatinių istori- 
jos figūrų garbinimą. Didysis žmogus buvo desperatiška 
Carlyle'io viltis amžiui, kuriame Europos istorijos paža- 
das buvo sunaikintas. 

Burckhardtas vėliau rašė: „Nieko nesitikiu iš ateities. 
Yra įmanoma, kad mums dar duota keletas pakenčiamų 
dešimtmečių, panašiai kaip Romos imperijos laikais. Ma- 
no nuomone, demokratai ir proletarai turės pasiduoti vis 
šiurkštesniam despotizmui, net jeigu jie priešintųsi iš pas- 
kutiniųjų, nes šis puikus amžius yra tinkamas viskam, tik 
ne tikrai demokratijai“!!. Laiške jis žengė dar toliau. „Ilgą 
laiką jaučiau, kad mes artėjame prie tikros demokratijos 
ir absoliutaus despotizmo alternatyvos be teisės ir įstaty- 
mų. Šiame despotiškame režime daugiau nebevaldys di- 
nastijos, nes jos yra per daug minkštos ir kilniaširdės. 
Naujosios tironijos bus karo vadų, kurie vadins save res- 
publikonais, rankose. Vis dar nenoriu įsivaizduoti pasau- 
lio, kurio valdovai bus visiškai abejingi teisei, gerovei, 
pelningam darbui, pramonei, kreditui ir kt. ir kurių val- 
dymas bus absoliučiai žiaurus“ !. 

Kaip matysime, šiuo pesimizmu ateities atžvilgiu ga- 
na ryškiai nusidažę Tocgueville'io, Weberio ir Durkhei- 
mo veikalai, iš jų kyla daugiau nei menkas įtarimas, kad 
Vakarai ateityje išgyvens sunkius laikus, kuriuos lems 
jėgos, devynioliktame amžiuje laikytos progresyviomis. 

Individualizmo inversija 


Sociologinis susvetimėjimas, būdamas progreso anti- 
tezė ir inversija, kartu yra ir individualizmo antitezė ir 
inversija. Pradedant Baconu ir Descartes'u septyniolikta- 
me amžiuje ir Shaftesbury'iu, Condillacu ir Rousseau aš- 
tuonioliktame, iki Marxo bei Spencerio devynioliktame 
amžiuje, žmogaus prigimties įvaizdį sudarė trys esminiai 
elementai: įzimtumas, potencialus gerumas ir ilgalaikis 
nesuardomumas. Nuo pirmojo elemento priklausė „kar- 
teziškas“ ar „niutoniškas“ akcentas teiginyje, kad tai, kas 
fundamentalu ir lemtinga Žmogui, kyla labiau iš to, kas 
yra Žmogaus viduje — iš instinkto, pojūčio, vidinių egois- 
tinio intereso impulsų arba altruizmo, — negu iš sociali- 
nės struktūros ir konvencinės moralės. Antrasis teigė, nors 
ir su kartais pasitaikančiais būgštavimais, kurių apstu Vol- 
taire'o arba Diderot veikaluose, kad tuomet, kai išorinės 
tikėjimo ir proto pagedimo priežastys bus pašalintos iš 
žmogaus aplinkos — kunigystė, feodalizmas, neišmany- 
mas, — į paviršių iškils Žmogui ir žmonijai įgimtas geru- 
mas (blogiausiu atveju, neutralumas). Trečiasis teiginys, 
dažniausiai kylantis iš pirmų dviejų, skelbė,. kad, turint 
omenyje Žmogui įgimtą protą ir moralinius jausmus, blo- 
gų institucijų pasekmės bus tik laikinos, kad nesvarbu, 
koks būtų Žmogaus, kaip kunigo, kareivio, valstiečio ar 
kilmingojo, nuvertinimas, žmogus kaip žmogus išsaugos 
savo esmės pagrindą per visas istorijos staigmenas. 

Nuo Bacono Esė ir Naujojo Organono iki Benthamo Pa- 
stabų apie vyriausybę racionalistinė tradicija itin pabrėžė 
intelektualinio išsivadavimo ir atsiskyrimo nuo įsteigtos 
tradicijos ir bendruomenės tikslus. Kodėl šitai neturėtų 
būti pabrėžta? Kas galėjo atrodyti labiau efemeriška už 
ilgą monarchijų, klasių ir kunigystės kodų, kurie buvo 
įprastos istorijos — konvencinės istorijos — medžiaga, 

seką? Ir kas galėjo atrodyti labiau stabilu ir pastovu už 
žmogų, prigimtinį Žmogų su jo nepanaikinamais instink- 
tais — aistromis ir jausmais, kaip jie paprastai buvo va- 
dinami aštuonioliktame amžiuje — ir, aišku, jo neabejo- 
tiną įgimtą proto sugebėjimą? Iš tiesų pirmasis uždavinys 
to, ką Proto amžius vadino įvairiai — „prigimtine“, „nu- 
manoma“ arba „hipotetine“ istorija (priešinga konvenci- 
nei istorijai), — buvo išaiškinti prigimtinio Žmogaus ir 
prigimtinės tvarkos tikrovę, „faktus atidedant į šalį“, kaip 
sakė Rousseau, nors neretai ir likdavęs nesuprastas, ir 
sutelkiant dėmesį į tai, kas amžina ir universalu. Didžiuo- 
sius septyniolikto ir aštuoniolikto amžių filosofus domi- 
no labiau prigimtinė tvarka, o institucinė tvarka jiems 
buvo svarbi tik polemine ir kritiška prasme. Aštuoniolik- 
to amžiaus racionalistų uždavinys, kuris vienija tokius 
kitais požiūriais skirtingus veikalus, kaip Visuomenės su- 
tartis, Tautų turtas ir Pastabos apie vyriausybę, buvo iškirsti 
brūzgynus to, kas buvo tariamai, ir to, kas buvo iš tikrųjų. 

Pakankamai aišku, ir neretai buvo pažymima, kad ra- 
cionalistai nesąmoningai prigimčiai ir prigimtiniam žmo- 
gui priskyrė požymius, apvalytus nuo tam tikrų pamėg- 
tų aplinkinės socialinės tvarkos sferų. Kaip Lutheris ir 
Calvinas suvokė savo tyrą ir geraširdį tikintįjį geriausių 
ilgos krikščionybės tradicijos jau suformuotų modelių pa- 
grindu, siūlydami tik pašalinti krikščionybės „piktybinius 
auglius“ — popiežiaus instituciją, sakramentus, vienuo- 
lynus, ekleziastinius teismus, — taip aštuoniolikto am- 
žiaus racionalistai siekė matyti žmoguje, prigimtiniame 
žmoguje, geriausių paveldėtos institucinės tvarkos savy- 
bių distiliaciją. 

Devyniolikto amžiaus filosofai, pradedant Lamennais 
ir Comte'u, mėgo pabrėžti, kad moralinės savybės, kurias 
Rousseau priskyrė savajam prigimtiniam doram ir pro- 
tingam Žmogui, užuot buvusios įgimtos Žmogiškoms 

būtybėms, buvo civilizacijos amžių ir, konkrečiau, pilie- 
tiškumo, etiketo, įsišaknijusio ne prigimtyje, bet krikščio- 
nybėje ir feodalizme, rezultatai. 

Kaip racionalistinis žmogaus įvaizdis buvo nesąmo- 
ningai apvalytas nuo žmogiškųjų būtybių elgesio ir jaus- 
mų, kuriuos suformavo tradicinė socialinė tvarka, taip 
buvo apvalytas ir racionalistinis visuomenės įvaizdis. Vol- 
taire'ui, kaip rašė Charlesas Frankelis, „proto veikalai ga- 
lų gale turi sudaryti kertinį akmenį šiame amžiuje, nes jie 
nulėmė visa, kas išliko šiam amžiui pasibaigus. Voltai- 
re'o tikėjimas progresu pagaliau rėmėsi šiuo įsitikinimu, 
kad menai ir mokslai turėjo didžiausią išlikimo galią... 
Voltaire'as, Žinoma, nelaukė, kad progresas pasibaigtų 
aukso amžiumi: žmonės išliktų žmonėmis ir nelaimės te- 
beslėgtų juos visais laikais. Tačiau pramonė ir proto me- 
nas nuolat tobulėtų, blogybės ir prietarai būtų nuosekliai 
mažinami, ir filosofija, vis labiau išplisdama, suteiktų žmo- 
nėms daugiau paguodos“. Tarp kultūros, kuria Voltai- 
re'as žavėjosi Liudviko XIV laikais, ir institucijų, kuriose 
ji reiškėsi, buvo gyvas santykis, kurį jis, švietėjas, galbūt 
apmąstė menkiau, nei, tarkime, Tocgueville'is kitame šimt- 
metyje. 

Tas pats tinka ir galbūt labiausiai žinomam iš geros 
visuomenės įvaizdžių, atsiradusių Švietimo epochoje, — 
tai bendroji valia, kurios sampratą puikiai ir įtakingai su- 
formulavo Rousseau, nors ji juo jokiu būdu neapsiriboja. 
Bendroji valia nėra tiesiog technika racionaliai visuome- 
nei pasiekti; Rousseau ji yra racionali visuomenė. Rousse- 
au manė, kad ji vyraus, bus iškelta į paviršių, kaip ir 
tikroji racionalaus Žmogaus būtis, kai tik bus pašalinti 
kaustantys prietarai ir bus sukurta palanki aplinka. Tai, 
kas teisinga individo atžvilgiu, teisinga ir prigimtinės ben- 
druomenės, kurią nulėmė Žmonių norų ir interesų sąvei- 

ka, kuri jau buvo praeityje, tačiau ją sugadino visos socia- 
linės blogybės, kylančios iš nelygybės ir specialaus inte- 
reso, atžvilgiu. Pašalinkite iš visuomenės dirbtinius ir pra- 
žūtingus socialinės klasės, religijos, gildijos ir kitų „dalinės 
asociacijos“ formų saitus, ir pirmą kartą bus sukurta sce- 
na, kurioje bus atgaivinta prigimtinė bendruomenė, o joje 
galės iškilti tikroji žmonių valia, bendroji valia. Bendroji 
valia, teigia Rousseau garsiojoje ištraukoje, „visuomet yra 
teisi, tačiau sprendimas, kuriuo ji vadovaujasi, ne visada 
yra aiškiai regimas“ “. Iš čia kyla amžina būtinybė apsau- 
goti žmones jų bendrume kaip ir jų individualybėje nuo 
prietaringos tradicinių institucijų įtakos. Anglijoje kaip 
tik tai buvo Benthamo neapykantos bažnyčiai, universite- 
tui, miesteliui, patriarchalinei šeimai ir kitoms tradicinės 
vienybės formoms pagrindas. Žmogaus tikrovė nėra su- 
kurta institucijų; institucijos yra sukurtos žmogaus ir to- 
dėl jos gali virsti atgyvenomis. 

Tačiau tuo pačiu metu, kai philosophes ir Prancūzijos 
revoliucijos vadai paskelbė šią teoriją, kilo ir reakcija į ją. 
Atmintinas Comte'o epitetas individualizmui yra „Vaka- 
rų pasaulio liga“. Tiesioginė šios Comte'o frazės priežas- 
tis yra ta, kurią jis vadina „moraline dezorganizacija“, 
kasdien persmelkiančia visuomenės konsensusą. Indivi- 
dualizmui ir visiems jo priedams — lygybei, teisėms, liau- 
dies suverenitetui — nusakyti Comte'as sviedžia panieki- 
nančią frazę — „metafizinės dogmos“. Be institucijų ir 
uždarų, korporatyvinių bendruomenių, sako Comte'as, 
žmogus ne tik bus bejėgis ir nesaugus, jis net negalės 
realizuoti savo esminio žmogiškumo. Ši socialinė psicho- 
logija sudaro pagrindą visai jo Pozityviajai valstybei. 

Lamennais, kurio Esė apie abejingumą mes jau įvardijo- 
me kaip vieną iš amžiaus pradžios religinės minties še- 
devrų ir kurio visas gyvenimas — net ir po to, kai jis 

buvo atskirtas nuo bažnyčios, — buvo paskirtas tikslams, 
kurie, jo manymu, galėtų būti atsvara socialiniam ato- 
mizmui ir jam giminiškai blogybei, politinei centralizaci- 
jai, iškalbingai ir jaudinančiai išdėstė šią problemą trum- 
poje studijoje apie savižudybę: „Kai žmogus nutolsta nuo 
tvarkos, jį prislegia kančia. Jis yra savo paties skurdo ka- 
ralius, smukęs prieš save maištaujantis valdovas, be pa- 
reigų, be saitų, be visuomenės. Vienišas visatos viduryje 
jis veržiasi arba stengiasi prasiveržti į nieką“ V?. 

Comte'ui ir Lamennais, ir iš tiesų visiems, kuriuos jau- 
dino konservatyvi tradicijos, bendruomenės ir narystės 
vizija, modernios, demokratinės, racionalizuotos, pasau- 
lietinės visuomenės raidos pabaiga atrodė būsianti tam 
tikra socialinė tuštuma, kurios ilgą laiką toleruoti indivi- 
das bus nepajėgus, tuštuma, kuri sustiprins politinę val- 
džią ir nuniokos kultūrą. Comte'as manė, jog pozityviz- 
mas bus priešnuodis individualizmo ligai, o jo Pozityvioji 
valstybė, šiuo tikslu parašyta su tokiu pačiu įsitikinimu ir 
argumentų gausa, kokius aptiktume viduramžiškame 
traktate apie Dievą, žmogų ir visuomenę. Devyniolikta- 
me amžiuje daugelis manė, kad vienokiu ar kitokiu bū- 
du — per religinį atgimimą, utopizmą, reformas, demo- 
kratiją, mokslą ir švietimą ar pasaulietinę brolybės 
dvasią — moralinės dezorganizacijos, socialinio susveti- 
mėjimo ir politinės valdžios didėjimo tendencijoms, ku- 
rios radosi kartu su dviem revoliucijomis, bus rasta at- 
svara. Marxui atrodė, kad visa, ko reikia, yra privatinės 
nuosavybės panaikinimas; Jamesas Millis manė, kad reli- 
gijos išnaikinimas; Herbertas Spenceris — kad švietimo 
išplitimas. Tačiau Tocgueville'io, Weberio, Durkheimo ir 
Simmelio veikaluose regime, jog susvetimėjimas buvo per 
daug išplitęs, kad jį galėtų išgydyti tokios pasaulietinės 
vertybės. 

Žmogaus sumenkinimas — Tocgueville 


Koks yra kultūros ir žmogaus būdo vaizdas, kurį sa- 
vo traktate apie demokratiją mums pateikia Tocguevil- 
le'is? Jis sutinka su demokratinių ir pasaulietinių revoliu- 
cijų tikrove ir neišvengiamumu ir neneigia, kaip 
konservatoriai, ideologinių lygybės ir individualių teisių 
elementų. Jo, kaip ir Comte'o, negąsdina socialinės ir mo- 
ralinės dezorganizacijos šmėkla. Jis tuščiai neleidžia gy- 
venimo, kaip Lamennais ieškodamas pakaitalo bažnyčiai. 
Tocgueville'is yra per daug abejingas ir atokus stebėtojas, 
kad jo demokratinio Žmogaus vaizdinys būtų vienspal- 
vis. Jis nesistengia paslėpti akivaizdžių intelektualinės gy- 
vybės, kultūrinio išsilaisvinimo, aistringo atsidavimo de- 
mokratiniam tikslui ir kartu žmogiško teisingumo pajautos 
faktų, kuriuos jis matė visur, kur tik jam teko būti Jung- 
tinėse Valstijose. Iš tiesų Tocgueville'is taip išgarbino Ame- 
rikos demokratiją, kad Europos konservatoriai, tarp jų ir 
Le Play, jo požiūrį laikė pernelyg optimistiniu. 

Vis dėlto optimizmas nėra tas žodis, kurį šiais laikais 
vartotume apibūdindami Tocgueville'io vaizdinio dvasią. 
Jame galbūt yra šviesių atspalvių, tačiau taip pat yra ir 
šešėlių, kurie išreiškia tiesiai iš jo studijos Apie demokratiją 
Amerikoje kylančią niūrią nuotaiką. Tarp jo apsilankymo 
Jungtinėse Valstijose ir antro tomo išspausdinimo praėjo 
beveik dešimtmetis, ir aiškiai matyti, kad jo demokratijos 
vertinimas per tą laiką gerokai pasikeitė. Žvelgiant į jo 
veikalą kaip į visumą, sunku atsispirti išvadai, jog Toc- 
gueville'is šešėliams skyrė savo geriausius aiškintojo įgū- 
džius. Kad ir kaip būtų bandęs, jis negalėjo nugalėti jaus- 
mo, jog, pasiekusi egalitarinį teisingumą, Amerikos 
demokratija (ir tai, jo manymu, a fortiori tinka visoms de- 
mokratijoms) rizikuoja suardyti socialinius ir kultūrinius 
žmogaus didybės pagrindus, t y. skirtingumą, įvairovę, 

visuomenės ir kultūros hierarchiją, kuria privalo remtis 
individuali didybė. Tocgueville'is atvirai išdėsto savo ne- 
rimastingas abejones ir siekia, kaip pats tvirtina savo kny- 
gos baigiamojoje išvadoje, išvengti požiūrio, kokį galbūt 
gali turėti tik Dievas. 

„Kai žvilgsniu klaidžioju po tą milžinišką panašių bū- 
tybių minią, kur niekas neatrodo nei didesnis, nei men- 
kesnis už kitus, man darosi liūdna ir šiurpu, regint tą 
visuotinio vienodumo vaizdą, ir ima pagunda ilgėtis į 
praeitį nuėjusios visuomenės <...>. Juk aš nesu visagalė ir 
amžina būtybė, vienu žvilgsniu neišvengiamai aprėpianti 
visumą ir aiškiai tuo pat metu reginti visą žmoniją ir sky- 
rium kiekvieną Žmogų.<...> Tai, kas man atrodo nuosmu- 
kis, jam yra pažanga; tai, kas mane žeidžia, jį džiugina. 
Lygybė gal nėra pats kilniausias dalykas, bet ji teisinges- 
nė, ir tas teisingumas teikia jai didybės ir žavesio“ !*. 

Tiems, kurie klaidingai įsivaizduoja, jog kokio nors 
istorinio stebuklo dėka yra įmanoma visuomenė, pasi- 
šventusi egalitarinei demokratijai ir kartu kultūrinei ir 
intelektualinei aristokratijai, Tocgueville'is teigia: 

„Daugelis mano amžininkų nori atsirinkti. kai kurias 
institucijas, pažiūras, idėjas, atsiradusias senosios aristok- 
ratinės santvarkos sąlygomis, jie mielai atsisako vienų, 
bet norėtų išsaugoti kitas ir perkelti jas į naują pasaulį. 
Man regis, tie žmonės bergždžiai švaisto laiką ir jėgas, 
sąžiningai dirbdami bevaisį darbą“. 

Tačiau, jei Dievui ir gali patikti egalitarinis teisingu- 
mas protu ir siela didžių žmonių sąskaita, Tocgueville'io 
šitai netenkina. Vartant jo knygos puslapius, niekas kitas 
taip ryškiai neįstringa, kaip žmogaus kilnumo ir didybės 
nuosmukio pojūtis, — Žmogaus, susijusio su visata ir ki- 
tais žmonėmis. Švelnūs ir humaniški įstatymai asmeny- 
bės jėgos išraiškai ne daug palieka vietos. Smurtas ir 

žiaurumas yra sutramdyti, tačiau taip pat beveik nebelie- 
ka išaukštinto heroizmo ir aukščiausio, kilniausio ir ty- 
riausio būdo dorybių pavyzdžių. Nemokšiškumas yra 
įveiktas, Žinios prieinamos visiems, tačiau didieji mokslo 
žmonės neiškyla ir genijų pasitaiko retai. Žmonių darbai 
vaisingesni, tačiau ne tokie tobuli. Nors visą žmoniją jun- 
gia glaudesnis ryšys, bet silpnėja ryšiai, siejantys tos pa- 
čios rasės, to paties visuomenės sluoksnio, to paties kraš- 
to žmones!ė. 

Kokia tikimybė, kad ateityje įvyks viena iš tų atsitik- 
tinių revoliucijų, kurios iki šiol Žmonijos istorijoje teikė 
pagrindą tikrajai Žmogaus pažangos motyvus lemiančiai 
jėgai? 

„Mes gyvename tokiais laikais, kai žmonių sąmonėje 
vyksta spartūs pokyčiai. Tačiau, visai galimas daiktas, 
netrukus esminės Žmonių pažiūros pasidarys pastoves- 
nės, negu buvo ankstesniais mūsų istorijos šimtmečiais. 
Tas laikas dar neatėjo, bet, ko gero, artėja. Nuosekliai nag- 
rinėdamas demokratinių tautų poreikius ir instinktus, vis 
tvirčiau įsitikinu: jei kada nors lygybė tvirtai ir galutinai 
"įsigalės visame pasaulyje, didžiosios intelektualinės ir po- 
litinės revoliucijos vyks sunkiau ir rečiau, negu manoma... 

Manoma, jog naujos visuomenės kasdien keičiasi, bet 
aš negaliu atsikratyti baimės, kad jos galų gale ims per- 
nelyg nuosekliai laikytis tų pačių institucijų, tų pačių prie- 
tarų, tų pačių papročių ir kad žmonijos raida dėl to gali 
sulėtėti arba sustoti. Net baugu, jog protas suksis tuščia 
eiga, nepažadindamas naujų minčių, jog žmogus, bergž- 
džiai bruzdėdamas pats vienas, iššvaistys visas jėgas, jog 
žmonija, nors ir judėdama be atvangos, nebežengs į 
priekį“ !?. 

Tocgueville'io demokratinio individualizmo įsivaizda- 
vimui lemtinga tai, kad jis yra įsitikinęs, jog individo reikš- 
mė paradoksaliai ir tragiškai sumažėjo. Pirma, dėl seku- 

liarizacijos, kuri pati buvo abstraktaus proto taikymo iki 
tol religijos pašventintoms vertybėms rezultatas; antra, 
dėl beribės viešosios nuomonės, nematomos daugumos 
tironijos, įtakos; trečia, dėl darbo pasidalijimo rezultatų, 
kurie pavertė žmogų tiesiog mechaniniu padaru; ketvir- 
ta, dėl bendruomeninių saitų nutraukimo. Prie šių prie- 
žasčių, jo nuomone, dar prisideda moralinių vertybių su- 
maištis. Tokios vertybės kaip garbė ir ištikimybė, 
praradusios savo socialines šaknis, praranda ir savo isto- 
rinę reikšmę visuomenėje. 

Sekuliarizacija, teigia Tocgueville'is, buvo nuolatinis 
procesas nuo vykusios protestantiškos Reformacijos, nu- 
lėmusios dogmų, kurios tvarkė Žmonių gyvenimą, susil- 
pnėjimą ir kartu kultūros temų trivializaciją. Protestantų 
reformatoriai „individualiam protui leidžia apsvarstyti kai 
kurias senojo tikėjimo dogmas. <...> XVII a. Baconas, rem- 
damasis gamtos mokslais, o Descartes'as — filosofija, at- 
meta senąsias formuluotes, sugriauna tradicijų viešpatys- 
tę ir mokytojo autoritetą. XVIII a. filosofai pagaliau padaro 
tą principą visuotiniu, kad kiekvienas Žmogus galėtų sa- 
varankiškai išanalizuoti savo pažiūrų ir įsitikinimų turi- 
nį“20. Tačiau šie minties procesai, kaip mums yra teigia- 
ma, užuot iškėlę žmogų ir sustiprinę jo individualaus 
proto vaidmenį, iš tikrųjų jį sumenkino. Protas yra kaip 
laimė — jei tik jis tampa išskirtiniu tikslu, jį pasiekti pa- 
sidaro neįmanoma. Atimkite iš proto jo ramsčius (kliūtis, 
kaip buvo tvirtinama Švietimo epochoje), kuriuos jam tei- 
kia tradicija, apreiškimas ir hierarchija, kartu susiaurės ir 
pats protas. Būtent šis argumentas persmelkia visus anks- 
tyvuosius antrojo Apie demokratiją Amerikoje tomo skyrius. 

Individualus protas tuo pat metu veda prie savo pa- 
ties trivializacijos. Lėtai, bet negailestingai vyksta pasiti- 
kėjimo, kuris reikalingas mąstymui, sterilizacija, net ir ten, 
kur pasitikėjimas valdo Žmonių ryšius. Taip yra todėl, 

kad žmonės „matydami, jog jiems pasiseka be niekieno 
pagalbos įveikti nedidelius sunkumus, su kuriais susidu- 
ria praktiniame gyvenime, jie greit daro išvadą, kad pasau- 
lyje viskas yra paaiškinama ir nėra nieko tokio, kas pra- 
noktų suvokimo ribas. Taigi jie lengvai paneigia tai, ko 
nesugeba suprasti: taip atsiranda jų nepasitikėjimas tuo, 
kas nepaprasta, ir beveik nenugalimas pasibjaurėjimas ant- 
gamtiniais reiškiniais. Pripratę pasikliauti savo akimis, 
jie nori labai aiškiai matyti rūpimą dalyką; taigi išlukšte- 
na, kiek tai įmanoma, iš apvalkalo, pašalina viską, kas jį 
skiria nuo jų, ir viską, kas jį slepia nuo jų žvilgsnio, idant 
matytų jį iš arti ir ryškiai apšviestą. Tokia mąstysena ne- 
trukus paskatina juos niekinti formas kaip nereikalingus 
ir nepatogius šydus, kuriais nuo jų dangstoma tiesa“?! 

Tikrajai kultūrai, tikrajam intelektui, be užuovėjos 
svarstymams ir grynosioms spekuliacijoms (kurias demok- 
ratai paprastai niekina), reikalinga ir pagarba intelektua- 
liniam autoritetui, tikėjimas didžiosiomis išskirtinėmis as- 
menybėmis ir tuo, kad kilnios temos yra būtinos ir gali 
būti iškeltos. Tam reikalinga bent kokia nors apreiškimo 
forma ir bent koks nors apžavėjimas, pasiryžimas tikėti, 
kad galiausiai visatą valdo jėgos, didesnės nei ribotas žmo- 
gaus protas. 

Tocgueville' io manymu, viso to demokratijoje stinga. 
Teorija ir filosofija yra niekinamos arba jų nepaisoma, 
utilitariškai atsiduodant technikai, kuri gresia išdžiovinti 
net ir mokslo šaltinius. Daugumos ir viešosios nuomonės 
šmėklų garbinimas tikrą mąstymo nepriklausomybę daro 
neįmanomą. „Aš nežinau nė vienos šalies, kur dvasios 
laisvė ir žodžio laisvė būtų labiau apribota kaip Ameri- 
koje. <...> Todėl visai nenuostabu, kad ten ligi šiol nėra 
didžių rašytojų: ten, kur nėra minties laisvės, negali būti 
literatūros genijų, o Amerikoje jos nėra“?2. Lygybės meilė 
verčia įtarinėti kiekvieną, kuris yra geresnis ir daugiau 

sugeba, sukeldama tokį patį priešiškumą tiek intelektua- 
linės aristokratijos, tiek ir politinės aristokratijos minčiai. 

Yra ir kitos Žmogaus sugedimo priežastys. Atsisako- 
ma didžių ir kilnių temų visuotinai sutelkiant dėmesį į 
tai, kas naudinga, ribota ir vidutiniška. Literatūrinės tra- 
gedijos graikiška ar net Elžbietos laikų prasme demokra- 
tijoje yra neįmanomos, nes visuotinis požiūris į Žmogaus 
prigimtį neleidžia pakankamai iššaukštinti didžiųjų žmo- 
nių dorybių, kad nebūtų pabrėžiamos charakterio ydos, 
kurios pražudo didžiuosius. Taip pat išnyko apžavėtas 
požiūris į gyvenimą ir visatą. Pasaulietinės pažangos re- 
ligija atima iš Žmogaus sugebėjimą garbinti praeitį ir tą 
esminę vertybių ir reikšmių sferą, kuri glūdi tarp gryno- 
sios mitologijos ir empirinės tikrovės. Aristokratija, regis, 
yra labiau priimtina poezijai nei demokratija. „Demokra- 
tinėse visuomenėse, kur žmonės labai nereikšmingi ir pa- 
našūs, kiekvienas, žvelgdamas į save, drauge mato ir ki- 
tus. Taigi poetai demokratijos laikais niekada negali 
konkretaus žmogaus padaryti savo kūrinio herojum, nes, 
būdamas vidutinybė, aiškiai regima iš visų pusių, jis nie- 
kada neatitiks idealo“ 2. 

Tragiškas demokratijos paradoksas, kaip jaučia Toc- 
gueville'is, yra tai, kad valdymo sistema, tariamai atsida- 
vusi individui, galų gale sumažina tiek jo ūgį, tiek plotį. 
Individas yra sutrikęs ir užgožtas tarp daugybės jam ly- 
gių. „Esant lygybei, viešoji nuomonė užkrauna milžiniš- 
ką naštą kiekvienam Žmogui; ji gaubia jį, slegia, jam va- 
dovauja; tai priklauso veikiau nuo pačios visuomenės 
struktūros, o ne nuo valstybės įstatymų. Žmonėms vis 
labiau supanašėjant, kiekvienas jaučiasi silpnesnis paly- 
ginti su kitais. Nematydamas, kas galėtų jį iškelti ir iš- 
skirti iš visų, jis netenka pasitikėjimo savimi, kai tik su- 
siduria su dauguma. Jis ne tik nepasitiki savo jėgomis, 
bet ir ima abejoti savo teisėmis ir išmanymu...“ 24. 

Iš tiesų Tocgueville'is regi nuosmukį nuo ankstesnės 
individualumo Amerikoje būklės. „Milžiniškoje minioje, 
darančioje politinę karjerą Jungtinėse Valstijose, tik ne- 
daugelis pasižymi tuo vyrišku taurumu, ta drąsia minties 
nepriklausomybe, kuria anksčiau labai dažnai garsėdavo 
amerikiečiai ir kuri visur yra didžių žmonių skiriamasis 
bruožas. Sprendžiant iš pirmo žvilgsnio, būtų galima pa- 
sakyti, jog Amerikoje visi mąsto pagal vieną šabloną — 
mintys tarytum slenka ta pačia vėže“?. 

Vadovavimo kokybės suprastėjimas yra tiesiogiai pro- 
porcingas išsigimimui kultūroje ir moralėje. „Naujojoje 
Anglijoje, kur išsilavinimas ir laisvė yra tikėjimo ir mora- 
lės vaisius, kur seniai nusistovėjusi ir susiformavusi vi- 
suomenė jau turėjo gyvenimo filosofiją, elgesio normas ir 
papročius, liaudis, nepripažindama turtų ir kilmės teikia- 
mų pranašumų, ilgainiui išmoko gerbti intelektualinį ir 
moralinį pranašumą ir gera valia jam nusilenkti. <...> Prie- 
šingai, kuo toliau į Pietus, kur socialiniai ryšiai nėra tokie 
seni ir stiprūs, kur Žmonių išsilavinimas menkesnis, kur 
blogiau sekasi derinti moralės, tikėjimo ir laisvės princi- 
„pus, tuo rečiau tarp valdančiųjų pasitaiko žmonių, apdo- 
vanotų talentais ir dorybėmis. 

O kai galiausiai nusigauni į naująsias pietvakarių vals- 
tijas, kur tik vakar susiformavusį visuomenės branduolį 
sudaro avantiūristų ir spekuliantų gauja, ima siaubas pa- 
mačius, į kieno rankas pakliuvo valdžia, ir nejučia kyla 
klausimas, ar tokia jėga, nepriklausoma nuo įstatymų ir 
žmonių, gali skatinti valstybę augti, o visuomenę 
klestėti“ 4*. 

Kartu giriama ekonominė sistema, gimusi iš individu- 
alistinio ir racionalistinio darbo pasidalijimo ir sustiprin- 
ta liberalių individualios nuosavybės, sutarties ir sociali- 
nio mobilumo receptų. Tačiau drauge su neabejotinu 
gerovės išplitimu naujoji sistema atnešė ir blogybių. Taigi 

„turtų padalijimas sumažino atstumą, skiriantį skurdžių 
nuo turtuolio; tačiau suartėdami jie tarytum rado naujų 
priežasčių neapkęsti vienas kito ir, apimti baimės ir pa- 
vydo, stengiasi nustumti vienas kitą nuo valdžios. Tiek 
vienam, tiek kitam svetima teisės idėja, ir abu laiko jėgą 
vieninteliu dabarties argumentu ir vienintele ateities ga- 
rantija“2/. Dėl viso to ir ypač dėl nuosavybės pasiskirsty- 
mo mažėja pagarba privatinei nuosavybei. Visi siekia pel- 
no ir turtų, bet tik kai kurie, daro išvadą Tocgueville'is, 
gerbia nuosavybę kaip instituciją, kaip būtiną individua- 
lybės pagrindą. 

Dar tragiškesnis, Tocgueville'io manymu, yra darbi- 
ninko pažeminimas, atsiradęs dėl ekonominės specializa- 
cijos ir darbo pasidalijimo. „Tolydžio gamindamas vieną 
kurį daiktą, amatininkas galiausiai išmoksta nepaprastai 
meistriškai atlikti savo darbą. Tačiau sykiu jis netenka 
įgimtos galimybės panaudoti savo protą darbo jėgai. Kas- 
dien didėja jo nagingumas ir mažėja sumanumas, ir, ga- 
lima sakyti, jog, tobulėjant meistrui, išsigimsta žmogus. 
Ko galima tikėtis iš žmogaus, dvidešimt gyvenimo metų 
gaminusiam smeigtukų galvutes? Ir kam dabar gali būti 
panaudota žmogaus proto galia, ne kartą sukrėtusi pa- 
saulį? Nebent prasimanyti tobulesniam būdui gaminti 
smeigtukų galvutes? <...>. Vis labiau didėjant darbo pa- 
sidalijimui, darbininkas darosi silpnesnis, ribotesnis, vis 
labiau priklausomas. Amatai tobulėja, amatininkas atsi- 
lieka“ 28. 

Tocgueville io žodžius galima taikyti pramoniniams 
amatams, tačiau įvairiose jo veikalo vietose akivaizdu, 
kad jis manė, jog amato ir technikos tironija skleidėsi per 
visą moderniąją sistemą — ten, kur taikomasis mokslas 
buvo labiau vertinamas už teorinį, verslo reikalai — la- 
biau nei filosofija ir refleksija. Technicizmas, jo manymu, 

yra viena iš žmogaus atskyrimo nuo kultūros šaknų ma- 
nifestacijų. 

Tuo pat metu liaudį užvaldo komercializmo dvasia. 
Šitai regime ten, ką Tocgueville'is vadina „literatūriniu 
verslu“. Demokratija išlavina komercinių klasių literatū- 
rinį skonį, tačiau šios klasės į literatūrą sparčiai perkelia 
„verslo dvasią“. 

„Valdant aristokratijai, skaitytojų esama nedaug ir la- 
bai reiklių; demokratinėse šalyse skaitytojams lengviau 
įtikti, todėl jų nepaprastai daug. Vadinasi, viešpataujant 
aristokratijai, galima tikėtis sėkmės tik beprotiškų pastan- 
gų dėka, o tos pastangos, galinčios vainikuotis šlove, nie- 
kados nepadeda pelnyti daug pinigų; demokratinėse ša- 
lyse rašytojas gali labai pigiai nusipirkti pusėtiną šlovę ir 
didelį turtą. Tam nereikia, kad kas nors juo žavėtųsi; tik 
reikia, kad jis patiktų Žmonėms. 

Tolydžio gausėjanti skaitytojų minia ir nuolatinis nau- 
jų skaitalų poreikis užtikrina, kad parduodama ir ne per 
labiausiai vertinama knyga. 

Demokratinėse šalyse skaitytojai paprastai elgiasi su 
rašytojais maždaug taip kaip karaliai su favoritais — duo- 
da jiems pinigų ir juos niekina. Ko gi daugiau reikia per- 
kamoms sieloms, gimstančioms karalių dvaruose arba ver- 
toms juose gyventi? 

Demokratijos laikais visada knibždėte knibžda rašyto- 
jų, literatūrą laikančių verslu, ir ten, kur yra keletas dide- 
lių rašytojų, galima tūkstančiais skaičiuoti minčių pir- 
klius“?. 

Pražūtinga komercializmo dvasia, Tocgueville'io ma- 
nymu, dar esmingiau ir žalingiau reiškiasi per jos povei- 
kį žemdirbystei ir kaimiškam gyvenimo būdui. Žemdir- 
byste užsiima tik tie, kurie jau turi didelius turtus, ir tie, 
kuriuos baisus skurdas verčia ieškoti būdų, kaip pragy- 
venti. Tačiau demokratijoje prekybos ir komercijos dva- 

sia skatina žemdirbius naudoti žemę tik kaip trampliną į 
kokią nors kitą veiklą. „Amerikos ūkininkui neįprasta vi- 
sam laikui įsikurti turimoje žemėje. Ypač naujosiose Va- 
karų provincijose plėšiami dirvonai, kad būtų galima že- 
mę ne dirbti, bet ir perparduoti. <...> Daugybė Šiaurės 
gyventojų kasmet atvyksta į Pietų valstijas ir apsigyvena 
žemėse, kur auginama medvilnė ir cukranendrės. Tie žmo- 
nės dirba žemę, turėdami tikslą per kelerius metus pra- 
lobti. <...> Taigi amerikiečiai šitaip diegia į žemdirbystę 
prekybos dvasią, ir jų, kaip verslininkų, aistra reiškiasi 
tiek toje, tiek kitose srityse“?. 

Būtent demokratijos prekybinė dvasia, šis visa apiman- 
tis komercializmas, pasak Tocgueville'io, sukelia ende- 
minę ligą, kuri pasireiškia periodiška panika ir kuriai yra 
pavaldus demokratinis ūkis. Kadangi visi arba dauguma 
užsiima prekyba, o ne žemės ūkiu, mažiausias sukrėti- 
mas kelia jiems pavojų. „Man regis, periodinės ūkio kri- 
zės — tai šiuolaikinių demokratinių valstybių endeminė 
liga, kurią įmanoma padaryti mažiau pavojingą, bet ne- 
galima išgydyti, nes ją sukelia ne kokia nors nelaimė, o 
tų šalių gyvybingumas“?!. 

Demokratijos poveikis visuomenės sutarimui yra nei- 
giamas. „Aristokratija buvo sujungusi visus piliečius ilga 
grandine, einančia nuo valstiečio iki karaliaus. Demokra- 
tija sutrauko šią grandinę ir kiekvieną dalį palieka sky- 
rium. <...> Taigi demokratija ne tik skatina Žmones pa- 
miršti savo protėvius, bet ir atpratina juos nuo minčių 
apie palikuonis ir atskiria nuo amžininkų. Ji tolydžio ver- 
čia kiekvieną apsiriboti pačiu savimi, ir kyla pavojus, jog 
kada nors Žmogus pasijus lyg įkalintas savo širdies vie- 
natvėje“?2. 

Per ilgą laiką, tvirtina Tocgueville'is, individualizmas 
tampa egoistinis. „Individualizmas — ramus, apgalvotas 
jausmas, nuteikiantis kiekvieną pilietį atsiskirti nuo kitų 

žmonių ir pasitraukti į nuošalę kartu su šeima ir bičiu- 
liais; šitaip susikūręs mažytę visuomenę savo reikmėms, 
jis mielai paliauja rūpintis didžiąja visuomene. <...> Indi- 
vidualizmas pirmiausia išsekina tik visuomenės dorybių 
šaltinį, bet ilgainiui sunaikina ir kitas dorybes, o galiau- 
siai susilieja su egoizmu. Egoizmas — tai yda, tokia pat 
sena kaip pasaulis. Jis būdingas kiekvienai visuomenės 
valdymo formai. Individualizmas yra demokratinės kil- 
mės ir stiprėja panašėjant Žmonių gyvenimo sąlygoms, 
tai yra įsigalint lygybei'??. 

O kaip su lygybe, kertiniu demokratijos akmeniu? Toc- 
gueville'is čia irgi mato tamsiąją pusę. „Kai visos kilmės 
ir turto privilegijos panaikintos, kai visos profesijos yra 
prieinamos visiems, kai kiekvienas pats gali pasiekti ko- 
kią nori viršūnę, ambicingam Žmogui atrodo lengva pa- 
daryti gerą karjerą, ir jis mano, kad jo laukia kažkoks 
ypatingas likimas. Tačiau tai klaidingas požiūris, jo ydin- 
gumas greitai atsiskleidžia kasdienėje patirtyje. Ta pati 
lygybė, kuri leidžia kiekvienam piliečiui puoselėti dide- 
les viltis, kiekvieną skyrium padaro silpną. Ji apriboja jo 
„galias iš visų pusių ir drauge kursto jo norus. <...> Ame- 
rikiečiai panaikino kai kurias jiems trukdančias nedauge- 
lio privilegijas, bet susidūrė su visuotine konkurencija. 
Kliuvinio forma pasikeitė, bet pats kliuvinys vis tiek 
liko“*. 

Lygybė, ypač audringais laikais, gali būti ydų, kurios 
dar labiau sumenkina moralinę Žmogaus prigimtį, prie- 
žastis. „Pasibaigus ilgai trukusiai senąją visuomenę su- 
dariusių luomų kovai ir supanašėjus gyvenimo sąlygoms, 
žmogaus širdį užvaldo pavydas, neapykanta ir panieka 
kaimynui, puikybė ir perdėta savimana ir kurį laiką joje 
viešpatauja. Nepaisant lygybės, visa tai nepaprastai su- 
priešina žmones, skatina juos nepasitikėti kitų sprendi- 
mais, 0 tiesos ir išeities ieškoti tik savyje. Tokiu metu 

kiekvienas stengiasi apsiriboti vien savo paties pasauliu 
ir didžiuojasi susikūręs jam vienam būdingas savitas pa- 
žiūras. Žmones sieja jau ne idėjos, o tik interesai, ir žmo- 
nių nuomonės bei pažiūros virsta, galima sakyti, intelek- 
to dulkėmis, pustomomis į visas puses, bet niekad 
nenusėdančiomis vienoje vietoje“??. 

Moralinės vertybės taip pat kenčia nuo irstančių de- 
mokratinių procesų. Dauguma šių vertybių, bent jau ta 
forma, kuria jos pasiekė šiuolaikinį pasaulį, savo kilme — 
taip pat, žinoma, ir kontekstu bei palaikančiu audiniu — 
yra feodalinės. Pasitikėjimas, atsakomybė, ištikimybė, tar- 
nyba, garbė — visos šios vertybės, kiek jos mums yra 
žinomos, pasak Tocgueville'io, atsirado viduramžiais. 
Tuomet kolektyvinės ir abstrakčios valdžios pojūtis buvo 
silpnas. Artimi asmeniški santykiai buvo visuomenę su- 
tvirtinanti jėga, ir, turint galvoje jų pobūdį, moralinės ver- 
tybės, pagrįstos pasitikėjimu ir padorumu, buvo būtinai 
reikalingos. Garbė buvo modernaus patriotizmo feodali- 
nis atitikmuo. Žodis išliko, tačiau jo reikšmė ir funkcija 
demokratinėje visuomenėje drastiškai pasikeitė. 

„Taigi demokratinė tauta turės mažiau ir ne tokių ne- 
įprastų garbės nuostatų kaip aristokratinė visuomenė. Tos 
nuostatos irgi bus mažiau apibrėžtos; tai neišvengiamai 
lemia ir anksčiau išdėstytos mintys. Kai garbei būdingų 
bruožų sumažėja ir kai jie pasidaro ne tokie ypatingi, 
dažnai būna sunku juos įžvelgti'?*. 

Feodaliniais laikais moralinės vertybės buvo betarpiš- 
kos ir aiškios kasdieniniame gyvenime dėl žmogiškų ry- 
šių, kuriuose jos buvo įsikūnijusios, konkretumo ir santy- 
kinio stabilumo. „Panašūs dalykai visai neįmanomi tokioje 
šalyje kaip Amerika, kur piliečiai nuolat juda ir kur, kas- 
dien kintant visuomenei, drauge kinta pažiūros ir porei- 
kiai. Tokioje šalyje Žmonės nespėja net supaisyti garbės 
taisyklių, nes retai turi laiko atidžiau jas apsvarstyti““?. 


408 


7. SUSVETIMĖJIMAS 


„Tarp amerikiečiams būdingų požiūrių dar pasitaiko vie- 
nas kitas, atklydęs iš senosios aristokratijos garbės ko- 
dekso, bet jų labai nedaug, jie neturi šaknų ir jokios įta- 
kos. Tai tarsi tam tikra religija, kuriai leista išsaugoti vieną 
kitą šventyklą, bet kurios niekas neišpažįsta“**. 

Yra ir dar viena aristokratijos nuosmukio moralinė pa- 
sekmė — sumažėjusi pagarba siekiams priešpriešinamai 
kokybei. Jis cituoja Pascalį: „Aukšta padėtis — tai didelis 
pranašumas. <...> Ji suteikia aštuoniolikos ir dvidešim- 
ties metų Žmogui galimybę padaryti tai, ką kitas padaro 
sulaukęs penkiasdešimties; taip lengvai laimima trisde- 
šimt metų““?. Demokratijoje, kur apdovanojimų skaičius 
yra dėl įvairių priežasčių ribotas, o kelias į juos yra atvi- 
ras visiems, paaukštinimo reikia laukti ilgai ir jis vis la- 
biau priklauso nuo rūpestingai įtvirtintų, universalių tai- 
syklių ir nurodymų. Tocgueville'is pažymi demokratinės 
raidos panašumą šiuo požiūriu su tuo, kas nuo seno bu- 
vo Kinijoje, kur dėl egzaminų į kiekvieną postą gausos 
„ankšta dideliems siekiams“. Demokratijoje, kur visi kan- 
didatai pagal apibrėžimą laikomi panašiais ir sunku pa- 
sirinkti, nepažeidžiant lygybės principo, visų pirma vy- 
rauja tendencija „juos visus paaukštinti ir bausti vienodai“. 
Tai tinka ne tik politikai ir politinėms įstaigoms, bet ir 
visiems kultūroms aspektams. 

„Vadinasi, vis labiau panašėjant žmonėms ir lygybės 
principui taikiai suleidžiant šaknis į krašto institucijas ir 
moralės principus, kilimo socialinėmis pakopomis taisyk- 
lės darosi tolydžio griežtesnės, o pats kilimas — lėtesnis; 
vis sunkiau pasiekti trokštamą aukštesnę padėtį. Kai pri- 
vilegijos pasiekiamos ir niekam nedaroma išimties, visi 
žmonės, nesvarbu, kokie būtų jų sugebėjimai, priversti- 
nai perkošiami per tą patį sietą ir visi kaip vienas turi 
išlaikyti galybę įvairiausių egzaminų, pražudančių jau- 
nystę ir nuslopinančių vaizduotę, todėl dažnas netenka 

vilties kada nors visapusiškai naudotis jam siūlomomis 
gėrybėmis, o kai pagaliau gali imtis didelių dalykų, jau 
nebeturi jokio noro“. 

Taigi Tocgueville'is daro keistą išvadą, kad tuomet, 
kai dėl lygybės vis labiau mažėja Žmonių su dideliais 
siekiais, o trokštantys garbės priversti žengti gana siauru 
taku, ne mažiau teisinga yra tai, jog tų, kurie „jį įveikia, 
niekas <...> nebetramdo. <...> Todėl, gavę valdžią, dide- 
lių užmojų Žmonės tariasi, kad jiems viskas įmanoma, o 
kai valdžia išsprūsta iš jų rankų, jie svajoja tuoj padaryti 
valstybės perversmą ir ją susigrąžinti. Politiniams siekiams 
tai suteikia smurtingą revoliucinį pobūdį, kuris tokį mas- 
tą retai įgauna aristokratinėje visuomenėje“*!. 

Demokratijoje taip pat matomas perdėtas materialinių 
gėrybių pomėgis ir atsidavimas dabarčiai, kartu nepai- 
sant praeities ir ateities. Kai visa tai supainiojama su sėk- 
mės garbinimu, užuot siekus šlovės, vietoj konkurenci- 
nių pasiekimų — individualaus garbės troškimo, pasak 
Tocgueville'io, atsiranda nerimas, kuris yra melancholi- 
jos šaltinis. „Todėl prabangoje skendinčius demokratinių 
kraštų Žmones dažnai apima keistas liūdesys, todėl juos, 
ramiai ir ištaigingai gyvenančius, kartais užplūsta pasi- 
bjaurėjimas tuo gyvenimu. Prancūzijoje skundžiamasi, jog 
daugėja savižudžių; Amerikoje savižudybė — retas.daly- 
kas, bet sakoma, kad pamišimas ten dažnesnis nei kur 
nors kitur. Tai tos pačios blogybės skirtingos apraiškos. 
<...> Demokratijos laikais materialinėmis gėrybėmis mė- 
gaujamasi karščiau nei aristokratijai valdant, beje, ir tų, 
kurie jomis mėgaujasi, yra nepalyginti daugiau. Tačiau, 
kita vertus, reikia pripažinti, jog demokratijos laikais daž- 
niau neišsipildo viltys ir troškimai, daugiau nerimo ir jau- 
dulio patiria sielos ir skaudžiau slegia širdį rūpesčiai“. 

Taigi Tocgueville' iui demokratijoje su visu jos triumfu 
ir neišvengiamumu kaip istorinėje jėgoje glūdi neišven- 


410 


7. SUSVETIMĖJIMAS 


giama kultūrinio niokojimo srovė, tendencija išdžiovinti 
vertybes, kuriomis galiausiai remiasi tiek asmeninis cha- 
rakteris, tiek teisėtas valdymas. Demokratija ir individu- 
alizmas negailestingai prieštarauja savo pačių prielaidoms; 
abu grasina sugriauti tai, ko jiems labiausiai reikia — 
institucines ir moralines atsparas, susiformavusias ikide- 
mokratinėje, ikiindividualistinėje visuomenėje. Demokra- 
tijoje „Žmogus yra iškeltas taisyklės, tačiau pažemintas 
praktiškai“. Demokratijos sėkmę lemia žmogaus įvaizdžio, 
susidariusio aristokratinėje visuomenėje, išsaugojimas ko- 
kiu nors būdu, tačiau dėl daugybės jėgų šitai neįmanoma. 

1848-aisiais Tocgueville'is klausė: „Ar kada nors, kaip 
teigia kiti pranašai, galbūt tokie pat apgaulingi kaip ir jų 
pirmtakai, ar kada nors įgysime visuotinę ir toliau sie- 
kiančią socialinę transformaciją negu numatė ir troško mū- 
sų tėvai ir ką mes patys galime numatyti; argi mums 
tiesiog nelemta baigti besikaitaliojančią anarchijos būklę 
gerai žinomame chroniškame ir neišgydomame senų žmo- 
nių skunde? O dėl manęs, tai aš negaliu atsakyti; neži- 
nau, kada ši ilga kelionė pasibaigs; man įkyrėjo matyti 
atramą kiekviename vienas po kito vykstančiame miraže 
ir dažnai klausiu, ar terra firma, kurios ieškome, iš tiesų 
egzistuoja, ir ar mes nesame pasmerkti klajoti jūrose vi- 
sados!“* 


Darbo susvetimėjimas — Marx 


Ironiška, kad nors Marxas buvo tarpininkas, per kurį 
žodis susvetimėjimas pasiekė šiuolaikinę mintį, susveti- 
mėjimo reikšmė labai mažai siejasi su ta, kurią jam suteikė 
Marxas. Ironijos padaugėja, kai suprantame, jog šiandie- 
ninės susvetimėjimo reikšmės kyla iš tokių mąstytojų, kaip 
Tocgueville'is ir Weberis, kurie paties žodžio nevartojo ir 
kurių pažiūros į Žmogaus prigimtį, visuomenę ir istoriją 
yra vos ne diametrialiai priešingos Marxo pažiūroms. 

Daugelis šiuolaikinės postalinistinės kartos marksistų 
ir neomarksistų bandė susvetimėjimą iškelti kaip pagrin- 
dinę Marxo minties sąvoką. Pasak Danielo Bello, šie tyri- 
nėtojai „susvetimėjimo idėjoje regi labiau sofistikuotą ra- 
dikalią šiuolaikinės visuomenės kritiką nei supaprastintą 
ir išpūstą marksistinės klasės analizę“. Tačiau, kaip iš- 
mintingai pažymi Bellas, tai „nėra "istorinis Marxas“. <...> 
Marxas atmetė susvetimėjimo, atsieto nuo specifinės eko- 
nominės nuosavybės santykių kapitalizme analizės, ir taip 
užtvėrė kelią platesnei ir vertingesnei visuomenės ir as- 
menybės analizei nei vyravusi marksistinė dogmatika. Jei 
susvetimėjimo idėja ir atrodo patraukli, šios idėjos laiky- 
mas pagrindine Marxo tema yra tik dar vieno mito kūri- 
mas“*. 

Pirmiausia, Marxas nebuvo toks susvetimėjęs mąsty- 
tojas, koks buvo Tocgueville'is. Teigti, jog Marxo revoliu- 
cinis požiūris į jį supančią socialinę sistemą yra sinoni- 
miškas susvetimėjimui, vadinasi, neįvertinti jo istorijos 
filosofijos, kuri savaip buvo tokia optimistinė kaip niekas 
kitas, sukurta to amžiaus Mančesterio liberalų. Marxas — 
turiu omenyje brandųjį, „istorinį“ Marxą — manė, kad 
individas buvo pavaldus kapitalizmui, jo prigimtis laiki- 
nai buvo iškraipyta „prekinio fetišizmo“. Marxas visuo- 
menę apibūdino kaip pajungiančią darbininkų klasę ge- 
ležinei pridėtinės vertės logikai, tačiau ji jam buvo ne 
niūresnės ir beviltiškesnės ateities pranašystė, bet veikiau 
pirmas žingsnis į žmogaus išlaisvinimą. Jis regėjo savo 
amžiaus blogybes ne kaip Žmogaus sielos ir dvasios viso- 
kios proletarizacijos ženklus, ne kaip pranašaujančius ba- 
rakų ateitį, kurią įsivaizdavo Burckhardtas ir Weberis, 
bet vargu ar ką nors daugiau negu trumpalaikius rūpes- 
čius, kuriuos didingai užbaigs revoliucija, po kurios bus 
įžengta į pažadėtąją socializmo žemę. Autentiškas Mar- 
xas, turime sutikti su Bellu, taip buvo vaizduojamas lite- 

ratūroje apie marksizmą iki pat paskutinio dešimtmečio: 
pasitikintis savimi, šiurkščiai optimistiškas pasaulietinio 
išganymo pranašas, prisiekęs tradicinių institucijų prie- 
šas, tikintis progresu, ekonominės revoliucijos įgyvendi- 
nama demokratija, netgi individualistas! Marxas, Švieti- 
mo epochos įpėdinis, bendrosios valios (persikūnijusios į 
darbininkų klasę) filosofas, skeptiškai vertinąs visas są- 
monės būsenas ir visus ryšius, tiesiogiai neįsišaknijusius 
žmogaus ekonominėje padėtyje, — toks yra tikrasis 
Marxas. 

Kaip matėme, Tocgueville'iui šiuolaikinės visuomenės 
nesklandumai yra giliai įaugę į modernią žmogaus sche- 
mą. Jo manymu, jie yra tragiškos politinės istorijos esmės 
dalis. Šių nesklandumų negali kompensuoti nei demo- 
kratija, nei pasaulietinė gerovė, nei revoliucija. Žmogaus 
susvetimėjimas ir socialinis suirimas tolydžio taps vis svar- 
besnis. 

Čia Marxo požiūris labai skiriasi. Marxui masinės vi- 
suomenės žaizdos yra trumpalaikės — jos yra buržuazi- 
nės visuomenės, o ne demokratijos, sekuliarizmo, lygy- 
bės ir individualizmo dalis. Ta pati ekonominė pažanga, 
kuri žmogų veda iš vergovės į feodalizmą, o paskui į 
kapitalizmą, taip pat užkels jį ir ant galutinio istorijos 
laiptelio — komunizmo, laiptelio, kurį parengė kapitaliz- 
mas ir buržuazinė demokratija. Marxo — ar jo sekėjų — 
veikaluose nėra net užuominos, kad tas netikrumas ir 
būgštavimai dėl ateities, kurie kankino Tocgueville'į, 
Burckhardtą, Weberį ir kitus šio amžiaus mąstytojus, bent 
kiek būtų trukdę Marxui. Kaip ir kiekvienas kapitalizmo 
ir buržuazinės demokratijos apaštalas, Marxas be galo pa- 
sitikėjo fundamentaliu Vakarų visuomenės stabilumu. 
Toks tvirtinimas iš pažiūros galėtų atrodyti keistas, ta- 
čiau jis tobulai atitinka pažiūrą, kad po kapitalizmo ants- 
tatu glūdi tam tikri geležiniai organizacijos dėsniai, 

pasireiškiantys per technologiją, fabrikus, politinę admi- 
nistraciją ir prekybą, kurie užtikrina esminę visuomenės 
struktūrą, nesvarbu, kas beatsitiktų būsimos revoliucijos 
metu. Naujoji visuomenė jau yra neblogai susiformavusi 
senosios visuomenės įsčiose. Trijų kartų socialistai atkar- 
tojo paties Marxo pasitikėjimą ir optimizmą, ypač neig- 
dami organizacijos, asmenybės ir valdžios problemas. 
Marxas puikiai buvo susipažinęs su Benthamu ir Spence- 
riu, kai įtikinėjo, jog svarbūs visuomenę tvirtinantys rau- 
menys remiasi ekonominių interesų harmonija, o ne ben- 
druomene, tradicija ir etinėmis vertybėmis. 

Jis taip pat pasitikėjo Žmogiškąja prigimtimi ir jos ne- 
suardomumu. Sutinku, kad Marxas Kapitale galėjo šitaip 
parašyti: „čia apie asmenis kalbama tik tiek, kiek jie yra 
ekonominių kategorijų įkūnijimas, tam tikrų klasinių san- 
tykių ir interesų atstovai““?. Iš šio ar iš panašių teiginių 
negalima daryti išvados, kad jis kada nors buvo supai- 
niojęs šiuos metodologinius ir analitinius atvaizdus su 
egzistencine Žmogaus tikrove. Neretai kalbame apie Mar- 
xo „Socialinę“ Žmogiškos asmenybės prigimties sampra- 
tą, priešindami ją tai Žmogaus sampratai, kurią galima 
įžvelgti to meto klasikinių ekonomistų veikaluose. Ta- 
čiau būtų klaidinga iš to daryti prielaidą, jog Marxo po- 
žiūris į Žmogaus prigimtį yra socialinis ta pačia prasme, 
kurią randame, tarkime, Durkheimo arba net Weberio ir 
Simmelio raštuose. Nepaisant visos Marxo istorinės so- 
cialinių organizacijų ir kintančių Žmogiškųjų tipų — ver- 
go, baudžiauninko, proletaro ir kt. — manifestacijų pras- 
mės, jis nedvejodamas pripažįsta žmogiškosios būties 
stabilumą ir tikrumą. Giliausia šaknis yra Žmogus! 

Kyla pagunda palyginti Marxo proletarą su Calvino 
Dievo žmogumi. Abiejuose galima įžvelgti Žmogaus ryšį 
su išrinktuoju; išrinktuosius (ar jie priklausytų religinei 

ar ekonominei sferai) iš esmės sudaro tikri individai, 
susijungę tarsi į „nematomą bendruomenę“. Negailestin- 
gi procesai kada nors padarys šią „bendruomenę“ mato- 
mą ir amžiną. Nors ir kaip būtų bandomas ir kankina- 
mas, tikras tikintysis — kalvinistas ar proletaras — bus 
palaikomas žinojimo, kad geležiniai dėsniai turi galutinai 
jį išvaduoti iš šio kančios slėnio ir apgyvendinti jį teisin- 
gumo karalystėje. Trumpai tariant, proletarui būdingas 
toks pat herojiškumas ir dvasios nepažeidžiamumas, ku- 
rį pripažintų ir kuriam, mutatis mutandis, pritartų ir 
Calvinas. 

Tačiau jei Marxo proletarui gali būti priskiriama puri- 
toniškoji dimensija, dar nuostabiau jame pasireiškia ir to- 
ji, kuri susiformavo Švietimo epochoje. Marxas, kaip jau 
minėjau, yra vėlyvųjų laikų philosophe. Švietimo epochoje 
būtent Rousseau — Rousseau su savuoju epiniu veikalu 
Samprotavimas apie žmonių nelygybės kilmę ir pagrindus — 
yra aiškiausias Marxo prototipas. Stebina panašumai tarp 
Marxo Žmogaus kapitalizme ir Rousseau Žmogaus, pa- 
jungto tradicinės visuomenės institucijoms, sampratų. Abu 
požiūriai žmogaus prigimtinį (tačiau susvetimėjusį) ge- 
rumą ir esminį jo proto ir būdo nepažeidžiamumą laiko 
savaime suprantamais. Abu pradeda nuo ankstyviausio 
būvio, kuriame Žmogus visiškai disponavo visomis savo 
galiomis ir sugebėjimais, taip sakant, savimi. Rousseau 
tokia buvo prigimtinė būklė, Marxui — primityvus komu- 
nizmas. Abu teigia, jog nuo pat pradžių Žmogų pavergė 
privačios nuosavybės ir institucijų, sukurtų jai apsaugoti, 
iškilimas. Abu regi klasinę nelygybę kaip juos supančios 
despotiškos socialinės sistemos skiriamąjį ženklą. Galų 
gale abu mano, kad Žmogus prarado laisvę dėl to, kad, 
vystantis pilietinei visuomenei, perdavė savo seniau tu- 
rėtą autonomiją kitiems. 

Ar gali būti kas nors labiau „marksistiška“ pirmuose 
Rousseau Samprotavimo puslapiuose už pirmykštį žmo- 
gų, besidžiaugiantį savo darbo vaisiais, sau pačiam bū- 
nantį ir medžiotoju, ir Žveju, gyvenantį gyvenimą iš savo 
paties išteklių, o ne įsakinėjamam tų, kuriems Žmogus, 
taip sakant, atidavė savo prigimtines teises ir galias. Užuot 
gyvenęs gamtos jėgų baimėje, Rousseau prigimtinis žmo- 
gus naudojasi visa atsakomybe ir pasitikėjimu, galinčiu 
kilti tik tokiame Žmoguje, kuris buvo pats sau kunigas, 
pats sau filosofas. Visa tai pasikeičia, kai dėl privatinės 
nuosavybės įsteigimo ir po to plėtojantis politinėms, so- 
cialinėms ir religinėms institucijoms, Žmogų ima tironi- 
zuoti seniau nuo jo paties priklausiusios jėgos, kurios da- 
bar yra objektyvuotos išorinių institucijų, laikančių jį savo 
valdžioje. 

Marxo požiūris į tai, kas atsitiko Žmogui per ilgą vi- 
suomenės evoliuciją iš idiliško primityvaus komunizmo, 
vargu ar daug kuo skiriasi. Jis, kaip ir Rousseau, yra nu- 
stebintas Žmogaus pajungimo institucijoms ir suvokia jas 
ne kaip būtinus proto ir charakterio ramsčius, kaip jas 
suvokė Tocgueville'is, bet kaip Žmogaus egzistencijos frag- 
mentacijos priežastis. Kapitalistinių institucijų veikla yra 
politiniu požiūriu despotiška, tačiau moraliniu ir psicho- 
loginiu požiūriais paviršutiniška, t. y. žmogaus prigimtis 
iš esmės yra tokia pati ir, suskambus kapitalizmo laido- 
tuvių varpams, Žmonės žengs priekin, gavę dar vieną ga- 
limybę prasmingai nugyventi savo gyvenimus, kaip ir 
seniau, prieš atsirandant privačiai nuosavybei. 

Kokia didelė buvo Rousseau įtaka Marxo Žmogaus pri- 
gimties ir jos santykio su visuomene sampratai, galima 
suprasti iš šios Marxo ir Engelso Vokiečių ideologijos iš- 
traukos: „Komunistinėje visuomenėje, kur niekas neturi 
išimtinės veiklos sferos ir dėl to kiekvienas gali lavintis 
bet kurioje šakoje, visuomenė reguliuoja visą gamybą ir 

kaip tik tuo Žmogų įgalina šiandien daryti viena, 0 rytoj — 
kita, iš ryto medžioti, popiet Žvejoti, vakare prižiūrėti gy- 
vulius, po vakarienės — kritikuoti, — kaip širdis gei- 
džia, — nepasidarant dėl to medžiotoju, žveju, piemeniu 
arba kritiku“. 

Arba imkime šią ištrauką iš Engelso Anti-Diuringo: 
„Ateis laikas, kai nebebus nei karutininkų, nei architektų 
iš profesijos, ir kai Žmogus, pusę valandos davinėjęs nu- 
rodymus kaip architektas, vėliau tam tikrą laiką stumdys 
karutį, kol vėl bus reikalinga jo, kaip architekto, veikla“*?. 

Tai, kas čia turima galvoje, yra pakankamai aišku. 
Lygiai kaip Rousseau bendrosios valios įkūrimą laikė prie- 
mone, kurios pagalba Žmonės galėtų būti išlaisvinti iš 
fragmentiškos, korumpuotos institucijų įtakos, Marxas to- 
kia priemone laikė socializmą. Abiem atvejais psichologi- 
niu požiūriu Žmogui yra sugrąžinami jo prigimties, jo 
vidinės būties elementai, kuriuos iš jo buvo atėmusios 
religinės, ekonominės ir politinės institucijos. „Visokia 
emancipacija žmogiškajį pasaulį ir žmogiškus santykius 
grąžina pačiam Žmogui, — rašė Marksas. — Politinė 
emancipacija žmogų paverčia, pirma, civilinės visuomenės 
nariu, egoistišku nepriklausomu individu ir, antra, valstybės 
piliečiu, moraliniu asmeniu. Tik tuomet, kai tikras indivi- 
dualus žmogus vėl įkūnys abstraktų valstybės pilietį ir, 
būdamas individualus Žmogus empiriniame savo 
gyvenime, individualiame savo darbe, palaikydamas 
individualius savo santykius, taps rūšine būtybe, tik 
tuomet, kai žmogus savo forces propres pažins ir organizuos 
kaip visuomenines jėgas ir todėl visuomeninės jėgos 
daugiau nebeatskirs nuo savęs politinės jėgos forma, — 
tik tuomet bus išvaduotas žmogus“ Marxas, kaip ir Rous- 
seau, daro prielaidą, kad po pilietinių institucijų pasek- 
mių kiautu sveikos ir stabilios Žmogaus prigimties esmė 
išlieka tokia pat tvirta, kaip ir gyvybinga. Komunistinis 

žmogus yra Marxo aštuoniolikto amžiaus prigimtinio 
žmogaus interpretacija. 

Marxo veikaluose šios dvi esminės perspektyvos — 
gerumas to, kas visuomenėje iš tikrųjų modernu, ir pa- 
matinis Žmogaus dvasios stabilumas, — šios perspekty- 
vos perimtos iš Švietimo epochos — ir yra tas skirtumas, 
kurį matome tarp jo ir Tocgueville'io susvetimėjimo sam- 
pratų. Marxo samprata net ir jo ankstyvuosiuose pasisa- 
kymuose garsėja kaip individualistinė: užuot skundęsis 
žmogaus ryšių su institucijomis praradimu, Marxas nori 
grąžinti Žmogui tai, kas neteisingai buvo atiduota išori- 
nei visuomenei — religijai, valstybei, ūkiui, ypač pastara- 
jam. Jaunajam Marxui galbūt būtų rūpėję Žmogaus ryšiai 
su visomis institucijomis, tačiau nuo to laiko, kai jis pa- 
sinėrė į darbininkų judėjimą, vien tik ūkiui jis skyrė tą 
dėmesį, kurio iki šiol užteko ir kitoms visuomenės sritims. 

Marxas, kaip žinome, žodį „susvetimėjimas“ perėmė 
iš Hegelio ir dar tiesesniu keliu iš „kairiųjų hegelininkų“. 
Hegeliui, kaip rašė Bellas, „susvetimėjimas savo pradine 
reikšme buvo radikalus "savasties" suskaidymas į veikėją 
ir daiktą, į subjektą, kuris siekia kontroliuoti savo paties 
likimą, ir objektą, kuriuo manipuliuoja kiti“*?. Tiksliąja 
reikšme, kuria šį žodį vartoja Hegelis, susvetimėjimas nė- 
ra, Šitai reikia pabrėžti, tiesiog baigtinė būsena, jokiu bū- 
du ji nėra trumpalaikė socialinio vystymosi stadijos pa- 
sekmė. Priešingai, ji giliai įsikūnijusi žmogaus prigimtyje; 
ji yra ontologinė ir metafizinė. Dėl to absoliuti laisvė, ku- 
„rią Hegelis apibrėžė kaip „kelionę į atvirybę, kur apačioje 
mūsų ir virš mūsų nieko nėra, kur mes stovime atsiskyrę 
savo vienatvėje“““, yra tikriausiai niekados nepasiekiama. 
Visuomet savastis bus tam tikra prasme suskaidyta tiek 
mąstyme, tiek gyvenime. Hegelis galėjo kritikuoti tam 
tikras vystymosi tendencijas devynioliktame amžiuje, dėl 

šito jis aiškiai yra priskiriamas prie konservatorių ir socio- 
logų, tačiau jo susvetimėjimo samprata beveik nieko ben- 
dro neturi su šia socialine kritika. Susvetimėjimas yra bū- 
sena, giliai ir neišraunamai įsišaknijusi Žmogaus savasties 
ir jo pastangų užmegzti ryšį su pasauliu prigimtyje. 

Vis dėlto būtent „kairiesiems hegelininkams“ būdin- 
gas bruožas yra tai, kad kas Hegelio mąstymui buvo on- 
tologiška, jų veikaluose tampa vis labiau sociologiška. An- 
tai Feuerbachas, kurį Marxas pripažino pirmuoju, 
perkėlusiu susvetimėjimo sąvoką į empirinį pasaulį, laikė 
susvetimėjimą iš esmės religine būsena, t. y. kylančia iš 
žmogaus savasties pajungimo religijos tironijai. Feuerba- 
chas sulydo Hegelio ontologiją su Švietimo epochos puo- 
limu prieš institucinę religiją, ypač krikščionybę. Feuer- 
bachui pirminė Žmogaus susvetimėjimo priežastis glūdi 
žmogaus priklausomybėje nuo tradicinės religijos formų 
ir prietarų. Feuerbachas neapsiribojo tik formomis; jis pa- 
čią Dievo sąvoką priskyrė prie tų dalykų, kurie turi būti 
išnaikinti, kad Žmogui būtų sugrąžinta jo tapatybė, kad 
jo susvetimėjusioje savastyje vėl būtų atstatytas pirmykš- 
"tis vientisumas. 

Tačiau Marxo požiūriu tokia samprata neatitiko tikro- 
vės. Sudarydama kontekstą susvetimėjimui, ekonomika 
buvo pirmiau religijos. Tuo pat būdu, kuriuo Feuerba- 
chas Hegelio susvetimėjimo sampratą sutapatino su tuo, 
kas išreiškiama religinėmis sąvokomis, Marxas dar labiau 
ją pavertė kažkuo, išreiškiamu privačios nuosavybės ir 
darbo terminais. Marksistinė susvetimėjimo esmė glūdi 
žmogaus atskyrime nuo jo darbo vaisių. 

„Kuo pasireiškia darbo susvetimėjimas? 

Pirma, tuo, kad darbas darbininkui yra išorinis dalykas, 
t. y. nepriklauso jo esmei, kad todėl jis savo darbu nejtvir- 
tina savęs, bet save neigia, dirbdamas nesijaučia gerai, 
bet jaučiasi esąs nelaimingas, neišsiugdo laisvos fizinės ir 

dvasinės energijos, bet alina fizines savo jėgas ir žlugdo 
savo dvasią. Todėl darbininkas jaučiasi savimi tik ne darbo 
metu, o dirbdamas — atitrūkęs nuo savęs. Jis yra kaip 
namuose, kai nedirba, o kai jis dirba, jaučiasi esąs svetur. 
Todėl jo darbas nėra savanoriškas, bet prievartinis, prie- 
vartos darbas. Tai nėra darbo poreikio patenkinimas, o tik 
priemonė kitokiems, ne darbo poreikiams tenkinti. Darbo 
svetimumas aiškiai reiškiasi tuo, kad nuo darbo bėgama 
kaip nuo maro, kai tik nėra fizinės ar kitokios prievartos. 
Išorinis darbas, darbas, kurį dirbdamas Žmogus susveti- 
mėja, yra pasiaukojimo, alinimo darbas. Pagaliau darbo 
išoriškumas darbininkui reiškiasi tuo, kad jis ne savas, 
bet yra kito, kad jis jam nepriklauso, kad darbininkas 
dirbdamas priklauso ne sau pačiam, bet kitam“?!. 

Marxas skiria darbo susvetimėjimui tiek pat daug dė- 
mesio, kiek anksčiau jis (o prieš jį ir Feuerbachas) skyrė 
dėmesio religijai. Susvetimėjimas apima individą, kuris 
leidžia tam tikrai savo daliai atsiskirti nuo jo paties, ši- 
taip jai tampant išorine įtaka arba valdžia. Kapitalizmo 
primesta tironija yra objektyvuota to, kas teisėtai priklau- 
so darbininkui, tironija. „Kaip religijoje Žmogaus vaiz- 
duotės, Žmogaus smegenų ir žmogaus širdies savaveiks- 
miškumas veikia individą nepriklausomai nuo jo paties, 
t. y. kaip kažkas svetima, dievo ar velnio, veikla, taip ir 
darbininko veikla nėra jo savaveiksmiškumas. Ji yra kito 
veikla, joje darbininkas praranda save patį'“*. 

Nėra kitos ištraukos, kuri geriau ir glausčiau nusaky- 
tų, kaip Marxas suprato susvetimėjimą, už šią: „Daiktas, 
kurį darbas gamina, jo produktas, darbo atžvilgiu reiškiasi 
kaip svetima esmė, kaip nuo gamintojo nepriklausoma jėga. 
Darbo produktas yra darbas, kuris fiksuojamas daikte, 
daiktiškai įkūnijamas, jis yra darbo sudaiktinimas. Darbo 
įgyvendinimas yra jo sudaiktinimas. Politinės ekonomi- 
jos numatytomis aplinkybėmis šis darbo įgyvendinimas 

reiškiasi taip, kad darbininkas šalinamas iš tikrovės, 
sudaiktinimas tampa daikto netekimu ir vergavimu daiktui, 
daikto įsigijimas — susvetimėjimu, susvetiminimu“““. 

Tokie teiginiai, paimti iš Marxo ankstyvųjų raštų, aki- 
vaizdžiai siejasi su jo vėlyvaisiais, brandžiaisiais veika- 
lais. Tai, kas, viena vertus, gali būti laikoma susvetimėji- 
mo kaip sąvokos jo sistemoje reikšmės sumažinimu, kita 
vertus, gali būti suprantama kaip socialistinis atsidavi- 
mas tam, kas pats savaime sukelia (ar, geriau pasakius, 
nusako) susvetimėjimą, — kapitalizmui. Kartu su Hege- 
liu Marxas tvirtina, jog Žmogus yra susvetimėjęs, t. y. jo 
tikroji savastis yra suskaidyta. Tai pirmoji Marxo minties 
raidos stadija. Antroji stadija yra pasiekiama, kai jis su- 
tinka su Feuerbachu, jog toks susvetimėjimas yra ne on- 
tologinis, bet istorinis-institucinis. Trečioji stadija pasie- 
kiama tada, kai išsižadėdamas tiek Feuerbacho, tiek 
Hegelio, Marxas skelbia, jog susvetimėjimas yra sukeltas 
vien tik privačios nuosavybės — Žmogaus susvetimėji- 
mas su savimi pačiu per esminį sugebėjimą, darbą. Mar- 
xas, priėjęs šią išvadą, vėliau išimtinai atsidėjo kapitaliz- 
mo analizei ir jo smerkimui. Ši ištrauka paimta iš Kapitalo, 
tačiau, nepaisant to, jos šaknys yra ankstyvuosiuose svars- 
tymuose: 

„Kapitalistinėje sistemoje visi būdai padidinti sociali- 
nį darbo produktyvumą įmanomi tik individualaus dar- 
bininko sąskaita; visos priemonės plėsti gamybą virsta 
viešpatavimo gamintojams ir gamintojų išnaudojimo prie- 
monėmis; jie suluošina darbininką palikdami iš jo tik žmo- 
gaus fragmentą, nužemina jį iki mašinos priedo, pašalina 
iš jo darbo kiekvieną žavesio likutį, paversdami šį darbą 
nekenčiamu triūsu; jie atitolina jį nuo intelektualinių dar- 
bo proceso galimybių ta pačia proporcija, kokia į jį kaip 
nepriklausoma galia įjungiamas mokslas; jie iškreipia jo 
darbo sąlygas, pajungia jį darbo proceso metu despotiz- 

mui, dar labiau neapkenčiamam dėl jo prastumo, jie traiš- 
ko jo žmoną ir vaikus po milžiniškų kapitalo vežėčių ra- 
tais“?*. 

Tačiau nors tarp šios ištraukos ir kankinančio Tocgue- 
ville'io piešiamo darbo pasidalijimo vaizdo ir yra pana- 
šumo, šis panašumas tik paviršutiniškas. Svarbus yra kon- 
tekstas. Marxui visa ši fragmentacija, ši sielą draskanti 
disciplina, šis Žmogaus pažeminimas yra tiesiog kapita- 
lizmo, privačios gamybos priemonių nuosavybės visuo- 
menėje funkcija. „Religija, šeima, valstybė, teisė, moralė, 
mokslas, menas ir t. t. tėra ypatingi gamybos būdai ir pa- 
klūsta visuotiniam jos dėsniui. Todėl teigiamas privatinės 
nuosavybės panaikinimas, kaip žmogaus gyvenimo įgijimas, 
yra teigiamas visokio susvetimėjimo panaikinimas, vadi- 
nasi, Žmogaus grįžimas į Žmogiškąją, t. y. visuomeninę 
savo esatį, atsisakius religijos, šeimos, valstybės ir t. t.“??, 
Tačiau tai jau kita visata nei Tocgueville'io įsivaizdavi- 
mas, kad darbininkas yra pažemintas dėl pačios gamybos 
sistemos, darbo pasidalijimo ir technologijos. Kas yra tik- 
rasis gamybos priemonių savininkas, Tocgueville'io ma- 
nymu, neturi reikšmės, palyginti su didžiosiomis Žmogų 
pavergiančiomis jėgomis. 

Vis dėlto Marxas ir jo sekėjai nematė tokių jėgų — nei 
dvasinių, nei institucinių, — kurios būtų didesnės už ka- 
pitalizmo sistemą. Panaikinkite kapitalizmą, pakeiskite jį 
socializmu, galiausiai komunizmu, ir darbas, sugriaunant 
viską, kas dabar skiria Žmogų nuo laisvės ir jo tikrosios 
savasties, bus atliktas. 

„Kai visuomenė, — rašė Engelsas, — paėmusi savo 
valdžion visas gamybos priemones ir planingai jas pa- 
naudodama, išlaisvins tuo būdu save ir visus savo narius 
iš vergovės, kurioje juos lig šiol tebelaiko jų pačių paga- 
mintos, bet prieš juos nukreiptos, kaip neįveikiama išorinė 
jėga, gamybos priemonės, vadinasi, kai Žmogus ne tik 

manys, bet ir lems, — tik tuomet išnyks paskutinė sveti- 
ma jėga, kuri lig šiol dar atsispindi religijoje, o kartu su 
ja išnyks ir pats religinis atspindys, išnyks dėl tos pačios 
priežasties, kad tuomet jau nebebus ko atspindėti“?*. 
Kad susvetimėjimas galėtų būti sąmonės būsena so- 
cializme, kad socializmas iš tiesų galėtų būti laikomas tik 
dar intensyvesne Žmogaus dvasios biurokratizacijos, ku- 
rią dabar atitinka masinė demokratija ir mašininis indust- 
rializmas, stadija, kai individas yra dar labiau izoliuotas 
nuo kultūrinės tapatybės šaltinių, dar labiau pasimetęs 
rutinoje ir technologijoje, o Žmonių valia dar labiau iš- 
kraipyta „racionalių“ ir „progresyvių“ istorijos jėgų vei- 
kimo — visa tai visiškai svetima marksizmui. Tačiau tai 
nėra svetima nei Weberiui, nei Durkheimui, nei Simmeliui. 


Racionalizmo nemezė — Weber 


Weberio dvasios būsena labai artima Tocgueville'iui. 
Abiejų mąstytojų perspektyvos ir išvados dėl Vakarų is- 
torijos eigos nepaprastai panašios. Weberis ne daugiau 
nei Tocgueville'is piešia racionalizmo, demokratijos ir se- 
"kuliarizmo jėgų nušviesintos ateities vaizdą. Melancholi- 
ja, kuri nuspalvina didžiąsias Weberio esė, savo prigim- 
timi yra tokviliška. 

Weberio gyvenamuoju metu socializmas turėjo beveik 
tokią pačią kontekstinę reikšmę, kokią demokratija turėjo 
Tocgueville'iui. Lygiai kaip 1830-aisiais Prancūzija gyve- 
no demokratinio egalitarizmo doktrinomis ir priešingo- 
mis doktrinomis, suteikusiomis formą tokviliškam Ame- 
rikos visuomenės įsivaizdavimui, taip ir nuo 1980-ųjų iki 
Pirmojo pasaulinio karo pradžios socializmo doktrinomis 
ir priešingomis doktrinomis, daugiausia marksistinėmis, 
gyveno Vokietija. Daugeliui didžiųjų tų laikų protų so- 
cializmas atrodė tiek pat išlaisvinantis ir geras, kiek ir 

neišvengiamas. Tačiau ne Weberiui. Galbūt jam jis rodėsi 
neišvengiamas, turint galvoje kapitalizmo struktūrą ir rai- 
dą, bet ne toks geras. Socializmas Weberiui, užuot buvęs 
kapitalizmo antitezė, yra tik pragaištingas jo sustiprini- 
mas. Argi turi reikšmės, iš tikrųjų klausia Weberis, visai 
kaip Tocgueville'is klausė apie demokratiją, jei nuosavy- 
bė pereina iš keleto daugeliui, jei išlieka fundamentalios 
modernios visuomenės jėgos — biurokratija, vertybių ra- 
cionalizacija, susvetimėjimas su bendruomene ir kultūra? 
Tai Weberio požiūris, kad kapitalizmas ir socializmas abu 
yra daug esmingesnės jėgos Vakarų visuomenėje mani- 
festacijos. Ši jėga yra racionalizacija — socialinių vertybių 
ir ryšių perėjimas iš pirmykščių, bendruomeninių ir tra- 
dicinių formų, kurias jos kada nors turėjo, į platesnes, 
beasmenes ir biurokratizuotas modernaus gyvenimo 
formas. 

Kaip mes negalime nepastebėti stiprių Tocgueville'io 
simpatijų aristokratijai ir Tonniesą užvaldžiusios meilės 
Gemeinschaft; taip negalime išleisti iš akių visą Weberio 
gyvenimą ir darbą persmelkusio nuolatinio susirūpinimo 
tradicinėmis vertybėmis, kurių, kaip atrodė, nepaisė nau- 
josios visuomenės vadovai. Verta prisiminti, kad jis pra- 
dėjo rimtai dirbti kaip sociologas, kai dar visai jaunas 
nuvyko į Rytų Prūsiją ištirti, kodėl, be viso kito, valstie- 
čiai ten taip uoliai siekė sudaryti algos sutartis, užuot 
pasitenkinę saugesniais, iš savo protėvių paveldėtais sta- 
tuso ryšiais. 

Neabejotinai ši patirtis galiausiai jį atvedė prie išva- 
dos, kad darbo ir vadovavimo santykių, vyriausybės, re- 
ligijos ir kultūros apskritai racionalizacija modernioje is- 
torijoje yra galinga srovė, kuri turi nušluoti viską, kas tik 
buvo iki šiol. Racionalizacija Weberiui turi tokią pačią 
reikšmę, kokią egalitarizmas turėjo Tocgueville'iui. Abiem 
buvo būdinga istorinė tendencija, kuri gali būti suprasta 


424 


7. SUSVETIMĖJIMAS 


tik atsižvelgiant į tai, kas nutinka tradicinei visuomenei — 
kultūros ir bendruomenės vertybėms, kurios seniau teikė 
žmogui artimumo ir asmeninės tapatybės pojūtį. Stimu- 
las lygybei, kurį Tocgueville'is sugebėjo įžvelgti Europos 
istorijoje nuo pat viduramžių žlugimo, paveikęs kultūrą, 
vertybes, autoritetą ir žmogaus charakterį, varžosi su We- 
berio atrastu racionalizacijos stimulu. 

Weberį, palyginamojo mokslo šalininką, racionalizaci- 
ja domina labiau nei unikalus modernios Europos proce- 
sas. Jo rankose racionalizacija tampa toli siekianti meto- 
dologinė sąvoka, neutraliai pritaikoma kultūros ir minties 
formoms visose civilizacijose. Jis naudojasi racionalizaci- 
ja, kad išaiškintų procesus, kurie vyko antikinio pasaulio 
religijos istorijoje, muzikoje, mene, karyboje, valdymo ir 
ūkio sferose. Taigi jis neskiria savo dėmesio tik raciona- 
lizacijai Vakaruose, o tai buvo būdinga Tocgueville'iui. 
Tačiau tai, nors ir teisinga, nėra labai reikšminga esmi- 
niam dalykui, jog Weberis pirmąkart susidarė vaizdą apie 
tai, kas yra racionalizacija kaip procesas, būtent iš kon- 
trasto tarp viduramžiško tradicionalizmo ir modernios vi- 
suomenės. Nesvarbu, kokia būtų „vertybiškai neutrali“ 
jo racionalizacijos traktuotė, tiesiog nekilo abejonių, kad 
Weberio moralinis racionalizacijos įvertinimas skleidėsi vi- 
siškai tokioje pačioje perspektyvoje, kaip ir Tocgueville'io 
lygybės ir individualizacijos įvertinimas. 

Lygiai taip, kaip Tocgueville'io susvetimėjimas gali būti 
suprastas kaip individualizmo inversija, kurios dėka jis 
žmogaus būklės sugedimą laiko ilgalaike išsilaisvinimo 
iš institucijų pasekme, Weberio susvetimėjimas kyla iš 
racionalizmo inversijos. Tocgueville'iui ateitis žadėjo ato- 
kos valdžios, išplitimą. Weberis, neprieštaraudamas šiam 
požiūriui, šalia to ateičiai pranašauja visų vertybių, visų 
ryšių, visos kultūros susitraukimą į monolitinę, pasaulie- 

tinę ir utilitarinę biurokratiją. Racionalizacija, pašalinusi 
tai, kas tradiciška, patriarchališka, bendruomeniška, „už- 
kerėta“, kartu su iracionalumu, individualiu išnaudojimu 
ir prietarais galų gale tampa savo paties nemeze. 

Taigi Weberio mąstyme įžvelgiame tą patį tragišką pa- 
radoksą, kuris glūdi ir Tocgueville'io pažiūrose. Užuot 
buvusi „progreso“ jėga, būtina Žmogaus išlaisvinimo iš 
praeities tironijų priemone, racionalizacija galiausiai tam- 
pa tironijos, didesnės, skvarbesnės, ilgiau trunkančios nei 
bet kuri kita tironija istorijoje iki šiol, užuomazga. Racio- 
nalizacija nebėra tiesiog politikos procesas; jos padariniai 
neapsiriboja tik politine biurokratija. Ji paveikia visą kul- 
tūrą, net žmogaus sąmonę taip pat, kaip ji paveikė mo- 
dernaus ūkio ir valstybės struktūrą. Tol, kol racionaliza- 
cijos procesas turėjo iš ko semtis jėgų, t. y. viduramžiais 
susiformavusios tradicinės visuomenės ir kultūros, jis bu- 
vo kūrybiškas ir išlaisvinantis. Tačiau pamažu šiai struk- 
tūrai nykstant ir džiūstant, o kartu plečiantis šios struk- 
tūros vertybių atkerėjimui, racionalizacija dabar gresia būti 
ne kūrybiška ir išlaisvinanti, o mechanizuojanti, unifor- 
muojanti ir pagaliau griaunanti patį protą. 

„Mūsų laikų lemtį apibūdina racionalizacija, intelek- 
tualizacija ir labiausiai 'pasaulio atkerėjimas'. Pagrindi- 
nės ir aukščiausios vertybės kaip tik pasitraukė iš viešojo 
gyvenimo arba į transcendentinę mistinio gyvenimo sfe- 
rą, arba į tiesioginių ir asmeniškų ryšių sritį. Neatsitikti- 
nai geriausias mūsų menas yra intymus, bet ne monu- 
mentalus, neatsitiktinai šiandien tik mažiausiuose ir 
artimiausiuose ratuose, asmeniškose žmogiškose situaci- 
jose, pianissimo, dar pulsuoja kažkas, kas galėtų prilygti 
pranašiškai pneuma, kuri ankstesniais laikais nurūkdavo 
pro didžiąsias bendruomenes lyg liepsnos sūkurys, už- 
degdavęs ir jas visas. Jei mes bandome prisiversti ir 'iš- 
rasti" didingą meno stilių, sukuriami tokie apgailėtini 

monstrai kaip daugelis paskutiniųjų dvidešimties metų 
paminklų. Jei kas bando savo protu sukurti naujas religi- 
jas, neturėdamas naujo ir tikro apreiškimo, tuomet dvasi- 
ne prasme atsiras kas nors panašaus, tik pasekmės bus 
dar baisesnės. Ir akademinė pranašystė galiausiai sukurs 
tik fanatiškas sektas, bet niekados nesukurs tikros ben- 
drijos“?7. 

Ši modernios kultūros samprata nepaprastai panaši į 
tą, kurią galima rasti Weberio amžininko George'o Sore- 
lio darbuose“. Nebūdami sentimentalūs, abu mąstytojai 
matė negailestingą Europos kultūros transformaciją iš kul- 
tūros, pagrįstos veikla, įsišaknijusia asmeniškame jaus- 
me — viltyje, meilėje, džiaugsme, neapykantoje, žiauru- 
me, — į tokią, kuri vis labiau grindžiama beasmeniškumu; 
iš kultūros, pagrįstos jausmo, kaip ir asmeniško viešpata- 
vimo, pašalinimu iš valdžios gyvenimo. Ši niūri išvada 
paskatino Sorelį ieškoti „mito“, kuris, kaip krikščionybė 
Romos imperijoje, galėtų atgaivinti viltį ir tikėjimą — taip 
pat ir veiklą. Weberis, be abejonės, tokią paiešką būtų 
laikęs veikiau išdavyste nei lemties išsipildymu. 

Weberis kaip ir Tocgueville'is stebi net žmogaus cha- 
rakteryje vykstantį pokytį, kilusį iš Žmogaus buvimo be- 
veik visuotinai valdomu, globojamu vis platesnėse gyve- 
nimo srityse ir, kas yra dar svarbiau, vis smulkesnėse ir 
asmeniškesnėse šiuolaikinio vaidmens detalėse. Tačiau 
Weberio dvasia yra tokia pati, kaip ir Tocgueville'io; šitai 
žinodamas, jis aklai nesipriešino, kaip jo laikais padarė 
daugelis, modernizmo, progreso jėgoms. Jis, kaip ir Toc- 
gueville'is, galėjo matyti didingus egalitarizmo ir racio- 
nalizacijos modernioje Europos istorijoje laimėjimus — 
žmogaus išlaisvinimą iš kontekstų, kurių asmeniškumą 
ir intymumą taip dažnai nulėmė jų despotizmas, iš ver- 
tybių, kurių šventumas tebuvo jų dusinančių padarinių 

gyvenimui ir kūrybiškumui matas. Abu mąstytojai suvo- 
kė geležinę šių judėjimų būtinybę — istorinę būtinybę, 
kuriai be galo pritarė ir kurią triukšmingai išgarbino dok- 
trinieriškas radikalizmas ir liberalizmas. Lygiai kaip gau- 
su pagyrų kapitalizmui Marxo veikaluose, taip pat gausu 
pagyrų egalitarizmui Tocgueville'io, o racionalizacijai We- 
berio darbuose. 

Tiek Tocgueville'io, tiek Weberio intelektualinę didy- 
bę atspindi ir tai, kad jie pasirinko eiti vienišų bekompro- 
misinio principo gynėjų keliu, užuot pasirinkę lengvesnį 
ir labiau priimtiną sielai vieną iš dviejų — arba tradicio- 
nalizmo, arba modernizmo — neigimo kelių. Argi Webe- 
ris, turint galvoje visą jo neviltį dėl racionalizacijos pa- 
sekmių, ragina grįžti į praeitį, į tuos dabarties aspektus, 
kurie yra mažiausiai modernūs? Visiškai ne! Nė kiek ne 
daugiau kaip Tocgueville'is, kuris, nepamirškime, 1948- 
aisiais palaikė revoliucionierius, o ne reakcijos šalinin- 
kus. Abu pripažino istorijai įvairiausiose jos dimensijose 
negrąžinamą kokybę ir tai, kad intelektualo pareiga rūs- 
čiai ir šiurkščiai sutikti istoriją, vadinti ją tokia, kokia ji 
yra, ar ji būtų tironiška, ar vulgari, ar ir tokia, ir tokia, 
nesižeminti prieš ją, lygiai kaip ir intelektualo pareiga 
yra susilaikyti nuo narkotinio užsimiršimo, garbinant klai- 
dingus archaizmo dievus. Weberis sutelkė dėmesį į reli- 
gijos santykį su mokslo ir technologijos sukurtu pasauliu. 
Jis pats, kentėdamas dėl modernizmo, užjautė tuos, kurie 
suvokę, kad jis nepakenčiamas, grįžo prie istorinio ti- 
kėjimo. 

„Tam, kuriam kaip Žmogui šių laikų lemtis yra nepa- 
keliama našta, reikia pasakyti, kad jis gali pasišalinti ty- 
liai, be įprasto viešo persimetėlių garsinimosi, bet papras- 
tai ir aiškiai. Senųjų bažnyčių glėbys jam yra plačiai 
atvertas ir kupinas užuojautos. Galų gale tai jam nėra 
labai sunku. Vienaip ar kitaip, jis vis tiek turės atnašauti 

„intelektualinę auką“ — tai neišvengiama. Jeigu jis tikrai 
tai padarys, mes jo nesmerksime. Tokia intelektualinė au- 
ka besąlygiško religinio pasišventimo tikslu etiniu požiū- 
riu yra visiškai kas kita negu aiškios intelektualinio vien- 
tisumo pareigos vengimas, kuris įsigali, jei kam trūksta 
drąsos išsiaiškinti savo paties galutinį požiūrį, veikiau 
palengvindamas šią pareigą menkais santykiniais spren- 
dimais. Mano akimis, toks sugrįžimas į religiją yra labiau ver- 
tintinas nei akademinė pranašystė, kuri aiškiai neįsisąmonina, 
jog universiteto paskaitų salėse neegzistuoja jokia kita dorybė, 
tik intelektualinis vientisumas. Vis dėlto vientisumas verčia 
mus teigti, jog daugelis, kurie šiais laikais laukia naujų 
pranašų ir gelbėtojų, yra toje pačioje situacijoje, kuri pa- 
sikartoja gražioje Edomo sargo tremties laikotarpio dai- 
noje, kurią randame Izaijo pranašystėse: 


Iš Seyro šaukiama man: 

„Sarge, kiek ilgai dar truks naktis? 
Sarge, kiek ilgai dar truks naktis?“ 
Sargas atsiliepia: 

„Ateina rytas, paskui vėl naktis. 
Jei norite paklausti, klauskite. 
Ateikite vėl!“ (Iz 21, 11—12). 


„Žmonės, kuriems tai buvo pasakyta, teiravosi ir lau- 
kė daugiau nei du tūkstantmečius, ir esame sukrėsti, su- 
vokę, kokia buvo jų lemtis. Tai mums turi būti pamoka, 
kad nieko negalima pasiekti, vien tik ilgintis ir laukiant, 
kad reikia veikti kitaip. Atsiduosime darbui ir tenkinsi- 
me "dienos poreikius' tiek žmonių santykiuose, tiek savo 
pašaukime. Vis dėlto tai aišku ir paprasta — tegul kiek- 
vienas suranda demoną, laikantį jo viso gyvenimo gijas, 


ir jam paklūsta“““. 

Mūsų laikais net Albert'as Camus nesugebėjo šito iš- 
reikšti griežčiau ir didesne jėga. Galų gale susvetimėji- 
mas nėra atsiskyrėliško išsižadėjimo būdas; jis yra ypa- 
tinga įžvalgos forma. 

Tačiau tiems intelektualams, kurie, užuot atvirai ir są- 
žiningai grįžę prie didžiųjų tikėjimo doktrinų, atnašavę 
nuoširdžią „intelektualinę auką“, ima Žaisti religiniais sim- 
boliais ir papuošalais, Weberis jaučia tik panieką. „Nie- 
kados iki šiol naujas apreiškimas negimdavo (ir aš sąmo- 
ningai dar kartą primenu šį mane įžeidusį vaizdą) iš kai 
kurių šiuolaikinių intelektualų poreikio apsistatyti, taip 
sakant, tikromis, patikrintomis senienomis. Šitaip dary- 
dami, jie staiga atsimena, kad religija priklausė tokioms 
senienoms ir kad ji yra tarp tų dalykų, kurių jie neturi. 
Kaip jos pakaitalą jie išpuošia ką nors panašaus į namų 
koplyčią mažais šventais paveikslais iš viso pasaulio arba 
iš visokiausių psichinių patirčių sukuria surogatus, ku- 
riems priskiria mistinio šventumo aureolę, ir po to knygų 
rinkoje jais prekiauja. Tai yra aiškus kitų ir savęs apgau- 
dinėjimas““". 

Katastrofa, kurios Weberis bijo, yra ne dezorganizaci- 
ja, bet veikiau superorganizacija, apvalyta nuo neformalių 
ir įprasto naudojimo kontekstų, kuriuose asmenybė gali 
pasipriešinti masinei sąmonei ir kultūriniam vienodumui. 
Racionalizacija, l ėmusi demokratijos ir kapitalizmo per- 
galę prieš anksčiau buvusias socialines sistemas, sukurs 
tokią visuomenę, jei nepatirs naujo įkvėpimo, kurioje de- 
mokratija ir kapitalizmas neišliks, kurioje egzistuos tik 
šių sistemų karikatūros, o žmogaus modernus faustiškas 
charakteris bus pakeistas į demonišką apatijos ir baimės 
kūrinį. 

Paskutiniuose iškalbinguose Protestantiškosios etikos ir 
kapitalizmo dvasios puslapiuose Weberis daro prielaidą, kad 
išvirkščioji asketizmo (motyvuojančios kapitalizmo jėgos) 

pusė gali būti susvetimėjimas su dalykais, kuriuos aske- 
tizmas iškelia kartu su savimi. „Kai askezė pradėjo veikti 
pasaulyje ir jį pertvarkyti, išorinės šio pasaulio gėrybės 
vis labiau valdė žmones ir galų gale įgijo tokią valdžią, 
kokios istorijoje dar niekada neturėjo. Šiandien askezės 
dvasia (kas žino, ar visiems laikams?) apleido šį kiautą. 
Kai nugalėjęs kapitalizmas įsikūrė ant mechaninių pama- 
tų, jam nebereikėjo šios atramos. Atrodo, kad visiškai blės- 
ta ir besijuokiančio askezės įpėdinio — Švietimo — roži- 
nė nuotaika, o po mūsų gyvenimą kaip anų laikų regėjimų 
šmėkla klaidžioja '/profesinio pašaukimo" idėja. Ten, kur 
"profesinės pareigos atlikimo' negalima tiesiogiai susieti 
su aukščiausiomis dvasinėmis kultūros vertybėmis, arba 
ten, kur jis, atvirkščiai, nėra subjektyviai jaučiamas kaip 
ekonominė prievarta, šiandienos Žmogus dažniausiai tie- 
siog nesistengia suvokti šios sąvokos esmės. Ten, kur re- 
liginę etinę prasmę praradęs troškimas pasipelnyti gali 
reikštis laisviausiai, būtent Jungtinėse Amerikos Valstijo- 
se, jis tampa nesutramdoma varžybų aistra ir neretai įgy- 
ja tiesiog sportinį pobūdį. Niekas dar nežino, kas ateityje 
gyvens tame kiaute, ar ši neregėta raida nesibaigs naujų 
pranašų atsiradimu arba galingu senų idėjų ir idealų at- 
gimimų; arba, jeigu neįvyks nei viena, nei kita, ar kartais 
mūsų nelaukia mechaniško sąstingio amžius, kupinas kon- 
vulsyvių mėginimų tikėti savo reikšmingumu. Tada šios 
kultūros raidos paskutiniesiems žmonėms tikrai tiktų šie Žo- 
džiai: 'Bedvasiai profesionalai, beširdžiai hedonistai — 
šie menkystos įsivaizduoja, kad pakilo į visiškai naują 
žmonijos raidos pakopą'“*!. 

Weberis laikėsi maždaug to paties požiūrio į sterili- 
zuojančias švietimo savybes ir į grėsmingą „meritokrati- 
jos“, kuri per ilgą laiką gali tapti tokia pat pragaištinga 
lygybei ir laisvei kaip iš ankstesnės religija, nuosavybe ir 
karu pagrįstos aristokratijos, perspektyvą. Jis manė, kad 

švietimo racionalizacija, vis auganti valdžios ir visuome- 
nės priklausomybė nuo švietimo suteiktų techninių įgū- 
džių ir Žinių sukurs naują privilegijų ir valdžios sluoksnį, 
herbą pakeisdama diplomu. 

„Universitetų, verslo ir inžinierių koledžų diplomų pa- 
plitimas, visuotiniai raginimai įsteigti švietimo sertifika- 
tus įvairiausiose srityse padeda kontorose ir įstaigose for- 
muotis privilegijuotam sluoksniui. Tokie sertifikatai 
paremia jų turėtojų siekius susigiminiuoti su kilmingo- 
mis šeimomis (verslo įstaigose darbuotojai natūraliai tiki- 
si būti paaukštinti vesdami direktoriaus dukterį), siekius 
būti priimtais į ratą, kur laikomasi "garbės kodų", preten- 
Zijas į 'respektabilų" atlyginimą, o ne į atlyginimą už ge- 
rai padarytą darbą, siekius monopolizuoti socialiniu ir 
ekonominiu požiūriu naudingas pozicijas. Kai iš visur gir- 
dime reikalavimus įvesti reguliarius mokymo planus ir 
specialius egzaminus, žinoma, už to slypintis argumen- 
tas nėra staiga prabudęs "išsilavinimo troškulys“, tai tik 
noras apriboti šių pozicijų pasiūlą ir monopolizuoti jas 
švietimo sertifikatų savininkams. Šiais laikais 'egzaminas' 
yra universali tokios monopolizacijos priemonė ir todėl 
egzaminų nesulaikomai daugėja““*. 

Šitai, galime priminti, buvo Tocgueville'io įspėjimas 
dėl ilgalaikių socialinės sistemos, paremtos lygybės etika, 
kurioje lygybės pripažinimas turėtų būti pavaldus iden- 
tiškų egzaminų mechanizmui ir kliūtims visiems, kurie 
stengiasi iškilti, šitaip prilaikant greičiausiąjį iki lėčiausio 
greičio, pasekmių. 

Visoje Vakarų visuomenėje, ypač Vokietijoje, Weberis 
regėjo laipsnišką naujos patrimonializmo formos, pagrįs- 
tos valstybine tarnyba ir plintančios visose visuomenės 
sferose — socialinio saugumo, švietimo, profesijų, verslo 
ir valdymo. Tai galėtų būti pavadinta biurokratijos patri- 
monializmu. Jo pasisakymai apie tai yra iškalbingi ir aist- 
ringi: 

„Baisu pagalvoti, kad pasaulis vieną dieną galėtų būti 
pripildytas tik šių mažų krumplių, žmogučių, įsikibusių 
į savo menkus darbelius ir siekiančių didesnių — tokia 
būsena, kurią dar kartą galima išvysti, kaip egiptietiš- 
kuose įrašuose, vaidinančius vis didesnį vaidmenį mūsų 
dabartinėje administracinėje sistemoje ir ypač jos pamai- 
noje — studentuose. Aistra biurokratijai <...> yra pakan- 
kama, kad įvarytų į neviltį. Tai yra, kaip politikoje <...> 
mes sąmoningai tapome žmonėmis, kuriems reikalinga 
tvarka ir niekas kitas, kurie tampa nervingi ir išsigąsta, 
jei nors kartą ši tvarka susvyruoja, ir bejėgiai, jei pasijun- 
ta išplėšti iš totalinio pajungimo. Kad pasaulis nežinotų 
jokių kitų Žmonių tik šiuos — būtent tokioje evoliucijoje 
mes esame dabar atsidūrę, taigi ir didžiausias klausimas 
yra ne kaip galime ją plėtoti ir skubinti, bet kaip galime 
pasipriešinti šiai mašinerijai, kad dalį Žmonijos išlaikytu- 
me laisvą nuo šio sielos išdalijimo, nuo šios didžiausios 
biurokratinio gyvenimo būdo kontrolės“*“. 

Tokia Weberiui atrodo liga išplitusioje išgirtoje admi- 
nistracinės meritokratijos ir universalaus švietimo siste- 
"moje, kuri nuo pat Prancūzijos Švietimo buvo karališka- 
sis kelias į pasaulietinį išganymą. 

Ir kas galų gale liko iš dvasios, kurioje gimė ir galiau- 
siai triumfavo modernizmas? Weberis rašo taip, kad var- 
gu ar stipriau būtų galėjęs pasakyti net ir devyniolikto 
šimtmečio gedulingos giesmės Siaubingos nakties miestas 
autorius. Ši ištrauka užbaigia jo veikalą Politika kaip pa- 
šaukimas: 

„Mūsų laukia ne vasaros žydėjimas, bet pirmiausia 
atšiauri ledinė poliarinės nakties tamsa. <...> Kai ši naktis 
pradės pamažu trauktis, kas bus dar gyvas iš tų, kuriems 
pavasaris dabar, atrodytų, nuostabiai žydi? Kuo pavirs 
tuomet visų Jūsų sielos? Tūžmastis arba filisteriškumas, 
paprastas bukas prisitaikymas prie pasaulio ir savo pro- 

fesijos. Arba trečias ir ne pats rečiausias atvejis: bėgimas 
iš pasaulio į mistiką. Tai daro tie, kurie turi tam dovaną, 
o dažnai ir tie, kurie tik nevykusiai kankinasi dėl 
mados““*. 


Izoliacija ir anomija — Durkheim 


Šiuolaikinio žmogaus nutolimo nuo tradicinės visuo- 
menės šmėkla sklando visuose Durkheimo veikaluose, 
suteikdama temą jo darbo pasidalijimo ir savižudybės ty- 
rinėjimams ir foną jo negailestingam socialinio solidaru- 
mo akcentavimui. Durkheimo susvetimėjimo sampratą 
nulemia ne žmogaus reikšmės sumažėjimas, kaip Toc- 
gueville'iui, nes Durkheimas nuolat įrodinėja, jog moder- 
nioje visuomenėje individo reikšmė iškilo virš visokios 
įmanomos jo aplinkos. Durkheimas taip pat neįžvelgė ra- 
cionalizmo inversijos, kurią įžvelgė Weberis; tam jis buvo 
per didelis pozityvistas. Tačiau tai, ką jis aplink save ma- 
to, paneigdamas Švietimo ir jo sekėjų utilitaristų viltis, 
yra išsilaisvinimas iš bendruomenės ir tradicijos, lemian- 
tis neviltį ir nepakeliamą vienišumą. Ne savęs atradimas, 
bet savęs baimė, ne pasitikintis optimizmas, bet perdėta 
melancholija ir nerimas Durkheimui yra šiuolaikinės in- 
dividualizmo istorijos rezultatas. Modernizmo esmė, trum- 
pai tariant, yra to visuomenės jausmo, kuris tik vienas 
gali išsaugoti individualybę, numarinimas. Tai yra pa- 
grindinis industrializmo, masinės demokratijos ir seku- 
liarizmo rezultatas. 

Pasak Durkheimo, mūsų visuomenės vystymuisi iš tie- 
sų būdinga tai, kad ji pamažu sugriovė visus įsteigtus 
socialinius kontekstus; vieną po kito juos naikino arba 
lėta laiko erozija, arba smarki revoliucija, ir taip neatsira- 
do nieko, kas jas pakeistų““. 

Comte'ą apsėdusi mintis, kad individualizmas yra „Va- 
karų pasaulio yda“, ne mažiau būdinga ir Durkheimui. 

Jo nuolatinis dėmesys autoritetui, kaip susidedančiam ir 
iš socialinės tvarkos, ir iš asmenybės, priešingai, pripaži- 
no stiprias autoriteto išskaidymo sroves, kurios susilpni- 
no moralę ir visuomenę, visiškai palikdamos individą ap- 
linkybėms ir likimui. 

Žmogaus asmenybės būtina sąlyga yra stabili sociali- 
nė tvarka. „Jeigu ji griūva, jei daugiau nebejuntame jos 
savo egzistencijoje ir veikloje, visa, kas mumyse yra so- 
cialu, netenka bet kokio objektyvaus pagrindo. Visa, kas 
išlieka, tėra dirbtinis iliuzinių vaizdų derinys, menkiau- 
sios refleksijos neatlaikanti fantasmagorija, t. y. nieko, kas 
mums galėtų būti tikslu. Vis dėlto šis socialinis Žmogus 
yra civilizuoto Žmogaus esmė; jis yra egzistencijos šedev- 
ras. Šitaip mes netenkame priežasčių egzistuoti, nes vie- 
nintelis gyvenimas, į kurį galėjome įsikibti, daugiau ne- 
atitinka nieko, kas būtų tikra; vienintelė dar tikroviška 
būtis daugiau neatitinka mūsų poreikių““. 

Durkheimui savižudiškų srovių visuomenėje ir kitų 
dezorganizacijos ir susvetimėjimo apraiškų priežastis nė- 
ra tai, ką sukuria perdėtas individualizmas, 0 yra pats 
individualizmas. Individualizmas pačia savo prigimtimi 
yra atsiskyrimas nuo tų normų ir bendrijų, kurios stipri- 
na Žmogaus dvasinę prigimtį. Jei ir nėra tiesa, kad žmo- 
gaus gyvenimo pabaiga turi būti 1e paprasta daug labiau 
nei tik deistinė, kad suteiktų prasmę jo individualybei ir 
gyvenimo nervui, čia yra daug tiesos — socialiniam žmo- 
gui, priešingai negu fiziniam Žmogui, reikalingas koks 
nors autoritetas, kas nors pranokstantis žmogų ir įtvirti- 
nantis jo būties prasmę. Toks gyvenimas skiriasi nuo fi- 
zinio gyvenimo. Šiame „žmogus gali protingai veikti ne- 
mąstydamas apie trancendentinius tikslus. <...> Kol jis 
neturi jokių kitų poreikių, jis yra, taigi yra sau pakanka- 
mas ir gali laimingai gyventi neturėdamas jokio kito tiks- 
lo, išskyrus patį gyvenimą“. Tačiau ne taip yra su žmogu- 

mi visuomenėje, t. y. su civilizuotų žmogumi. Jis turi daug 
idėjų, jausmų ir praktikos, nesusijusios su organiniais po- 
reikiais. Meno, moralės, religijos, politinio tikėjimo ir pa- 
ties mokslo funkcijos nėra nei jėgų atstatymas po orga- 
nizmo išsekimo, nei organų darnaus funkcionavimo 
užtikrinimas, bet simpatijos ir solidarumo jausmų, arti- 
nančių mus prie kitų, sukėlimas. Būtent „visuomenė, per- 
darydama mus pagal save, įteigia mums mūsų veiksmus 
kontroliuojančias religines, politines ir moralines nuo- 
statas. Kad atliktume savo socialinį vaidmenį, mes sten- 
gėmės išplėsti savo protinius sugebėjimus, ir būtent vi- 
suomenė aprūpino mus įrankiais, reikalingais šiam 
vystymuisi, perteikdama mums savo kreditinės žinojimo 
atsargas“*'. 

Tačiau modernioje Europoje, vykstant revoliucijai, in- 
dustrializmui ir visai sekuliarizuojančių, atomizuojančių 
jėgų sekai, tragiškai atsitiko taip, kad pasidarė sunkiau 
nei kada nors anksčiau „vaidinti savo socialinį vaidme- 
nį“. Daugybė vietų Durkheimo kūriniuose patvirtina iš- 
vadą, kad, jo manymu, Europos visuomenę siejančios ir 
stabilizuojančios jėgos išgyveno dezintegraciją. Galų gale 
tai suteikia jo savižudybės teorijai ryškesnius kontūrus, 
nes savižudybę Durkheimas laiko kai ko labai gilaus so- 
cialinėje sandaroje rodikliu, t. y. „bendra šiuolaikinių vi- 
suomenių problema“. Iki tam tikro laipsnio savižudybė 
yra normalus dalykas, tačiau šiuolaikinėje civilizacijoje 
„Neįprastai didelis savanoriškų mirčių skaičius byloja apie 
didelį nerimastį, dėl kurio kenčia civilizuotos visuome- 
nės, ir liudija apie jo rimtumą“. Ir būtent tuose visuome- 
nės sektoriuose, kurie yra labiausiai „modernūs“, labiau- 
siai „progresyvūs“ — protestantiški, urbanistiniai, 
industriniai ir pasaulietiniai, — savižudybės laipsnis yra 
aukščiausias. 

Jis nurodo „depresijos ir nusivylimo sroves, kurios kyla 
ne iš kokio nors atskiro individo, bet išreiškia visuome- 
nės dezintegracijos būseną“**. Tokios srovės „atspindi so- 
cialinių saitų susilpnėjimą, tam tikrą kolektyvinio silpnu- 
mo ar socialinės negalios rūšį, lygiai kaip individualus 
liūdesys, kai jis yra pasikartojantis, savaip atspindi var- 
ganą organinę individo būklę“. Tokios srovės yra kolek- 
tyvinės, t. y. socialinės. Ir dėl to, kad yra socialinės, „jos 
dėl savo kilmės turi autoritetą, kurį primeta individui, 
energingai vydamos jį ten, kur jį ir taip lenkia visuome- 
nės dezintegracijos sužadinta moralinė kančia““?. Maža 
to, tam tikros savižudybės apraiškos, kaip ir tam tikros 
nusikaltimų apraiškos, yra neatskiriamos nuo aplinkybių, 
kuriomis taip pat išauga aukštoji kultūra — menai, lite- 
ratūra ir laisvosios profesijos. Tačiau tai, ką savižudybė 
žymi mūsų visuomenėje, daro išvadą Durkheimas, „nėra 
vis didėjantis mūsų civilizacijos puikumas, tai krizės ir 
baimės nelikti nenubaustam būsena“*“. 

Durkheimo melancholija nesiremia vien tik savižudy- 
bės apraiškomis. Savo Darbo pasidalijime jis pažymėjo iš 
tikrųjų atvirkščią santykį tarp kultūros vystymosi ir žmo- 
giškosios laimės. Nuobodulio, nerimo ir nevilties būse- 
nos pirmykštėje ir paprastoje visuomenėje yra beveik ne- 
žinomos, nes, jo Manymu, iš esmės nesą įprastinių jų 
priežasčių. Tos priežastys atsiranda civilizacijoje, o kartu 
su jomis atsiranda būdingas liūdesys. Negalime teigti, pa- 
brėžia Durkheimas, kad progresas yra šių būsenų prie- 
žastis. Labiau tikėtina, kad tie procesai vyksta vienu me- 
tu. „Tačiau šis vienalaikiškumas yra pakankamas, kad 
būtų įrodyta, jog progresas ne tiek daug padidina mūsų 
laimę, nes šioji proporcingai mažėja tuo pat metu, kai 
darbo pasidalijimas plečiasi su tokia energija ir sparta, 
kokios nebuvo žinoma iki šiol“/!. 

Durkheimo požiūris į laimę mažai turi bendro su jo 
laikais viešpatavusiomis nuostatomis. Užuot suvokęs lai- 
mę kaip tikrąjį individualių ir socialinių pastangų tikslą, 
jis ją smerkia. „Per daug maloni moralė yra palaida mo- 
ralė; ji tinka tik dekadentams ir matoma tik tarp jų <...>. 
Kai kurie požymiai net rodo, kad, kylant socialinių tipų 
pakopomis, pastebima tam tikros melancholijos tendenci- 
ja“. Liūdesiui kaip ir nusikaltimui būdingas tam tikras 
funkcinis būtinumas. „Žmogus negalėtų gyventi, jeigu jis 
būtų nejautrus liūdesiui. Daugelį vargų galima iškęsti, 
tiktai su jais susitaikius, ir iš jų gaunamas malonumas 
natūraliai turi tam tikrą melancholišką pobūdį. Taigi me- 
lancholija yra liguista tik tuomet, kai ji gyvenime užima 
per daug vietos; tačiau ne mažiau liguista yra visiškai 
išstumti ją iš gyvenimo“?2. Galima įsivaizduoti, kad tokie 
jausmai kiltų iš Tocgueville'io ir Weberio, bet ne iš Millio 
ar Spencerio. 

Tokie istoriniai laikotarpiai kaip mūsų, pažymi Durk- 
heimas, būtinai yra pripildyti nerimo ir pesimizmo, nes 
mūsų tikslai savo apimtimi yra faustiški. „Kas gali būti 
labiau nuviliančio nei judėti prie galutinio taško, kuris 
neegzistuoja, mat jis, kai prie jo artėjama, tolsta nuo mū- 
sų tokiu pat greičiu? <...> Todėl tokie istoriniai laikotar- 
piai kaip mūsų, persirgę beribių siekimų liga, būtinai yra 
paliesti pesimizmo. Pesimizmas visuomet žengia kartu 
su neribotais siekiais. Goethe's Faustas gali būti laikomas 
par excellence išreiškęs šį beribiškumo požiūrį. Ir ne be 
„pagrindo poetas pavaizdavo jį dirbantį nuolatinėje kan- 
čioje“. Būtent ši būsena leido Tocgueville'iui augantį ne- 
pasitenkinimą ir liūdesį laikyti demokratijos pasekmėmis, 
ir būtent ji Durkheimui yra fonas, kuriame jis regi bendrą 
jį supančios socialinės ir moralinės tvarkos žlugimą. Yra 
pakankamai aišku, kad jis šį žlugimą suvokė kaip kritiš- 

ką. „Iš tiesų istorijoje nėra užfiksuotos jokios krizės, kuri 
savo rimtumu prilygtų tai, kurioje jau daugiau nei šimt- 
metį yra atsidūrusios Europos visuomenės. Kaip rodo vie- 
šąją sąmonę varginančios skaidymosi tendencijos ir ky- 
lantis bendras nerimas, tradicinė kolektyvinės tvarkos 
forma prarado autoritetą“. 

Dar yra ir kiti būdai patikrinti Europos visuomenę 
apėmusios modernios ligos intensyvumą — pagal skep- 
tizmu ir materializmu pagrįstų filosofinių sistemų daugi- 
nimąsi. Durkheimas šiuo požiūriu lygina modernųjį am- 
žių su dekadanso heleniškoje Graikijoje ir imperinėje 
Romoje laikotarpiais, kai panašiai iškilo tikėjimo ir narys- 
tės visuomenėje praradimą atspindėjusios sistemos. 

„Tokių didžiųjų sistemų susidarymas yra <...> simp- 
tomas, kad dabartinis pesimizmas tapo nenormaliai in- 
tensyvus, 0 to priežastis buvo tam tikri neramumai socia- 
liniame organizme. Gerai žinome, kaip pastaruoju metu 
šių sistemų padaugėjo. Norint turėti teisingą sampratą 
apie jų skaičių ir svarbą, argi nepakanka pagalvoti apie 
tokias aiškiai šios prigimties filosofijas, kaip Schopenhau- 
erio, Hartmanno ir kt.? Turime taip pat įvertinti ir kitas, 
kylančias iš tos pačios dvasios, nors ir turinčias skirtin- 
gus vardus. Anarchistas, estetas, mistikas, revoliucionie- 
rius socialistas, net jei ir nėra nusivylę ateitimi, jie visi 
kartu su pesimistu išgyvena vieną bendrą neapykantos ir 
pasibjaurėjimo egzistuojančia tvarka jausmą, vieną ben- 
drą aistrą griauti arba išsivaduoti iš tikrovės. Kolektyvinė 
melancholija nebūtų įsiskverbusi į samonę taip giliai, jei 
šioji nebūtų patyrusi liguistų procesų...“7* 

Tokia yra Durkheimo reakcija į amžių, kurį jo laikais 
kai kurie — kartu ir sekuliaristai, ir individualistai, ir 
protestantai, ir progreso išpažinėjai — sveikino kaip nau- 
jos tvarkos, naujos laisvės, naujos moralės pradininką ar 

bent pranašą. Durkheimo požiūris į modernią kultūrą yra 
aiškiai susvetimėjęs. Jis pats pernelyg yra modernizmo 
vaikas, per daug atsidavęs mokslui ir liberaliai demokra- 
tijai, kad ieškotų prieglobsčio bent viename iš tradiciona- 
lizmų, kuriuos tuščia ir reakcinė politika stengėsi primes- 
ti ne tik Prancūzijai, bet ir apskritai Europai. Tačiau kitaip 
nei didžioji dauguma jo bičiulių racionalistų, liberalų ir 
demokratų, jis žinojo, kad jokia stabili tvarka negali būti 
pastatyta tiesiog ant modernizmo intelektualinių pastolių; 
kad iki tol, kol mokslo ir liberalios demokratijos vertybės 
bus įsišaknijusios socialiniuose kontekstuose, tiek pat sau- 
giuose ir saistančiuose kaip ir tie kontekstai, kuriuose se- 
niau buvo įsišaknijusi religija ir giminystė, ir bus apdo- 
vanotos moraliniu autoritetu, šventumu, kurį kitados žinojo 
šios labiau senovinės institucijos, Europos visuomenė te- 
bebus krizės būsenoje, kuri sunaikins kiekvieną politinę 
reformatorių iškeltą idėją. 

Durkheimo reakcija į to meto optimistišką moralinio 
progreso atmosferą buvo tokia pat išbaigta kaip ir jo re- 
akcija į individualizmą ir biologizmą. Jo kolektyvinės są- 
žinės, amžinos kaltės, anomijos ir funkcinio disciplinos 
vaidmens sąvokos iš tiesų yra paremtos šia moraline re- 
akcija, ir galime daryti pagrįstą išvadą, teigdami, kad ne- 
įvertinti Durkheimo mintyje to, kas yra moralu, tolygu 
neįvertinti to, kas yra socialu. Moralumas ir socialumas 
yra dvi tos pačios monetos pusės. 

Susvetimėjimas, būdamas ta nuotaika, kuri persmelkė 
originalius istorijos, socialinės tvarkos ir asmenybės tyri- 
nėjimus Tocgueville'io ir Weberio darbuose, yra vaisin- 
gas ir Durkheimo mąstymui. Galima teisėtai pasakyti, o 
metodologine prasme ir svarbu, kad šis susvetimėjęs po- 
žiūris į Vakarų pažangą yra pirmesnis nei jo empirinis 
savižudybės tyrimas. Šis požiūris paskatino nukreipti 

žvilgsnį ne tik į savižudybės, bet ir į asmenybės ir jos 
šaknų moralinėje ir socialinėje bendruomenėje sferas. 


Objektyvizmo tironija — Simmel 

„Didžiausia modernaus gyvenimo problema, — rašė 
Simmelis savo Žymiojoje esė apie metropolį, — kyla iš 
individo siekio išsaugoti savo egzistencijos autonomiją ir 
individualybę galingų socialinių jėgų, istorinio palikimo, 
išorinės kultūros ir gyvenimo technikos akivaizdoje. Ko- 
va su gamta, į kurią turi veltis pirmykštis Žmogus, kad 
išsaugotų savo kūnišką egzistenciją, šioje modernioje for- 
moje išgyvena savo paskutinę transformaciją“ 7“. 

Simmeliui labiausiai paradoksalus iš racionalaus mo- 
dernizmo palikimo yra Žmogaus nesugebėjimas išsaugoti 
visumos ir tapatybės jausmą pačių srovių, kurios buvo 
suvokiamos kaip pagrindinės tiek išlaisvinimo, tiek šios 
visumos ir tapatybės pabrėžimo priemonės akivaizdoje. 
Aštuonioliktas amžius, rašo jis, ragino Žmogų „išsilais- 
vinti iš visų istorinių ryšių“ visuomenėje, taigi leisti, kad 
nekliudomas Žmogaus prigimties vystymasis, apmąsty- 
tas racionalistų, būtų visuotinis ir geras. Tuomet devy- 
nioliktame amžiuje vyko funkcinė specializacija, kuri pa- 
daro „kiekvieną individą neprilygstamą kitam ir kiekvieną 
iš jų neišvengiamą iki didžiausio galimo masto“. Viskas 
žadėjo tokio masto individualios tapatybės išlaisvinimą, 
kokio nebuvo iki šiol žinoma istorijoje. 

Tačiau vietoj šio individo visiško išlaisvinimo regime 
metropolio gyvenime progresuojantį individo skaidymą- 
si į rutinizuotus vaidmenis ir kitų pripažinimo ir savęs 
paties nykimą. Aštuoniolikto amžiaus filosofai, teigia Sim- 
melis, numatė Žmogaus išlaisvinimą tik visumų ir kon- 
tekstų, kuriuos jie žinojo — miestelių, kaimų, rečiau mies- 
tų — požiūriu, o rezultatas buvo psichologinių faktorių, 


441 


II: ELEMENTARIOS SOCIOLOGIJOS IDĖJOS 


likusių iš tradicinės visuomenės, nesąmoningai veikiamas 
„išsilaisvinimas“. Taigi jie nenumatė žmogaus išlaisvini- 
mo iš jo europietiško būdo. Tačiau išlaisvinimo tikrumas 
turi būti suvokiamas tokios formos gyvenime, kuris vis 
dažniau tampa modernaus Žmogaus tėvyne — metropo- 
liu. Ir čia tai, kas yra išlaisvinta, nėra Žmogaus visuma, 
tai veikiau „labai asmeniškas subjektyvumas“, išvaduo- 
tas iš „didžiausio beasmeniškumo struktūros“ fono. Yra 
taip, tarsi Žmogaus tapatybės atomas būtų suskaidytas, o 
„Socialinis“ aspektas būtų prarastas tarp išorinių ir objek- 
tyvių metropolijos visuomenės jėgų, o „asmeninis“ pra- 
nykęs dar giliau palaidotame nekomunikabiliame sub- 
jektyvume. 

Simmelio mąstyme susvetimėjimas yra tam tikra epis- 
temologinė perspektyva, kuri tokia pat emociškai neutra- 
li, kaip jo diados ir triados, slaptumo ir nepažįstamojo 
tyrinėjimai. Nesakau, kad jam trūko moralinės savimo- 
nės. Toli gražu ne. Užtenka tik paskaityti jo jaudinančius 
atsiliepimus apie tai, kas atsitiko liberaliai kultūrai Euro- 
poje, kad suvoktum Simmelio etinę sąmonę. Tačiau jei 
Weberio samprotavimuose apie racionalizaciją jaučiama 
dvasinė melancholija — išgyvenamo atkerėjimo aspek- 
tas, o Durkheimo samprotavimas apie individualų susve- 
timėjimą kyla iš gilaus įsitikinimo endemine socialine 
dezorganizacija, Simmelio darbuose nieko panašaus ne- 
randame. Susvetimėjimas jam yra beveik vien tik meto- 
dologinis, tai yra naujas žmogaus asmenybės ir jo santy- 
kio su pasauliu analizės būdas, o ne kokio nors dvasinio 
ar etinio įvertinimo pagrindas. 

„Matau, — rašė jis Religijos sociologijoje, — kad pla- 
čiausia ir toliausiai siekianti kolizija tarp visuomenės ir 
individo glūdi ne tam tikrų interesų aspekte, bet bendro- 
je individualaus gyvenimo formoje. Visuomenė siekia to- 
talybės ir organinės vienybės, o kiekvienas jos narys suda- 

ro tik sudedamąją jos dalį. Individas kaip visuomenės 
dalis turi atlikti ypatingas funkcijas ir pasitelkti visą savo 
jėgą; iš jo laukiama, kad jis pritaikytų savo įgūdžius taip, 
kad taptų labiausiai kvalifikuotu šių funkcijų atlikėju. Ta- 
čiau šiam vaidmeniui yra priešingas Žmogaus polinkis į 
vienovę ir totalybę kaip jo paties individualybės iš- 
raišką“ ?. 

Žinoma, tai nereiškia, kad susvetimėjimas žmonių is- 
torijoje yra nuolatinė ir nekintanti būsena. „Kolizija tarp 
visuomenės ir individo“ apima prieštaringus santykinio 
neveiklumo ir karštligiškos veiklos laikotarpius. Mūsų am- 
žius, kuriame valdžia yra išaugusi, kuriame dichotomija 
tarp to, kas objektyvu, ir to, kas subjektyvu, tampa vis 
aštresnė, 0 moralinių antinomijų daugėja, Simmelio ma- 
nymu, yra šias visuomenės ir savasties kolizijas maiti- 
nantis pagrindas. Kita vertus, viduramžiais susvetimėji- 
mo jausmas nebuvo vyraujantis. Ar galėjo būti kitaip, kai 
„korporacijos ir bendrijos kaip daugybė susikertančių ra- 
tų sudarė tinklą, iš kurio ištrūkti galėjo tik tvirčiausios 
sielos?“ Tyrinėdamas autoritetą, Simmelis pabrėžė esmi- 
nį „asmenišką“ autoriteto viduramžių sistemoje pobūdį. 
Visos valdžios, kaip ir teisės, buvo asmeniškos, tarp jų ir 
karaliaus. Moderni istorija, pasak Simmelio, yra atsakin- 
ga už tai, kad „asmeniškumas“ yra padalytas į objektyvų 
socialumą, atspindėtą autoriteto, darbo, religijos ir archi- 
tektūros plintančiame beasmeniškume ir nutolime, ir sub- 
jektyvų socialumą, kuris matomas Žmogaus pasišalinime 
į gryną privatumą, atskirtą nuo visuomenės, sustorinant 
„atsargų“ sluoksnius. Ar tai būtų Simmelio proginiai šuo- 
liai į politinę istoriją, jo Vakarų filosofijos pakartojimas, 
ar jo slaptumo, nepažįstamojo ir pinigų tyrinėjimai, bū- 
tent ant šios istorinės drobės jis tapo savo modernaus 
žmogaus sielos sampratą. 

Simmelio mąstyme galima atskleisti tam tikrą susido- 
mėjimą gyvenimu susvetimėjusioje epochoje, nes būtent 
tokioje epochoje, rašo jis, Žmogaus įspūdžių ir pojūčių 
galios yra stipriausios. Socialinių ir moralinių saitų susil- 
pnėjimas daro tai galimą. Jo esė apie „griuvėsius“ impli- 
kuoja, kaip aiškėja iš toliau cituojamos ištraukos, kad so- 
cialiniai ir kultūriniai „griuvėsiai“ apibūdina dekadanso 
amžius. Fiziniuose pastato ar paminklo griuvėsiuose re- 
gime, kad „tikslas ir atsitiktinumas, gamta ir dvasia, pra- 
eitis ir dabartis pašalina šių prieštarų įtampą — arba vei- 
kiau, išsaugodami šią įtampą, jie lemia išorinio įvaizdžio 
ir vidinio padarinio vienovę. Atrodo, tarsi būties segmen- 
tas turi suirti anksčiau, nei jis taps neatsparus iš visų tik- 
rovės kampų plūstančioms galioms ir srovėms. Galbūt 
dėl šios priežasties atsiranda mūsų bendras susižavėji- 
mas nuosmukiu ir dekadansu, susižavėjimas, kuris per- 
žengia to, kas negatyvu ir kas išsigimsta, ribas. Turtinga 
ir įvairiapusė kultūra, beribis jautrumas įspūdžiams, vis- 
kam atviras supratimas, būdingi dekadentinėms epo- 
choms, žymi visų nesuderinamų siekių susijungimą. Vie- 
nodinantis teisingumas sieja visų dalykų, išaugusių 
atskirai ir priešingų vienas kitam, vienybę ir tų Žmonių, 
kurie dabar tegali gaminti, bet ne kurti ir saugoti iš savo 
pačių jėgos kilusias savo pačių formas bei jų darbų nuos- 
mukį“77. 

Būtent šis jautrumas susvetimėjimui, perteiktas emo- 
ciškai ir su moraliniu atsainumu, Simmelio veikaluose 
įgalina stebėti begalės mikroskopinių susvetimėjimo ap- 
raiškų, aptinkamų net ir pastoviausiuose meilės, ištiki- 
mybės ir dėkingumo ryšiuose. Svetimumo šešėlis, teigia 
jis, „persmelkia pačius artimiausius ryšius. Pirmosios aist- 
ros stadijoje erotiniai santykiai griežtai atmeta kiekvieną 
mintį apie apibendrinimą — įsimylėjėliai mano, kad to- 

kios meilės kaip jų nebuvo niekados; kad nėra nieko, kas 
prilygtų arba mylimam asmeniui, arba to asmens išgyve- 
namiems jausmams. Susvetimėjimas — sunku pasakyti, 
ar kaip priežastis, ar kaip pasekmė, — paprastai atsiran- 
da, kai šis unikalus jausmas pranyksta. Skepticizmas dėl 
to, kiek jų ryšys reikšmingas pats savaime ir vertingas 
jiems, būdingas pačiai minčiai, kad jų ryšiai galų gale 
atitinka bendrąją žmogišką lemtį...“ 78. 

Kas kitas, jei ne Simmelis būtų galėjęs parašyti toliau 
cituojamą ištrauką iš jo esė Nepažįstamasis įvadinės dalies? 

„Jei klajojimas yra išsivadavimas iš bet kurio duoto 
taško erdvėje ir sąvokinė priešybė įsitvirtinimui šiame taš- 
ke, tai sociologinė „nepažįstamojo“ forma išreiškia, ki- 
taip sakant, šių dviejų charakteristikų vienybę. Vis dėlto 
šis reiškinys irgi atskleidžia tai, kad erdviniai santykiai 
yra tik Žmogiškųjų ryšių, viena vertus, sąlyga, o kita ver- 
tus, simbolis. Taigi aptariame nepažįstamąjį ne ta pras- 
me, kuri jam buvo dažnai priskiriama praeityje, kaip kla- 
jūną, kuris šiandien ateina, 0 rytoj išeina, bet veikiau kaip 
asmenį, kuris šiandien ateina ir rytoj pasilieka. Galima 
sakyti, jis yra potencialus klajūnas — nors jis ir nepakeitė 
vietos, tačiau nėra visiškai atsisakęs laisvės ateiti ir išeiti. 
Jis yra suaugęs su tam tikra erdvine grupe arba grupe, 
kurios ribos yra panašios į erdvines ribas. Tačiau jo padė- 
tį šioje grupėje iš esmės nulemia tai, jog jis nepriklausė 
šiai grupei nuo pat pradžios, jog jis suteikia jai savybių, 
kurių negali atsirasti pačioje grupėje“ ?. 

Ši ištrauka gana patraukliai iliustruoja Simmelio po- 
žiūrį į modernią visuomenę, nes Simmeliui modernizmo 
esmė yra metropolis, o metropolyje kiekvienas Žmogus 
tam tikra prasme yra nepažįstamasis — potencialus kla- 
jūnas — savo visuomenėje, bet tikrai ne už savo visuome- 
nės ribų. 

Istorijos kryptis yra metropolis, kuris Simmeliui yra 
modernizmas, jo mąstyme atliekantis tą patį vaidmenį, 
kaip demokratija — Tocgueville'iui, kapitalizmas — Mar- 
xui, o biurokratija — Weberiui. „Psichologinis metropo- 
liško individualybės tipo pagrindas apima nervinio sti- 
muliavimo sustiprėjimą, atsirandantį dėl ūmaus ir 
nepertraukiamo išorinių ir vidinių stimulų keitimosi“. Vi- 
sur metropolyje glūdi „gilus prieštaravimas tarp mažo 
miestelio ir kaimo gyvenimo dėl jausminių psichinio gy- 
venimo pagrindų“. Metropolis reikalauja iš Žmogaus ki- 
tokios sąmonės nei kaimiška aplinka, kur gyvenimo ritmai 
ir psichiniai įvaizdžiai keičiasi lėčiau ir monotoniškiau. 
„Kaip tik šia prasme sudėtingas metropoliško psichinio 
gyvenimo pobūdis tampa suprantamas kaip priešingas 
mažo miestelio gyvenimui, grindžiamam giliai jaučiamais, 
emociniais ryšiais“??. Pastarieji ryšiai yra emociniai; jie 
įsišakniję nesąmoninguose sielos sluoksniuose ir lengviau- 
siai išauga tuose kontekstuose, kurie susiję su kaimišku- 
mu. „Vis dėlto intelekto vieta yra aiškūs, sąmoningi, aukš- 
tesni sielos sluoksniai; jis geriausiai prisitaiko prie mūsų 
vidinių jėgų“. Turint galvoje nepaliaujamą metropoliško 
gyvenimo jaudrumą, kaimui būdingas emocinis atsakas 
būtų pavojingas; nuolatinis ir nestabdomas jausmų žadi- 
nimas juos iškreiptų. Taigi intelektas valdo metropolio 
gyvenimą tokiu būdu, kuris nebuvo žinomas mažame 
miestelyje, kur jausmas ir emocija gali saugiai reikštis iš- 
oriniame pasaulyje. 

Metropolis, pasak Simmelio, yra proto, o ne širdies 
kultūra. Jis dažnai nurodo šią dichotomiją. Taigi moder- 
nus metropolio protas tampa vis labiau skaičiuojantis, tiks- 
lus ir organizuotas. „Šios skaičiuojančios pinigų prigim- 
ties dėka gyvenimo elementų santykiuose atsirado naujas 
tikslumas, tikrumas nustatant tapatybes ir skirtumus, su- 
sitarimų ir planų nedviprasmiškumas — lygiai kaip iš- 

oriniame pasaulyie tokį tikslumą nulėmė paplitę kišeni- 
niai laikrodžiai“?! 

Tačiau įtampa didėja. Tie patys faktoriai, kurie paska- 
tino proto disciplinavimą ir individualybės jausmo atbu- 
kimą, taip pat lemia ir pasišalinimą iš išorinio pasaulio, 
pasitraukimą į persisotinusiojo (blase) būseną. „Galbūt 
nėra kito tokio psichinio reiškinio, kuris taip besąlygiškai 
priklausytų metropoliui, kaip persisotinusiojo būsena. Per- 
sisotinusiojo būsena kyla visų pirma iš sparčiai kintančių 
ir vienas prie kito artimai prigludusių priešingų nervų 
dirgiklių. Atrodo, kad būtent dėl šios būsenos padidėja 
metropolio intelektualumas. Taigi kvaili žmonės, kurie 
pirmiausia intelektualiai negyvena, nėra iš tikrųjų persi- 
sotinę“'92. 

Iš to paties spaudimo formuojasi individo apsauginis 
rezervas, kuris taip pat yra priemonė atsiriboti nuo sti- 
mulų, atsitraukti nuo jaudinimų, kurie yra per daug daž- 
ni ir intensyvūs, kad būtų specifinis tinkamas atsakas kiek- 
vienam. „Šio rezervo dėka mes dažnai net neatpažįstame 
iš matymo tų, kurie metų metais buvo mūsų kaimynai. Ir 
būtent šis rezervas verčia mus mažo miestelio Žmonių 
akyse pasirodyti šaltais ir beširdžiais. Iš tiesų, jei neklys- 
tu, vidinė šio išorinio rezervo savybė nėra tik abejingu- 
mas; daug dažniau, nei mes manome, būtent silpna anti- 
patija, abipusis svetimumas ir atstūmimas artimesnio, 
tačiau prievartinio sąlyčio akimirką peraugs į neapykan- 
tą ir kovą“?“. 

Rezervas, suvokiamas kaip susvetimėjimo nuotaika, 
primena Simmelis, vaidino kūrybišką vaidmenį nuo pat 
pradžios Atėnuose, plėtojantis Vakarų sąmonei. Vienoje 
iš įžvalgiausių vietų šioje esė jis nurodo, jog po kultūri- 
niu Atėnų žydėjimu penktame amžiuje prieš Kr. glūdi 
kova „prieš nuolatinį vidinį ir išorinį nuasmeninančio ma- 
žo miesto spaudimą. Tai sukūrė įtemptą atmosferą, ku- 

rioje silpnesni individai buvo nuslopinti, o stipresnės 
prigimties buvo sukurstyti įrodyti savo jėgą pačiu aist- 
ringiausiu būdu. Todėl Atėnuose klestėjo tai, ką reikia 
vadinti, nepateikiant tikslaus apibrėžimo, bendruoju žmo- 
giškuoju charakteriu intelektualinėje mūsų rūšies raidoje“?*. 

Susvetimėjimui teisinga tai, kas tinka ir kalbant apie 
socialinį konfliktą. Simmelis, pasiremdamas tais pačiais 
sąvokiniais ištekliais, kurie susvetimėjimą aiškina kaip kū- 
rybinę kultūrinę jėgą, teigiamai nušviečia ir konfliktą. Kon- 
fliktas turi būtiną vertę grupės struktūrai. Kiekvienai gru- 
pei „tam, kad ji įgytų apibrėžtą formą, reikalingas tam 
tikras kiekybinis harmonijos ir disharmonijos, susivieni- 
jimo ir konkurencijos, palankių ir nepalankių tendencijų 
santykis“. Tobulai harmoningas ir įcentrinis susivieniji- 
mas nebūtų gyvybingas ir nesikeistų. „Šventųjų visuo- 
menė, kurią Dante regi Rojaus Rožėje <...>, visiškai nesi- 
keičia ir nesivysto; tuo tarpu šventasis Bažnyčios tėvų 
susirinkimas Rafaelio Dispute, jei ir nedemonstruoja tikro 
konflikto, tai bent parodo reikšmingą minties nuotaikų ir 
krypčių išsiskyrimą, iš kurio kyla visas tos grupės gyvy- 
bingumas ir jos tikroji organinė struktūra“8?. 

Iškart tai mums primena Durkheimo aptartą funkcinį 
nusikaltimo būtinumą ir moralinio nukrypimo neišven- 
giamumą (kad šitai įrodytų, jis taip pat naudojasi hipote- 
tiniu šventųjų visuomenės pavyzdžiu), tačiau ši paralelė 
neilgai teišsilaiko. Durkheimo mąstyme, regis, viskas 
prieštarauja konfliktui ir anomijai. Jo teorinė sistema var- 
giai priskiria konfliktui kokią nors funkciją socialinėje tvar- 
koje. Galų gale „gėris“, kurį sukuria nusikaltimas, apima 
tik staigią konsenso jėgų mobilizaciją ir dorumo bei soli- 
darumo normų akcentavimą, jas sulaužius. 

Simmelio atvejis yra visiškai kitoks. Jo mąstyme tam 
tikras konfliktas yra absoliučiai būtinas žmogiškiems san- 
tykiams, kaip tam tikras susvetimėjimas yra būtinas žmo- 

gaus savęs kaip individo suvokimui. Diadoje jis rašo, kad, 
pavyzdžiui, net santuokiniuose ryšiuose tam tikro dy- 
džio „nesutarimai, vidaus nukrypimai ir išorės ginčai yra 
organiškai susiję su pačiais elementais, galiausiai išlai- 
kančiais grupę kartų; jie negali būti atskirti nuo sociolo- 
ginės struktūros“*?. Tai, kas teisinga, kalbant apie kon- 
fliktą grupėje, taip pat teisinga ir kalbant apie išorinę 
opoziciją prieš grupę kaip visumą. Pavyzdžiui, hindu kas- 
tų sistema pagrįsta ne tik bendruomeninėmis jėgomis kas- 
tos viduje, bet ir kastų antipatija viena kitai. 

Konfliktas ir opozicija jokio tiesioginio ir regimo vaid- 
mens, išsaugant grupės vienybę, gali ir neturėti, tačiau 
„jie gali užtikrinti vidinę pusiausvyrą (kartais net iš abiejų 
ryšio partnerių pusės), veikti raminamai, sukurti tikros 
galios pojūtį ir šitaip išgelbėti ryšius, kurių trukmė stebė- 
toją neretai stebina. Tokiais atvejais opozicija yra paties 
ryšio elementas;.ji yra esmingai įsipynusi į kitas ryšio 
būties priežastis. Ji yra ne tik priemonė ryšiui išsaugoti, 
bet ir viena iš konkrečių funkcijų, kurios faktiškai jį su- 
daro“*?. 

Būtent šiuo požiūriu Simmelis kaip analitikas išlieka 
neutralus procesų, kurie kitiems sociologams reiškė dez- 
organizaciją ir blogį, atžvilgiu. Susvetimėjimas ir sociali- 
nis konfliktas gali turėti pozityvią, funkcinę vertę visuo- 
menei ir individui. Būtent šia prasme susvetimėjimas 
Simmeliui yra tam tikra metodologija, kurios pagalba ga- 
li būti atskleisti net dar smulkesni socialinės tvarkos as- 
pektai. 

Tačiau nors susvetimėjimas gali būti ir kūrybiškas, jis 
taip pat gali nulemti priešingas pasekmes. Simmelis vis 
labiau domėjosi tuo, ką jis laikė praraja tarp išorinės kul- 
tūros ir individualios sielos. Jis rašo: „Jei, pavyzdžiui, 
žvilgsniu aprėpiame neišmatuojamą kultūrą, kuri per pas- 
tarąjį šimtą metų buvo įsikūnijusi daiktuose ir pažinime, 

institucijose ir patogumuose, jei visa tai palyginame su 
individo kultūriniu progresu per tą patį periodą, bent 
aukšto statuso grupėse, matome grėsmingą disproporciją 
tarp abiejų sferų augimo. Iš tiesų kai kuriais požiūriais 
pastebime regresą individo kultūroje — dvasiškume, sub- 
tilume ir idealizme“*ė. 

Simmelis visą modernios kultūros raidą apibūdina kaip 
akivaizdžią to, ką jis vadina „objektyvia dvasia“, persva- 
rą prieš „subjektyvią dvasią“. Dėl šios persvaros indivi- 
dui tampa vis sunkiau pažinti patį save; jis vis labiau regi 
save kaip tiesiog išorinės, objektyvios kultūros dalį. „In- 
dividas tapo paprastu sraigteliu milžiniškoje organizaci- 
joje tų daiktų ir galių, kurios iš jo rankų išplėšia visą 
progresą, dvasiškumą ir vertę tam, kad jų subjektyvią 
formą pakeistų gryno objektyvaus gyvenimo forma. Tie- 
siog pakanka parodyti, kad metropolis yra tikra šios kultū- 
ros, kuri nustelbia kiekvieną asmeninį gyvenimą, arena. 
Pastatuose ir švietimo institucijose, erdvę užkariaujančios 
technologijos komforte ir stebukluose, bendruomeninio 
gyvenimo dariniuose ir regimose valstybinėse institucijo- 
se siūloma tokia didžiulė kristalizuotos ir beasmenės dva- 
sios gausa, kad, taip sakant, jos poveikyje negali išsilai- 
kyti asmenybė“““. 

Kokia yra metropolio funkcija? Pasak Simmelio, tai 
pagrindinė vieta, kurioje vyksta lemtingiausia Žmogaus 
kova. „Šioje kovoje ir kintančioje šių dviejų būdų indivi- 
do vaidmeniui visuomenėje apibrėžti sampynoje įsibėgė- 
ja mūsų laikų išorinė ir vidaus istorija“. Šie du būdai, 
žinoma, yra aštuoniolikto amžiaus negailestingas reikala- 
vimas išsilaisvinti iš bendruomenės saitų ir devyniolikto 
amžiaus troškimas realizuoti individualybę be artimo so- 
cialinio ryšio paramos ir jo normų. 

„Metropolis atsiskleidžia kaip vienas iš tų didžiųjų 
istorinių darinių, kuriuose priešingos gyvenimą užliejan- 

čios srovės taip pat gali ir atsiskirti, ir susijungti. Vis dėl- 
to šiame procese gyvenimo srovės, nesvarbu, ar jų indivi- 
dualūs reiškiniai mums būtų patrauklūs, ar nepatrauk- 
lūs, visiškai išeina už sferos, kuriai įprastas teisėjo požiūris, 
ribų. Kadangi šios gyvenimo jėgos yra istorinio gyveni- 
mo visumos, kuriai mes per savo trumpą egzistavimo 
laikotarpį kaip ląstelė priklausome tik iš dalies, šaknis ir 
vainikas, mūsų užduotis yra ne kaltinti ir atleisti, bet tik 
suprasti “?0. 

Simmelio metropolio vizijoje sutelkta daug iš to, kas 
fundamentalu Tocgueville'io, Marxo, Durkheimo ir We- 
berio susvetimėjimo perspektyvose. Metropolis, kaip Sim- 
melis jį vaizduoja, yra kartu analitinis ir uždaras, praeitis 
ir dabartis, kolektyvinis ir individualus. Tocgueville'is 
mums pateikia Žmogaus sumenkinimo, Marxas — paver- 
timo preke, Durkheimas — Žmogaus izoliacijos, Webe- 
ris — racionalizmo nemezės vaizdą. Simmelio metropo- 
lio vizija apima visus šiuos aspektus, tačiau ji žengia dar 
toliau tirdama jų reikšmę socialinio proceso ir paties žmo- 
gaus prigimčiai. Bendruomenė ir susvetimėjimas Simme- 
liui yra tik du amžinos žmogaus tapatybės poliai. 


Trečia dalis 

EPILOGAS 


Ar mes neperdedame 1830—1900 metus laikydami 
auksiniu sociologijos amžiumi? 

Troeltschas savo Historismus und Seine Probleme! tei- 
gia, kad visais tokiais amžiais galima matyti aiškų perėji- 
mą iš socialinės tvarkos, kurią visų pirma apibūdina ben- 
druomeniniai ryšiai, į tokią, kurioje vyrauja pasaulietinės 
normos ir racionalistinis individualizmas. Troeltschas, ži- 
noma, naudojasi Gemeinschaft ir Gesellschaft tipologija, ta- 
čiau ją papildo svarbiais aspektais, kurių Tonniesas ne- 
įvertina. Ko labiausiai ir būtiniausiai reikia tokiame 
amžiuje, teigia Troeltschas, yra kibirkštis, įskelta per patį 
trumpiausią laikotarpį, kai dvi socialinės tvarkos turi be- 
veik vienodą galią sužadinti ištikimybę ir paskatinti re- 
flektyvius protus. Kaip Troeltschas tą procesą aprašo, 1e- 
miamas yra ne perėjimas, bet konfrontacija, taip sakant, 
tarp dviejų tvarkų — senosios, mirštančios, ir naujosios, 
dar iki galo nesusiformavusios. Dėl tokios konfrontacijos 
atsiranda trintis, kuri regima problemose, dažnai kanki- 
nančiose, perkeliamose į to amžiaus moralinę filosofiją, 
meną ir mokslą, ir dėl šios trinties kyla kūrybiškumo lieps- 
na, pasireiškianti naujomis įžvalgomis, naujomis perspek- 
tyvomis ir naujomis idėjomis. 

Negalime būti tikri dėl aukso amžiaus iki tol, kol ne- 
įsitikinsime, kas vyksta po to. Istorija atskleidžia daug 

konfliktų, kuriuos F. J. Teggartas vadina „idėjų sistemo- 
mis“ istorijoje, tačiau tik keletas baigiasi palyginti ilgalai- 
kėmis pasekmėmis minčiai ir kultūrai, o tai leidžia tinka- 
mai pritaikyti būdvardį „auksinis“. Tokiame amžiuje 
turime atrasti idėjas ir perspektyvas, kurios, nors ir nu- 
lemtos istoriškai apibrėžtų aplinkybių aibės, pasirodo ge- 
malinės tiek, kiek tai susiję su vėlesne mintimi. Taigi kal- 
bame apie Graikijos penktą amžių prieš Kr. kaip auksinį 
filosofijos ir dramos amžių, nes, nepaisant to meto kerin- 
čių institucinių aplinkybių ir akivaizdžios minties fermen- 
tacijos, idėjos, atėjusios iš Sokrato ir po to iš Platono ir 
Aristotelio, sudarė Vakarų filosofinės tradicijos esmę. Ne- 
įmanoma net bandyti įsivaizduoti, ką mes žinome, ar Va- 
karų filosofija būtų įmanoma be tų perspektyvų, kurias 
nubrėžė Sokratas ir jo šalininkai. Tas pats tinka ir dramai, 
kuriai tuo pat metu formą suteikė Aischilas, Sofoklis ir 
Euripidas. Jos esminės problemos buvo dvasios ir sąžinės 
problemos, kurias sustiprino dviejų galingų ir vienu me- 
tu beveik vienodai provokuojančių socialinės ir morali- 
nės tvarkų — pirmosios kaip šventosios tradicijos atspin- 
džio, antrosios kaip individualaus išsilaisvinimo — 
konfliktas. 

Vargu ar tame laikotarpyje, kurį mes aptarėme šioje 
knygoje, galėtume įžvelgti Graikijos penkto amžiaus prieš 
Kr. mastą ir spindesį. Tai, kas svarbu istorikui ir sociolo- 
gui, yra audinio kokybė, o ne jo apimtis. Tariant tais Žo- 
džiais, kuriuos mes ką tiktai pavartojome, atrodo akivaiz- 
du, kad mūsų aprašytas laikotarpis su savuoju pustuziniu 
milžinų teisėtai gali būti vadinamas aukso amžiumi. Jo 
kontekstą įrėmino konfliktas tarp dviejų socialinių san- 
tvarkų: feodalinės-tradicinės ir demokratinės-kapitalisti- 
nės. Tiesiog konfliktas, trintis tarp šių dviejų santvarkų 
įskėlė kūrybiškumo kibirkštį ne tik visuomenės tyrinėto- 
jams, bet ir filosofams, teologams ir menininkams. 

O sužėrėjusios vizijos ir idėjos! Ar kas galėtų paneigti, 
kad sociologinės idėjos, iškilusios per trumpą laikotarpį 
tarp Weberio ir Tocgueville'io, nebuvo lemtingos keliui, 
kurį mes šimtmečiu vėliau teberegime mus supančiame 
socialiniame pasaulyje? Ar kas imtųsi įvertinti, kas būtų 
iš šiuolaikinės sociologinės analizės, pašalinus iš jos to- 
kias sąvokas, kaip autoritetas, statusas, šventybė, susve- 
timėjimas, ir visas su tuo susijusias iš jų kylančias idėjas 
ir perspektyvas? Ar dažnas iš mūsų suvokia mus supan- 
čią visuomenę, — nesvarbu, kaip ją interpretuotų, kitaip, 
o ne per šių idėjų ir perspektyvų suvokimo filtrus? 

Kas atsitinka tiems intelektualiniams procesams, ku- 
rie suformuoja kūrybišką amžių? Nekalbu apie pačias di- 
džiąsias ir populiariausias idėjas, kurios perduodamos iš 
kartos į kartą ir net per amžius, turiu galvoje psichines 
operacijas, per kurias pirmiausia tos idėjos iškyla. Kas 
trukdo joms tapti ritualizuotomis, net suakmenėjusiomis? 
Tikrai ne duomenų kaupimas, nes žmonės, kaip aiškiai 
byloja mokslo istorija, ištisus amžius gali rinkti duomenis 
ieškodami „įrodymų“ nesikeičiančioms idėjoms. Laiko- 
„tarpį tarp Ptolemajo ir Koperniko pasaulėžiūrų žymėjo 
ne nauji duomenys, bet naujos sąvokos. 

Verta čia pacituoti ištrauką iš gana menkai žinomo 
vėlyvojo Johno Livingstono Loweso nedidelės apimties 
veikalo Konvencija ir maištas poezijoje, kuris daug pasako 
apie socialinį ir poetinį kismą sudarančius procesus. 

„Iš tariamo poetinių konvencijų <...> chaoso atsiranda 
du svarūs ir paradoksalūs faktai, paveikę poezijos raidą 
nuo pat jos pradžios ir įtakingi net ir šiomis dienomis: 
konvencijų plastiškumas, gyvenimui tebetekant jų gyslo- 
mis, ir jų tendencija (jei galima, pakeisiu vaizdą) sukietėti 
į tuščius kiautus lyg paliktas lėliukes, gyvenimui nutekė- 
jus. Ir šių dviejų priešingų charakteristikų dėka atsitinka 
taip, kad menas pereina iš vienos stadijos į kitą dviem 

skirtingais būdais: viena vertus, lipdant vis dar lanksčias 
formas; kita vertus, traiškant tuščius kiautus — konstruk- 
tyvaus perėmimo ir maišto būdais“. 

Nebus perdėta, jei pasakysime, kad dvi sociologų kar- 
tos tiek Europoje, tiek Amerikoje pasirinko „konstrukty- 
vaus perėmimo“ būdą. Pasitelkdami visas prieinamas 
technikas, visus įmanomus metodologinius patobulinimus 
mes „tebelipdėme vis dar lanksčias formas“, paveldėtas 
iš tokių mąstytojų, kaip Tocgueville'is, Marxas, Tėnnie- 
sas, Weberis, Simmelis ir Durkheimas. Ir rezultatai buvo 
nepaprasti — juos galima matyti ne tik sociologinėse hi- 
potezėse ir išvadose, bet ir sociologinės perspektyvos pa- 
dariniuose kitų disciplinų augimui. Ir niekur kitur šiais 
laikais sociologinių įžvalgų pritaikymo rezultatai nėra re- 
gimi taip ryškiai, kaip naujų tautų studijose, kurios, mu- 
tatis mutandis, išgyvena tokią pačią revoliuciją, kurią Va- 
karų visuomenė patyrė prieš šimtą metų. Moksliniai naujų, 
modernizaciją išgyvenančių tautų tyrinėjimai atvirai re- 
miasi pagrindinėmis sociologijos sąvokomis — labiausiai 
tomis, kurias įvedė Tonniesas, Weberis ir Durkheimas. 

Ar tai reiškia kokias nors galimas sociologinės teorijos 
naudingumo ribas? Mano manymu, pagrindinės sociolo- 
gijos idėjos, beveik pažodžiui yra elementų, turėjusių lem- 
tingą reikšmę abiem revoliucijoms, konceptualizacijos. Da- 
lyvauti jose arba bent stebėti filosofinėje šalikelėje šias 
revoliucijas, suteikusias impulsą sociologinei tradicijai nuo 
Comte'o iki Weberio, buvo svaiginantis jausmas. 

Vis dėlto šiandien mes pasiekėme tašką (kalbu, žino- 
ma, tik apie Vakarus), kai žodis revoliucija ima prarasti 
prasmę. Visose srityse — technologijoje, švietime, pilieti- 
nėse teisėse, suburbanizme, tarptautiniuose santykiuose, 
moralėje ir kt. — vykstančius pokyčius iš tiesų vis dar 
vadiname revoliucija. Be abejonės, tam tikru mastu „re- 
voliucija“ yra tinkama apibūdinti kiekvienam kultūros 


458 


EPILOGAS 


aspektui visais amžiais. Tačiau reikia pažymėti, kad per 
praėjusius kelis dešimtmečius ši savoka pasidarė nebe to- 
kia aiški ir išraiškinga, nes abi šios revoliucijos, ar tai 
kam patinka, ar ne, visomis konkrečiomis šio žodžio pras- 
mėmis buvo įgyvendintos. Mes esame miesto žmonės, de- 
mokratai, industriniai, biurokratai, racionalizuoti, didme- 
niniai, formalūs, pasauliečiai ir technologiški. Tai, kad 
daugelis iš mūsų jaučiasi nejaukiai dėl šių dviejų revoliu- 
cijų rezultatų — esame suvaržyti, suglumę, netgi jaučiame 
nostalgiją, — neturi reikšmės. Nepaisant mūsų donkicho- 
tiškos kovos su vėjo malūnais, revoliucijų rezultatai yra 
galutiniai. Jie yra negrąžinami. 

Taigi tampa net sunkiau iš klasikinių antitezių, kurios 
per šimtmečius sudarė sociologijos teorinę struktūrą, iš- 
spausti kūrybinius syvus. Bendruomenė—visuomenė, au- 
toritetas—valdžia, statusas—klasė ir šventybė—pasaulie- 
tiškumas yra gyvybingos tol, kol tikri ir svarbūs yra 
savarankiški ekvivalentai. Tai panašu į skirtumą tarp vals- 
tybės ir visuomenės arba tarp kaimo ir miesto — jis ga- 
lioja tol, kol egzistuoja ir savo tikrumu yra įpareigojantys 
savarankiški referentai, tačiau, kai jų nebelieka, šio skir- 
tumo reikšmė mažėja, jis tampa iliuzinis. Kismo bangavi- 
mai, kurie iki šiol teikė prasmę šioms antitezėms, ir jų 
nesuskaičiuojami rezultatai visi per daug aiškiai pasiekė 
išbaigtumo stadiją — paprasto išsiplėtimo, o ne nuolati- 
nio vystymosi stadiją, — kuri iš po antitezių išmuša didu- 
mą jų empirinio pagrindo. Darosi vis sunkiau iš jų išvesti 
naują esmę, naujas hipotezes, naujas išvadas. Skirtumai 
tampa vis mažesni, pavyzdžiai — vis labiau pasikarto- 
jantys, esminis turinys — vis sunkiau apčiuopiamas. 

Būtų absurdiška daryti prielaidą, kad sociologinė tra- 
dicija, su kuria mes pažįstami per šimtą metų, dėl to yra 
bevertė. Daugiau nėra priežasčių, kodėl kokio nors Maxo 
Weberio idėjos socialiniuose moksluose turėtų būti be- 

vaisės, tuo tarpu kokie nors Miltono įvaizdžiai ir formos 
nepraranda savo galios arba Newtono dėsniai — savo 
didybės. Visuomet skaitytojas, pirmą kartą vartydamas 
Weberio ar Simmelio knygas, atras ką nors nauja. Tačiau 
ne tai turiu omenyje. Tai, kas svarbu, yra nuolatinis Hra- 
dicijos arba veikiau sąvokų, kurios ją sudaro, gyvybingu- 
mas. Verta prisiminti, kad, nors Miltonas pats išlaikė sa- 
vo valdžią visoms vėlesnėms kartoms, atėjo metas, kai 
miltoniškoji tradicija nebuvo nei gyvybinga, nei žadinan- 
ti jausmus, kai įsigalėjo imitacija (galima sakyti, kopijavi- 
mas), kai paprastas „vis dar lanksčių formų lipdymas“ 
sukūrė ritualizmą ir bejėgiškumą. Mokslo istorijoje dau- 
gybė tokių pavyzdžių. Rezultato kvantifikavimas ir faktų 
dauginimas yra ne daugiau įkvepiantys moksluose negu 
menuose. 

„Vis dar lanksčių formų lipdymo“ procesas negali truk- 
ti amžinai. Anksčiau ar vėliau prasideda maišto, sąvokos 
ir metodo „lėliukių“ pašalinimo procesas. Galbūt jis vyksta 
mūsų dienomis už mūsų akių, kokiam nors tyliam ir ne- 
žinomam Weberiui ar Durkheimui renkant atsitiktines hi- 
potezes ir stebėjimus į naują sociologijos idėjų sistemą — 
tokią pat skirtingą nuo tos, kurią mes paveldėjome iš 
1830—1900 metų titanų, kaip šioji skyrėsi nuo Švietimo 
epochos idėjų sistemos. 

Jei tokia nauja idėjų sistema atsiras, kad suteiktų nau- 
ją gyvybę ir impulsą šiuolaikinės Vakarų visuomenės re- 
alijoms, ji nebus nei metodologijos, nei tuo labiau kom- 
piuterių, nei masinio duomenų rinkimo ir klaidų taisymo, 
nei griežtesnio problemų apibrėžimo, nei tyrimo projekto 
rezultatas. Veikiau tai bus išdava tų intelektualinių pro- 
cesų, kurie yra bendri ir mokslininkui, ir menininkui — 
ikoninės vaizduotės, agresyvios intuicijos, kilusių iš pro- 
to disciplinos ir įsišaknijusių tikrovėje. Taip buvo visada 
ir taip yra dabar tose šiuolaikinėse intelektualinės veiklos 

sferose, kuriose kūrybiškumas reiškiasi intensyviausiai. 
Svarbiausia yra tikrovės aistra — tikrovės, kuri nėra už- 
griozdinta konvencionalizacijos sluoksnių, bet yra tiesio- 
ginė ir betarpiška. 

Šia žymaus matematiko Marstono Morse's būdinga pa- 
staba užbaigsime knygą apie Tocgueville'į, Marxą, We- 
berį ir Durkheimą: 

„Kūrybiškas mokslininkas gyvena logikos dykumoje, ku- 
rioje protas yra ne meistras O tik parankinis. Vengiu visų 
paminklų, kurie yra šaltai aiškūs. Man labiau patinka pa- 
saulis, kur vaizdiniai atsiskleidžia visomis kryptimis lyg 
Picasso kaukės. Belaukiant valandos prieš aušrą, kai moks- 
las susitrauks į savo įsčias, man gaila, kad tarp mūsų 
nėra jokio ženklo ir jokios kalbos, tik būtinybės veidro- 
džiai. Esu dėkingas poetams, kurie įtaria prieblandos zoną. 

Kuo atidžiau tyrinėju menų tarpusavio ryšius, tuo la- 
biau įsitikinu, kad kiekvienas žmogus iš dalies yra meni- 
ninkas. Neabejotinai kaip menininkas jis formuoja savo 
paties gyvenimą, prisiliečia ir sujaudina kitų gyvenimus. 
Tikiu, kad tik kaip menininkas žmogus pažįsta tikrovę. 
Tikrovė yra tai, ką jis myli, o jei savo meilę praranda, jis 

